
SKIRIU HELENAI 


Padėkos žodis 


Esu labai dėkingas neseniai į pensiją išėjusiam Sasekso policijos vyriausiajam 
inspektoriui Deivui Geilorui, kuris ne tik kad daug padėjo rašant šį romaną, bet 
ir kilniai pasidarbavo kaip modelis kuriant Rojaus Greiso personažą ir niekuomet 
nepavargo daug kartų skaitydamas rankraštį bei atvėrė man daugiau durų, vedan- 
čių į kitus Jungtinės Karalystės ir užsienio policijos skyrius, nei būčiau kada nors 
drįsęs tikėtis. 

Nuoširdžai dėkoju daugybei kitų Sasekso policijos darbuotojų, kurie buvo 
nepaprastai pakantūs mano įsibrovimams ir tokie malonūs bei paslaugūs. Ypač po- 
licijos viršininkui Kenui Jones už jo malonų sankcionavimą. Ir seržantui detekty- 
vui Paului Hastingsui, Ray Packhamui iš Moderniosios technologijos nusikaltimų 
skyriaus, Moderniosios technologijos nusikaltimų tyrėjui Johnui Shawui ir visai 
šio skyriaus brigadai, kuri taip entuziastingai palaikė ir padėjo sukurti pagrindinę 
šio romano dalį. Taip pat dėkoju kriminalinės policijos vyresniajam inspektoriui 
Kevinui Moore'ui, inspektoriui Andy Parrui, vyriausiajam inspektoriui Peteriui 
Collui, seržantui detektyvui Keithui Halletui iš Sasekso policijos „Holmes“ sky- 
riaus, Mokslinės paramos poskyrio viršininkui Brianui Cookui, kriminalinės po- 
licijos inspektoriui Williamui Warneriui ir vyresniajam nusikaltimo vietų tyrėjui 
Stiuartui Leonardui. Ryšių su šeimomis tarnybos darbuotojai konsteblei detekty- 
vei Amandai Stroud, Ryšių su šeimomis tarnybos darbuotojai seržantei detektyvei 
Louisei Pye, Pagalbinės tarnybos skyriaus vyresniajam pareigūnui Tony Case'ui iš 
Policijos štabo kriminalinių tyrimų skyriaus ir IT pagalbinio skyriaus darbuotojui 
Danieliui Salteriui. 

Didžiulės pagalbos sulaukiau iš Esekso koronerio gydytojo Peterio Deano, 
patologo gydytojo Nigelio Kirkhamo ir Vidaus reikalų ministerijos patologės 
gydytojos Vesnos Djurovic. Ir ypač dėkoju už neįkainojamą paramą nuostabiai 
linksmai Braitono ir Houvo morgo brigadai: Elsie Sweetman, Seanui Didcottui ir 
Victorui Sindonui. 


Esu dėkingas Tony Monningtonui ir Eddie Gribble'ui už paramą ūkinin- 

kavimo ir chemikalų klausimais, savo mentoriui sraigtasparnių reikalais Philui 
Homanui, Sue Ansell už teisinę informaciją ir Chrisui Webbui, be kurio žmo- 
giškos paramos būčiau pražuvęs, kai Ženevos oro uoste pavogė mano nešiojamąjį 
kompiuterį. Ir ačiū Imogenui Lloydui-Webberiui, Annai Lisai Lindeblad ir Ca- 
rinai Coleman, kurios įvairiais etapais skaitė mano rankraštį ir suteikė man gana 
puikaus įžvalgumo. 

Esu dėkingas savo pasakiškai redaktorei Carolei Blake už jos nenuilstamą 
sunkų darbą ir gerus patarimus (ir jos šaunius batus!) bei Toniui Mullikenui, Mar- 
garetai Veale ir visiems CMidas darbuotojams, ir tokiai fantastiškai mano leidėjų 
— (Macmillan — komandai. Esu labai sujaudintas jų nepaprasta parama. Noriu 
konkrečiai padėkoti šiems žmonėms: Richardui Charkinui, Davidui Northui, 
Geoffui Dufheldui, Annai Stockbridge, Benui Wrightui, Edui Ripley'ui, Vivienai 
Nelson, Lizai Johnson, Caitrionai Row, Claire Round, Claire Byrne, Adamui 
Humphrey'ui, Marie Gray, Michelliui Taylorui, Richardui Evansui ir mano nuo- 
stabiajai redaktorei Stefai Bierwerth, kuri yra tiesiog nepakartojama! O didžiulį 
"Danke! turiu pasiųsti už Lamanšo — savo „Scberz leidyklos Vokietijoje komandai 
už nepaprastą pagalbą, ypač Peteriui Lohmanui, Julijai Schade, Andrea Engen, 
Cordelia Borchardt, Bruno Backui, Indrai Heinz ir stulbinančiai Andrea Diede- 
richs — redaktorei, ekskursijų gidei, patarėjai apsiperkant! 

Kaip visada „ačiū“ mano ištikimiesiems skalikams Berti ir Foebui, kurie, 
regis, visuomet nujaučia, kada man reikia eiti pasivaikščioti, tačiau dar neišmoko 
paruošti man martinio... 

Priešpaskutinis, tačiau didžiausias „ačiū“ mano brangiajai Helenai, kurios 
nenuilstanti parama tiek daug kartų palaikė ir įkvėpė mane kelyje. 

Ir paskutinė padėka jums, mano knygų skaitytojai. Ačiū už visus jūsų laiškus 
ir paskatinimus. Tai — viskas. 


Piteris Džeimsas 
Saseksas, Anglija 
scary>pavilion.co.uk 


www.peterjames.com 

Prasivėrė namo, kuris kažkada puikavosi toje sujungtų namų virti- 
nėje, paradinės durys ir pasirodė ilgakojė mergina, vilkinti trumpa šilkine 
suknele. Ji paniro į giedrą birželio rytmetį, paskutinį savo gyvenime. 

Prieš kokį šimtą metų šios aukštos baltos vilos, įsikūrusios Braitone 
vos per akmenuko mėtį nuo pasivaikščiojimo tako pajūryje, Londono 
frantams būtų buvusios kaip savaitgalio rezidencijos. O dabar už patamsė- 
jusių, druskos nuėstų fasadų jos buvo suskaldytos į gyvenamuosius kam- 
barius ir pigius nuomojamus butus; žalvariniai plaktukai prie paradinių 
durų jau seniai pakeisti vidaus ryšio skydeliais, o ant šaligatvių, virš kurių 
margavo neskoningos, nuomos agentūras garsinančios lentos, draikėsi iš 
maišų drimbančios šiukšlės. Gatvės pakraštys nusėtas susispraudusiais au- 
tomobiliais; keli aplankstyti ir aprūdiję, bet visi iki vieno aptaškyti karvelių 
ir kirų išmatomis. 

Mergina buvo tikras kontrastas tai aplinkai — iš jos tryško elegan- 
cija. Sprendžiant iš to, kaip ji nerūpestingai atmetė ilgus šviesius plaukus, 
kaip pasitaisė saulės akinius, iš prašmatnios (274427 apyrankės, per petį 
permesto UAnya Hindmarsb rankinuko, iš viduržemiško įdegio, iš Issey 
(Miyake kvepalų dvelksmo, suteikiančio piko meto monoksidui seksua- 
lumo prieskonio, ji buvo tokia mergina, kuri puikiausiai jaustųsi ir vaikš- 
tinėdama Bergdorf Goodman drabužių modelių prekybos centre, ir kurio 
nors Scbrager viešbučio bare, ir kokios nors sušiktos jachtos laivagalyje 
Sent Tropeze. 

Neblogai kaip teisės koledžo studentei, kuri vos prasistumia iš varga- 
nos stipendijos. 

Tačiau po motinos mirties Dženė Streton buvo per daug išlepinta 
kaltės jausmo slegiamo tėvo, kad susimąstytų apie paprasčiausią prasistūmi- 
mą. Kol kas pinigai jai ateidavo nesunkiai. Visai kas kita gali būti, kai teks 
pragyventi iš būsimojo darbo. Juristo profesija sunki. Ketveri teisės studijų 

metai praeityje, ir jau antrus metus ji dirbo stažuotoja vienoje Braitono 
advokatų firmoje, vadovaujama ištuokų bylomis užsiimančio advokato. 
Darbas jai patiko, nors kai kurios bylos netgi jai atrodė keistos. 

Kad ir tas vakarykštis romutėlis, nedidukas septyniasdešimtmetis, 
Bernis Milsinas, tvarkingu pilku kostiumu ir rūpestingai parištu kaklaraiš- 
čiu. Dženė kukliai sėdėjo ant kėdės kontoros kampe, o trisdešimt penkerių 
metų partneris, kuriam ji buvo priskirta, Martinas Brumas, užsirašinėjo. 
Ponas Milsinas skundėsi, kad ponia Milsin, trejais metais vyresnė už jį, 
neduoda jam valgyti tol, kol jis neatlieka su ja oralinio sekso. „Triskart 
per dieną, — skundėsi jis advokatui. — Tokiame amžiuje nebegaliu veikti 
tokiais tempais, ypač kai tas kelių artritas nebeleidžia.“ 

Ji voš valdėsi nenusikvatojusi ir matė, kaip Brumas irgi tvardėsi iš 
paskutiniųjų. Taigi ne vien vyrai turi kudlotų įgeidžių. Regis, abiejų ly- 
čių atstovams jie nesvetimi. Kas dieną sužinai naujų dalykų, ir kartais ji 
nežinojo, kur daugiau pasisėmė žinių: Sautemptono universiteto Teisės 
fakultete ar gyvenimo universitete. 

Nutraukdama jos mintis supypsėjo priimta žinutė kaip tik tuo metu, 
kai ji prisiartino prie savo raudonos ir baltos spalvos automobilio „Mini 


Cooper“. Ji pasižiūrėjo į telefono ekraną. 
Šįvakar. 8.30? 


Dženė nusišypsojo ir pasiuntė trumpą atsakymą — xx. Ji luktelėjo, 
kol pravažiavo autobusas ir automobilių virtinė, atsidarė savo automobilį, 
minutėlę pasėdėjo susikaupdama ir galvodama, ką reikėjo nuveikti. 

Binsui, jos katinėliui, ant nugaros iššoko gumbas ir vis didėjo. Jai tai 
nepatiko, todėl norėjo nuvežti gyvulėlį pas veterinarą. Ji atrado Binsą prieš 
porą metų — bevardį, benamį katinėlį, kuris buvo toks sulysęs ir išbadėjęs, 
kad bandė atidaryti jos šiukšlių dėžės dangtį. Mergina įsinešė jį vidun, ir 
nuo to karto jis niekada neparodė noro pradingti. „Tik nereikia aiškinti, 
kad katės yra nepriklausomos“, — mąstė ji. O gal pati jį išlepino? Ir velniai 
nematę. Binsas — meilus padarėlis, o ji savo gyvenime nelabai ką turėjo le- 
pinti. Pasistengs šiandien užregistruoti jį vėlesniam laikui. Paskaičiavo, kad 


jeigu patektų pas veterinarą iki pusės septynių, jai dar liktų daugybė laiko. 

Per pietų pertrauką jai reikėjo nupirkti atviruką ir dovaną tėvui: 
penktadienį jam sukaks penkiasdešimt penkeri. Jau mėnuo, kai nesimatė 
su juo: tėvas buvo išvykęs į JAV verslo reikalais. Regis, pastaruoju metu 
jis ištisai keliavo, ir kuo toliau, tuo dažniau. Ieškojo tos vienintelės, kuri 
galėtų atstoti jam žmoną ir dukteriai — motiną. Nors jis niekada apie tai 
nekalbėjo, tačiau Dženė matė, koks tėvas vienišas ir susirūpinęs dėl savo 
verslo, kuris, regis, užstrigo. Menka paguoda ir tai, kad ji gyveno už pen- 
kiasdešimt mylių nuo jo. 

Užsisegdama saugos diržą, Dženė net neįtarė, kad į ją buvo nukreip- 
tas ilgas objektyvas ir tyliai dūzgė skaitmeninė Pentax kino kamera. Dūzgė 
už kokių dviejų šimtų jardų, ir garsą sugėrė eismo triukšmas. 

Stebėdamas ją pro kryželius, jis pranešė mobiliuoju telefonu: 

— Ji jau atvažiuoja. 

— Ar tu tikras, kad ten ji? — Balsas buvo aiškus ir aštrus lyg plienas. 

„Ji — tikras saldainiukas“, — pagalvojo jis. Vis dar tebeglostė akį, 
nors stebėjo merginą ištisas dienas ir naktis, ištisas paras, ištisas savaites, ir 
kai ji būdavo namie, ir ne namie. 


— Tikras, — pasakė jis. — Taip. 

— Aš sėdžiu traukinyje! — rėkė į savo mobilųjį telefoną šalimais 
riogsantis didžiulis, taukais aptekęs kūdikiškos fizionomijos idiotas. — 
Traukinyje. TRAU-KI-NY-JE! — pakartojo jis. — Taigi, taigi, prasta linija. 

"Traukinys įnėrė į tunelį. 

— O, šūdas, — suburbėjo tas idiotas. | 

Susigūžęs tarp to mulkio dešinėje ir iki šleikštumo saldžiai išsikvėpi- 
nusios panelės kairėje, kuri įnirtingai rašė žinutes, Tomas Braisas gniaužė 
šypseną. Šio trisdešimt šešerių metų malonaus ir gražaus vyro veidas buvo 
rimtas, berniokiškas, išvagotas rūpesčių, ant kaktos sviro tamsiai rudų 
plaukų kuokštas. Jis vilkėjo dailų kostiumą ir užtat slopo šitoje tvankioje 
kaitroje, kaip ir gėlių puokštelė, besivartanti ant viršutinės lentynos. Jis 


nupirko ją žmonai. Vagone buvo karšta. Pernai Tomas važinėjo pirmąja 

klase, ir ten vagonuose buvo geresnė ventiliacija arba bent jau jie ne taip 
prigrūsti, bet šiais metais jam teko taupiau gyventi. Tačiau jis vis tiek mėg- 
davo nors kartą per savaitę nustebinti Kelę gėlėmis. 

Po pusės minutės, vos spėjus išnirti iš tunelio, tas asilas dūrė į mygtu- 
ką, ir košmaras atsinaujino. 

— VAŽIAVOME TUNELIU! — užbaubė, tarsi vis dar tebebūtų 
jame. — Aha, šūdinai NEĮTIKĖTINA! Ir kaip jie neturi jokių vielų ar ko, na, 
žinai, kad būtų ryšys? Tunelyje, gerai? O kai kuriuose greitkelių tuneliuose 
jau turi, gal ne? 

"Tomas bandė sutelkti dėmesį į tirtančio skreitinio kompiuterio Mac 
elektroninį paštą. Dar viena sušnerkštos dienos kontoroje sušnerkšta pa- 
baiga. Per šimtą elektroniniu paštu gautų laiškų laukė atsakymų ir dar rei- 
kėjo kas minutę persikelti ateinančią informaciją. Kasnakt, prieš eidamas 
miegoti, jis viską peržiūrėdavo: toks jau buvo jo įprotis, vienintelis būdas 
susidoroti su darbo krūviu. Vienuose būdavo paprasčiausi pokštai, juos 
atsiversdavo vėliau, o kituose — nešvankūs priedai, kuriuos atsiųs-davo 
draugeliai. Šitų jis nerizikuodavo atsiversti prigrūstame traukinio vagone. 
Tik jau ne po to karto, kai sėdėdamas šalia manieringos poniutės atsivertė 
Power Point rinkmeną, kurioje išdygo asiliukas ir oraliniu būdu jį linksmi- 
nanti nuoga blondinė. 

Traukinys klepsėjo ir taukšėjo, lingavo ir kretėjo, ėmė trūkčioti, kai 
įvažiavo į dar vieną tunelį. Jau artėjo namai. Pro atvirus langus šniokštė 
vėjas, įnešdamas nuo juodų sienų atsimušantį dundesį. Staiga vagonas 
pradvoko senomis puskojinėmis ir suodžiais. Viršum jo, ant lentynos, 
čiuožtelėjo lagaminėlis, ir jis dirstelėjo aukštyn sunerimęs, kad tas nenu- 
kristų jam ant galvos ar nesulamdytų gėlių. Priešais jį ant sienos, tiesiai virš 
putlios paniurusios panelės, apsitempusios siauru sijonėliu ir skaitančios 
Heat žurnalą, kabojo kažkokia reklaminė lenta, kurioje kažkas juodomis 
raidėmis buvo keverziškai išpurškęs „SEAGULLS WANNKERS *. 

„Štai tau ir futbolo rėmėjai, — pagalvojo Tomas. — Nesugebėjo net 
teisingai parašyti žodžio wanke7s“. 

Prakaito lašai nuvarvėjo sprandu, per šonkaulius ir žliaugė visur, kur 


* Seagulls — futbolo klubas; 2ng/. wankers — šunsnukiai, bjaurybės, onanistai (vert.). 

dar nebuvo prilipę prie kūno balti marškiniai. Jis jau buvo nusimetęs švar- 
ką ir atsilaisvinęs kaklaraištį. Būtų mielai nuspyręs ir juodus nevarstomus 
Prada batelius, spaudusius kojas. Kai traukinys išlėkė iš tunelio, jis kils- 
telėjo nuo ekrano lipnų veidą ir įkvėpė tą pačią akimirką atšviežėjusį orą, 
malonesnį, žole prakvipusį Dounlendo orą. Po kelių minučių nuo Laman- 
šo padvelks ir druskos priekvapis. Jau keturiolika metų Tomas važinėjo į 
darbą, todėl ir užsimerkęs galėtų pasakyti, kada artėjo namai. 

Kurį laiką jis žvelgė į praskriejančius laukus, fermerių namus, elektros 
stulpus, vandens telkinį, žemas kalvas tolumoje ir vėl nukreipė akis į elek- 
troninį paštą. Vienas laiškas — nuo jo komercijos direktoriaus. Perskaitęs 
jį ištrynė. Tada atsakė į nusiskundimą: dar vienas iš jo klientų siuto, kad 
laiku negavo užsakymo kažkokiam dideliam vasaros renginiui. Šį kartą tai 
buvo inicialais pažymėti tušinukai, o prieš tai — išmarginti golfo skėčiai. 
Jo užsakymų ir krovos skyriuje buvo netvarka: iš dalies dėl naujos kompiu- 
terinės sistemos, iš dalies dėl to, kad skyriui vadovavo idiotas. Tokie dalykai 
velniškai kenkė jo verslui, nes rinka ir taip pergrūsta. Per vieną savaitę 
konkurentai nušvilpė jo du didelius užsakovus: automobilių nuomos firmą 
(Avis ir CAbple kompiuterius. 

Siaubas. 

Visas jo verslas girgždėjo nuo skolų naštos. Per plačiai jis užsimojo, 
per greitai įsivažiavo. Ir namuose paskolos pakibusios virš galvos. Jam ne- 
reikėjo nusileisti Kelės įkalbinėjimams aną namą iškeisti į šį, geresnį. Tik 
jau ne dabar, kai rinka siaurėja ir verslas smunka. Dabar jis grūmėsi, kad 
tik išsilaikytų mokus. Verslas nebepadengdavo pridėtinių išlaidų. Kad ir 
ką jai sakytum, niekas negelbėjo: Kelė buvo tarsi apsėsta pirkimo manijos. 
Beveik kasdien ji nusipirkdavo ką nors nauja, dažniausiai per e82y, mat ten 
esą pigios prekės. Be to, ji vis primindavo, kad jis pats perkasi brangius, di- 
zainerių sukurtus drabužius. Tad argi jis galėjo ginčytis? Jai nė motais, kad 
jis pirkdavosi drabužius per išpardavimus ir kad jų reikėjo norint atrodyti 
dailiai, kaip to reikalavo jo padėtis versle. 

Jis buvo taip susirūpinęs, kad neseniai net aptarė jos išlaidumą su 
savo draugu, kuriam po skyrybų dėl depresijos buvo prireikę psichologo 
konsultacijos. Po kelių degtinės ir martinio taurių, gėrimo, kuriame pasku- 
tiniaisiais mėnesiais Tomas vis dažniau ieškodavo paguodos, Briusas Votsas 

pasakė, kad tokių nepataisomų švaistūnų pasitaiko ir kad juos įmanoma 
išgydyti. Tomas susimąstė: ar Kelė jau pasiekė tokį lygį, kad būtų pagrindas 
gydyri, ir jeigu taip, kaip tada reikėtų iškelti tokį klausimą. 

Tas mulkis vėl užsivedė: | 

— Sveikas, Bilai, čia RONAS, aha, Ronas iš „DALIŲ“. AHA, TEISIN- 
GAI! SUGALVOJAU TRUMPAI PAKVARŠINTI TAU GALVĄ — o, šūdas. BILAI? 
ALIO? 

Nekeldamas galvos Tomas užvertė akis. Nebėra ryšio. Dievo apvaiz- 
da! Kartais iš tikrųjų galima patikėti, kad Dievas yra. Tada pasigirdo kito 
telefono kaukimas. 

Jo paties, sumetė jis, pajutęs vibraciją marškinių kišenėje. Vogčia apsi- 
dairęs ištraukė jį, pažiūrėjo, kas skambina, ir kaip galėdamas garsiau klykte- 
lėjo: 

— SVEIKUTE, BRANGIOJI. AŠ — TRAUKINYJE! TRAU-KL-NY-JE! JIS 
VĖLUOJA! 

Jis išsišiepė žiūrėdamas į tą idiotą ir bent kelias sekundes gardžiavosi 
labai saldžiu kerštu. 

Kol kalbėjosi su Kele tylesniu balsu, traukinys įvažiavo į Preston Parko 
stotį, paskutinį sustojimą prieš jo kelionės tikslą — Braitoną. Tas idiotas, pa- 
sistvėręs savo mažą prastą kelionmaišį, ir keli kiti keleiviai išlipo, ir traukinys 
vėl pajudėjo. Baigęs pokalbį, tik po kelių sekundžių Tomas pastebėjo kom- 
paktinį diską, gulintį šalia jo ant sėdynės, kur ką tik sėdėjo tas kvaiša. 

Pakėlęs jį pavartė ieškodamas bent kokio ženklo, pagal kurį galėtų 
nusiųsti jį savininkui. Viršutinis įdėklas buvo matinis plastikinis, be jokios 
etiketės ar užrašo. Atidaręs jį, išėmė sidabro spalvos diską, pavartė, atidžiai 
patyrinėjo, tačiau ir ten nieko nerado. Nutarė įdėti jį į kompiuterį ir pa- 
žiūrėti, gal taip pavyks ką nors nustatyti, o jeigu ne, tada nuneš jį į radinių 
biurą. Iš tiesų tas asilas nenusipelnė to... 

Abipus traukinio iškilo statūs kreidingi šlaitai. Vėliau kairėje pasirodė 
pastatai ir parkas. Čia pat —-ir Braitono stotis. Dabar neužtektų laiko pa- 
tikrinti tą diską. Tomas nusprendė žvilgtelėti į jį vakare. 

Jeigu būtų bent kiek nujautęs, kokį siaubingą smūgį jis skels jo gyve- 
nimui, būtų tą pačią sekundę palikęs prakeiktąjį daiktą gulėti ant sėdynės. 

Prisimerkusi nuo vakaro saulės spindulių Dženė skubiai dirstelėjo į 
laikrodį „Mini Cooper“ skydelyje ir pasitikslino laikrodėlyje. Be penkių 
aštuonios. Jėzau! 

— Jau beveik namie, Binsai, — įtemptu balsu pratarė ji, keikdama 
tą Braitono pakrantės kamšatį ir save, kad nepasuko kitu keliu. Ji įsimetė 
burnon gabalėlį kramtomosios gumos. 

Skirtingai nei jo šeimininkė, katinas šį vakarą kuo ramiausiai tupė- 
jo savo pintinėje ant priekinės keleivio sėdynės ir paniuręs spoksojo pro 
pinučius. Jos nuomone, jis, matyt, sušniuro, kad buvo nutemptas pas 
veterinarą. Staigiai sukdama į savo gatvę, ji prilaikė pintinę, sulėtino greitį 
ieškodama vietos, kur galėtų pastatyti automobilį, ir velniškai vylėsi, kad 
nusišypsos laimė rasti kur nors skylę. 

Vėlavo kur kas daugiau, negu buvo numačiusi, nes bosas užlaikė ją 
darbe kaip tik šiandien: reikėjo apmesti rytdienos pasitarimo su advokatais 
planą dėl ypač aitrios skyrybų bylos. 

Klientas, arogantiškas gražuolis dykūnas, buvo vedęs turtingą paveldė- 
toją ir dabar norėjo pasiglemžti kuo daugiau pinigų. Vos išvydusi jį prieš tris 
mėnesius savo boso kabinete, Dženė juo pasibjaurėjo. Jos nuomone, jis — 
parazitas, ir mergina slapta vylėsi, kad klientas negaus nė surūdijusio skatiko. 
Ji niekada neprasitarė apie tai savo bosui, tačiau įtarė, kad ir jis jautė tą patį. 

Vėliau ji daugiau nei pusvalandį prakiurksojo veterinaro laukiama- 
jame, kol pagaliau su Binsu pateko pas poną Kontį. Ir iš tos konsultacijos 
nieko gera nepešė. Kristianas Kontis, pernelyg jaunas ir hipiškai atrodantis, 
kad būtų veterinaras, ilgiausiai tyrinėjo gumbą ant Binso nugaros, o paskui 
čiupinėjo ir visur kitur. Galiausiai paprašė atvežti katiną rytoj, nes reikėjo 
daryti biopsiją. Dženė kaipmat supanikavo pamaniusi, kad veterinaras 
įtarė auglį. 

Ponas Kontis nuramino ją ir išvardijo visą sąrašą kitų galimybių, ta- 
čiau mergina išėjo iš veterinaro apnikta juodžiausių minčių. 

Ji pastebėjo mažytį tarpelį tarp dviejų automobilių, kurie stovėjo vi- 
siškai netoli nuo jos paradinių durų. Numynė stabdį ir tada įjungė atbulinę 
pavarą. 

— Kaip laikaisi, Binsai? Išalkai? 

Per tuos dvejus metus ji labai prisirišo prie šio gelsvai balto padarėlio 
žaliomis akimis ir didžiuliais ūsais. Ir jo akys, ir elgesys buvo kažkokie 
ypatingi: žiūrėk, vieną akimirką jis glaustosi, murkia, miega padėjęs galvą 
jai ant kelių bežiūrint televizorių, o kitą taip prakeiktai pasižiūrės, lyg būtų 
žmogus, suaugęs, visažinis. Kažkas yra teisingai pasakęs: „Kartais, kai žai- 
džiu su savo katinu, imu svarstyti, ar tik ne katinas žaidžia su manimi.“ 

Ji pavažiavo atbula į tą tarpą, bet nepataikė, pabandė iš naujo. Ne- 
labai pavyko ir šį kartą, bet ji numojo ranka. Uždariusi stoglangį, paėmė 
pintinę ir išlipo iš automobilio stabtelėdama dar kartą pasitikrinti laiką, 
tarsi per stebuklą anksčiau būtų suklydusi. Ne, nesuklydo. Dabar buvo be 
vienos minutės aštuonios. | 

Liko tik pusvalandis, per jį reikės pašerti Binsą ir susiruošti. Tas jos 
vyrukas buvo kažkoks fanatikas: reikalavo, kad kiekvieną kartą susitinkant 
ji atrodytų tiksliai taip, kaip jis pageidavo. Rankos ir kojos turėjo būti ką 
tik nuskustos; ji turėjo pasikvėpinti /ssey „Miyake kvepalais lygiai tiek pat 
ir tose pačiose vietose; išsiplauti plaukus tuo pačiu šampūnu ir kondicio- 
nieriumi, pasidaryti tiksliai tokį pat makiažą. O savo „šermuonėlį“ apge- 
nėti mikroskopiniu tikslumu. 

Jis iš anksto pasakydavo jai, kuo apsirengti ir kokį papuošalą užsidėti, 
netgi kurioje buto vietoje norėjo atėjęs ją rasti. Tokie dalykai jai buvo ne 
prie širdies: ji visada buvo nepriklausoma mergina ir nesileisdavo vyrų gai- 
niojama. Ir vis dėlto kažkas ją patraukė. Šitas Rytų europietis buvo grubus, 
tvirto sudėjimo, apsirengęs akį rėžiančiais drabužiais. Iki šiol visi vyrai, su 
kuriais ji susitikinėdavo, buvo kultūringi, rafinuoti, pernelyg galantiški 
kavalieriai. Ir vis dėlto vos po trijų pasimatymų jis pavergė ją. Dabar vien 
nuo minties apie jį pasijuto visa sudrėkusi. 

Užrakinusi automobilį ir pasukusi savo buto link, ji net nepastebėjo, 
kad gatvėje, netoliese, stovėjo vienintelis automobilis, neaptaškytas kar- 
velių ir kirų mėšlu, — blizgus, užtamsintais langais juodas „Volkswagen 
GTI. Išoriniam pasauliui nematomas vyras sėdėjo prie vairo ir, stebėda- 
mas ją pro mažyčius žiūronus, spaudė neabonentinio mobiliojo telefono 


mygtukus. 

Buvo vos po pusės aštuonių, kai Tomas Braisas savo sportiniu sidabro 
spalvos „Audi“ pravažiavo pro teniso kortus, pro atvirą, medžiais apsodintą 
Houvo Parko poilsio zoną, kur žmonės vaikštinėjo su šunimis, žaidė, gulė- 
jo ant žolės mėgaudamiesi ankstyvos vasaros ilgos dienos pavakare. 

Jis važiavo atvirais langais ir kvėpė vėjelio įneštą šviežiai pjautos žo- 
lės aromatą, klausėsi raminamo Hario Koniko Jaunesniojo balso, kurį jis 
mėgo, nors Kelė laikė jį prastu. Ir Sinatra jos netenkino. Aukštos klasės dai- 
navimas jai netiko: ją traukė jam svetimi, nesuprantami, trankūs garsai. 

Kuo ilgiau jie gyveno santuokoje, tuo mažiau, atrodo, turėjo ką nors 
bendra. Jis neprisiminė, kada paskutinį kartą jie sutarė dėl kokio nors 
filmo. „Džonatanas Rosas“ buvo vienintelė televizijos laida, kurią drauge 
reguliariai žiūrėdavo penktadienio vakarą. Tačiau jie mylėjo vienas kitą, 
tuo jis neabejojo, o vaikai buvo svarbiau už viską. Jie buvo viskas. 

Šis dienos metas jam buvo pats mieliausias: grįžimas namo į dievina- 
mą šeimą. O šiandien kontrastas tarp šlykštaus, glitaus karščio Londone ir 
traukinyje ir šio malonaus meto atrodė dar ryškesnis. 

Kas sekundę kylančia nuotaika jis kirto sankryžą su prašmatnia Vud- 
lendo alėja, vadinama Milijonierių gatve, palei kurią buvo išsirikiavusi ilga 
eilė dailių namų. Dalis jų rėmėsi į giraitę. Vieną gražią dieną Kelė troško 
ten apsigyventi, tačiau kol kas tai buvo ne jų nosiai. O gal ir visada taip 
bus, kai šitaip krypo reikalai, gailiai mintijo jis. Važiavo vakarų kryptimi, 
dabar jau daug kuklesne gatve, Goldstono Ratu, abipus kurios buvo išsi- 
mėtę tvarkingi, po du sujungti namai. Tada pasuko dešinėn, į Aukštutinę 
Viktorijos alėją. 

Niekas negalėjo pasakyti, kodėl ją vadino Aukštutine, nes nebuvo 
jokios Žemutinės Viktorijos alėjos. Jo senyvas kaimynas Lenas Veinraitas, 
— ir jis, ir Kelė slapčia jį pravardžiavo Žirafa, nes buvo vos ne septynių 
pėdų ūgio, — postringaudamas prie sodo tvoros pareiškė, kad gatvė, ma- 
tyt, taip pavadinta dėl to, kad kilo į gana stačią kalvą. Ne kažin koks pa- 
aiškinimas, bet niekas geresnio dar nesugalvojo. 


Aukštutinė Viktorijos alėja buvo gyvenamajame rajone, kuris, nors 

ir trisdešimties metų senumo, dar neatrodė nusenęs. Prie gatvės augan- 
tys platanai vis dar atrodė lyg aukšti sodinukai, o ne subrendę medžiai; 
poromis sujungtų dviaukščių namų raudonos plytos vis dar lyg naujos; 
Tiudoro epochos architektūrą mėgdžiojantys mediniai stogo strypai dar 
nepaliesti nei kinivarpų, nei oro sąlygų. Tai buvo rami gatvė su keliomis 
parduotuvėmis įkalnės viršuje. Daugiausia čia gyveno apyjaunės poros su 
vaikais, išskyrus Leną ir Hildą Veinraitus, kurie išėję į pensiją atsikėlė Čia iš 
Birmingamo, paklausę savo gydytojo patarimo, kad jūros oras padės Hil- 
dai, sergančiai astma. Tomo manymu, jai būtų geriau sumažinti cigarečių 
skaičių, kurių dabar surūkydavo iki keturiasdešimt per dieną. Privažiavęs 
prie stoginės greta namo, jis įspraudė savąjį „Audi“ šalia Kelės aprūdijusio 
„Espace“, įsidėjo kišenėn mobilųjį telefoną ir išlipo pastvėręs lagaminėlį ir 
gėles. Kitapus gatvės riogsantis spaudos kioskas ir nedidukė sporto salė dar 
tebedirbo, bet kirpyklos salonas, geležies dirbinių parduotuvė ir nekilnoja- 
mojo turto agentūra jau buvo uždaryti. Netoliese esančioje autobusų sto- 
telėje stovėjo dvi paauglės trumpais sijonėliais. Paklusdamas dilgtelėjusiai 
aistrai, jis dar trumpai paganė akis, kol mergaičiukės dalijosi cigarete. 

Tada pasigirdo atveriamos paradinės durys ir nuskardeno Kelės bal- 
selis: 

— Tėvelis jau namie! 

Kaip žmogui, užsiimančiam rinkodara, Tomui niekada nestigo žo- 
džių, tačiau jeigu kas nors būtų paprašęs jį apibūdinti tą kiekvienos darbo 
dienos vakaro akimirką, kai jį grįžusį sutikdavo patys svarbiausi pasaulyje 
žmonės, jis abejojo, ar būtų sugebėjęs. Tai buvo džiaugsmo, pasididžiavi- 
mo, absoliučios meilės antplūdis. Kaip tik šią savo gyvenimo akimirką jis 
sustabdytų, jeigu galėtų: štai jis stovi tarpduryje karštai glebėsčiuojamas 
vaikų, mato Ledi, jų vokiečių aviganę, įsikandusią pavadėlį, viltingai 
žiūrinčią, trepsinčią ir beprotiškai švytuojančią milžinišką uodegą. Ir 
tada — besišypsanti Kelė. 

Ji stovėjo tarpduryje užsitempusi džinsinį kombinezoną ir baltus 
sportinius marškinėlius. Veidą gaubė šviesios garbanėlės. Visa nušvitu- 
si ta savo nuostabia šypsena. Jis įteikė jai rausvų, geltonų ir baltų gėlių 
puokštę. | 

Kelė darė taip, kaip ir visada, kai gaudavo iš jo gėlių: mėlynos akys 

žaižaruodavo iš džiaugsmo, minutėlę pasukiodavo jas rankose kartodama 
„oho! o! oho!“, sakytum, tikrai nebūtų mačiusi gražesnių gėlių. Paskui 
kilstelėdavo jas prie nosies — mažytės šelmiškos nosytės, kurią jis taip 
mylėjo, — ir uostydavo. 

— Oho! Tik pažiūrėkite! Rožės! Mano mylimiausių spalvų myli- 
miausios gėlės. Tu toks dėmesingas, mano meile! — Ir pabučiavo jį. 

Ir šį vakarą jos bučinys buvo ilgesnis negu visada. Gal šiąnakt jam 
pavyks? „Arba, sergėk Dieve, — pagalvojo jis smigtelėjus įtarimui, — gal 
ji ruošia mane prieš pasakydama apie kokį nors nenormalų naują pirkinį, 
įsiytą šiandien per eBay.“ 

Tačiau jam įėjus vidun ji nieko nepasakė, nesimatė nei dėžės, nei 
dėžutės, nei įpakavimo rėmo, jokio naujo įtaiso ar prietaiso. O po dešim- 
ties minučių, nusikračius prakaitu permirkusių drabužių, nusiprausus po 
dušu, persirengus šortais ir sportiniais marškinėliais, jo nuotaika, bent jau 
laikinai, ėmė kilti. 

Maksas, „tikšliai“ septynerių metų, keturiolikos savaičių ir trijų die- 
nų, buvo įnikęs į Harį Poterį. Ir į gumines apyrankes, ir išdidžiai propa- 
gavo baltųjų šūkį „PAVERSKIME SKURDĄ ISTORIJA“ bei juodųjų ir baltųjų 
antirasistinį „STOKITĖS IR PASISAKYKITE“. 

Tomas, džiaugdamasis Makso domesiu pasauliu, nors dar ir nesuvokė 
tų šūkių reikšmės, sėdėjo ant kėdės prie sūnelio lovos. Jo kambarėlis buvo 
mažas, išklijuotas ryškiai geltonais tapetais. Tomas garsiai skaitė tas pačias 
knygeles jau antrą kartą. Berniukas gulėjo susirangęs, iškišęs susišiaušusią 
šviesią galvelę iš po pūkinės antklodės ir viską siurbė savo didžiulėmis, pla- 
čiai atmerktomis akimis. 

Keturmetė Džesika kentė danties skausmą, buvo suirzusi ir nesido- 
mėjo jokiomis istorijomis. Kelės pastangos ją nuraminti buvo bevaisės, ir 
dabar pro miegamojo sieną sklido baisiausi riksmai. 

Tomas užbaigė skyrių, pabučiavo sūnelį ir pakėlęs nuo grindų Ho- 
gwarts Express vagoną padėjo jį ant lentynos šalia žaislinės stoties. Tada 
išjungė šviesą ir dar kartą, jau nuo durų, pasiuntė oru bučkį. Įėjęs į rausvą 
Džesikos kambarėlį, „Barbės pasaulio“ šventovę, išvydo sugniužusį, nuo 
ašarų įkaitusį ir išpurtusį veidelį. Kelė beviltiškai gūžtelėjo pečiais: ji bandė 
skaityti jai „Grufalą“. Jo pastangos bent paika Vmaimaščių gaguosti dukrelę 

nuėjo perniek. Žmona pasakė, kad skubos tvarka stomatologė jas priims 
kitą rytą. | 

Atsargiai laviruodamas tarp dviejų barbių ir lego krano, jis nusileido 
žemyn į virtuvę, prakvipusią vakariene, ir vos nesuklupo ant miniatiūrinio 
Džesikos triratuko. Pintinėje gulinti ir sausgysles nuo dinozauro kojos dy- 
džio kaulo graužianti Ledi vėl viltingai pažiūrėjo į jį ir vigztelėjo uodegą. 
Tada stryktelėjo iš pintinės, nužingsniavo per kambarį ir parvirto aukštiel- 
ninka atkišdama pilvą. 

Tomas patrynė jį pėda. Ledi užrietė galvą ir iškišo liežuvį apdovano- 
dama jį paika šypsena. 

— Vėliau, tu sena paleistuve, prižadu. Vaikštynės — vėliau. Tvarka. 
Sutarta? 

Už lango, kvadrato formos sodelio centre, dūzgė laistytuvas. Po 
vandens čiurkšlėmis pievelėje stypsantis juodasis strazdas pakėlė sparną ir 
kapsnojo jį snapu. Ant virvės kabėjo mažyčiai ryškiaspalviai drabužėliai. 
Po jais ant šono gulėjo plastikinis paspirtukas. Sodelio gale stovinčiame 
šiltnamyje noko pomidorai, avietės, braškės ir cukinijos, kuriais jis pats ir 
rūpinosi. 

Dar tik pirmi metai, kai jis pabandė ką nors auginti ir be saiko didžia- 
vosi savo pastangomis. Kol kas. Virš tvoros kinkavo paniuręs, gedulingas 
Žirafos veidas. Tą kaimyną rasi ten ištisą dieną: karpantį, genantį, ravintį, 
grėbstantį, laistantį, aukštyn žemyn, aukštyn žemyn, sukrypusį ir sulinkusį 
lyg atgyvenusį seną kraną. 

Paskui jis nužvelgė akvarele ir spalvotais pieštukais nupieštus piešinius, 
dengiančius vieną sieną — Makso ir Džesikos pastangos — ieškodamas ko 
nors nauja. Be Hario Poterio, Maksas buvo patrakęs dėl automobilių, tad 
dauguma jo dailės kūrinėlių buvo ratuoti. Džesika piešė keistos išvaizdos 
žmones ir dar keistesnius žvėrelius, o kiekviename paveikslėlyje visada 
kur nors skaisčiai švietė saulutė. Šiaip ji buvo linksmutė, todėl jis sielojosi 
matydamas ją šįvakar raudančią. Šiandien jam neteko pasigėrėti nė vienu 
nauju meno kūrinėliu. 

Jis susimaišė stiprų Po/sta7 degtinės ir spanguolių sulčių kokteilį, įsi- 
malė susmulkinto ledo iš automato jų prašmatniame amerikietiško mode- 


lio šaldytuve, — tai dar vienas Kelės „pigus“ pirkinys, kurio durelėse buvo 

įtaisytas televizoriaus ekranas, ir nusinešė stiklinę į svetainę. Jis svarstė, 
ar eiti į jų nedidelę oranžeriją, kurią dabar apšvietė saulė, ar netgi išeiti į 
sodelį ir pasėdėti ant suolo, tačiau nutarė verčiau keletą minučių pažiūrėti 
televizorių. 

Pasiėmė distancinio valdymo pultelį ir įsitaisė savo ištaigingame atlo- 
šiamame fotelyje, kurį, tiesą sakant, pats nusipirko pigesne kaina internetu 
dar iki to, kai Kelė, irgi internetu, įsigijo patį naujausią ekstravagantišką 
pirkinį — didžiulį plokščiaekranį Toshiba televizorių, kuris užėmė pusę 
sienos, o ką jau kalbėti apie pusę jo uždarbio ir išsimokėjimo „šventę“, kuri 
truks visus metus. Nors, reikėjo pripažinti, žiūrėti sporto laidas buvo labai 
smagu. Kaip paprastai, ekrane laukė OVC Shopping kanalas, o ant sofos 
gulėjo prijungta Kelės klaviatūra. 

Jis perbėgo keletą kanalų ir apsistojo ties „Simpsonais“. Jam visada 
patiko šitas serialas. Ypač jo herojus Homeras, su kuriuo jis drauge išgyve- 
no. Kad ir ką Homeras darytų, pasaulis visuomet koneveikdavo jį. 

Buvo gera gurkšnoti kokteilį. Gera atsilošti šiame fotelyje, gera sėdėti 
šiame kambaryje, kurio viename gale — valgomasis, kitame — oranžerija 
ir grynas oras. Miela būti apsuptam vaikų ir Kelės nuotraukų, ant sienų 
kabančių graviūrų. Tiesą sakant, ji su Kele sutarė dėl šių nebrangių meno 
kūrinių. Čia pat stovėjo įstiklinta spintelė, pilna golfo ir kriketo prizų ko- 
lekcijos. 

Viršuje Džesikos verksmas pagaliau rimo. Išlenkęs degtinę, jis maišėsi 
naują porciją, kai į virtuvę įėjo Kelė. Nepaisant išsekusio nepadažyto veido 
ir dviejų vaikų gimdymo, ji vis dar atrodė grakšti ir graži. 

— Nair dienelė! — pasiskundė dramatiškai skėstelėdama rankas. — 
Manau, ir man vienas būtų ne pro šalį. 

Geras ženklas: nuo gėrimo ji visada tapdavo meili. Visą dieną gei- 
dulys tai užplūsdavo jį, tai atslūgdavo. Jis prabudo apie šeštą valandą ryto 
kietas kaip ragas, kaip ir daugelį rytmečių. Kaip paprastai, pasivertė lovoje 
ir apsižergė Kelę tikėdamasis „greitučio“. Ir, kaip paprastai, planą sužlugdė 
durų girgždesys ir kojyčių tapsenimas. Jam jau kilo įtarimas, ar tik Kelė 
nebus įsitaisiusi kokio nors slapto mygtuko, kurį nuspausdavo vos tik pa- 
kvipdavo seksu, kad prisišauktų į miegamąjį vaikus. | 

Jis pagalvojo, kad ir kaip žiūrėtum, jo gyvenime įsitvirtino vis ryškė- 

jantis modelis: šūdini reikalai darbe, didėjančios skolos namie ir nuolatinis 
ragas kelnėse. 

Jis pradėjo ruošti jai didžiulę porciją gėrimo stebėdamas ir grožėda- 
masis, kaip Kelė pamaišė troškinamą vištieną, tuo pat metu nukėlė dangtį 
nuo prikaistuvio su bulvėmis ir kažką patikrino orkaitėje. Šitoks jos dau- 
giaprogramis režimas virtuvėje jam buvo visiškai neįkandamas. 

— Ar Džesė jau aprimo? 

— Šiandien ši panelė gana pasipūtusi, ir tiek. Viskas gerai. Daviau jai 
aspirino, kad aprimtų skausmas. Kaip tau sekėsi? 

— Nė neklausk. 

Ji suėmė delnais jo veidą ir pabučiavo. 

— Kada paskutinį kartą tau buvo gera diena? 

— Atleisk, neketinu dejuoti. 

— Tai papasakok. Tam ir esu tavo žmona — pasipasakok! 

Jis įdėmiai pažiūrėjo į ją, suėmė jos veidą ir pakštelėjo į kaktą. 

— Kai vakarieniausime. Tu atrodai tokia graži. Kasdien vis gražesnė. 

Šypsodamasi ji papurtė galvą. 

— Najau, matyt, pagedo tavo akys. Nieko nepadarysi — amžius. — 
Ji atsitraukė per žingsnį ir pasisuko. — Ar jis tau patinka? 

— Kas? 

— Šitas kombinezonas. 

Jis vėl staiga apsiblausė. 

— Ar jis naujas? 

— Taip, šiandien pristatė. 

— Neatrodo naujas, — pasakė jis. 

— Jis ir neturi atrodyti! Tai $:e//42 McCartney modelis. Kietas, ar ne? 

— Polo dukros? 

— Taip. 

— Maniau, kad jos daikčiukai brangūs. 

— Ir yra brangūs, bet šitie su nuolaida. 

— Na, žinoma. — Jis toliau maišė jai gėrimą nenorėdamas šį vakarą 
leistis į ginčus. 

— Ieškojau internete pigių kelialapių atostogoms. Jau žinau, kada 
mama su tėčiu galės pasiimti vaikus: pirmąją liepos savaitę. Ar tiktų? 

Jis išsitraukė iš kišenės elektroninę užrašų knygutę Pz/m ir pažiūrėjo 
į kalendorių. 

— Trečią savaitę turėsime parodą „Olimpijoje“, tačiau liepos pradžia 
tinka. Bet, žiūrėk, kad būtų tikrai pigu. Gal vertėtų paprasčiausiai nuva- 
žiuoti kur nors Anglijoje? 

— Internete siūlomos neįtikimos kainos! — pašoko ji. — Savaitė 
Ispanijoje atsieis pigiau negu namuose! Peržiūrėk kelias vietas — aš jas 
užsirašiau. Žvilgtelėk po vakarienės. Holė iš mūsų gatvės turi draugę, kuri 
internetu gavo savaitę Sent Lusijoje už du šimtus penkiasdešimt svarų. 
Argi nebūtų nuostabu Karibų salose? 

Jis padėjo knygutę, apkabino ją ir pabučiavo. 

— Manau, šį vakarą leisiu kompiuteriui atsipūsti ir sutelksiu dėmesį 


į tave. 

Ji pabučiavo vyrą. 

— Bijau ir pagalvoti apie atsitraukimo simptomus, kuriuos patir- 
tum. — Ji šelmiškai nusišypsojo. — Noriu pažiūrėti Džeimio Oliverio 


programą. Tu negali jo pakęsti. Būsi daug laimingesnis, jeigu tą pusvalandį 
praleisi viršuje prie savo kompiuteriuko. 

"Tomas ištiesė jai gėrimą ir paklausė: 

— Kur tu labiausiai norėtum važiuoti, jeigu įstengtume? 

— Bet kur, kur nėra spiegiančių vaikų. 

— Tu tikrai juos paliktum? Apsigalvojai? Ar tu tikra? — Anksčiau 
Kelė niekada nenorėdavo palikti vaikų. 

— Šią akimirką juos mielai parduočiau, — pasakė ji ir mauktelėjo 
pusę savo gėrimo. 


Po valandos, iškart po devynių, Tomas užlipo viršun į savo mažą dar- 
bo kambarėlį. Vis dar buvo šviesu. Jam patikdavo ilgi vasaros vakarai, o dar 
kelias savaites jie vis ilgės. Pro trikampį, kurį sudarė du stogai virš parduo- 
tuvės, tolumoje mėlynavo Lamanšo sąsiauris. Virš stogų pralėkė varnėnų 
pulkas. Pro langą nuo kaimyno pusės sužadindamas apetitą atsklido lauke 
kepamos mėsos kvapas. 

Sporto salėje kažkoks vargšelis darė atsispaudimus. Treneris stovėjo 
šalimais. Tai priminė, kad jau daugelį mėnesių jis menkai mankštinosi, iš- 

skyrus tuos trumpus žygius aplink kvartalą, kai vedžiodavo Ledi. Per daug 
tarnybinių pietų, per daug alaus, užtat dabar kai kurie jo mėgstami drabu- 
žiai darėsi per ankšti. Kelė tik ir kartojo, koks jis kvailas, kad neina mankš- 
tintis, kai sporto salė čia pat, per gatvę. Bet juk tai papildomos išlaidos. 

Gal jis tik ilgiau pavedžios Ledi, kai bus štai tokie puikūs vasaros vakarai. 
Gal net vėl ims plaukioti. Golfas kartą per savaitę ne ką tepagelbėjo jo liemens 
apimčiai. Jis negalėdavo žiūrėti į vyrus su sudribusiais pilvais, kai susitikdavo 
golfo klubo persirengimo patalpoje. Dabar akis badė faktas, kad ir jis auginasi 
neką mažesnį pilvuką. Tomas padaužė jį kumščiais, tarsi perspėdamas save: 
„Iki atostogų nebegausi daugiau kaip šešis buteliukus per dieną!“ 

Jis gurkšnojo jau trečią stiklą degtinės, apglebo, dienos rūpesčiai iš- 
tirpo maloniame alkoholio rūke. Pasidėjo stiklinę šalia ir žvilgrelėjo į inter- 
netinę kamerą, stovinčią ant stalo, kuria retkarčiais naudodavosi susisiekęs 
su broliu Australijoje. Jis įvedė komandą savo skreitiniame kompiuteryje 
ir netrukus permetė akimis gautą paštą. Beveik iš karto pamatė žinutę iš 
savo senojo boso Robo Kempsono, dirbančio „Motyvacijos versle“. Su juo 
tebepalaikė draugiškus ryšius. 


Tomai, 

Dirstelėk į gazonkas* šitame! 

Robas 

| 

Jis nedirstelėjo, bet išėmė iš įdėkliuko kompaktinį diską, kurį tas 
idiotas buvo palikęs traukinyje, ir įkišo jį į kompiuterį. Suveikė antivi- 
rusinė programa, tačiau kai kompaktinis diskas pagaliau stabilizavosi jo 
kompiuteryje, vis vien nepavyko išsiaiškinti, kieno tas diskas. Jis dukart 
spustelėjo klavišą. 

Po sekundėlės kompiuterio ekranas ištuštėjo. Išdygo mažytis langelis 


su užrašu: 
Ar šis Mac adresas teisingas? 
Jeigu norite tęsti, spauskite „TAIP“. 


Jeigu norite baigti, spauskite „NE“. 


* „Dideles krūtis“ (žargon.). 

Spėdamas, kad tai buvo paprasčiausia Windows-t0-Apple Mac pro- 
blema, Tomas nuspaudė „TAIP“. 


Netrukus pasirodė kitas užrašas: 
Sveiki, abonente. Dabar jus sujungiame. 
Tada pasirodė žodžiai: 
SKARABĖJO PRODUKCIJA 


Beveik akimirksniu jie dingo. Tuo pat metu ekrane pasirodė miega- 
mojo vaizdas, tarytum į jį būtų žiūrima pro apsaugos telekamerą. 

Tai buvo erdvus kambarys, sprendžiant iš visko, priklausantis mote- 
riai. Nedidelė dvigulė lova užklota antklode, apmėtyta pagalvėlėmis. Pa- 
prastas tualetinis staliukas; ilgas ssnamadis medinis veidrodis, kuris galėjo 
patekti ten iš kokio nors siuvėjo dirbtuvės; lovos gale stovėjo medinė dėžė; 
ant grindų paklota pora storų kilimėlių; langą dangė vertikalios žaliuzės. 
Kambarį apšvietė dvi abipus lovos stovinčios stalinės lempos, be to, šviesa 
krito ir pro praviras vonios duris. Ant sienų kabėjo pora nespalvotų Hel- 
muto Niutono fotografijų su nuogomis figūromis. Priešais lovą stovėjo 
spinta su didžiuliais veidrodžiais ant durų. Juose atsispindėjo durys, ko 
gero, vedančios į koridorių. 

Iš vonios išėjo jauna liekna moteris, pasitaisė drabužius, dirstelėjo į 
laikroduką. Atrodė, kad ji šiek tiek nervinosi. Elegantiška ir graži, ilgais 
šviesiais plaukais, apsirengusi aptempta juoda suknele, ant kaklo — perlų 
vėrinukas. Ji laikė rankinuką be rankenos, tarsi būtų išsirengusi į pobūvį. 
Moteris šiek tiek priminė aktorę Gvinetę Peltrou, ir Tomui švystelėjo min- 
tis, ar tik ne ji ten ir bus. Tačiau kai moteris pasuko galvą, įsitikino, kad ne, 
nors ir gana panaši. 

Ji prisėdo ant lovos kraštelio ir, Tomo nuostabai, nusispyrė aukšta- 
kulnius batelius. Buvo aišku, kad visiškai net neįtaria, jog į ją nukreipta 
telekamera. Paskui vėl atsistojo ir pradėjo atsiseginėti suknelę. 

Netrukus už moters prasivėrė durys ir įėjo nedidelio ūgio, tvirto su- 


dėjimo vyras, ant veido užsitempęs kaukę — vilnonę kepurę su skylėmis 

akims — ir apsirengęs vien juodai. Pirštinėta ranka jis uždarė paskui save 
duris. Moteris arba negirdėjo jo įeinant, arba nekreipė dėmesio. Kol jis 
lėtai slinko artyn, ji atsiseginėjo perlų vėrinį. 

Vyras ištraukė kažką iš savo odinio švarko. Tas kažkas blykstelėjo švie- 
soje. Nustebęs Tomas ištempė kaklą: ten buvo ilgo stileto ašmenys. 

Vyras dviem šuoliais prišoko prie moters, apėmė ranka jos kaklą ir 
sugrūdo stiletą jai tarp menčių. Apmiręs nuo tokio siurrealistiško reginio, 
Tomas stebėjo, kaip moteris žioptelėjo iš šoko, nesuprasdamas, ar ji vaidi- 
no, ar viskas vyko iš tikrųjų. Vyras ištraukė kruviną stiletą. Jis ir vėl šmeigė. 
Iš žaizdų siūbtelėjo kraujas. 

Moteris sukniubo ant grindų. Vyras priklaupė, nuplėšė suknelę, 
brūkštelėjo peiliu per liemenėlę ir nutėškė ją tolyn, tada brutualiai atvertė 
ją aukštielninką. Ji pavartė akis. Didelės krūtys nusviro į vieną pusę. Per- 
rėžęs juodų pėdkelnių viršų, jis visiškai nutraukė jas ir minutėlę dėbsojo į 
nuogą dailų kūną, paskui smeigė peiliu į pilvo apačią, virš trumpai kirptų 
gaktos plaukų. 

Tomas spoksojo apimtas šleikštulio, jau rengėsi išjungti, tačiau smal- 
sumas prikaustė prie ekrano. Ar ji vaidino, ar tai tik peilio imitacija, ar tas 
iš pilvo srūvantis kraujas — tik sceninis efektas? Tas vyras ją barbariškai vis 
badė peiliu. 

Tomas stryktelėjo, išgirdęs už savęs atsiveriančias duris. 

Žaibšškai atsisukęs pamatė Kelę, stovinčią su vyno taure, jau aiškiai 
įkaušusią. 

— Mielasis, ar suradai mums kokią gražią vietelę? — paklausė ji. 

Jis šoktelėjo atgal prie stalo ir užtrenkė kompiuterio dangtį, kad ji 
nespėtų pamatyti, kas ten vyko. 

— Ne, — virpančiu balsu atsiliepė jis. — Nieko, ne. Aš... 

Ji apsivijo rankomis jo kaklą, aprėkšdama vynu kompiuterį. 

— Aaai, ašiprašau! 

Išsitraukęs nosinę jis skubiai nuvalė vyną, o Kelė kyštelėjo laisvąją 
ranką po jo marškiniais ir ėmė masažuoti spenelį. 

— Nusprendžiau, kad šiandien tau užteks darbuotis. Eikš į lovą. 

— Dar penkias minutes, — ištarė jis. — Duok man dar penkias 


minutes. 

— Aš gal užmigšiu per tas penkias minutes. 

Atsisukęs jis pabučiavo žmoną. 

— Dvi minutes, gerai? 

— Vieną! — pasakė ji ir išvingiavo iš kambario. 

— Aš dar nepavedžiojau Ledi. 

— Ji jau prisivaikščiojo dieną. Viskas gerai: aš jau išleidau ją. 

Jis nusišypsojo. 

— Vieną minutę, gerai? 

Ji išdykėliškai kilstelėjo pirštą: 

— Trisdešimt sekundžių! 

Vos tik žmona uždarė duris, jis atkėlė kompiuterio dangtį ir bakstelė- 
jo pirmą pasitaikiusį klavišą, kad grįžtų vaizdas. 


Ekrane pasirodė užrašas: 
Nėra leidimo prieigai. Jus atjungė. 


Tomas sėdėjo ir mąstė. Ką jis, po perkūnais, čia matė? Ko gero, tai 
buvo kokio nors filmo anonsas, kitaip ir 2ega/ėjo būti. 

Durys vėl virstelėjo. Kelė įspėjo: 

— Penkiolika sekundžių! Jei ne, pradėsiu be tavęs. 

Tokios nuostabios gimtadienio dovanos ji dar nebuvo gavusi per visą 
savo gyvenimą, per visus penkiasdešimt dvejus metus! Niekas nė iš tolo, 
nė per milijoną mylių neprilygo jai. Nei „MG“ sportinis automobilis, per- 
rištas raudonu kaspinu, kurį Donas įteikė jai per keturiasdešimtmetį (jis iš 
tikrųjų negalėjo įpirkti jo), nei sidabrinis Cartier laikrodukas, kurį jis pado- 
vanojo jai per penkiasdešimtąjį gimtadienį (ji žinojo, kad ir jam jis negalėjo 
turėti pinigų), nei tie nuostabūs antrankiai teniso žaidimui, kuriuos ji gavo 
iš jo vakar penkiasdešimt antrųjų metinių proga. 

Nei ta savaitė Greišot Holo sveikatos klube, kurią susimetę nupirko 
jai abu sūnūs, Džulijus ir Oliveris. Pasakiška malonė, bet gal jie manė, jog 


ji turi antsvorį, ar ką? 

Neturi reikšmės. Hilari Dupont nekvaršino sau galvos. Ji tiesiog iš- 
skrido lyg ant sparnų, — visi tie dvylika stonų“ išskrido, — pro paradines 
duris žvangindama Nerono pavadėlį ir pareikšdama sau: 

— Rankinukas, pone Vortingai? Rankinukas?! 

Pishevenas, priemiestis, kuriame gyveno Hilari, buvo rytinėje Brai- 
tono dalyje. Tai buvo gyvenamasis rajonas, kur platus besikryžiuojančių 
gatvių tinklas driekėsi nuo pat skardžio viršūnėje bėgančio pakrantės kelio 
iki kaimiško Pietinio Daunso pakraščio. Visi tie vienaaukščiai namukai su 
verandomis bei pavieniai namai buvo išlikę nuo pat Pirmojo pasaulinio 
karo. 

Vos už vienos eilės namų nuo Hilari gatvės driekėsi dirbamos žemės 
platybės. Ber kuris kaimynas, dirstelėjęs pro langą tą apniukusį birželio 
rytą prieš dešimtą valandą, būtų išvydęs apkūnią, bet nepaprastai dailią 
šviesiaplaukę moterį, užsimetusią palaidą apsiaustą ant taškuoto triko, ap- 
siavusią guminiais batais, šnekančią su savimi ir gestikuliuojančią, ir paskui 
ją — bėgiojantį zigzagais gana aptukusį juodą niūfaundlendą, kuris lakstė 
nuo stulpo prie stulpo ir laistė kiekvieną. 

Gale gatvės Hilari pasuko palei kelio žiedą kairėn, atidžiai stebėdama 
šunį, laukdama, kol pro šalį praūš užsakymus pristatantis furgonas, o tada 
perėjo gatvę, nupėdino prie vartelių į skaisčiai geltonų rapsų lauką ir šūk- 
telėjo Neronui, kuris jau taikėsi palikti krūvelę ant kažkieno keliuko. Šūk- 
kelėjo tokiu griausmingu balsu, kad be jokio mikrofono būtų nutildžiusi 
visą Vemblio stadioną: 

— Neronai! Nedrįsk! ATEIK ČIA! 

Šuo pakėlė galvą, pamatė atvirus vartus ir džiaugsmingai nubidzeno 
prie jų, o tada jau metėsi pirmyn, nuliuoksėjo kalniuku ir akimirksniu 
dingo rapsyne. 

Ji uždarė vartelius paskui save ir vėl pakartojo: 

— Rankinukas, pone Vortingai? Rankinukas?! 

Ji švytėjo, ji jau paskambino Donui, Sidonei, Džulijui, Oliveriui 
ir savo motinai pranešdama jiems naujieną, meįžikimą naujieną, pačią 


geriausią naujieną iš visų: vos prieš pusvalandį jai paskambino iš Pietinės 


* Stonas — svorio matas Didžiojoje Britanijoje ( 6,35 kg). 

teatro meno draugijos ir pasakė, kad ji gavo ledi Breknel* vaidmenį, patį 
svarbiausią vaidmenį! Pagrindinį! 

Po dvidešimt penkerių metų mėgėjiškos vaidybos, daugiausia Brai- 
tono mažojo teatro trupėje, vis tikintis, kad ją kas nors atras, pagaliau su- 
laukė tokios laimės! Pietinė teatro meno draugija buvo pusiau profesionali, 
kas vasarą parodydavo spektaklį po atviru dangumi, pirmiausia po Luiso 
pilies arkomis, o tada gastroliuodavo po visą Jungtinę Karalystę iki pat 
Kornvalio. Ta draugija buvo garsi. Spaudoje būna apžvalga. Taigi reikėjo 
laukti, kad ją pastebės! Reikėjo! 

Tiktai, Dieve, ji taip nervinasi. Hilari vaidino ir anksčiau, prieš dau- 
gelį metų atliko mažesnį vaidmenį. Bet puikiai žinojo, ką tai reiškė. 

Žirgliodama įkalnėn palei lauko pakraštį, vis kalbėdama ir mostiguo- 
dama rankomis, ji visu balsu šlifavo, jos nuomone, pačias dramatiškiausias 
ir juokingiausias pjesės eilutes. Jeigu jai pavyktų tinkamai pasakyti tą eilu- 
tę, ji atskleistų to personažo charakterį. 

— Rankinukas, pone Vortingai? Jus rado rankinuke? 

Virš galvos suko ratą lėktuvas, rengdamasis nutūpti Getviko oro uos- 
te, ir ji turėjo kalbėti šiek tiek garsiau, kad girdėtų save: 

— Rankinukas, pone Vortingai? Jus rado rankinuke? 

— Rankinukas, pone Vortingai? Jus rado rankinuke? 

Ji ėjo vis kartodama tą eilutę, kaskart pakeisdama intonaciją ir vis gal- 
vodama, kam čia dar reikėtų paskambinti ir pasakyti. Iki spektaklio prem- 
jeros — tik šešios savaitės. Nedaug. Viešpatie, o tiek daug reikia išmokti! 

Tada sukilo abejonės. Kas bus, jeigu jai nepavyks? O jeigu ji sustings ar 
nukris priešais tokią didelę auditoriją? Tada, manyk, galas, visiškas galas! 

Jai pavyks, ji atlaikys. Galų gale, ji buvo kilusi iš teatralų šeimos. Tai 
įaugę į kraują. Jos motinos tėvai buvo miuzikholo artistai ir, išėję į pensiją, 
Braitone, prie jūros, įsigijo apnakvindinimo su pusryčiais verslą. 

Kai pasiekė kalvos viršūnę, už kokios mylios pasirodė kita kalva ir 
platūs dirbamieji plotai abipus jos su tai šen, tai ten linguojančiais pavie- 
niais medžiais ir tinkliniais vartais. Bet Nerono — nė dvasios. Stiprus vėjas 
prie žemės lenkė rapsus ir ilgus žalius kviečių pluoštus. Ji sudėjo rankas prie 
burnos ir sušuko: 


* Oskaro Vaildo pjesės „Kaip svarbu būti rimtam“ (7he Importance of being Earnest) veikėja. 

— NERONAI! Lėk čia, vaikine. NERONAI! 

Po kelių sekundžių pamatė, kaip plačiai suribuliavo rapsai, kažkas per 
juos lėkė zigzagais: regis, Neronas niekaip nesugebėjo bėgti tiesiai. Netru- 
kus jis išniro ir leidosi skuosti jos link įsikandęs baltą tabaluojantį daiktą. 

„Zuikis, iš pradžių sumetė ji, vildamasi, kad tas vargšelis bent jau bus 
nebegyvas. Negalėdavo pakęsti, kai šuo atvilkdavo ką nors gyvą, sužeistą ir 
išdidžiai padėdavo prie jos kojų, visą drebantį ir spygsintį iš baimės, o pats 
džiaugdavosi. 

— Eikš, vaikine, ką ten turi? Mesk! Mesk! 

Ir jos burna atvypo. | 

Kai nervingai žengė žingsnį į priekį ir įbedė akis į nekrutantį baltą 
daiktą, ją pervėrė šiurpas. | 

Ir tada ji pradėjo klykti. 


6 


Rojus Greisas nemėgdavo vesti spaudos konferencijų. Tačiau jis 
puikiai suprato, kad policija — mokami visuomenės tarnautojai, todėl 
visuomenė turi teisę gauti informaciją. Bjauriausia, kad žurnalistai viską iš- 
kreipdavo. Jam rodėsi, kad jiems nerūpėjo informuoti visuomenę, jie tiktai 
norėjo parduoti laikraščius ar patraukti žiūrovus bei klausytojus. Jiems tik 
pateik naujienas, ir kuo sensacingesnes, tuo geriau. 

O jeigu nėra nieko sensacinga, tada kodėl neįmetus akmens į pačios 
policijos daržą? Mažai kas patraukdavo visuomenės dėmesį labiau negu 
užuomina apie policijos aplaidumą, rasizmą arba nemiklumą. Paskuti- 
niaisiais metais pavogtų automobilių vaikymasis buvo tapęs itin pamėgtu 
arkliuku, ypač jeigu dėl nutrūktgalviško policininkų vairavimo būdavo 
sužeisti ar žūdavo visuomenės nariai. 

Kaip ir vakar, kai du įtariamieji, — juos vijosi, nes buvo nuvarę auto- 
mobilį, — nulėkė nuo tilto ir paskendo upėje. 

Kaip tik dėl to jis dabar ir buvo čia, stovėjo pasitarimų kambaryje 
priešais stačiakampį stalą, kurio viduryje — tuščia, o kėdžių aplinkui jį 
vargu ar užteks visiems susirinkusiems spaudos atstovams; už jo nugaros 

kabėjo didžiulė, prašmatni, išlenkta lenta, kurios mėlyname fone meniškai 
išdėstyti penki policijos ženkleliai, o po kiekvienu reljefiškai išvedžiota 
www.crimestoppers.co.uk. 

Jis sumetė, kad čia susigrūdo apie keturiasdešimt žiniasklaidos at- 
stovų: spaudos, radijo ir televizijos reporterių, fotografų, fotoreporterių ir 
garso operatorių — dauguma jų pažįstami, tarp jų — keletas jaunų skais- 
taveidžių, dirbančių vietinėje spaudoje ir neetatiniais šalies dienraščiuose, 
belaukiančių savo didžiojo lūžio, ir keletas pagyvenusių, nusikamavusių 
veidų, laukiančių, kol galės išsinešdinti ir traukti į barą. 

Šalimais stovėjo policijos viršininko pavaduotoja Alisona Vosper, bet 
labiau norint parodyti, kad policija rimtai į tai reaguoja, o ne kad faktiškai 
dalyvautų konferencijoje. Ji buvo daili, bet griežtai atrodanti keturiasde- 
šimt ketverių metų, trumpai pakirptais šviesiais plaukais moteris, atstovau- 
janti savo viršininkui Džimui Bauenui, kuris buvo išvykęs į konferenciją. 
Iš kitos pusės — tiesioginis Greiso viršininkas, vyriausiasis inspektorius 
Geris Vestonas. 

Vestonas, trisdešimt devynerių metų mančesterietis, visada atrodė at- 
sipalaidavęs ir žavus. Jiedu su Vestonu bičiuliavosi dar tais laikais, kai abu 
dirbo patruliuojančiais farais, draugais išliko ir dabar. Būdamas beveik to 
paties amžiaus kaip Greisas, Vestonas užsiiminėjo politiniais žaidimais, pa- 
laikė draugystę su įtakingais žmonėmis, buvo tvirtai įrėmęs akis į policijos 
viršininko kėdę, o turint galvoje jo sugebėjimus — gal net į vadovo postą 
Londono policijoje. Bent taip Greisas numanė — pasigėrėdamas, bet be 
jokio pavydo. 

Politiškai nuovokus Geris Vestonas šiandien laikėsi tyliai, leisdamas 
Rojui Greisui pasakyti visą kalbą, stebėdamas, ar kriminalinės policijos vy- 
resnysis inspektorius įbris dar giliau į tą dvokiančią rudą krūvą. 

Rūškana jauna korespondentė, kurios nė vienam policijos pareigūnui 
anksčiau nebuvo tekę regėti, paklausė: 

— Vyresnysis inspektoriau Greisai, žinau, kad Niu Heivene automo- 
bilių avarijoje buvo sužeista moteris, vėliau pagyvenęs vyras buvo sužeistas 
avarijoje Braitono aplinkkelyje, o po kelių minučių policijos pareigūnas 
nutrenktas nuo motociklo. Ar galite paaiškinti priežastis, kodėl ir toliau 


leidžiama vaikytis? 

— Avarija Niu Heivene įvyko anksčiau, nei policija pradėjo vytis, — 
atsakė Greisas, atsargiai parinkdamas žodžius. — Kaltinamieji asmenys 
pagrobė visureigį tuoj po avarijos. Tunelyje jie trenkėsi į „Toyota“ sedaną, 
kurį vairavo pagyvenęs džentelmenas, ir pagrobė jo automobilį. Mes žino- 
jome, jog mažiausiai vienas iš pagrobėjų buvo ginkluotas ir pavojingas ir 
kad nekaltų visuomenės narių gyvybė priklausė nuo to, ar nusikaltėlius su-- 
laikysime. Aš maniau, kad visuomenei grės didesnis pavojus, jeigu leisime 
jiems pabėgti, todėl ir nusprendžiau nepamesti jų iš akių. 

— Netgi jeigu tai baigėsi jų mirtimi? — tęsė ji. 

Jos tonas įsiutino pareigūną, ir jis vos susilaikė neiškoneveikęs jos, 
neišrėžęs, kad tie du žuvusieji buvo pabaisos, kad turint galvoje visus tuos 
žmones, kuriuos jie nuskriaudė, sužalojo ar užmušė, nuskęsti dumblinoje 
upėje yra geresnis teisingumas negu koks nors patetiškas minkštaširdžio, 
liberalaus teisėjo paskirtas nuosprendis įkalinti. Tačiau jis turėjo būti labai 
atsargus, kad tai susirinkusiai gaujai nesuteiktų galimybės už ko nors užsi- 
kabinti ir išraityti sensacingą antraštę pirmuosiuose laikraščių puslapiuose 
ar svarbiausių žinių santrauką per televiziją ir radiją. 

— Jų mirties priežastis bus nustatyta atlikus tyrimą, — pasakė jis 
daug ramesniu balsu, negu pats tikėjosi. 

Toks jo atsakymas sukėlė piktą niurnėjimą, iškeltų rankų mišką ir gal 
trisdešimt klausimų vienu metu. Dirstelėjęs į laikrodį, jis atsipūtė pamatęs, 
kad minutinė rodyklė pasistūmė pirmyn, ir tvirtai pareiškė: 


—- Prašau atleisti, šiai dienai skirtas laikas baigėsi. 
e 


Grįžęs į savo mažą, beveik visiškai naują kabinetą didžiuliame, nese- 
niai atnaujintame dviaukščiame 7: deco pastate, kuris faktiškai buvo pasta- 
tytas 1950-aisiais kaip infekcinė ligoninė ir kuriame dabar buvo įsikūrusi 
Sasekso kriminalinio skyriaus būstinė, Greisas atsisėdo į savo sukamąją 
kėdę. Kaip ir beveik visi baldai šiame kambaryje, ji buvo, galima sakyti, ką 
tik išpakuota, todėl dar nebuvo nei įprasta, nei patogi. 

Jis ir šiaip, ir taip rangėsi ant jos, nusistatinėjo padėtis, bet niekas 
negelbėjo. Senasis kabinetas Braitono policijos skyriuje buvo daug geres- 
nis — kambarys didesnis, baldai nutrinti, bet ten — miesto centras. Šitos 

naujos patalpos buvo pramoniniame rajone miesto pakraštyje ir nejautei 
jokios jo dvasios. Ištisos mylios ilgų, tylių, ką tik kilimais išklotų ir išdažytų 
koridorių, kabinetas prie kabineto, visuose nauji baldai ir jokios valgyklos. 
Nėra kur atsigerti puodelio kavos! Jei nori, pasidaryk pats arba eik prie to 
sumauto automato. Negalima gauti nė sumuštinio: turi žingsniuoti per 
gatvę į Asda prekybos centrą. Štai tau ir projektuotojai! 

Minutėlę jis meiliai pažiūrėjo į savo labiausiai vertinamą kolekciją 
— tris tuzinus senų žiebtuvėlių, besiglaudžiančių ant iškyšos tarp jo ra- 
šomojo stalo priekio ir lango, ir pagalvojo, kad jau keletą savaičių darbo 
krūvis trukdė jam užsiimti viena iš mėgstamiausių laisvalaikio pramogų, 
tuo, ką jis darydavo su žmona Sende, o dabar jame rasdavo nusiraminimą 
— naršyti antikvarines prekyvietes ir sekti sendaikčių išpardavimą iš baga- 
žinių, beieškant senų daikčiukų. 

Už jo nugaros, ant sienos, kabojo didžiulis apvalus medinis laikrodis, 
kuris kažkada filme „Ieškinys“ buvo policijos skyriaus butatorijos dalis ir 
kurį geresniais laikais Sendė jam buvo nupirkusi aukcione dvidešimt šešto- 
jo gimtadienio proga. Po juo, įtaisytas stikle, puikavosi septynių svarų šešių 
uncijų margasis upėtakis, kurį jis rado ant prekystalio Portobelo gatvėje. Jis 
ne šiaip sau pastatė jį po laikrodžiu: instrruktuodamas naujokus detektyvus, 
pasinaudodavo šia vaizdine priemone, suskeldamas nuvalkiotą anekdotą 
apie kantrybę ir didžiulę žuvį. 

Likusią grindų dalį užėmė televizorius, videogrotuvas, apskritas sta- 
las, keturios kėdės ir šūsnys dokumentų, jo kelionmaišis su reikmenimis 
nusikaltimo vietai tirti ir nedidelės aplankų stirtos. 

Kiekviename ant grindų gulinčiame aplanke — neišaiškinta žmogžu- 
dystė. Jo žvilgsnis stabtelėjo ties žaliu aplanku, kurio vienas kampas buvo 
paniręs kilimo pūkuose. Jis buvo vienas iš gal dvidešimties dėžių krūvos su 
aplankais, kurie buvo sukrauti kabinete ant grindų arba kyšojo iš spintos, 
arba buvo užrakintos, pelijo kokiame nors drėgname policijos skyriaus 
garaže toje zonoje, kur buvo įvykdyta žmogžudystė. Tai buvo gėjaus vete- 
rinaro, vardu Ričardas Ventnoras, kuris prieš dvylika metų buvo mirtinai 
sumuštas savo darbo kabinete, atvira byla. 

Čia glaudėsi nuotraukos, padarytos nusikaltimo vietoje, teismo eks- 
pertizės išvados, įkalčiai maišeliuose, liudytojų parodymai, nuorašai — vis- 

kas suskirstyta į tvarkingus ryšulėlius ir surišta spalvotu kaspinu. Tai buvo 
jo dabartinės veiklos dalis: knaisiotis po neišaiškintas žmogžūdystes, įvyk- 
dytas grafystėje, palaikyti ryšį su to kriminalinio skyriaus sektoriumi, kur 
įvyko nusikaltimas, ieškoti bet kokio pasikeitimo per tą laikotarpį, kuris 
duotų pagrindą bylai atnaujinti. 

Daugelio aplankų turinį jis žinojo mintinai — dėl puikios atminties, 
kuri padėjo prasistumti tiek per mokyklinius, tiek per darbo egzaminus. 
Kiekviena tokia krūva jam reiškė ne vien tai, kad buvo atimta žmogaus 
gyvybė ir kad žudikas tebebuvo laisvėje, — ji simbolizavo kai ką labai 
artima jo širdžiai. Ji reiškė, kad šeima vis dar negalėjo palaidoti praeities, 
nes paslaptis taip ir liko neatskleista, teisingumas taip ir liko neįvykdytas. 
Ir jis žinojo, kad grįžęs prie kai kurių segruvų, netgi per trisdešimt metų 
senumo, jis taps paskutine aukų ir jų artimųjų viltimi. Kol kas tebuvo vie- 
nintelė byla, kurioje jis rimtai pajudėjo į priekį. Tomio Litlo byla. 

Ji buvo Greisui seniausia neišnagrinėta byla. Prieš dvidešimt sep- 
tynerius metus, vieną vasario popietę, vienuolikametis Tomis išėjo po 
pamokų namo. Ir niekas jo nebematė. Tuo metu tebuvo vienintelis pėd- 
sakas — „Morris“ furgonas, kurį pastebėjo vienas liudytojas, turėjęs pa- 
kankamai nuovokos užsirašyti jo numerį. Tačiau tarp furgono savininko, 
keisto vienišiaus, kurio praeityje buvo užfiksuoti lytiniai nusikaltimai su 
nepilnamečiais, ir Tomio niekada nebuvo jokio ryšio. Ir staiga prieš du 
mėnesius, visiškai atsitiktinai Greiso radare išdygo tas furgonas, kai vai- 
ruodamas neblaivus buvo sulaikytas dabartinis jo savininkas, senų auto- 
mobilių entuziastas. 

Palyginti su tuo, kas buvo prieš dvidešimt septynerius metus, dabar 
teisžno ekspertizė buvo toli pažengusi į priekį. Ne be reikalo policijos teis- 
mo medicinos ekspertai didžiavosi šiuolaikiniais DNR tyrimais teigdami, 
kad jeigu žmogus yra buvęs kambaryje, nesvarbu, prieš kiek laiko, jie vis 
tiek gali surasti tai patvirtinančių įkalčių. Net ir vieną odos ląstelę, kuri ne- 
pateko į dulkių siurblį, arba drabužio plaušelį. Galbūt kažką, šimtą kartų 
mažesnį už segtuko galvutę. Pėdsakas vis tiek būtų likęs. 

O dabar jie turėjo furgoną. 

O įtariamasis tebevaikščiojo žemės paviršiumi. 

Teismo medicinos ekspertai tyrė furgoną mikroskopais, deja, kol kas, 

kaip Greisas praėjusį vakarą namie perskaitė laboratorijos išvadą, jie nera- 
do jokio ryšio tarp to furgono ir aukos. Teismo medicinos ekspertų grupė 
aptiko vieną žmogaus plauką, tačiau DNR nieko neatitiko. 

Bet jie turėjo ką nors surasti tame prakeiktame furgone, nusprendė 
Greisas, net jeigu jam pačiam tektų čiupti į nagus pincetą ir išnarstyti tą 
automašiną po milimetrą. 

Jis siurbtelėjo mineralinio vandens tiesiai iš butelio ir nusiviepė dėl 
prasto skonio, jeigu iš viso toks buvo: jis gėrė šitą metalu atsiduodantį 
niekalą stengdamasis nusijunkyti nuo įprastinio galono kavos per dieną. 
Užsukęs dangtelį, pro langą užsižiūrėjo į besikaupiančius lietaus debesis, 
pritvinkusius, kybančius čia pat, viršum As4a stogo, ir galvojo apie ryt- 
dieną. 

Ryt — ketvirtadienis, ir jis turėjo pasimatymą. Ne tokį, kaip praėjusį 
kartą, kai aklai nuėjo susitikti su ta pragaištinga vištele, rasta per inter- 
netinę agentūrą, bet į tikrą, su gražia moterimi. Jis ir laukė jo, ir nerimo. 
Nervinosi, kuo apsirengti, kur ją nusivesti, ką reikės su ja šnekėti. 

Jam nedavė ramybės ir Sendė. Ką ji pagalvotų, jeigu jis imtų susitiki- 
nėti su kita moterimi? Rojus Greisas suprato, kad absurdiška šitaip galvoti, 
kai nuo jos dingimo parėjo beveik devyneri metai, tačiau kitaip negalėjo. 
Lygiai taip pat negalėjo nieko padaryti, kai kaskart prieš užmiegant ar 
bundant galvoje šmėsčiodavo mintys — kur ji dabar, kas jai atsitiko. Ar ji 
gyva, ar mirusi? 

Griebęs plastikinį „Evian“ butelį, jis gerokai mauktelėjo ir pro bet 
kaip ant stalo sumestų popierių krūvas dirstelėjo į kompiuterio ekraną, 
tada — žemyn į šūsnį to ryto laikraščių. Viršutiniojo, vietinio, laikraščio 
(Urgus antraštės klykė: „SASEKSO POLICIJAI BESIVAIKANT AUTOMOBILIŲ 
VAGIS — DVI MIRTYS'. 

Jis numetė laikraščius ant grindų ir ėmėsi naujausio elektroninio pa- 
što tvano. Rojus vis dar pratinosi prie naujosios Vantage programinės įran- 
gos, kuri buvo įvesta policijos sistemoje ir kur kas paprastesnė negu iki tol 
buvusi GreenScreen. Greisas patikrino įvestus pranešimus apie tos nakties 
įvykius. Dažniausiai nuo jų ir pradėdavo, tačiau šiandien jam reikėjo pasi- 
ruošti spaudos konferencijai. 


Nebuvo nieko ypatinga, paprasčiausias Braitono savaitės vidurio 

naktinis ir rytinis laužas: saujelė plėšikavimų gatvėse, įsilaužimų, pavogtų 
automobilių, vienos visą naktį dirbančios bakalėjos parduotuvės apiplėši- 
mas; muštynės bare, šeimyninė erzelynė, keletas avarijų keliuose (niekas 
nežuvo), iškvietimas į laukus prie Pisheveno ištirti įtartiną objektą. Jokių 
svarbesnių incidentų, jokių rimtų nusikaltimų — nieko, kas patrauktų jo 
dėmesį. 

Gerai. Praėjusią savaitę jis beveik nesėdėjo kabinete, išskyrus tas ke- 
lias valandas, kai reikėjo pasiruošti ir eiti į teismą dėl vis dar tebesitęsian- 
čios vieno vietinio piktadario bylos, todėl dabar nusimatė keletas dienelių 
užmestiems popieriams tvarkyti. 

Jis sujungė kompiuterį B/ackberry su didžiuoju kompiuteriu ir pasi- 
tikrino savo darbotvarkę. Vis dar tuščia. Jo sekretorė Eleonora Hodžson, 
arba dabar jau vadinama administracijos asistente, nes taip padiktavo po- 
litinį teisingumą užtikrinantis „politbiuras“, buvo ištrynusi visus jo susi- 
tikimus, leisdama jam susikoncentruoti į savo bylą ir teismo procesą. 

Beveik tą pačią sekundę pasigirdo belstelėjimas ir įėjo Eleonora. Ce- 
remoninga ir nervinga, apie penkiasdešimties metų moteris atrodė tarsi vi- 
sos Anglijos atrama, kurią, Greiso manymu, galėtum sutikti kokioje vikaro 
organizuotoje arbatėlėje, nors pats tokioje ir nėra buvęs. Nors jau trečius 
metus dirbo jam, Eleonora tebebuvo labai mandagi ir truputį formali, ta- 
rytum bijotų jį sudirginti, nors Greisas neįsivaizdavo kodėl. 

Ji stovėjo ištiesusi laikraščių krūvą, tarsi bijotų, kad tie jos nesuterštų. 

— Tiesa, Rojau, — prabilo ji. — Aš eee... čia yra keletas vėlesnių šio 
ryto laikraščių. Pagalvojau, gal norėsi juos peržiūrėti. 

— Kas nors nauja? 

— Viskas apie tą patį. Guardian cituoja Džuliją Dreik iš Nepriklau- 
somos policijos skundų komisijos. 

— Ir nemaniau, kad jie ilgai lauks. Sušikta teisuolė. 

Eleonora net krūptelėjo nuo tokio keiksmažodžio ir nervingai nusi- 
šypsojo: | 

— Manau, visi yra šiek tiek tau per šiurkštūs. 

Jis žvilgtelėjo į savo vandenį ir staiga užsigeidė puoduko kavos. Ir 
cigaretės. Ir alkoholio. Pietų pertrauka buvo jau čia pat, ir dažniausiai jis 


stengdavosi vengti gėrimo iki vakaro, tačiau jautė, kad šiandien šitą taisyk- 

lę teks sulaužyti. Nepriklausoma policijos skundų komisija. Gražu. Įdomu, 
kiek tai praris jo gyvenimo valandų per ateinančius mėnesius? Jis žinojo, 
kad nepavyks išvengti jų įsikišimo, bet kai tai pasitvirtino, staiga viskas pa- 
sirodė kur kas blogiau. 

Suskambo jo telefonas. Eleonora tebestovėjo. Atsiliepęs išgirdo traškų 
vyriausiojo inspektoriaus mančesterišką akcentą. 

— Šaunuolis, Rojau, — viršininko tonas Gerio Vestono balse skam- 
bėjo dar ryškiau negu visada. — Gerai susitvarkei. 

— Dėkui. Dabar turėsime reikalų su NPSK. 

— Susitvarkysime. Ar tu laisvas trečią? 

— Taip. 

— Ateik pas mane į kabinetą — parengsime jiems pranešimą. 

Greisas jam padėkojo. Vos spėjo padėti ragelį, telefonas vėl sučirškė. 
Šį kartą skambino iš policijos dispečerinės. Dispečerė, vardu Betė Malet, 
kuri ten sėdėjo nuo neatmenamų laikų, pasisveikino: 

— Sveikas, Rojau, kaip sekasi? 

— Būdavo ir geriau, — atsakė jis. 

— Pisheveno kriminalinis skyrius prašo išsyk nusiųsti vyresnįjį parei- 
gūną į nusikaltimo vietą. Ar tu laisvas? 

Greisas patyliukais sudejavo. Ir kodėl ji nepaskambino kam nors 
kitam? 

— Ar gali ką nors papasakoti, kas ten atsitiko? 

— Šį rytą vietinė gyventoja vedžiojo šunį laukuose tarp Pisheveno ir 
Pidingou kaimo. Šuo nubėgo ir grįžo įsikandęs žmogaus plaštaką. Krimi- 
nalistai prisistatė ten su tarnybiniais šunimis ir netrukus aptiko daugiau 
žmogaus kūno dalių. Akivaizdu, kad neseni. 

Kaip ir visi detektyvai, Greisas laikė paruoštą odinį kelionmaišį su-ap- 
saugine apranga, botais, pirštinėmis, žibintu ir kitais pagrindiniais daiktais, 
kurie sudaro komplektą, būtiną vykstant į nusikaltimo vietą. 

— Gerai, — nenoriai sutiko jis, žiūrėdamas į savo krepšį ant grindų. 
Tik šito jam ir trūko. — Sakyk, kur tiksliai yra ta vieta. Būsiu po dvide- 


šimties minučių. 

Visi juokėsi iš jo, kai jis ėjo gatve. Sinoptikas tai jautė, kaip kiti žmonės 
jaučia kauluose šaltį ar drėgmę. Užtat jis ir vengė susidurti akimis su visais. 

Jis tiesiog jautė, kaip visi sustoja, žiopso, atsisuka, rodo pirštais, 
šnabždasi, bet jam nusipjauti. Jau pripratęs prie to: jie juokėsi iš jo visą 
gyvenimą arba bent jau tiek laiko, kiek jis įstengė prisiminti per visus tuos 
dvidešimt aštuonerius metus, pragyventus šioje planetoje. Jis net neabe- 
jojo, kad toje planetoje, kurioje jis gyveno anksčiau, viskas buvo kitaip, 
tačiau 772 užblokavo jo atmintį apie tai. 

— Vikinge, Šiaurės Utsire, Pietų Utsire — pietvakarių, nuo keturių 
ar penkių, retkarčiais pereina į šiaurės vakarų, nuo penkių iki septynių, — 
burbėjo jis eidamas ir piktindamasis, kad buvo iškviestas iš kabineto ir 
prarado pietų pertraukai skirtą valandą. — Štormas, aštuonių, Vikinge; 
liūtys, aprimsta. Vidutinis arba geras. Fortai — cikloninis, nuo penkių 
iki septynių, pereina į šiaurės vakarų, nuo septynių iki smarkios audros, 
devynių, vėliau grįžta į pietvakarių, nuo keturių arba penkių. Liūtys, vėliau 
lietus. Vidutinis arba geras, — tęsė jis. 

Jis malė greitai: mintys iš tiesų sukosi ne apie orų prognozę — sme- 
genyse traškėjo algoritmai naujai programai, kurią jis kūrė darbui. Ji turėjo 
nušluoti pusę dabartinės sistemos, ir bus žmonių, kurie dėl to užsius. O 
kam jie išleido visus tuos mokesčių mokėtojų pinigus už sušiktą techninę 
įrangą, jeigu nieko nesusigaudė! 

Gyvenimas — mokslingumo kreivė, reikia suprasti, kaip su tuo 
susidoroti. Filme „Star Trek“ O aiškiai išdėstė: „Jeigu bijai, kad kas nors 
neužvežtų į nosį, tada gal geriau trauk namo ir lįsk po lova. Čia nesaugu. 
Nuostabu, kur yra lobiai, pasotinantys tiek subtilias, tiek šlykščias aistras. 
Bet bailiams čia ne vieta“. 

Vyras, Kuris Buvo Ne Bailys, tęsė savo kelionę: žingsniavo įkalnėn 
Braitono Nort gatve, pietų metu aklinai užgrūsta, pro kosmetikos parduo- 
tuvę, pro Vulvičo statybos draugiją, pro „SpecSavers“.* 

Jo veidas buvo liesas, nesveikai išblyškęs, figūra griozdiška, plaukai 
apkirpti bet kaip; už nemadingų didžiulių akinių raukėsi antakiai, ženklin- 


* Optikos parduotuvių tinklas. 

dami niršų susitelkimą. Jis buvo apsirengęs gelsvai ruda striuke su gobtuvu, 
ant tinklinių apatinių marškinėlių užsimetęs baltus nailoninius marškinius, 
pilkomis Aanelinėmis kelnėmis ir sandalais. Ant nugaros nešėsi mažą kupri- 
nę, kurioje buvo jo skreitinis kompiuteris ir pietūs. Savo šleivomis kojomis 
vyras ne ėjo, bet liuoksėjo, ryžtingai palinkęs į priekį, tartum būtų skynęsis 
kelią pro stiprėjantį pietvakarių vėją, pučiantį nuo Lamanšo. Jeigu nežino- 
tum jo amžiaus, sakytum, kad čia stryksėjo įžūlus paauglys. 

— Kromartis, Fortas, Tainas, Dogeris — šiaurės vakarų nuo septynių 
iki devynių, stiprios audros, grįžta į pietvakarinį keturių arba penkių, vė- 
liau kartkartėmis šešių. Liūtys, vėliau lietus. Vidutinis arba geras. 

Jis toliau garsiai deklamavo naujausią laivybos orų prognozę Britų 
saloms, kuri buvo transliuota šį rytą be penkių minučių šeštą valandą — 
vidutiniu Grinvičo laiku. Nuo to laiko, kai jam sukako dešimt metų, jis 
išmokdavo orų prognozes mintinai — keturis kartus per dieną, septynias 
dienas per savaitę. Jis išsiaiškino, kad tai buvo pats geriausias būdas patekti 
iš taško A į tašką B — tiesiog deklamuoji laivybos prognozę visą kelią, ir 
kūno nebesvilina kiekvieno sutiktojo akys. 

Jis manė, kad šitaip galima atsiginti ir nuo kvatojančių vaikų mokyk- 
loje. Ir labai pravertė, kai kas-nors norėdavo išgirsti laivybos orų prognozę. 
Tiesiog stebuklas, kaip dažnai kiti vaikai Mail Ouko mokykloje morėdavo 
sužinoti. O jis visada galėdavo pasakyti. 

Informacija. 

Informacija — pinigai. Kam reikalingi pinigai, jeigu turi informa- 
ciją? Reikalas tas, kad, jei kalbėsime apie informaciją, dauguma žmonių 
— tiesiog šlamštas. Iš tikrųjų jie šlamštas ir dėl viso kito. Užtat jie ir ne- 
buvo žšrinktieji. 

Šito jį išmokė tėvai. Jis nedaug už ką turėjo jiems padėkoti, bet nors 
jau šitai turėjo. Jie ištisus metus kalė tai jam į galvą. Yparingas. Dievo iš- 
rinktasis. Išrinktas, kad būtų išgelbėtas. 

Na, jie ne visai teisingai išdėstė. Faktiškai tai buvo ne Dievo darbas, ta- 
čiau jis jau seniai liovėsi bandęs jiems išaiškinti. Tuščias burnos aušinimas. 

Vyrukas praėjo pramogų arkadą, ties Laikrodžio bokštu pasuko kai- 
rėn į Vest gatvę, praėjo Vaterstouno knygyną, kinų restoraną ir „Skrydžių 


centrą“, nužingsniavo jūros link. Po kelių minučių pastūmė sukamąsias 

duris gražiame „Grand“ viešbučio Regentystės fasade, pateko į fojė ir nuėjo 
prie registratūros. 

Jauna moteris tamsiu kostiumėliu, prie kurio atlapo buvo prisisegusi 
jį ir nusišypsojo. 

— Gal galiu padėti? — paklausė ji. 

Nudelbęs akis į medinį stalviršį, kad nesusidurtų žvilgsniai, jis sutelkė 
dėmesį į plastikinį stovelį, pilną „American Express“ pareiškimo formų. 

— Ar galiu padėti? — dar kartą paklausė ji. 

— Mum, na, gerai. — Jis dar labiau įsispitrijo į formas, vis aršiau 
piktindamasis, kad čia atsidūrė. — Ar galite pasakyti, kuriame kambaryje 
apsistojo ponas Smitas? | 

Pasitikslinusi kompiuteryje ji paklausė: 

— Ponas Džonas Smitas? 

— Em, teisingai. 

— Ar jis laukia jūsų? 

„Taip, tas prakeiktasis laukia.“ 

— Em, teisingai. 

— Malonėkite pasakyti savo vardą ir pavardę, pone. Aš paskambinsiu 
į jo kambarį. 

— Em, Džonas Frostas. 

— Minutėlę, pone Frostai. — Ji pakėlė telefono ragelį ir surinko nu- 
merį. Netrukus moteris tarė: — Priimamajame yra ponas Džonas Frostas. 
Ar galiu jį nusiųsti pas jus? — Po pertraukėlės ji padėkojo ir padėjo ragelį. 
Tada vėl pažiūrėjo į Sinoptiką. — Numeris aštuoni — vienas — keturi, 
aštuntame aukšte. 

Nepakeldamas akių nuo „American Express“ formų, jis prikando 
apatinę lūpą ir paskui pasakė: 

— Em, gerai, teisingai. 

Pasikėlęs liftu į aštuntą aukštą, nuėjo koridoriumi ir pabeldė į duris. 

Jas atidarė albanas, kurio tikrasis vardas ir pavardė buvo Mikas Lu- 
vičius, tačiau Sinoptikas privalėjo vadinti jį Miku Braunu. Jo manymu, 
tai buvo kažkokia absurdiška šarada, kurioje visi, tarp jų ir jis pats, turėjo 


vadintis pramanytais vardais. 

Albanas buvo raumeningas, per trisdešimt metų vyras išdžiūvusiu, 
atšiauriu, pasipūtusia išraiška veidu, o trumpi, šviesūs plaukai nuo lako 
styrojo. Jis buvo apsirengęs juodais marškinėliais, nusagstytais geltonais 
blizgalais, mėlynomis plačkelnėmis, apsiavęs baltais nevarstomais batais, 
o ant kaklo puikavosi sunki auksinė grandinė. Galingi apnuoginti pečiai 
ir dilbiai padengti tatuiruotėmis. Priekiniais dantimis jis malė kramtomąją 
gumą. Tie aštrūs maži kandžiai Sinoptikui priminė piraniją, kurią kažkada 
matė akvariume. 

Įbedęs akis į pilką, grublėtą Narvan kilimą, Sinoprikas tarė: 

— O, sveikas. Atėjau susitikti su ponu Smitu. 

Albanas, kuris kažkada užsidirbo pragyvenimui nelegaliuose šou bok- 
suodamasis plikais kumščiais, bet dabar turėjo šiltesnę tarnybą, tylėdamas 
ir maldamas gumą žiūrėjo į jį kelias sekundes, paskui mostelėjo kviesdamas 
jį į didžiulį apartamentą, pradvisusį cigarų kvapu ir mebliuotą pliušiniais 
Regentystės stiliaus baldais, ir skubiai uždarė duris. Tada abejingai parodė 
į atvirą tarpdurį, nusisuko nuo Sinopriko, išdidžiai nustypino per kambarį 
ir, atsisėdęs kėdėn priešais televizorių, toliau žiūrėjo futbolo rungtynes. 

Sinoptikui teko ne kartą sutikti albaną, tačiau iki šiol dar negirdėjo 
jo kalbant. Kartais jis pasvarstydavo, gal anas buvo kurčnebylys, tačiau 
nutarė, kad taip negalėjo būti. Įėjęs pro nurodytą tarpdurį pateko į daug 
didesnį kambarį, kurio centre pamatė nusipenėjusį poną Smitą, sėdintį ant 
sofos, nusisukusį nuo langų, kurie siekė grindis ir pro kuriuos matėsi jūra, 
susitelkusį ties keturiais kompiuteriais, stovėjusiais priešais jį ant žemo sta- 
liuko kavai, ir kramtantį nagą tarytum viščiuko kaulą. Jis buvo apsirengęs 
havajietiškais marškiniais, atidengiančiais bambą ir beplaukes blyškios 
odos klostes, kurios atrodė taip, tarytum turėtų krūtis. Mėlynos plačkelnės 
gaubė trumpas drūtas kojas lyg kokio gero medžio kamienus. Stebuklas, 
kad jo mažytės pėdos, įsmukusios į monogramuotas aksomines Gucci 
šlepetes, be jokių puskojinių, atrodė dailios lyg lėlytės, o galva, apgaubta 
nepriekaištingų sidabraspalvių garbanų, užpakalyje suimtų į kaselę, išvis nė 
su kuo nesiderino, sakytumei, ji priklausė žmogui, kurio apimtys buvo dvi- 
dešimčia numerių mažesnės. Jis turėjo tiek daug pagurklių, jog Sinoptikas 
negalėjo nustatyti, kur baigėsi veidas ir kur prasidėjo kaklas iki tol, kol anas 
pravėrė miniatiūrinę burną ir pradėjo dirbti kalbos aparato raumenys. 

— Nori pietų, Džonai? — pratarė Džonas Smitas lėtai, luizianietiškai 
nutempdamas žodžius, kuriuose nebuvo nė lašelio šilumos. Jis bakstelėjo 
kiaulišku pirštu, kurio nagas buvo nužįstas iki gyvuonies, ton pusėn, kur 
stovėjo viešbučio patarnautojų atstumtas stalelis ant ratukų, apkrautas 
lėkštėmis su sumuštiniais ir aliuminiais maisto paketėliais. 

Dėbsodamas į Narvan kilimą Sinoptikas pareiškė: 

— Faktiškai, aš turiu savo sumuštinį. 

— Hm. Nori išgerti? Užsisakyk gėrimą ir sėsk. 

— Dėkui. Em, gerai. Tvarkoj. Man nereikia... em, gėrimo. Aš... 
em... — Sinoptikas pažiūrėjo į savo laikrodėlį. 

— "Tai sėskis, kad tu užsipistum. 

Sinoptikas sekundėlę pasvyravo, nugalėjo pyktį ir nuslinko prie arti- 
miausios kėdės. 

Amerikietis vėl įniko graužti nagą ir įsmeigė kiaulės akutes į Sinop- 
tiką, kuris nusitempė nuo pečių kuprinėlę ir pritūpęs ant kėdės krašto 
akimis tyrinėjo kilimo pūkelius, tarytum ieškotų nesamo rašto. 

— Kokakolos? Nori kokakolos? 

— Emm, tiesą sakant, emm... — Sinoptikas vėl dirstelėjo į laikrodė- 
lį. — Iki antros turiu grįžti. 

— Grįši tada, kad tu užsipistum, kada aš pasakysiu. 

Sinoptikas buvo išalkęs. Jis galvojo apie savo sojų pupelių tyrę ir 
pupelių daigų sumuštinį, kuris gulėjo plastikinėje dėžutėje kuprinėje. Mat 
nemėgdavo, kad žmonės žiūrėtų, kaip jis valgė. Tad giliai įkvėpė ir užsi- 
merkė, kad geriau suvaldytų pyktį. 

— Fišeris, Vokiečių įlanka — pietvakarių, keturių arba penkių, pasi- 
suka į šiaurės vakarus, nuo šešių iki aštuonių su štormu. Liūtys. Vidutinis 
arba geras. — Atsimerkęs jis pastebėjo ant stalo prie sotos stiklinę peleninę, 
kurioje gulėjo jau užgesęs pusiau nurūkytas cigaras. 

— Kas čia dabar? — sukluso ponas Smitas. — Ką ten sakei? 

— Orų prognozė laivybai. Jums gali prireikti. 

Amerikietis, iš tikrųjų vardu Karlas Veneris, spoksojo į tą tipelį, 
kurį žinojo esant pusiau genijumi, pusiau be kelių šulų smegeninėje. 
Atšiaurus suskis su suknistu protu ir elgsenos problema. Jis puikiausiai 


susidoros su juo, savo gyvenime ne su tokiu mėšlu susidorodavo. Svarbu 

nepamiršti, kad dabar jis reikalingas, o kai jau nebereikės, niekas jo ne- 
pasiges. 

— Esu dėkingas, kad taip greitai prisistatei, — pasakė Veneris, trum- 
pam praplėšdamas burną šypsenėlei, nors balsas nebuvo nė kiek atšilęs. 

— Em, teisingai. 

— Turime problemą, Džonai. 

Linktelėdamas Sinoptikas ištarė: 

— Gerai, teisingai. 

Ilga tyla. Pajutęs, kad kažkas už jo sujudėjo, Sinoptikas pasuko galvą 
ir pamatė, kad albanas jau buvo atėjęs ir dabar stovėjo tarpduryje sukryžia- 
vęs rankas ir įbedęs į jį akis. Iš abiejų pusių prie jo prisidėjo dar du vyrai. 
Sinoptikas žinojo, kad tiedu buvo rusai, nors niekada jo ir nebuvo supa- 
žindinę su jais. 

Per kiekvieną susitikimą su Veneriu jie tarsi išlįsdavo iš sienų, tačiau 
Sinoptikas niekaip nenutuokė, dėl ko jie ten atsirasdavo. Visada be jokios 
šypsenėlės, liesi, kampuotais veidais, dailiai apkirptais plaukais, griežtais 
juodais kostiumais — lyg verslo partneriai, ne kitaip. Kai jie pasirodydavo, 
jis visada pasijusdavo nejaukiai. 

— Tu man sakei, kad į mūsų duomenų bazę niekas negali įsibrau- 
ti, — pareiškė ponas Smitas. — Tai gal nori paaiškinti ponui Braunui ir 
man, kaip kažkas įsibrovė praėjusią naktį? 

— Mes turime penkias apsaugines sienas. Niekas negali įlįsti pas mus. 
Per dvi minutes įsijungė mano automatinis pavojaus signalas, rodantis, kad 
kažkas nelegaliai bandė įlįsti, ir atjungiau juos. 

— Tada kaip jis įlindo? 

— Aš nežinau. Bandau išsiaiškinti. Bent jau, — irzliai pridūrė jis, — 
aiškinausi iki tol, kol jūs sutrukdėte ir pakvietėte ateiti čia. Gali būti koks 
nors staigus programinės įrangos gedimas. 

— Aš vienuolika metų dirbau JAV karinei žvalgybai, vadovavau kon- 
trolės tinklui Europoje, Džonai. Žinau, kuo skiriasi gedimas programinėje 
įrangoje ir pėdsakai. Aš čia matau pėdsakus. Ateik ir pasižiūrėk. — Jis 
mostelėjo į vieną iš kompiuterių ekranų. 

Sinoptikas paėjo ratu, kol galėjo pažiūrėti į ekraną. Skaitmenų ei- 
lės, visos užkoduotos, lėkė žemyn ir skersai ekrano. Viena grupė raidžių 

mirkčiojo. Kurį laiką stebėjęs, kas vyksta, jis ėmė atidžiai tyrinėti kitus tris 
ekranus. Po to sugrįžo prie pirmojo, kur nesiliovė mirkčiojimas. 

— Em, dėl šito galėtų būti daugybė priežasčių. 

— Galėtų, — nekantriai sutiko amerikietis, — bet aš jas visas at- 
mečiau. Dabar telieka vienintelis paaiškinimas: kažkas neteisėtai nutvėrė 
abonento diską. Taigi man reikia, kad išsiaiškintum tą abonentą, kuris pra- 
rado diską, taip pat ir tą, kuris jį rado. 

— Galiu jums pasakyti to abonento tapatybę: ji bus prisijungimo 


detalėse. Em, tą asmenį, kuris rado diską... ee... em... bus ne taip lengva 


nustatyti. 
— Jeigu jis sugebėjo rasti mus, tu sugebėsi rasti jį. — Ponas Smitas 
sunėrė rankas ir pro mėsingas lūpas nusišypsojo. — Turi visas galimybes. 


Išnaudok jas. 


8 


Rojus Greisas stovėjo purvyne iki juosmens įsibridęs į rapsus, užsime- 
tęs ant drabužių baltą popierinį kostiumą ir apsiavęs apsauginiais botais. 
Kurį laiką tiesiog stovėjo lietų taškančiame vėjyje ir sekė akimis skruzdėlę, 
ramiai ropojančią moters plaštaka, kuri gulėjo delnu žemyn tarp skaisčiai 
geltonų rapsų stiebų. 

Paskui priklaupė ir pauostė ranką, nuvydamas mėsinę musę. Jokio 
kvapo nesuuodė, vadinasi, ranka neilgai čia prabuvo: įvertinant vasaros 
šilumą, turbūt trumpiau negu parą. | 

Gerokai anksčiau, kai jis dar buvo neapsiplunksnavęs detektyvas ir 
atvyko į žmogžudystės vietą (Braitono centre esančiame šventoriuje buvo 
rasta išprievartauta ir pasmaugta mergina), prie jo priėjo žavi jauna rudap- 
laukė žurnalistė iš C4rgus dienraščio. Ji pasiteiravo, ar jis išgyvena kokias 
nors emocijas matydamas nužudytą žmogų, ar žiūri į tai tik kaip į darbą, 
taip, kaip kad kiekvienas atlieka bet kokį kitą darbą. 

Nors tada jis laimingai gyveno santuokoje su Sende, vis dėlto jam 
patiko paflirtuoti su ja ir net nemanė prisipažinti, kad tai buvo pirmoji 
žmogžudystė jo darbe. Taigi, norėdamas pasirodyti kietas vyrukas, patvirti- 

no, kad taip, tai tebuvo darbas, tiesiog darbas, ir būtent šitaip jis įveikdavo 
siaubą, kurį sukelia tokios scenos. 

Dabar Rojus Greisas prisiminė tą pokalbį. 

Tą pagyrūnišką melą. 

O tiesa tokia: ta diena, kai jis nuvykęs į žmogžudystės vietą nejaus 
nieko kita kaip paprasčiausią darbą ir stipriai nebeišgyvens dėl aukos, bus 
ta diena, kai jis mes policiją ir užsiims kitu darbu. Tokia diena dar labai 
toli. Gal kažkada taip ir atsitiks, kaip atsitiko jo tėvui ir, tarkime, daugeliui 
visko mačiusių policininkų, tačiau šią akimirką, kaip ir kiekvieną kartą 
tokiu atveju, jame virė tos pačios emocijos. 

Į galvą mušė baimė, kad teks kažką išvysti, ir bauginantis atsakomy- 
bės jausmas — našta, kuri krito ant jo, kaip vyresniojo tyrimą atliekančio 
pareigūno, pečių: supratimas, jog ši nebegyva moteris, kad ir kas ji būtų, 
turėjo tėvus, galbūt brolius ir seseris, galbūt vyrą ar mylimąjį, galbūt 
vaikus. Kažkuris iš jos mylimų žmonių turės atpažinti kūną, ir visi jie, 
nepai-sant jų sielvarto ir patirto šoko, bus apklausiami ir atmetami nuo 
kvotos. 

Ranka grakšti, ilgais pirštais, dailiais nagais; ryškus rausvas lakas iš- 
ryškino odą, jau įgijusią alebastro spalvą, tiktai ilgas sukrešėjusio kraujo 
ruožas tamsavo giliame rėžyje, kuris ėjo per nykštį į riešą. Atrodė, lyg žaiz- 
da būtų įgyta ginantis. Jis mąstė apie tai, kas ji tokia, kokia ji buvo, kodėl 
jai taip atsitiko. 

Pirmosios dvidešimt keturios valandos žmogžudystės tyrime buvo 
svarbiausios. Vėliau jos atsekimas vis lėtėdavo, vis sunkėdavo. Jis žinojo, 
kad jo laukė valandos ir dienos, kai dėl tyrimo teks beveik pamiršti savo 
gyvenimą. Reikės surinkti tiek detalių apie aukos gyvenimą ir mirtį, kiek 
jos kūnas, jos namai, asmeniniai daiktai, šeima ir draugai galės atskleisti. 
Galėjo būti, kad galop jis pažins ją daugiau negu bet kas kitas jai esant 
gyvai. 

Tyrimas pareikalaus ir brovimosi, ir kartais brutalumo. Tik mirtis 
gana kruopščiai atlieka savo darbą sudarkydama žmogaus orumą, tačiau 
policijos medicinos ekspertų tyrimui ji neturėjo poveikio. Ir visada per- 
sekiojo jausmas, jog mirusiojo siela galbūt, tik galbūt, stebi jį. | 

— Mes manome, Rojau, kad tą ranką rado tenai. — Šalia jo stovė- 

jęs storulis Bilas Barlis, vietinės kriminalinės policijos inspektorius iš Yst 
Daunso padalinio, atrodantis dar griozdiškiau vėjo plaikstomame baltame 
drabužyje, parodė pirštinėtu pirštu tolyn į lauką, kurio dalis jo nurodymu 
jau buvo atitverta kordonu ir kurioje keli SOCO* nariai baltais drabužiais 
statė kvadratinę baltą palapinę. 

Toliau, lauko pakraštyje, kur buvo palikęs savo automobilį, Greisas 
pamatė kitą automašiną, privažiuojančią prie policijos automobilių krū- 
vos — su ženklais ir be ženklų, furgono, kuriuo buvo atvežti pėdsekiai 
šunys, fotografo furgono ir aukštos kvadratinės, sunkvežimio dydžio, viską 
užgožiančios transporto priemonės, priklausančios Svarbiausių įvykių 
skyriui. 

Juodasis koronerio furgonas dar nebuvo iškviestas. Nebuvo pranešta 
ir spaudos darbuotojams, tačiau ilgai neteks laukti, kol atsiras pirmasis 
reporteris. Sulėks visi kaip tos mėsinės musės. 

Barlis buvo tikrai visko matės „karys“, per penkiasdešimt metų, jo 
kalboje jautėsi stiprus Sasekso akcentas, o įraudęs veidas išvagotas sutrū- 
kinėjusių kraujagyslių. Greisas stebėjosi, kaip greitai jis atitvėrė tą zoną. 
Nėra didesnio košmaro, kaip atvažiuoti į žmogžudystės vietą ir išvysti, jog 
nepatyrę pareigūnai jau būna sutrypę į žemę daugumą pėdsakų. Taigi kri- 
minalinės policijos inspektorius puikiai valdė padėtį. 

Barlis rastą ranką uždengė drobės gabalu, ir Greisas nusekė paskui jį, 
stengdamasis eiti jo pėdomis, kad mažiau pažeistų dirvą, vis dirsčiodamas 
į tolėliau tarp rapsų gracingai liuoksintį policijos vokiečių aviganį, kol pa- 
galiau priėjo vietą, kur buvo sutelktas visas darbas. Centre, ant išguldytų 
rapsų, riogsojo didelis apmaigytas juodas šiukšlių maišas, kurio atbrizgu- 
sius skutus plaikstė vėjas, o aplinkui zvimbė kelios mėsinės musės. 

Greisas linktelėjo pasisveikindamas su gerai pažįstamu Džo Tindalu, 
vienu iš SOCO pareigūnų. Anksčiau Tindalas atrodydavo lyg koks pakvai- 
šęs mokslininkas — pilkšvų plaukų kupeta susišiaušusi, ant nosies akiniai 
apvaliais butelio spalvos stiklais, tačiau kai įsimylėjo daug jaunesnę mergi- 
ną, iškart pasikeitė. Dabar po apsauginio kostiumo gobtuvu matėsi plikai 


nuskusta galva, nuo apatinės lūpos vidurio per smakrą leidosi ketvirčio 


* Angl. Scene of Crime Officers — nusikaltimo vietą tirianti grupė; teismo medicinos ekspertai: 

colio pločio barzdelė, o akiniai — naujamadiški, stačiakampio formos, 
melsvais stiklais. Ne nusikaltimų tyrėjas, o narkotikų prekeivis. 

— Labą rytą, Rojau, — pasisveikino Tindalas įprastiniu sarkastišku 
balsu. — Sveikas atvykęs į tūkstantį ir vieną darbą, laukiantį trečiadienio 
rytą Pishevene prie šiukšlių maišo. 

— Sakai, ėjai apsipirkti, ar ne? — pašmaikštavo Greisas, linktelėda- 
mas juodojo maišo pusėn. 

— Nepatikėsi, ką šiais laikais galima gauti už surinktus „Nektaro“ 
taškus, — atsiliepė Tindalas ir atsiklaupęs pradėjo atsargiai plėšti plastikinį 
maišą. 

Rojus Greisas išdirbo policijoje devyniolika metų, iš kurių penkiolika 
praleido tirdamas sunkius nusikaltimus, daugiausia žmogžudystes. Nors jį 
sukrėsdavo kiekviena mirtis, tačiau tokių, kurios šokiruotų, jau beveik ne- 
bepasitaikydavo. Juodojo maišo turinys smogė. 

Jame buvo liemuo, aiškiai priklausęs jaunai dailiai moteriai. Visas pa- 
dengtas sukrešėjusiu krauju; gaktos plaukai taip sutrinti, jog net negalėjai 
nusakyti jų spalvos; beveik kiekvienas kūno colis pervertas kažkokiu aštriu 
įrankiu, ko gero, peiliu beprotiško badymo įtūžyje, pagalvojo jis. Galvos 
nebuvo, visos keturios galūnės atskirtos nuo kūno. Šalia liemens gulėjo 
viena fanka ir abi kojos. 

— Jėzau, — teištarė Greisas. 

Netgi Tindalo humoras išseko. 

— Kažkur bastosi išties paklaikęs išpera. 

— Galvos dar nerado? 

— Ieško. 

— Patologą iškvietė? 

Tindalas nuvaikė kelias muses. Atlėkė kitos, Greisas piktai nuvijo 
ir tas. Tos mėsinės, arba mėlynosios, musės užuosdavo irstantį žmogaus 
kūną už penkių mylių. Jeigu neturi sandaraus indo, jų neatsiginsi. Tačiau 
tam tikrais atvejais jos būna naudingos. Mėsinės musės deda kiaušinius, iš 
kurių išsiperi lervos, virstančios vikšrais, o vėliau vėl tomis pačiomis mu- 
sėmis. Šitas procesas užtrukdavo tiktai kelias dienas. Tiriant keletą savaičių 
nesurastą kūną, iš vabzdžio lervų infestacijos kartų galima apytiksliai nu- 


statyti, kiek laiko lavonas pragulėjo. 

— Tikiuosi, kas nors iškvietė patologą, Džo? 

— Bilas, — linktelėjo Tindalas. 

— Nadiušką? — viltingai pasiteiravo Greisas. 

Buvo du vidaus reikalų patologai, kurie dažniausiai būdavo siunčiami 
į žmogžudystės vietas šioje zonoje, nes jie gyveno beveik čia pat. Policijos 
numylėtinė Nadiuška De Sanča, aristokratiška ispaniško ir rusiško kraujo 
statulėlė, ištekėjusi už vieno garsiausių Britanijoje plastikos chirurgų, buvo 
populiari ne vien dėl to, kad puikiai atlikdavo savo darbą ir tuo nepapra- 
stai padėdavo, bet ir dėl to, kad džiugino akį. Nors jau baigė penktąją 
dešimtį, tačiau lengvai galėjai duoti jai dešimčia metų mažiau. Visi, ku- 
rie dirbo drauge su ja, nuolat svarstydavo, ar tik čia neprisidėjo jos vyro 
meistriška ranka, o visoms spėlionėms dar daugiau peno teikdavo faktas, 
kad ji nuolat, žiemą ar vasarą, nešiojo drabužius aukštomis atverčiamomis 
apykaklėmis. 

— Ne, laimė, ne ji: Nadiuška nemėgsta dauginių dūrių. Šį kartą bus 
gydytojas Teobaldas. Pakelyje dar ir policijos chirurgas. 

— Aaa, — tik tiek teištarė Greisas, slėpdamas nusivylimą. Nė vienas 
patologas nemėgdavo dauginių durtinių žaizdų, nes kiekvieną jų reikėdavo 
kruopščiai išmatuoti. Nadiuška De Sanča buvo ne vien akių džiaugsmas, 
su ja būdavo smagu ir darbuotis: koketiška, puikus humoro jausmas, sparti 
darbe. O iš Freizerio Teobaldo, remiantis bendra nuomone, malonumo 
tiek pat, kiek iš jo tiriamų lavonų. Ir lėtas. Siaubingai lėtas. Tačiau jo dar- 
bas skrupulingas, niekada prie nieko neprikibsi. 

Staiga Greisas pamatė baltuojančią miniatiūrinę to vyro figūrą, 
žirgliojančią artyn per lauką. Jis nešėsi nemažą lagaminėlį, o ant galvos 
styrantis gobtuvas nelabai aukštai kyšojo virš rapsų. 

— Labą rytą visiems, — pasisveikino patologas ir paspaudė trijulei 
rankas, apmautas, kaip ir jo paties, latekso pirštinėmis. 

Gydytojas Freizeris Teobaldas buvo įpusėjęs šeštąją dešimtį. Kresno 
sudėjimo, šiek tiek žemesnis negu penkių pėdų ir dviejų colių; riešutinės 
spalvos akys mažos ir blizgančios it karoliukai; po „Konkordo“ formos no- 
simi puikavosi tankūs a la Adolf Hidler ūsiukai; netvarkinga, išsipešiojusi 
šiurkščių plaukų kupeta. Užtektų tik įkišti į dantis storą cigarą, ir kaukių 
baliuje ta žmogysta būtų kaip žinomas komediantas Graucho Marksas. 

Bet Greisas labai abejojo, ar toks Teobaldas kada nors sumanytų apsi- 
lankyti tokiame nerimtame, tuščiame renginyje kaip maskaradas. Apie jo 
asmeninį gyvenimą jis težinojo tik tiek, kad buvo vedęs mikrobiologijos 
dėstytoją ir kad pagrindinis jo atsipalaidavimas — vienam plaukioti pra- 
mogine valtimi. 

— Na, tai gerai, vyresnysis inspektoriau Greisai, — prakalbo jis, pir- 
ma įbesdamas akis į tai, kas buvo likę tarp besiplaikstančių maišo skutų, o 
tada nužvelgdamas aplinką. — Gal gali padėti man įsibėgėti? 

— Taip, daktare Teobaldai. — Dažniausiai kokį pusvalandį su šiuo 
patologu būdavo palaikomi formalūs santykiai. — Kol kas turime šį tor- 
są, lyg ir jaunos moters, be galūnių ir su dauginėmis durtinėmis žaizdo- 
mis. — Greisas žvilgtelėjo į Barlį, tarsi laukdamas patvirtinimo, ir tas tęsė 
toliau: 

— Anksti rytą Yst Daunso policija gavo skubų pranešimą. Skambino 
moteris, kuri buvo išvedusi šunį pabėgioti. Šuo atrado žmogaus plaštaką, 
kurią laikome ten, kur ji buvo atnešta. — Kriminalinės policijos inspek- 
torius parodė. — Aš atitvėriau šią zoną, o policijos pėdsekiai šunys surado 
štai šiuos palaikus, kurių mes nelietėme, tik praplėšėme maišą. 

— Galvos nėra? 

— Dar ne, — atsakė inspektorius. 

Patologas atsiklaupė, pasidėjo lagaminėlį ir atsargiai atlenkęs maišą 
kurį laiką tylomis apžiūrinėjo palaikus. 

— Mums iš karto reikia paimti pirštų atspaudus ir padaryti DNR 
tyrimus, kad galėtume pabandyti nustatyti tapatybę, — pasakė Greisas. Jis 
žvelgė pakalnėn, kur už lauko matėsi gatvės ir namai. O už jų, maždaug už 
mylios, tyvuliavo Lamanšo sąsiaurio vandenys, tokie pilki, kad vos galėjai 
atskirti, kur jūra, kur dangus. 

Greisas toliau dėstė, šį kartą kriminalinės policijos inspektoriui: 

:— Taip pat turime pradėti šios vietovės gyventojų apklausą, papra- 
šyti, kad praneštų, gal per praėjusias dienas pastebėjo ką nors įtartina. 
Patikrinti, ar aplinkui nedingo nė vienas žmogus: Jeigu ne, tuomet reikia 
išplėsti apklausą apimant visą Braitoną, o vėliau ir Saseksą. Ar kur nors yra 
saugumo televizijos kameros, Bilai? 


— Tiktai keliose vietinėse parduotuvėse ir kai kuriose firmose. 

— Įspėk juos, kad saugotų praėjusių septynių dienų juostas. 

— Tuojau pat. 

Linktelėjęs Greisas paklausė: 

— Ar turite kokių idėjų, kaip šie palaikai atsirado čia? Gal yra ratų 
žymių? 

— Mes aptikome pėdsakus. Iš žymių, eita sunkiais batais. Gilios 
įspaudos. Manau, ją nešė, — paaiškino Bilas Barlis, rodydamas į tolstantį 
siaurą išmintų rapsų ruoželį, abipus aptvertą policijos juostomis. 

Teobaldas jau buvo atsidaręs lagaminėlį ir atidžiai tyrinėjo gulinčią 
kraujuotą plaštaką. 

„Kas ji? — rūpėjo Greisui. — Kodėl ją nužudė? Kaip ji čia pate- 
ko?“ — Pyktis tiesiog kunkuliavo jame. 

Pyktis ir dar kai kas. 

Baisiausia buvo pripažinti (kaip ir iki šiol), kad ir jo paties žmoną 
galėjo ištikti būtent šitoks likimas. Sendė dingo prieš devynerius metus, ir 
iki šiol nebuvo rasta nė pėdsako. Gal ją nužudė ir išmetė kur nors. Užmušė 
ar barbariškai paskerdė. Galėjai rasti šimtus būdų, kaip atsikratyti lavono, 
kad niekas niekada nerastų. 

Būtent tai dabar ir nedavė jam ramybės. Kažkas pasistengė paskersti 
šią merginą ir nepaliko jos galvos. Tačiau kodėl jie nepaėmė plaštakų? Ko- 
dėl jas paliko? Kodėl jie išmetė palaikus viduryje lauko, kur bet kas galėjo 
kaipmat juos aptikti? Kodėl neiškasė net ir negilios duobelės? 


Ar galėjo būti, mintijo jis, kad piktadarys norėjo, jog ją atrastų? 


9 


Apsirengusi purpuriniu, bėgiojimui skirtu kostiumėliu Kelė sėdėjo 
svetainėje ant grindų su klaviatūra ant kelių ir atsirėmusi į sofą čiaumojo 
„Pringles“ traškučius, paskanintus druska ir actu. Ne patys sveikiausi pie- 
tūs, užtat neriebūs, nepakenks figūrai, svarstė ji. 

Prisijungusi prie interneto, ji spoksojo į purpurinę kristalinę $wa- 
rovski apyrankę, kuri buvo rodoma televizoriaus ekrane, tada dukart pa- 
spaudė mygtuką, kad vaizdas padidėtų. Ji kaltai pripažino, jog apyrankė 

labai gerai tiktų prie šitos jos aprangos. Šiek tiek blizgi, gal net kiek rėžianti 
akį. Bet Swarovski papuošalai išties klasiški. Ji dievino jų gaminius. Ekrane 
rodoma, kad rekomenduojama mažmeninė kaina buvo 152 svarai, o kol 
kas aukščiausia siūloma kaina tebuvo vos 10 svarų 75 pensai. O iki aukcio- 
no pabaigos teliko trys valandos ir keturiasdešimt dvi minutės! 

Tiesiog už dyką! Ji įvedė savo pasiūlymą: dvylika svarų. Tai nepaliks 
ypatingos žymės jų finansuose, o jeigu jai pavyktų nutverti tą apyrankę 
maždaug už tokią sumelę, po kelių savaičių ji vėl pasiūlytų ją aukcione už 
aukštesnę kainą ir gautų pelno! 

Kelė stebėjo ekraną dar kelias minutes — daugiau pasiūlymų nebe- 
buvo. Kol kas viskas gerai. Ji ištiesė ranką ir paėmė „Smirnoff“ butelį, tą, 
kurį laiko paslėpusi nuo Tomo savo slėptuvytėje — miegamajame, apa- 
tinių drabužėlių stalčiaus gale — ir atsukusi kamštelį gurkštelėjo. Tai tik 
trečias kartas šį rytą, ramino save, nekreipdama dėmesio į tai, jog šitas buvo 
naujas butelis, ir jau trečias — tuščias. 

Už lango pylė lietus. Ledi įpėdino į kambarį įsikandusi pavadėlį, pa- 
kreipė galvą ir suinkštė. 

— Nori į lauką, brangute, ar ne? Turėsi palaukti, kol aprims lietus, 
gerai? 

Šuo suinkštė garsiau. 

Ji padėjo butelį ir iškėlė ranką. Ledi pabaksnojo nosimi ir sunkiai 
nuvirto aukštielninka. 

— Tipiška moteriškė, ar ne? — meiliai suburbleno Kelė, degtine jau 
įveikusi vidudienio melancholiją. — Taip ir lauki, kad kas paglamonėtų 
papukus. 

Ji paglostė aviganės pilvą, paskui apkabino jos kaklą ir pakštelėjo į 
galvą, įkvėpdama stiprų, šiltą kailio kvapą. 

— Myliu tave, Ledi. 

Ledi staiga pašoko, išgirdusi kažkokį triukšmą lauke, suurzgė ir nu- 
sėlino į prieškambarį. Ten ėmė loti, ir netrukus Kelė išgirdo, kaip virtuvėje 
dunkstelėjo šuns landos atvartas: Ledi išskuodė į sodą neabejotinai nuvyti 
kokį paukštį, išdrįsusį nutūpti ant pievelės. 


Jos pasiūlymas vis dar tebesilaikė e82y aukcione. 

Vieną gražią dieną ji kaip reikiant kibs į šį internetinį aukcioną. Prieš 
porą savaičių Daily (Mail dienraštyje rado straipsnį, kurį išsikirpo ir laikė, 
nes jame buvo pasakojama apie visus žmones, kurie susikaupė turtus par- 
davinėdami.eB2y aukcione. Kelė bandė išaiškinti Tomui, kuris, regis, taip 
ir nesuprato, kad ji tiktai bandė savaip užkalti kiek nors pinigų. Tik kad 
nesisekė. Bet pasiseks, ji išmoks. 

Moteris pažiūrėjo į butelį. Gal išlenkti dar vieną taurelę? 

Ji užsimerkė mąstydama: „Kodėl, po perkūnais, man nesiseka? Kas 
darosi mano gyvenimui? Gal čia šūdini genai kalti?“ 

Kelė prisiminė tėvus: Jos dievinamas tėvas visą laiką skendo svajo- 
nėse, o dabar, sulaukęs vos penkiasdešimt aštuonerių, nebegalėjo išeiti iš 
namų dėl progresuojančios Parkinsono ligos. Ji prisiminė, kiek įvairiau- 
sių verslų jis buvo išbandęs, ir vis subankrutuodavo. Jis dirbo taksistu 
Braitone ir ėmėsi limuzinų nuomos verslo. Žlugo. Nusipirko leidimą par- 
davinėti nealkoholinius gėrimus. Tikėjosi praturtėti. Dėl to neteko savo 
namo. 

Norėdama papildyti šeimos pajamas, jos motina dirbo Getviko oro 
uoste. Ilgos ir sunkios darbo dienos reklamuojant kvepalus neapmuitina- 
mų prekių skyriuje, kol pagaliau turėjo viską mesti ir prižiūrėti tėvą. Dabar 
jie gyvena valdiškame bute Vaithoke, prasčiausiame Braitono rajone, nuo- 
lat baimindamiesi vandalų, vagių ir gatvės plėšikų. Prieš dvi dienas ji nu- 
važiavo jų aplankyti ir paliko savo senąjį „Espace“ tik kokiai valandai prie 
namo. Išėjusi jau neberado ratų gaubtų. 

Ji prisiminė, kaip pirmą kartą susitiko Tomą vakarėlyje: jos draugė iš 
Braitono mokytojų rengimo koledžo šventė dvidešimt penktąjį gimtadie- 
nį. Ją pritrenkė jo panašumas į tėvą, — tokį tėvą, kurį ji norėjo prisiminti: 
jauną, patraukliai berniokišką vyrą, kupiną nepaprasto žavesio, gyvenimo 
aistros, entuziazmo. Tada Tomas turėjo tokią nuostabią viziją, tokius žavius 
planus ir, priešingai negu jos tėvas, viską gerai apgalvodavo. Jis norėjo įgyti 
patirties dirbdamas vienoje iš sėkmingiausių jo srities kompanijų, o vėliau 
imtis savo verslo. 

Ir Kelė juo tikėjo. Rodos, buvo neįmanomas dalykas, kad jam galėtų 
nepasisekti. Visi jos draugai iš karto pamilo Tomą. Jos tėvai jį dievino. Tą 


vakarą Kelė ir įsimylėjo. Po dviejų dienų jiedu permiegojo jo mažyčiame 

bute pusrūsyje, prie pat Houvo pajūrio bulvaro, visą laiką besiklausydami 
to paties kompaktinio disko su Skoto Džoplino įrašais. Nuo to karto jie 
beveik nė vienos nakties nemiegojo atskirai. 

Kelerius pirmuosius jų santuokos metus viskas klostėsi nuostabiai. 
Tomas pradėjo savo verslą, kuris tikrai suklestėjo. Jie persikėlė į didesnį 
butą, vėliau — į šį namą. Viskas ėmė slysti žemyn, kai ji metė pradinukų 
mokytojos darbą prieš pat gimstant Maksui. Kelė nuobodžiavo, vėliau ilgai 
kamavo pogimdyvinė depresija. Ji nebegalėjo ištverti sėdėdama visą dieną 
namuose su kūdikiu, o Tomas išvažiuodavo į Londoną anksti ir grįždavo 
vėlai, dažniausiai taip nuvargęs, kad nebenorėdavo nė šnekėtis. Vis tikino 
ją, kad taip nesitęs amžinai. Jam tik būtina dabar paaukoti daugiau laiko, 
investuoti į ateitį. 

Vėliau gimė Džesika. Prasidėjo ta pati vieniša kova. O Tomo verslas 
pareikalavo dar daugiau pastangų. Jis dirbdavo dar ilgiau ir kalbėdavosi 
su ja dar mažiau. Ji ėmė vedžioti Maksą į mokyklą, susirado naujų bičiu- 
lių. Atrodė, kad visos moterys turėjo sėkmingai dirbančius vyrus, puikių 
drabužių, gražius automobilius, prašmatnius namus, nuostabiai leisdavo 
atostogas. 

Ji pradėjo visą šitą reikalą su e82y, kurio Tomas taip ir nesuprato, 
tiesiog norėdama jam padėti. Gerai, 4elerg daikčiukų ji nusipirko sau, ta- 
čiau dažniausiai žemomis kainomis ir ketindama juos perparduoti šitaip 
gaudama pelno. 

Tačiau niekas nesiūlydavo net tiek, kiek ji buvo užmokėjusi. 

Ir buvo dar viena priežastis, dėl ko ji pirkinėjo kai ką eBay ir OVC 
prekybos kanalu. Kelė niekada šito neprisipažino Tomui: tai užmaskuo- 
davo tuos keturiasdešimt svarų, kuriuos kas savaitę nusukdavo nuo namų 
ūkiui skirtų pinigų, — tiek kainavo jos palinkimas į degtinę. 

Tai tebuvo toks tarpsnis, būdas atsilaikyti prieš stresą. Ji — ne alko- 
holikė, pareiškė sau. Ji tik savaip įveikinėjo tą nedidelę krizę, kuri ištiko 
ją. Tarsi norėdama įsitikinti, pasiėmė CZrgus laikraštį ir atsivertė skyrių su 
darbo pasiūla. Geriausias sprendimas būtų susirasti darbą ne visai darbo 
dienai. Bent jau būtų šioks toks įnašas į namų ūkį. Ir kišenėje atsirastų šiek 
tiek, kad retsykiais nusipirktų buteliuką — ne dėl to, kad jis labai jau jai 
būtinas. 

Virtuvėje suskambėjo jos mobilusis telefonas. Keikdamasi ji šiaip taip 
atsistojo ir nelabai tvirtai išėjo iš kambario. Pažiūrėjusi į ekranėlį pamatė, 
kad skambino jos geriausia draugė Lina Kotslou, ir atsiliepė. 

— Sveika, — ištarė ji, — kaiplaikaisi? — Ji jautė, kad žodžiai šiek 
tiek susiliejo. 

— Sėdžiu „Orsino“ restorane. Kur tu? 

— O, šūdas, — pasakė Kelė. — Aš... labai ašiprašau. 

— Ar tu gerai jautiesi? 

„Šūdas, — galvojo Kelė. — Šūdas, šūdas, šūdas!“ Ji visiškai pamiršo, 
kad šiandien jos buvo susitarusios kartu papietauti. Pažiūrėjusi į laikrodu- 
ką pamatė, kad buvo penkiolika minučių po pirmos. 

— Kele, ar viskas gerai? 


— Gerai? Man? Absoliučiai, — linksmai užtikrino ji. 

Tomas Braisas sėdėjo rūškanas prie rašomojo stalo, atsiraitojęs ranko- 
ves ir atlaisvinęs kaklaraištį. Šis kambarys buvo naudojamas ir kaip kompa- 
nijos „BraisRaito reklaminės prekės, Ltd.“ Londono biuras, ir kaip prekių 
pavyzdžių demonstravimo salonas. Jį nukrėtė šiurpas, todėl pagalvojo, kad 
vertėtų vėl užsivilkti švarką. Prakeiktas Anglijos oras. Vakar vos galėjai iš- 
kęsti karštį, o šiandien jau traukiasi ledas. 

Ir pati vieta, ir adresas prisidėjo prie firmos įvaizdžio, o patalpa, 
nors ir ne iš didžiųjų, bet išvaizdi: proporcingai išdėstyti dideli langai, ant 
lubų — originalūs lipdiniai. Kaip tik užtektinai vietos penkiems jų sta- 
lams, laukiamajam, kuris kartu buvo skirtas ir pavyzdžiams demonstruoti, 
ir mažytei virtuvėlei už pertvaros pačiame gale. 

Kompanijos pavadinimas — Kelės idėja. Banalokas, kaip tada jis 
manė, tačiau ji tvirtino, kad toks pavadinimas lengvai įstrigs žmonėms į 
atmintį. „BraisRaitas“ tiekė kompanijoms ir klubams firmines dovanėles 
ir reklaminius drabužius. Produkcijos asortimentas — nuo tušinukų, kal- 


kuliatorių, padėkliukų kompiuterių pelėms ir mažmožių, skirtų vadovų 

stalams, iki sportinių marškinėlių, beisbolo kepurių, sportinės aprangos ir 
prizų — viskas su firmų ar klubų pavadinimais. 

Baigęs verslo koledžą Braitone, Tomas nuėjo dirbti pagal specialybę 
į vieną didžiausių kompanijų toje srityje — „Motyvacijos verslas“, o prieš 
dešimt metų, pritariant Kelei, jis iki kaklo apsikrovė užstatais ir pradėjo 
savo verslą. Iš pradžių darbavosi namie — mažyčiame darbo kambarėlyje 
ir dviejuose nenaudojamuose miegamuosiuose, tačiau kai gimė Maksas, jis 
jau turėjo sukaupęs pakankamai kapitalo, kad galėtų nuomotis šią patalpą 
prestižinėje, nors ir pergrūstoje vietoje prie pat Bond gatvės bei sandėlį 
rytiniame Londone, prie Brik Lein gatvės. 

Pirmuosius šešerius metus verslas klestėjo. Jis buvo apsigimęs preky- 
bos agentas, klientai mėgo jį, viskas klostėsi kuo puikiausiai. Po lemtingo- 
sios Rugsėjo 11-osios dvi dienas telefonas tylėjo. Ir nuo tada skambučiai 
skambėjo vis rečiau. 

Jis samdė keturis prekybos agentus: du dirbo Londone, vienas — 
šiaurinėje Anglijoje ir vienas Škotijoje. Be to, šiame biure buvo jo sekretorė 
Olivija ir administracijos darbuotoja Megė, atsakinga už ryšius su klientais 
bei aprūpinimu produkcija. Sandėlyje buvo įdarbinti dar keturi žmonės: 
vienas — užsakymų paieškai, kitas — kokybės kontrolės vadovas ir du 
ekspeditoriai. Štai ten ir kilo daugiausia problemų, matyt, dėl to, kad jis 
ten nedažnai pasirodydavo. 

„BraisRaitas“ turėjo pelningą ir saugią užsakovų bazę. Jų klientai 
buvo visiems puikiai žinomos firmos Weetabix, Land Rover, Juridinis ir 
visuotinis draudimas, Nestlė, Grants of St. James bei daug mažesnių firmų. 

Kelerius pirmuosius metus jis tikrai džiaugdavosi važiuodamas į dar- 
bą ir kurį laiką netgi mėgavosi sunkumais, iškilusiais po Rugsėjo 11-osios, 
tačiau pastaruoju metu dėl ekonomikos nuosmukio ir padidėjusios kon- 
kurencijos jo apyvarta nukrito iki tokio lygio, kad jau nebesurinkdavo 
pakankamai pinigų pridėtinėms išlaidoms padengti. Konkurentai pa- 
verždavo užsakovus, turimi klientai pateikdavo mažesnius užsakymus, ir 
visiškai neseniai dėl daugybės reikalų jo biznis dar labiau nusmuko. 

Ant jo rašomojo stalo stovinti dėžutė gaunamiems laiškams ir raštams 
buvo užkrauta sąskaitomis, kai kurios net trijų mėnesių senumo. O mėne- 
sio gale dar reikės laviruoti subalansuojant debitorių sąskaitas ir skolas bei 

užtikrinant, kad bankas neatmes atlyginimo čekių. O kur dar įprastinės 
Kelės išlaidos. 

Iš sidabrinių rėmelių ant jo stalo šypsojosi ji, Maksas ir Džesika. Pui- 
ki nuotrauka: gražus, švelnus akcentas apgaubė juos kažkokia fantastiška 
aureole. Meiliai žvelgdamas į jos atvaizdą, jis meldė Dievą, kad tik žmona 
dar bent kol kas neužverstų jo nemaloniais siurprizais. 

Kaip jai reikės pranešti, jeigu teks parduoti namą ir ieškotis mažesnio 
būsto? Ir kokio? Listi į butą? Kaip reikės paaiškinti Maksui ir Džesikai, kad 
jie jau nebeturės sodo? 

Pro žliaugiantį lietų jis žvelgė iš trečiojo aukšto į kitapus gatvės žio- 
jinčius langus. Konduito gatvė siaura, tarp tų aukštų pastatų jauteisi lyg 
kokiame griovyje. Netgi saulėtą dieną jo biuras nuolat skendėjo šešėlyje. 

Apačioje — vidurdienio žmonių srautas, skėčių jūra, nutįsusi eilė au- 
tomobilių, taksi, furgonų, laukiančių, kol užsidegs šviesoforas ties sankryža 
su Bond gatve. Jo dėmesį ypač traukė kaštoninis „Bentley Continental“. Jis 
varvino seilę nuo pat tos akimirkos, kai jie pasirodė, tačiau šiuo metu toks 
brangus pirkinys jam kaip ant jo sodo tvoros tupinčiai sraigei — Marso 
planeta. 

Tomas nenoriai kramsnojo ruginės duonos sumuštinį su tunu ir kuku- 
rūzais. Jis nebuvo pamišęs nei dėl tuno su kukurūzais, nei dėl ruginės duo- 
nos su kmynais, tačiau šį rytą prabudo dar tvirčiau nusistatęs valgyti sveiką 
maistą, o šitas šlamštas, skelbiama, turėjo mažai riebalų ir mažai viso kito. 
Jis mieliau kasdien sėstų prie įprastinės kiaušinienės su kumpiu arba sūrio ir 
marinuotų agurkėlių. Mat Kelė praėjusią naktį lovoje paerzino bakstelėjusi 
jam į pilvą ir pavadinusi „bačkute“. Tai ir buvo paskutinis lašas. 

Užmetė akį į pirmąjį verslininkų žurnalo „Reklama ir skatinimas“ 
puslapį ir pamatė, jog vienas jo konkurentas, kurio verslas klestėjo, rengėsi 
akcijų pardavimo fondų biržoje pradžiai. Kur, po perkūnais, jie pataikė, o 
jis prašovė pro šalį? 

Tomas atsikando kąsnelį ir stebėjo, kaip aukštas keturiasdešimt- 
metis krentančiais plaukais ir su vieninteliu auskaru technikas Krisas 
Vebas, kurį jis išsikviesdavo, kai prireikdavo išspręsti visas kompiuterio 
problemas, ir kuris elgėsi su juo lyg su protiškai atsilikusiu vaiku, kai- 
šiojo atsuktuvėlį į jo Mac nešiojamojo kompiuterio vidurius. Kas kelias 

sekundes Tomas vis žvilgtelėdavo į tuščią ekraną, vis dar tikėdamasis, kad 
tas atgis. 

Ir galvojo apie tai, ką matė praėjusį vakarą. 

Jam niekaip neišėjo iš galvos vaizdas, kaip ta mergina buvo badoma, 
ir naktį jį kamavo toks košmaras, jog trečią valandą ryto prabudo klykda- 
mas. Matyt, ten buvo filmas ar kokio nors filmo anonsas. 

Bet atrodė taip prakeiktai realu. 

— Bijau, kad tavo duomenys bus dingę, drauguži, — linksmai pa- 
reiškė Krisas Vebas, suerzindamas Tomą. 

— Taip, aš tą ir sakiau tau, — patvirtino Tomas. — Man reikia, kad 
tu juos atkurtum. 

Kol technikas knaisiojosi toliau, Tomas, jausdamasis be kompiuterio 
kaip be rankų, nebegalėjo susikoncentruoti ties žurnalu ir spoksojo į kai 
kurių savo kompanijos prekių ekspoziciją, mąstydamas, kad prekės jau 
šiek tiek atgyvenusios, per ilgai užsigulėjusios ir reikėtų jas atnaujinti bei 
patobulinti. 

Jis apžiūrinėjo Team Jaguar skirtą vitriną, kurioje buvo striukė, beis- 
bolo kepurė, polo marškinėliai, tušinukas, raktų žiedas, vairuotojo pirš- 
tinės, kaklaraištis ir skarelė — visi su 7agua7 ženklu. Jie jau buvo sukūrę 
keletą naujesnių dizainų, kurie turėtų būti čia, svarstė jis. Tada pažvelgė į 
kitą ekspoziciją su padėkliukais pelėms, parkeriais, kalkuliatoriais ir skė- 
čiais, ant kurių buvo atspaustas “Weetabix firmos ženklas. Ją irgi reikėtų 
atnaujinti. 

Jo sekretorė Olivija, žavi dvidešimtmetė, įėjo pro duris nešina Prer 
a Manger rankinuku ir kalbėdamasi mobiliuoju telefonu. Už jos tuščio 
stalo sėdėjo jo geriausias pardavėjas Pitas Čardas. Jis vilkėjo vieną iš savo 
dabitiškų kostiumų su firmos ženklu ir galėjo būti Leonardo DiCaprio 
antrininkas. Dabar buvo įnikęs į automobilių žurnalą ir į makaronus. 
Prie gretimo stalo užsakymą pildė honkongietis Saimonas Vongas, tylus, 
ambicingas trisdešimtmetis. Jie surado naują klientą, kuris pateikė nemažą 
užsakymą. Šioks toks pragiedrulys, pagalvojo Tomas. 

Ėmė čirkšti telefonas. Prilipusi prie savo mobiliojo telefono Olivija, 
regis, nieko daugiau negirdėjo. Piteris ir Saimonas irgi tarsi negirdėjo. 


Megė buvo išėjusi pietauti. 

— KAS NORS PAKELKITE TĄ SUMAUTĄ RAGELĮ! — užklykė Tomas. 

Jo sekretorė atsiprašydama kilstelėjo ranką ir nužirgliojo prie savo 
stalo. 

— Tai tu man dar kartą pasakyk tiksliai, kas atsitiko, — pasakė Krisas 
Vebas taip suirzęs, tartum kreiptųsi į silpnapročių klasę. 

Abu pardavėjai sužiuro į Tomą. 

— Šį rytą traukinyje atsidariau kompiuterį, o tas nereagavo. Nevei- 
kė, — paaiškino jis. 

— Jis reaguoja kuo puikiausiai, — pasakė technikas. — Bet nebuvo 
duomenų, ar ne? Užtat ekranas ir buvo tuščias. 

Tomas pritildė balsą, kad kiti negirdėtų: 

— Nieko nesuprantu. 

— Nėra ko čia suprasti, drauguži. Tavo duomenų bazė iššluota. 

— Negali būti, — pasipūtė Tomas. — Tiksliau... aš nieko nepada- 
riau. 

— Arba įlindo virusas, arba kažkas įsibrovė į tavo kompiuterio sis- 
temą. 

— Aš maniau, kad į Mac neįlenda virusai. 

— Tu padarei taip, kaip liepiau, ar ne — tik prašau, pasakyk, kad 
padarei: tu jo neprijungei prie biuro serverio? 

— Ne. 

— Visa laimė, kitaip būtų sudarkyta absoliučiai visa duomenų bazė. 

— Vadinasi, čia virusas. 

— Kažkas yra įlindęs. Tavo techninė įranga tvarkinga. Tiesiog negaliu 
patikėti, kad buvai toks kvaiša ir įgrūdai tą rastą kompaktinį diską. Jėzau, 
Tomai! 

Tomas žvilgrelėjo į darbuotojus: tie lyg ir prarado ūpą klausytis. 

— Kvaiša! Ką tu tuo nori pasakyti? Čia kompiuteris, teisybė? Tam jis 
ir reikalingas. Jame yra visa antivirusinė programa — pats įvedei. Jis priima 
diskus. Juk turi priimti bet kokį diską. 

Vebas iškėlė tą diskelį. 

— Aš dirstelėjau į jį, bet tokiu aparatu, kuriam jis negalėjo pakenkti. 


Čia — užslaptinta programa, ji tau rekonfigūruos visą programinę įrangą, 

ir vienas Dievas težino, kokį šūdą įkiš į tavo sistemą. Sakai, radai jį trau- 
kinyje? 

— Vakar vakare. 

— Taip tau ir reikia, jeigu nesusiprotėjai iš karto nunešti jo į radinių 
biurą. 

Kartais Tomas negalėjo patikėti, kad mokėjo šitam vyrukui už tai, 
kad padėtų. 

— Dėkoju. Aš tiktai norėjau gero: maniau, jame rasiu adresą ir nu- 
siųsiu. 

— Taigi, kai kitą kartą šitaip nutiks, atsiųsk jį man, ir aš patikrinsiu. 
Na, o ar atidarei bet kokį prikabintą nepažįstamą failą? 

— Ne. 

— Ar tikrai? 

— Aš niekada neatidarau — tu jau seniausiai įspėjai mane. Žiūriu tik 
tuos, kuriuos atsiunčia žinomi žmonės. 

— Pornografiją? 

— Anekdotus, pornografiją — įprastinį šlamštą. 

— Patariu, kad kitą kartą lįsdamas į internetą užsimautum prezer- 
vatyvą. 

— Nė kiek nejuokinga. 

— Aš ir nejuokauju. Tu pasigavai labai bjaurų virusą, labai agresyvų. 
Jeigu būtum šį rytą prijungęs jį prie biuro serverio, būtum viską iššlavęs, 
tavo bendradarbių kompiuteriai irgi būtų likę švaručiai. Atsarginė progra- 
ma — irgi. 

— Šūdas. 

— Geras žodelis, — pareiškė Krisas Vebas. — Geresnio ir pats ne- 
būčiau sugalvojęs. 

— "Tai kaip dabar jo atsikratyti? 

— Paklojant man daug pinigėlių. 

— Nuostabu. 

— Arba gali nusipirkti naują kompiuterį. 

— Tu tikrai sugebi pralinksminti žmogų, ar ne? 

— Prašei patarimo — aš ir daviau. 

— Nesuprantu. Maniau, kad Mac modeliai apsaugoti nuo virusų. 

— Dažniausiai — taip. Tačiau visada kas nors skrajoja aplinkui. 
Tau tiesiog nepasisekė. Bet greičiausiai čia kaltas šitas kompaktinis diskas. 
Žinoma, gali būti dar viena priežastis. — Jis apsidairė, susirado pasidėtą 
arbatos puodelį ir siurbtelėjo. - 

— Ir kokia gi? 

— Kažkas, kam tu įgrisai iki gyvo kaulo. — Po kelių sekundžių Vebas 
pridūrė: — Prašmatnų kaklaraištį pasirišai. 

Tomas žvilgtelėjo žemyn: kaklaraištis šviesiai violetinis, su sidabras- 
palviais žirgais. Hermės. Neseniai Kelė nupirko jį internete, buvo kažkoks 
išpardavimas uždarant parduotuvę. Tai įėjo į jos taupymo planą. 


— Buvo išpardavimas, — paaiškino jis. 

Iškart po pusės penkių, po trijų valandų nuodugnaus tyrimo, sudar- 
kytos jaunos moters palaikai, gulintys po tentu lietaus išplaktų rapsų lauke, 
beveik buvo apžiūrėti ir kiek jau ten galėjo, tiek parodė, nusprendė vidaus 
reikalų patologas. 

Pasitelkęs primityvų, bet etektyvų metodą, jis spaudė „Sellotape“ lip- 
nią juostelę ant kiekvieno kūno colio, tikėdamasis šitaip nustverti daugiau 
plaušelių, pincetu išpešė kelis jų, įstrigusius gaktos plaukuose, ir kiekvieną 
rūpestingai įdėjo į atskirą maišelį; tada dar kartą apžiūrėjo kūno dalis ir 
žemę prie jų — susitelkęs, dar sykį patikrindamas, ar ko nors nepraleido 
pro akis. 

Greisas būtų labiau norėjęs, kad patologas iškart važiuotų į morgą ir 
šį vakarą atliktų lavono skrodimą, kaip kad buvo įprasta, tačiau Teobaldas 
atsiprašinėdamas informavo jį, kad jis jau buvo įsipareigojęs atlikti skro- 
dimą Hampšyre, kur laukė buriavimo metu įtartinai žuvusio buriuotojo 
kūnas. 

Idealiame pasaulyje visi nužudytųjų skrodimai būtų atliekami vieto- 
je, nes pervežant juos rizikuojama prarasti kokias nors esmines, galbūt net 
plika akimi nematomas detales. Tačiau dumblinas, vėjo išguldytas, lietaus 
išplaktas laukas nėra idealus pasaulis. Nedažnai rasi kūną tokioje vietoje, 

kuri būtų palanki skrosti. Kai kurie patologai buvo linkę kuo mažiau laiko 
praleisti nusikaltimo vietoje ir grįžti sąlyginai malonesnę darbo vietą mor- 
ge. Tačiau gydytojas Freizeris Teobaldas buvo ne iš tokių. Jis galėjo išbūti 
ten iki vėlumos, o jeigu reikėjo, ir per visą naktį, kol pareikšdavo, kad jau 
esąs patenkintas ir palaikai jau parengti vežti į lavoninę. 

Greisas pažiūrėjo į laikrodį. Jo mintys vis sukosi apie rytojaus vakaro 
pasimatymą. Būtų gerai šiandien išsprūsti, kol dar dirbs parduotuvės. Jis 
suprato, kad nederėjo šitaip galvoti, tačiau jau tiek metų ir jo sesuo, ir 
aplinkiniai kalė jam į galvą, kad laikas gyventi savo gyvenimą. Po Sendės 
dingimo jis pirmą kartą sutiko moterį, kuria rimtai susidomėjo. Tačiau 
blogiausia, kad jo garderobas — šlamštas, ir jam reikėjo naujų vasariškų 
drabužių. Jis pasistengė išmesti pasimatymą iš galvos ir sutelkti dėmesį į 
darbą. 

Moters galvos vis dar nerado. Rojus Greisas paskambino į POLSA, 
Policijos paieškų konsultantų skyrių, atvažiavo keli policijos furgonai su 
policininkais, tarp kurių buvo daug neetatinių, ir prasidėjo vietovės šuka- 
vimas išsirikiavus viena eile. Pliaupiantis lietus ribojo matomumą. Žemai 
virš galvų gaudžiantis sraigtasparnis aprėpė šiek tiek didesnį plotą. Tiktai 
policijos vokiečių aviganiai, nardantys atokiau, rodės, nekreipė dėmesio į 
gamtos stichiją. Fermerio nevilčiai, šešiasdešimties policininkų vora, kurių 
žibantys švarkai švietė netgi ryškiau už geltonus rapsus, trypė kiekvieną 
kvadratinį jo pasėlių colį. 

Greisas ilgai nepaleido telefono iš rankų: reikėjo suorganizuoti pa- 
ieškas, paruošti darbo vietą brigadai, kurią jis turėjo surinkti Svarbiausių 
įvykių skyriuje, gauti įvykio kodo pavadinimą iš Sasekso policijos kom- 
piuterio ir išklausyti saujelės jaunų moterų žodines charakteristikas, kurios 
buvo dingusios be žinios ir apie kurias buvo pranešta policijai per kelias 
pastarąsias dienas. Per penkias mylias aplink Braitoną tebuvo dingusi 
viena, kitos trys buvo dingusios Sasekso grafystėje, o dar šešios — visoje 
pietrytinėje Anglijos dalyje. 

Nekalbusis gydytojas Teobaldas kol kas apie nužudytąją galėjo pa- 
sakyti tik tiek: šviesiai rudi plaukai, sprendžiant pagal gaktos plaukų spal- 
vą, ir, spėtinai, ji buvo nuo dvidešimties iki trisdešimties su truputėliu 
metų. 

Keturios moterys atitiko šį aprašymą. | 

Greisas puikiai žinojo liūdną statistiką: kasmet Anglijoje dingsta be 
žinios 230 tūkstančių žmonių. Iš jų, pusė, jeigu pasirodo, tai pasirodo per 
trisdešimt dienų. Daugiau nei trečdalio iš tų 230 tūkstančių taip ir nesu- 
randama. Dažniausiai nedelsiant ieškomi tiktai vaikai ir senyvi žmonės. 
Gavusi pranešimus apie visus kitokio amžiaus dingusiuosius, policija daž- 
niausiai laukdavo mažiausiai parą ir ilgiau, priklausomai nuo aplinkybių. 

Kiekvienas pasiteiravimas- apie dingusį be žinios žmogų pataikydavo 
Greisui į širdį. Kaskart išgirdęs tokius žodžius jis sudrebėdavo. 

Sendė buvo dingusioji be žinios. Ji dingo per jo trisdešimtąjį gimtadie- 
nį, beveik prieš devynerius metus, ir nuo to laiko niekas jos nebematė. 

Įrodymų, kad dauguma iš tų 70 tūkstančių dingusių žmonių mirė, 
nebuvo. Žmonės dingdavo dėl daugybės priežasčių. Dažniausiai dėl pa- 
šlijusių santykių šeimose: palieka vyras ar žmona, vaikai pabėga iš namų. 
O kai kurie patekdavo į tą sąrašą dėl daug grėsmingesnės priežasties: juos 
arba nužudydavo, arba, retesniais atvejais, pagrobdavo. Ir Jungtinėje Kara- 
lystėje, ir beveik kiekvienoje pasaulio šalyje išaiškėdavo šiurpių atvejų, kai 
žmonės būdavo laikomi nelaisvėje metų metus, o kartais ir dešimtmečius. 
Kartais, kai iš nevilties jį apnikdavo pačios juodžiausios mintys, jis įsi- 
vaizduodavo, kaip kažkoks maniakas laiko Sendę surakintą grandinėmis 
kokiame nors rūsyje. 

Jis vis dar tikėjo, kad žmona gyva, nesvarbu, kokia būtų jos dingimo 
priežastis. Per tuos devynerius metus jis kreipėsi į daugybę mediumų. Vos 
išgirdęs apie kokį nors pagarsėjusį mediumą, stengdavosi su juo susitikti. 
Jeigu tik kuris atvykdavo į Braitoną ir atlikdavo viešus seansus, Greisas jau 
sėdėdavo auditorijoje. 

Ir per tą laiką nė vienas nesusisiekė su jo mirusia žmona ar gavo iš jos 
kokį signalą. 

Greisas nebuvo nepalaužiamai įtikėjęs mediumais, kaip nebuvo įti- 
kėjęs nei gydytojais ar mokslininkais. Jis buvo plačių pažiūrų žmogus. Ir, 
tikėjo Šerloko Holmso, vieno iš savo mėgstamiausių grožinės literatūros 
herojų, posakiu: „Kai atmeti tai, kas neįmanoma, kas lieka, 4a4 ir kaip ne- 
įtikima, — turi būti tiesa.“ 

Jo mintis nutraukė mobiliojo telefono čirškesys. Žvilgtelėjęs į ekranė- 

lį pamatė, jog numeris nerodomas: matyt, skambino koks nors bendradar- 
bis, nes taip buvo įprasta tarp policijos pareigūnų. Jis atsiliepė: 

— Rojus Greisas. 

— Sveiks, dėdule išminčiau! — prabilo pažįstamas balsas. 

— Atsiknisk, aš užsiėmęs, — pasakė Greisas išsišiepdamas. Praleidus 
tris valandas bandant prašnekinti beviltiškai nekalbų gydytoją Ereizerį Teo- 
baldą buvo gera išgirsti draugišką balsą. Glenas Brensonas buvo kriminali- 
nio skyriaus seržantas, su kuriuo jis artimai bičiuliavosi. Per daugybę metų 
jiems tekdavo kartkartėmis drauge darbuotis, tad Greisas jį pirmiausia ir 
įtraukė į savo Svarbiausių įvykių tyrimo brigadą. 

— Pats atsiknisk, veterane. Kol tu ten drybsai po sočių pietų siurb- 
čiodamas jau antrą stiklą brendžio, aš čia subine ariu žemę dirbdamas už 
tave. 

Greisui atrodė, kad jis pietavo praėjusiame tūkstantmetyje, o sardinės 
ir pomidoro sumuštinio šleikštumas tebeliko atmintyje. 

— Būtų neblogai turėti tokį šansą, — pasakė jis. 

— Vakar vakare mačiau pasiutusiai gerą filmą. „Gyvatę“. Al Pacino 
vaidino tą „šnipą“, kuris iškniso tuos iškrypėlius farus Niujorko policijos 
skyriuje. Ar jau matei? — Brensonas negalėjo gyventi be filmų. 

— Mačiau prieš kokį trisdešimt metų, kai varčiausi lopšy. 

— Jis buvo pastatytas 1973-iaisiais. 

— Filmams prireikia daug laiko, kol pasiekia jūsų vietinę kino salę, 
gal ne? 

— Labai sąmojinga. Turėtum pažiūrėti dar sykį — toks geras. Al Pa- 
cino — kietas. 

— Dėkui už vertingą žinią, Glenai, — pasakė jis išlįisdamas iš po 
tento, kuo toliau nuo patologo, policijos fotografo Martino Pailo ir De- 
niso Pondo, Sasekso policijos ryšių su visuomene vyresniojo pareigūno, 
kuris ką tik pasirodė ir jau laukė, kad Greisas pateiktų trumpą informaciją 
spaudai. Greisas iš patirties žinojo, kad šiuo svarbaus įvykio tyrimo etapu 
geriausia pasakyti kuo mažiau. Kuo mažiau žurnalistai rašys apie tikrąją 
padėtį, — kūno ar kūno dalių būklę ir vietą, — tuo bus lengviau atsi- 
kratyti pakvaišusių skambintojų bei gaišintojų ir atsijoti, kada paskambins 
žinantis tikrus faktus. 

Kita vertus, nereikėjo pamiršti, kad policija turėjo išlaikyti gerus 
darbo santykius su žiniasklaida, nors Greisui ji jau gerokai atsirūgo per 
pastarąsias savaites. Šios dienos žiniose jį viešai plakė dėl dviejų įtariamųjų 
mirties, o praėjusią savaitę užsipuolė dėl to, kad teisme, nagrinėjant žmog- 
žudystės bylą, jis prisipažino konsultavęsis sa mediumu. 

— Aš stoviu ant kalniuko kiaurai permerktas lietaus. Kaip tai padeda 
mūsų tyrimui? | 

— Nepadeda. Tai padeda tau lavintis. Kad ir kur žiūri — visur šū- 
das. 

— Jokių problemų su „Nusivylusiomis namų šeimininkėmis“. 

— Gali nepasakoti, aš gyvenu su viena. Bet turiu tau šiokių tokių 
naujienų. 

— Nagi? 

— Praktikantė advokatė — advokato biuro samdoma stažuotoja. Ką 
tik pranešė. 

— Na, tai bent būtų nuostolis, — sarkastiškai pajuokavo Greisas. 

— Žinai, žmogau, tu nesveikas. 

— Ką tu, tiktai atviras. 

Kaip ir dauguma bendradarbių, Rojus Greisas nemėgo juristų, ypač 
advokatų, kuriems teismo procesas tebuvo žaidimas. Policijos darbuotojai 
kasdien rizikuoja gyvybe stengdamiesi sučiupti nusikaltėlius, o jų advo- 
katai tarpsta stengdamiesi pergudrauti teismą ir išlaisvinti juos. Greisas 
manė, kad nekaltai areštuotus žmones būtina apginti. Tačiau Glenas, kaip 
policininkas, dar neprakandęs dantų. Dar mažai matė padugnių, išsisuku- 
sių iš teisingumo sumanių advokatų dėka. 

— Na, kad ir kaip ten būtų, šiandien ji neatėjo į darbą. Viena jos 
draugė patikrino butą. Ten nerado. Visi jau susirūpinę. 

— Na ir kas? Kada ją paskutinį kartą matė? 

— Vakar po pietų darbe. Šį rytą ji turėjo svarbų susitikimą su klientu 
ir nepasirodė. Nė nepaskambino. Jos bosas sakė, kad tai — ne jos būdui. 
Ji vardu Dženė Streton. 

— Aš turiu kitų keturių moterų sąrašą, Glenai. Kuo šita ypatinga? 

— Tiesiog įtariu. 

— Dženė Streton? 

— Mhm. 

— Įrašysiu ją į sąrašą. 

— Pirmąja. 

Lietus jau permerkė jo kostiumą, varvėjo veidu. Greisas įlindo atgal 
į tentą. 

— Dar neradome galvos, — pasakė jis. — Jaučiu, yra labai geras pa- 
aiškinimas, kodėl nerasime. Jau patikrinome pirštų atspaudus — rezultatas 
neigiamas. Į Hantingdono laboratoriją siunčiame pavyzdžius, kad skubiai 
atliktų DNR tyrimą, tačiau tai užtruks keletą dienų. 

— Jau radau ją, — pasakė Glenas Brensonas. — Galiu lažintis iš ko 
tik nori. 

— Dženė Streton? — pasitikslino Greisas. 

— Dženė Streton. 

— Ji turbūt lovoje, dulkinasi su kokiu nors klientu, kuris moka už 
valandą tris tūkstančius. 

— Ne, Rojau, — nenusileido kriminalinio skyriaus seržantas. — 


Manau, dabar tu žiūri į ją. 

Tomas praleido popietę naujojo, labai svarbaus kliento Polstar Vodka 
biuruose, kur buvo priverstas iki minimumo apkarpyti savo kainas, — ir 
pelno maržą, — nes kitaip jį būtų paveržęs konkurentas. Vis dar neturė- 
damas kompiuterio, jis nusiminęs priėmė užsakymą: penkiasdešimt rūks- 
tančių graviruotų taurių martiniui ir sidabrinių padėkliukų su spausdintu 
firmos ženklu, į kuriuos iš pradžių dėjo visas viltis gauti gerą pelną. Dabar 
teks džiaugtis, jei padengs išlaidas. Bent jau pavyks parodyti bankui apy- 
vartą, nors ir labai skaudžiai prisiminė seną posakį: „Apyvarta — tuštybė, 
pelnas — išmintis.“ 

Jis vylėsi, jog jeigu pasiseks, vėliau tai išaugs į pelningesnį biznį. 

Grįžęs į kabinetą prieš pat penkias, jis apsidžiaugė išvydęs veikiantį 


kompiuterį. Tačiau dar nežinia, kaip pavyks įkąsti užmokestį už septynias 

techniko darbo valandas. Piterio Čardo stalas buvo tuščias, o Saimonas 
Vongas — prilipęs prie telefono. Megė — irgi. Olivija atnešė krūvą laiškų 
pasirašyti. 

Atlikęs šį darbą jis nukreipė visą dėmesį į Krisą Vebą, kuriam buvo pa- 
vykę atgauti kai kuriuos duomenis. Krisas papasakojo apie atliktą sistemos 
patobulinimą ir pasakė, kad įdiegė naują antivirusinę programinę įrangą, 
aišku, už papildomą kainą. Tačiau vyrukas nesugebėjo paaiškinti, kaip į jį 
pateko virusas, sunaikinęs duomenų bazę: tegalėjo būti kaltas tiktai diskas, 
kurį Tomas rado traukinyje. O tą jis pasiims ir kaip reikiant ištirs. 

Kai Krisas išėjo, Tomas dar pusvalandį praleido prie elektroninio 
pašto. Vėliau, pagautas smalsumo, atsidarė interneto naršyklę ir skyrių, 
kuriame galėjo pamatyti, į kokias interneto svetaines jis buvo įlindęs per 
praėjusią parą. Porą kartų į Google, keletą — į ask.co.uk ir vieną — į Rasl- 
žrack, nes vakar žiūrėjo traukinių tvarkaraštį. Buvo atsidaręs ir Polstar Vod- 
ka, nes norėjo tinkamai pasirengti šios dienos susitikimui. Buvo nurodyta 
dar viena svetainė, kurios jis visiškai neatpažino. 

Rodė ilgą, painią raidžių ir įžambių brūkšnių virtinę. Atsisveikinda- 
mas Krisas Vebas įspėjo jokiu būdu nelįsti į nežinomas svetaines, tačiau To- 
mas jau šimtą metų naudojosi internetu ir viską puikiai suprato. Jis žinojo, 
kaip lengvai galima pasigauti virusą, jeigu atsidarai prikabintą priedą, bet 
kad virusas atskristų iš svetainės, jo nuomone, — nesąmonė. Slapukai — 
taip. Jis žinojo, kad daugelis mažmenininkų naudojo nesąžiningą triuką: 
kai prisijungi prie jų tinklalapio, jie tau atsiunčia slapuką, kuris sėdi tavo 
sistemoje ir pranešinėja jiems viską, į ką tu žiūri internete. Taip jie savo' 
duomenų bazėje gali susikurti pavienių užsakovų charakteristikas ir suži- 
noti, kokiais gaminiais žmonės labiausiai domisi. Bet virusai? Jokiu būdu. 

Jis spragtelėjo ant adreso. 


Beveik tą pačią akimirką ekrane švystelėjo užrašas: 
Priėjimas draudžiamas. Neteisėtas bandymas prisijungti. 
— Ar šiandien tau dar ko nors reikės, Tomai? 


Jis pakėlė galvą. Prie stalo stovėjo jau pasirengusi išeiti Olivija. 


— Ne, nereikės, ačiū. 

Ji švytėjo: 

— Turiu svarbų pasimatymą. Dar reikia nueiti pas kirpėją! 

— Sėkmės! 

— Jis — kažkokios žurnalų grupės rinkodaros direktorius. Gali iš- 
degti koks nors biznis. 

— Griebk jį! 

— Būtinai! 

Jis vėl atsisuko į ekraną ir nuspaudė tą patį adresą. 


Tuojau pat pasirodė ta pati eilutė: 


Priėjimas draudžiamas. Neteisėtas bandymas prisijungti. 


Tą patį vakarą, po didesnės negu įprasta martinio dozės, vakarienės ir 
viso butelio (ne poros taurių kaip visada) ypač skanaus Australian Mar- 
garet River Chardonnay, Tomas atsisėdo savo darbo kambaryje ir atsidaręs 
skreitinuką nuėjo į elektroninio pašto dėžutę. Kas kelias minutes pasirody- 
davo vis nauji laiškai. 

Dviejuose vienas paskui kitą atskridusiuose laiškuose buvo pakartoti- 
ni padorūs užsakymai, labai paglostę jo širdį. Vienas laiškas atėjo iš vieno 
svarbiausių klientų — rinkodaros direktoriaus, kuris asmeniškai dėkojo 
jam už pagalbą, dėl kurios jų pusšimčio jubiliejus susilaukė didžiulio pa- 
sisekimo. 

Gerokai pralinksmėjęs jis peržiūrėjo kitus laiškus, kai kuriuos perkėlė 


į rinkmenas, kai kuriuos ištrynė, o į kitus atsakė. Tada išniro nauja žinutė. 


Gerbiamas pone Braisai, 

Vakar vakare tu neteisėtai įejai į svetainę. Dabar vėl bandei 
i ją patekti. Nekviesti svečiai mums nepageidautini. Jeigu praneši 
policijai apie tai, ką matei, arba jeigu bandysi dar kartą patekti 
į šią svetainę, tai, kas atsitiko tavo kompiuteriui, atsitiks ir tavo 
žmonai Kelei, sūnui Maksui ir dukteriai Džesikai. Gerai įsižiūrėk 
ir kaip reikiant pagalvok. 

Tavo draugas iš „Skarabėjo produkcijos“ 

Nespėjus įsigilinti į žodžius, jie dingo iš ekrano. Tada ėmė nykti ir visi 
kiti laiškai, tarytum būtų tirpę rūgštyje. 

Gal kokią minutę jis bejėgiškai stebėjo, kas vyksta, o smegenys buvo 
taip paralyžiuotos, kad net nesugebėjo duoti komandos išjungti kompiu- 
terį. Per tą minutę iš ekrano viskas dingo. 


Jis barškino klavišais, tačiau prieš jį juodavo tuščias ekranas. 

Daugelis pareigūnų Denisą Pondą, Sasekso ryšių su visuomene sky- 
riaus vyresnįjį darbuotoją, pravardžiavo Kūdrynu*. Į spaudą nutrekėdavo 
pernelyg daug istorijų, tad jo biurą visada pirmiausiai ir įtardavo. 

Nors anksčiau jis dirbo žurnalistu, dabar atrodė panašesnis į Sičio 
prekybininką negu į laikraštininką. Pondas buvo perkopęs ketvirtą de- 
šimtį, juodus plaukus nešiojo sušukuotus atgal, turėjo plačius antakius ir 
potraukį elegantiškiems kostiumams. Jam teko nelengva našta: tarpinin- 
kauti tarp policijos ir visuomenės, kurių santykiai vis labiau šlijo. 

Rojus Greisas gurkšnojo mineralinį vandenį ir žiūrėjo į kitapus stalo 
sėdintį Denisą, stengdamasis suprasti jį. Daugelis policijoje nepasitikėjo 
Pondu, o spauda nuolat įtarinėjo jo motyvus. Šiame darbe ne kiekvienas 
atlaikytų. Vienas policijos ryšių su visuomene atsakingas darbuotojas ga- 
liausiai atsidūrė sanatorijoje, o kitas, Greisas puikiai prisiminė, ištisą dieną 
siurbčiojo iš plokščio buteliuko. 

Pondas ką tik padėjo priešais Greisą šūsnį rytinių laikraščių ir dabar 
sėdėjo priešais jį grąžydamas rankas. 

— Mums bent jau pavyko išsisukti, kad nepatektume į pirmąjį pus- 
lapį, Rojau, — atsiprašinėdamas pasakė jis, o antakiai pakilo lyg varnos, 
pasiruošusios skrydžiui. 

Jiems pasisekė: pirmuosiuose puslapiuose buvo kita sensacija — prin- 
co Čarlzo ir Kamilos istorija. Tokie jau šie laikai — istorija apie begalvį 


liemenį vienuose laikraščiuose užėmė vos kelias eilutes paskutiniuose pus- 


* Angl. pond — kūdra. 

lapiuose, o kituose apie tai net neužsimenama. Užtat straipsnis „POLICIJAI 
BESIVAIKANT AUTOMOBILIŲ VAGIS — DVI MIRTYS“ pateko į visus šalies 
laikraščius. 

— Puikiai pasidarbavai, — pasakė Greisas. Kitaip nei dauguma ben- 
dradarbių, jis suprato ryšių su visuomene svarbą. 

— Tu puikiai organizavai konferenciją, — neatsiliko Kūdrynas. — 
Geriausiai būtų, jeigu šiandien papildytume tą istoriją apie torsą. Antrą 
valandą paskyriau konferenciją. Ar tinka? 

— Pasiruošęs užmušti juos, — atrėžė Greisas. 

— Gal galėtum man duoti ką nors iš anksto? 

Greisas žaidė su butelio kamšteliu: atsukinėjo ir užsukinėjo. 

— Pirštų atspaudai nieko neparodė. Laukiame, kol laboratorija at- 
siųs DNR tyrimų rezultatus. Šiuo metu peržiūrime dingusiųjų be žinios 
sąrašus. 

— Ar jiems sakysime, kad nėra galvos? 

— Kol kas dar nenoriu, kad kas nors sužinotų. Pasakysiu tik tiek, kad 
kūnas bjauriai sudarkytas ir dėl to sunku jį atpažinti. 

— O maniau, kad tik aš falsifikavau faktus dėl jūsų, vaikinai. 

Greisas nusišypsojo: 

— Tu turbūt buvai geras mokytojas. 

— Gal yra karštų pėdsakų? — paklausė Pondas. Antakiai suplasnojo. 

— Liaukis, Denisai. Jau šneki kaip žurnalistas. 

— Norėčiau numesti jiems kaulą. 

— Gal ir yra vienas kitas atitikimas. 

— Taip, bet girdėjau, kad čia, ko gero, bus mergina iš Braitono, kaž- 
kokia praktikantė advokatė. Teisybė? 

Šita žinia pritrenkė Greisą. 

— Iš kur sužinojai? — paklausė jis. 

— Kalbama, — gūžtelėjo pečiais Pondas. 

— Kas kalbama? Kas, po velnių, tau pasakė? 

Pondas spoksojo į inspektorių. 

— Jau trys korespondentai man skambino. 

Greisas prisiminė, kaip vakar po pietų mobiliuoju telefonu jis kalbė- 
josi su Glenu Brensonu ir šis iškėlė savo hipotezę apie tą merginą. Ar kas 

nors slapta klausėsi? Tai beveik neįmanoma, juk naujieji telefonai siuntė 
užšifruotus skaitmeninius signalus. 

Greisas iš įsiūčio metė buteliuką į lųbas. 

— Koks suskis kalbėjosi su jais? Denisai, kad ir kas ta mergina būtų, 
ji turi šeimą. Gal vyrą, gal motiną, gal tėvą, gal vaikus, kurie ją mylėjo. Mes 
jokiu būdu negalime pradėti spėlioti. 

— Žinau, Rojau. Ber negalime ir meluoti spaudai. 

Kaip visada pagalvojęs apie Sendę, Greisas pareiškė: 

— Klausyk, nejaugi tu nesupranti, kad kiekvienas, kurio mylimas 
žmogus dingo ir kurio aprašymas atitinka, tiesiog kabinsis į kiekvieną iš- 
spausdintą žodelį, į viską, ką išgirs per televiziją arba radiją? Aš neužsiimu 
vilčių skleidimu. Aš užsiimu nusikaltėlių paieška. 

Denisas Pondas puolė energingai stenografuoti savo lape. 

— Gerai skamba, — pasakė jis. — Ta paskutinė eilutė. Ar galiu pa- 
naudoti ją mūsų pranešime spaudai? 

Kurį laiką Greisas spoksojo į tą žmogų. Koks tipiškas spaudos at- 
stovas. Gaudo kalbas. Juk iš tikrųjų Pondas visada tik to ir tenorėjo. Jis 
linktelėjo ir žvilgtelėjo į laikrodį ketindamas keliauti į pokalbių kambarį 
ir trumpai informuoti savo brigadą. Vėliau dar reikėjo eiti į morgą, kur 
dešimtą valandą prasidės skrodimas. 

Buvo dar viena priežastis, kodėl jis pageidavo dalyvauti skrodime, ir 
tai neturėjo nieko bendra su vargše mergina, kurios subjaurotus palaikus 
toliau darkys patologas. Mat morge dirbo moteris, su kuria jis šįvakar tu- 
rėjo pasimatymą. 

Ant jo stalo, po laikraščių krūva, gulėjo vyrų madų žurnalas FHM. 
Greisas vylėsi šįryt nutverti kelias minutėles ir dirstelėti į jį, kokia dabar 
kiečiausia vyrų apranga. Glenas Brensonas nuolat erzino jį dėl to prakeikto 
laikrodžio. Jo ištikimasis senukas Seiko, kurį kažkada padovanojo Sendė, 
buvo per mažas, per daug vakarykštis ir blogai jį reprezentavo. Gal netgi 
netiksliai rodė laiką. 

Kaip, po perkūnais, galima atrodyti kietai? Ar vertėjo stengtis, kai tau 
jau beveik trisdešimt devyneri? Bet užteko pagalvoti apie Kleo Morėj, ir 
jo skrandis apsivertė iš jaudulio. Taigi, aišku, kad vertėjo. Vė/niškai vertėjo 
stengtis. 

Deniso Pondo tauškėjimas, atrodo, užsitęsė amžinybę, tačiau Greisas 
kentė, nes žinojo, kad šiuo metu jis jam reikalingas, o šitokie pokalbiai su- 
artina žmones. Be to, Pondas papasakodavo kai kurių įdomių paskalų apie 
policijos viršininką, jo pavaduotoją Alisoną Vosper ir pasiguosdavo dėl vy- 
riausiojo inspektoriaus Gerio Vestono, Greiso boso, kuriam, anot Pondo, 
labiau rūpėjo žirgų lenktynės ir šunų rungtys, nei palaikyti teisėtvarką, ir 
kad žmonės jau tai pastebėjo ir ėmė šnekėti. 

Kad ir kaip ten būtų, ne kas, kad jo ambicingasis bosas leidžia savo 
reputacijai klibėti. Gal jam, kaip draugui, ir derėtų ko nors imtis, bet kaip 
tai padaryti? Be to, Greisas žinojo, nors ir nenorėjo prisipažinti, kad retsy- 
kiais jis pavydėdavo Geriui Vestonui jo gyvenimo būdo, mylinčios šeimos, 
visuomeninės padėties, lengvučio kilimo karjeros laipteliais. Jis bandė pri- 
siminti, kas yra pasakęs: „Kas kartą, kai mano artimam pasiseka, manyje 
kažkas užgęsta.“ Deja, tai teisybė. 

Pagaliau Denisas Pondas išėjo. Vos tik durys užsivėrė, Greisas pasi- 
ėmė žurnalą ir puolė jį vartyti. Po kelių minučių jis vėl apsiblausė: dvide- 
šimtyje puslapių — dvidešimt skirtingų mados stilių. Kurį pasirinkti, kad 
atrodytum madingas ir dailus? O kuris iš jų padarytų jį nevėkšlą? 

Kaip bus, taip bus, pagalvojo jis susitaikydamas su mintimi, kad visa 


reputacija gali nueiti šuniui ant uodegos. 


14 


Išėjęs iš kabineto, Greisas patraukė į administracijos asistenčių zoną, 
kur dirbo Eleonora ir trys asistentės. Šios keturios moterys sekretoriavo 
visiems kriminalinio skyriaus būstinės aukštesniojo rango pareigūnams, 
tiktai Geris Vestonas turėjo etatinę asistentę.. 

Jei kalbėsime apie patį pastatą, tarp kitų jo trūkumų svarbiausias 
buvo vienodumas, kuris paslėpė visus charakteringus bruožus. Gal dėl to, 
kad jis buvo ką tik atnaujintas ar gal dėl to, kad buvo atokiai nuo mies- 
to, pastatas atrodė sterilus. Sienos nebuvo subraižytos po stumdymosi su 
piktadariais ar netyčia, skubant užkabinus kokiu metaliniu daiktu; kilime 


nebuvo jokių išdilusių dėmių; lubos nepageltusios nuo nikotino — nieko, 

ką aptiktum daugelyje policijos skyrių. Jokių įskilusių langų, sukrypusių 
kėdžių ar išklerusių stalų — viso žavesio, kuris suteikia vietai savitumą, 
nors, aišku, ne visada malonų. 

Ant Eleonoros stalo, dailioje porceliano vazelėje, puikavosi žibuoklių 
puokštelė, jos keturių vaikų nuotrauka (keista, nesimatė jos vyro), pusiau 
užpildytas, iš laikraščio išplėštas sudoku galvosūkis ir plastikinė dėžutė su 
pietumis. Ant kėdės atlošo tvarkingai kabėjo nertinis. 

Ji pakėlė galvą ir nusišypsojo jam įprastine baikščia šypsena. Išdirbusi 
drauge keletą metų, ji jau žinojo, ką reikėjo padaryti iš karto. 

Ji trumpai informavo Greisą, kad atšaukė jo dalyvavimą trijuose 
komiteto posėdžiuose: vieną — dėl vidaus darbo tvarkos, antrą — dėl 
Junginės Karalystės jungtinių policijos pajėgų Neišspręstų bylų patikros 
komisijos ir trečią — dėl Sasekso policijos regbio komandos rungtynių 
grafiko. 

Iš Braitono teisminio bylų nagrinėjimo sektoriaus jam paskambino 
Emilija Geilor, kuri buvo jo reikalų administratorė Sarešo Hoseino byloje. 
Ji pranešė, kad šiandien Greisui nebūtina dalyvauti teisme. Hoseinas buvo 
vietinis niekadėjas, kaltinamas verslo konkurento nužudymu. 

Tvirtai suspaudęs lagaminėlį, kuriame saugiai tūnojo FM žurnalas, 
jis nužingsniavo žaliu kilimu per kabinetą, kur prie stalų sėdėjo Kriminali- 
nio skyriaus vyresniųjų pareigūnų pagalbinis personalas. Kairėje, už stiklų, 
buvo įspūdingas vyriausiojo inspektoriaus Gerio Vestono kabinetas. Nors 
kartą ten sėdėjo Geris ir diktavo savo asistentei. 

Greisas pridėjo asmens kortelę prie pilkos /mterflex akutės ir pastūmęs 
duris pateko į ilgą, tylų, pilka kilimine danga išklotą koridorių, tebekve- 
piantį dažais. Praėjo pro didelę, raudonu veltiniu aptrauktą skelbimų lentą 
su užrašu „OPERACIJA „LISABONA“, po kuriuo kabėjo lyg ir kino reta barz- 
dele nuotrauka. Aplinkui ją spietėsi dar kelios fotografijos, kuriose užtik- 
suotas akmenuotas paplūdimys aukštų uolų papėdėje. Tai vietinė ypatingo 
grožio vieta, vadinama „Paplūdimio ragu“. Kiekviena uola buvo apvesta 
raudonu apskritimu. Šis dar neatpažintas vyras buvo rastas prieš keturias 
savaites vienos uolos papėdėje. Iš pradžių buvo manoma, kad tai dar vienas 
šuolininkas, tačiau atliekant skrodimą paaiškėjo, jog prieš nukrisdamas jis 


jau buvo nebegyvas. 

Greisas praėjo kairėje pusėje esantį Išorinės tyrimo grupės kabinetą, 
didžiulę patalpą, kurioje laikinai apsistodavo detektyvai, komandiruoti čia 
svarbesniems įvykiams tirti. Toliau, kairėje, buvo kabinetas su užrašu „Vy- 
resnysis tyrimą atliekantis pareigūnas“, kuriame jis laikinai dirba atlikdamas 
šį tyrimą. Priešais buvo durys, pažymėtos „SĮS-1“, pro kurias jis ir įėjo. 

„SĮS-1“ ir „SĮS-2“ buvo vadovaujantis svarbesnių įvykių centras. 
Nors matinių stiklų langai buvo taip aukštai, kad net negalėtum pro juos 
žiūrėti, „SĮS-1“ kabineto sienos buvo šviežiai išdažytos balta spalva, atro- 
dė erdvus, šviesus, sklidinas geros energijos. Tai jo mėgstamiausia patalpa 
visame būstinės pastate. Palyginti su kitais čia, Sasekso Hause, esančiais 
kabinetais, kuriuose jam trūko įprastinio įvykiams tirti skirtų kabinetų 
bruzdesio, su kuriuo jis buvo suaugęs, ši patalpa atrodė tarsi jėgainė. 

Čia vyravo beveik futuristinė atmosfera, ir galėjai įkurdinti Hiustono 
NASA skrydžių kontrolės centrą. L formos patalpą dalijo trys pagrindinės 
darbo vietos. Kiekvienoje buvo ilgas, išlenktas rašomasis stalas, prie kurio 
galėjo tilpti aštuoni žmonės. Kiekvienoje buvo masyvios baltos lentos: 
viena pažymėta „Operacija „Jūrvarnis“, kiti — „Operacija „Lisabona“, 
trečia — „Operacija „Pusnis“. Visose sukabintos įvykių vietų nuotraukos 
ir darbo eigos lentelės. Buvo ir visiškai nauja lenta, įrengta vakar po pietų, 
su užrašu „Operacija „Lakštingala“. Tokį pavadinimą aklai išmetė Sasekso 
policijos kompiuteris, šitaip pažymėdamas begalvio liemens tyrimą. 

Priešingai negu kitose darbo vietose šiame pastate, čia ant stalų ar 
sienų nepamatysi jokių asmeninių daiktų. Jokių šeimos ar futbolininkų 
nuotraukų, jokių varžybų kalendorių, jokių linksmų šaržų. Be baldų ir 
techninės įrangos, kiekvienas daiktas buvo susijęs su tyrimu. Čia neišvysi 
ir jokio žaismingumo. Vien gilaus susikaupimo tyla, prislopintas telefonų 
čirškimas ir lazerinių spausdintuvų išmetamų lapų kleksėjimas. 

Kiekvienoje darbo vietoje būrėsi mažiausiai penkių žmonių grupė, 
kurią sudarė darbo vietos vadovas, dažniausiai tai buvo seržantas detekty- 
vas arba inspektorius, sistemos prižiūrėtojas, analitikas, indeksuotojas ir 
mašininkė. Greisas pažino daugelį, tačiau čia žmonės buvo per daug užsi- 
ėmę, kad galėtum atitraukti jų dėmesį pasisveikinimo subtilybėmis. 

Kol jis žingsniavo prie savo grupės, niekas nepakėlė galvos, tiktai 
seržantas detektyvas Glenas Brensonas, šešių pėdų ir dviejų colių ūgio, 

juodas ir plikas lyg meteoritas, kilstelėjo ranką pasisveikindamas. Jis buvo 
apsirengęs vienu iš savo dailių kostiumų — rudu su kreidiniais ruoželiais, 
ir atrodė lyg klestintis narkotikų prekeivis, o ne faras. 

— Sveiks, veterane! — Glenas Brensonas užgriaudėjo taip, kad be- 
mat visų galvos pakilo. 

Greisas šyptelėjo nužvelgdamas savo aštuonių žmonių grupės narius. 
Beveik visus jis buvo subūręs iškart po prieš tai tirto įvykio, o tai reiškė, 
jog vargu ar jie turėjo laiko atsikvėpti, tačiau tai buvo puiki brigada. Iš 
ilgametės patirties jis žinojo, kad jeigu turi gerą komandą, verta ją išlaikyti 
sveiką. | 

Vyriausioji čia buvo seržantė detektyvė Bela Moj — gyvo veido, chna 
dažytais plaukais, pasidėjusi atidarytą dėžutę (Malresers, kaip visuomet, čia 
pat, po ranka, prie klaviatūros. Jis stebėjo, kaip ji susikaupusi spausdino, o 
kas kelias sekundes dešinioji ranka tarsi savaime pakildavo nuo klaviatūros 
ir čiupusi šokoladuką nešdavo jį prie burnos. Ji buvo laiba moteris, tačiau 
valgė daugiau už bet kurį Greiso pažįstamą žmogų. 

Šalia jos sėdėjo konsteblis detektyvas Nikas Nicholas. Šis beveik 
trisdešimtmetis, trumpaplaukis ir ilgas kaip kartis vyrukas buvo uolus 
detektyvas ir vikrus puolėjas futbolininkas. Greisas ragino jį pereiti į regbį, 
manydamas, kad jis būtų idealus žaidėjas policijos komandoje, kuri atei- 
nantį rudenį kvietė jį būti prezidentu. 

Priešais jį į nemažą išspausdintų lapų krūvą buvo įnikusi naujokė 
konsteblė detektyvė Ema Džeinė Boutvud. Kai pirmą kartą ji įsitraukė į 
jų grupę, Greisas pamanė, kad ši graži ilgaplaukė, puikios figūros blondinė 
bus nerimta pagalbininkė. Tačiau netruko įsitikinti, kad ji gera darbuotoja, 
ir, jeigu nepabėgs, jos lauks puiki ateitis kriminalinėje policijoje. 

— Na? — pasakė Glenas Brensonas. — Mano įtarimas pasikeitė. Ir 
kaipgi tave įtikinti, kad naujasis įtarimas pasitvirtins? Teresa Volington. 

— Kas ji? — paklausė Greisas. 

— Mergina iš Pisheveno. Susižadėjusi. Vakar ji taip ir nepasirodė 
savo sužadėtuvių pokylyje. 

Nuo tų žodžių Greisui kažkur giliai dilgtelėjo. 

— Pasakok, — pasakė jis. 


— Kalbėjausi su jos sužadėtiniu. Jis — tikras. 

— Aš nežinau, — tarė Greisas. Jo instinktai diktavo, kad tokia iš- 
vada — per skubi, tačiau jis nenorėjo nuslopinti Gleno Brensono entu- 
ziazmo. Jis apžiūrinėjo ant sienos sukabintas nuotraukas iš nusikaltimo 
vietos, kurios jo prašymu buvo skubiai pristatytos čia. Žiūrėjo į iš arti nu- 
fotografuotą nukirstą ranką, šiurpaus sudarkyto liemens, gulinčio juodame 
maiše, kadrus. 

— Patikėk manimi, Rojau. 

— Patikėti tavimi? — pakartojo Greisas, vis dar neatitrraukdamas 
akių nuo nuotraukų. 

— Tu ir vėl! — papriekaištavo Brensonas. 

— Ką — vėl? — suglumo Greisas. 

— Vėl darai man tą patį, žmogau. Į klausimą atsakai klausimu. 

— Ogi todėl, kad niekada nesusigaudau, apie ką tu, po velnių, 
kalbi! 

— Nesąmonė! 

— Kiek turime dingusių moterų, kurių dar neatmetėme? 

— Niekas nepasikeitė nuo vakarykštės dienos. Vis dar penkias. Brai- 
tono regione. Bus daugiau visos šalies mastu. 

— Dar neturime žinių iš laboratorijos dėl DNR? — paklausė Greisas. 

— Jie tikisi, kad šįvakar iki šeštos valandos jau žinos, ar ta auka yra jų 
duomenų bazėje, — įsikišo konsteblė detektyvė Boutvud. 

Greisas pažiūrėjo į laikrodėlį. Po penkiolikos minučių jam reikėjo 
eiti į morgą. Jis skubiai paskaičiavo: kaip vakar laukuose spėjo Freizeris 
Teobaldas, moteris buvo nužudyta mažiau kaip prieš parą. Juk įprasta, 
kad žmogus gali nepranešęs išvykti vienai dienai. Jeigu jis nepasirodo dvi 
dienas, draugai, giminaičiai ir bendradarbiai rimtai susirūpina. Šiandien 
turėjo pavykti sudaryti bent jau galutinį sąrašą atsijojus kitas kandidatūras 
ir spėti, kas galėjo būti ši auka. 

— Ar turime pėdsakų liejinį? — kreipėsi jis į konsteblį detektyvą 
Nicholą. 

— Jau daro. 

— Jau daro — neužtenka, — pyktelėjo Greisas. — Juk šį rytą spau- 
dos konferencijoje sakiau, kad dviem darbuotojams reikia pasiimti liejinius 
ir paieškoti šiame rajone esančiose viršutinės aprangos parduotuvėse atitik- 

mens. Gali būti, kad kas nors nusipirko batus specialiai šiam reikalui. Jeigu 
taip, tai televizijos kameros būtų užfiksavusios. Šiame rajone ne tiek jau 
daug parduotuvių, parduodančių patvarius batus. Parenk ataskaitą pusės 
septynių vakaro spaudos konferencijai. 

Konsteblis detektyvas Nicholas linktelėjo ir iš karto griebė telefoną. 

— Jau antra diena, kaip ji jam nepaskambino, — nenustygo Bren- 
sonas. 

— Kas tokia? — išsiblaškęs paklausė Greisas. 

— Teresa Volington. Ji gyvena su savo sužadėtiniu. Jis nežino, kodėl 
ji nepasirodė. 

— O kaip kitos keturios iš sąrašo? 

— Ir jų šiandien niekas nematė, — nenoromis pripažino jis. 

Nors Brensonui jau trisdešimt vieneri, policijoje jis dirbo tiktai šeštus 
metus, o iki tol nevykusiai pradėjo karjerą budėdamas prie naktinio klubo 
durų. | 

Greisui jis patiko: buvo ir šaunus, ir užjaučiantis, ir turėjo puikią 
intuiciją. Policininkui intuicija yra labai svarbi, tačiau ji turi ir minusų. 
Kartais ja remiantis per greitai daromos išvados, iki galo neišanalizuojamos 
ir kitos galimybės, o tada nesąmoningai parenkami taktai, kad atitiktų tą 
intuiciją. Neretai Greisui tekdavo pažaboti Brensono entuziazmą jo paties 
labui. 

"Tačiau šį vakarą Brensonas buvo reikalingas Greisui ne vien dėl jo 
nuojautos atliekant tyrimą. Buvo iškilęs visiškai nedarbinis klausimas. 

— Nori kartu pavažiuoti į morgą? 

Brensonas kilstelėjo antakius spoksodamas į jį ir išpoškino: 

— Po šimts velnių, žmogau, ar tai ten vediesi visas paneles? 

Greisas išsišiepė. Pats to nežinodamas, Brensonas vos nepataikė į 


taikinį. 

Tomas Braisas sėdėjo ilgoje, siauroje pirmojo aukšto patalpoje, 
skirtoje posėdžiams. Sis nedidelis administracinis pastatas buvo pramo- 

niniame rajone prie pat Hitrou oro uosto — taip arti, jog atrodė, kad tas 
didžiulis keleivinis reaktyvinis lėktuvas, kurį jis matė pro langą, rėšis tiesiai 
į šio kambario vidurį. Lėktuvas prazvimbė viršum stogo nuleidęs sparnų 
skydelius, iškišęs ratus, lyg kokios milžiniškos žuvies šešėlis, ir, regis, tik vos 
per kelis colius neužkabino jų. 

Šis, kambarys buvo prastas: ruda zomša išmuštos sienos padailintos 
įrėmintais plakatais su siaubo ir mokslinės fantastikos filmų vaizdais, dvi- 
dešimties vietų bronzinis posėdžių stalas, tarytum nukniauktas iš kokios 
Tibeto šventyklos, o nepatogios kėdės aukštais atlošais garantuotai skirtos 
tam, kad neužsisėdėtum posėdžiuose. 

Ronas Speksas, dusulingas jo klientas, buvęs roko rėmėjas, jau buvo 
kliudęs šeštą dešimtį. Plikė pridengta mažu nepritaikytu peruku, dantys 
pagal amžių pernelyg nepriekaištingi, veidas subjaurotas pertekliaus. 
Speksas, apsirengęs gerokai išblukusiais ir apsitrynusiais marškinėliais su 
užrašu „Grateful Dead“*, džinsais ir sandalais, sėdėjo priešais Tomą ir vartė 
„BraisRaito“ katalogą, vis suburbėdamas po nosimi „taip“, kai tik užtikda- 
vo ką nors įdomaus. 

Tomas kantriai laukė gurkšnodamas kavą iš laboratorijos stiklinės. 
„Greivitrein distributoriai“ buvo vieni iš didžiausių DVD platintojų šalyje. 
Gerą klotį liudijo ir auksinis medalionas ant Rono Spekso kaklo, ir žiedai 
su netikrais briliantais ant pirštų, ir juodas „Ferrari“ aikštelėje. 

Kaip Speksas kažkada išdidžiai pasakojo Tomui, viskas prasidėjo nuo 
prekystalio prie Portobelo gatvės, kur jis iškišinėjo naudotus DVD, — dar 
tuo metu, kai niekas nė nesuprato, kas tie DVD. Tomas įtarė, kad pagrindą 
šito Žmogėno imperijai galėjo padėti piratiškos prekės, tačiau jis nesirengė 
rinktis klientų moraliniu pagrindu. Praeityje Speksas užsakinėdavo dide- 
lius kiekius ir visada iš karto sumokėdavo grynais. 

— Taigi, — pasakė Speksas. — Matai, Tomai, mano klientai nenori 
nieko įmantraus. Ką šiemet turite nauja? 

— Padėkliukus alui — rodos, 42-ame puslapyje. Ant jų galime at- 
spausti jūsų pasirinktą tekstą. 

Speksas atsivertė nurodytą puslapį. 


* Roko muzikos grupė. 

— Taip, — pasakė jis tokiu balsu, kuris parodė priešingą reikšmę. — 
Taip, — pakartojo jis. — Tad kiek kainuotų šimtas tūkstančių vienetų? 
Gal galėtume sulygti ne daugiau kaip po vieną svarą už vienetą, ką? 

Tomas be kompiuterio buvo kaip be rankų. Tas liko kabinete, nes Kri- 
sas Vebas turėjo vėl jį atgaivinti. Jame — visos kainos, o neturėdamas jų prieš 
akis, Tomas nedrįso nuleidinėti, ypač kai laukė šitokio dydžio užsakymas. 

— Aš pranešiu. Šiandien vėlėliau atsiųsiu žinutę elektroniniu paštu. 

— Turi būti ne daugiau kaip svaras, aha, — pakartojo Speksas at- 
kimšdamas kokakolos skardinę. — Tiesą pasakius, norėčiau, kad būtų apie 
70 pensų. 

Suskambo Tomo mobilusis. Pamatęs, kad skambino Kelė, jis nuspau- 
dė mygtuką nutraukdamas ryšį. 

Septyniasdešimt pensų — nė už ką, tą tai jis suprato. Jam pačiam 
atsieitų daug brangiau, tačiau jis nutarė kol kas Speksui nieko nesakyti. 

— Manau, būtų labai jau suspausta, — taktiškai pastebėjo jis. 

— Taigi. Pasakysiu, kas mane dar domina. Maždaug dvidešimt penki 
auksiniai Ro/ex, aha. 

— Auksiniai Rolex? Tikri? 

— Nenoriu jokio kopijuoto šlamšto, tik tikrų. Ir kad ant jų būtų iš- 
raižytas firmos ženklas. Ar gali pasakyti kainą? Man reikia jų skubiai. Kitos 
savaitės viduriui. 

Tomas bandė nuslėpti nustebimą, ypač kai Speksas buvo minėjęs, 
jog nenori jokių įmantrybių. O dabar prašneko apie rankinius laikrodžius, 
kurių kiekvienas kainuoja tūkstančius svarų. Ir vėl suskambo telefonas. 

Ir vėl Kelė. Tomas jau sunerimo, nes dažniausiai ji palikdavo žinutę. 
Gal kuris vaikas susirgo? 

— Jei neprieštarausite, aš atsiliepsiu? — kreipėsi jis į Speksą. — 
Žmona. 

— Kurios valiai turi paklusti, į tos ir skambučius turi atsakyti. Oys- 
ter — šitas yra klasikinis Ro/ex, ane? 

Tomas, kuris apie auksinius Ro/ex nusimanė tiek pat, kiek apie vištų 
auginimą Andų kalnuose, užtikrino: 

— Taip, žinoma. — Tada linktelėjęs Speksui atsiliepė: — Sveika, 


mieloji. 

Kelės balsas buvo kažkoks keistas ir susijaudinęs: 

— Tomai, nepyk, kad trukdau, bet man kažkas skambino, ir aš labai 
persigandau. 

Tomas atsistojo ir paėjėjo toliau nuo Spekso. 

— Brangioji, kas atsitiko? Pasakok. 

— Buvau išėjusi pasidaryti manikūrą. Kai grįžau, po kokių penkių 
minučių sučirškė telefonas. Kažkoks vyras paklausė, ar aš esu ponia Brais, 
ir aš... aš pasakiau „taip“. Tada jis paklausė, ar aš esu ponia Kelė Brais, ir aš 
pasakiau „taip“. Tada jis padėjo ragelį. 

Už lango dulkė lietus, ir oro kondicionierius be reikalo šaldė kam- 
barį. Tomas staiga pajuto, kaip jo viduje ėmė rangytis kažkas dar šaltesnis, 
tarsi kieta ledinė ranka būtų ėmusi gniaužti jo sielą. 

Vakarykštis grasinimas? Tas, kuris išniro prieš pat išnykstant kom- 
piuterio atminčiai. Ar šitas skambutis buvo susijęs su ta žinute, kurią jis 
gavo? 


Jeigu praneši policijai apie tai, ką matei, arba jeigu bandysi 

dar kartą patekti į šią svetainę, tai, kas atsitiko tavo kompiuteriui, 
atsitiks ir tavo žmonai Kelei, sūnui Maksui ir dukteriai 

Džesikai. 


Betgi jis nepranešė policijai ir nebelindo į tą svetainę. Jis svarstė visas 
galimybes. | 

— Ar bandei sužinoti, kas skambino? 

— Bandžiau. Atsakė, kad numeris nerodomas. 

— Kur dabar esi, brangioji? — paklausė jis. 

— Namie. 

Jis pažiūrėjo į laikrodėlį ir pastebėjo, kad ranka virpa. Buvo ką tik po 
vidurdienio. 

— Klausyk, turbūt čia nieko bloga, gal surinko ne tą numerį. Neži- 
nau. Gal kas nors tikrina iš eBay pristatymo į namus ar panašiai? Gali būti 
šimtai priežasčių, — jis bandė nuraminti žmoną, nors pats vargiai tikėjo 
savo žodžiais. Prieš akis stovėjo matytas vaizdas: kambaryje esančią gražią 
ilgaplaukę merginą paskerdžia kažkoks vyras. 

— Aš dabar susirinkime. Kai tik galėsiu, iš karto tau paskambinsiu. 
— Myliu tave, — pasakė ji. 

Dirstelėjęs į Speksą, kuris toliau vartė katalogą, jis tarė: 

— Ir aš tave. Užtruksiu penkias minutes, daugiausia — dešimt. 

— Moterys! — užjautė Speksas, kai jis išjungė telefoną. 

Tomas linktelėjo. 

— Su moterimis geriausia gražiuoju. 

— Taip, — sutiko Tomas. 

— Taigi. Rolex laikrodžiai. Man reikia kainos už 25 vyriškus auksi- 
nius rankinius laikrodžius Ro/ex. Su nedideliu išgraviravimu. Pristatymas 
kitos savaitės pabaigoje. 

Tomas buvo taip susirūpinęs dėl Kelės, kad net nebesureagavo į už- 
sakymo vertingumą. 

— O koks graviravimas? 

— Mikroskopinis. Smulkutis. 

— Gerai, susitarsime. Aš jums pranešiu. Duosiu jums geriausią kainą. 


— Taigi. 

Kai Glenas Brensonas sėsdavo už vairo, Greisas visada sunerimdavo, 
bet kai Brensonas baigė aukštesnio lygio policijos vairavimo kursą, nes 
privalėjo, pateikdamas pareiškimą dėl perkėlimo į Nacionalinį operatyvinį 
kriminalinės policijos būrį, jam apmirė visos blusos. Negana to, kelyje jo 
kolega visada įjungdavo repo stotį ir taip garsiai paleisdavo, kad Greisui 
atrodydavo, jog jo smegenys pateko į plakiklį. 

ALPV kursai rengdavo vairuotojus vaikymuisi, kai prireikdavo di- 
delio greičio, todėl trokšdamas pademonstruoti savo meną Brensonas pa- 
sirinko vienintelę trasą, kurioje buvo toks kelio ruožas, kur lėkdamas tuo 
kosminiu greičiu galėjai be jokio vargo į ką nors bjauriai rėžtis. Tai buvo 
pusantros mylios ilgio, dviejų juostų plento ruožas, lyg nugarkaulis tysan- 
tis skersai atvirų Daunlendo laukų, ir ėjo tarp to pramoninio rajono, kur 
buvo Kriminalinio skyriaus būstinė, ir Braitono centro. 

Lenktynių trekas, ne kitaip. Greisas puikiausiai matė kelią visą mylią į 
priekį: du švelnūs linkiai, tiesus gabalas, gale jo — staigus posūkis į dešinę, 
o paskui po pusmylės — staigus posūkis į kairę, kur beveik prieš savaitę 
įvyko mirtinas susidūrimas. Jis rijo akimis sunkvežimį, neišvengiamai ar- 
tėjantį į juos, žvilgtelėjo į Brensoną tikėdamasis, kad ir tas sumetė, jog, ko 
gero, jie atsidurs dešiniajame posūkyje vienu metu. Bet Brensonas buvo 
įrėmęs akis į artėjantį platų linkį kairėje. 

Spidometras rodė neleistinas 95 mylias per valandą ir dar lipo aukš- 
tyn. Ant priekinio stiklo užtiško dulksnos lašeliai. 

— Žiūrėk, žmogau! — užriko Brensonas, įveikdamas kalantį „Jay-Z“ 
garsą. — Patrauki dešinėn ir geriausiai matai, kas už posūkio, o tada nu- 
kerti viršūnę. Šitaip jie daro „Formulėje-1“. 

Greisas net sušvilpė pro dantis, kai jie nukirto tą viršūnę ir kartu pa- 
kabino gabalą purvo, žolės ir dilgėlių nuo kelkraščio. Automobilis siaubin- 
gai pasviro. Jo marškiniai prilipo. 

Sunkvežimis artėjo. 

Greisas patikrino saugos diržo standumą ir spidometrą. Nepažymėta 
policijos „Vectra“ dabar šovė 110 mylių per valandą. Jam knietėjo pa- 
klausti, ar jo kolega bent pristabdys priešais 90 laipsnių dešinįjį posūkį, 
kuris tebuvo vos už kelių šimtų jardų, tačiau pabijojo išblaškyti Brensono 
susitelkimą. Kairėje ant vėjuoto kauburėlio Greisas išvydo du vyrus, tem- 
piančius golfo vežimėlius. 

Jis svarstė, ar tik neteks praleisti paskutinių sekundžių šioje žemelėje 
suknežinto policijos „Vauxhall“ duženose, kuris atsidavė senais mėsainiais, 
rūkalais ir prakaitu, ir dar vėpsant dviem bejėgiams tipeliams golfo žaidėjų 
apdarais ir besityčiojant kažkokiam repo atlikėjui, kurio gyvenime jis ne- 
buvo matęs. 

— Na, mano nuojauta, — prabilo Brensonas tiesiai ant posūkio vir- 
šūnės, vos per šimtą jardų nuo gremėzdiško sunkvežimio priekyje. 

Greisas įsitvėrė sėdynės kraštų. 

Nepaisant jokių fizikos dėsnių, jų automobilis kažkokiu būdu įvei- 
kė posūkį ir traukė reikiama kryptimi. Buvo likęs dar vienas pavojingas 
vingis, ir tada jie atsidurs 40 mylių per valandą zonoje ir bus sąlyginai 
saugus. 

— Klausau ausis pastatęs. 

— Tegirdžiu tik tavo širdies dūžius, — pasakė išsišiepęs Brensonas. 

— Džiaugiuosi, kad dar tebeturiu tokią. — Greisas pritildė radiją. 
Tarsi pagal signalą Brensonas sumažino greitį. 

— Teresa Volington. Ji gyvena su savo sužadėtiniu, teisingai. Taigi 
jie suplanuoja sužadėtuvių puotą, kuri turi vykti antradienio vakarą „Al 
Duomo“ restorane: turi būti savaitės vidurys, nes jis dirba kažkokiomis 
nesuprantamomis pamainomis. Iš visos šalies sukviečia gimines ir draugus, 
teisingai? 

Greisas tylėjo. Nors dabar jie važiavo 40 mylių per valandą, tačiau 
pavojus dar nepraėjo. Kol Brensonas tauškėjo ir tuo pat metu krapštėsi su 
radiju, automobilis ramiai riedėjo skersai kelio tiesiai po atvažiuojančio 
autobuso ratais. Supanikavęs Greisas jau taikėsi čiupti už vairo, tačiau 
Brensonas pastebėjo autobusą ir neskubėdamas pasuko automobilį į kai- 
riąją kelio pusę. 

— Tada ji nepasirodo, — tęsė Brensonas. — Jokio skambučio, jokios 
„sms“, zada. 

— Sakai, sužadėtinis nužudė ją? 

— Aš iškviečiau jį šiai popietei. Pagalvojau, pasisodinsiu kambarėlyje, 
gerai įsižiūrėsiu. 

Sasekso skyriuje yra nedidelis liudytojų apklausos kambarėlis, o gre- 
timoje patalpoje per telekameras galima viską girdėti ir matyti. Jis buvo 
skirtas pokalbiams su jautriais, pažeidžiamais liudytojais. Stebėdami ir 
fillmuodami policininkai galėjo analizuoti jų gestikuliavimą, mimiką ir 
apskritai įvertinti jų įtikimumą. Kartais šia vieta pasinaudodavo Greisas, 
kai turėdavo pirmą pokalbį su tuo, kuris galėjo pasirodyti esąs įtariama- 
sis — dažnai ne kaip nužudytos aukos vyras ar meilužis. 

Patogiuose, raudonuose liudytojų apklausos kambarėlio foteliuose 
sėdintys žmonės turėtų daug greičiau ką nors išplepėti negu ant kietų, 
stačiais atlošais kėdžių, sustatytų niūriuose Braitono policijos skyriaus 
apklausos kambariuose. Kai kada vaizdajuostės duodamos psichologui 
sudaryti charakteristiką. Būtent dėl šios priežasties kartais aukos sutuokti- 
niai, partneriai ar meilužiai būdavo kuo skubiausiai apžiūrimi per televizo- 


rių — stebima, kokia buvo jų kūno kalba. 


SKARABĖJO PRODUKCIJA 81 


— Tai sakai, netekote praktikantės advokatės? O maniau, kad ji tau 
krito į akį, — erzino Greisas. 

— Kalbėjausi su jos geriausia drauge. Sakė, kad nebe pirmą kartą 
šitaip atsitinka: dingsta be jokio paaiškinimo net kelioms dienoms. Skirtu- 
mas tik tas, kad anksčiau ji visada ateidavo į darbą. 

— Nori pasakyti, kad ji keistoka? 

Brensonas, vėl užsižaidęs su radiju, pasakė: 

— Panašu. 

Greisas svarstė, ar Brensonas pastebėjo, kad priekyje, priešais raudoną 
šviesoforo šviesą, pilna transporto, o jie neišvengiamai, ir per greitai, artėjo 
prie šiukšlių mašinos paskuigalio. Šį sykį jis nesnaudė: 

— GLENAI! 

Brenas sureagavo: užgulė stabdžius. Atsisukęs Greisas pamatė, kad už 
jų stabdydamas vinguriavo nedidelis raudonas automobilis ir sustojo vos 
per kelis colius nuo jų bagažinės. 

— Įdomu, ko jus mokė tuose vairavimo kursuose? — paklausė Grei- 
sas. — Gal malonėtum man priminti? Gal jų dalijama medžiaga buvo 
parašyta Brailio raštu? 

— Eik šikt, — atsiliepė Glenas. — Jeigu nori žinoti, esi ištižęs kelei- 
vis. Tikras vairuotojas, sėdintis ant galinės sėdynės. 

Greisas nutarė, kad sėdėdamas gale jis būtų daug saugesnis. 

Variklis užgeso, ir Brensonas vėl jį užvedė. 

— Prisimeni „Itrališką darbelį“, kur vairuotojas įveža tą „Lamborghi- 
ni“ į tunelį ir — bummm! 

— Tame perdirbtame filme? 

— Ne, alkoholike, anas buvo šlamštas. Originalas. Tas, su Maiklu 
Keinu. 

— Prisimenu tą autobusą filmo pabaigoje. Kabantį ant skardžio kraš- 
to. Tavo vairavimas būtent tai ir primena. 

— Alba, gerai, o tu vairuoji kaip sena boba. 

Greisas iš lagaminėlio išsiėmė FHM. 

— Gal galėtum stabtelėti sskundėlei: man reikia tavo patarimo. 


Kai užsidegė žalia šviesa, Brensonas pavažiavo šiek tiek pirmyn ir tada 

įsuko į autobusų stotelę. Greisas atvertė žurnalą, parodė jam per du pusla- 
pius išspausdintus įvairiausius vyriškų drabužių modelius. 

Brensonas keistai pažiūrėjo į jį: 

— Gal daraisi gėjumi, ar ką? 

— Turiu pasimatymą. 

— Su vienu iš šitų? 

— Labai sąmojinga. Šįvakar turiu pasimatymą, rimtą pasimatymą. 
Regis, tu esi Sasekso policijos madų guru. Man reikia patarimo. 

Brensonas spoksojo į fotografijas ir pasakė: 

— Aš jau tau kartą sakiau, teisingai? Turi kažką daryti su savo plau- 
kais. 

— Gera tau kalbėti, kai pats jų neturi. 

— Aš skutuosi galvą, žmogau, nes taip kiečiau. 

— Aš tai jau nesiskusiu. 

— Jau sakiau anksčiau: žinau gerą kirpėją. Janas Habenas iš „Punk- 
to“. Pasišviesink kelias sruogeles, šonuose nusikirp trumpai, paaugink 
ilgesnius ant viršugalvio ir visus sutepk žele. 

— Kur aš tau paauginsiu iki aštuonių vakaro! Bet aprangą suspėsiu 
įsigyti. 

Staiga Brensonas labai šiltai nusišypsojo: 

— Kalbi rimtai, žmogau. Matau, iš tikrųjų laukia karštas pasimaty- 
mas! Džiaugiuosi dėl tavęs. — Jis spūstelėjo Rojaus petį. — Jau pats laikas 
vėl grįžti į gyvenimą. Tai kas ji tokia? Gal aš pažįstu? 

— Gal. — Greisą sujaudino draugo reakcija. 

— Baik slapukauti. Kas ji tokia? Tik nesakyk, kad ta Ema Džeinė? 
Šita gera! 

— Ne, ne ji, be to, ji man per jauna. 

— Tai kas? Bela? 

— Tiesiog sakyk, kuo man rengtis. 

— Tik jau ne šitą nutrintą kostiumą, kurį dabar vilki. 

— Liaukis, tai ką pasiūlytum? 

— O kur ją vesiesi? 

— Į tą, itališką. „Lotynas Leinse“. 

— Pagyvenusių poniučių pamėgtas restoranas! Ari dievina keptų 

jūros patiekalų rinkinį. — Jis spindėjo. — Ei, tu rengiesi pakloti nemažai 
pinigėlių dėl jos! 

Greisas gūžtelėjo pečiais. 

— Tai ką, gal manai, kad turiu vestis ją į McDonalds? 

Glenas Brensonas nekreipė dėmesio į komentarą ir pasakė: 

— Stebėk, kaip ji valgo. 

— Kodėl? 

— Iš to, kaip valgo, nustatysi, kokia ji bus lovoje. 

— Prisiminsiu, stebėsiu. 

Brensonas nutilo ir ėmė vartyti žurnalą. 

— Tokio amžiaus žmogui kaip tu, sakyčiau, nereikėtų stengtis at- 
rodyti per jaunai. 

— Dėkui. 

Brensonas bakstelėjo į modelį, vilkintį paprastą smėlio spalvos švarką 
ant baltų teniso marškinėlių ir džinsus. Su rudais nevarstomais batais. 

— Čia tu. Tiesiog matau tave. Misteris Kietuolis. Keliauk į Lwžgis 
Bondo gatvėje, jie kažką panašaus turės. 

— Gal norėtum kartu pavažiuoti, kai baigsime morge? Padėtum iš- 
sirinkti? 

— Tiktai su sąlyga, kad vėliau turėsiu progos susitikti su tavimi. 

Staiga pasigirdo baisiausias kauksmas. Vienu metu atsigręžę, Brenso- 
nas ir Greisas per visą automobilio galinį langą išvydo autobuso nosį. 

Brensonas įjungė pavarą ir nuvažiavo. Po kelių minučių jie jau riedėjo 
pakalnėn į transportu užgrūstą ratą, pro gigantišką Sainsburys prekybos 
centrą dešinėje, pro laidojimo biurą, įkurtą tikrai strateginėje vietoje. Tada 
staigiai pasuko kairėn pro metalinius vartus su plytų kolonomis, virš kurių 
kabėjo nedidelis, nesvetingas užrašas: „BRAITONO IR HOUVO MIESTO LA- 
VONINĖ . 

Greisas nė kiek neabejojo, kad pasaulyje esama blogesnių vietų, ta- 
čiau ši vieta jam buvo beveik pati blogiausia. Jis prisiminė kažkada girdėtus 
žodžius — „blogio banalumas“. Ši vieta ir buvo banali. Ilgas vienaaukštis 
statinys, nutinkuotas pilku cemento skiediniu su žvirgždu. 

Morgas buvo tranzitinė stotelė vienos krypties kelionėje: į kapą arba į 
krematoriumo krosnį tiems, kuriuos ištiko staigi, smurtinė ar neišaiškinta 

mirtis, arba mirus nuo tokios greitai progresuojančios ligos kaip virusinis 
meningitas, kai skrodimas gali suteikti medikams žinių, kurios kada nors 
padėtų gyviesiems. Važiuodamas pro šiuos vartus, jis nevalingai pašiurpda- 
vo, tačiau šiandien buvo visai kas kita. 

Šiandien jis buvo pakilios nuotaikos. Ne dėl to lavono, kurį teks 
analizuoti, bet dėl čia dirbančios moters. Ta, su kuria šįvakar paskirtas pa- 
simatymas. 

Tačiau Glenas Brensonas neišgirs šito iš jo. 

Bijodamas užkabinti Rono Spekso „Ferrari“, Tomas atsargiai išvažia- 
vo atbulas iš „Greivitrein distributorių“ aikštelės ir, įkišęs telefoną į „laisvų 
rankų“ lizdą, surinko Kelės numerį. 

Tas pjaunamos moters vaizdas stingdė jį, vis sukosi jo mintyse. Ten 
buvo filmas, ne kitaip. Juk buvo šimtai filmų, kurių jis nebuvo matęs. Tie- 
siog scena iš kokio nors trilerio. Arba gal kokio trilerio anonsas. Šiais laikais 
galima sukurti kokių tik nori efektų. Ten — fi/mas. 

Turėjo būti filmas. 

Tačiau jis puikiai suprato, kad pats stengėsi įtikinti save. O kompiu- 
terio sudarkymas, o grasinanti žinutė, atsiųsta elektroniniu paštu? Jis su- 
drebėjo, tartum tamsus debesis būtų užgulęs jo sielą. Ir ką gi jis, po velnių, 
iš tikrųjų matė tą antradienio vakarą? 

Pasigirdo Kelės balsas, šį kartą mažumėlę linksmesnis. 

— Sveikas, — ištarė ji. 

— Brangioji? Atleisk, sėdėjau su labai sunkiai sukalbamu klientu. 

— Ne, viskas gerai. Čia gal tik aš taip galvojau. Tiesiog, supranti, 
pasidarė klaiku. 

Dabar jis važiavo pro fabrikų ir sandėlių eilę, o virš galvos jau ūžė be- 
sileidžiantis lėktuvas, todėl ėmė kalbėti garsiau, kad prarėktų gausmą: 

— Papasakok tiksliai, kas atsitiko. 

— Paprasčiausiai kažkas paskambino. Tas vyras klausė, ar čia Braisų 
namai, ar aš esu ponia Kelė Brais, o kai atsakiau „taip“, jis padėjo ragelį. 

— Žinai, kas tai yra? — pasakė Tomas. — Turbūt kas nors iš tų ap- 
gavikų. Neseniai skaičiau apie juos laikraštyje. Jie paskambina žmonėms, 
apsimesdami esą iš banko, ir pareiškia, kad tai tėra saugumo patikrinimas. 
Tu turi jiems patvirtinti milijoną dalykų apie savo namą, savo slaptažo- 
džius, savo banko sąskaitas ir kreditines korteles. Čia toks ir galėjo būti, 
tik, matyt, jam kažkas sutrukdė vos įsibėgėjus. 

— Gal. — Neatrodė, kad ji tuo patikėjo. — Labai keistas jo akcentas. 

— O koks? 

— Kažkoks neangliškas. 

— Ir jis visiškai nieko daugiau nepasakė? 

— Ne. 

— Ar tu lauki kokių prekių pristatymo? 

Nesmagi tyla. 

— Nevisiškai. 

Šūdas. Ji kažką nusipirko! 

— Ką tas „nevisiškai“ reiškia, širdele? 

— Dar nesibaigė kainos siūlymas. 

Tomui net nerūpėjo sužinoti, kokia galėjo būti šios dienos brange- 
nybė. 

— Klausyk, aš pasistengsiu grįžti anksti. Dabar turiu užvažiuoti į 
miestą ir pasiimti kompiuterį. Jį vėl remontuoja. 

— Vis dar neveikia? 

— Neveikia. Niekaip nesiseka pašalinti kažkokio gedimo. Kaip oras? 

— Giedrėja. 

— Jeigu parvažiuosiu laiku, gal, sakau, kartu su vaikais išsikepsime 
ant grotelių kepsnį? 

Jos atsakymas kažkoks keistas, išsisukinėjantis, pagalvojo jis, įvažiuo- 
damas į pagrindinį kelią ir ieškodamas ženklo, kuris parodytų, kur reikės 
artėjančioje žiedinėje sankryžoje sukti į Londoną. 

— Taip, — pasakė ji. — Na, gerai, gal. 

Visą kelią vos šliauždamas M4 kelio susiaurėjimu, už kurį reikėjo pa- 
dėkoti prakeiktai Džono Preskoto autobusams skirtai juostai (ir už kurią 
Tomas ne kartą jau būtų pakepęs aliejuje ministro pirmininko pavaduo- 
tojo kiaušius), jis vis bandė suprasti, kodėl kažkam prireikė paskambinti. 


86 PETER JAMES 


Ko gero, tai buvo prekes pristatantis vairuotojas, kuriam kažkas sutrukdė. 
Viskas labai paprasta. Nebuvo dėl ko nervintis. 

Bet jis nervinosi, nes velniškai mylėjo Kelę ir Maksą su Džesika. 

Jo tėvai žuvo autokatasrofoje važiuodami per rūką M1 greitkeliu. 
Jam tebuvo dvidešimt, o vienintelis brolis Zekas, jaunesnis už jį penkeriais 
metais, kuris po to niekada taip ir neatsigavo, buvo narkomanas, žmogus 
už visuomenės ribų, ir gyveno Sidnėjuje, Bondi Byče, versdamasis atsi- 
tiktiniais darbais ir šiek tiek užsiimdamas banglenčių sportu. Be Zeko ir 
motinos brolio, kuris gyveno Melburne ir kurio nematė nuo to laiko, kai 
jam tebuvo dešimt metų ir kuris net nesiteikė atvažiuoti į jo tėvų laido- 
tuves, Kelė, Maksas ir Džesika buvo visa jo šeima ir dėl to jie buvo dar 
brangesni. 

Vos tik greitkelis perėjo į Kromvelio kelią, suskambo jo telefonas. 
Ekranėlyje nebuvo jokio numerio. 

Tomas nuspaudė mygtuką ir atsiliepė: 

— Klausau? 

Vyriškas balsas su stipriu Rytų Europos akcentu paklausė: 

— Ar čia Tomas Braisas? 

Jis atsargiai ištarė: 

— Taip, čia aš. 


Ir vyras išjungė ryšį. 

Nužudytosios moters palaikai gulėjo ant plieninio vežimėlio sterilioje 
morgo patalpoje, supakuoti permatomame plastike lyg koks užšaldytas 
gaminys iš prekybos centro. 

Liemuo įvyniotas į vieną plastikinį lakštą; dvi kojos ir plaštaka, rasta 
rapsų lauke, suvynioti atskirai: plaštaka gulėjo mažame maišelyje, o ant 
kiekvienos pėdos buvo užrištas atskiras maišelis, tokiu būdu apsaugant, 
kad iš panagių nepradingtų jokie plaušeliai, odos dalelės ar žemės trupinė- 
liai. Ir viskas įsukta į vieną didžiulį lakštą. 

Būtent šį didįjį lakštą gydytojas Freizeris Teobaldas dabar ir išvynio- 

jo — atsargiai, atidžiai žiūrėdamas, kad net menkiausias mikroskopinio 
dydžio trupinėlis, kurį galėjo palikti žudikas, nedingtų nuo moters odos 
ar plaukų. 

Greisui teko lankytis čia tiek daug kartų, kad nenorėjo nė prisiminti. 
Pirmą kartą čia atsidūrė prieš kokius dvidešimt metų, kai dar buvo gel- 
tonsnapis faras. Labai aiškiai prisiminė šešiasdešimtmetį vyrą, kuris buvo 
nuvirtęs nuo kopėčių. Jis gulėjo nuogutėlis, praradęs visą žmogišką orumą, 
o ant didžiojo kojos piršto kabėjo dvi kortelės su jo pavarde ir vardu: viena 
tamsiai geltona, antra — žalia. 

Kai morgo darbuotojas apipjovė galvos odą užpakalyje, tuoj po plau- 
kų linija, o po to atlupo ją į priekį, užversdamas ant veido ir atidengdamas 
kaukolę, ir patologas, pasiėmęs rotacinį juostinį pjūklą, pradėjo brūžinti 
kaukolės viršų, Greisui atsitiko tai, ką patiria ne vienas ir ne du farai: jis 
visas bjauriai pažaliavo, nusvirduliavo į tualetą ir apsivėmė. 

Vėliau jis nebevemdavo, tačiau kaskart apsilankius ši vieta sukrėsdavo 
jį savo antgamtiškumu. Iš dalies buvo kaltas „Trigene“ dezinfekavimo prie- 
monės dvokas, kurį išsinešdavai su savimi, įsigėrusį į kiekvieną odos porą 
ir dar ilgai tvyrantį aplinkui, nors jau seniausiai būdavai išėjęs iš pastato; iš 
dalies buvo kalta ir išsklaidytoji šviesa, prasismelkianti pro matinius langus 
ir suteikianti šiai patalpai eteriškumą. Ir dar visada jautei, kad lavoninė 
buvo sandėlis, saugykla, žiauri pastogė pusiaukelėje tarp mirties ir poilsio 
ramybėje. 

Kūnus laikydavo tol, kol nustatydavo mirties priežastį, o kai kuriais 
atvejais, kol jie būdavo oficialiai atpažinti ir giminaičių nurodymu juos 
paimdavo laidojimo biuras. Kartais kūnų taip ir neatpažindavo. Vienas 
senyvo vyro lavonas galinės saugyklos šaldytuve išgulėjo beveik metus. Jį 
rado ant suoliuko parke, tačiau jo niekas taip ir nepasigedo. 

Kartais niūriausiomis valandėlėmis Greisas susimąstydavo, gal kurią 
dieną jam pačiam taip atsitiks. Jis neturėjo nei žmonos, nei vaikų, nei tėvų, 
tiktai seserį. O jeigu jis išgyventų ilgiau už ją? Tačiau ilgai galvos nekvar- 
šino, turėjo pakankamai problemų, nors apie mirtį pagalvodavo dažnai. 
Ypač kai atsidurdavo čia. Kartais bežiūrint į ant vežimėlio gulintį kūną 
ar į šaldytuvo duris, jį nukrėsdavo šiurpas pagalvojus, kiek šiame pastate 
gyvena šmėklų. 

Kleo Morėj, vyriausioji morgo darbuotoja, arba vyresnioji patologi- 
jos laborantė, padėjo gydytojui Teobaldui nutraukti didžiulę paklodę ir 
rūpestingai sulanksčiusi paruošė ją grąžinti į sandėlį: jeigu kūnas nieko 
neatskleis, paklodę nusiųs į teismo medicinos laboratoriją. Greiso žvilgsnis 
stabtelėjo ties ja. Netgi apsirengusi darbo drabužiais ji atrodė stulbinamai 
graži, mąstė jis, o šitokios nuomonės buvo visi, kuriems tekdavo susidurti 
su ja. 

Vidaus reikalų patologas atvyniojo liemenį ir ėmėsi kamuojančio 
darbo: išmatuoti ir užfiksuoti visų trisdešimt keturių durtinių žaizdų dy- 
džius. 

Kūnas jau buvo blyškesnis negu vakar, nors didžioji jo dalis, taip pat 
ir krūtys, buvo išvagotos tamsiai raudonais, išpurtusiais rėžiais. 

Patalpoje buvo du metaliniai skrodimo stalai: vienas — stacionarus, 
o kitas, ant kurio gulėjo moters palaikai, — ant ratukų. Čia buvo ir mė- 
lynas hidraulinis keltuvas bei keletas šaldytuvų, kurių durų viršus siekė 
lubas. Palei pilkomis plytelėmis išklijuotas sienas nutiestas vandens nute- 
kamasis griovelis. Prie vienos sienos buvo eilė kriauklių ir geltonos žarnos 
ringė. Prie kitos — platus darbastalis, metalinė lenta pjaustyti ir spintelė 
su stikline priekine sienele, kurioje gulėjo instrumentai, keli „Duracell“ 
baterijų pakeliai ir šiurpūs suvenyrai, kurių niekas nenorėjo — daugiausia 
iš aukų širdžių išimti stimuliatoriai. 

Šalia jos kabėjo lapas, kuriame buvo nurodytas mirusiosios vardas, 
pavardė ir skiltys, kur surašomi smegenų, plaučių, širdies, kepenų, inkstų 
ir blužnies svoriai. Kol kas čia tebuvo užrašyta „ANON. MOTERIS“. 

Nors patalpa didoka, tačiau šį rytą ji atrodė tarsi perpildyta. Be vi- 
daus reikalų patologo ir vyriausiosios morgo darbuotojos, čia dar stovėjo 
Darenas, vyriausiosios morgo darbuotojos pavaduotojas, dailus, gražus ir 
malonus dvidešimtmetis vaikinas madingai sušiauštais juodais plaukais, 
Džo Tindalas, vyresnysis SOCO pareigūnas, kuris fotografavo kiekvienos 
žaizdos matavimą liniuote, Glenas Bresonas ir jis, Rojus Greisas. 

Atvykusieji buvo apsirengę apsauginiais žaliais chalatais su baltais 
rankogaliais ir apsiavę arba plastikinius kaliošus, arba baltus botus. Pa- 
tologas ir abu morgo darbuotojai vilkėjo mėlynomis pižamomis, buvo 
užsirišę storas žalias prijuostes, o patologas — dar ir kaukę, kuri kadaravo 

po smakru. Greiso ir Kleo Morėj žvilgsniai susitiko, ji trumpai, bet aiškiai 
šyptelėjo, ir visi jo nervai sudirgo. 

Jis jautėsi lyg džiaugsmo pagautas vaikas. Ir blogai. Ir prieštaravo pro- 
fesinei etikai. Visas jo dėmesys dabar turėjo būti nukreiptas į šį reikalą, bet 
jis nieko negalėjo padaryti. Kleo Morėj blaškė jo dėmesį. 
| Vos prieš kelias dienas jie jau turėjo pasimatymą. Na, kažką panašaus 
į pasimatymą: ten tebuvo tik greitas gurkštelėjimas bare, kuris dar labiau 
sutrumpėjo, nes jam paskambino, kad kuo skubiausiai grįžtų į darbą. 

Jėzau, ji žavinga, galvojo jis. Kad ir kiek kartų matė ją, niekaip ne- 
galėjo šios jaunos ilgakojės moters, bebaigiančios trečiąją dešimtį, ilgais 
šviesiais plaukais, angliškos rožės skaistumo veidu ir guviu protu, sude- 
rinti su šia vieta, su vienu iš niūriausių darbų pasaulyje. Turėdama tokią 
išvaizdą, ji kuo puikiausiai galėjo būti modelis ar aktorė, o ką jau kalbėti 
apie intelektą — ko gero, galėjo įgyti bet kokią profesiją, siekti bet kokios 
karjeros, bet ne, pasirinko šį darbą. Iškvietimai dieną naktį, valandos ne- 
skaičiuojamos. Kiekvieną sekundę ją galėjo iškviesti į paupį, į sudegusį 
sandėlį, į retą mišką, su atrastu kapu, nes reikėjo apžiūrėti lavoną, pa- 
ruošti jį, kad patologas atliktų skrodimą, o vėliau kaip galint geriau jį vėl 
surinkti 47202, — nesvarbu, kiek apdegęs, sudegęs ar suiręs būtų, — kad 
artimieji galėtų atpažinti ir kad bent kiek jiems pagelbėtum nelaimėje, 
suteiktum bent kiek vilties, jog jų mylimo asmens mirtis nebuvo tokia 
baisi, kaip rodo kūnas. 

Stebėdamas, kaip gydytojas Teobaldas prideda liniuotę prie penkto- 
sios durtinės žaizdos, tuoj pat viršum bambos, jis nepavydėjo Kleo jos už- 
duoties atliekant šį darbą. Duokdie, kad DNR tyrimas nustatytų tapatybę, 
galvojo jis, nes nė vienas iš tėvų neturėtų pamatyti šitokio vaizdo. Nors jis 
labai gerai žinojo, kaip kai kuriems žmonėms yra svarbu pamatyti viską 
savo akimis. O kaip dažnai, nors ir labiausiai stengtumeisi atkalbėti juos, 
mylintys žmonės reikalaudavo leisti į palaikus pažiūrėti, tiesiog kad galėtų 
dar kartą juos pamatyti, atsisveikinti. 

Pabaiga. 

Jis jos taip ir nepatyrė. Užtat suprato jos poreikį. O be jos sunku 
tikėtis, kad turėsi jėgų eiti pirmyn. Todėl, kai dingo Sendė, jis taip ir liko 
netikrumo, nežinojimo būsenos. Rytoj į Braitoną atvyksta gabus, jaunas 

mediumas, ir Greisas nusipirko bilietą. Jis jautė, kad ir šį kartą bus tuščias 
reikalas, tačiau britų ir tarptautinė policija jau išnarstė visus įprastinius 
kelius. a 

Kleo dirstelėjo į jį: žvilgsnis šiltas, aiškiai koketiškas. Įsitikinęs, kad 
Brensonas nežiūri, jis mirktelėjo jai. 

„Jėzau, kokia tu žavi!“ — pagalvojo jis apsunkusia širdimi, jausda- 
masis velniškai prasikaltęs Sendei. Netgi po šitiek metų jam vis dar atrodė, 
kad jis neištikimas jai susitikinėdamas su kita. 

Jo mobilusis telefonas supypsėjo pranešdamas apie gautą žinutę. 
Ištraukęs jį iš vidinės kišenės, pažiūrėjo į langelį: konsteblis detektyvas 


Nicholas iš Svarbiausiųjų įvykių skyriaus. 
Teresa Volington atmetama. 


Greisas iš karto prisigretino prie Brensono ir pasikvietė jį į kambario 
galą. 

— Manau, tau reikia patobulinti savo intuicijos techniką, — pasakė 
jam Greisas ir ištiesė telefoną, kad tas pasiskaitytų žinutę. 

— Šūdas. Nujaučiau, iš tikryjų nujaučiau, kad čia ji, — pasiguodė 
seržantas detektyvas. Jis atrodė toks nusiminęs, kad Greisui jo net pagailo. 

Jis drąsindamas patapšnojo jam per petį ir tarė: 

— Glenai, ir Morganas Frymenas filme „Septynetas“ turėjo nuojau- 
tą, kuri nepasitvirtino. 

Brensonas paskersavo į jį ir metė: 

— Ar tik nenori pasakyti, kad tai — įprastas juodaodžių farų bruo- 
Žas? 

— Neee, jis gi aktorius. — Greisas vėl žvilgtelėjo į Kleo stebėdamas, 
kaip ant žalios prijuostės dirželio aplink kaklą švytuoja jos šviesūs plaukai 
su padažytomis sruogelėmis — neįtikimai gražiai. — Gal tai tiesiog įprasta 
didelėms nuplikusioms goriloms. — Jis dar kartą draugiškai jam plekšte- 
lėjo. 

Tada pasisuko prie čia pat ant darbastalio stovinčio miesto telefono ir 
surinko Niko numerį. Policija jau buvo apginkluojama naujais skaitmeni- 

nesaugu naudotis tradiciniais mobiliaisiais telefonais, nes bet kas galėjo pa- 
siklausyti, todėl jis vengdavo naudotis jais, kai buvo kalbama apie slaptus 
reikalus. 

— Ji dėjo į padus tolyn nuo tų vestuvių, — paaiškino Nikas Nicho- 
las. — Paspruko. Dabar sugrįžo didžiai atgailaudama. 

— Gražu, — sarkastiškai įvertino Greisas. — Pasakysiu Glenui. Jis 
dievina sentimentalius filmus su laiminga pabaiga. 

Linijoje tyla. Konsteblis detektyvas Nikas Nicholas turėjo gerą galvą, 
bet humoro jausmu Dievulis jo neapdovanojo. 

Jiedu apžvelgė likusį dingusių moterų sąrašą — tų, kurios atitiko 
aprašymą. Greisas nurodė Nicholui, kad jis pasirūpintų kuo nors, iš ko po- 
licija galėtų atlikti tų keturių moterų DNR tyrimus. Nicholas informavo 
jį apie tebevykstantį filtravimą tos vietos, kur buvo rastas lavonas ieškant 
merginos galvos ir kairės plaštakos. Širdies gilumoje Greisas ir nesitikėjo, 
kad jos atsiras. Plaštaką — gal ir taip, nes ją galėjo lengvai nusitempti koks 
nors šuo ar lapė. Tačiau vargu ar kada nors suras galvą. 

Vėliau jis dar trumpam paskambino norėdamas sužinoti, kaip vyksta 
Sarešo Hoseino bylos nagrinėjimas. Byla jau buvo įgijusi asmeninį pobū- 
dį. Sunki byla: Valstybės kaltinimo tarnyba buvo padariusi keletą aplai- 
džių klaidų, o jis pats padarė kvailystę nunešęs vieną įkaltįį — nužudytojo 
vyro batą — mediumui. Teisiamojo gynėjas iškniso apie tai ir sudirbo jį 
teisme. 

Gydytojas Freizeris Teobaldas kaip visada darbavosi lėtai, bet kruopš- 
čiai. Merginos skrandžio tyrimas parodė, kad ji nebuvo valgiusi kelias 
valandas prieš mirtį, ir šis faktas turėjo padėti nustatyti jos mirties laiką: 
jeigu ji nebuvo valgiusi vakarienės, vadinasi, greičiausiai mirė anksti, o ne 
vėlai vakare. Nebuvo ir jokio alkoholio, kurį išduotų nors kelios išgertos 
taurelės, vadinasi, nepanašu, — nors ir įmanoma, — kad ji lankėsi bare. 

Buvo vos po pusės pirmos, kai Greisas vėl paėjėjo į šalį norėdamas pa- 
skambinti Denisui Pondui ir pasitikslinti dėl spaudos konferencijos, kuri 
turėjo įvykti antrą valandą. Prie jo iš karto priėjo Glenas Brensonas — su- 
krėstas ir tulžingas, nors tai jam buvo visiškai netipiška. 


— Geriau ateik ir pasižiūrėk, Rojau. 

Greisas nusekė paskui jį. Jam pasirodė, kad visi, stovintys aplink stalą, 
tylėjo pritrenkti. Prisiartinęs jis suuodė išmatų ir vidurių dujų dvoką. 

Merginos liemuo buvo atvertas, šonkauliai atidengti, ir jis pamatė, 
kad jos širdis, plaučiai ir kiti gyvybinių funkcijų organai jau išimti ir gulėjo 
laukdami, kol pasibaigus skrodimui juos sudės į maišelį ir grąžins į krūti- 
nės ląstą, — tebuvo likęs tuščias karkasas. 

Ant padėklo metaliniais kraštais, skirto skrosti ir šiek tiek pakelto 
virš kūno, gulėjo blankios rudos spalvos vamzdelio galas, atrodantis lyg 
ilga dešra. Vos kelių colių diametro, paskendęs kraujo, išmatų ir gleivių 
masėje. Gydytojas Teobaldas jau buvo jį įpjovęs ir dabar laikė praskleidęs 
žnyplėmis, kad visi matytų. 

Patologas atsigręžė į jį. Ūsuotas veidas buvo dar rimtesnis negu visa- 
da. Tada jis parodė: 

— Manau, turėtum pažiūrėti į šitai, Rojau. 

Greisas niekada negalėjo pasigirti puikiomis anatomijos žiniomis. 
Kartais žiūrėdamas į lavono organus jis ilgokai užtrukdavo, kol susiorien- 
tuodavo, kas yra kas. Jis pažiūrėjo žemyn bandydamas susigaudyti, kas tai 
galėjo būti. „Žarnų dalis“, — sumetė jis. Jam bespoksant, gydytojas Teo- 
baldas praplėtė žnyplėmis pjūvį, ir Greisas kažką tenai pamatė. 

Kažką, kas prikaustė jo žvilgsnį ir atėmė protą. 

Jis nejučia atsitraukė atbulas, tarsi norėtų greičiau pasprukti nuo jo. 

— Jėzau, — teišlemeno jis, sekundėlę užsimerkdamas ir jausdamas, 
kad galvoje neliko nė lašelio kraujo. Skrandis kunkuliavo nuo šoko ir pa- 
sibjaurėjimo. 


— O Dievešventas. 

Tai buvo blizgus, riebus, juodas vabalas, vieno colio ilgio, šeriuotomis 
kojomis ir rumbėta nugara. Ir iš galvos styrojo vienintelis išlenktas ragelis. 

Freizeris Teobaldas pasiėmė pincetą ir švelniai iškėlė jį aukštyn, kad 
visi pamatytų. Padaras nekrutėjo. 


Greisui niekada nerūpėjo vabalai, todėl ir dabar žengė dar vieną 

žingsnį atgal. Iš tikrųjų jis apskritai vengė šliaužiančių ir ropojančių pa- 
darų. Visą gyvenimą bijojo vorų, o vabalų kategoriškai saugojosi. O šitas 
buvo — o Jėzau — kažkoks tikrai siaubingas gyvis. 

Jis sugavo Kleo žvilgsnį. Jos veide irgi šmėstelėjo pasišlykštėjimas. 

— Kas čia toks? — virpančiu balsu pasiteiravo Brensonas, rodyda- 
mas į skrodimo stalą, nesąmoningai išvaduodamas Greisą nuo potencialiai 
kvailo klausimo. 

— Aišku, jos tiesioji žarna, — atmestinai pasakė patologas. 

Pasibjaurėjęs Brensonas nusisuko. Tada pamatė, kaip Teobaldas pa- 
kėlė vabalą sau prie nosies. Ilgi jo ūsų šeriai sutrūkčiojo ir vos nesusipynė 
su tais į plaukus panašiais spygliais ant vabalo kojų. 

Patologas giliai įkvėpė pro nosį. 

— Formaldehidas, — pranešė jis ir kilstelėjo vabzdį, kad Greisas 
patvirtintų. Kriminalinės policijos vyresnysis inspektorius užgniaužė pasi- 
bjaurėjimą ir pauostė. Į jį dvelktelėjo kvapas, primindamas jam biologijos 
pamokas mokykloje. 

— Taip, — patvirtino jis ir vėl pažvelgė į skrodimo stalą. 

— Dėl to aš ir nepastebėjau jo vizualiai tirdamas tiesiąją žarną: jis 
buvo labai giliai įkištas. 

Greisas pažvelgė į ant stalo gulinčio vamzdelio žiotis — mirusiosios 
sutraukiamąjį raumenį. 

— Tavo nuomone, Freizeri, kada įkištas — prieš mirtį ar po? 

— Negaliu pasakyti. 

Tada jis uždavė klausimą, kuris buvo visiems ant liežuvio: 

— Kodėl? 

— Čia jau jums teks išsiaiškinti, — pareiškė Teobaldas. 

Brensonas stovėjo kitame kambario gale atsirėmęs į darbastalį prie 
kriauklės. 

— Prisimeni „Avinėlių tylėjimą ? 

Greisas labai puikiai prisiminė. Jis skaitė tą romaną ir matė filmą. 

— Į visų aukų gerkles buvo įkištas drugys, — priminė Brensonas. — 
"Tai buvo drugys, vadinamas kaukolėtuoju sfinksu. 

— Taip, — pasakė Greisas. — Toks buvo žudiko parašas. 

— Tai gal čia yra ir m2s4 žudiko parašas. 

Greisas stebeilijo į vabalą, kurį patologas vis dar tebelaikė iškėlęs. Jis 
galėjo prisiekti, kad akimirką pasirodė, jog padaro kojos sutrūkčiojo. 

— Ar kas nors žinote, kaip jis vadinamas? — paklausė jis. 

— Elniaragis? — pasiūlė Kleo Morėj. 

— Ne toks ragas, — įsiterpė Darenas, jos pavaduotojas. — Uni- 
versitete mokiausi ir entomologijos. Neprisimenu, kad kas nors panašaus 
veistųsi Jungtinėje Karalystėje. Nemanau, kad jis čionykštis. 

— Kas nors jį įvežė? — nepatikėjo Greisas. — Varginosi importuo- 
damas vien tam, kad įkištų į jos tiesiąją žarną? Kodėl? 

Visi ilgai tylėjo. Pagaliau patologas įkišo vabzdį į plastikinį maišelį ir 
priklijavo etiketę. 

— Privalome sužinoti apie jį viską, kas įmanoma, — pasakė jis. 

Greisas giliai susimąstė. Bėgant metams, jis buvo priverstas susirasti 
ir perskaityti kuo daugiau medžiagos apie žudikų galvoseną. Dauguma 
žmogžudysčių įvykdavo šeimose, ir jas padarydavo pažinojusieji savo au- 
kas. Tai — vienkartiniai, dažniausiai aistros pakurstyti nusikaltimai, įvyk- 
dyti pykčio įkarštyje. Tačiau tik nedaugelis žmogžudžių buvo išties iškrypę, 
žudė iš pasitenkinimo ir galvojo, kad gali pergudrauti policiją — kartais 
netgi ja manipuliuodami. Būtent tokie žudikai dažnai ir palikdavo kokį 
nors pėdsaką. Patyčią. Štai tau mano raktas — sugauk mane, jeigu sugebi, 
tu, sušiktas fare! 

Greisas pažiūrėjo į laikrodį. Jis pažinojo vieną žmogų, kuris galėjo 
pasakyti, ko gero, net tą pačią sekundę, koks čia vabalas. Nenumanė, ar tai 
padėtų, ar ne, bet vis būtų bent šiokia tokia detalė. 

— Negalime leisti, kad apie tai sužinotų spauda, — įspėjo jis. — At- 
siminkite: visiška tyla, gerai? 

Visi palinksėjo. Suprato jo argumentaciją. Turėdami šitokį neįprastą 
įkaltį, jie išsyk žinotų, kad paskambinęs, prisistatęs žudiku ir apibūdinęs tą 
įkaltį, ir būtų kaltininkas. O besijojant klaidingus pėdsakus būtų sugaištos 
valandos, gal net ir dienos. 

Greisas nurodė Brensonui paskirti ką nors, kad panaršytų visą Jung- 
tinę Karalystę ir paieškotų daugiau nužudymų, kai įvykio vietoje rastas va- 
balas. Tada jis uždavė patologui buką klausimą. Jis suprato, kad jis kvailas, 
bet paklausti reikėjo: 

— Reikia manyti, kad prieš įkišant tas vabalas buvo negyvas? 

— Abejoju, ar kas nors. sandėliuotų formaldehido atsargas savo 
tiesiojoje žarnoje, — šiek tiek sarkastiškai atsakė patologas. Jis parodė 
į mažą, ant skrodimo padėklo stovintį stiklinį buteliuką, kuriame buvo 
kažkoks drumzlus skystis. — Ten nėra jokių pėdsakų, o tai žarnų sienelių 
gleivės. 

Greisas linktelėjo ir greitai sumetė mintyse: jeigu jis iš karto išeitų po 
spaudos konferencijos, tada suspėtų parodyti tą vabalą tam vieninteliam 


žmogui, kuris neabejotinai jį atpažintų. 

— Vikingas — šiaurės vakarų, pasisukantis į pietryčius, penkių arba 
šešių, vėliau nepastovios krypties, trijų arba keturių. Liūtys. Geras. Šiau- 
rės Utsyras, pietų Utsyras — šiaurės vakarų, iš pradžių keturių ar penkių 
pietų Utsyre, šiaip nepastovios krypties, trijų arba keturių, — kalbėjo 
Sinoptikas. 

Jis vairavo savo aptrintą, mažą, baltą, beveik visiškai surūdijusį „Fiat 
Panda“. Per radiją kažkoks puskvaišis aiškino visiškai neturėdamas supra- 
timo, apie ką šneka, kaip yra lengva įvykdyti atpažįstamąją vagystę. Užtat 
važiuojant palei Šorhemo uostą, komercinį uostą, jungiantį Braitono mies- 
tą su Houvu, orų prognozė laivybai buvo labai aktuali. 

Kairėje buvo Sasekso motorinių valčių klubas, už jo — sandėlis, o 
dešinėje — sujungtų namų eilė. Jis vėl važiavo susitikti su Džonu Smi- 
tu, — tikroji pavardė Karlas Veneris, — o tas lašinių gabalas jau pradėjo 
jam atsirūgti. Jis susidėjo su Veneriu vien tam, kad atkeršytų žmonėms, 
kuriems jis dirbo, kurie tikrai įgriso jam iki gyvo kaulo. O dabar, vos tik 
Veneris pakviesdavo, jis turėdavo viską mesti ir lėkti pas jį, nes Veneris atsi- 
sakė bendrauti telefonu ar elektroniniu paštu, kaip darytų visi normalūs 
žmonės. Nuolatinės absurdiškos šarados: arba susitik su juo viešbučio 
kambaryje, kaip kad praėjusį kartą, nes mat galėjo kas nors pasekti jį, arba 
labai retais atvejais, kaip ir dabar, — jo biure. 


Pasibaigus namų eilei, jis pravažiavo jachtų reikmenų parduotuvę, 

įjungė dešiniojo posūkio rodyklę, luktelėjo, kol atsiras tarpas tarp mašinų, 
ir padidinęs greitį su springstančiu varikliu nuvažiavo į Portsleido pramo- 
ninį rajoną. Buvo vienas juokas surasti reikiamą pastatą: ant jo stogo lyg 
koks mutantas juodas vabzdys tupėjo sraigtasparnis. Asmeninis Venerio 
sraigtasparnis. 

Jis pravažiavo pro antikvarinių daiktų bazę ir, įsukęs į masyvaus 
šiuolaikinio sandėlio pastogę automobiliams, sustojo šalia didžiulio juodo 
„Mercedes“. Kaip jau žinojo, tai vienas iš Venerio automobilių. Ant sienos 
buvo iškaba: „OKEANINIS IR VAKARIETIŠKAS IMPORTAS/EKSPORTAS “. 

Išjungęs variklį, jis toliau klausėsi tiesioginės laidos per „Radijas-5“ 
stotį ir svarstė, gal reikėtų iš savo mobiliojo paskambinti tam puskvaišiui 
ir patikslinti laiką. Bet negalėjo gaišti: reikėjo grįžti į darbą. Burbėdamas 
po nosimi — „Fortai, Kromartis, Tainas, Dogeris — šiaurės vakarų, nuo 
septynių iki smarkios audros, devynių — jis išsiropštė iš automobilio, už- 
rakino jį, patikrino visas dureles, patraukė prie šoninio įėjimo ir, pasukęs 
veidą į apsaugos telekamerą, nuspaudė skambutį. 

Pasigirdo klanktelėjimas, tada — šaižus zvimbimas, ir užraktas at- 
sijungė. Pastūmęs sunkias duris, įėjo į pirmo aukšto patalpą, kuri buvo 
futbolo aikštės dydžio ir pilna didžiulių pilkų jūrinių konteinerių. Du 
kombinezonuoti paniurėliai iš Rytų Europos, — vienas su tatuiruota pli- 
ke, kitas su ilgais juodais gaurais, — nužvelgė jį, linktelėjo atpažinę ir vėl 
nusisuko į konteinerį, kurį didžiulis keltuvas kėlė aukštyn. 

Sinoptikas buvo įsibrovęs į šitos kompanijos kompiuterių sistemą ir 
pasiskaitė deklaracijas. Jis žinojo, kas buvo tuose konteineriuose. Pusę su- 
darė teisėtos prekės, daugiausia mašinų dalys ir chemikalai žemės ūkiui, o 
kitą pusę — vogti egzotiški automobiliai Rusijai ir Viduriniams Rytams, 
karinė amunicija, keliaujanti į Siriją ir Šiaurės Korėją, ir pasenę vaistai, 
siunčiami į Nigeriją. 

Šito tai jis neprisipažins Veneriui. Bet tokius faktus vertėjo žinoti. 
Dabar jis tenorėjo susitikti su juo, pasakyti, ką sužinojo, ir traukti atgal į 
darbą. O šį vakarą jo laukė pasimatymas su Mona — na, pasimatymas in- 
terneto pokalbių svetainėje. Mona dirbo IT kompanijoje Boisyje, Aidaho 
valstijoje, Amerikoje. Daugiausia jie kalbėdavosi apie gamtą. 

Bet, svarbiausia, ji buvo skaičiusi Robertą Entonį Vilsoną, o ir šiaip 

jie turėjo daug ką bendra. Ji sutiko su Sinoptiku, kad netrukus žmonės 
galės perkelti duomenis iš savo smegenų į kompiuterius ir gyventi tikrąjį 
gyvenimą išsivadavę nuo visokių sušiktų suvaržymų, kurie yra apnikę bio- 
loginį žmogų. 

Jis įlipo į pramoninį tuščią liftą ir pakilo į antrą aukštą. „Susilpnės 
Rytų Fortuose ir Rytų Dogeryje“, — informavo jis Miką Brauną, kuris jau 
laukė prie lifto durų apsivilkęs pilku šiltu Prada treningu ir apsiavęs baltais 
nevarstomais batais. 

Tas albanas dar niekada negirdėjo Jungtinės Karalystės orų prognozės 
laivybai. Jis neturėjo nė menkiausio supratimo, apie ką šnekėjo Sinoptikas, 
ir jam buvo nusispjauti į tai. Vyras kurį laiką prasižiojęs čiaumojo gumą 
atkišęs smulkius, baltus kandžius ir vėpsojo į Sinoptiką, į jo sutižusią veido 
išraišką, sutižusius plaukus, sutižusius baltus marškinius, smėlio spalvos 
kelnes, gremėzdiškus pilkus batus. Jis tikrino, ar tas neturi kur nors įsikišęs 
ginklo, nors ir nemanė, kad kažkoks nenormalus ponas Frostas sugebėtų jį 
nešiotis, tačiau jam mokėjo už tokį darbą, todėl ir tikrino ramybės dėlei. 

Frostas neturėjo nė vieno raumenėlio, atrodė ištižęs. Kai ateis laikas, 
bus lengva nudėti. Bet nenusimatė ir jokio smagumo. Albanui labiau pa- 
tiko kovotojai: tokius bent gera šiek tiek padaužyti, kai jie bando laikytis, 
ypač moteris. 

— Mobilusis? — pasakė jis gomuriniu balsu. 

— Neatsinešiau jo. 

— Palikai? Automobilyje ar darbe? 

— Darbe, — pamelavo jis. — Taip buvo pasakyta. 

Tiesiai priešais liftą buvo tvirtos durys su apsaugos blokeliu ir ka- 
beline telekamera. Albanas išsitraukė iš kišenės kortelę, prispaudė ją prie 
blokelio, pastūmė duris ir mostelėjo Sinoptikui sekti paskui. 

Vos įėjęs Frostas .užuodė pažįstamą užsisenėjusį cigarų tvaiką. Jie pa- 
teko į mažą, prastą, belangi kambarėlį, kuris buvo išklotas pigia kilimine 
danga. Čia tebuvo senas geležinis stalas, sakytum, gautas per užsidarančios 
parduotuvės išpardavimą, sukamoji kėdė, ant sienos pakabintas plazminis 
televizorius, kuris transliavo futbolo varžybas, ir penki monitoriai — vie- 
nas rodė kabirieto durų išorinę pusę, kiti keturi aprėpė pastato išorę 360 
laipsnių kampu. 

— Palauk. — Albanas nuėjo į kabineto galą, atidarė kitas duris ir iš- 
ėjo pro jas. Po minutėlės Sinoptikas išgirdo pakeltus balsus. Veneris rėkė, 
tačiau balsas buvo toks duslus, kad nebuvo įmanoma nieko suprasti. 

Jis spoksojo į televizoriaus ekraną. Buvo pietų metas, dar viena prie- 
žastis, kodėl buvo suirzęs: jau antrą kartą šią savaitę Veneris jį iškvietė pietų 
pertraukos metu. Įbedęs akis į grindis, kur į kilimo dangą buvo įmintas 
sidabrinės folijos gabalėlis, jis svarstė, kaip čia įsidrąsinti ir pasakyti, kad 
nebenori daugiau jam dirbti. Jis vėl pažvelgė į televizorių trokšdamas, kad 
ten rodytų „Star Trek“, o ne futbolą. „Star Trek“ suteikdavo jam drąsos, 
įkvėpdavo. Kartkartėmis jis įsivaizduodavo save kai kurių veikėjų vietoje. 
Drąsiai veikiantį... 

— Hrmmm, — atsikrenkštė Vyras, Kuris Nebuvo Bailys, ir vėl susi- 
mąstė, kaip reikėtų sukaupti drąsą. Karlas Veneris nebus patenkintas. 

Jo minčių giją nutraukė prasiveriančios Venerio durys ir to riebaus 
vyro gergždžiantis, tįstantis luizianietiškas klyksmas: 

— Greičiau išdangink tą sumautą kekšelę man iš akių — ta susišikėlė 
įkando man, sumauta kekšė! 

Po kelių sekundžių iš ten išsvirduliavo nedidelė persigandusi mergai- 
tė. Rytų europietės veido bruožai, ilgi rudi plaukai, laiba, o ryškūs lūpų 
dažai bjauriai išterlioti. Bateliai puošnūs, kaklo iškirptė gili, o sijonėlis 
toks trumpas, kad vargu ar leistina išeiti su tokiu į gatvę. Po dešine aki- 
mi — šviežias kirtis, kuris galiausiai pamėlynuos; kairysis skruostas irgi ką 
tik sumuštas, oda prakirsta ir sunkiasi kraujas. Abi rankos nusėtos didžiu- 
lėmis mėlynėmis. 

Sinoptikas sumetė, kad jai ne daugiau kaip dvylika metų. 

Ji žvilgtelėjo į jį, tarsi maldaudama pagalbos, tačiau jis nusuko akis 
ieškodamas to folijos trupinėlio ant kilimo ir labai užjausdamas ją, tačiau 
bejėgis ir net pasiryžęs pasakyti Veneriui, kad laikas užraukti viską, nors, 
žinoma, jam dar neužmokėjo. 

Albanas kažką šiurkščiai aiškino mergaitei, bet tokia kalba, kurios 
Sinoptikas nesuprato. Mergaitė atsakė ponui Braunui pakeltu balsu ir 
desperatiškai žvilgtelėjo į Sinoptiką, tačiau šis spoksojo į kilimą ir tyliai 
murmėjo sau po nosimi. 

Staiga Sinoptikas pajuto, kaip kažkas apglėbė jį per pečius, užuo- 

dė gižią cigaro smarvę, sumišusią su prakaito kvapu, ir vos dvelktelėjusį 
Comme des Garėons 'Homme' odekoloną: jis visiškai neseniai įsiminė visus 
odekolonų kvapus Getviko oro uoste, nes reikėjo kažkaip prastumti laiką 
belaukiant skrydžio. 

— Jai nepatinka, kad kiši į šikinę, Džonai. Ką tu manai apie 
tai? — paklausė Karlas Veneris. Ant jo skruosto matėsi šviežias įdrėski- 
mas, o visada nepriekaištingai sušukuoti banguoti sidabraspalviai plaukai 
buvo išdarkyti, kaselė pusiau išslydusi iš po juostelės. Smaragdo spalvos 
marškiniai atlapi, pusė sagų išplėšta. Ant krūtinės kadaravo masyvūs mėsos 
ritiniai, o beplaukis baltas pilvas dribo virš blizgančio diržo. 

Jo veidas buvo išmuštas raudonomis dėmėmis — gal nuo įtampos 
arba iš pykčio — ir ant kaktos matėsi sausi žvynelinės lopai, kuriuos Sinop- 
tikas buvo pastebėjęs ir anksčiau. Tas žmogelis taip švokštė, kad Sinoptikas 
jau svarstė, ar tik jo neištiks širdies smūgis. 

— Jai nepatinka, kad kruši į šikinę, — pasakė Veneris. — Ar gali 
patikėti? 

Sinoptikas visiškai neturėjo jokios nuomonės šiuo klausimu. Pajutęs, 
kaip žema, tiršta Karlo Venerio masė stumtelėjo jį pirmyn, jis teištarė tik 
tiek: 

— Emmmum. 

Jie stabtelėjo sekundėlei, ir Veneris grįžtelėjo į poną Brauną: 

— Daryk su ja ką nori, o tada atsikratyk tos kalytės. 

Jam nereikėjo nei taikstytis su tuo, nei dalyvauti tame, bet, kita ver- 
tus, Sinoptikas tik tada perkando tikrąją savo rangovo natūrą, kai įsibrovė 
į asmenines Venerio laikmenas ir pasiknaisiojo jo praeityje. 

Pirmą kartą jis susidūrė su Veneriu interneto puslapyje, skirtame 
technikų specialistų pokalbiams. Čia buvo keičiamasi informacija, iške- 
liamos ir sprendžiamos problemos. Veneris išmetė jam tokią įdomią idėją, 
jog tąkart Sinoptikui ji pasirodė hipotetiška. O klausimas buvo toks: ar 
galima sukurti internete tokį tinklalapį, kuris niekada nebūtų atsekamas. 
Sinoptikas jau buvo sukūręs tokią sistemą. Jau galvojo pasiūlyti ją britų 
žvalgybai, bet tada karas Irake jį buvo užknisęs iki gyvo kaulo. Be to, jis ne- 
pasitikėjo visais vyriausybės organais, visur. Tiesą pasakius, jis nepasitikėjo 
beveik niekuo. 

Veneris nusivarė jį į savo kontorą, kuri buvo panaši į urvą ir užėmė 
didžiąją sandėlio antrojo aukšto dalį. Plati, belangė, besielė patalpa, išklota 
tokia pačia pigia kilimine danga kaip ir priekinėje kontoroje, ir beveik 
lygiai tokie pat skurdūs baldeliai, tik kontoros gale ant kelių lentynų buvo 
sukrauta kompiuterinė įranga. Sinoptikas žinojo ją kaip nuluptą, nes pats 
buvo instaliavęs. 

Venerio stalas, ant kurio stovėjo keturi atidaryti nešiojamieji kom- 
piuteriai ir stiklinė peleninė su sugrūstomis dviejų cigarų nuorūkomis bei 
stiklinis dubuo, pilnas šokolado plytelių, buvo anoje kontoroje stovinčio 
stalo kopija. Už stalo stovėjo senas juodas administratoriaus odinis fotelis, 
o netoli stalo — ilga išklerusi rudos odos sofa. Priešais ją, ant grindų, Si- 
noptikas pastebėjo sumaigytas siaurutėles nėriniuotas kelnaites. Virš galvos 
metalinį sandėlio stogą plakė lietaus lašai. | 

Kaip visada lyg iš dangaus nukrito du rylieji Venerio bendradarbiai 
rusai juodais kostiumais, atsistojo abipus to mėsos kalno, nebylūs ir be 
jokios šypsenėlės veide, ir tiktai linktelėjo Sinoprtikui, pripažindami jį. 

— Klausykit, ji iš tikrųjų sušiktai įkando man. Pažiūrėkit! — kvėp- 
telėjo Veneris paskleisdamas iš burnos cigarų smarvę ir iškėlė trumpą storą 
smilių, nugraužtą iki gyvuonies. 

Sinoptikas aiškiai matė gilias skylutes virš pirmojo krumplio. Nenu- 
leisdamas nuo jų akių, jis pasakė: 

— Teks susileisi vaistų nuo stabligės. 

— Stabligės? 

Sinoptikas tiktai nudūrė akis į tas kelnytes ant kilimo ir giliai susi- 
mąstęs tylomis siūbavo pirmyn atgal. 

— Stabligės? — pakartojo susinervinęs amerikietis. 

Neatitraukdamas akių nuo kelnaičių, Frostas paaiškino: 

— Žaizdose, atsiradusiose nuo žmogaus įkandimo, bakterijų poveikis 
yra daug baisesnis, negu įkandus kitam gyvūnui. Ar įsivaizduojate, kiek 
organizmų tarpsta žmogaus burnos floroje? 

— Ne. | 

Vis dar tebesisūpuodamas Sinoptikas pasakė: 

— Iki vieno milijono mililitre — ir jame yra per šimtą devyniasde- 
šimt įvairių bakterijų rūšių. 

— Siaubas. — Veneris įtariai spoksojo į savo žaizdą. — Vadina- 
si... — Jis sunerimęs pavaikščiojo nedideliu ratu, tada suglaudė delnus, o 
iš jo veido išraiškos buvo aišku, kad pasikeitė ir jo nuotaika, ir pokalbio 
tema. — Turi informaciją? 

— Emmm. — Sinoptikas toliau siūbavo ir dėbsojo į kelnaites. — 
Kas, emm... kas, emmm... tai mergaitei? Atsitiks jai? 

— Mikas nuveš ją namo. Kokia problema? 

— Emmum... ne, aš, emm... gerai. Gerai, labai gerai. 

— Ar turi, ką prašiau tavęs atnešti? Už ką aš, po velnių, tau sušiktai 
moku? 

Sinoptikas atsisegė užpakalinę kelnių kišenę ir ištraukė mažą, su- 
liniuotą popieriaus lapelį, išplėštą iš užrašų knygutės ir dukart perlenktą. 
Ištiesė jį Veneriui, o tas paimdamas suniurnėjo: 

— Ar esi šimtu procentų tikras? 

— Taip. 

Atrodo, Veneris buvo patenkintas. Jis nukrypavo prie stalo ir per- 
skaitė. 


Jame buvo Tomo ir Kelės Braisų adresas. 

Profesorius Larsas Johansonas, Greiso manymu, buvo labiau pa- 
našus į bankininką negu į mokslininką, kuris didelę savo gyvenimo dalį 
praleido šliaužiodamas po viso pasaulio urvus, kur spietėsi šikšnospar- 
niai, ir nerimą keliančias džiungles, ieškodamas retų vabzdžių. 

Šis šešių pėdų ūgio, lygiais šviesiais plaukais, apsirengęs trijų dalių 
baltais ruoželiais kostiumą vyras, kurio gyslomis tekėjo anglų ir švedų 
kraujas, tryško rafinuotu žavesiu ir pasitikėjimu. Jis sėdėjo užgriozdintame 
kabinete prie didžiulio rašomojo stalo. Kabinetas buvo viršutiniame Lon- 
dono gamtos mokslo muziejaus aukšte. Ant jo nosies galo pūpsojo pusmė- 
nulio formos akiniai, o jis pats buvo paskendęs tarp dėžučių ir stiklainių 


su retais egzemplioriais, mikroskopo ir daugybės medicininių priemonių, 

liniuočių ir svarsčių. Visas kambarys tarytum perkeltas iš ilmo apie India- 
ną Džounsą, pagalvojo Greisas. 

Abu vyrai susitiko prieš kelerius metus vykusiame Tarptautiniame 
žmogžudysčių tyrimo asociacijos suvažiavime, renginyje, kuris buvo orga- 
nizuojamas įvairiuose JAV miestuose ir kuriuose Greisas kasmet dalyvavo. 
Nuo to karto jie ir susidraugavo. Į susitikimą su Johansonu Greisas būtų 
siuntęs kurį nors savo būrio narį, tačiau žinojo, kad pats greičiau surinks 
atsakymus. 

Iš tamsiai geltono įkalčių maišelio entomologas išėmė plastikinį mai- 
šelį su vabalu. 

— Ar jis nuvalytas, Rojau? — pasiteiravo puikiai anglišku akcentu. 

— Taip. 

— Vadinasi, galiu jį ištraukti? 

— Be abejo. 

Johansonas atsargiai pincetu ištraukė colio ilgio vabalą ir pasidėjo 
ant bloknoto su sugeriamuoju popieriumi. Kurį laiką tylomis apžiūri- 
nėjo jį pro didžiulį didinamąjį stiklą, o Greisas gardžiavosi juoda kava, 
galvodamas apie nuplaukusį pasimatymą su Kleo, nes pirmiausia turėjo 
būti čia, o po to reikėjo grįžti į Sasekso Hausą, kur laukė vėlyvas jo būrio 
instruktavimas. Jau seniai bebuvo šitaip laukęs pasimatymo, todėl dabar 
jautėsi labai prislėgtas. Dar gerai, kad abu sutarė dėl naujos datos, šeštadie- 
nio, kuris buvo vos už dviejų dienų. Taigi jis turės laiko nusipirkti naują 
drabužį. 

— Geras egzempliorius, Rojau, — pasakė jis. — Labai puikus. 

— Ką gali apie jį pasakyti? 

— Kur tiksliai jūs radote šitą? 

Greisas paaiškino, ir entomologas — garbė jam — vos kilstelėjo 
antakius. 

— Atitinka, — pasakė jis. — Labai menkai, bet įmanoma. 

— Atitinka? — paklausė Greisas. 

— Tinkama vieta. Tuojau suprasi priežastis, — kreivai šyptelėjo jis. 

— Klausausi pastatęs ausis. 

— Ar nori visos universiteto antrojo kurso biologijos paskaitos apie 
šitą padarėlį? Ar tik santraukos? 

— Tiktai tiek, kad apšviestum neišmanėlį: juk dar turėsiu perduoti 
žinias keliems žmonėms, kurie yra dar didesni avigalviai negu aš. 

Entomologas nusišypsojo. 

— Jis vadinamas Copris /unaris ir yra maždaug vidutinio ilgio. Daž- 
niausiai jie būna nuo penkiolikos iki dvidešimt penkių milimetrų. Tai 
Pietų Europos ir Šiaurės Afrikos gyvūnėlis. 

— O arjie randami čia? 

— Tik zoologijos sode. 

Greisas net susiraukė nuo tokios perspektyvos. 

Profesorius tęsė: 

— Senovės egiptiečiai jį laikė šventu padaru. Jis taip pat yra žinomas 
kaip mėšlavabalis arba skarabėjas. 

Dabar Greisui nušvito protas: 

— Mėšlavabalis? 

— Būtent. Geriausiai yra žinomas jų porūšis mėšlavoliai. Savo galva 
ir priekinėmis kojomis jie prisigremžia mėšlo ir padaro iš jo kamuolėlį, 
tada volioja jį tol, kol suranda tinkamą vietą paslėpti, kad jis ten subręstų 
ir suirtų. 

— Labai gardžiai skamba, — įvertino Greisas. 

— Manau, man labiau patinka švediški mėsos kukuliai. 

Greisas sekundėlę pamąstė ir tarė: 

— Vadinasi, to vabalo įkišimas į moters tiesiąją žarną turi tam tikrą 
reikšmę. 

— Iškreiptą, bet taip. 

Apačioje, gatvėje, sukaukė sirena. 

— Manau, nesuklysiu iškeldamas tokią hipotezę: turime reikalą su 
tokiu, kuris pateikia tau ir man kitokią prasmę, — nusivaipė Greisas. — 
Koks yra ryšys su senovės egiptiečiais, Larsai? 

— Aš išspausdinsiu tau. Tikrai gana įdomu. 

— Ar tai padės man surasti žudiką? 

— Neabejoju, kad jis puikiai išmano simboliką. Manyčiau, labai svar- 
bu, kad tu kuo daugiau suprastum apie tai. Ar esi buvęs Egipte, Rojau? 

— Ne. 

Profesorius gerokai pagyvėjo. 

— Jeigu apsilankytum Luksore, Karalių slėnyje, arba bet kurioje 
šventykloje, visur pamatytum išraižytus skarabėjus: jie buvo svarbiausia 
Aukštutiniojo ir Žemutiniojo Egipto kultūros dalis. Ir, žinoma, jie buvo 
reikšmingi laidotuvių ritualuose. 

Kol profesorius sėdėjo prie kompiuterio, Greisas gurkšnojo kavą ir 
mintyse planavo šio vakaro darbus. 

Prieš dvidešimt minučių konsteblė detektyvė Ema Džeinė Bourvud 
paskambino jam ir pasakė, kad DNR tyrimo rezultatai jau gauti ir kad 
duomenų bazėje nerasta jokių atitikmenų. Ir daugiau kūno dalių nerasta. 
Prieš valandą dar viena iš dingusių moterų buvo išbraukta iš sąrašo. Liku- 
sių kitų dingusių moterų DNR tyrimų pavyzdžiai per kurjerį buvo pasiųsti 
į laboratoriją ir reikėjo tikėtis, bent jau policijai, kad kurios nors rezultatai 
atitiks. Jeigu ne, teks kuo skubiausiai išplėsti paiešką. 

Jis net krūptelėjo, kai prie pat jo spausdintuvas išspjovė popieriaus 
lapą. 

— Laidotuvių ritualai? 

— Taip. 

— Kuo tie vabalai buvo ypatingi laidotuvių ritualuose, Larsai? 

— Jie buvo dedami į kapus — taip užtikrintas prisikėlimas. 

Greisas mąstė. Ar jie turi reikalą su religiniu fanatiku? Žaidėju? Aiš- 
ku, jis pakankamai išsilavinęs, jeigu domėjosi senovės Egiptu, ir to vabalo 
įkišimas į moters tiesiąją žarną nebuvo atsitiktinis. 

— Kur tokį skarabėją galėtų gauti Anglijoje? — paklausė jis. — Tik- 
tai zoologijos sode? 

— Ne, yra keletas žmonių, importuojančių tropinius vabzdžius, jie ir 
galėtų parūpinti. Manau, jų galima įsigyti ir internetu. 

Greisas mintyse sumetė, kad reikės ką nors paskirti, kad sužinotų 
visus tropinių vabzdžių tiekėjus Jungtinėje Karalystėje, susidarytų sąrašą ir 
aplankytų juos. Ir panaršytų internete. 

Entomologas grąžino vabalą į policijos įkalčiams skirtą maišelį. 

— Ar dar galiu kuo nors padėti, Rojau? 

— Neabejoju, dar prisireiks tavo pagalbos. O kol kas nieko daugiau 
negaliu sugalvoti. Ir labai dėkoju, kad pasilikai dėl manęs po darbo. 

— Nėr už ką. — Larsas Johansonas linktelėjo į langą, pro kurį atsi- 
vėrė vaizdas virš Parodų gatvės. — Puikus vakaras. Ar lėksi atgal į Saseksą? 

Greisas linktelėjo. 

— Leisk pavaišinti tave bokalu kitu prieš kelionę? 

Greisas pažiūrėjo į laikrodį. Kitas greitasis traukinys į Braitoną turėjo 
išvykti maždaug po keturiasdešimt minučių. Gerti laiko nebebuvo, bet jis 
velniškai norėjo to, vieno. Ir būtų nepadoru atsisakyti, kai praeityje pro- 
fesorius buvo tiek daug kartų padėjęs. 

— Tiktai vieną, ir greitai, — pasakė jis. — Po to turėsiu lėkti. 

Būtent dėl to, jau po pusvalandžio sėdėdamas lauke prie užgrūsto 
baro, jis laužė galvą, kas, po perkūnais, darėsi su jo gyvenimu. Šį vakarą jis 
turėjo būti pasimatyme su gražiausia moterimi, kokią tik buvo tekę sutikti. 
Kur tau! Jis jau maukė antrą pintą šilto alaus, prieš tai penkiolika minučių 
išklausęs paskaitą apie skarabėjo virškinimo sistemą, o dabar ne kas kitas, o 
vis labiau nuo alaus sentimentalėjantis Larsas Johansonas įsijautęs analiza- 


vo, kas nutiko žmogaus santuokai. 

Išvažiuojant iš Londono, ketvirtadienio vakaro piko meto eismas 
buvo dar bjauresnis negu visada. Atrodo, širokį puikų vakarą visi londo- 
niečiai panūdo traukti į užmiestį. Dažniausiai Tomas važiuodavo trauki- 
niu, kad išvengtų spūsties, tačiau šiandien specialiai sėdo į automobilį, nes 
reikėjo užsukti pas Roną Speksą, o paskui — į Londono centrą pasiimti 
savo kompiuterio. 

Jo planai grįžti namo anksti ir su šeima sode išsikepti ant grotelių 
kepsnį nuėjo niekais: Krisas Vebas ne tik vėlai atvažiavo remontuoti jo 
kompiuterį, bet ir užtruko ilgiau negu manyta. Krisas baigė darbą beveik 
pusę penkių — prastesnio laiko leistis į kelionę ir nesugalvotum. 

Sėdėdamas už vairo dažniausiai skambindavo visiems, kuriems dar 
nebūdavo suspėjęs susukti, arba klausydavosi radijo: būdamas Londone, 
jis ypač mėgo Deividą Preverą per Sm00:5 PM, o šiaip klausydavosi Ra- 
dijas-4 naujienų arba Jazz FM, tačiau šį vakarą, be vieno skambučio Ro- 

nui Speksui, nes reikėjo pasakyti, kad jo komanda ruošia tų Rolex Oyster 
laikrodžių kainas (apie tokį užsakymą tegali pasvajoti, ir jį būtinai reikė- 
jo pastverti), jis važiavo paskendęs savo sunkiose tamsiose mintyse. 

„Ar čia Tomas Braisas?“ 

Ryškus rytų europiečio akcentas. 

Jo paties ankstesnis pokalbis su Kele. 

„Koks akcentas?“ 

„Lyg ir europietiškas, neangliškas.“ 


Tas pats asmuo? 


Vakar vakare tu neteisėtai įėjai į svetainę. Dabar vėl bandei į ją 
patekti. Nekviesti svečiai mums nepageidautini. Jeigu praneši po- 
licijai apie tai, ką matei, arba jeigu bandysi dar kartą patekti į šią 
svetainę, tai, kas atsitiko tavo kompiuteriui, atsitiks ir tavo žmonai 
Kelei, sūnui Maksui ir dukteriai Džesikai. Gerai įsižiūrėk ir kaip 
reikiant pagalvok. 


Tomas visiškai nepageidavo pranešti policijai, ką jis matė antradienio 
vakarą. Internetas — kanalizacijos vamzdis, čia galėjai rasti, ko tik užsima- 
nęs, pačių erotiškiausių ir šlykščiausių dalykų. Jis buvo patekęs į svetainę, 
kuri arba rodė kokio nors filmo anonsą, arba tai buvo koks nors smur- 
tingas puslapis iškrypėliams, ir jis būtų palikęs jį ramybėje. Ne jo reikalas 
apstatyti kanalizacijos vamzdį policija. 

Tačiau elektroniniu paštu atsiųstas grasinamas laiškas rodė, kad pus- 
lapis reiškė kai ką daugiau. 

Jis jau artėjo prie Pietų Daunso. Nors eismas buvo didelis, visi spaudė 
greitai. Kairėje, už pusmylės, pievose, jis sugavo nuo stiklo atsimušusį žybs- 
nį. Traukinys. Sekundėlę pamiršęs grūstį ir tvvankumą jame, jis pavydėjo 
keleiviams palyginti ramios, .patogios kelionės. Tačiau iki namų beliko 
penkiolika minučių kelio, ir Tomas jau laukė, kada galės prisipilti didelę 
taurę stipraus gėrimo. 

Pro priekinį langą matėsi ryškiai geltonas saulės kamuolys, grimztan- 


tis į kobalto spalvos debesį. Jo namai, jo šventovė, buvo čia pat, už kalve- 

lės. Tačiau jis nesijautė saugus, kažkas kirbėjo paširdyje sujaukdamas visas 
emocijas, keldamas sąmyšį ir baimę. 

Jis nenorėjo Kelei pasakyti, kad ir pats sulaukė tokio skambučio, ta- 
čiau jiedu visada būdavo atviri ir nuoširdūs vienas kitam, todėl pasvarstė, 
ar bus gerai, jeigu nuslėps nuo jos. Ji tik dar labiau susinervintų. Be to, 
tektų paaiškinti jai ir apie kompaktinį diską. 

O tada? 

Grasinimas visiškai aiškus. Jeigu jis praneš policijai. Jeigu jis bandys 
vėl įlįsti į tą puslapį. 

Na, faktas, kad jis neketino daryti nei to, nei ano. Taigi jie turėtų būti 
ramus. 

O kodėl skambinėjo? Vis dėlto gal ir kvailai padarė, kad antrą kartą 
įlindo į tą tinklalapį, atsitokėjo jis. 


Įsukus į savo gatvę ir kylant įkalnėn, jį apėmė panika. Senutėlį kašto- 
ninį Kelės „Escape“ pamatė stovintį gatvėje. Dažniausiai žmona įvarydavo 
ji po pastoge. „Kodėl jis stovi gatvėje?“ — nerimo Tomas. 

Privažiavo prie namo ir viską suprato: beveik visą pastogę buvo už- 
ėmusi įpakavimo dėžė. Tokios gremėzdiškos dėžės jis dar nebuvo regėjęs 
savo gyvenime. Į tokią galėjo tilpti dramblys ir dar jam būtų likę vietos 
švystelėti katę nuo straublio. 

Dėl Dievo meilės, tas daiktas buvo aukštesnis už garažo duris. 

Ir užuot atsidariusios paradinės durys ir jo pasitikti išbėgę Kelė, 
Maksas, Džesika bei Ledi, jos prasivėrė vos per kelis colius, Kelės veidas 
atsargiai pasisukiojo ir tik tada ji išlindo apsirengusi duksliais baltais marš- 
kinėliais ir nukirptais džinsiniais šortais. Su pliažinėmis šlepetėmis. Kažkur 
namo gilumoje pašėlusiai skalijo Ledi. Vaikų — nė kvapo. 

— Jis truputėlį didesnis negu tikėjausi, — nuolankiai pasakė Ke- 
lė. — Rytoj jie sugrįš ir jį surinks. 

Kurį laiką Tomas spoksojo į ją. Kelė atrodė tokia sutrikusi. Ar išsi- 
gando telefono skambučio, ar jo? 

— K-kas tenai? — paklausė jis, puikiausiai suprasdamas, kad ir kas 


ten būtų, turėjo kainuoti krūvą pinigų. 

— Aš tiesiog negalėjau nenupirkti, — aiškinosi ji. — Iš tikrųjų tokia 
gera kaina. 

Jėzau. Reikėjo kaip nors išlaikyti tirpstančią kantrybę. 

— Kas ten? 

Ji trūktelėjo petimi ir atsakė: 

— O, tai tiktai rėmas mėsai kepti. — Bet jai nepavyko apsimesti ne- 
rūpestingai. 

Tik dabar jis suprato, kodėl buvo tokia santūri, kai kalbėdamas cele- 
fonu užsiminė apie mėsos kepimą vakare. 

— Rėmas mėsai kepti? Ką, po perkūnais, žadi kepti šitokiame gre- 
mėzde? Banginius? Dinozaurus? Aberdynų-angusų veislės jaučius? 

— Kainoraštyje nurodyta kaina už naują yra daugiau nei aštuoni 
tūkstančiai svarų. Aš gavau už ;7is :žkstančius! — klykė ji. 


Tomas nusisuko, nes dar sskundėlė — ir jo kantrybei būtų buvęs 
galas. 

— "Tu tiesiog neįtikėtina, mano brangioji. Juk jau turime gana pa- 
dorų nedidelį rėmą. 

— Jis aprūdijęs. 


— Gerai, tuomet iš Hlomebase parduotuvės galima nusipirkti nauju- 
tėlį už maždaug septyniasdešimt svarų. Tu paklojai tris tžkstančius? Ir kur, 
velniai griebtų, tokį pastatysime? Užims pusę sodo. 

— Ne, aš ne... jis ne... jis ne toks didelis, kai bus sūrinktas. Jis taip 
nuostabiai atrodo! 

— Turėsi siųsti jį atgal. — Jis apsidairė. — Kur vaikai? 

— Aš pasakiau jiems, kad pirmiausia turiu viena pasikalbėti su tavi- 
mi. Įspėjau, kad tėvelis gali būti nelabai patenkintas. — Ji apsivijo ranko- 
mis vyro kaklą. — Klausyk, aš tau kai ko nepasakiau: norėjau, kad būtų 
siurprizas. — Ji pabučiavo jį. 

„Jėzau Kristau, — apstulbo jis, — kas dar? Gal pasakys, kad pasto- 
jo?“ 

— Aš gavau darbą! 


Ir jos veide ištryško šypsena. 

Po pusvalandžio, kai jau paskaitė Džesikai kelis puslapius iš „Katytė 
myli vaivorykštes“, o Maksui — visą skyrelį iš „Haris Poteris ir ugnies tau- 
rė“, kai palaistė šilrnamyje pomidorus ir šalia jo esančiame žemės rėželyje 
aviečių stiebelius, braškes ir cukinijas, jis atsisėdo su Kele prie medinio 
stalo terasoje ir, pasiruošęs didžiulę dozę degtinės su martiniu, gaudė pas- 
kutinius vakaro saulės spindulius, krentančius į jų sodelį. Jiedu susidaužė 
stiklais. Prie jo kojų laiminga Ledi triauškė kaulą. 

Pro visterijos krūmą, kurį Kelė specialiai buvo užleidusi ant tvoros 
viršaus, kad labiau užstotų nuo kaimynų, matėsi Leno Veinraito galva, 
judanti jo pašiūrės link. Statydamas ją, Lenas prašnekėdavo daugybę lai- 
ko, — laiko, kurio Tomas negalėdavo kaip niekur nieko švaistyti, — vis 
aiškindamas kas ir kaip. Tačiau niekada taip ir nepasakė, kam ji skirta. 
Kažkada Kelė pareiškė, jog, matyt, jis planavo nudėti savo žmoną ir pakasti 
ją po ta pašiūre. Tąkart tai sukėlė juoką, tačiau dabar Tomas jau nebesi- 
šypsojo. 

Oras buvo gaivus, aplinkui — ramuma, tik paukšteliai traukė vaka- 
rines treles. Šį metų laiką jis labiausiai mėgo, ir pavakarę, kai jau galėjai 
atsipalaiduoti ir pradėti mėgautis gyvenimu. Tačiau šį vakarą buvo kitaip. 
Niekaip nepavyko numalšinti neaiškios baimės. 

— Aš... aš nežinojau, kad tu... tai yra, aš maniau, kad tu nenori, su- 
pranti, atsitraukti nuo vaikų, dirbti? — pasakė jis. 

— Džesika jau pradėjo eiti į darželį, užtat ir turėsiu laiko, — atsakė 
ji gurkšnodama vyną. — Luise atsidarė naujas viešbutis, man jau pasiūlė 
darbą priimamajame. Laisvas darbo dienos režimas, pradėčiau nuo pirma- 
dienio. 

— Kodėl viešbutyje? Tu niekada nedirbai tokio darbo. Jeigu taip nori 
dirbti, kodėl negrįžti į mokyklą? 

— Norisi kitokio darbo. Jie apmokys mane. Nieko ypatinga. Dau- 
giausia reikės dirbti kompiuteriu. 

„Galėsi visą dieną sėdėti prie eBay“, — pagalvojo Tomas, bet nuty- 
lėjo. Jis mauktelėjo savo gėrimo ir mintyse ėmė skaičiuoti. Jeigu Kelė už- 
dirbtų tiek, kad galėtų padengti visus savo pirkinius, būtų geroka pagalba. 
Bet šiandien iš jos kreditinės kortelės nučiuožė trys tūkstančiai svarų už tą 
prakeiktą milžiną... Prireiks kelių mėnesių, kol uždirbs tokius pinigus. Kol 

kas jis turės finansuoti. Suskambo jo mobilusis telefonas, kurį buvo palikęs 
darbo kambaryje. 

Jiedu susižvalgė. Kelės akyse šmėstelėjo baimė. Jis pagalvojo, ar ir ji 
tą patį pastebėjo jame. 

Nuskubėjęs į viršų, atlėgo, pamatęs, kad skambina Krisas Vebas. 

— Sveikas, Krisai. Ar kas nors paaiškėjo iš to disko? 

Techniko balsas buvo surūgęs: 

— Ne, ir neatrodo, kad paaiškės. 

— Kas čia dabar? 

— Parėjęs radau visus namus apverstus aukštyn kojomis. Kažkas nar- 
šė po namus. Prireiks savaitės, kol viską sustatysiu į vietas. 

— Jėzau. Ar daug ką išnešė? 

— Ne, — pasakė jis, — nedaug. — Stojo ilga tyla, ir Tomas išgirdo 
caktelėjimą, primenantį žiebtuvėlio garsą, ir gilų užsitraukimą. — Atrodo, 
dingo tik vienas sumautas daiktas. 

— Kas? 


— Tavo kompaktinis diskas. 

Policijos viršininko pavaduotoja Alisona Vosper buvo bosas, kuriam 
Greisas privalėjo atsiskaityti. Jos temperamentas buvo nenusakomas: vie- 
ną akimirką ji saldi ir linksma, kitą — surūgusi. Prieš keletą metų vienas 
aštrialiežuvis davė jai pravardę „Nr. 27“ pagal saldžiarūgštį patiekalą, kurį 
galėjai nusipirkti ir išsinešti iš vietinės kinų konditerijos parduotuvės. Ta 
pravardė prilipo, nors Greisas jau manė, kad būtų pars laikas ją keisti, nes 
neprisiminė, kada ji paskutinį kartą buvo švelni. 

Ir tik jau ne šiandien. | 

Šį penktadienio rytą, devintą valandą, jis stovėjo Vosper kabinete ant 
minkštutėlio kilimo priešais jos stalą, jausdamas tą patį šleikštulį skrandy- 
je, kaip ir anais laikais mokykloje, kai jam būdavo liepta eiti į direktoriaus 
kabinetą. Kur tai matyta, kad jo amžiaus vyras bijotų viršininko, tačiau 
Alisona Vosper šitaip ir veikė jį; veikė kiekvieną, tik ne kiekvienas turėjo 
drąsos prisipažinti. 

Jį čia pakvietė neva asmeniškam pokalbiui, kol dar neprasidėjo kas- 
dieninė spaudos konferencija, bet kad jis ne kažin ką tegalėjo pasakyti. Pra- 
ėjus beveik dviem paroms, jie nežinojo, kas yra nukentėjusioji, ir neturėjo 
nė vieno įtariamojo. 

Nemažai metų išdirbęs policijoje, Greisas puikiausiai išmanė, kaip 
vyresnybei svarbu, kad visuomenė pajustų, jog jie jau pasiekė tam tikrų 
rezultatų. Atsižvelgdama į aplinkybes, ji kartais mielai įgrūsdavo arešti- 
nėn ir visiškai niekuo dėtą žmogų — taip būdavo parodoma, kad kažkas 
veikiama, o ne prieš Žurnalistų pilną salę prisipažįstama, jog sėdima tuš- 
čiomis rankomis. 

Skirtingai nei moderni, besielė Kriminalinio skyriaus būstinė Saseks 
Hause, didžiosios galvos buvo įsikūrusios senųjų laikų grafystės centro, 
Luiso, pakraštyje, šiame gražiame karalienės Onos laikų rūme, stovinčia- 
me netvarkingai išmėtytų pastatų centre, — čia ir buvo Sasekso policijos 
štabas. 

Alisonos Vosper kabinetas buvo pirmame aukšte — iš jo atsivėrė 
puikus vaizdas į iščiustytą veją. Kabinetas apstatytas elegantiškais antikva- 
riniais baldais, kurie dvelkė ir valdžia, ir pastovumu. Svarbiausias objektas 
— didžiulis, platutėlis poliruoto medžio rašomasis stalas, ant kurio gulėjo 
juodai apvedžiotas bloknotas su sugeriamuoju popieriumi, grakšti krištolo 
vaza su trimis violetinėmis tulpėmis, jos vyro (keleriais metais vyresnio už 
ją, bet trimis rangais žemesnio policijos darbuotojo) ir dviejų vaikų (ber- 
niuko ir mergaitės tvarkingomis mokyklinėmis uniformomis) nuotraukos, 
amonito laikiklis parkeriui ir, kaip visada, paskleistų rytinių laikraščių 
šūsnis. 

Šį rytą policijos viršininko pavaduotoja Alisona Vosper buvo ne tik 
surūgusi, bet ir ledinė — šį efektą dar sustiprino iškrakmolyta uždaru kak- 
lu palaidinukė, kuri buvo ledo spalvos ir priekyje perverta tokia pat ledine, 
dirbtiniais deimantais papuošta sage. Netgi kvepalai buvo rūgštūs. 

Kaip paprastai, Vosper nepakvietė jo atsisėsti — šitą metodą ji jau 
seniai taikė pavaldiniams. Greisas informavo ją, kas įvyko po vakarykščio 
labai vėlyvo trumpo pasitarimo. Sulaukė vienintelės reakcijos, kai pasakojo 
apie vabalą: pasibjaurėjimas parodė, kad po kietu šarvu Alisona Vosper vis 


dar tebebuvo žmogus. 

— Vadinasi, turime tris galimas kandidates tarp tų moterų, kurios 
pastarosiomis dienomis paskelbtos dingusiomis, — pasakė ji. 

Jos akcentas rodė ją esant Midlendų birmingamietę, ir dėl to balsas 
buvo netgi šiurkštesnis. 

— Taip, ir jų namuose surinktą medžiagą pasiuntėme į Hantingdoną 
DNR tyrimams. Paprašiau jų paslaugos. Šiandien sužinosime rezultatus. 

— O jeigu nebus atitikimo? | 

— Turėsime ieškoti plačiau. 

Suskambo jos telefonas. Ji nuspaudė mygtuką, palaikė ir išdrožė: 

— Aš užsiėmusi. — Tada vėl pažvelgė į kriminalinio skyriaus vyresnį- 
jį inspektorių. — Žinai, tau teks nemažai palakstyti, Rojau? 

Jis gūžtelėjo pečiais. 

— Daugiau negu kitais kartais? 

Tylėdama ji ilgokai griežtai žvelgė į jį. 

— Manau, abu suprantame. 

Greisas suraukė antakius nebežinodamas, ką išgirs, ir jausdamasis ne- 
jaukiai dėl tokių jos žodžių. 

Kurį laiką ji sukiojo vestuvinį žiedą ant piršto. Atrodo, tai ją sušvel- 
nino. 

— Tau pasisekė, kad iki šiol galėjai darbuotis vienoje vietoje, Rojau. 
Daugeliui policininkų tenka nuolat keisti darbo vietą, jeigu nori pelnyti 
paaukštinimą. Kaip ir man. Birmingamas — mano gimtinė, tačiau per 
savo karjerą jame praleidau tiktai trejus metus. Man teko daug kur dirbti: 
Nortumberlende, Ipsviče, Bristolyje, Sautemptone. Viskas nebe taip, kaip 
buvo tavo tėtušio laikais. Jis visą laiką dirbo Braitono policijoje, taip? 

— Jeigu įskaitysite ir Vortingą. 

Ji vos vos šyptelėjo. Vortingas buvo vos už kelių mylių traukiant že- 
myn pajūriu. Vosper vėl tapo rūsti. 

— Kiek teko girdėti, tavo tėvas buvo visų mylimas ir gerbiamas žmo- 
gus. Tačiau nedaugelis mano, jog esi savo tėvo sūnus. 

Rojui šie žodžiai dūrė į širdį. Jis įbedė į ją akis, pasimetęs ir staiga pa- 
sijutęs pažeidžiamas. 

— Aš... aš žinau, kad turiu priešų, — pasakė jis ir per vėlai susigaudė, 


kaip nevykusiai pasakė. 

Ji pakratė galvą ir šį kartą visiškai nusimovė vestuvinį žiedą, laikė 
priešais save, tarytum simbolizuodama, kad nėra nieko pastovaus, kad ji 
galėjo sprigtelėti jį iš savo gyvenimo taip pat lengvai, kaip ir išmesti šį žiedą 
į šiukšlių dėžę. 

— Man nerimą kelia ne tavo priešai, Rojau. Viršininkas nerimauja 
dėl žalos, kurią padarei Sasekso policijai. Prieš porą savaičių per tave vos 
nebuvo nutrauktas bylos nagrinėjimas teismo posėdyje dėl to, kad įkaltį 
nunešei mediumui. Rezultatas: sumirgėjai visuose laikraščiuose, ir save, ir 
mus pavertei pajuokos objektu. Praradai nemažai pagarbos tarp bendra- 
darbių už tai, kad pasinėrei į antgamtinius reikalus. Negana to, leidai, kad 
per gaudynes žūtų du įtariamieji. 

Greisas bandė įsiterpti norėdamas paprieštarauti, bet ji kilstelėjo ran- 
ką jį sulaikydama. 

— Dabar jau dvi paras vyksta žmogžudystės tyrimas, o tu negali pa- 
sakyti aukos pavardės, tu neturi įtariamojo — težinai kažkokio prakeikto 
vabalo, rasto nusikaltimo vietoje, istoriją. 

Dabar jis jau įsiuto. 

— Atsiprašau, tai nesąžininga, ir pati tai žinote. 

— Kalbame ne apie tai, kas sąžininga ir kas ne, Rojau, o apie tai, kad 
policija turi pasirodyti kompetentinga apsaugoti visuomenę. 

— Tie du žuvę automobilyje buvo kalti ir pavojingi. Jie pralėkė pro 
visas užtvaras, nuvarė du automobilius, nutrenkė policininką nuo moto- 
ciklo. Gal norite pasakyti, kad būtų buvę geriau paprasčiausiai juos paleis- 
ti? — Jis pakratė galvą iš pykčio. 

— Aš tiktai noriu pasakyti, Rojau, kad gal būtų geriau perkelti tave 
į tokią vietą, kur niekas nepažįsta. Galbūt kur nors toliau į šiaurę. Ten, 
kur jie užsivertę darbais ir galėtų pasinaudoti tavo sugebėjimais. Tarki- 
me, Niukaslyje. Vienas mano kolega jau prašė manęs atsiųsti jiems pa- 
galbon patyrusį vyresnįjį kriminalistą atlikti nelengvą tyrimą, kuris gali 
užsitęsti kelis mėnesius ar netgi visus metus. Manau, tu esi tinkamiausias 
Žmogus. 

— Turbūt juokaujate. Čia mano namai. Nenoriu būti kažkur perkel- 
tas. Jeigu taip atsitiktų, nesu tikras, ar norėčiau likti policijoje. 

— Tuomet susiimk ir žiūrėk, kad to neprireiktų. Atsiųsiu tau dar vie- 

ną darbuotoją, kad padėtų susidoroti, nes nemanau, kad reikalai juda taip, 
kaip turėtų. Jis — buvęs kriminalinės policijos inspektorius iš Londono 
policijos. Mes jį paaukštinome suteikdami tą patį rangą kaip ir tavo. 

— Ar aš jį pažįstu? 

— Jis — Kasjanas Pju. 

Greisas pagalvojo minutėlę ir sudejavo mintyse. Kriminalinės policijos 
inspektorius Kasjanas Pju dabar bus kriminalinės policijos vyresnysis inspekto- 
rius Kasjanas Pju. Prieš keletą metų Greisui teko susidurti su juo, kai Lon- 
dono policija buvo atsiuntusi Braitono policijai pastiprinimą Leiboristų 
partijos konferencijos metu. Prisiminė šitą pasipūtėlį. 

— Jis atvyksta Čia? 

— Jis čia bus pirmadienį. Dirbs kabinete. Ar dėl to turi problemų? 

„Taip, — norėjo šūktelėti jis. — Aišku, mokytojos numylėtinis“. 
Kurgi kitur jį patupdytų? Idealesnės vietos nerasi: galės abu nuolatos 
draugiškai pasišnekučiuoti apie tai, kaip ir kur pasikasti po ta rakštimi šik- 
noje — Rojumi Greisu. 

Tačiau jam neliko nieko kita, tik atsakyti: 

— Ne. 

— Vadinasi, tavo korta atversta, Rojau. Aišku? 

Jis stovėjo be žado, tad tegalėjo linktelėti. Kaip tik tuo metu suskam- 
bo jo telefonas. Ji mostelėjo jam atsiliepti. 

Jis paėjėjo tolėliau nuo stalo ir žvilgtelėjo į ekranėlį. Svarbiausių įvy- 
kių skyrius. 

— Rojus Greisas, — atsiliepė. 

Skambino konsteblis detektyvas Nicholas, norėdamas pranešti džiu- 
gią žinią: jau gautas pranešimas iš Hantingdono laboratorijos. Pagal DNR 


tyrimo rezultatą jau rastas jų aukos atitikmuo. 

— Negaliu patikėti ta tavo muzika, žmogau, — pareiškė Brenso- 
nas. — Šlamštas, grynų gryniausias šlamštas. Kitaip nepasakysi. 
Jie leidosi ilgon pakalnėn dviejų krypčių keliu su skiriamąja kelio 

juosta, vedančiu į vakarus, pravažiavo kairėje plytintį lauką, kur Antro- 
jo pasaulinio karo metais buvo įsikūrusi naikintuvų bazė, dabar virtusi 
Šorhemo oro uostu — judria baze privatiems lėktuvams ir komerciniams 
reisams į Lamanšo salas, ir jau traukė Sautemptono kryptimi. 

Šorhemas buvo tolimiausias vakarinis Braitono priemiestis, ir prava- 
žiavęs jį Greisas visada pajusdavo keistą palengvėjimo ir praradimo jausmą. 
Praradimo jausmą gal dėl to, kad tik Braitone jis jausdavosi esąs namuose, 
o visos kitos vietos — tik nežinomi vandenys, kur jis nebejausdavo žemės 
po kojų ir tapdavo šiek tiek nesaugus. O palengvėjimas — kad neiškelda- 
mas kojos iš Braitono ir Houvo miestų jis jautė atsakomybę, o išsmukęs iš 
jų galėdavo atsipalaiduoti. 

Išdirbęs nemažai metų policijoje, jis nesąmoningai nužvelgdavo ir 
įvertindavo kiekvieną pėsčiąjį gatvėje ir kiekvieno automobilio ekipažą. 
Jis pažinojo daugumą piktadarių, neabejotinai visus gatvės narkotikų per- 
pardavinėtojus ir kai kuriuos užpuolikus bei įsilaužėlius; žinojo, kada jie 
geručiai ir kada nusiteikę piktam. Būtent tai ir buvo viena iš priežasčių, dėl 
kurios Alisonos Vosper grasinimas perkelti jį kitur atrodė toks absurdiškas. 
Viso gyvenimo patirtis nueitų šuniui ant uodegos. 

Rojus Greisas nutarė sėsti pats už vairo, nes jo nervai nebeatlaikytų 
antros kelionės su Brensono manipuliacijomis demonstruojant „aukštojo 
pilotažo“ meistriškumą. Dabar jis jau nebegarantavo, kad jo nervai atlaikys 
ir matant seržanto detektyvo grabaliojimąsi su jo kompaktinių diskų gro- 
tuvu. Tačiau Brensonas toli gražu dar nebaigė. 

— „Bitlai“? Kas, po perkūnais, šiais laikais klausosi „Bitlų“ automo- 
biliuose? 

— Aš. Man jie patinka, — gynėsi Greisas. — Tai tavo problema, 
kad negali atskirti baisaus triukšmo nuo geros muzikos. — Jis sustabdė 
savo „Alfa Romeo“ priešais raudoną šviesoforą ties sankryža su Lensingo 
koledžo gatve. Greisas nutarė sėstis į savo automobilį, nes jau senokai juo 
bevažiavo ir derėjo pakrauti akumuliatorių. Svarbiausia, jeigu jis būtų pa- 
ėmęs darbinį automobilį, ko gero, Brensonas būtų zirzęs, kad jam leistum 
vairuoti, ir įsižeidęs, jeigu neleistum. 

— Labiau nebegalėjai nusišnekėti, — pasakė Brensonas. — Tu pa- 
prasčiausiai mesusigaudai muzikoje! — Staiga jis pakeitė temą, rodydamas 

į barą kitapus gatvės. — „Sasekso padėklas“. Labai gera jų žuvis. Buvome 
nuėję su Ari. Aha, tikrai gera. — Jis vėl pažvelgė į grotuvą. — Dido! 

— O kuo blogas Dido? 

Brėnsonas gūžtelėjo pečiais. 

— Nagi, turbūt todėl, kad tau patinka tokie dalykai. Nežinojau, kad 
esi toks nusiminęs. 

— Taigi mėgstu tokius dalykus. 

— O Jėzau, kas čia dabar? Turbūt gavai nemokamai kartu su žur- 
nalu? 

— Bobas Bergas, — jau ne juokais suirzo Greisas. — Jeigu nori žino- 
ti, jis yra tikrai kietas šiuolaikinis džiazo atlikėjas. 

— Aba, bet jis ne juodas. 

— Tai ką, gal nejuodas negali būti džiazo atlikėjas? 

— Aš taip nesakau. 

— Sakai! Beje, jis miręs — prieš keletą metų žuvo autokatastrofoje, 
o aš dievinu jį. Nuostabus saksofonininkas. Aišku? Ką dar sumanysi pa- 
kritikuoti? O gal pašnekame apie tavo 7wo0jautas? 

Šiek tiek paniuręs Glenas Brensonas įjungė radiją ir susirado repo 
stotį. 

— Rytoj, gerai, vežuosi tave pirktis drabužių? Na, nusivešiu ir į mu- 
zikos skyrių. Pasisodinsi savo panelę į šį automobilį, o ji, išgirdusi tokią 
muziką, ims tyrinėti pirštinių skyrelį, bene ras ir tavo pensininko pažymė- 
jimą. 

Greisas pasistengė negalvoti apie laukiančią užduotį ir kitus reikalus, 
kuriuos reikėjo sutvarkyti tuo pat metu. 

Jo nuotaika subjuro nuo pat ryto: viena, dėl susitikimo su Alisona 
Vosper, kuri visiškai sugadino nuotaiką; antra, dėl tos užduoties, kuri 
laukė maždaug po valandos. Dažnai Greisas galėjo kuo nuoširdžiausiai 
prisipažinti, kad darbas policijoje jam patiko visais aspektais, išskyrus vie- 
ną — pranešti žinią apie mirtį tėvams arba mylimam žmogui. Pastaruoju 
metu jam netekdavo labai dažnai šituo užsiimti, nes tai buvo darbuotojų, 
atsakingų už ryšį su šeimomis, specialiai apmokytų detektyvų, darbas. Ta- 
čiau pasitaikydavo atvejų, kaip ir šį kartą, kai Greisas norėjo pats atlikti šią 


užduotį, nes reikėjo pamatyti artimųjų reakciją, surankioti kuo daugiau 


SKARABĖJO PRODUKCIJA 117 


informacijos tomis ypatingomis pirmosiomis akimirkomis, kai praneši 
žinią. O Gleną Brensoną vežėsi dėl to, kad jis galės pasimokyri. 

Visi, ką tik netekę artimo žmogaus, elgdavosi beveik vienodai: pir- 
mąsias kelias valandas jie būna šoko būsenos, visiškai atviri, nuolankūs ir 
beveik viską pasako. Tačiau labai greitai ima trauktis atgal, o kiti šeimos 
nariai puola burtis aplinkui. Jeigu norėjai informacijos, turėjai išgauti 
ją per tas kelias pirmąsias valandas. Nors ir žiauru, tačiau beveik visada 
veiksminga. Antraip įklimpsi kelioms savaitėms, o gal net mėnesiams. Ir 


laikraščių korespondentai puikiai tą žinojo. 


Jis atpažino dvi Ryšių su šeimomis tarnybos darbuotojas, konstebles 
detektyves Megę Kempbel ir Vanesą Riči, sėdinčias mažame pilkame ne- 
pažymėtame „Volvo“, kuris stovėjo ant žolėto kelkraščio priešais namą, 
ir pats sustabdė „Alfą“ tuojau pat už jų. Du lediniai veidai nepritariamai 
spoksojo į jį pro priekinį „Volvo“ langą. 

— Šakės, žmogau! Kaip žmonės gali įkasti šitokias vieteles? — Glenas 
įbedė akis į metalinius vartus tarp dviejų kolonų, kurių viršuje stūksojo po 
akmeninį rutulį. 

— Nedirbdami policijoje, — atrėmė Greisas. 

Greisui niekada pinigai nebuvo svarbiausias dalykas gyvenime. 
Žinoma, jam patiko gražūs daiktai, bet jis niekada neturėjo per didelių 
troškimų ir visuomet stengėsi gyventi pagal savo išteklius. Sendė taupyda- 
vo kur galėdama. Būdavo gražu žiūrėti, kaip ji pirkdavo atvirukus kitoms 
Kalėdoms per sausio mėnesio išpardavimus. 

Tačiau iš tų sutaupytų pinigėlių visada nupirkdavo jiems „dovanė- 
lių“, kaip ji jas vadindavo. Per keletą pirmųjų jų vedybinių metų, kai dirbo 
kelionių agentūroje ir gaudavo atostogų išvykas su nuolaida, ji sutaupė 
dukart tiek, kad užteko ištisoms dviem savaitėms užsienyje. 

Tačiau kad ir kaip būtų apkarpęs savo algą, kad ir kokius priedus 
būtų gavęs už viršvalandžius, kai dar dirbo žemesnio rango pareigūnu, jis 
niekada nebūtų įstengęs įsigyti šitokio būsto. 

— Prisimeni filmą „Didysis Getsbis“? — prabilo Brensonas. — Dže- 
ko Kleitono ekranizacija, su Robertu Redfordu ir Mija Farou, taip? 

Greisas linktelėjo. Jis prisiminė lyg pro rūką, bent jau pavadinimą. 

— Tai va, čia ir yra tokia vieta, gal ne? Dabar ir žiūri į tokį sukruštą 
namą. 

Teisybė — tiesutėlis, medžiais apsodintas, gal kelių šimtų jardų ilgio 
įvažiavimas, atsibedantis į žiedinę automobilių stovėjimo aikštelę, kurios 
viduryje — dekoratyvinis tvenkinėlis, ir visa tai — priešais tvirtą, masyvų, 
baltą, paladianizmo stiliaus (arba bent jau į tokį panašaus) rūmą. 

Greisas linktelėjo. Akies krašteliu pamatė, kaip atsivėrė „Volvo“ du- 
relės. 

— Artinasi bėda, — sumurmėjo jis. Detektyvės išlipo iš automo- 
bilio. 

Megė Kempbel, tamsiaplaukė, trečią dešimtį perkopusi moteris, ir 
Vanesa Riči, aukšta, laiba rudaplaukė, dvejais metais vyresnė už pirmąją, 
atšiauresniu veidu ir manieromis, žirgliojo jų link. Abi apsirengusios dai- 
liais, bet tamsiais, paprastais drabužiais. 

— Jokiu būdu visi keturi negalėsime eiti, Rojau, — pareiškė detek- 
tyvė Riči. — Per daug. 

— Mudu su Glenu įeisime pirmi ir pranešime žinią. Tada paskam- 
binsiu tau, kai jau manysiu, jog galite pasirodyti ir pakeisti mus. 

Megė Kempbel susiraukė. Riči papurtė galvą. 

— Ne nuo to galo pradedi — pats žinai. 

— Taip, žinau, bet būtent šitaip grosiu. 

— Grosi? — piktai atkirto ji. — Čia tau ne koks nors sumautas eks- 
perimentas. Taip neteisinga. 

— Žinai, kas neteisinga, Vanesa? Ogi tai, jog buvo rasta jo dukters 
dalis ir be tokių kelių svarbių mažmožių kaip galva, ir sušnerkštame lauke, 
su vabalu, įgrūstu jai į tiesiąją žarną. Štai kas prakeiktai neteisinga. 

Ryšių su šeimomis tarnybos darbuotoja bakstelėjo sau į krūtinę: 

— Būtent dėl šito mes ir mokėmės. Mes esame specialistės ir žinome, 
kaip reikia traktuoti netektį visais aspektais. 

Greisas įdėmiai nužvelgė kiekvieną moterį. 

— Aš puikiai žinau apie jūsų mokymąsi ir puikiai pažįstu jus abi: 
dirbau su jumis anksčiau ir gerbiu jus. Tai neturi nieko bendra su jūsų su- 
gebėjimais. Pasirengimas suteikia jums kryptį, tačiau dar yra ir strateginis 

aspektas. Šiuo atveju aš turiu savų motyvų, kodėl noriu pranešti šią žinią, 
o kadangi šioje byloje esu vyresnysis kriminalinės policijos inspektorius, aš 
ir nustatau taisykles, aišku? Daugiau nepageidauju matyti surūgusių veidų. 
Man reikia bendradarbiavimo. Supratote? 

Abi pareigūnės linktelėjo, tačiau neatrodė patenkintos. 

— Ar jau nusprendei, kiek atskleisi tėvui tiesos? — šiurkščiai pasi- 
teiravo Vanesa Riči. 

— Ne, griešiu iš klausos. Prieš pakviesdamas įeiti, apšviesiu, gerai? 

Megė Kempbel be jokio entuziazmo susitaikėliškai šyptelėjo. Kons- 
teblė detektyvė Riči atsainiai trūktelėjo pečiais, girdi, čia tu viršininkas. 

Viršininkas linktelėjo, Brensonas paspaudė vartų skambutį, ir var- 
tai iš lėto atsivėrė. Jie privažiavo prie namo. Greisas pastatė automobilį 
tarp kitų dviejų — seno, ganėtinai purvino „BMW 7“ ir senoviško „Su- 
baru“. 

Kai jie prisiartino prie paradinių durų, jas atidarė vyras, įpusėjęs šeštą 
dešimtį, tamsiais plaukais, su sidabro dryželiais ties smilkiniais, baltais tar- 
nybiniais marškiniais atsegiota apykakle ir auksinėmis sąsagomis, juodo- 
mis kelnėmis ir blizgančiais juodais nevarstomais batais. Jis laikė mobilųjį 
telefoną. 

— Kriminalinės policijos vyresnysis inspektorius Greisas? — pasi- 
tikslino jis aristokratiška tarsena, kuri buvo šiek tiek dusloka, tarsi jis būtų 
taręs garsus pro dantis, ir nepatikliai nužvelgė abu policijos pareigūnus. Jo 
šypsena buvo maloni, tačiau melsvai pilkos akys — liūdnos. 

— Ponas Derekas Stretonas? — paklausė Greisas. Tada jiedu parodė 
savo pažymėjimus. 

Vesdamas juos vidun, Derekas Stretonas paklausė: 

— Kaip sekėsi kelionė? 

— Gerai, — atsakė Greisas. — Manau, pasirinkome tinkamą laiką. 

— Bjaurus kelias. Važiuodama čionai Dženė visada ilgam įstringa 
kelyje. 

Įėjęs vidun Greisas iškart pastebėjo jo skurdų apstatymą: stovėjo ilgas 
inkrustuotas stalas, aukšta komoda, senoviškos kėdės, bet nebuvo jokių ki- 
limėlių ar kilimų, ant sienų būta paveikslų, kurie visai neseniai nukabinti, 
ir dabar jų vietoje likusios žymės. 

Vesdamas juos į tokią pat tuštoką svetainę, kur stovėjo dvi didelės 
sofos ir tarp jų kažkas panašaus į plastikinį, iškyloms skirtą stalą, atstojantį 
kavos stalelį, Derekas Stretonas tarytum skubėjo paaiškinti, mostelėdamas 
į tuščias kambario sienas ir didžiules stačiakampes žymes, kuriose arba ky- 
šojo plikos vielos, arba viršuje kabėjo mažos lemputės: 

— Gaila, teko prarasti šiek tiek šeimos sidabro. Padariau keletą pras- 
tų investavimų... 

„Dabar aišku, kodėl ant sienų liko žymės“, — pagalvojo Greisas. Ma- 
tyt, paveikslai nukeliavo į aukcioną. Stretonas atrodė apimtas sielvarto, ir 
Greisui net nuoširdžiai pagailo jo, o prieš akis dar laukė siaubinga žinia. 

— Mano ekonomės nėra... — Jis bejėgiškai sumosavo pakeltomis 
rankomis. — Gal galiu pasiūlyti arbatos? Kavos? 

— Arbatos su pienu, be cukraus. 

— Ir man to paties, — pridūrė Brensonas. 

Kai Stretonas išėjo, Greisas nužingsniavo prie vieno iš dar likusių 
baldų — elegantiško stalelio, apdėlioto įrėmintomis nuotraukomis. 

Vienoje iš jų užfiksuota pagyvenusi pora. Seneliai, sumetė jis. Kito- 
je — šiek tiek jaunėlesnis Derekas Stretonas su maždaug to paties amžiaus 
žavia moterimi. Šalia tos — merginos nuotrauka. Dženė, spėjo jis. Nuo- 
traukoje jai galėjo būti septyniolika ar aštuoniolika metų. Graži, puikiai at- 
rodanti, apsirengusi juodo aksomo suknele, ilgus šviesius plaukus suėmusi 
ir prisegusi dviem plaukų segtukais, papuoštais dirbtiniais deimantais, o 
aplink kaklą prigludęs puošnus sidabro vėrinys. Ji buvo stulbinamai panaši 
į jauną Gvinetę Peltrou. Mergina šypsojosi žiūrėdama tiesiai į fotoaparatą, 
tačiau toje šypsenoje nebuvo jokio drovumo. Tarsi sakytų: „Taip, esu ža- 
vinga ir tai Žinau.“ 

Šalia jos stovėjo dar viena Dženės nuotrauka, kurioje ji buvo keleriais 
metais jaunesnė. Mergina stovėjo ant šlaito apsirengusi alyvų spalvos striu- 
ke su gobtuvu, užsidėjusi modernius saulės akinius, o veidas — rūstokas. 

Greisas pažiūrėjo į savo laikrodį. Buvo likęs pusvalandis iki vidurdie- 
nio. Jis išsisuko nuo spaudos konferencijos palikęs Denį Pondą, atsakingą 
už ryšius su visuomene, pranešti spaudos atstovams, jog jie jau žino aukos 
pavardę ir paskelbs ją iš karto po to, kai informuos aukos artimiausią gi- 
minaitį, tai yra, maždaug po pusantros valandos. Jis norėjo, jog būtent 

Pondas išplatintų jos nuotrauką, patikrintų, gal sulaukta visuomenės infor- 
macijos apie paskutiniąsias jos gyvenimo valandas ir, jeigu jau bus pasiekta 
kokia nors pažanga, išsiųstų medžiagą televizijos valandėlei „Kriminaliniai 
įvykiai “. 

Brensonas nupėdino prie židinio. Ant atbrailos stovėjo keletas atvi- 
rukų. Greisas irgi priėjo įsmeigė akis į vieną, kuriame buvo vaizduojamas 
išdidžiai atrodantis vyras tamsiu kostiumu ir pasirišęs varlytę. Viršuje buvo 
užrašas: „Nepaprasčiausiam tėveliui!“ 

Atvertęs rado sveikinimą: „Brangiam tėveliui. Iš visos širdies siunčiu 
tonų tonas meilės. DžXXX“. 

Greisas padėjo atviruką į vietą ir nuėjo prie aukšto lango. Pro jį matė- 
si Hemblo upė. Brensonas taip pat prisiartino, ir dabar abu žvelgė į stiebų 
mišką valčių prieplaukoje. 

— Niekada nesidomėjau valtimis, — pasakė Brensonas. — Niekada 
per daug nesižavėjau vandeniu. 

— Nors ir gyveni prie jūros? 

— Nevisiškai prie pa: jūros. — Jis išsitraukė skambantį teleto- 
ną. — Seržantas detektyvas Brensonas. O, sveikas, aha, su Rojumi, netoli 
Sautemptono. Numatomas atvykimo laikas į Braitoną — apie antrą valan- 
dą. Rojus skelbia trumpą pasitarimą pusę septynių, žiūrėk, kad visi būtų, 
gerai? Aha. Ar sulaukėme papildomų policininkų, kaip jis prašė? Kol kas 
tik vienas? Kas toks? O šūdas, gal juokauji? Jis! Negaliu patikėti, kad jie 
išvertė jį pas mus. Rojus užsius. Iš čia važiuosime tiesiai į jos butą. Rojus 
nori, kad kas nors nuvažiuotų į jos darbovietę, pasišnekėtų su jos bosu ir 
bendradarbiais. Gerai. Aha. Pusę septynių. Tvarka. 

Brensonas įsikišo telefoną į kišenę. 

— Čia buvo Bela. Spėk, ką jie numetė mums, atsiliepdami į tavo pra- 
šymą skirti mums du papildomus darbuotojus? 

— Drožk. 

— Normaną Potingą. 

Greisas sudejavo. 

— Jam jau beveik laikas eiti į pensiją. Senesnis už patį Dievą. 

— Nelabai pradžiugino ponias. Bela nepatenkinta. 


Seržantas detektyvas Normanas Potingas buvo įpusėjęs šeštą dešimtį. 

Jis buvo senos pakraipos policininkas, politiškai netinkamas, stačiokiškas ir 
nesidomėjo paaukštinimu tarnyboje — visada vengė atsakomybės, bet ne- 
norėjo išeiti į užtarnautą poilsį sulaukęs penkiasdešimt penkerių, nes toks 
yra normalus policijos seržanto pensinis amžius. Užtat ir tarnavo toliau. 
Jam patikdavo daryti tai, kas labiausiai sekėsi, tai yra, anot jo paties, plu- 
šėti ir gręžinėti. Plušėjimas — metodiškas policijos darbas, o gręžinėjimas 
— gilus kasimasis po bet kurio nusikaltimo paviršiumi. Ir jis gręžinėdavo 
ilgai ir giliai, kiek jam reikėdavo, kol aptikdavo siūlą, kuris kažkur jį nu- 
vesdavo. 

Geriausia, ką būtų galima pasakyti apie Normaną Potingą, štai kas: jis 
nesvyravo, buvo patikimas ir galėjo pasiekti rezultatų. Bet velniškai nuo- 
bodus ir sugebėdavo suerzinti beveik kiekvieną. 

— Maniau, jis darbavosi Getvike kartu su antiteroristiniu būriu, — 
svarstė Greisas. 

— Matyt, visi jo atsikando. Gal nebeatlaikė jo juokelių, — atsakė 
Brensonas. — Ir Bela sakė, kad jis visas prasmirdęs nuo savo pypkės. Nei 
ji, nei Ema Džeinė nenori šalia jo sėdėti. 

— Vargšės mielos dvaselės. 

Derekas Stretonas įėjo nešinas padėklu su trimis porcelianiniais puo- 
dukais ir ąsotėliu pieno. Padėjo jį ant plastikinio stalelio, pakvietė juos 
sėstis ant sofos, o pats atsisėdo priešais. 

— Jūs telefonu sakėte, kad turite žinių apie Dženę, — viltingai pa- 
siteiravo jis. 


Staiga Greisas prakeikė save, kad neatsiuntė čia tų dviejų specialisčių. 

Iš esmės Tomas per visą rytą nenuveikė nieko. Jis sėdėjo kabinete prie 
stalo, kur kompiuterio ekrane grūdosi galybė neatsakytų laiškų, atsiųstų 
elektroniniu paštu (bent jau kompiuteris vėl veikė!), atsakė į keletą skam- 
bučių ir atidžiai peržiūrėjo Rono Spekso užsakytų Rolex Oyster įkainojimų 
sąrašą. Visą kitą laiką jis mąstė. 

Maąstė. 

Smegenys dirbo, tačiau jis nieko nenusprendė. 

Tas vakarykštis Kriso skambutis į namus apie įsilaužimą. 

„Atrodo, dingo tik vienas sumautas daiktas... Tavo kompaktinis dis- 
kas...“ 

Jam ne kartą teko lankytis Kriso Vebo biure, jo namuose: juose — di- 
džiulė netvarka. Kompaktinis diskas galėjo dingti tokiame chaose. 

Vis dėlto, Tomo manymu, kažkam nepatiko, kad jis turėjo tą kom- 
paktinį diską, užtat ir sudarkė du kartus jo kompiuterį parodydami tai. O 
dabar susigrąžino. Ar tik Krisas Vebas nebandė jo atidaryti ir šitaip sukėlė 
juos ant kojų? 

Jeigu savininkas — tas idiotas iš traukinio — susigrąžino diską, gal 
tuo viskas ir baigsis? 

Gal šį vakarą tas besmegenis vėl sėdės traukinyje? Tačiau Tomas abe- 
jojo: šitiek metų važinėjo į darbą ir atgal ir niekada neteko jo matyti. Be 
to, jis nežinojo kaip pasielgtų: prieitų ir užrėktų ant jo ar bijotų ištarti bent 
žodį. 

Kol kas jis dar nieko nesakė Kelei. Geriausia — nutylėti, elgtis ra- 
miai. Niekas daugiau nebeskambino, ir, reikėjo tikėtis, įspėjimų daugiau 
nebebus. 


Tegul jį velniai, tą įspėjimą. 

— Įgaliotiniai, atsakingi už tą butą, kurį Braitone nuomojosi jūsų 
dukra, vakar įleido mus į jį, pone Stretonai, ir leido paimti keletą jai pri- 
klausančių daiktų, kad galėtume atlikti DNR tyrimą. Iš jos šukų vonios 
kambaryje paėmėme kelis plaukų pavyzdžius, o šiukšlių dėžėje radome 
kramtomosios gumos gabalėlį, — aiškino Greisas. 

Derekas Stretonas laikė savo puoduką, bet kavos negėrė, tik rijo aki- 
mis Greisą. 

— Juos nusiuntėme į policijos laboratoriją Hantingdone, o šiandien 
iš pat ryto jau gavome rezultatus. DNR ant kramtomosios gumos ir plaukų 
priklauso tam pačiam asmeniui ir visiškai atitinka trečiadienį rasto kūno 

DNR. Apgailestauju, sere, vienintelė išvada yra tokia: nužudyta mergina 
yra jūsų dukra Dženė. 

Tyla užtruko taip ilgai, kad vieną akimirką Greisui net atrodė, jog 
Derekas Stretonas tuojau atloš galvą ir nusikvatos. Įvyko visai kas kita: 
puodukas pradėjo tarškėti ant lėkštutės, vis garsyn, kol pagaliau vyras pa- 
silenkė ir padėjo jį. 

— Su... suprantu, — teištarė jis. 

Jis vėl pažvelgė į Greisą, tada — į Brensoną. Iš lėto ėmė gūžtis. 

— Ji man buvo likusi vienintelė pasaulyje, — ištarė jis. — Prašau, 
pasakykite, kad tai netiesa. Ji šiandien parvažiuoja... mano gimtadienis... 
eisime vakarieniauti. O Viešpatie. Aš... aš... 

Greisas pastėręs žvelgė į priekį, vengdamas Brensono akių, beviltiškai 
trokšdamas patvirtinti, kad tai netiesa, kad tai buvo klaida. Tačiau jis nieko 
nebegalėjo pridurti, nieko, kas bent kiek sumažintų šio žmogaus sielvartą. 

— Aš netekau žmonos — jos motinos — prieš trejus metus. Vėžys. 
Dabar netekau Dženės. Aš... 

Truputėlį luktelėjęs, Greisas paklausė: 

— Kokia ji buvo dukra, sere? Turiu galvoje, ar buvote artimi? 

Derekas Stretonas ilgai tylėjo, paskui pasakė: 

— Man sakė, kad tarp tėvo ir dukters visada yra ypatingas ryšys. Pats 
tai patyriau. 

— Ar ji buvo mylinti, rūpestinga? 

— Nepaprastai. Niekada nepamiršo mano gimtadienio, nei Kalėdų, 
nei Tėvo dienos. Ji... ji tiesiog... tiesiog... ideali... — Jis nebeužbaigė sa- 
kinio. 

Greisas atsistojo. 

— Gal turite kokią neseną jos nuotrauką? Norėčiau kuo greičiau ją 
išplatinti. 

Derekas Stretonas niūriai linktelėjo. 

— Gal neprieštarautumėte, jeigu mes žvilgtelėtume į jos miegamąjį? 

—- Ar norite, kad ir aš eičiau, ar?.. 

— Mes patys nueisime, — švelniai ištarė Greisas. 

— Antrame aukšte. Užlipę sukite į dešinę. Antros durys dešinėje. 

Tai buvo jaunos mergaitės kambarys. Ant pagalvėlių pūpsojo pū- 

kuoti žaislai. Ant sienos kabėjo plakatas „Ir tu“. Ant tualetinio staliuko 
gulėjo kriauklelių kolekcija. Ant lentynėlių sukrautos daugiausia vaikiš- 
kos knygos, nuotykių romanai, keletas Skoto Turovo, Džono Grišamo 
ir kitų amerikiečių rašytojų trilerių. Ant durų kabėjo senamadiškas 
chalatas. | 

Greisas su Brensonu atidarinėjo visus stalčius, išnaršė rūbus, apatinius 
drabužius, sportinius marškinėlius, palaidinukes, megztinius, tačiau neap- 
tiko nieko, kas padėtų nustatyti, kuo ji galėjo patraukti laukinį žudiką. 

Paskui Greisas pakėlė aksomu aptrauktą papuošalų dėžutę ir ją ati- 
darė. Keli dailūs ametisto auskarai, sidabrinė apyrankė su karuliu, auksinis 
vėrinys, žiedas su antspaudėliu — iškiliu ornamentu. Jis uždarė dangtelį, 
tačiau dėžutės nepadėjo. 

Po penkiolikos minučių jie nusileido į apačią. Atrodė, jog Derekas 
Stretonas nebuvo pajudėjęs iš vietos ir nepalietęs savo arbatos. 

Greisas atidarė dėžutę, rodydamas Dženės tėvui, kas buvo viduje. 

— Pone Stretonai, ar čia viskas yra jūsų dukros? 

Jis įdėmiai apžiūrėjo ir linktelėjo. 

— Ar galiu pasiskolinti vieną iš jų? Gal tą, kurį ji neseniai nešio- 
jo? — Jis nekreipė dėmesio į keistą Gleno Brensono žvilgsnį. 

— Turbūt labiausiai tiks žiedas su antspaudėliu, — pasakė jis. — Tai 
mūsų giminės ornamentas. Ji visą laiką jį nešiodavo, tik neseniai nusiėmė. 

Greisas išsitraukė iš kišenės plastikinį maišelį įkalčiams, kurį specia- 
liai tam tikslui atsinešė. Suėmė nosine žiedą ir atsargiai įdėjo maišelin. 

— Pone Stretonai, gal numanote ką nors, kas galėjo turėti kokią nors 
priežastį nuskriausti dukrą? — paklausė Greisas. 

— Nė vieno, — sušnabždėjo jis. 

Atsisėdęs priešais Dereką Stretoną ir palinkęs jo pusėn, Greisas pa- 
klausė: 

— Ar ji turėjo vaikiną? 

Įsmeigęs akis į kilimą, Derekas Stretonas pasakė: 

— Ne... nebuvo nė vieno ypatingo. 

— Tačiau dabar ji turėjo vaikiną? 

Jis pažiūrėjo į Greisą; atrodė, lyg būtų šiek tiek atgavęs savitvardą. 

— Ji buvo daili mergaitė, turėjo tvirtą charakterį. Jai niekada netrū- 

ko gerbėjų. Tačiau Dženė labai rimtai studijavo teisę, abejoju, ar jai labai 
rūpėjo vakarėliai. 

— Ji — teisininkė? 

— Studijavo teisę. Čia, Sautemptono universitete, baigė teisę, o 
paskutiniuosius kelerius metus studijavo Gildfordo teisės koledže. Šiuo 
metu dirbo pagal sutartį — ar praktikante, ar dar kaip ten vadinama šiais 
laikais, — Braitone, vienoje advokatų kontoroje. 

— Ir jūs ją rėmėte studijų metais? 

— Kiek galėdamas. Kelis pastaruosius mėnesius buvo sunkoka su iš- 
tekliais. Šiokie tokie sunkumai. Aš... 

Greisas užjaučiamai linktelėjo. 

— Gal galėtume grįžti prie vaikinų, sere. Ar žinote jos paskutiniojo 
draugo vardą? 

Rodės, per dvidešimt minučių Derekas Stretonas paseno dvidešimčia 
metų. Liūdnai pamąstęs jis atsakė: 

— Džastinas Remingtonas. Ji susitikinėjo su juo prieš kokius metus 
ar panašiai. Labai žavus vaikinas. Jis... ji buvo atsivedusi jį keletą kartų. 
Dirba Londone: restauruoja namus ir parduoda. Man jis patiko, tačiau ne- 
manau, kad buvo pakankamai intelektualus. — Jis nusišypsojo žvelgdamąs 
kažkur į tolį. — Ji turi... turėjo ypatingų protinių sugebėjimų. Jau nuo 
devynerių metų įveikdavo mane žaidžiant žodžių loto. 

— Gal žinote, kaip galėčiau susisiekti su Džastinu Remingtonu? 

Stretonas patylėjo, pamąstė ir suraukęs antakius pasakė: 

— Jis buvo rimtas tenisininkas. Nemanau, kad tokių yra daug. Ži- 
nau, kad žaidė Londone — manyčiau, „Oueen's“ klube. 

Rojui Greisui jau aiškėjo, kad toliau mažai ką bus galima išpešti iš 
šito Žmogaus. 

— Ar turite kam paskambinti? — pasiteiravo jis. — Giminaičiui ar 
draugui, kuris galėtų pas jus ateiti? 

Po minutėlės Derekas Stretonas nuolankiai atsakė: 

— Seseriai. Lusei. Ji gyvena nelabai toli. Paskambinsiu jai. Ji bus pri- 
blokšra. 

— Kodėl nepaskambinus, kol mes dar čia, sere? — kaip galėdamas 


švelniau pasiūlė Brensonas. 

Kol jis skambino, jie abu palaukė pasitraukę į tolimiausią kambario 
galą. Greisas išgirdo, kaip jis verkė, tada trumpam išėjo iš kambario. Grįžęs 
priėjo prie jų ir ištiesė rudą voką. 

— Įdėjau keletą Dženės nuotraukų. Norėčiau, kad grąžintumėte. 

— Be abejo, — atsakė Greisas, nors puikiai žinojo, kad norint jas 
atgauti šitam vargšeliui teks nemažai paskambinėti ateinančiais mėnesiais: 
neabejotinai, jos bus kur nors nukištos jų sistemoje. 

— Lusė jau atvažiuoja — mano sesuo. Ji bus čia po kokio pusvalan- 
džio. 

— Gal norėtumėte, kad palauktume? — paklausė Greisas. 

— Ne, nereikia. Turiu pamąstyti. Aš... Ar galiu... ar galiu pamatyti 
Dženę? 

Greisas dėbtelėjo į Brensoną. 

— Nemanau, sere. 

— Aš iš tiesų norėčiau dar bent sykį pamatyti ją. Suprantate? Atsi- 
sveikinti? — Jis tvirtai suspaudė Greiso ranką. 

Greisas suprato, kad jis dar neskaitė laikraščiuose, jog Dženės galva 
nerasta. Tačiau dabar buvo ne laikas pasakyti jam. Nutarė palikti šitą darbą 
specialistėms. Vanesa Riči ir Megė Kempbel trokšta užsidirbti pragyveni- 
mui ir grąžinti bent kiek investuotų lėšų į savo išsimokslinimą. 

— Netrukus jus aplankys dvi detektyvės iš mūsų Ryšių su šeimomis 
tarnybos. Jos galės jums padėti šiuo klausimu. 

— Ačiū. Man tai labai svarbu. — Jis liūdnai susijuokė. — Žinote, 
aš... aš niekada nekalbėjau su Džene apie mirtį. Nenumanau, ar ji norėtų 
būti palaidota, ar kremuota. — Jo akys buvo tarsi paklaikusios. — Ir, aiš- 
ku, jos katinas. — Jis pasikasė pakaušį. — Binsas! Kai ji kur nors išvažiuo- 
davo, palikdavo Binsą čia. Aš... nebežinau... viskas taip... 

— Jos padės jums: būtent tam jos ir yra. 

— Man niekada neatėjo į galvą, kad ji galėtų mirti, suprantate. 

Greisas su Brensonu žingsniavo prie savo automobilio nejaukiai ty- 


lėdami. 

Bendruomenės paramos darbuotojas stovėjo su bloknotu prie namo 
durų, kuriame Dženė Streton nuomojosi butą, ir žymėjosi visus įeinančius 
ir išeinančius žmones. Ši vieta buvo visiška priešingybė jos tėvo namo di- 
dingumui, tegul ir nublankusiam: visi šie aptriušę sujungti namai, nekil- 
nojamojo turto agentų reklamos kaleidoskopas, perkrautos šiukšlių dėžės, 
kuklūs automobiliai ir furgonai buvo studentų teritorija — Čia jie gyveno 
vieno kambario buteliuose. 

Devynioliktame amžiuje Kemp Taunas buvo prašmatnus didingų 
namų Regentystės anklavas, išaugęs ant kalvos. Nuo jos atsivėrė puikūs 
Lamanšo vaizdai. Tačiau antrojoje kito amžiaus pusėje, besiplečiant ko- 
munalinių namų ir daugiaaukščių statybai, riba vis labiau nusitrynė, ir 
pamažu Kemp Taunas užsikrėtė ta pačia apsileidusia, nuskurusia aura, kuri 
jau seniai graužė Braitoną. 

Greisas pamatė aukštą, sunkvežimio dydžio Svarbiausių įvykių sky- 
riaus gremėzdą, pastatytą gale gatvės ir pernelyg išsikišusį. Jis įspraudė savo 
„Alfa Romeo“ tarp dviejų automobilių, tuojau pat už ano, ir drauge su 
Brensonu nužingsniavo gatve atgal nešini kelionmaišiais. 

Buvo jau beveik trečia valanda, ir Greiso skrandis ėmė mausti nuo 
sušlemštų dviejų sumuštinių su krevetėmis, Mars šokoladuko ir kokakolos 
butelio, kuriais pasivaišino automobilyje grįždami iš Dženės tėvo. Jis stebė- 
josi, kad po tokios negailestingos misijos dar galėjo turėti apetitą — ir dar 
vilkišką, tarytum valgydamas jis būtų patvirtinęs gyvastį. 

Plaikstėsi druskingo vėjo šuorai, dangus apsiniaukė. Viršum galvų su- 
kosi kirai, kranksėdami ir klykaudami. Mišono Makėjaus firmos lentelė su 
užrašu „Parduodama“ siūbavo vėjyje. Jam visada patiko ši Braitono dalis: 
arti jūros, dailios, senos sujungtos vilos. Tereikėjo užsimerkti, įsivaizduoti, 
kad nebėra jokių agentūrų skelbimų, plastikinių telefonų būdelių, kad pa- 
statai naujai padažyti baltai, ir jau matai prieš šimtmetį buvusį vaizdą: pro 
paradines duris išnyra puošnūs Londono turtuoliai ir išdidžiai nužings- 
niuoja gal prie paplūdimio persirengimo kabinų, o gal į kokią prašmatnią 
kavinę arba tiesiog neskubėdami vaikštinėja pajūrio taku, mėgaudamiesi 


miesto malonumais ir jo elegantišku pajūrio bulvaru. 

Netgi per jo trumpą gyvenimą miestas labai pasikeitė. Kai dar buvo 
vaikas, tokios gatvės kaip ši buvo Braitono pajūrio kurorto nuomojamų 
namų savininkių valdos. Užteko įsisukti nekilnojamojo turto spekulian- 
tams, ir per dvidešimt metų visi namai buvo paversti į vieno kambario 
butus ir pigiai išnuomojami studentams — mokėjimas grynais, o nuompi- 
nigius surinkdavo atsiųsti samdyti žaliūkai. 

Kartais kokį lietingą sekmadienį Greisas mėgdavo nueiti į vietinį 
muziejų ir pasižvalgyti į praėjusių laikų Braitono nuotraukas ir akvareles, į 
tų dienų senutėlį grandininį tiltą į jūrą, į dviračius kebus, kai vyrai vaikš- 
čiodavo su šilkiniais cilindrais, pasiramsčiuodami lazdelėmis su sidabro 
rankenomis. Kai kada jis pasvarstydavo, koks tais laikais galėjo būti gyve- 
nimas, ir prisimindavo tėvo pasakojimus, kaip jo dantistas nuspausdavo 
koja pedalą darbuodamasis dantų gręžimo mašina. Ir staiga jis apsidžiaugė, 
kad gyvena dvidešimt pirmajame amžiuje, nepaisant visų šiuolaikinės vi- 
suomenės negandų. 

— Apie ką užsisvajojai? — neištvėrė Brensonas. 

— Man patinka šita Braitono dalis, — pasakė Greisas. 

Nustebęs Brensonas pažvelgė į jį: 

— Patinka? Man ji atrodo pašvinkusi. 

— Nieko neišmanai apie grožį. 

— Šita miesto dalis man primena filmą „Braitono ledinukas“. Kur 
Mažylį vaidino Dikis Atenboras. | 

— Taip, prisimenu. Ir skaičiau knygą, — pareiškė Greisas, bent sykelį 
paimdamas viršų. 

— Buvo ir 42yga? — išsižiojo Brensonas. 

— Jėzau, kokiame užpečkyje lindėjai? — įgėlė Greisas. — Grehemas 
Grynas. Tai buvo vienas iš jo garsiausių romanų. Išleistas 1940-aisiais. 

— Aha, tuomet viskas aišku, veterane. Tavo karta! 

— Gerai, gerai! Giriesi viską išmanantis apie filmus, o širdyje esi 
visiškas flisteris! 

Brensonas stabtelėjo ir mostelėjo į lentomis užkaltą langą, į druskos 
nuėstus dažus, į nutrupėjusį tinką. 

— Įdomu, kuo čia galima grožėtis? 

— Architektūra. Pačios vietos dvasia. 

— Aha, aš dirbdavau naktiniame klube, čia, netoliese, ir jokios dva- 
sios nejutau. Vien nesibaigiančios virtinės tarsi iš medžio iškritusių žioplių, 
apsinešusių nuo narkotikų. 

Jie priėjo prie akiniuoto visuomenininko, stovinčio prie paradinių 
durų, ir parodė savo pažymėjimus. Šis užsirašė jų pavardes, tačiau dar tokio 
lėto raidžių vedžiojimo Greisas nebuvo matęs. Visuomenės rėmėjai buvo 
paskirti policijos darbo krūviui palengvinti. Juos pakrikštijo „plastikiniais 
policininkais“, ir jie idealiai susidorojo su šitokiomis pareigomis. 

— Lipkite į trečią aukštą, — paslaugiai pakvietė jis. — Laiptinė ir 
įėjimas jau patikrinti: teismo medicinos ekspertai nieko svarbaus nerado. 

Greisas šyptelėjo mintyse — tas žmogus šnekėjo, tarytum būtų vis- 
kam vadovavęs. 

Įėjęs pro paradines duris, Greisas išvydo šimtus kartų regėtą pigios 
nuomos būstą: ant grindų susidėvėjęs kilimas, iš pašto dėžučių išsibarsčiusi 
įprastinė makulatūra, nusitrynę dažai, atsilupę tapetai, virtų kopūstų kva- 
pas, prieškambaryje prirakintas dviratis, statūs siauri laiptai. 

Ant to buto durų buvo pritvirtinta Sasekso policijos mėlynos, gelto- 
nos ir baltos spalvų juosta, naudojama nusikaltimo vietai aptverti. Greisas 
ir Brensonas išsitraukė iš krepšių ir apsivilko baltus apsauginius kostiumus, 
užsimovė pirštines, apsauginius batus ir galvos gobtuvus. Tada Brensonas 
pabarbeno į duris. 

Netrukus jas atidarė Džo Tindalas, apsirengęs tokia pačia apranga 
kaip ir jie. Kad ir kiek kartų Greisas matydavo SOCO — teismo medicinos 
ekspertus — darbe, jų balti apdarai visada primindavo jam slaptus vyriau- 
sybės pareigūnus, besidarbuojančius po priešų invazijos. Ir nesvarbu, kiek 
sykių pastarosiomis dienomis jis matė Džo Tindalą, negalėjo priprasti prie 
savo kolegos dabartinio pasigražinimo. 

— Dieve, mums išties tenka susidurti geriausiose vietose, ar ne, Ro- 
jau? — pasisveikino Tindalas, 

— Mėgstu palepinti savo būrį, — išsišiepė Greisas. 

— Pastebėjome. 

Jie įėjo į nedidelį prieškambarį, ir Tindalas uždarė duris. Kita figūra 
baltais drabužiais keturpėsčia tyrinėjo grindjuostę. Greisas pastebėjo, kad 

nuo sienos buvo nuimtas radiatorius. Kai jie baigs darbuotis, prie sienų ne- 
liks nė vieno radiatoriaus, pusė grindų lentų bus išlaužyta ir netgi atlupta 
dalis tapetų. 

Koridoriaus viduriu buvo nutempta lipni policijos juosta, nužyminti 
kiekvienam taką. Tindalas skrupulingai palaikydavo tvarką nusikaltimo 
vietose. 

— Kas nors įdomaus? — paklausė Greisas, nužvelgdamas rainą, gels- 
vai baltą katę, atėjusią pažiopsoti į jį. 

Tindalas keistai žvilgtelėjo į Greisą. 

— O kas tau yra įdomu. Miegamajame ant kilimo — kraujo dėmės, 
kurias kažkas bandė nugramdyri. Kraujo pritaškyta ant sienos ir lubų. Au- 
tomobilio rakteliai. „Mini“ nuvežėme transporteriu: nenorėjau, kad kas 
vairuotų ir jį užterštų. 

— Gera mintis. — Greisas išsyk sumetė, kad Dženė Streton niekur 
nevažiavo susitikti su savo žudiku. Jis priklaupė ir paglostė katiną. — Kas 
nors nuveš tave pas tavo senelį, — pasakė jis. 

Tindalas vėl keistai nužvelgė jį. 

— Eikš su manimi. 

— Tu turbūt esi Binsas, — Greisas pakalbino katiną, prisiminęs De- 
reko Stretono žodžius. 

Ji sumiaukė. 

— Ar kas nors jį pašėrė? 

— Virtuvėje yra automatinė šertuvė, — paaiškino Tindalas. 

Rojus Greisas nusekė paskui SOCO ekspertą. Palyginti su pastato 
išore ir nutriušusia bendra teritorija, Dženės Streton butas buvo erdvus, 
labai tvarkingas, pigiai, bet skoningai dekoruotas. Prieškambario ir svetai- 
nės grindys buvo medinės, išvaškuotos, išklotos baltais kilimėliais. Visos 
užuolaidos ir minkštų baldų užtiesalai irgi balti; kieti baldai nulakuoti 
juodai, išskyrus šešias organinio stiklo kėdes aplink valgomąjį stalą. Ant 
sienų kabėjo nespalvotos nuotraukos. Keliose — gana erotiški aktai, pa- 
stebėjo Greisas. 

Lango nišoje stovėjo nedidelis, gana prastas rašomasis stalas su „So>2y 
nešiojamuoju kompiuteriu ir telefonu bei atsakiklio aparatėliu. Blykčiojo 
lemputė — laukė pranešimas. 

Toliau buvo mažytė virtuvėlė, toks pat mažytis miegamasis svečiui ir 
normalaus dydžio pagrindinis miegamasis, kuriame tebedvelkė kažkokių 
madingų kvepalų kvapas, kurį Greisas lyg ir atpažino, ir mėgo. Buvo skau- 
du pagalvoti, kad jų savininkė mirusi, o ši jos dalis išliko. Visos kambario 
grindys buvo išklotos balta kilimine danga, kurios viduryje matėsi didelė 
dėmė ir kelios mažesnės dėmelės aplinkui ją. Kažkam nepavyko iššveisti 
kraujo dėmių. 

Pro atviras duris matėsi su miegamuoju sujungtas vonios kambarys. 
Atsargiai aplenkdamas kraujo dėmes, jis priėjo prie durų ir pažvelgė vidun. 
Šalia vonios stovėjo tuščias plastikinis kibiras ir kietas šepetys. 

Jis nužvelgė visą miegamąjį, aprėpdamas kiekvieną detalę, o kitas 
SOCO ekspertas ant visų paviršių ieškojo pirštų atspaudų. Gale nedidelės 
dvigulės lovos stovėjo kedro medžio skrynia, ant lovos primėtyta pagalvė- 
lių, ant grindų stovėjo ilgas senoviškas veidrodis su mediniais rėmais, žaliu- 
zės nuleistos, abi lempos prie lovos įjungtos, priešais lovą stovinčios spintos 
durys buvo su veidrodžiu. Ant sienų tebebuvo likę dėmelių, kurių žudikas 
nebesistengė nutrinti. Arba žudikas buvo per daug užsiėmęs kilimu, arba 
kas nors sutrukdė. 

Tačiau ir kibiras, ir šepetys atrodė švarutėliai. 

Dar viena mįslė. 

Atėjo Binsas ir ėmė trintis į Greiso kojas. Jis vėl jį paglostė. Sugavęs 
aukštyn nukreiptą Tindalo žvilgsnį, pastebėjo, jog lubos virš lovos buvo 
veidrodinės. 

— Lyg ir neįprasta, kaip manote? — pasakė ekspertas. 

— Ir dar iškrypėliška, — pakomentavo Brensonas. — Aha! 

— O gal jai skaudėjo nugarą, — ironiškai pajuokavo Greisas, — ir 
tik šitaip ji tegalėjo pasidažyti. 

— Ir tai dar ne viskas, — pridūrė SOCO ekspertas, atidarydamas gale 
lovos stovinčią skrynią. 

Greisas su Brensonu sužiuro vidun. Greisas nustebo išvydęs daugybę 
įrankių, kokius galėtumei tikėtis rasti kokiame nors požeminiame kalė- 
jime. 

Ant viršaus matėsi rimbas, antrankiai, visą veidą uždengianti guminė 


kaukė, keletas kitokių suvaržymo priemonių, tarp jų ir vinimis išmuštas 

šuns antkaklis, kuris aiškiausiai buvo skirtas ne šuniui, lipnios juostelės 
ritė, bambukinė lazda ir vibratorių kolekcija. 

Greisas švilptelėjo. 

— Regis, aptikome jos žaislų dėžę. 

— Viskas, kas reikalinga geram pasilinksminimui, teisingai? — tars- 
telėjo Džo Tindalas. 

Greisas atsiklaupė, kad galėtų geriau apžiūrėti. 

— Dar kas nors? 

— Taigi spintelėje prie lovos gal dvidešimt šviežiausių pornografinių 
žurnalų. Tikrai kieti vaizdeliai. 

Greisas su Brensonu pervertė visą kolekciją. Vyrai ant moterų, 
moterys ant moterų, vyrai ant vyrų ir kitokios kombinacijos. Nepaisant 
aplinkybių, Greisas pajuto geismo antplūdį vartydamas puslapius, kur de- 
monstruojama moteris ant moters. Geismas savaiminis, ir, tiesą pasakius, 
jis gerokai apsidžiaugė, kad galų gale po šitiek metų atgijo jausmai ir po- 
reikiai. 

— Ar šitas šūdas — mormalu? — paklausė Glenas Brensonas. 

— Man teko rasti pornografijos daugelio vyrų spintose, — atsiliepė 
Tindalas, — tačiau moterų — retokai. 

Greisas vienas pavaikštinėjo po butą, norėdamas pajusti jo aurą. Kuo 
toliau, tuo labiau darėsi nejauku. 

Jis prisiminė architekto Le Korbiuzjė žodžius, kad namai yra maši- 
nos, skirtos apsigyventi. Būtent toks ir buvo šis butas. Nepriekaištingai 
švarus. Prie miegamojo esančio vonios kambario tualete — naujas Zoi/et 
“Duck oro gaiviklis; kriauklė žvilgėjo; spintelėse — visi tualeto reikmenys, 
elektrinis dantų šepetėlis ir balinamoji dantų pasta. Kaip studentei, ši vieta 
buvo neįtikimai švari. | 

Jis palygino šį miegamąjį su jos tėvo namuose, kur ant sienos kabėjo 
plakatas, gulėjo minkšti žaislai, kriauklelių kolekcija, knygos: pagal aną 
kambarį galėjai puikiausiai susidaryti įspūdį apie žmogų, pagal šį — ne. 

Greisas nuėjo į svetainę ir, išsiėmęs nosinę, nuspaudė mygtuką, no- 
rėdamas išgirsti, kur skambinta paskutinį kartą. Po kelių signalų pasigirdo 
advokatų firmos, kur Dženė dirbo, atsakiklis. Paskui jis surinko numerį 
„1471“, kad nustatytų, kas skambino paskutinis, tačiau numeris buvo ne- 

nurodytas. Tada jis nuspaudė atsakiklį. Katinas stovėjo šalia, tačiau jis jo 
nepastebėjo. Žiūrėjo į šalia atsakiklio stovintį rėmelį su Dženės nuotrau- 
ka, kurioje ji buvo apsirengusi ilga vakarine suknele, o fone, regis, buvo 
Glaindboro operos rūmai. Įdomu, pagalvojo jis, visose nuotraukose ji tarsi 
pozavo. Atsakiklis padūzgė, ir pasigirdo gana prėskas moters balsas: 

„O, ee... sveika, Džene, čia Suzana, pono Brumo sekretorė. Šiandien 
trečiadienis, jau ketvirtis po vienuoliktos. Ponas Brumas laukė tavęs šį rytą 
aštuntą valandą, nes reikėjo užbaigti tą informaciją advokatams. Gal galė- 
tum man paskambinti.“ 

Greisas viską pasižymėjo užrašų knygutėje. 

Paskui pasigirdo kita panaši žinutė: kalbėjo ta pati moteris, skambi- 
nusi po dviejų valandų; po to skambinta pusę keturių popiet, balsas jau- 
nesnis ir gana energingas: „Sveika, Džene, čia Verita. Šiek tiek neramu, kad 
šiandien nepasirodei. Ar gerai jautiesi? Turbūt užsuksiu grįždama namo. 
Paskambink ar parašyk žinutę, ar ką.“ 

Dar po valandos skambino. moteris pernelyg džiūgaujančiu balsu: 
„O, sveika, Džene, čia Klara. Aš tau kai ką turiu. Paskambink, prašau.“ 

Vėliau skambino Derekas Stretonas. 

„Labas, Džene, brangute. Gavau tavo gimtadienio atviruką — tu 
tokia miela. Labai lauksiu tavęs penktadienį. Užsakiau staliuką tavo 
mėgstamoje vietoje: galėsime kaip reikiant pasmaguriauti tikrų jūros pa- 
tiekalų! Jeigu ištaikysi, paskambink prieš parvažiuodama. Labai myliu. 
Tėtis! 

Dar vėliau — gana šiurkštus vyriškas balsas: „O, labas, panele Stre- 
ton. Mano vardas Darenas. Skambinu iš „Beneficial“ norėdamas pasiūlyti 
buto draudimą. Paskambinsiu vėliau.“ 

Tada vėl pasigirdo linksmas Klaros balsas, tačiau šį kartą jau nuskam- 
bėjo susirūpinimas: „O, sveika, Džene, čia vėl Klara. Bijau, kad turbūt ne- 
pasiklausei mano paskutinės žinutės. Aš dar kartą pabandysiu paskambinti 
tau į mobilųjį. Numatyta šiam vakarui.“ | 

Greisas susiraukė. Šiam vakarui? Trečiadienio vakaras. Kai jos nebe- 
buvo tarp gyvųjų jau beveik parą? 

Kitą dieną, ketvirtadienį, jai dar kelis kartus skambino iš darbovietės. 
Ir vėl Klara, jau susierzinusi. Ir tėvo žinutė — šį kartą susirūpinusio: 

„Džene, brangute, man skambino iš tavo darbovietės, sakė, kad ne- 
buvai darbe nuo antradienio, ir jie nepaprastai susirūpinę. Gal tu sergi? 
Prašau, paskambink man. Labai myliu. Tėtis.“ 

Greisas atsuko juostelę atgal, į pirmąjį pranešimą, kurį paliko žvalioji 
Klara. 


„O, sveika, Džene, čia Klara. Aš tau kai ką turiu. Paskambink, pra- 


Kažkas šitoje žinutėje lindėjo, bet jis negalėjo apčiuopti kas. Jis pa- 
tikrino, ar buvo užfiksuoti skambinusiųjų telefonų numeriai. Ne. 

— Glenai, — pašaukė jis, — tu čia arčiausiai esantis specialistas. Ar 
gali įlįsti į jos nešiojamąjį kompiuterį ir pažiūrėti į jos adresų rinkmeną? 

Seržantas detektyvas priėjo ir pakėlė kompiuterio viršų. 

— Priklauso nuo to, ar ji buvo šauni mergytė, ar ne. Ar turėsime 
slaptažodį... Aha — ne — nuostabu! Jokio slaptažodžio nereikia! 

Jis prisitraukė kėdę ir atsisėdo. 

— Tau reikia vardo? 


— Klara. 
—- Klara — kokia? 
— Tiesiog Klara. 


Minutėlę pabarškinęs klavišais, Brensonas pakėlė galvą: 

— Tik viena tokia. Išbandžiau visokius to vardo variantus. 

— Ar adresas nurodytas? 

— Tiktai numeris. 

— Gerai, skambink. 

Brensonas surinko numerį ir padavė ragelį Greisui. Po kelių signalų 
atsiliepė šiurkštus vyriškas balsas: 

— Taip, klausau? 

— Ar galiu pakalbėti su Klara? 

— Ji kalba kitu telefonu. Kas skambina? 

Greisas akimirksniu sumetė: prieš atvažiuodami čia, jie užsuko pa- 
imti Gleno kelionmaišio ir Svarbiausių įvykių skyriuje paliko Dženės 
nuotrauką. Žiniasklaida išplatins kopijas ne anksčiau kaip po gerų poros 
valandų, vadinasi, kol kas tiktai policija ir Dženės artimiausi šeimos nariai 
težinojo, kad ji mirusi. 

— Aš skambinu Dženės Streton vardu, — pasakė jis. 

— Gerai, luktelėkite, po minutėlės ji bus laisva. 

Kurį laiką Greisas klausėsi Vivaldžio „Pavasaris“, o paskui išgirdo jau 
pažįstamą Klaros balsą: 

— Klausau? — Balsas šiek tiek budrus. 

— Taip, labai diena. Aš skambinu atsakydamas į jūsų žinutę, kurią 
palikote Dženei Streton trečiadienį po pietų. 

— O kas jūs toks? — Balsas dar budresnis. Per daug budrus. 

— Vyresnysis inspektorius Greisas iš Sasekso kriminalinio skyriaus. 

“ Ryšys nutrūko. 

Tą pačią akimirką Greisas nuspaudė pakartotinio numerio surinkimo 
mygtuką. Po kelių signalų įsijungė atsakiklis: „Atsiprašome, kad šiuo metu 
negalime atsiliepti...“ 

— Šūdas! — pyktelėjo Greisas, padėdamas ragelį. Jis išsitraukė savo 
mobilųjį, susuko Belai, padiktavo jai numerį ir paprašė sužinoti adresą. 
Tada paskambino savo asistentei Eleonorai ir liepė jai organizuoti spaudos 
konferenciją vėliau, po pietų. Jam rūpėjo sukelti visuomenės dėmesį, kol 
žmonės neišsiskirstė savaitgaliui. 

Laukdamas pasitikrino elektroninį paštą Blackberry kompiuteryje, 
tikėdamasis bent ką sužinoti apie Sarešo Hoseino teismo procesą, tačiau 
kol kas atrodė, kad jis įklimpo kasdien išlendant argumentuotiems pa- 
aiškinimams. 

Po penkių minučių Bela paskambino ir pranešė adresą: netoli Houvo 
stoties, maždaug dešimt minučių kelio važiuojant normaliai ir devyniasde- 
šimt sekundžių plieskiant visiems žiburiukams bei kaukiant sirenoms. Tai 
buvo kažkokios firmos, pavadintos „BCE-247 Ltd“, telefono numeris. Tas 
pavadinimas jam nieko nesakė. 

Jis atsigręžė į Brensoną: 

— Pasiimk šitą kompiuterį. Važiuosime pasivažinėti. Nemėgstu, kai 


man bekalbant žmonės numeta ragelį. 

Greisas kietai prisiveržė diržus, įsakė Brensonui padaryti tą patį ir nu- 
mynė savo „Alfa Romeo“ akceleratorių iki galo. Jis lėkė nardydamas tarp 
automobilių su kaukiančiu signalu, įsijungęs priekinius žibintus ir keikda- 
mas save, kad sėdi ne paženklintame policijos automobilyje. 

Jau trečią kartą prašokdamas sankryžą degant raudonam šviesoforo 
signalui, Greisas tegalvojo tik tiek: „Jeigu į ką nors trenksiuos, nesvarbu, į 
ką, galiu būti tikras, kad teks ieškotis buto Niukaslyje.“ 

Belos duotas adresas atvedė į parduotuvėmis apstatytą gatvę, kuri ėjo 
į pietus nuo Houvo stoties. Padangos sucypė, kai Greisas staigiai pasuko 
kairėn pravažiuodamas judrią automobilių plovyklą dešinėje, paskui dar 
kartą staigiai pasuko kairėn, vos neužkabindamas iš stoties išvažiuojančio 
taksi. 

Jis pastebėjo, kaip pro duris, esančias tarp plytelių vonioms parduo- 
tuvės ir spaudos kiosko, išskubėjo moteris. Maždaug trisdešimties metų, 
figūra gera, rudi plaukai styrojo į visas puses, neišraiškingas veidas perkrau- 
tas kosmetika. Ji nešėsi didelį odinį portfelį. 

Dar nespėjus mašinai sustoti, Greisas iššoko iš automobilio, perbėgo 
į kitą gatvės pusę ir šūktelėjo jai: 

— Klara? 

Ji atsisuko. 

Jis kyštelėjo savo pažymėjimą. 

— Ar ne per anksti baigti darbo dieną, a? 

Moters akys lakstė į šalis, tarsi būtų ieškojusi, kurlink nerti. 

— Aš... aš tik išsmukau nusipirkti sumuštinį. — Ji kalbėjo šiurkščiu 
rytinio Londono akcentu. 

— Prieš kelias minutes mudu kalbėjomės telefonu, sakyčiau, kažkas 
išjungė mus. 

— O, — vangiai teištarė ji. — Kalbėjomės? 

— Taigi pagalvojau, kad būtų paprasčiau atvažiuoti, — suprantate, 
kokie tie telefonai... 

Ji nepatikliai stebėjo jo veidą. Lūpose — jokios šypsenėlės. 

— Gal galėtume užbėgti į jūsų kontorą ir šnektelėti? — paklausė 

Greisas, akies kampučiu stebėdamas Brensoną, jau traukiantį per gatvę jų 
link. 

Dabar ji jau supanikavo: 

— Na... aš... aš manau, kad turėčiau prieš tai pasikalbėti su savo 
verslo partneriu. 

— Leidžiu pasirinkti, — pasakė Greisas, — arba viską sutvarkome 
gražiai, arba negražiai. Gražiai, vadinasi, dabar einame į jūsų kontorą, 
gurkšnojame kavutę ir draugiškai pasišnekame. „Negražiai“ — aš čia pa- 
stovėsiu su jumis, kol mano partneris nuvažiuos atvežti kratos orderį ir grįš 
lydimas šešių policininkų, kurie išardys jūsų kabinetą po vieną sumautą 
grindų lentelę. 

Panika jos veide virto išgąsčiu. 

— Ką visa tai reiškia, pareigūne? 

— Turiu galvoje viską, atmetus tą faktą, kad nemėgstu, kai kalbėda- 
miesi su manimi žmonės numeta ragelį. 

Ji nuraudo nebežinodama, ką atsakyti. Pro šalį prakriokė autobusas. 
Greisas luktelėjo sekundėlę ir tarė: 

— Aš pasakysiu tiksliai, ką visa tai reiškia. Dženė Streton nebe- 
gyva. 

Apstulbusi moteris stvėrėsi už burnos. 

— Dženė? 

Greisas pajuto, kad dabar buvo pats laikas paspausti. 

— Antradienio naktį kažkoks maniakas sudraskė ją į skutus, subadė 
ir išmėsinėjo. Jūs matėte pranešimus, kad trečiadienį Pishevene buvo rastas 
begalvis liemuo? 

Moters veide neliko nė lašelio kraujo, makiažas dar labiau išryškėjo. 
Ji linktelėjo, pirštais krapštinėdama lūpas. 

— Na, o šiandien išsiaiškinome, kad ji — Dženė Streton. Ar dabar 


jau galime pasišnekučiuoti? 


BCE-247 Ltd kontora buvo trečiame aukšte, langai atsivėrė į gatvę, 
gale matėsi nedidelė virtuvėlė. Neskaičiuojant pinigų, išleistų porai galonų 
šiurpaus violetinio atspalvio sienų dažams, kurie visiškai nesiderino su žir- 

nių sriubos spalvos kilimu, Greisas neįžiūrėjo jokių pastangų suteikti šiai 
patalpai nors kokią padorią išvaizdą. 

Čia buvo trys paprasti seni mediniai rašomieji stalai, trys išklerusios 
biuro sukamosios kėdės, keturios aukštos pilko metalo spintelės byloms. 
Atrodė, tarsi viskas buvo nupirkta urmu iš komiso parduotuvės, prekiau- 
jančios kanceliariniais reikmenimis. Be to, stovėjo pigus kompaktinių 
diskų grotuvas ir toks pat pigus televizorius, kuris dabar buvo išjungtas. 
Užtat ant kiekvieno stalo buvo naujausios laidos kompiuteriai ir modernūs 
telefonai. Vienas nesiliovė čirkšti, tačiau Klara nekreipė dėmesio. Ji buvo 
apimta šoko. 

Brensonas ir Greisas atsisėdo į du dirbtinės odos juodus fotelius 
priešais moters stalą. Abu turėjo po puodelį arbatos. Greisas buvo išsiėmęs 
užrašų knygutę, tačiau nė akimirką nenuleido žvilgsnio nuo jos akių. 

— Tad jūsų vardas ir pavardė yra... 

Jis pastebėjo, kaip jos akys metėsi kairėn. Ton pusėn, kur smegenyse 
glūdi atminties blokas. 

— Klara Porter, — pasakė ji. 

Greisas užsirašė. 

— Čia jūsų firma? 

— Mano ir mano partnerio. 

— Ojo pavardė? 

Jos akys vėl suktelėjo kairėn. Neatrodė, kad ji sumeluotų savo ar savo 
verslo partnerio pavardę, o kadangi akys vis nukrypdavo į atminties bloką 
smegenyse, dabar jis žinos, kad kai tik jos mesis kairėn, ji kalbės tiesą. Va- 
dinasi, kai žiūrės į priešingą pusę — meluos. 

— Beris Meisonas. 

Pamąstęs sekundėlę, Greisas spėjo: 

— BCE-247 Ltd — Berio ir Klaros įmonė? 

Ji papurtė galvą. 

— Ne, bet panašiai. 

Palikęs užrašų knygutę ant kelių, jis skėstelėjo rankas: 

— Tai gal pasakytumėte mums? 

Įtūžusios akys nukrypo dešinėn. Kūrybinė būsena. Lauk įtikinamo 
melo. 

Staiga ji rankomis griebėsi už galvos. 

— O, šūdas, negaliu patikėti. Dženė. Ji buvo tokia miela mergina. 
Man ji taip patiko. 

— Trečiadienį po pietų, pusę penkių, jūs palikote žinutę jos namų 
telefone. — Jis paskaitė iš savo knygutės: — „Aš tau kai ką turiu. Paskam- 
bink, prašau.“ — Jis patylėjo. — Ką tai reiškė? 

Ji pakėlė akis, tada nusuko į dešinę visa sunerimusi. 

Dabar prabilo Brensonas, švelniai, vaidindamas pavyzdinį romų vyrą, 
tikrą priešingybę griežtajam Greisui: Ė 

— Klara, galėtumėte pasakyti mums. Jeigu turite ką nors nuslėpti, 
jums pačiai bus geriau, jeigu pasakysite tiesą. 

Rodės, žodžiai pataikė į tikslą. Jos akys lakstė ratu, tarsi ieškodamos 
priedangos. | 

— Viešpatie, Beris nudės mane. Tai reiškia „Berio ir Klaros palydo- 
vai, 24 valandas, 7 dienas per savaitę“. 

Greisas sėdėjo apstulbęs bežadėje tyloje. 

— Dženė Streton buvo palydovė? Kekšė? 

Klara puolė teisintis: 

— Mes teikiame palydoves vienišiems vyrams... ir vienišoms mote- 
rims. Kai žmonėms reikia poros vienai nakčiai — štai kaip. Ne kekšės. 

Greisas pastebėjo, kad jos akys vis krypo dešinėn. 

— Viskas nekalta? — paklausė Greisas. 

Ji gūžtelėjo pečiais. 

— Mums — taip. | 

— Gerai, gerai, gerai, Klara, šitai jau girdėjau anksčiau, aišku? Jeigu 
klientas nori, kad jam slapta būtų suorganizuota panelė, tai — ne jūsų 
problema, taip? 

Ji parylėjo. Paskui pasakė: 

— Manau, reikia paskambinti advokatui. 

— Man nerūpi areštuoti jūsų niekingą biznelį, — užsiplieskė Grei- 
sas. — Kvieskitės savo advokatą, o tada jau padarysiu kratą, ir šiaip sau, dėl 
malonumo, sutaršysiu jus į skutelius. Aš noriu surasti Dženės žudiką — tik 
tai man rūpi. Padėkite man, ir aš neliesiu jūsų. Ar aiškiai pasakiau? 


Ji nusiviepė. Paskui pagaliau linktelėjo. 

— Kiek jums moka jūsų klientai? 

— Šešis svarus už valandą. 

— O kokią dalį pasiimate? 

— Keturiasdešimt procentų. 

— Panelės pasilieka visą kitą dalį ir priedus? 

— Jos pasilieka arbatpinigius, — teisinosi ji. 

— Gerai. Su kuo ji buvo antradienio naktį? 

Ji nusisuko į kompiuterį ir pabarškino klavišais. Po kelių sekundžių 
pasakė: 

— Su Entonu. 

— Entonu? Kokia pavardė? 

— Aš nežinau. 

— Nežinote savo klientų pavardžių? 

— Nebent jie patys pasisako. 

— O kiek tokių būna? 

— Gana nemažai. Bet aš nežinau, ar jie pasisako tikras pavardes, ar 
ne. 

"Greisas pajuto vis labiau augantį pyktį. 

— Tos panelės pasirašo su jumis kontraktą, jas išsiunčiate su vienišais 
vyrais į pasimatymą, už tai gaunate riebius komisinius, ir jums nerūpi su- 
žinoti jų prakeiktų pavardžių? 

Ji vėl parylėjo. 

— Mes visada kontroliuojame, kai panelė išeina į pirmą pasimatymą 
su vyru. Paskambiname joms po dešimties minučių. Turime užkoduotus 
žodžius. Jeigu jos nepatenkintos, galime pasiųsti turimą apsaugą, kad pa- 
dėtų joms. Tai buvo jos ketvirtas susitikimas su Entonu. Aš nesijaudinau, 
tai yra, nemačiau reikalo jaudintis. 

— Ir jums nerūpėjo, kad ji buvo jauna, nekalta, teisę studijuojanti 
studentė? 

— Mūsų knygose pilna studenčių. Šitaip jos prisiduria prie stipen- 
dijos. Dėkui Toniui Blerui, kad dauguma studentų baigia universitetus 
įklimpę į skolas, o paskui metų metus jas atidavinėja. Aš džiaugiuosi, kad 
galime joms bent kiek padėti. 

— Kurgi ne, — sarkastiškai sugergždė Greisas. — Aš turiu galvoje, 

visi tie įplaukiantys pinigėliai... visas jūsų altruizmas, o jos slapti susitiki- 
mai su mėsininku Entonu jūsų nebejaudina. — Jis pamąstė tylėdamas ir 
paklausė: — Kiek panelių turite užregistravę savo knygose? 

— Apie trisdešimt. Ir dešimt vyrukų. 

— Nuotraukas turite? 

— Taip. 

— Parodykite Dženę. 

Ji nuėjo prie spintelės su bylomis, ištraukė vieną aplanką, išėmė nuo- 
trauką, įkištą į celofaną, ir padavė Greisui. 

Nė viena nuotrauka nei tėvo namuose, nei jos pačios bute nebuvo 
panaši į šitą. Iš šitos žvelgė visiškai kitokia Dženė Streton — naktinė 
Dženė. | 

Ji gandomai gulėjo ant leopardo kailio kilimėlio apsirengusi trumpu- 
tėliais aptemptais šortukais, juoda nėriniuota palaidinuke, atsegiota iki pat 
bambos ir visiškai apnuoginančia krūtis. 

Greisas perdavė ją Brensonui. 

— Tiktai palydovės, — sarkastiškai tarstelėjo jis moteriai. — Kompa- 
nionės visuomeninėms ceremonijoms, ar ne taip? 

— Aha, taip. 

— Klara, aš — ne kaimietis, atvažiavęs į miestą kokio nors sunkveži- 
mio priekaboje, gerai? Ji buvo prostitutė, taip? 

— Jeigu ji ir buvo tokia, mes nežinojome. 

— Kur jūs reklamuojatės? 

— Žurnaluose, spaudos kioskuose, internete. 

Greisas linktelėjo. 

— O iš kur klientai? 

— Visaip būna. Daug kas kreipiasi iš nuogirdų. 

— O kokie žurnalai? 

Klara pasvyravo. 

— Pažinčių žurnalai, turistiniai, vietinis laikraštis, vienas kitas spe- 
cialus žurnalas. 

— Specialus? 

Kiek pasvyravusi ji atsakė: 

— Daugiausia fetišai. Žmonės, kurie užsiima žaidimais. Apranga. 
Daikčiukais. 

— Daikčiukais? — paklausė Greisas. 

Ji gūžtelėjo pečiais. 

— Tai ar galime kaip nors susekti, kaip Entonas sužinojo jūsų nu- 
metį? | 

Ji pasižiūrėjo į aplanką ir ištraukė kortelę. 

— Gegužės šešta. Entonas. Aš užsirašiau: „Stiprus europietiškas ak- 
centas.“ Jis sakė matęs mūsų skelbimą, — ji prisimerkė, tarsi nebeįskaitytų 
savo rašysenos, — (UZrgus laikraštyje. 

Vietinis laikraštis. 

Telefonas vėl suskambėjo. Ji nekreipė į jį dėmesio ir skaitė toliau 
prisimerkusi: 

— Jis norėjo pamatyti kelių mergaičių nuotraukas, ir aš jį nukreipiau 
į internetinę svetainę. Po kokio pusvalandžio paskambino ir pasakė norįs 
susitikti su Džene. Aš turiu jo numerį! 

Greisas atsisėdo tiesiau ir pamatė, kad ir Brensonas iškart sukluso. 

— Turite? 

— Aš visada pasiimu savo klientų numerius, kad galėčiau jiems pa- 
skambinti. Šitaip juos perspėju. 

— Prašau padiktuoti. 

Jis užsirašė ir iš karto surinko numerį savo mobiliajame telefone. Tą 
pačią sekundę sulaukė operatorės atsakymo, kad numeris nepasiekiamas. 

— Po velnių. 

— Ar dar turite ką pasakyti apie šitą Entoną? 

— Būtų gerai, kad turėčiau. Ar jūs... manote... kad... kad jis galėtų 
būti tas, kuris... | 

— Jeigu jis nenužudė jos, tai galėjo bent būti paskutinis, matęs ją 
gyvą. Ar jūsų panelės paskambina, kai pasimatymas baigiasi? 

— Kartais. Priklauso nuo to, ar vėlai jis baigiasi. 

— Ji nepaskambino jums antradienio naktį po susitikimo su Entonu? 

— Ne. * | 


— Ir jūs skambinote jai trečiadienį dėl kito susitikimo? 

— Taip. — Ji pažiūrėjo į savo užrašus. — Kitas ponas. Ar reikia jo 
vardo ir numerio? | 

Greisas linktelėjo: 

— Mes patikrinsime. 

— Jūs būsite diskretiški? 

— Aš paskirsiu patį taktiškiausią savo žmogų. — Greisas mintyse 
išsiviepė. Tuo užsiimti jis įpareigos naujai įdarbintąjį Normaną Potingą. 


Šitas seržantas detektyvas buvo toks apdairus kaip dramblys ant riedučių. 

Ketvirtą valandą Tomo įstaiga jau ėmė tuštėti. Tipiška penktadieniui, 
pagalvojo jis. Londone buvo puiki saulėta popietė, oro prognozė irgi gera. 
Jo darbuotojai tvarkėsi savo stalus ir vienas po kito džiugiai atsisveikinę 
nėrė pro duris. 

Jis pavydėjo jiems nerūpestingų savaitgalių ir bandė prisiminti, kada 
pats džiaugėsi tokiu — kai išties atsipalaiduodavo, negalvodavo apie darbą, 
nesėdėdavo prie kompiuterio įnikęs į išlaidas ir pajamas, sunerimęs ne- 
žvilgčiodavo pro Kelės petį, kai ji sėdėdavo svetainėje ant grindų su kom- 
piuterio klaviatūra ant kelių. 

Nepaisydamas gatvės triukšmo, jis buvo pravėręs langą, norėdamas 
įleisti šilto, malonaus oro. Gal šį savaitgalį bent kiek apsiramins, jeigu to 
prakeikto kompaktinio disko užneštas debesis bus praslinkęs. Šaunu, kad 
Kelė gavo darbą. Nors pinigai ir ne kažin kokie, tačiau bent padengs dalį 
išlaidų už visas ekstravagantiškas prekes — jeigu nepanūs pirktis dar dau- 
giau. 

Penkiolika minučių po keturių jis nusprendė spjauti į viską. Jeigu iš 
karto lėktų, suspėtų į greitąjį traukinį, išvykstanųį 16 val. 36 min., ir namie 
turėtų apsčiai laiko pasikepti mėsą lauke, kaip kad planuota su Kele, ant to 
jos nupirkto giganto. 

Jis pamuistė galvą vien prisiminęs tą griozdą. Beprotybė. Tačiau jam 


buvo smalsu pamatyti, kaip jis atrodo. 

Apimtas ekstravagantiškumo priepuolio, — mažesnio palyginti su 
Kele, — jis sėdo į taksi, o ne į autobusą, ir atvažiavo į „Viktorijos“ stotį 
vos prieš kelias minutes iki traukinio išvykimo. Stvėrė Evening Standard iš 
prekiautojo ir nebelaukdamas grąžos nukūrė į platformą, įšoko į traukinį 
prieš pat jam pajudant. 

Jis yrėsi per visus prisigrūdusius vagonus, grynai iš užsispyrimo ieš- 
kodamas to idioto. Tačiau jo nebuvo nė kvapo. Tomas užbaigė savo misiją 
permirkęs prakaitu nuo karščio ir įtampos. Aptikęs laisvą vietą, išsiėmė iš 
lagaminėlio kompiuterį ir greitaeigę interneto kortelę, užkėlė lagaminėlį ir 
švarką ant regzties bagažui atsisėdo, pasidėjo kompiuterį ant kelių ir atsi- 
vertė pirmąjį laikraščio puslapį. 

„TRISDEŠIMT ŽUVUSIŲJŲ, SPROGUS BOMBAI IRAKE.“ 

Permetė akimis straipsnį apie dar vieną policijos naujokų savižudišką 
automobilio susprogdinimą nesmagiai prisipažindamas, kad jau beveik ne- 
bereagavo į tokius pranešimus. Rodės, jiems nebuvo galo. Jis niekada taip 
ir neklausė savęs, kokia buvo jo pozicija dėl Irako. Nerūpėjo jam nei Bušas, 
nei Bleras, o kiekvienas naujas smurtas tik sustiprindavo jo abejonę, ar po 
tos invazijos pasaulyje tapo saugiau gyventi. Kartais įkišęs galvą į miegamą- 
ji, jis stebėdavo savo miegančius vaikus, jausdamas kaltą bejėgiškumą dėl 
jų saugumo pasaulyje, į kurį jis juos atvedė. 

Jis atvertė kitą puslapį, ir tarsi nematomas kumštis sugniaužė jo 
vidurius. Iš trečiojo puslapio viršaus į jį žvelgė mergina. Virš jos nuotrau- 
kos — šiurpi antraštė: „BEGALVIS LIEMUO JAU TURI VARDĄ“. 

Jos veidas. 

Ir vėl jis užčiuopė šiokį tokį panašumą su Gvineta Peltrou, — lygiai 
taip pat, kaip ir tąkart, išvydęs ją antradienio vakarą savo darbo kambarė- 
lyje. 

Tai buvo 7. Jokios abejonės, garantuotai. 


Jis puolė skaityti tekstą apačioje. 


Šiandien Sasekso policija patvirtino, jog žiauriai sudarkytas 
merginos kūnas, rastas trečiadienį ūkio lauke, Pishevene, Rytų 
Sasekse, yra dingusi be žinios 23 metų koledžo studentė Dženė 


Streton. 

Tyrimą atliekantis Sasekso kriminalinio skyriaus pareigū- 
nas, vyresnysis inspektorius Rojus Greisas pasakė: „Tai yra viena 
iš žvėriškiausių Žmogžudysčių, kurias man teko matyti per 
visus dvidešimt policijoje išdirbtų metų. Dženė Streton buvo 
maloni, darbšti ir visų mėgstama mergina. Mes darome viską, 
ką galime, kad suimtume jos žudiką.“ 

Derekas Stretonas, begalinį sielvartą kenčiantis Dženės 
tėvas, gyvenantis trijų milijonų svarų vertės rūme paupyje prie 
Sautemptono, taip pasakė: „Dženė buvo pati nuostabiausia 
dukra, kokios tik tegali norėti tėvas, ir didžiausia mano at- 
rama, kai mirė mano žmona, jos motina. Aš maldauju policiją 
kuo greičiau surasti jos žudiką, kol jis neatėmė kitos nekaltos 


gyvybės. 


Tomo akys vėl šoktelėjo prie Dženės veido. Bežiūrint į ją, smegenis 


nudegino elektroniniu paštu atsiųstas grasinimas: 


Jeigu praneši policijai apie tai, ką matei, arba jeigu bandysi dar 
kartą patekti į šią svetainę, tai, kas atsitiko tavo kompiuteriui, atsi- 


tiks ir tavo žmonai Kelei, sūnui Maksui ir dukteriai Džesikai... 


Susinervinęs jis skubiai nužvelgė bendrakeleivius, tačiau nė vienas 
nekreipė į jį dėmesio. Priešais sėdintis jaunuolis klausėsi muzikos prisi- 
jungęs prie savo Pod: girdėjosi ritmingas daužymas, erzinantis, gergždžian- 
tis garsas, per tylus, kad atpažintum muziką, bet garsesnis už traukinio 
taukšėjimą. Kiti du skaitė laikraščius, viena moteris buvo įnikusi į gerokai 
nučiupinėtą „Da Vinčio kodą“, o vyras ruožuotu kostiumu dirbo prie savo 
kompiuterio. 

Tomas vėl įbedė akis į nuotrauką. Ar galėjo būti, kad jis klysta? Ar 
galėjo būti bent mažiausia tokia tikimybė? 

Negalėjo. Čia buvo ji. 

„O ką, po perkūnais, reikės dabar daryti?“ — pašiurpo jis. 

Pusę septynių Rojus Greisas, Glenas Brensonas, kiti tyrimo grupės 
nariai, tarp jų ir naujasis Greiso rekrutas seržantas detektyvas Normanas 
Potingas, sėdėjo pasitarimų kambaryje prie didelio stačiakampio stalo, tie- 
siai priešais Svarbiausiųjų įvykių kabinetą Nr.1 — darbo plotą „Operacija 
„Lakštingala“. 

Greisas užuodė tabako tvaiką, sklindantį nuo Normano Potingo 
drabužių. Ilgametis policininkas vilkėjo gerų dvidešimties metų senumo 
kostiumą, baltus marškinius, kuriuos, matyt, pats lyginosi, buvo pasirišęs 
žalią golfo klubo kaklaraištį, užantspauduotą maisto dėmėmis, ir apsiavęs 
patvarius juodus batus. Jis buvo kupinas pasitikėjimo, pasipūtęs, savo 
trejas vestuves atšokęs veteranas siauru guminiu veidu, skersai ir išilgai 
išvagotu sutrūkinėjusių kraujagyslių, atsikišusiomis lūpomis, nuo tabako 
pageltusiais dantimis ir vis skystėjančiais plaukais, užšukuotais ant plikės. 

Vengdamas kitų akių, Greisas oficialiai pasveikino Normaną Po- 
tingą. 


— Gera įsitraukti į šį būrį, — atsakė Potingas, sududendamas žemu 
balsu su įgimtu devonišku greblavimu. — Bus ypač malonu dirbti su to- 
kiomis žaviomis jaunomis damomis. — Jis mirktelėjo pirma Belai, tada 


Emai Džeinei. 

Greisas susiraukė ir iškart ėmėsi darbo. Jam būtinai reikėjo išeiti iki 
septynių, — jeigu iš viso pavyks, — tik porai valandų. Jis pažiūrėjo į pasi- 
tarimo protokolą, kurį jam paruošė Bela ir Eleonora. 

— Šiandien — penktadienis, birželio trečia diena, laikas — šešios 
valandos trisdešimt minučių, — paskelbė jis. — Tai yra mūsų antrasis pa- 
sitarimas dėl „Operacijos „Lakštingala“, tiriant anksčiau nežinomo asmens 
nužudymą, dabar jau atpažintą kaip Dženė — dar žinomą kaip Dženė 
Suzana Amanda Streton. Pasitarimas vyksta antrą dieną po jos palaikų at- 
radimo. Dabar apibendrinsiu įvykį. 

Greisas paskyrė keletą minučių apžvalgai tų įvykių, kurie atvedė prie 
Dženės lavono, rasto be galvos, tada užsiminė apie skrodimo metu aptiktą 


vabalą. Kaip tik šitoje vietoje įsikišo Normanas Potingas. 

— Ar tik ne prieš kokius porą metų laikraščiai rašė apie Holivudo 
žvaigždes, kurios kišdavosi į užpakalius į peles panašius padarus, Rojau? 

— Ačiū, Normanai, nemanau, kad tai susiję su šiuo reikalu. . 

— Klausykite, daugybė aktorių būna lytiškai iškrypę, o niekada ne- 
pasakytum. 

— Ačiū, Normanai, — kietai nukirto Greisas, norėdamas nutupdyti 
jį į savo vietą. Jis jau buvo bepradedąs pasakoti būriui apie tai, kad jau iš- 
siaiškintas Dženės Streton slaptas gyvenimas, kai Glenas Brensonas pakėlė 
ranką ir jį nutraukė. 

— Tu man prieš tai automobilyje pasakojai apie vabalo skarabėjo 
simboliką, Rojau. Manyčiau, būtų pravartu supažindinti ir grupę. 

— "Taip, aš ir ketinau tai padaryti. Trumpai kalbant, senovės egiptie- 
čių mitologijoje vabalas skarabėjas buvo garbinamas ir vadinamas Khepri, 
išvertus tai reikštų „tas, kuris buvo sukurtas“ arba „tas, kuris atsirado iš 
žemės“. Tie egiptiečiai buvo dideli Saulės garbintojai. Matydami, kaip 
skarabėjas priešais save voliodavo mėšlą į kamuoliuką, egiptiečiai įsivaiz- 
duodavo, kad Khepri kasdien ritino per dangų saulę iš rytų į vakarus, arba, 
šiuo atveju, saulės kamuolį, taigi laikė Khepri Saulės dievo Ra įsikūnijimu. 
Todėl senovės Egipto religinėje mitologijoje skarabėjas tapo kūrimo, prisi- 
kėlimo ir amžino gyvenimo simboliu. 

— Tie šunsnukiai egiptiečiai buvo protingi, — pasakė Normanas Po- 
tingas. — Turiu galvoje, kaip, po šimts pypkių, jie pastatė tas piramides? 
Klausykite, aš nė vienu jų netikėčiau — reikėtų tų juodžių pasisaugoti. 

Raukydamasis Greisas pažvairavo į Gleną Brensoną, tada įsmeigė 
akis į Potingą svarstydamas, kaip, po perkūnais, šitas senis iki šios dienos 
išsilaikė policijoje ir nestojo prieš tribunolą už seksualinį priekabiavimą ir 
rasinius santykius. 

— Normanai, šitokia kalba yra visiškai nepriimtina, ir netoleruosiu 
jos savo pasitarimuose. 

Potingas lyg ir rengėsi kažką pasakyti, tačiau, matyt, laiku apsigalvojo 
ir suglumęs įbedė nosį į savo popierius. 

— Gal išsiaiškinai, ar ta simbolika vis dar tebeegzistuoja, Rojau? — 


paklausė Nikas Nicholas. 

— Ne, kol kas dar ne. Tikiuosi, kuris nors iš jūsų, genijų, išsiaiš- 
kins. — Greisas jam šyptelėjo ir toliau tęsė pasakodamas, ką tą dieną su- 
žinojo apie slaptą Dženės Streton gyvenimą. Ir svarbiausia apie tai, kad jau 
turėjo pirmąjį potencialų įtariamąjį — Entoną. 

Jau buvo nustatyta, kad Entono telefono numeris, kurį Klara užsi- 
rašė agentūroje, priklausė neabonentiniam telefonui, kurio neįmanoma 
aptikti. 

Greisas gurkštelėjo vandens ir tęsė: 

— Gerai. Rezervai. Rytų Daunso skyrius labai padėjo pasiūlydamas 
savo žmonių. Mes pradėjome paiešką toje teritorijoje, kur trečiadienio rytą 
buvo rasti liemuo ir galūnės, ir šukuojame apylinkes jau daugiau kaip dvi 
paras. Iškviečiau Sasekso policijos povandeninio tyrimo grupę, kuri ne- 
trukus išnaršys visas aplinkines upes, ežerus ir vandens telkinius. Taip pat 
paprašiau, kad sraigtasparnis dar pažvalgytų. 

Jis dėstė toliau pagal planą. Greisas paskelbė, kad trumpi pasitari- 
mai vyks kasdien pusę devynių ryto ir pusę septynių vakaro. Jis pranešė, 
kad buvo pasitelkta HOLMES kompiuterininkų brigada, kuri darbavosi 
jau nuo trečiadienio. Perskaitė Tyrimo strategijų sąrašą, į kurį įėjo ir 
„Komunikacijos/Žiniasklaida“, pabrėždamas, jog būtina laikyti paslaptyje 
nuo žiniasklaidos tą faktą, kad buvo rastas vabalas, be to, jie rengė žmogžu- 
dystės apžvalgą kitos savaitės „Kriminalinių įvykių“ valandėlei. 

Tada Ema Džeinė pakėlė ranką. 

— Ar paskelbsime viešai, kad Dženė Streton slapta užsiiminėjo pro- 
stitucija? 

Kaip tik tą klausimą Greisas jau svarstė mintyse. Jis galvojo apie De- 
reką Stretoną, kuris jau ėjo iš proto, kurio gyvenimas jau virto griuvėsiais. 
Kaip tą vargšą žmogų paveiktų dar ir tokia informacija? Tačiau ar vertėtų ją 
paviešinti? Ar kas nors, anksčiau naudojęsis jos paslaugomis, pateiktų ko- 
kių nors svarbių detalių? Nepanašu, tačiau įmanoma. Rizikingas žingsnis. 
Jeigu iškeltum tai viešumon, kaip reikiant sužadintum spaudos dėmesį. 
Žiniasklaidoje išsamiau nušviesti įvykiai gal ir leistų tikėtis, kad kas nors 
atsilieps. Gal koks padavėjas ar barmenas matė Dženę ir Entoną drauge? 

— Šiuo metu su Dženės tėvu kalbasi dvi ryšių su šeimomis pareigū- 
nės — seržantės detektyvės Donington ir Riči. Pirmiausia aptarsiu šį klau- 


150 PETER JAMES 


simą su jomis, nors esu linkęs pritarti, — atsakė jis Emai Džeinei. — Jeigu 
jos nemanys, kad tai bus kančia ponui Stretonui, mes pėrduosime šią 
informaciją spaudai. 

Kitas klausimas — teismo medicinos ekspertizė. Greisas pranešė, kad, 
be to vabalo, skrodimas kol kas nepateikė jokių staigmenų, išskyrus vieną: 
auka nepatyrė seksualinio smurto. Priešais jį gulėjo gydytojo Freizerio Teo- 
baldo ataskaita, tačiau jis nė nemanė skaityti puslapių puslapius, kuriuose 
pateikiamos techninės detalės. Dženė mirė nuo daugybės durtinių žaizdų, 
kurios padarytos ilgais plonais ašmenimis. „Galvos nupjovimas nebepaliko 
jokio šanso išgyventi“, — pagalvojo jis. 

— Šiuo metu labiausiai nerimauju dėl to skarabėjo, — pasakė jis. — 
Ar kas nors sužinojote apie kitą žmogžudystę, kur nusikaltimo vietoje būtų 
buvęs rastas vabalas? 

— Balandžio mėnesį Vimbldon Komone rasta moteris, — atsiliepė 
Nikas. — Auka — dvidešimt šešerių metų mergina, irgi be galvos. Ji buvo 
su sidabrine apyranke su karuliu. Niekas iš jos šeimos nebuvo matęs tos 
apyrankės. Šiandien elektroniniu paštu gavau JPEG failą. Štai, išspausdi- 
nau, — jis ištiesė lapą Greisui. — Šioje žmogžudystėje irgi nerasta seksua- 
linio smurto pėdsakų. Nusikaltimas neišaiškintas. 

Greisas spoksojo į mažyčio sidabrinio vabalo, kabančio prie apyran- 
kės, nuotrauką. Jis išsyk atpažino skarabėją. 

— Šauniai padirbėjai, — ištarė jis. — Daugiau nieko? 

— Kol kas atsiliepė tiktai Londono policija, — paaiškino Nikas. 

Greisas žiūrėjo į nuotrauką. 

— Nujaučiu, kad atsiras ir daugiau. Ar galime gauti laikmeną apie 
šitą? 

Nikas žvilgtelėjo į savo užrašus. 

— Tyrimą atliekantis pareigūnas yra kriminalinio skyriaus inspek- 
torius Dikinsonas. Jis pasisiūlė susitikti su manimi arba su bet kuriuo iš 
mūsų. 

— Kaip Londono policijos pareigūnas — neįtikimai paslaugus, — 
ciniškai pastebėjo Greisas. — Gal galėtum suorganizuoti su juo susitikimą 


rytoj, gerokai prieš pietus? 

— Aš turiu žaisti draugiškose policijos futbolo varžybose Sasekso 
kriminalinio skyriaus komandoje, tačiau pabandysiu suorganizuoti. 

— Dabar birželis — kriketo sezonas, ne futbolo, — supeikė jį Grei- 
sas. — Šiandien buvau pas vieną tėvą ir pranešiau jam, kad jo dukra buvo 
žiauriai nužudyta. Abejoju, ar jis apsidžiaugtų išgirdęs, kad žmogžudystės 
tyrimas turi būti atidėtas dėl kažkokio prakeikto futbolo mačo. 

Konsteblis detektyvas nukaito. 

— Ne, sere... Rojau. 

Baigdamas Greisas apibendrino: 

— Dabar esame nustatę nusikaltimo vietą, kur įvyko Dženės Stre- 
ton žmogžudystė. Bela ir Nikas apklausė visus nužudytosios kaimynus, 
apklausa tebevyksta ir toliau. Mano akimis žiūrint, scenarijus yra toks: 
pirma, tai vienkartinė žmogžudystė, įvykdyta labai ligoto asmens; antra, 
gali būti, kad susidūrėme su serijiniu žudiku, kuris palieka savo parašą. 
Lauksime iš Londono policijos daugiau informacijos apie tą žmogžudys- 
tę, kur buvo rastas vabalas, ir tikrinsime, ar jos gali būti susijusios. Todėl 
gali paaiškėti, kad mūsų žudikas yra nužudęs mažiausiai dvi aukas, abi 
merginos, ir galime daryti prielaidą, jog jis ir vėl ką nors nužudys. 

Tada jis paklausė, ar jie turi ką pranešti. 

Potingas pasakė, kad praleido didelę popietės dalį toje advokatų fr- 
moje, kur stažavosi Dženė Streton. Jis kalbėjosi su merginos viršininku, 
kažkokiu Martinu Brumu (Greisas kartą su juo buvo susidūręs teisme dėl 
smurto nagrinėjant ypač bjaurią skyrybų bylą), ir su keliais jos bendradar- 
biais. Visi sakė, kad Dženė buvo darbšti ir sąžininga mergina. 

„Ar mes visi turime savo paslėptą tamsiąją pusę?“ — pagalvojo 
Greisas. 

— Aš paprašiau skirti žmogų mūsų būriui. Ir noriu, kad kas nors iš 
Moderniosios technologijos nusikaltimų skyriaus patikrintų jos skreitinį 
kompiuterį, — pasakė jis ir atsisuko į konsteblę detektyvę Boutvud. — 
Ema Džeine, nepyk, kad užversiu tau ant pečių, tačiau noriu, kad suorga- 
nizuotum ir išnaršytum visų apsaugos telekamerų medžiagą, nufilmuotą 
antradienio naktį Braitone. Gali pasitelkti ką nors pagalbon. Ieškokite 
štai šitos jaunos damos. — Jis patapšnojo Dženės Streton nuotrauką, kuri 


buvo perduota spaudai. — Tą vakarą ji išėjo į ketvirtą pasimatymą su vyru, 

vardu Entonas ar koks ten jo tikrasis vardas. Kas nors turėjo juos pamaty- 
ti. — Po to jis atsigręžė į konsteblį detektyvą Nicholą: 

— Nikai, noriu, kad sudarytum būrį iš specialiosios paskirties polici- 
ninkų ir policijos visuomenininkų ir nuneštumėte šią nuotrauką į kiekvie- 
ną restoraną, barą ir alinę Braitone ir Houve. Paklausinėkite, gal kas nors 
ją matė. Gerai? 

Ištįsėlis linktelėjo. 

— Bela, — kreipėsi Greisas. — Dženės Streton tėvas man sakė, kad 
jos paskutinis vaikinas buvo vardu Džastinas Remingtonas. Jis užsiima 
pastatų restauravimu ir pardavimu, dirba Londone. Susirask jį ir paklau- 
sinėk.. 

Ji linktelėjo. 

— Ema Džeinė, kaip tau sekėsi su tropinių vabzdžių augintojais? 

— Visoje Jungtinėje Karalystėje aptikau šešiolika. Kai kurie rekla- 
muojasi tiktai internete, tačiau suradau septynis augintojus. Vienas — 
Bromlyje, pietinėje Londono dalyje, atrodo labai įdomus. Vos prieš dešimt 
dienų jis buvo gavęs užsakymą pristatyti skarabėją. Kažkokiam vyrui, kal- 
bančiam Rytų Europos akcentu. 

— Nuostabu! — neišlaikė Greisas. — Ir? 

— Aš susitariau susitikti su juo rytoj. 

— Važiuosiu su tavimi. 

Tada Greisas pasižiūrėjo į užrašus. 

— Normanai, iš aukos buto paėmėme atsakiklį. Dabar jį tyrinėja 
Techninės pagalbos grupė. Kad ir kokią informaciją jie ištrauktų, norėčiau, 
kad ją patikrintum. 

— Kokias nors gražutes paukštytes? 

— Jeigu ką aptiksi, aš ką nors surasiu pagalbon. 

— Man labai krito į akį šita agentūra. Įdomu, ar jie turi tokio kalibro 
paukštyčių kaip Dženė Streton. | 

Greisas nuleido negirdomis tokią šneką. Jo pastaba netgi nenusipelnė 
atsakymo. 

— Susitiksime čia rytoj rytą, pusę devynių, — priminė jis. — Atsi- 
prašau, kad sugadinau jūsų savaitgalį. 

Labiausiai jis vengė Gleno Brensono akių. Gleno žmona kuo toliau, 
tuo labiau buvo nepatenkinta dėl valandų, kurias suryja darbas policijo- 
je. Ber jis pats pasirinko tokį darbą, pagalvojo Greisas. Kai pasirašei Jos 
Didenybei policijai, manyk, kad išėjai į armiją. O mainais atidavei savo 
gyvenimą. 

Na, gal ir nevisiškai taip buvo parašyta sutartyje. Bet realybė — tokia. 


Jeigu norėjai gražaus gyvenimo, nereikėjo lįsti į tokį darbą. 

Braitone vėjas buvo daug stipresnis negu Londone, tačiau oras pa- 
kankamai šiltas. 

Mėsos kepimo rėme buvo įmontuotas kompaktinių diskų grotuvas ir 
dabar plyšojo Girls Aloud, į taktą mirkčiojant skaitmeninei lemputei. Vejo- 
je Džesika su Kele, ekstazės pagautos, audringai šoko ir kvatojo — tiesiog 
linksminosi. Džesika — apsmukusiais džinsais, juodais marškinėliais, bliz- 
gančiais bateliais, besiplaikstančiais ilgais šviesiais plaukais; Kelė — basa, 
baltomis iki pusės blauzdų kelnėmis ir ruožuotais vyriškais marškiniais. 

Maksas dar tebetyrinėjo rėmą. Jis vilkėjo purvinais pilkais šortais ir 
dar purvinesniu Dumnbledore trening švarkučiu, ant kaktos krito šviesūs 
susivėlę gaurai. Jis taip pagarbiai apžiūrinėjo rėmą, lyg tas būtų koks 
erdvėlaivis, nutūpęs jų kiemelyje. Nors ne ką menkiau ir atrodė, tiesą 
pasakius. 

Milžiniškas, užgriozdinęs gerą jų sodelio gabalą, kokių aštuonių pėdų 
ilgio, išlenktas, futuristinis dizainas, sumodeliuotas iš nerūdijančio plieno, 
apkantuotas aliuminiu ir kažkokiu juodu, marmurą imituojančiu daiktu 
ir dar su pasiutusiai patogiomis atlenkiamomis sėdynėmis. Vos ne kaip tas 
baras viename iš tų supermadingų Londono viešbučių, kur Tomui retkar- 
čiais tenka susitikti su klientais prie stiklelio. 

Šį vakarą Žirafa praplaukė pro šalį turbūt dvidešimt kartų. Tomas 
matė, kaip Leno Veinraito galva kyšojo virš tvoros, vis kinkavo aukštyn 
žemyn — kaimynas neišmanė, kaip sugauti Tomo žvilgsnį ir paplepėti 


apie šitą aparatą. Tačiau Tomas neturėjo ūpo tuščioms šnekoms. 

— Tėti, o ką šitas daro? — perrėkdamas muziką Maksas parodė į 
skaitmeninį ekraną. 

Tomas padėjo šviesiai raudono vyno taurę ir susirado angliškai pa- 
rašytas instrukcijas, o pats mašinos eksploatavimo vadovas buvo ne ką 
mažesnis už Londono telefono abonentų knygą. 

— Manau, matuoja vidinę mėsos — ar ką ten keptum — tempera- 
tūrą. 

Maksas tik išsižiojo ir vėl užsičiaupė, kaip visada, kai būdavo pri- 
blokštas. Paskui suraukė kaktą. 

— O kaip jis sužino ją? 

"Tomas atidarė kamerą ir parodė į smaigą. 

— Tame smaige yra jutiklis. Jis ir rodo vidinę temperatūrą. Kaip ir 
termometras. 

— Oho! — Sekundėlę Makso akys nušvito, bet čia pat vėl apniuko, 
ir jis atsitraukė per kelis žingsnius. — Didokas, ar ne? 

— Šiek tiek, — atsakė Tomas. 

— Mama sakė, kad gal kraustysimės kitur, tada sodas bus didesnis, ir 
jis nebeatrodys toks didelis. 

— Taip sakė? — perklausė Tomas. 

— Tiksliai taip sakė. Gal eitum su manimi pažaisti „Sunkvežimių 
lenktynes“? 

— Turiu pradėti kepti — netrukus valgysime. Ar tu nealkanas? 

Maksas papūtė lūpas. Jis visada apmąstydavo bet kokį klausimą, kad 
ir tokį paprastą kaip šitas. Tomui patiko tas jo bruožas — rodė sūnaus pro- 
tinius gabumus. Kol kas dar nesimatė pėdsakų, kad būtų paveldėjęs savo 
motinos beatodairiškumą. 

— Mmm. Na, manau, greitai jau būsiu alkanas. 

— Tikrai? — nusišypsojo Tomas ir meiliai paglostė sūnui galvą. 

Maksas šastelėjo į šoną. 

— Sugadinsi plaukus! 

*— Taip manai? 

Jis rimtai linktelėjo. 

— O man atrodo, kad tu ten įsitaisei paukštelio lizdą. 

Makso žvilgsnis visai surimtėjo. 

— Tu girtas! 

Tomas apstulbęs žiūrėjo į sūnų. 

— Girtas? Aš? 

— Tu jau geri trečią taurę vyno. 

— Skaičiuoji, ar ne? 

— Mokykloje kalbėjo apie tai, kad per daug geriama vyno. 

"Tomas jau visiškai apstulbo. Ar dabar auklytė valstybė jau siunčia 
vaikučius šnipinėti, kiek tėvai išgeria? 

— Kas taip sakė, Maksai? 

— Tokia moteris. 

— Kuri nots mokytoja? 

— Kažkokia datologė, — atsakė jis, papurtydamas galvą. 

Nuo kaimynų sodų jau atplaukė gardus kepamos mėsos kvapas. Jis 
vis dar tebeskaitė instrukcijas, nes reikėjo sužinoti, kaip uždegti dujinį 
kepintuvą. 

— Datologė? 

— Ji mums pasakojo, kokį maistą reikia valgyti, — paaiškino Maksas. 

Dabar Tomui jau paaiškėjo, bent jau atrodė, kad paaiškėjo. 

— Tu turi galvoje dietologę? 

Gerai pagalvojęs Maksas linktelėjo. 

— Ar prieš kepdami negalėtume vieną kartą sužaisti „Sunkvežimių 
lenktynių? Tik vieną vienintelį kartelį? 

Pagaliau Tomas susirado „įjungrti/išjungti“ mygtuką. Instrukcijose 
nurodyta, kad įjungus kepintuvą jį reikia palikti dvidešimčiai minučių. 
Kelė ir. Džesika atrodė pakankamai atitrūkusios nuo visko ir šoko jau pagal 
kitokią muziką. 

— Vieną kartą. 

— Prižadi, kad neįveiksi manęs? — pasitikslino Maksas. 

— Žaisime pagal taisykles, ar ne? — atsiliepė Tomas, sėkdamas pa- 
skui Maksą į namą. — Argi aš kada įveikiau tave — tu pats visada laimi. 

Maksas sukrizeno ir nubėgo pirmas laiptais aukštyn į savo kambarį. 
Tomas stabtelėjo virtuvėje, nes reikėjo dirstelėti, ar televizorius dar nerodė 
žinių, ir prisipildyti taurę. Maksas suklydo, sumetė jis, nebent Kelė prieš 
tai vaišinosi. Taigi Tomas galbūt gėrė ne trečią, o ketvirtą taurę. O pir- 

madienį ketino paskambinti Makso mokyklos direktoriui ir paklausti, ką 
jis, po perkūnais, žaidžia pūsdamas vaikams į galvas visokias teorijas, kad 
kontroliuotų, kiek tėvai išgeria. 

Tačiau atsargiai kopdamas laiptais, kad neišraškytų vyno, jis turėjo 
kur kas svarbesnių minčių. Bemąstydamas sustojo viršuje. 

Maksas šūktelėjo: 

— Tėveli, tu gali rinktis kokią tik nori spalvą, tik ne žalią. Žalia — 
mano, gerai! 

— Gerai, — atsiliepė jis. — Žalia — tavo! 

Maksas lengvai laimėjo pirmąsias lenktynes. Sėdėdamas sūnaus 
miegamajame ant kilimo su distancinio valdymo pulteliu rankoje, Tomas 
negalėjo sukaupti dėmesio. Antrose lenktynėse jis sukūlė automobilį ties 
pirmu posūkiu, vėliau iš karto vėl prapylė „pro šalį išvartydamas padangas 
ir šiaudų kūlius. O po to kūlvirsčia nusirito į centrinę tribūną. 

Pastarąsias dvi valandas, nuo tada, kai išvydo Dženės Streton nuo- 
trauką Evening Standard laikraštyje, o grįžęs namo vėl pamatė ją per šeštos 
valandos žinias, jo galvoje buvo ne smegenys, o pliurza. 

Jis jau nebegalėjo nekreipti dėmesio į tai, kas atsitiko. Pranešimas, 
gautas elektroniniu paštu ir sudarkęs jo kompiuterį, parodė, kad tas žmo- 
gus ar žmonės, nesvarbu kas, buvo nusiteikę rimtai. 

Vadinasi, buvo grasinta rimtai. 

Ar jis galėtų suteikti policijai kokios nors naudingos informacijos? 
Juk jis tik porą minučių tematė, kaip apsigaubusi figūra subadė jauną mo- 
terį. Ar tai galėtų nors truputį padėti policijai? 

Ar vertėtų rizikuoti savo šeimos saugumu? 

Jis vis svarstė. Ir kaskart prieidavo prie išvados, kad taip, kažkas kaž- 
kaip galėtų pagelbėti policijai. Antraip juk nebūtų jam grasinę? 

Jis suvokė, kad viską reikėjo aptarti su Kele. Ar ji patikės, kad jis ne- 
piktavališk4i įgrūdo tą diską į kompiuterį? 

O ką reikės daryti, jeigu ji neleis jam eiti į policiją? Ką tuomet pa- 
sakys jo sąžinė? 

Tie žmonės, kuriais jis žavėjosi visą gyvenimą, tie tikri didvyriai — 
tiek praeities, tiek dabarties — buvo vyrai ir moterys, pasiryžę stoti į kovą 
su blogiu. Jie ir stodavo, jais ir pasitikėdavo. 

Minutėlę Tomas stebėjo Maksą: jo akutės budrios, prityrę piršteliai 
šokčiojo ant mygtukų, tvarkingai gindami sunkvežimius trasoje. Lauke 
muzika nutilo, pasigirdo skardus Džesikos kvatojimas. 

Argi ir jie neturėtų pareikšti savo nuomonės? 

Argi jis turėjo teisę statyti jų gyvybes į pavojų laikydamasis savo įsi- 
tikinimų? Ką jo tėvas būtų daręs šioje situacijoje? 

Dieve, kaip jam trūkdavo tėvų tokiomis valandėlėmis. Koks būtų pa- 
lengvėjimas, jeigu jis galėtų nueiti pas juos ir paprašyti patarimo. 

Jis pagalvojo apie tėvą, padorų žmogų, dirbusį komercijos direktoriu- 
mi vienoje vokiečių kompanijoje, kuri gamino pramoninius šepečius. Tas 
aukštas malonus vyras, vietinės anglikonų bažnyčios tvarkdarys, visą savo 
gyvenimą meldęsis kiekvieną sekmadienį, būdamas keturiasdešimt ketve- 
rių metų sulaukė iš Dievo tokio atlyginimo: M1 greitkelyje pieną vežiojęs 
sunkvežimis užkliudė jį užpakaliniu bortu ir nukirto galvą. 

Tėvas būtų pažiūrėjęs į tai iš religijos pozicijų, neabejotinai pareiškęs 
atsakingo piliečio požiūrį: Tomas privalėjo pranešti, ką matęs ir kokį grasi- 
nimą gavęs. Tačiau jis niekada nesugebėjo pritarti tėvo tikėjimui Dievu. 

Jis nusprendė paklausti Kelės nuomonės. Ji buvo labai išmintinga. 


Kad ir ką ji pasakytų, jis paklausys. 

Afišoje, priklijuotoje juostele prie lango stiklo, buvo ranka gremėz- 
diškomis raidėmis parašyta: „BRENTAS MAKENZIS. GARSUS PASAULIO AIŠ- 
KIAREGYS. ČIA BUS TIKTAI ŠĮ VAKARĄ!“ Skersai jos didžiulė geltona juosta 
skelbė: „ATSIPRAŠOME, BILIETAI IŠPARDUOTI!“ 

Iš lauko pusės pastatas teikė nelabai daug vilčių. Greisas tikėjosi pa- 
tekti į ganėtinai erdvią salę, tačiau pasirodė, kad Braitono holistinis centras 
teužėmė nediduką kampinį būstą, nudažytą akį rėžiančia rožine spalva. 

Keturiasdešimtmetė moteris šiek tiek pasišiaušusiais plaukais, užsivil- 
kusi juodą palaidą drabužį ant pilkų triko, stovėjo viduje prie durų ir rinko 
bilietus. Greisas išsiėmė iš kišenės piniginę ir išsitraukė bilietą, kurį buvo 
pirkęs prieš kelias savaites. 

Jis nervinosi. Vidinis trikdantis nerimas mažino įprastinį pasitikėji- 
mą. Taip visada atsitikdavo, kai jis eidavo pas mediumą, aiškiaregį ar pa- 
rapsichologą. Laukimas. Širdyje negęstanti viltis, kad šitas gal bus kitoks, 
gal pagaliau, praėjus vos ne devyneriems metams, jis sulauks atsakymo. 

Žinios ar vietos nurodymo, ar ženklo. 

Ko nors, kas pasakytų, ar Sendė gyva, ar mirusi. Tai — pats svarbiau- 
sias klausimas. Žinoma, vėliau sektų daugybė kitokių klausimų. Tačiau 
pirmiausiai, dėl Dievo, jam reikėjo to atsakymo. 

Gal šį vakarą pasiseks? | 

Jis atidavė bilietą ir. nusekė siaurais laiptais paskui tris baikščiai ple- 
pančias mergaičiukes, kurios atrodė lyg seserys. Jauniausioji, dar neturinti 
dvidešimties, o vyriausiajai — apie dvidešimt penkerius metus. Jis įėjo pro 
nedažytas duris su užrašu „TYLOS, VYKSTA SEANSAS“ ir pateko į kambarį, 
kuriame buvo sugrūsta gal dvidešimt įvairių plastikinių kėdžių. Jos buvo 
sustatytos raidės „L“ forma su tarpu, kur, matyt, turėjo stovėti aiškiaregys. 
Mėlynos žaliuzės, ant lentynėlių — gėlės vazonėliuose, ant sienos — Pro- 
vanso kraštovaizdžio fotonuotrauka. 

Dauguma kėdžių jau buvo užsėstos. Dvi mergytės sėdėjo su mama, 
kurios veidas buvo visiškai bereikšmis. Ji buvo apsivilkusi dukslią megztą 
palaidinę ir atrodė, kad tuojau pravirks. Šalia jų sėdėjo maždaug septy- 
niasdešimties merų senutė ilgais plaukais, apsirengusi gėlėtą palaidinukę 
ir džinsinės medžiagos sijoną; ant nosies pūpsojo tokio dydžio akiniai, jog 
priminė povandeninio plaukiojimo kaukę. 

Greisas aptiko laisvą kėdę šalia dviejų vyrukų, kurie jau artėjo prie 
trečios dešimties, vilkėjo džinsais ir treningo palaidinėmis. Tas, kuris aiš- 
kiai turėjo antsvorį, buvo susivėlęs ir Greisui priminė komiką Keną Dodą, 
žiūrėjo tuščiomis akimis į priekį ir kramtė gumą. Antrasis, daug liesesnis, 
gausiai prakaitavo ir mataravo pepsikolos skardinėle, tarytum toji būtų 
suteikusi prestižo. Greisas nugirdo jų pokalbį: aptarinėjo elektrinius at- 
suktuvus. 

Pro duris įėjo dar viena mama su dukra ir atsisėdo ant likusių dvie- 
jų kėdžių šalia jo. Dukrelė — plona kaip kartis, apsirengusi tarsi į ba- 
lių: juodomis kelnėmis ir raudona palaidinuke, o kvapas dvelkė toks, 
tarsi ji būtų pasipurškusi tualeto oro gaivikliu. Motušė lygiai taip pat 

išsipusčiusi ir atrodė tarsi kompiuterinis dukrelės atvaizdas, pasendintas 
dvidešimčia metų. Greisas žinojo šitą metodą, dažnai naudojamą ieškant 
dingusių žmonių. Prieš metus jis buvo paprašęs pasendinti Sendės nuo- 
trauką, ir tada apstulbo išvydęs, kaip žmogus gali pasikeisti per aštuone- 
rius metus. 

Kambarėlyje tvyrojo viltingas laukimas. Greisas žvalgėsi į veidus ir 
svarstė, dėl ko visi čia suėjo: matyt, neseniai neteko artimo žmogaus, ta- 
čiau daugiausia, ko gero, susirinko paklydusios sielos, belaukiančios pa- 
tarimo. Ir kiekvienas paklojo po dešimtinę, kad atsisėstų priešais visišką 
nepažįstamą žmogų be jokios medicininės ar sociologinės kvalifikacijos, 
kuris turėjo kiekvienam pasakyti tokį dalyką, kuris pakeistų visą jo po- 
žiūrį į gyvenimą. Dalyką, kurį dvasios perduodavo kanalais per Brentą 
Makenzį, kaip jis pats pareikš. Greisas puikiai viską išmanė — ne pirmas 
kartas. 

Ir vis tiek nenustojo vaikščioti. 

Tiesiog kaip narkotikas: dar vieną dozę, ir tada liausiuosi. Žinoma, 
jis nesiliaus tol, kol nesužinos tiesos apie Sendės dingimą. Gal dvasios šį 
vakarą pasakys Brentui Makenziui, gal šis aiškiaregys padarys tai, ko anie 
nesugebėjo, — tiesiog išpeš iš eterio. 

Rojus Greisas labai gerai suprato, kuo rizikuoja lakstydamas paskui 
mediumus ir aiškiaregius, tačiau jis ne vienintelis policininkas Jungtinėje 
Karalystėje, nuolat besikonsultuojantis su jais. Iš tiesų ne vienintelis. Tegul 
tie cinikai šneka, ką nori, tačiau Greisas tikėjo antgamtiniais reiškiniais. 
Vaikystėje jis daug kartų matė šmėklą, tiksliau, dvi šmėklas. 

Kas vasarą jis nuvažiuodavo savaitei pas dėdę ir tetą, kurie gyveno 
savo name Bembridže, Vaito saloje. Priešais stovėjo didingas miestietiškas 
namas, kuriame gyveno dvi labai mielos senutės. Jos vis mojuodavo jam 
pro išsikišusį langą viršutiniame aukšte. Po daugelio metų, kai ilgokai ne- 
silankęs vėl atvažiavo į Bembridžą, jis sužinojo, kad tas namas prastovėjo 
tuščias daugiau kaip keturiasdešimt metų: tos dvi jam mojusios senučiukės 
nusižudė 1947 metais. Ir tai nebuvo vien jo vaizduotės padarinys: jas matė 
ir kiti žmonės. 

Susirinkusieji jau tilo. Tie du, diskutavę apie elektrinius atsuktuvus, 


irgi baigė diskusijas. Buvo lygiai be ketvirčio aštuonios. Už jo pasigirdo 

šnypštimas: kažkas atidarė skardinėlę su gėrimu. Kažkur pyptelėjo mobi- 
lusis telefonas, pranešdamas apie gautą žinutę. Jis pamatė, kaip motinėlė 
įkišo ranką į megztą rankinę ir išraudusi jį išjungė. 

Tada lėtai atžingsniavo mediumas. Sprendžiant iš jo laikysenos, 
galėjai pagalvoti, kad tas vyras ieško durų į aludės tualetą. Maždaug ke- 
turiasdešimties metų; jeigu stačias — gerų šešių pėdų ir keturių colių 
ūgio, apsirengęs oranžiniais marškinėliais, kurie karojo lyg maišas. Aplink 
kaklą — karolių eilė, gelsvai rudos plačkelnės ir apsinešioję balti sport- 
bačiai. Plaukai apkirpti bet kaip, kelias dienas neskusta barzda, sulaužyta 
boksininko profesionalo nosis, masyvus, alaus pritvinkęs pilvas ir, Greisas 
pastebėjo, labai jau brangiai atrodantis rankinis laikrodis. Iš pat pradžių 
jis tarytum nepastebėjo, kad pataikė į pilnutėlį kambarį. Greisui net kilo 
įtarimas, kad čia, ko gero, visiškai ne aiškiaregys. 

Paskui, atsisukęs į žaliuzes, Brentas Makenzis prašneko. Jo balsas 
buvo laibas, spiegiantis, per menkas tokiam vyrui, tačiau labai rimtas. 

— Šį vakarą aš nesinaudoju savo atmintimi, — pasakė jis. — Noriu 
jums visiems padaryti viską, ką tik galėsiu. Šį vakarą kiekvienam iš jūsų 
turėsiu po žinią. Tai — mano pažadas. 

Greisas apsidairė: tylių, sužavėtų veidų jūra. Laukiančių veidų. 

— Mano pirmoji žinia skirta čia esančiai damai, vardu Brenda. — 
Dabar aiškiaregys atsisuko ir atidžiai apžiūrėjo kambarį. Ranką pakėlė 
moteris bereikšmiu veidu. 

— Ak, Brenda, brangioji, štai kur jūs! Ar teisingai pasakysiu, kad 
jums gyvenime tenka žengti neišvengiamą žingsnį? 

Moteris pagalvojo sekundėlę ir tada energingai palinksėjo. 

— Taigi, štai ką man sako dvasios. Didelį žingsnį, tiesa? 

Ji žvilgtelėjo į dukras, tarsi laukdama patvirtinimo. Abi dukrelės susi- 
raukė. Tada pažiūrėjo į mediumą ir ištarė: 

— Ne. 

Stojo nesmagi tyla. Po kelių sekundžių mediumas tarė: 

— Man sakoma, kad tas žingsnis didesnis, negu jūs suvokiate šią 
akimirką. Tačiau jums nėra ko nerimauti dėl to: jūs elgiatės teisingai. — Jis 


užtikrintai linktelėjo jai, užsimerkė ir žengė žingsnį atgal. 

Greisas stebėjo jį, apimtas nelabai kokių minčių. Tipiškas gudrus 
taktinis manevras: kai nesulaukia reikiamo atgarsio — manipuliuoja žo- 
džiais. 

— Turiu žinią Margaretai, — prabilo atsimerkęs Brentas Makenzis ir 
nužvelgė kambarį. Ranką pakėlė į pelytę panaši arti keturiasdešimties metų 
moterėlė, kurios Greisas anksčiau nebuvo pastebėjęs. 

— Ar vardas Aivis jums ką nors reiškia, brangioji? 

Moterėlė papurtė galvą. 

— Gerai. O kaip Airija? Ar Airija ką nors reiškia? 

Ji vėl papurtė galvą. 

— Dvasios labai aiškiai paminėjo Airiją. Manau, netrukus jums teks 
ten važiuoti, nors šią akimirką taip negalvojate. Jos sako, kad vyksite į Kor- 
ką. Korke laukia žmogus, kuris pakeis jūsų gyvenimą. 

Ji sėdėjo sumišusi. 

— Aš dar grįšiu prie jūsų, Margareta, — pasakė aiškiaregys. — 
Mane pertraukė. Kartais dvasios būna labai impulsyvios, tiesiog labai 
nekantrauja kam nors perduoti žinią. Turiu žinią Rojui. 

Greisą taip nukrėtė, tarytum jis būtų kyštelėjęs pirštą į elektros lizdą. 
Brentas Makenzis žingsniavo artyn įsmeigęs į jį akis. Jis pajuto, kaip visas 
veidas suliepsnojo, o šaltakraujiškumas išgaravo. Sutrikęs, bejėgis jis tik 
žiūrėjo į mediumą, kuris dabar stūksojo virš jo. 

— Prie manęs — džentelmenas, manau, tai gali būti jūsų tėvas. Jis 
rodo man ženklelį, kurį nešiodavo. Ar tai ką nors jums sako? 

„Gal ir sako, — galvojo Greisas, — tačiau nesulauksi iš manęs jokio 
ženklo. Aš tau moku pinigus, kad MAN kalbėtum.“ 

Greisas abejingai spoksojo į jį. 

— Jis rodo man savo šalmą. Manau, prieš mirtį jis buvo policininkas. 
Jis mirė? | 

Greisas nenoromis linktelėjo. 

— Jis man sako, kad labai didžiuojasi jumis, tačiau šiuo metu jums 
sunku. Kažkas blokuoja jūsų karjerą. Jis man rodo moterį — trumpais 
šviesiais plaukais? Ar jos vardas Vespa, kaip motorolerio? 

Dabar Greisą jau apkerėjo. Alisona Vosper? Jis žūtbūt turėjo pasikal- 
bėti su tuo vyru, pasakyti jam Sendės vardą. Tačiau visa drąsa išgaravo. Be 

to, jis nenorėjo užvesti aiškiaregio ant kelio. Ar Brentas Makenzis pasakys 
ką nors apie Sendę? Kokią nors žinią iš tėvo apie ją? 

— Jūsų tėtis kažką man rodo, Rojau. Mažą vabzdį. Atrodo lyg vaba- 
las. Jis labai sunerimęs dėl to vabalo. Jis kažką neaiškiai sako... — Aiškia- 
regys griebėsi už galvos, apsisuko kartą kitą. — Atsiprašau, jis dingsta. Jis 
pasakė, kad tas vabalas gali kažką išgelbėti. 

Bespoksodamas Greisas staiga atgavo drąsą ir paklausė: 

— Ką jis tiksliai pasakė: ką išgelbėti? 

— Atsiprašau, Rojau, jis dingo. — Mediumas nusisuko. — Turiu 
žinią Berniui. 

Greisas toliau nebesekė. Galvojo. Tas vyras pataikė du kartus. Apie 
tėvą ir apie vabalą. Jis pasakė, kad tas vabalas gali kažką išgelbėti. 

Pasibaigus seansui, jis čiups aiškiaregį ir iškvos jį iki galo, nesvarbu, 
kad ir būtų išsisėmęs. 

„Ką tas žmogus turėjo galvoje? Ką, po perkūnais, tas vabalas gali iš- 


gelbėti? Jo karjerą? Kitą gyvybę?“ 


Tačiau vakarui pasibaigus Greisui neteko vargintis gaudant Brentą 
Makenzį. 

Užsivilkęs ilgą striukę ant savo marškinėlių, aiškiaregys pats laukė jo 
laiptų apačioje. 

— Rojus, taip? — pasakė jis. 

Greisas linktelėjo. 

— Dažniausiai aš taip nedarau, tačiau gal galime asmeniškai šnekte- 
lėti? 

— Taip, be abejo. 

Greisas nusekė paskui jį į mažytį priimamąjį, kuriame stovėjo rašo- 
masis stalas, pora kėdžių ir daugybė baltų žvakių. Aiškiaregys uždarė duris. 
Šiame kambarėlyje jis atrodė dar didesnis, kur kas aukštesnis už Greisą. 

Tebestovėdamas Makenzis pasakė: 

— Klausykite, aš atsiprašau. Mūsų seansas buvo nelabai patenkina- 
mas. Aš nenorėjau tenai, prieš visus, pasakyti pernelyg daug. Kai kurie 
dalykai būna asmeniški. Man taip retai atsitinka, tačiau pajutau tikrai 

kažkokį negerą jausmą dėl jūsų. Aš kalbu apie tą vabalą, kurį pamačiau. 
Man jis tiesiog neišeina iš galvos. Jis labai primena tuos, kuriuos galima 
pamatyti senovės egiptiečių raštijoje. 

Greisas užvertė galvą ir paklausė: 

— Skarabėjas? 

— Aba, tiksliai. Vabalas skarabėjas. 

Greisas linktelėjo. 

— Taip, yra prasmė. 

Mediumas keistai pažiūrėjo į jį. 

— Yra prasmė? 

— Tai susiję su darbu. Aš negaliu apie tai kalbėti. 

— Jūs — policininkas, ar ne? 

— Ar matyti? 

Aiškiaregys nusišypsojo: 

— Aš pats dešimt metų buvau policininkas. Mančesterio kriminali- 
niame skyriuje. 

— Buvote? 

— Taigi. Ilga istorija. Palikime kitam kartui. Reikalas tas, drauguži, 
kad jie sako man, jog jums gresia rimtas pavojus. Kažkas, susijęs su tuo 


skarabėjumi. Saugokitės. 

-- Kol Tomas išsiaiškino, kaip užžiebti tą rėmą, atėjo ir praėjo vaikų 
gulimo metas. O kai pagaliau iškepė dešreles ir mėsainius, Džesika jau 
saldžiai miegojo, o Maksas verkšleno. 

Jis pats buvo gerokai padauginęs raudonojo vyno, o dar reikėjo 
užbaigti skaičiuoti kainas už dvidešimt penkis Ro/ex Oyster laikrodžius, 
kuriuose turėjo būti išgraviruotas mikroskopinio dydžio firmos ženklas, ir 
elektroniniu paštu išsiųsti pasiūlymą Ronui Speksui. Tas DVD platinimo 
gigantas patvirtino, jog jis visiškai rimtai nusiteikęs pateikti užsakymą, o 
Tomas prižadėjo, kad pasiūlymą išsiųs ne vėliau kaip šį vakarą. Jis surado 
visų pripažintą tiekėją, kuris nustatys Speksui prieinamą kainą, o pagal 

kontraktą jis pats gaus beveik trisdešimt penkis tūkstančius svarų grynojo 
pelno. Ne tik širdį glostantis sandėris, bet ir milžiniška parama jo bizniui 
— ir gyvenimui — šiuo metu. 

Jis meiliai spoksojo į Kelę, kuri gulėjo priešais televizorių ir klausėsi 
Džonatano Roso interviu su roko žvaigžde, apie kurią Tomas nė nebuvo 
girdėjęs. Ledi, kaip paprastai, sėdėjo prie paradinių durų įsikandusi pa- 
vadėlį. | 

Jis pasuko laiptų link ir taip sunkiai kabinosi už turėklų, taip sunkiai 
vilkosi aukštyn, jog atrodė, kad kopia į Everestą. 

Tomas pravėrė Džesikos kambario duris. Ją apšvietė iš laiptų aikštelės 
sklindanti šviesa. Dukra kietai miegojo atsisukusi jo pusėn, apkabinusi di- 
džiulį meškiną: giliai, lėtai šnypštė įkvėpdama ir staigiai iškvėpė — p/w. 

Kažkas sugniaužė jam krūtinę ir širdį. Jis stovėjo nekrutėdamas, ta- 
rytum visame pasaulyje būtų sustojęs laikas. Čia buvo jo dukra. Jo vaikas. 
Būtybė, kurią jis atvedė į šį pasaulį. Jo mažytis žmogutis. 

Džesika. 

Dieve, kaip jis ją mylėjo. Žmonės sako, kad tėvai visada turi savo nu- 
mylėtinius, tačiau jis — ne, neturėjo ir galėjo taip pasakyti pridėjęs ranką 
prie širdies. | 

Jis pasiuntė Maksui oro bučinį, uždarė duris ir sunkia širdimi nuėjo į 
savo darbo kambarį užbaigti Ronui Speksui pažadėtų skaičiavimų. 

Patikrinęs du kartus, ką parašė, išsiuntė pasiūlymą elektroniniu paš- 
tu ir nusileido laiptais žemyn. Televizoriuje Džonatanas Rosas jau kalbėjo 
apie pimpaliukų dydį. Kelė kietai miegojo; tuščia vyno taurė stovėjo ant 
grindų, o pusiau nuvalgyta CM5/k Tray šokoladukų dėžutė — pašonėje 
ant sofos. 

Kai vaikai jau buvo suguldyti, jis papasakojo žmonai apie tą inter- 
netinę svetainę, apie vėliau elektroniniu paštu gautą pranešimą ir Dženės 
Streton nuotrauką vakariniame laikraštyje. | 

Jie kartu pažiūrėjo dešimtos valandos žinias, pamatė tą vargšę mer- 
giną kartu su filmuota medžiaga, kaip vyko policijos paieška Pishevene, 
ir Braitono kriminalinio skyriaus vyresniojo inspektoriaus Rojaus Greiso 
kreipimąsi į žmones prašant, kad turintis bent kokios informacijos iš karto 
praneštų. 

Kelė jį iš tikrųjų nustebino. Pasirodė, iki šiol jis dar per mažai ją pa- 
žino. Tomas įsivaizdavo, kad žmona pirmiausia puls rūpintis šeimos saugu- 
mu. Ypač po to, kai prisipažino gavęs tą pagrasinimą. 

Jai nereikėjo nė dviejų minučių iškloti savo nuomonę. 

— Įsivaizduok, jeigu ten būtų Džesika po dvidešimties metų, — 
sakė ji. — Įsivaizduok, kad mes būtume tie tėvai, žūtbūtinai reikalaujan- 
tys teisingumo. O dabar įsivaizduok — tu viską žinai, todėl esi liudytojas, 
galbūt vienintelis liudytojas. Tavo pranešimas gali padėti sugauti žudiką, 
gali užkirsti kelią kitai žmogžudystei, ir pagalvok apie žmonių, susijusių 
su auka, gyvenimus. Įsivaizduok, jeigu Džesiką nužudytų toks žudikas, 
kurį buvo galima sulaikyti, jeigu kas nors būtų drąsiai pasakęs, ką žino. 

Jis nužingsniavo į virtuvę, pasiėmė savo mėgstamą Bowmnore viskio 
butelį ir prisipylė į stiklinaitę per kelis pirštus. Prieš keletą valandų jis jau 
buvo nutaręs sutikti su Kelės požiūriu. 

Tačiau Tomas tikėjosi, kad ji lieps jam pirmiausiai pagalvoti apie šei- 
mos saugumą. O jeigu tai reikštų, kad derėtų nutylėti, vadinasi, ir reikėjo 
nieko nedaryti, kad nesukeltum šeimai pavojaus. Bet ne — ji tvirtai užsi- 
spytė, kad nieko nepaisydamas, jis keliautų į policiją. 

Tomas sėdėjo ant kėdutės prie baro ir žiūrėjo į savo atvaizdą lange: 
susikūprinęs vyras pakelia prie lūpų stiklinaitę viskio ir geria, tada pade- 
da ją. 

To vyro veide — visiška neviltis. 

Jis išgėrė paskutinius lašus ir nuėjo į svetainę pažadinti Kelės. Reikėjo 


dar pasišnekėti. 


Jie šnekėjosi iki pusiaunakčio, o vėliau visiškai išsekęs Tomas bandė 
užmigti. Tačiau jis nesudėjo akių ir trečią valandą. Ir ketvirtą. Blaškė- 
si. Vartėsi. Nerimdamas, kankinamas troškulio, iš skausmo plyštančia 
galva. 

Šiąnakt jie saugūs. Šiąnakt jam nereikėjo rūpintis dėl grasinimų. Kelė 
užtikrino, kad policija juos apsaugos. Tomas abejojo tokiu jos pasitikė- 
jimu. 


Aušo. Penktą valandą jis klausėsi padangų čežėjimo, zvimbimo, bu- 


166 PETER JAMES 


telių dzingsėjimo. Dar po valandos kitos vaikai prabus, atskuos į jų miega- 
mąjį, ners į jų.lovą. Šeštadienis. Jis visada dievino šeštadienius. Tai buvo jo 
mėgstamiausia savaitės diena. 

Kelė sakė, kad tą informaciją jis gali pateikti policijai konfidencialiai 
ir policija į tai atsižvelgs. Kaip tada kas nors galėtų sužinoti, kad jis kalbė- 
josi su policija? 

— Ar viskas gerai, mielasis? — staiga prašneko Kelė. 

— Aš vis dar nemiegu, — pasakė jis. — Nebuvau sudėjęs nė bluosto. 

— Ir aš ne. 

Jis susirado jos ranką ir paspaudė. Ji irgi spūstelėjo. 

— Aš myliu tave, — pasakė jis. 

— Ir aš tave. — Patylėjusi ji paklausė: — Ar apsisprendei? 

Šiek tiek luktelėjęs jis tyliai ištarė: 

— Taip. 

Rojus Greisas irgi nemigo tą naktį. Galvoje sukosi begalinis sąrašas 
dalykų, kuriuos reikėjo patikrinti vykdant „Operacija „Lakštingala“. Ir 
Brento Makenzio žodžiai neišėjo iš galvos. 

„Reikalas tas, drauguži, kad jie sako man, jog jums gresia rimtas pa- 
vojus. Kažkas, susijęs su tuo skarabėjumi. Saugokis.“ 

Ką jis turėjo galvoje? Gal jis paprasčiausiai sugavo jo minčių virpesį? 
Tas skarabėjas juk niekaip neišėjo iš galvos. 

Ir vėl jo mintys nuklydo prie.Dženės Streton. Jis atsiribojo nuo jos 
tėvą prislėgusių emocijų — per šitiek metų jis jau užsigrūdino. Galbūt net 
per daug užsigrūdino, — tas jam nelabai patiko, — tačiau, ko gero, tai 
vienintelis būdas išsilaikyti. Jis mąstė apie tai, kas jai buvo padaryta. Kokia 
prasmė nupjauti galvą, ber palikti plaštaką? Gal tokiu būdu norėta kažką 
pranešti? Kam? Policijai? O gal tai tebuvo klaikus trofėjus? 

O dėl ko tas skarabėjas? 

Žmogžudys — ar žmogžudė — norėjo pademonstruoti savo inte- 
lektą? 

Jis niūriai prisiminė Alisonos Vosper perspėjimą. Aišku — tai pa- 
skutinis jo pasispardymas. Jeigu jis norėjo išlaikyti savo darbą ir toliau likti 
Braitone, reikėjo surasti Dženės žudiką, ir jis nebegalėjo susimauti, laikraš- 
čiuose neturėjo pasirodyti jokių antraščių, kad farai mirksta okultizme ir 
kad kas nors žuvo besivaikydamas automobilių vagišius. 

Dabar reikėjo eiti lyg per prakeiktus kiaušinio lukštus. 

„Gal būtų lengviau eiti per vandenį“, — pagalvojo jis. 


Šeštą valandą ryto Greisui jau įgriso klausytis pieno butelių tarškėji- 
mo, kažkur lojančių šunų ir savo paties sumautų minčių. 

Jis atmetė antklodę, atsisėdo ir taip pabuvo minutėlę. Akys degė 
nuo nemigos, galva tvinkčiojo. Gal per visą naktį jis ir nusnaudė kokį 
pusvalandį, o gal ir ne. Ir šį vakarą laukė pasimatymas. Labai, labai rimtas 
pasimatymas. 

Tai irgi prisidėjo prie nemigos. Jaudulys. Tarsi koks iki ausų įsimy- 
lėjęs paauglys! Ir jis nieko negalėjo sau padaryti. Net nebeprisiminė, kada 
paskutinį kartą taip jautėsi. 

Nupėdino prie lango, šiek tiek pratraukė užuolaidas ir pažiūrėjo į 
lauką. Turėjo būti graži diena: dangus — grynutėlė tamsi mėlynė. Ir ra- 
muma. Didžiulis strazdas sunkiai šokčiojo po rasos nupraustą veją kapsė- 
damas žemę, ieškodamas kirminėlių. Prieš akis — Sendės sukurtas kiniško 
tipo tvenkinukas, kuriame plūduriavo vandens augalėliai, — asimetriškas 
ovalas ir dideli plokšti akmenys. Ji buvo prisodinusi daugybę gėlių ap- 
link vejos pakraščius. Daug išnyko, o tos, kurios išliko, augo be tvarkos, 
chaotiškai. 

Jis nieko neišmanė apie sodininkystę, tai buvo Sendės valdos. Tačiau 
su dideliu džiaugsmu padėjo jai kurti savo ypatingąjį sodą iš tos neišvaiz- 
džios aštuonių akrų pievos ir pakraščių, nuo kurių viską ir pradėjo. Jis 
klusniai kasė ten, kur paliepta, tręšė, laistė, tampė aukštyn ir žemyn durpių 
maišus, ravėjo ir sodino. Nuolankus brigadininkės Sendės tarnas. 

Puikūs tai buvo laikai, kai abu kūrė savo ateitį, namus, savo lizdą, 
cementavo gyvenimą draugę. 

Dabar jos numylėtas sodas apleistas. Netgi pieva apėjo piktžolėmis, 

apšiuro. Jis jautėsi kaltas ir kartais pagalvodavo, ką ji pasakytų, jeigu su- 
grįžtų. 

Šeštadienio rytai. Būdavo, jis anksti išeidavo pabėgioti ir grįždamas 
parnešdavo Sendei migdolinį raguoliuką iš Bažnyčios garvėje esančios duo- 
nos parduotuvės ir Daily Ma:l laikraštį. 

Jis iki galo atitraukė užuolaidas. Šviesa užplūdo kambarį. Staiga 
pirmą kartą per tuos nepilnus devynerius metus jis pažiūrėjo į kambarį 
kitomis akimis. 

Tai buvo moters miegamasis, dekoruotas įvairių atspalvių rožine spal- 
va. Viktorijos laikų raudonmedžio tualetinis staliukas, kurį jie nusipirko 
pusvelčiui Gardner gatvės turguje, nuklotas vien moteriškais daikčiukais: 
šukomis, šepečiais, kosmetika ir kvepalų buteliukais. Ir įrėminta nuo- 
trauka: Sendė vakarine suknele ir jis puošniais drabužiais stovėjo šalia „SS 
Black Watch“ laivo kapitono. Tai buvo vienintelis jų kruizas. 

Ant grindų tebegulėjo jos šlepetės, ant sienos, prie lovos, tebekabėjo 
jos naktiniai marškiniai. Staiga jam dingtelėjo mintis: kas būtų, jeigu jis 
atsivestų kitą moterį? Kaip ji jaustųsi? 

Ką pagalvotų Kleo? 

Dar niekada tokios mintys nebuvo šovusios jam į galvą. Šitas namas 
buvo tarsi įstrigęs laike. Viskas tebebuvo išlikę taip, kaip buvo tą dieną, tą 
antradienį, liepos 26-ąją, kai Sendė tarytum skradžiai žemę prasmego. 

Jis viską taip puikiai prisiminė. 

Tą jo trisdešimtojo gimtadienio rytą Sendė pažadino jį atnešusi 
padėklą su mažyčiu pyragėliu ir žvakute ant jo, šampano taure ir labai 
nepadoriu gimtadienio atviruku. Jis išvyniojo jos dovanas, vėliau jiedu 
mylėjosi. 

Jis išvažiavo iš namų vėliau negu paprastai — penkiolika minučių po 
devynių. Braitono policijos skyriuje atsirado šiek tiek po pusės dešimtos. 
Kabinete turėjo vesti trumpą pasitarimą dėl „Pragaro angelų“ baikerio nu- 
žudymo, kuris buvo rastas Šorhemo uoste už nugaros surištomis rankomis 
ir prie kojų pririštu šlakbetonio bloku. Greisas buvo pažadėjęs grįžti namo 
anksti ir atšvęsti gimtadienį drauge su kita pora: jo geriausiu draugu Diku 
Poupu, taip pat detektyvu, ir jo žmona Lesle, su kuria Sendė labai gerai 
sutarė. Kadangi teko nuveikti neatidėliotinus darbus, susijusius su tuo įvy- 

kiu, jis parvažiavo namo dviem valandomis vėliau negu planuota. Sendė 
buvo dingusi. 

Iš pradžių jis pagalvojo, kad žmona supyko dėl jo vėlavimo ir sumanė 
protestuoti. Namai buvo tvarkingi; jos rankinukas ir automobilis dingę; 
nesimatė jokių grumtynių pėdsakų. 

Po paros jos senas juodas „VW Golf“ buvo rastas Getviko oro uosto 
trumpalaikėje automobilių stovėjimo aikšrelėje. Dingimo rytą buvo du 
kartus pasinaudota jos kreditine kortele: Boors vaistinėje ir Tesco. Ji ne- 
buvo pasiėmusi jokių drabužių ar kitų savo daiktų. 

Jų ramios, gyvenamaisiais namais apstatytos, netoli pajūrio esančios 
gatvelės kaimynai nieko nematė. Iš vienos pusės gyveno labai draugiška 
graikų šeima, kuri turėjo mieste keletą kavinių, tačiau jie buvo išvažiavę 
atostogauti. Iš kitos — senyva našlė, kuri turėjo klausos problemų ir mie- 
godavo paleidusi televizorių visu garsu. Netgi dabar, 6 valandą 18 minučių 
ryto, pro sujungtų namų sieną girdėjosi duslus amerikietiškas balsas — lyg 
ir Džono Veino, kuris kreipėsi į ką tik susemtų bastūnų grupę. 

Jis nusileido į virtuvę svarstydamas, ar išgerti arbatos puodelį, ar 
pirmiau pabėgioti. Jo auksinis karosas kaip visada sukiojosi apvaliame 
akvariume. 

— Labas rytas, Marlo! — linksmai pasisveikino jis. — Rytinis plau- 
kiojimas? Ar išalkai? 

Marlo kelis kartus pažiopčiojo. Menkas pašnekovas. 

Jis pripylė virdulį, prisitraukė kėdę ir atsisėdęs prie virtuvės stalo dai- 
rėsi ieškodamas Sendės pėdsakų šiame kambaryje. Išskyrus sidabro spalvos 
šaldytuvą, beveik viskas buvo raudona arba su raudonu piešiniu. Orkaitė 
ir indų plautuvė — raudonos, visų baldų rankenėlės, dujų degiklio viršus, 
durų rankenų bumbulai — raudoni. Netgi virtuvės stalas buvo raudonai 
baltas. Sendė taip norėjo. Tuo metu tai buvo madingiausia spalva, tačiau 
dabar viskas atrodė šiek tiek pabodę, o keramikos paviršiai jau gerokai 
apdaužyti. Kai kurie lankstai pasmukę. Dažytas paviršius subraižytas, ne- 
švarus. 

Jis puikiai žinojo, kad geriausia jam būtų gyventi bute. Čia jie visi 
labai nerado vietos — jis pats, Marlo ir Sendės šmėkla. 


Atidarė dureles po kriaukle, pasilenkęs ištraukė juodų šiukšlių maišų 

ruloną ir vieną atsiplėšė. Tada paėmė nuo lentynos nuotrauką, kurioje 
buvo jis su Sende, ir įbedė į ją akis. Tai buvo jų medaus mėnesio nuo- 
trauka, fotografavo nepažįstamas žmogus Greiso fotoaparatu. Jiedu stovėjo 
pačioje Vezuvijaus kalno viršūnėje. Po sunkaus kopimo buvo suplukę, su- 
prakaitavę, abu vilkėjo sportinius marškinėlius, o fone — krateris, pusiau 
paskendęs pilkame debesyje. 

Jis įdėjo nuotrauką į maišą ir stovėjo, tarytum laukdamas perkūno 
trenksmo. 

Nieko neatsitiko. 

Tiktai perkūniška kaltė užgriuvo. O jeigu šį vakarą viskas klostysis 
kuo puikiausiai ir po vakarienės jis atsives čionai Kleo Morėj? 

Jis suprato, kad reikėjo pašalinti viską, kas priklausė Sendei. Siaubin- 
gas akmuo ant jo pečių. Ištisas kalnas. 

Tačiau galbūt jau atėjo tam laikas? 

Dar pagalvojęs jis ištraukė nuotrauką iš maišo ir padėjo atgal ant 
lentynos. Bus keista, jeigu jis neturės nuotraukų. Tereikia sumažinti jos 
asmeninių daiktų arsenalą visame name. 

Miegamajame pažiūrėjo į plaukų šepetį. Jame vis dar tebebuvo jos 
ilgų šviesių plaukų sruogelių. Išpešė vieną plaukelį, pakėlė arčiau akių ir 
staiga krūtinėje pajuto švininį gumulą. Paleido jį, stebėjo, kaip plaukas nu- 
sileido ant kilimo. Dabar gumulas įstrigo gerklėje. Paėmęs šepetį pauostė, 
tačiau nebebuvo likę Sendės dvelksmo, tiktai kažkoks sausas, išsivadėjęs 
kvapas. 

Įkišo į maišą, o iš paskos ir kitus jos daiktus, surinktus nuo tualeti- 
nio staliuko ir vonios kambario. Nunešė maišą į kambarėlį, kuriame buvo 
laikomas įvairus šlamštas, ir padėjo šalia tuščio lagamino, dėžės, kurioje 
buvo supakuotas jo skreitinis kompiuteris, ir kelių kalėdinio vyniojamojo 
popieriaus ritinėlių. 

Tada persirengė šortais, marškinėliais ir sportbačiais, įsidėjo kišenėn 
penkių svarų banknotą ir išėjo pabėgioti. 

Kaip visada nubėgo tiesiai į Kingsvėjų — plačią dviejų juostų gatvę, 
einančią palei Houvo pajūrio bulvarą. Vienoje gatvės pusėje stovėjo namai, 
o už kokios pusmylės prasidėjo didžiulių namų kvartalai ir viešbučiai: vie- 
ni — šiuolaikiniai, kiti — Viktorijos laikų, treti — regentystės laikų sti- 


SKARABĖJO PRODUKCIJA 171 


liaus. Priešais buvo dvi nedidelės valčių lagūnos ir žaidimų aikštelė, vejos, 
toliau — pasivaikščiojimo takas, už jų — akmenuoti paplūdimiai ir vos už 
mylios į rytus — senojo Vest tilto į jūrą liekanos. 

Aplinkui dar nebuvo nė gyvos dvasios ir atrodė, tarsi visas miestas 
priklausytų jam vienam. Jis dievino tokį ankstyvą savaitgalio metą, kai jau- 
tiesi tarytum neteisėtai įgijęs pirmenybę prieš pasaulį. Potvynis jau buvo 
atslūgęs, saulės kamuolys gerokai pakilęs virš horizonto. Tolumoje, jūros 
užliejamoje dumblėtoje seklumoje, vaikštinėjo vyras švytuodamas metalo 
detektoriumi. Horizonto platybėse krovininis laivas atrodė tarsi dėmė, lyg 
būtų sustingęs vietoje. 

Greiso link artinosi gatvių valymo mašina, kriokdama, sukdama še- 
pečius, susemdama įprastines penktadienio nakties liekanas: išmėtytas kar- 
tonines dėžutes nuo išsinešamojo maisto, kokakolos skardinėles, cigarečių 
nuorūkas, vieną kitą švirkšto adatą. 

Greisas sustojo tako viduryje, netoli miegančio prasilakėlio, susi- 
rangiusio ant suoliuko, ir pradėjo mankštintis, giliai kvėpdamas tokį pa- 
Žįstamą, mielą pajūrio kvapą, — gaivaus, švelnaus oro druskingą kvapą, 
persunktą rūdžių, degutų, senų virvių ir pašvinkusios žuvies, — kurį senoji 
Braitono pajūrio būstų savininkų karta savo brošiūrose mėgdavo vadinti 
0ZOnu. 

Paskui leidosi bėgti šešių mylių trasa — iki valčių prieplaukos ir atgal. 
Baigdamas paskutinę mylią jis visada pasukdavo tolyn nuo jūros, į Houvo 
pagrindinę Bažnyčios gatvę, kurioje buvo pilna parduotuvių, užsukdavo į 
visą parą dirbančią bakalėjos krautuvę nusipirkti pieno, laikraštį ir gal dar 
kokį akį patraukusį žurnalą. Galbūt šį rytą jis nusipirks dar vieną madų 
žurnalą. Pavyzdžiui, Arena. Gal bent nugriebs kokią idėją, kaip apsirengti 
šį vakarą. 

Jis stabtelėjo priešais parduotuvės duris pusiau atsigavęs nuo bėgioji- 
mo, pusiau išsekęs nuo bemiegės nakties ir kiaurai permirkęs prakaitu. Dar 
pasirąžė ir, įėjęs parduotuvėn, patraukė į laikraščių ir žurnalų skyrių. Ir iš 


karto pamatė rytinio CArgus antraštes: 

Kunkuliuodamas pykčiu, stvėrė nuo stovo laikraštį. Dženės Streton 
nuotrauka, kurią jis vakar leido išplatinti. Apačioje — mažytė skarabėjo 


nuotrauka. 


Sasekso kriminalinis skyrius atsisako pasakyti, ar retas vabalas, 
skarabėjas, kuris nesiveisia Britų salose, galėtų būti svarbiausias 
raktas išaiškinant Dženės Streton žudiką. Paprašius patvirtinti, 
jog skrodimo metu vidaus reikalų patologas gydytojas Freizeris 
Teobaldas rado tą vabalą, Braitono ir Houvo kriminalinio skyriaus 
vyresnysis inspektorius Rojus Greisas, atliekantis šio įvykio tyri- 


mą, atsisakė komentuoti... 


Greisas spoksojo į tuos žodžius. Įsiūtis augo kas sekundę. Atsisakė 
komentuoti? Niekas, po perkūnais, neprašė jo jokių komentarų! Ir jis buvo 
griežčiausiai uždraudęs užsiminti spaudai apie rastą vabalą! 

Koks prakeiktasis tai paviešino? | 

Palindęs po dušu, paskubomis sukirtęs dubenėlį grūdų ir, nors buvo 
šeštadienis, įlindęs į tamsų kostiumą su baltais marškiniais, pasirišęs pa- 
prastą kaklaraištį, — nes nežinia, kur teks šią dieną nusibelsti ir su kuo 
susitikti, — Greisas pasirodė Svarbiausiųjų įvykių skyriaus pirmajame 
kabinete prieš pusę devynių, bjauriai nusiteikęs ir. pasirengęs kam nors 
gyvam nudirti kailį. 

Visas jo būrys jau buvo susirinkęs. Sprendžiant iš veidų, visi jau buvo 
matę C Zrgus antraštę. 

Jis nutėškė laikraštį ant stalo — gal kas dar neskaitė. Vietoj pasisvei- 
kinimo išrėžė: 

— Gerai, kuris, po velnių, prisiimate kaltę? 

Glenas Brensonas, Nikas Nicholas, Bela Moj, Ema Džeinė Boutvud, 
Normanas Potingas ir grupės nariai sutrikę žiopsojo į jį. 

Greisas įbedė kaltinantį žvilgsnį į pirmąjį taikinį — Normaną Potingą. 

— Turi kokių minčių, Normanai? — paklausė jis. 

— Šio straipsnio autorius yra tas jaunas žurnalistas Kevinas Spine- 
la, — kaimietiškai sududeno Potingas. 

Staiga Greisas suvokė, kad iš piktumo net nedirstelėjo į straipsnio 
autoriaus pavardę. Matyt, buvo išsekęs, smegenys nedirbo po bemiegės 
nakties. Ilgas bėgimas dažniausiai suteikdavo jėgų, jį pakraudavo, tačiau šią 
akimirką jautėsi išsekęs ir norėjo stiprios kavos. Keli puodukai jau garavo 
ant stalo, kutendami jo uoslę. 

Kevinas Spinela buvo neseniai pradėjęs dirbti laikraštyje. Jaunas aš- 
trialiežuvis naujokas, nusikaltimų apžvalgos korespondentas, begrindžian- 
tis savo kylančią reputaciją Sasekso policijos kaina. Ir Greisas, ir dauguma 
jo bendradarbių jau buvo su juo susidūrę. 

— Gerai, Normanai, tavo pirmoji šios dienos užduotis — susirasti 
šitą šunkarą ir sužinoti, iš ko jis išpešė šitą žinią. 

Seržantas detektyvas patempė lūpą ir gurkštelėjo kavos. 

— Ko gero, pasakys, kad neišduoda savo šaltinių, — pareiškė jis taip 
manieringai, jog visiškai įsiutino Greisą. 

Greisas vos susivaldė neužrėkęs ant jo, nes juk nepaneigsi — Potingas 
lyg ir teisus. 

— Bėda ta, Rojau, — prašneko Brensonas, — kad aplink blaškosi 
koks šimtas iš specialiosios tarnybos ieškodami aukos galvos. Gali būti bet 
kuris iš jų. Ir bet kuris iš SOCO darbuotojų. Ir iš koronerio žmonių. Ir iš 
morgo. 

Greisas žinojo, kad jis teisus. Tai ir buvo ypatingojo tyrimo problema. 
Visi smalsūs — tokia jau žmogaus prigimtis. Užtenka, kad vienas prasižio- 
tų, ir žinia akimirksniu pasklinda. 

Bet kiek žalos bus padaryta! Arba jau padaryta. 

Atidėjęs šį klausimą, Greisas perbėgo akimis Belos Moj ir Eleonoros 
parengtą sąrašą ir pasakė, kad ir toliau šio tyrimo metu informuos apie 
naujausius įvykius du kartus per dieną. Normanas Potingas vėl jį per- 
traukė: 

— Niekada negali žinoti, Rojau: gal ir galėtume prispausti tą Keviną 
Spinelą. | 

— Kokiu būdu? — pasiteiravo Greisas. 

— Na, girdėjau, kad jis, ko gero, nešioja kitokią kepuraitę. Supranti, 
minko kitokį šūdą. 

Greisas net puolė į neviltį pajutęs, jog Potingas vėl rengiasi pasireikšti. 

— Mes vartojame kitokį žodį — gėjus. 

— Būtent, drauguži. 

Greisas rūsčiai spoksojo į jį. Tas Normanas Potingas buvo tiesiog ati- 
trūkęs nuo realaus pasaulio. 

— Ir kaip tai mums padėtų? 

Potingas iš kišenės išsitraukė erikos šaknies pypkę jau gerokai nu- 
čiulptu galu ir užsižiūrėjo į ją papūtęs lūpas. 

— Man įdomu, kaip Cfrgus laikraščio, Braitono ir Houvo balso, 
redaktorius jaustųsi išgirdęs, kad jam dirba pederastas. 

Greisas negalėjo patikėti savo ausimis. 

— Normanai, kadangi Braitone ir Houve yra didžiausia visoje Jung- 
tinėje Karalystėje gėjų bendruomenė, manau, jis tik džiaugtųsi, jei visą jo 
redaktorių kolegiją sudarytų gėjai. 

Potingas atsisuko į Emą Džeinę ir stipriai mirktelėjo jai; lūpų kam- 
pe net ištryško seilių pūslelė. Badydamas nykščiu sau į krūtinę, jis pa- 
reiškė: 

— Viskas gerai, mieloji: laimė, aplinkui dar yra keletas tikrų vyrų. 
Nesnausk ir pasinaudok. 

— Kai tokį surasiu, taip ir padarysiu, — atsakė ji. 

— Normanai, — tarė Greisas, — kaip tu kalbi? Norėčiau, kad po šio 
susirinkimo ateitum į mano kabinetą. 

Tada jis kreipėsi į būrį: 

— Gerai, susikaupkime. Aš ir Ema Džeinė vienuoliktą valandą tu- 
rime susitikimą Bromlio vabzdžių auginimo ūkyje. Normanai, tavo diena 
jau suplanuota: patikrinti Spinelos ir Dženės Streton atsakiklį. 

Jis paskirstė kiekvienam dienos užduotis. Jeigu viskas klosis gerai, po 
pietų jis turės vieną laisvą valandą, per kurią nedelsdamas rimtai išsirinks 
ir nusipirks drabužius. 

Jis stengėsi nuslopinti kylantį kaltės jausmą, kad, užuot sutelkęs visą 
dėmesį Dženei Streton, galvojo apie savo reikalus. Žinoma, juk galėjo leisti 
sau bent vieną malonumą po visų tų pragariškų metų? 

Ir vėl mintys apie Sendę užplaukė tarytum juodas debesis ant saulės. 
Ji visada buvo čia, tylutėliai. Tarytum jam visur reikėtų jos pritarimo. Jam 
buvo nesmagu, kad prieš kelias valandas sumetė visus jos daiktelius į šiuk- 
šlių maišą. O kas, jeigu šį vakarą jis parsives Kleo Morėj? 

Arba gal tiesiog norėdamas išsklaidyti praeitį ir pasiruošti ateičiai? 

Kai tik nutvers bent minutėlę laiko sau, išsyk nueis pas nekilnojamo- 
jo turto agentą ir parduos tą prakeiktą namą. 

Vien nuo tokios minties tarsi kalnas nusirito nuo pečių. 

Suskambo Gleno Brensono telefonas. Jis pažvelgė į Greisą ir sulaukė 
linktelėjimo. 

— Įvykių kambarys, kalba seržantas detektyvas Brensonas. Kuo galiu 
padėti? 

— Ar žinote, kodėl dauguma vyrų miršta anksčiau negu jų žmo- 
nos? — staiga paklausė Normanas Potingas. 

Kad ir kaip stengdamasis klausytis Brensono pokalbio, Greisas įsi- 
tempė laukdamas, ką Potingas papliurps toliau. 

Išvydęs visų besipurtančias galvas, Potingas pasakė: 

— Kadangi jie patys to nori! 

Moterys sutartinai garsiai sudejavo. Glenas Brensonas tvirčiau pri- 
spaudė telefoną prie ausies, o antrąja užsidengė ranka, kad bent kiek su- 
mažintų triukšmą. 

Krizeno tiktai Potingas, nes niekam kitam nebuvo juokinga. 

— Ačiū, Normanai, — pasakė Greisas. 

— Turiu ir daugiau iš tos pačios serijos, — pasigyrė seržantas detek- 
tyvas. 

— Net neabejoju, — atšovė Greisas. — Tačiau dabar — šeštadienio 
rytas, be ketvirčio devynios. Gal malonėtum papasakoti šiek tiek vėlėliau, 
kai jau būsime suėmę žudiką? 

— Geras sumanymas, — atsakė Potingas, pamąstęs kelias sekun- 
des. — Nieko negaliu prikišti, Rojau. 

Greisas įdėmiai žiūrėjo į jį: kartais sunku pasakyti, ar tas žmogus 
buvo protingas, ar visiškas kvailys. Kiek jam buvo tekę susidurti su šiuo 
seržantu detektyvu, jis būdavo ir toks, ir anoks. 

Brensonas, ant juodų marškinėlių užsivilkęs brangiai atrodantį odinį 
švarką be apykaklės, paskubomis blonknote užsirašė numerį. 


176 PETER JAMES 


— Po dešimties minučių, — pasakė jis. — Aš jums paskambinsiu. 
Ne, nesijaudinkite. Visiškai. Dėkui. 

Visi staiga nutilo ir sužiuro į jį. Brensonas išjungė telefoną ir pasakė: 

— Lyg ir dar vienas pėdsakas. 

— Kas nors gero? — pasiteiravo Greisas. 

— Vienas vyrukas skambino iš telefono automato, nes bijojo 
skambinti iš namų. Jis ėmė nerimauti dėl kažkokio automobilio, sto- 
vėjusio tolėliau gatvėje. Norėjo praeiti pro jį ir patikrinti. Aš turiu jam 
paskambinti lygiai po dešimties minučių. — Brensonas pasižiūrėjo į savo 
laikrodį, nerūdijančio plieno stačiakampį, kurį visiems įkyriai demons- 
truodavo. Jis kiekvienam aiškino, kad tai rusų narų laikrodis, kurį pirko 
kažkokioje labai modernioje Braitono parduotuvėje. Tubūt buvo pats 
didžiausias rankinis laikrodis pasaulyje. Greisui teko matyti senoviškus, 
ant grindų stovinčius aukštus laikrodžius, kurių ciferblatai buvo ma- 
žesni. 

Nuo trečiadienio popietės, kai buvo viešai paskelbta žinia apie žmog- 
žudystę, jie sulaukė dviejų šimtų penkiasdešimt skambučių. Visus juos rei- 
kėjo patikrinti, ir gal tik nedidelis procentas bus vertas dėmesio. O dabar, 
kai OC frgus paskleidė žinią apie skarabėją, — o ji rytoj nubanguos per visus 
šalies laikraščius, — skambučių, ko gero, padaugės, ir jiems teks gerokai 
paplušėti, kol atrinks rimtus nuo kvailų. 

— Tuščias laiko gaišimas ar rimtas reikalas? — paklausė Greisas. 


— Jis sako manąs, jog matė, kaip buvo nužudyta Dženė Streton. 

Greisas vairavo nepažymėtą „Mondeo“, o Ema Džeinė Boutvud, pa- 
sipuošusi tamsiai mėlynu kostiumėliu ir melsva palaidinuke, sėdėjo šalia, 
pasidėjusi ant kelių didžiulį rudą voką, o ant jo — iš interneto išsispaus- 
dintą kelionės maršrutą. 

Dažniausiai Greisas vienos valandos kelionę išnaudodavo artimes- 
niam ryšiui su jaunesniu savo būrio nariu, tačiau šį rytą jo smegenys buvo 
kaip reikiant ištampytos, ir nepasakytum, kad Normanas Potingas prie to 

neprisidėjo. Taigi jųdviejų pokalbis buvo trumpas. Ema Džeinė truputį 
papasakojo apie save: jos tėvas turėjo reklamos agentūrą Istburne, o jos 
broliukui prieš kelerius metus buvo išoperuotas smegenų auglys. Užteko ir 
tiek. Tačiau ji mažai ką išgirdo iš jo lūpų — po kelių nesėkmingų bandymų 
jį prakalbinti, mergina suprato, kad jam reikėjo ramybės. 

Jis važiavo 75 mylių per valandą greičiu, M25 greitkeliu prieš laik- 
rodžio rodyklę. Šį kelią jis mažiausiai mėgo, o dėl dažnų grūsčių žmonės 
jį vadindavo didžiausia pasaulyje automobilių stovėjimo aikštele. Bet šį 
šeštadienio rytą eismas buvo nedidelis, stabčioti neteko. Ankstyvas rytas 
buvo gražus, tačiau dabar oras subjuro, dangus traukėsi grėsmingais juo- 
dais debesimis. Ant priekinio stiklo nukrito keli lietaus lašai, nors valytuvų 
dar nereikėjo įjungti. Jis beveik ir nepastebėjo jų, nes važiavo įjungęs auto- 
pilotą, o mintys sukosi apie paskutinįjį įvykį. 

Dženė Streton buvo nužudyta antradienio naktį, o dabar buvo šeš- 
tadienio rytas, mąstė jis. Ir vis dar nėra nei galvos, nei motyvo, nei jokio 
įtariamojo. 

Nė vieno sumauto pėdsako. 

O Alisona Vosper pasakė, kad pirmadienį į Braitono kriminalinį 
skyrių atkeliauja superarogantiškas inspektorius detektyvas Kasjanas Pju iš 
Londono policijos ir turės tą patį rangą kaip ir jis. Greisas nė kiek neabejo- 
jo, kad policijos viršininko pavaduotoja tik ir laukė, kol jis žengs ne taip, o 
tada bus žaibiškai nušluotas nuo šios bylos ir jo vietoje atsisės Pju su savo 
žvilgančiais šviesiais plaukais, angeliško mėlio akimis ir tokiu balsu, kuris 
gręžia it dantisto grąžtas. 

Alisona Vosper versis per galvą, kad tik jos naujasis statytinis (Grei- 
sas tik tokiu jį ir laikė) kuo greičiau pasižymėtų, o kur tu rastum geresnį 
trampliną nei šią visų dėmesį atkreipusią žmogžudystę, į kurią įklimpo 
dabartinė komanda. 

Greisą labiausiai glumino nužudymo barbariškumas — užpuolikas 
turėjo būti visiškas beprotis, tačiau seksualinio smurto nereiškė. Ar jis buvo 
išprotėjęs, ar šizofrenikas, kaip ir Piteris Satklifas, Jorkšyro Žudikas? Tas, 
kuris girdėjo Dievo balsą, liepusį jam žudyti kekšes? 

O gal Dženė Streton turėjo priešų? 

Aišku, jos paskutinis vaikinas, Džastinas Remingtonas, buvo poten- 

cialus įtariamasis, tačiau Dženės tėvas sakė, kad jis toli gražu nepanašus į 
tokį. Bela Moj buvo puiki žmonių žinovė, ir Greisas galės geriau spręsti 
apie jį, kai Bela grįš po pokalbio su juo, kuris turėjo įvykti šiandien, žino- 
ma, jeigu jai pavyks Džastiną nutverti. Jeigu jai kils bent mažiausias įtari- 
mas, kad kažkas ne taip, tada jis pats nuvažiuos pasimatyti su juo. Tačiau 
jeigu, kaip jis buvo įsitikinęs, Džastinas Remingtonas, čia niekuo dėtas, 
tada kas? Kodėl? Kur žudikas dabar? Pasirengęs vėl pulti? 

Vakar, po susitikimo su Brentu Makenziu, jis, nusipirkęs žuvies su 
traškučiais ir marinuotą svogūnėlį, grįžo į jau ištuštėjusią darbovietę. Už- 
gėrė užkandį arbata, kurios prisileido iš automato, ir įniko į visą turimą 
šio įvykio medžiagą, kurią jam buvo parengusi būrio mašininkė Hana 
Lokslėj. 

Jis ilgai sėdėjo žiūrėdamas į Dženę Streton nuotraukoje, o tada — į 
dvi dideles baltas lentas. Ant vienos iš jų buvo prikabinta karinio topog- 
rafhinio žemėlapio dalis, kurioje buvo Pishevenas. Dvi vietos, kuriose rasta 
plaštaka ir begalvis torsas, apvestos raudonai. Ten pat kabėjo lavono nuo- 
traukos iš įvykio vietos ir dar pora, nufotografuotų skrodimo metu; vienoje 
— vabalas jos tiesiojoje žarnoje. Dabar jis jau viską ryškiai įsivaizdavo ir 
staiga pasibjaurėjęs nusipurtė. 

„Kas tau, Džene, atsitiko tą antradienio naktį? Ir kas tas Entonas? Ar 
jis šitaip padarė?“ 

Jo mintys nukrypo į Dereką Stretoną. Jungtinėje Karalystėje beveik 
95 procentus visų žmogžudystės aukų nužudo arba jų šeimos narys, arba jų 
pažįstamas. Nejaugi jiedu su Glenu Brensonu ką nors pražiūrėjo, kai vakar 
sėdėjo pas Dženės tėvą? Gal jis ką nors pasakė, kas galėjo sukelti mintį, jog 
tai jis paskerdė savo dukrą? Visko galima tikėtis — per šitiek darbo me- 
tų Greisas daug ko prisižiūrėjo. Tačiau Stretonas atrodė nuoširdus: nu- 
liūdęs tėvas, prislėgtas, pasimetęs. Tiesiog jo negaubė aura, būdinga 
žudikui. 

Atgijo automobilio radijas. Jų jau nebepasiekė Sasekso policijos radi- 
jo bangos, ir įsijungė Bromlio zonos dispečeris, kviečiantis policijos auto- 
mobilį į autoįvykio vietą. Ema Džeinė pritildė garsą. 

— Jau beveik atvažiavome, — pasakė ji. — Už kito rato važiuok 


tiesiai, o paskui turėtų būti antra gatvė kairėje. 

Staiga dangus tarsi praplyšo, lietus užpylė priekinį stiklą, šokčiojo 
ant „Fordo“ gaubto, kalė lyg akmenukai į stogą. Greisas įjungė valytuvus, 
iš pradžių paleido juos lėtai, vėliau greičiau. Jie aptraukė stiklą tarsi ne- 
permatoma vandens plėvele, ir Greisui teko gerokai susikaupti, kol stiklai 
bent kiek praskaidrėjo. 

— Ar tau patinka vabzdžiai? — paklausė Greisas. 

Ema Džeinė išsiviepė. 

— Tiesą sakant, ne. O tau? 

— Nesižaviu jais, — prisipažino jis. 

Jis pasuko, kaip lieptas, kairėn, į kelią, apstatytą ketvirtojo dešimtme- 
čio stiliaus namais, kurie buvo sujungti poromis. Nelabai kuo skyrėsi nuo 
jo gatvės, pagalvojo jis. Tolumoje matėsi nedideli pramonės objektai, o už 
jų kelias nėrė po geležinkelio tiltu. Toliau, kairėje, buvo pritūpę daugiau 
pusiau sujungtų namų, o už jų — judrių parduotuvių eilė. 

— Štai čia, — nurodė konsteblė detektyvė. 

Greisas sumažino greitį ieškodamas, kur galėtų pastatyti automobilį. 
Čia buvo duonos parduotuvė, vaistinė ir smulkių senienų krautuvė, prieš 
kurią buvo išdėliotos senos kėdės, žaislinis automobiliukas, pušinis stalas 
ir keli kiti baldai. Už jų matėsi sveikatos centras, toliau — sporto prizų 
parduotuvė, o šalia jos — lyg ir kambarinių gyvūnėlų parduotuvė, kurios 
lange buvo pilna mažų tuščių narvelių. Virš lango švietė užrašas: „ERIDŽAS 
IR ROBINSONAS — IMPORTUOTOJAI IR TIEKĖJAI.“ 

Jie pastatė automobilį aikštelėje šiek tiek tolėliau ir nubėgo per lietų, 
Ema Džeinė laikydama savo didįjį rudą voką virš galvos. Įsmuko pro duris, 
kurių skambutis gana garsiai dzingtelėjo pranešdamas apie jų pasirodymą. 
Patralpa buvo menkai apšviesta ir nuo lubų iki grindų apstatyta narveliais, 
kurie iš užpakalio buvo apšviesti ultravioletine šviesa. Kai kuriuose šliau- 
žiojo vabzdžiai. Jis įsižiūrėjo į narvelį, buvusį arčiausiai, vos už kelių colių 
nuo jo, ir pamatė trukčiojant dvi rudas ragų šakas. Labai didžiulis vabalas, 
per didelis ir per arti, kad galėtumei jaustis ramiai. Jis atsitraukė per porą 
žingsnių, brūkštelėjo nuo antakio lietaus lašus ir susiraukė, tarsi sakydamas 
savo detektyvei: „Kokia čia, po perkūnais, vieta?“ 

Tada išvydo vorą, tiksliau, jo geltonai juodą plaukuorą koją, paskui 
— kitą ir dar kitą. Anam teprireikė triskart pakilnoti kojas — ir narvelis 


180 PETER JAMES 


peržengtas. Tiesiog milžiniškas — tas padaras netilptų ant lėkštės, skirtos 
karštam patiekalui. 

Ema Džeinė jį irgi varstė akimis ir, matyt, jautėsi nekaip. Ir Greisas 
jautėsi blogai. Kuo daugiau jis dairėsi, tuo matė daugiau akyčių ir krutan- 
čių čiuptuvėlių. O nuo smarvės vos nežiaukčiojo. 

Atsidarė vidinės durys ir pasirodė žemo ūgio, liesas žmogelis netoli 
penkiasdešimt metų. Jis vilkėjo rudą kombinezoną, baltus marškinius, už- 
sagstytus iki pat viršutinės sagos, tačiau be kaklaraiščio. Iš po storų, tankių 
antakių, kurie atrodė tarsi du kariaujantys vikšrai, žvelgė mažytės, budrios 
akutės. 

— Ar galiu padėti? — spiegiančio balso tonas buvo labai agresyvus. 

— Arjūs esate Džordžas Eridžas? 

Atsakymas buvo labai neryžtingas: 

— Ta-aip. 

— Aš esu konsteblė derektyvė Boutvud, — prisistatė Ema Džei- 
nė. — Mes vakar kalbėjomės. O čia — Braitono kriminalinio skyriaus 
vyresnysis inspektorius Greisas. 

Greisas atkišo savo pažymėjimą. Žmogus įbedė į jį akis, rodės, skaitė 
kiekvieną žodį, veidas trūkčiojo, antakiai atakavo vienas kitą. 

— Taip, — pratarė jis. — Teisingai. — Jis laukdamas žiūrėjo į abu 
policijos pareigūnus. 

Ema Džeinė ištraukė iš voko spalvotą nuotrauką ir padavė vyrui. 

— Mes ieškome, kas galėjo parduoti šitokį padarą kokiam nors klien- 
tui Anglijoje. 

Vos užmetęs akį į nuotrauką, Džordžas Eridžas išdrožė: 

— (opris lunaris. 

— Jūs importuojate tropinius vabzdžius? — paklausė Greisas. 

Žmogus gerokai įsižeidė. 

— Ne tik tropinius, bet ir iš Europos, visos Azijos, Australijos — tie- 
są pasakius, iš viso pasaulio. - 

— Turbūt importavote ir šitą? 

— Dažniausiai laikau keletą. Gal norėtumėte pamatyti? 

Greisas būtų mielai pasakęs: „Ne, tikrai nenorėčiau“, tačiau pareiga 
šaukė atsakyti: 

— Taip, norėčiau. 

Žmogus nusivedė juos pro duris, pro kurias buvo pats įėjęs, į gerų 
šimto pėdų ilgio pašiūrę. Ir čia pasieniai iki lubų buvo nustatyti narveliais, 
kvapas dar baisesnis negu tenai — rūgštesnis ir aitresnis, o apšvietimas toks 
pat menkas. 

— Šita patalpa skirta tarakonams, — šiek tiek didžiuodamasis paaiš- 
kino Eridžas. — Daug jų tiekiame farmacijos pramonei — tyrimams. 

Greisas visada šlykštėjosi tarakonais, tačiau vis tiek sustojo ir pažiū- 
rėjo į vieną narvelį, kuriame knibždėjo gal dvidešimt tų rudų padarų. Jis 
nusipurtė. 

— Vienas iš pačių gajausių gyvūnų visoje planetoje, — pasakė žmo- 
gus. — Ar žinote, kad tarakonas be galvos gali išgyventi penkiolika dienų? 
Jis vis tiek nesiliautų keliavęs į tą vietą, kur nuolat rasdavo maisto. Tik, 
žinoma, nebegalėtų ėsti. 

— Fu, — sugaikčiojo Ema Džeinė. 

— Aš nežinojau, — atsakė Greisas. Ir vos nepridūrė: „Dėkui už pri- 
statymą.“ 

— Jie atlaikytų ir branduolinę katastrofą. Tarakonai nustojo evoliu- 
cionuoti prieš šimtus tūkstančių metų. Šito nepasakytum apie žmoniją, ar 
ne? 

Greisas pažiūrėjo į jį nežinodamas, ką atsakyti. Jie įėjo į dar ilgesnę 
pašiūrę. Jos viduryje Džordžas Eridžas sustojo ir parodė į mažą narvelį. 

— Na, štai, — pasakė jis. — (9pris /unaris. 

Rojui Greisui teko gerai įsižiūrėti, kol pamatė vieną vabalą su charak- 
teringomis žymėmis. Nekrutantį. 

— Na, ar galėčiau paklausti, kodėl jūs susidomėjote būtent šiais va- 
balais? — pasiteiravo Eridžas. 

Greisas turėjo kaip reikiant įsitempti, kad neišpoškintų teisybės. 

— Aš negaliu jums papasakoti visų aplinkybių, tačiau būtent šitoks 
vabalas buvo rastas vienoje nusikaltimo vietoje. Mums reikia gauti iš jūsų 
visų klientų sąrašą, kurie pastaruoju metu pirko bent vieną tokį gyvį. 

Džordžas Eridžas nuščiuvo, tačiau antakiai rūsčiai šokinėjo vienas 
prieš kitą. | 

— Paskutiniaisiais mėnesiais teturėjau vieną klientą. Nelabai kas jų 

pageidauja, nebent koks atsitiktinis kolekcionierius ar nauji muziejai, ta- 
čiau tokių nedaug. 

— Kas buvo tas klientas? — paklausė Greisas. 

Eridžas susigrūdo rankas į kombinezono kišenes ir iškišęs liežuvį stip- 
riai primygo apatinę lūpą. | 

— Hmmn. Kažkoks keistas vyrukas, lyg ir Rytų Europos akcentas. 
Jis paskambino man prieš kokias dvi savaites ir paklausė, ar turiu būtent 
Copris lunaris. Sakė, jam reikia šešių. 

—- Šešių? — nustėro Greisas, o galvoje išsyk šmėstelėjo mintis: „Še- 
šios tokios žmogžudystės?!“ 

— Taip. 

— Gyvų ar negyvų? 

Eridžas keistai pažiūrėjo į jį: 

— Žinoma, gyvų. 

— Kam jūs dažniausiai tiekiate? 

— Kaip jau sakiau, farmacijos pramonei, gamtos mokslo muziejams, 
privatiems kolekcininkams, kartais kino studijoms. Visiškai neseniai nu- 
siunčiau vieną tarantulą BBC korporacijai. Pasakysiu jums vieną prekybos 
paslaptį: vabzdžius kur kas lengviau valdyti negu kitus gyvūnus. Jeigu nori 
romaus tarakono — kišk jį į šaldytuvą keturioms valandoms. Nori agre- 
syvaus tarakono — dėk jį į keptuvę ir palaikyk kelias minutes ant mažos 
ugnies. 

— Prisiminsiu, — ištarė Greisas. 

— Taip, — labai rimtai atsakė Eridžas. — Būtent taip ir reikia. Ma- 
tote, jie nesikankina. Nejaučia skausmo kaip mes. 

— Jiems gerai. 

— O taip. 

— Ką žinote apie tą žmogų, kuris pirko šituos šešis? — paklausė Ema 
Džeinė. 

— Nieko nežinau. Aš registruoju tiktai savo nuolatinius klientus, — 
tarsi atsiprašinėjo Eridžas. 

— Vadinasi, anksčiau su juo neteko bendrauti? — paklausė ji. 

— Ne. 


— Tačiau jūs susitikote su juo? — pasiteiravo Greisas. 

— Ne. Jis paskambino, paklausė, ar juos turiu, ir pasakė, kad ką nors 
atsiųs paimti jų. Atsiuntė taksi, o vairuotojas sumokėjo grynais. 

— Vietinės firmos? 

— Kad nežinau. Aš nevažinėju taksi — neišgaliu. 

Greiso telefonas supypsėjo. 

Atsiprašęs jis nusisuko nuo vabzdžių žinovo ir atsiliepė: 

— Vyresnysis inspektorius Greisas. 

Skambino Brensonas. 

— Sveiks, seni! — pasisveikino jis. — Kaip sekasi? 

— Apsipirkinėju, — atsakė Greisas. — Perku tau gimtadienio dova- 
nėlę. Kas atsitiko? “ 

— Pameni tą tipelį, kuris paskambino man pasitarimo metu? Tą 
paranojiką, kuriam skambinau į telefoną automatą, kuris sakė manąs, jog 
matė, kaip buvo nužudyta Dženė Streton? £ a t 

— A-ha, — ištarė Greisas. 

— Jis sakė matęs tai savo kompiuteryje, kai įkišo kompaktinį diską, 
kurį rado traukinyje. 

— Ar jis leis mums pažiūrėti? 


— Dabar užsiimu tuo klausimu. 


37 


Seržantas detektyvas Džonas Rajus turėjo pakankamai patirties, kad 
patikėtų, jog žiūrėdamas į kieno nors kompiuterį, žvelgia į jo sielą. Jis ir 
pats nebesuskaičiavo, kiek teko tikrinti kompiuterių per praėjusius septy- 
nerius metus, — ko gero, kelis šimtus, kaip neseniai jis sumetė. O šiandien 
dar vienas priešais jį: Mac skreitinis kompiuteris, penkiolikos colių ekra- 
nas, vienerių Metų senumo. 

Jam dar neteko sėdėti prie kompiuterio, kuris nuslėptų savo paslaptis 
nuo jo ar nuo jo grupės. Visokio plauko niekšeliai — įsilaužėliai, sukčiai, 
automobilių vagys, internetinės informacijos vagys, pedofilai — manė, 
kad jeigu ištrini standųjį diską, tai jau esi saugus ir laimingas. Deja, toks 
dalykas kaip disko ištrynimas neegzistuoja. Kad ir kaip būtų komplikuota, 

kad ir kaip užslaptinta, turėdamas tokią programinę įrangą kaip Džono 
Rajaus galėjai atkurti menkiausią detalytę, ištrintą iš disko, išpešti kiek- 
vieną skaitmeninį pėdsaką bet kuriame kompiuterio sistemos užkaboryje 
ir plyšelyje. 

Tad dabar, sėdėdamas prie stalo jo vadovaujamame Moderniųjų tech- 
nologijų nusikaltimų skyriuje, jis rengėsi pažvelgti į žmogaus, vardu Tomas 
Braisas, sielą. Neliko nieko kita, tik sėdėti savaitgalį darbe, nes šitam žmo- 
gui, kuris buvo potencialus liudytojas, o ne įtariamasis, verkiant reikėjo 
susigrąžinti savo aparatą iki pirmadienio ryto. 

Džonas Rajus gyrėsi, — ir ne be reikalo, — kad pasėdėjęs valandą 
prie bet kokio vyruko kompiuterio jis pažins tą žmogelį geriau negu jo 
žmona. Ir kaip tyčia pas jį suplaukdavo daugiausia vyrų, o ne moterų 
kompiuteriai. 

Moderniųjų technologijų nusikaltimų skyrius užėmė nemažą Sasekso 
Hauso pirmojo aukšto plotą. Koks nors atsitiktinis lankytojas pasakytų, 
kad jis niekuo nesiskyrė nuo daugelio kitų tame pastate esančių skyrių. 
Tai buvo atviras plotas, tankiai nustatytas darbastaliais: ant kai kurių stalų 
stovėjo didžiuliai serverių bokštai, o ant kelių — ir išmontuotų kompiute- 
rių viduriai. Ant vienos sujauktos lentynos, tarp įstrižai sudėtų bylų eilių, 
stovėjo Zate K Lyle cukraus pakelis. Virš vieno stalo kabėjo Bar: Simpson 
laikrodis. Prie šio stalo susikaupęs sėdėjo Džo Mudis, apsirengęs džinsais ir 
sportiniais marškinėliais, o plaukus susirišęs į arklio uodegėlę. Jis įvedinėjo 
kvailesnių negu įprastai vandalų atvaizdus: jie buvo nusifotografavę, kai 
padeginėjo pavogtą automobilį. 

Viena patalpos dalis buvo atitverta: joje įsikūrusi „Operacija „Glas- 
gas“ — svarbaus vaikų pornografijos tyrimo grupė. Tyrimas tęsėsi jau 
dvejus metus ir netrukus turėjo sutriuškinti vieną iš didžiausių gaujų Eu- 
ropoje. Atskirtas narvelis buvo reikalingas, kad neįvyktų kryžminė įrody- 
mų kontaminacija su likusia skyriaus dalimi. Šiandien narvelyje darbavosi 
keturi žmonės, ir Rajus nepavydėjo jiems. Per praėjusius dvidešimt keturis 
mėnesius jie kiekvieną darbo dieną praleisdavo žiūrėdami į šlykščias sekso 
scenų nuotraukas, kur buvo įtraukti vaikai. Didelę Džono Rajaus darbo 


dalį užėmė įtariami pedofilai, ir kaskart, išvydus anuos atvaizdus, jo pyktis 

nemažėdavo. Viešpatie, kokių tik nėra iškrypėlių pasaulyje! Velniškai per 
daug. 

Nuleistos žaliuzės uždengė niūrų kalėjimo korpuso vaizdą, dar dides- 
nį slogutį kėlė žliaugiantis lietus. Šiandien biure bent jau temperatūra buvo 
pakenčiama. Dažniausiai vasarą čia būdavo per karšta ir per tvanku, o tie 
prakeikti langai neatsidarė. 

Džonas Rajus buvo stiprus, liesas, bet raumeningas trisdešimt aštuo- 
nerių metų vyras berniokišku, karingu veidu, retėjančiais ežiuku kirptais 
šviesiais plaukais. Kaip ir kiekvieną darbo dieną, taip ir šį šeštadienį jis 
vilkėjo vos ne uniforma tapusią aprangą: balti, trumpomis rankovėmis 
marškiniai, tamsiai mėlynos kelnės, juodi batai. Šiuo metu būtų išimtis, 
jeigu jam nereikėtų dirbti šeštadieniais. 

Technologija ir nauji įtaisai Džonui visada buvo prie širdies, o kai 
prieš dešimtmetį prasiveržė kompiuterių bumas, jis įžvelgė, kokios ne- 
paprastos naujos galimybės atsivėrė nusikaltėliams ir kaip tuo metu po- 
licija buvo prastai apsiginklavusi, kad galėtų kovoti su kompiuteriniais 
nusikaltimais. Jis nutarė, jog darbas kompiuterinių nusikaltimų srityje 
bus labiausiai garantuotas policijoje, o tada, kai išeis į pensiją, turėdamas 
tokią patirtį šioje srityje, lengvai gaus gerai mokamą darbą civilių pa- 
saulyje. 

Jis jau prarado viltį įtikinti žmoną Nadiną, kad šis beprotiškas darbas 
tik laikinas ir nesitęs per amžius; o gal ji pati liovėsi klausytis jo įtikinėjimų. 
Jis nužvelgė kelis savo grupės narius ir pagalvojo, kiek iš jų patyrė šeimyni- 
nių bėdų už šitą sėdėjimą. 

Paprasčiausias faktas buvo tas, kad jie užversti darbais: per devynis 
mėnesius konfiskuoti ir užsigulėję kompiuteriai laukė, kol juos patikrins 
teismo medicinos ekspertai — viskas atsimušė į finansus. Jis įtarė, kad 
šefai mieliau leidžia pinigus ten, kur policininkus galima geriau matyti: 
siuntinėja į gatves, gaudo vagis, užpuolikus, narkotikų perpardavinėtojus, 
kad tik būtų geresnė kovos su nusikaltimais statistika. O Moderniųjų tech- 
nologijų nusikaltimų skyrių jie laikė būtinu, tačiau ne tokiu, kuris pridėtų 
taškų už gerą darbą. 

Gana nemažai jo komandos narių buvo tikrų tikriausi nuobodos, 
pasamdyti iš kitur: du atėjo tiesiai iš universiteto, o kiti — iš gamybinių 


186 PETER JAMES 


IT skyrių ir savivaldybės. Tuoj pat už jo sėdėjo pats didžiausias nuobo- 
da — Endis Gidnėjus. 

Dvidešimt aštuonerių metų Gidnėjus buvo keistokas vyrukas. Ap- 
gailėtinai liesas, veidas, atrodė, niekada nebuvo matęs gryno oro, plaukus 
turbūt kirposi pats, o drabužius ir akinius, ko gero, pirko kokioje nors 
likviduojamoje labdaros parduotuvėje, kurioje viskas buvo išparduodama. 
Manieros apskritai antisocialios. Nepaisant to, vyrukas buvo pasiutusiai 
kietas darbe — kol kas pats protingiausias jo komandos narys. Jis laisvai 
kalbėjo septyniomis kalbomis, tarp jų ir rusų, ir jo dar neįveikė nė vienas 
slaptažodis. 

Patekti į kompiuterį jiems ir nereikėjo slaptažodžių, nes jų naudo- 
jama programinė įranga įvesdavo juos pro galines duris, tačiau kai kurie 
slaptažodžiu apsaugoti failai gerokai įklampindavo. Didžiąją praėjusios 
savaitės dalį Endis dirbo prie ypač neįkandamo failo, perimto iš įtariamojo 
dėl stambios internetinės suktybės — buvo nukopijuotos internetinės ban- 
kininkystės svetainės. Jis nepasidavė ir neleido išsiųsti aparato šifravimo 
tarnybos specialistams. 

Džonui nėmaž nerūpėjo Gidnėjus, tačiau žavėjosi jo atkaklumu ir 
gerbė jo sugebėjimus. Jis jau seniai patyrė, kad šiame skyriuje dirbantys 
žmonės skiriasi nuo.tų pramuštgalvių farų, su kuriais jam teko dirbti Ke- 
lių policijoje, kur jis praleido beveik dešimt iš dvidešimties metų, iki pat 
šios dienos atiduotų policijai. Kelių policijoje daugiausia regėjai liūdnus 
vaizdus, o kartais ir širdį veriančias tragedijas. Užtat čia, Moderniųjų 
technologijų nusikaltimų skyriuje, matei tamsiąją Žmogaus prigimties 
pusę. 

Kaip ir visada, pirmiausia jis nusinešė kompiuterį į rakinamą Įkalčių 
kambarį, kuriame stovėjo medinės lentynos, o ant jų buvo sukrauti kon- 
fhiskuoti kompiuteriai — visi jie laikomi nusikaltimo įkalčiais, visi sukišti 
į blizgius permatomus plastikinius įkalčių maišus ir prie visų prikabin- 
tos etiketės. Kai kurie čia jau ilgokai užsibuvo. Tie, kurie jau nebetilpo 
ant lentynų, buvo sukrauti į aukštas kupetas ir kelias dideles plastikines 
dėžes. 

Rajus padėjo Tomo Braiso skreitinį kompiuterį ant stalo, atsuko 


gaubtą ir išėmė standųjį diską, kurį kruopščiai prijungė prie aukštos stačia- 

kampės plieninės dėžės su stiklu priekyje. Joje buvo rašymą blokuojantis 
įtaisas Zastbloc, kuris padarys kiekvieno tame diske esančio baito teismo 
ekspertizės kopiją. 

Atlikęs šią procedūrą, jis vėl surinko kompiuterį, nusinešė atgal 
prie savo stalo, įjungė ir sėdo dirbti. Iš įpročio įvedė pirmąją tyrimo ko- 
mandą — Byffy. Niekas nepasirodė. Antroji komanda — Star Trek. Ir 
vėl nieko. Ne įrodymas, tačiau bent jau naudingas rodiklis, kad Tomas 
Braisas — ne pedofilas. Paskutiniaisiais metais skyrius išaiškino kurioziš- 
ką faktą: daugelis pedofilų buvo ir „Buffy — Vampyrų žudikė“, ir „Star 
Trek“ mėgėjai. Jeigu jau radai juos abu kompiuteryje — pagavai pavojaus 
signalą. 

Džonas dirbo greitai ir metodiškai. Jis peržiūrėjo nuotraukų albumą, 
kuriame rado daugybę nuotraukų — žavios blondinės banguotais plaukais 
ir dviejų vaikučių, berniuko ir mergytės. Jų augimas užfiksuotas nuo vos 
kelių dienų amžiaus, jeigu ne mažesnių, iki dabar — mergytei jau maždaug 
ketveri, o berniukui — septyneri metukai. Įprastos šeimyninės nuotrau- 
kos. Skelbti aliarmo nereikia. 

Tada užsiėmė Braiso svetainių adresais, tačiau ir čia nebuvo prie ko 
prikibti. Ir jis ėmėsi tikrinti to vyro žygius praėjusiais metais, lindo į kiek- 
vienos svetainės adresą, kur jis buvo lankęsis. Kaip ir beveik kiekvieno vyro 
kompiuteryje, kuriuos jam teko matyti, jis aptiko daugybę pornografijos 
puslapių, tačiau išskyrus kelis lesbiečių puslapius nebuvo nieko, kad galė- 
tum įtarti tą vyrą esant iškrypėliu. 

Paskui jis rado kai ką, kas jį suglumino. Iš pradžių pamanė, kad tai 
viruso pėdsakai, tačiau netrukus susigaudė, jog tai buvo kažkokios savaime 
susiinstaliuojančios šnipinėjimo programos ruošinys. Pats modelis kažką 
priminė. Atsargiai lindo gilyn ir pamatė, kad programinė įranga neseniai 
buvo sukūrusi vartotojo vardą ir slaptažodį. Jis įvedė juos, tačiau jie jau ne- 
begaliojo, o jo paties judėjimas į priekį buvo užblokuotas. 

Jis atsisuko. Už jo sėdintis Endis Gidnėjus, prisijungęs ausinukėmis 
prie iPod, buvo nežmoniškai susikaupęs, o pirštai per klaviatūrą skrajojo 
taip greitai ir grakščiai lyg koncertuojančio pianisto. Seržantas detektyvas 
atsistojo, priėjo prie savo kolegos ir patapšnojo per petį. 


— Man reikia šiek tiek pagalbos, Endi. Gal galėtum kelioms mi- 

nutėms atsitraukti nuo savo darbo ir padėti surasti slaptažodį ir vartotojo 
vardą, kad pramuščiau akliną sieną. 

Netaręs nė žodžio šitas nuoboda priėjo prie Rajaus stalo ir atsisėdo. 
Džonas patraukė atsinešti kavos, o kai po penkių minučių grįžo, rado Endį 
besidarbuojantį jau savo darbo vietoje. 

— Ar pavyko? — paklausė Rajus. 

— Ten aštuonių skaitmenų slaptažodis, dėl Dievo meilės, — Gidnė- 
jus pasakė taip, tarsi Rajus būtų idiotas. — Prasėdėčiau dienų dienas. 

Moderniųjų technologijų nusikaltimų skyriaus viršininkas vėl kleste- 
lėjo į savo kėdę, atlupo plastikinį kavos puodelio dangtelį ir padėjo jį kuo 
toliau nuo kompiuterio. Jis vėl nusekė šnipinėjimo programos pėdsakais ir 
staiga suprato, kodėl tas dizainas jam kažką priminė. 

Jis tiksliai prisiminė! 

Po kelių sekundžių jis vėl atsidūrė Įkalčių kambaryje ir atsargiai nu- 
ėmė nepermatomą plastiką su užrašu „POLICIJOS ĮKALČIŲ MAIŠAS“, kuria- 
me buvo stalinis kompiuteris ir serverio bokštas: jie buvo atnešti vos prieš 
kelias savaites. 


38 


— Greičiau! Jėzau, mes šitaip susivėlinome! Džesika, marš į lovą — 
tuojau pa — rėkė Tomas Braisas ant dukrelės, kuri atskuodė laiptais Že- 
myn trečią, o gal ir ketvirtą kartą apsirengusi rožiniu chalatėliu. 

Jo nervai jau visiškai nebeatlaikė. 

Viršuje suklykė Maksas: 

— Tėvelyyyyy! 

— Maksai, užsičiaupk! Miegok! 

— Neeeee! 

Tomas, pasipuošęs juodu Cfrmani švarku, baltais marškiniais, mėly- 
nomis kelnėmis ir zomšiniais nesuvarstomais Gucci batais, buvo pasirengęs 
išeiti ir suko ratus po svetainę, skanindamasis gera degtinės ir martinio 
doze. 


— Kele! Ką tu, po perkūnais, veiki? Ir kur, po perkūnais, ta auklė? 

— Ji tučtuojau pasirodys! — šaukė ji. — Ateinu. — Tada riktelėjo 
dar garsiau: — Džesika, tuoj pat lipk aukštyn! 

— Tėveli, man nepatinka Mendė. Kodėl Holė negali pabūti su mu- 
mis? 

— Džesika! Greičiau ateik čia! 

— Holė jau buvo pakviesta kitur, — paaiškino dukrai Tomas. — Ge- 
rai? Ir Mendė puiki. Kodėl ji tau nepatinka? 

Džesika, didžiuodamasi dviem guminėmis apyrankėmis — pamėg- 
džiojant brolį, rausva ir geltona — klestelėjo ant sofos ir, pasiėmusi distan- 
cinio valdymo pultelį, pradėjo naršyti televizoriaus kanalus. Tomas griebė 
pultelį ir išjungė televizorių. 

— Leki aukštyn, panelyte! 

— Mendė visą laiką kalbasi telefonu su savo vaikinu. 

— Ji turi savo mobilųjį telefoną ir gali daryti, ką nori, — atšovė 
Tomas. 

Įraudusi po vonios ji atmetė plaukučius atgal ir kaip suaugusi panelė 
pakreipė galvytę. 

— Jie kalbasi apie seksą. 

— Džesika, pirma, negražu klausytis kitų žmonių pokalbių, o antra, 
tu turi gulėti lovoje ir miegoti, kai ji jus prižiūri, tad kodėl taip šneki? 

— Todėl, — išdidžiai pareiškė Džesika. 

Kelė atstriksėjo laiptais žemyn tokia pritrenkianti, dvelkdama nau- 
jais Gucci kvepalais, kuriuos Tomas neseniai nupirko, nes labai jau jai 
teikė seksualumo. Ji buvo apsirengusi aptempta trumpute juoda suknele, 
kuo gražiausiai atidengiančia tarpą tarp krūtų ir įstabias kojas. O ant 
kaklo buvo prigludęs didžiulis romėniško stiliaus sidabro vėrinys. Atrodė 
klasiškai. 

Tiesiog idealiai šiam vakarui. 

Juos pakvietė vakarienei naujas klientas, kuriam Tomas verkiant no- 
rėjo padaryti gerą įspūdį. 

Kelė dirstelėjo į Tomą. 

— Jau geri? 

— Dėl drąsos, — pasiteisino jis. 

Ji priekaištingai išpūtė akis. 

— Maniau, tu šįvakar sėsi už vairo, kad nereikėtų leisti pinigų už 
taksi. — Tada ji pasisuko į Džesiką: — Iš karto aukštyn, į lovą, — griežtai 
sukomandavo. — Arba rytoj nežiūrėsi televizoriaus, taip ir atsimink. 

Džesika niūriai nužvelgė mamą, tada tėtį. Jau rodėsi, kad tuoj kažką 
atšaus, tačiau apsigalvojo ir lėtai ėmė pėdinti iš kambario. 

— Kai ten nuvažiuosime, išgersiu tik vieną taurę vyno, o vėliau — tik 
vandenį. | 

— Gerai, — pasakė ji. — Aš ir vėl, po perkūnais, vairuosiu. 

— Manau, mums abiem šiandien reikia išgerti, — postringavo To- 
mas. Jis priėjo prie jos, tvirtai apkabino ir pabučiavo į kaktą. — Tu atrodai 
nuostabiai. 

— Ir tu atrodai nuostabiai, — pasakė ji. — Man visada patinki, kai 
apsivelki baltus marškinius. 

Džesika jau kopė laiptais aukštyn. 

Tomas pasitrynė nosimi į Kelės ausį. 

— Norėčiau iš karto nusinešti tave į lovą. 

— Ogi teks palaukti. Nė nemanau vėl rengtis iš naujo. 

Pasigirdo durų skambutis. Ledi stryktelėjo ir nuskuodė į prieškamba- 
rį skardžiai lodama. 

Tomas stovėjo svetainėje ir baigė gerti kokteilį. Alkoholis jau ėmė 
kelti nuotaiką ir žadinti pasitikėjimą. 

Jis vos neišsižiojo, kai į kambarį įėjo Mendė. Mendė buvo Kelės drau- 
gės, su kuria ji lankė aerobikos užsiėmimus, dukra. Per pastaruosius trejus 
metus ji buvo keletą kartų atėjusi pabūti su jų vaikais. Visą tą laiką jis matė, 
kaip ta mergaičiukė brendo, bet šį vakarą — kitaip nepasakysi — atrodė 
kaip tikrų tikriausias vaikščiojantis seksas. 

Dabar ji buvo septyniolikos, o gal net aštuoniolikos metų, nedidukė, 
blondinė, tikra Britney Spears kopija su nuostabia figūra, kurią beveik visą 
ir regėjai. Ji buvo apsirengusi beveik permatoma blizgančia palaidinuke, 
pačiu trumpiausiu, kiek jam teko matyti, sijonėliu ir lakiniais batais, kurie 
kilo iki pat šlaunų. Veidas dailiai padažytas, nulakuoti nagai žvilgėjo ir 
spaudė labai įmantrų mobilųjį telefoną. Tikras saldainiukas. 

Ir jos tėvai leido jai šitaip eiti prižiūrėti vaikų? Jį net apėmė nerimas, 
kad netrukus ir Džesika galėjo pradėti šitaip gražintis. 

— Labas vakaras, pone Braisai, — linksmai pasisveikino ji. 

— Kaip sekasi, Mende? 

— Gerai. Šį mėnesį laukia egzaminai, dabar kalu. 

Jis išsišiepė ir paklausė: 

— Šitie drabužėliai — kalimui? 

Nesupratusi pajuokavimo, ji labai rimtai patvirtino: 

— Aba, teisingai. — Ir iš karto pridūrė: — Aš išlaikiau vairavimo 
testą. 

— Nuostabu. Šaunuolė! 

— Iš trečio karto. Mama sakė, kad kartais paskolins savo automobilį. 
Ji turi naujutėlę „Toyota“. 

— Jos ketinimai labai kilnūs, — pastebėjo jis, mintyse perspėdamas 
save, kad dabar ne laikas galvoti, kada užaugs Maksas su Džesika. 

Kelė grįžo į kambarį. 

— Mes grįšime maždaug apie pusę pirmos, Mende. Ar tau tinka? 

— Aba, labai. Gero vakaro! 

Tomas kilstelėjo tuščią taurę, dar kartelį aistringu žvilgsniu nužvelgė 
mergaičiukę ir staiga pajuto, kad šiek tiek pasigėrė. Reikės būti atsargiam, 
perspėjo jis save. Paskutiniajame Sunday Times laikraščio turtuolių sąraše 
Filipas Angelidas buvo labai aukštai, — asmeninis turtas vertas per du 
šimtus penkiasdešimt milijonų svarų. Jo verslo imperijai priklausė kompa- 
nija, gaminanti nepatentuotus vaistus, automobilių verslo tinklas, kelionių 
agentūrų grupė, kompanija, kuri užsiėmė statybomis Ispanijoje, ir labai 
sėkmingai dirbanti sporto vadybos kompanija — visos šitos sritys galėjo 
naudotis „BraisRaito“ produktais. 

Tomas sutiko jį ten, kur ir daugelį savo potencialių klientų, — golfo 
klube. Kaip visi kalbėjo, jis turėjo labai puikų namą kaime, už kokio pus- 
valandžio kelio nuo Braitono. Šiandieninis pakvietimas į pietus — puiki 
proga. Tiktai bėda, kad šį vakarą Tomas nebuvo nusiteikęs puotai. 

Jis visą dieną nerado sau vietos, nes rytą buvo nuėjęs į kriminalinio 
skyriaus būstinę, įsikūrusią Holingberio rajone, ir išklojo viską tam aukš- 
tam juodaodžiui seržantui detektyvui Brensonui. Policininkas labai rimtai 
išklausė ir užtikrino, kad viskas bus laikoma absoliučioje paslaptyje. Ir vis 
dėlto jis labai susinervino, kai Brensonas paprašė pasiskolinti savaitgaliui 

jo skreitinuką ir pažiūrėti jį. Jis atnešė kompiuterį baisiausiai nuogąstauda- 
mas, nors Kelė tvirtino, kad jis elgiasi teisingai. 

Popietę jis sumautai sušiktai žaidė golfą. Tai buvo vienas iš prasčiau- 
sių žaidimų jo gyvenime. Tiesiog mintys skrajojo kitur. Buvo pametęs gal- 
vą iš baimės. Galvoje kirbėjo mintis, kad šitaip padaręs jis įstūmė į pavojų 
žmoną ir vaikus. 

Kad galbūt — tik galbūt — padarė pačią didžiausią klaidą savo gy- 


venime. 

— Prašau, degtinės su toniku, — pasakė Kleo Morėj. 

Padavėjas atsisuko į Rojų Greisą. | 

— Man — Peroni. — Staiga jis apsigalvojo supratęs, kad reikėjo 
kažko stipresnio už alų, nors ir žinojo, kad teks vairuoti. Tuo susirūpins 
vėliau. — Tiksliau, ne — tegul bus didelė porcija Glenfiddich su ledais. 

Jie sėdėjo restorano „Latinas Leinse“ gale. Tas italų restoranas buvo 
prie pat Braitono pajūrio. Jis galėjo pasirinkti ir kokią naujesnę, hipiškesnę 
vietą, pavyzdžiui, „Hotel du Vin“ arba prašmatnesnį „Blanche House“. 
Buvo daugybė restoranų, kuriuose jis nesilankė kartu su Sende. 

Ir kodėl būtinai reikėjo išsirinkti tą, kuris buvo jų su Sende mėgsta- 
miausias? 

Jis nelabai žinojo atsakymą. Gal dėl to, kad ta vieta buvo pažįstama, 
gal manė, kad čia jis jausis patogiau, nes gerai orientavosi. O gal norėjo dar 
giliau palaidoti jos šešėlį? 

Jis atpažino kelis čia dirbančiųjų veidus, vienas kitas lyg ir prisiminė 
ji — 0 gal ir pavardę — ir sveikino tarytum sugrįžusį seniausiai prarastą 
draugą. Aplinkui aidėjo linksmas šeštadienio vakaro šurmulys. Devintą va- 
landą — vėliau, nei Greisas planavo čia atsirasti — visi staliukai jau buvo 
užimti. 

Įprastinis pusės septynių pasitarimas užtruko ilgiau, o ir vėliau dar 
teko užsibūti dėl tolesnio tyrimo, nors tą dieną tebuvo nužengtas tik vienas 
naujas žingsnis. 

Bela surado buvusį Dženės Streton vaikiną Džastiną Remingtoną. 
Pasirodo, šį rytą jis buvo ką tik grįžęs iš povestuvinės kelionės Tailande. 
Pareigūnė susitiko su juo ir, jos nuomone, remiantis vizų atžymomis pase, 
buvo galima jį išbraukti iš įtariamųjų sąrašo. 

Konsteblis detektyvas Nicholas apkeliavo barus, aludes, klubus 
"Braitone ir Houve nešiodamasis Dženės Streton nuotrauką, tačiau kol kas 
nieko nesužinojo. Regis, tiktai Džonas Rajus iš Moderniųjų technologijų 
nusikaltimų skyriaus bus aptikęs pirmąjį tikrą siūlo galą. 

Ištyręs kompiuterį, priklausantį liudytojui, kuris tą rytą skambino 
Brensonui, Rajus išsiaiškino, kad šis liudytojas, matyt, nesąmoningai sek- 
damas painią interneto trasą, pateko į serverį Albanijoje. Tai buvo ta pati 
trasa, tie patys IP adresai ir protokolai, rasti kitame kompiuteryje, kuris 
buvo konfiskuotas iš įtariamojo atliekant didžiulio vaikų pornografijos 
tinklo tyrimą ir kurį neseniai ištyrė seržantas detektyvas Rajus. Jo savinin- 
kas Reginaldas D'Yras jau buvo patekęs į seksualinių nusikaltėlių sąrašą už 
teistumą dėl seksualinio smurto ir už prekybą vaikų pornografija. 

Šiuo metu D'Ytas, dabar pagrindinis kaltinimo liudytojas vaikų 
pornografijos byloje, rengiamoje prieš Jungtinėje Karalystėje veikiantį 
rusų sindikatą, saugumo sumetimais slėpėsi patikimame name, kuris buvo 
suteiktas jam pagal Liudytojų apsaugos programą. Po pasitarimo Greisas 
visą valandą plūkėsi su pedantiška budinčiaja policininke, iš pradžių man- 
dagiai, o paskui jau įsiutęs, bandydamas įkalbėti tą prakeiktą bobą sujungti 
jį su kuo nors, kas sankcionuotų Regio D'Yto adreso išdavimą. Baigėsi 
tuo, kad jam teko pasitenkinti tos pedantės šykščiu pažadu, jog kas nors 
paskambins jam kitą rytą iki dešimtos valandos. 

Kleo sėdėjo priešais jį už blyksinčių peilių ir šakučių, kibirkščiuo- 
jančių taurių ir atrodė tiesiog pritrenkiamai: plaukai žvilgėjo mirksinčių 
žvakių šviesoje, akys — nuo ledo atsispindinčios saulės spalvos, o kvepalų 
aromatas kankino, žadino Greisą, apgaubė jį, permušdamas iš virtuvės 
sklindančius, viliojančius karšto alyvų aliejaus, kepamo česnako ir skru- 
dinamos žuvies kvapus. Ir kuo giliau jis kvėpė jį, tuo galingesnis jausmas 
plūdo. 

Tiesą sakant, joje viskas jį uždegė: daili riesta nosytė, lūpos lyg rožės 
pumpuras, duobutė ant smakro, madingas kreminis švarkas, laisvi šilkiniai 

pilki marškinėliai gilia iškirpte, šalikėlis, apsivijęs grakštų kaklą, du didžiu- 
liai naujoviški, bet klasiški sidabriniai auskarai. Jis pastebėjo kelis žiedus 
ant pirštų: auksinį su iškilusiu antspaudėliu, puošnų senovinį su didžiuliu 
rubinu, aptaisytu deimantais, ir šiuolaikinį sidabrinį su keturkampiu mels- 
vu akmenėliu. 

Ji buvo klasikinė Anglijos gražuolė. Ir ji — čia, su juo! Atėjo į pasi- 
matymą! Kinkos jam labai rimtai tirtėjo. Visi padavėjai šaudė į ją akimis. Ir 
kiti lankytojai neatsiliko. Ji buvo gražiausia moteris šiame restorane, ir per 
tūkstantį mylių tokios nerasi. Perkūnėlis, galima nukristi, kokia ji žavi! 

Tebuvo viena problema. Staiga jis absoliučiai nebesugalvojo, ką jai 
pasakyti. 

Nė vieno žodelyčio. 

Galva — tuštutėlė. Tarytum koks šunsnukis įsibrovė į jo smegenis ir 
iššlavė visas mintis. Plačiausiai šypsodamasis jai ir bandydamas sukurpti 
bent vieną sakinį, kad nepasirodytų visiškai kvailas, jis palinko į prie- 
kį siekdamas duonos lazdelių paketėlio ir kliudė tuščią vyno taurę, kuri 
dzingtelėjo į Kleo šoninę lėkštelę ir sudužo. 

Pajuto, kaip užkaito veidai. Nelaukdama padavėjo, Kleo iškart su- 
skato rinkti šukes. 

— Labai atsiprašau, — tarė jai Greisas. 

— Šukės laimę neša, — atsakė ji. 

— Maniau, kad taip būna tiktai graikų vestuvėse. 

— Lėkštės — graikų vestuvėse. Zžurės — žydų vestuvėse. 

Jis dievino jos balsą: toks manieringas, prašmatnus, pasitikintis. Toks 
balsas priklausė kitam pasauliui, tam, iš kurio jis pats buvo kilęs. Privačių 
mokyklų, pinigingo, privilegijuoto pasaulio. Aukštuomenės. Ji atrodė per 
daug prašmatni, kad dirbtų morge. Tačiau ir Dženė Streton buvo iš aukš- 
tuomenės — užteko tik pamatyti jos šeimos namą. O dirbo kažkokioje 
nusmurgusioje palydovių agentūroje. O gal ta ištaiginga aplinka, kurio- 
je užaugi, tiesiog suteikia apgaulingą išorę, užmaskuoja, kad esi kitoks. 
Rašytojas Skotas Ficdžeraldas rašė, kad turtingieji būna kitokie. O gal jie 
visiškai nėra tokie jau kitokie. 

— Man e... patinka tavo žiedai, — pralemeno jis, nes tik tiek tesu- 


galvojo pasakyti. 

Ji, atrodo, nuoširdžiai džiaugėsi iškeldama po vieną pirštą, po ilgą, 
elegantišką ir dailų pirštą, rodydama jam prabangų spindesį. 

— Tu nenešioji jokio? — paklausė ji ir tą pačią sekundę nukaito su- 
pratusi, kad netaktiškai pasielgė. — Atsiprašau, nelabai delikačiai išėjo. 

Greisas papurtė galvą. 

— Aš niekada jo nenešiojau, — tarstelėjo jis ir vos nepridūrė: „Kai 
buvau vedęs.“ Aišku, jis ir tebebuvo vedęs. Tiksliau sakant. 

Atnešė gėrimus. Jis pakėlė taurę ir susidaužė su Kleo. 

— Į sveikatą! — pasakė, ir, matyt, kažkas jos šypsenoje jį įkvėpė. — 
Tu atrodai neblogai, kai pagalvoji, jog ką tik išėjai iš morgo, — pridūrė 
jis. 

— Labai dėkui! — Ji siurbtelėjo savo gėrimo ir po kelių sekundžių 
atsikirto: — Žinai, ir pats gana kietai atrodai — kaip policininkas. 

Greisas išsišiepė, tačiau jau antrą kartą šiandien suabejojo savo ap- 
daru. Pirmą kartą tai atsitiko Lwžgis, toje ultrramadingų drabužių parduo- 
tuvėje, į kurią šią popietę jį nusitempė Glenas. Tas seržantas detektyvas 
kraustėsi iš proto traukdamas viską nuo lentynų lyg pamišėlis, puolęs prie 
pigių prekių pirmąją sausio išpardavimų dieną ir vaikydamas jį į persiren- 
gimo kabiną ir iš jos. 

Šį vakarą jis buvo apsirengęs drabužiais, kuriuos Brensonas specialiai 
sukomplektavo šiam pasimatymui: rudu zomšiniu bluzonu be pamušalo 
iš Jasper Conran, pačiais brangiausiais jo gyvenime pirktais juodais marš- 
kinėliais, smėlio spalvos Dolce 8 Gabbana kelnėmis, beprotiškai brangiu 
diržu, rudais nevarstomais batais ir netgi naujutėlėmis geltonomis puskoji- 
nėmis, nes Brensonas rėkė, kad jos suteikia naujamadiškumo. 

Be to, šitas visiškai naujas garderobas pravers beveik visoms progoms. 
Sąskaita peršoko du su puse tūkstančių svarų. Gyvenime jis drabužių par- 
duotuvėje niekada neišleisdavo daugiau nei šimto svarų. 

Na, ir teprasmenga, galvojo jis. Per praėjusius kelerius metus beveik 
nepirko nė vieno naujo drabužio. Štai taip — vienu mostu turi viską. O 
jeigu kas nepatiks, nuneš ir pakeis kitu. 

— Kaip policininkas? Ar turiu tai suprasti kaip komplimentą? — šel- 
miškai paklausė jis išsišiepdamas. 

Ji šiltai nusišypsojo, skvarbiai tyrinėdama jo veidą. 

— Jeigu nori... 

Jis gūžtelėjo pečiais vildamasis, kad šitaip pavyks išreikšti kuo šalčiau- 
sią abejingumą. 

— Tiesiog užsimečiau šį bei tą. Aš... 

Ji spoksojo į jo dešinį petį. 

— Ar etiketė su kaina — modelio dalis? 

Jis griebėsi kaire ranka už peties ir išsyk apčiuopė prikabintą kietą 
kortelę. Sekamas išdykėliškų akių, nugrūdo etiketę po švarko apykakle 
prakeikdamas save už neapsižiūrėjimą. 

— Modelio dalis, — linktelėjo jis. — Absoliuti modelio dalis. Da- 
bar tokia mada, kad švarkai... mm, atrodytų lyg ir... mm, tiesiai nuo len- 
tynos. 

Ji nusikvatojo, ir Greisas neatsiliko. Jo galva prasiblaivė ir iš karto 
prisipildė aibe dalykų, apie kuriuos norėjosi su ja pasišnekėti. Tačiau kol jis 
plėšė etiketę, ją sugniuždė ir išmetė peleninėn, jinai jį pralenkė. 

Sukdama savo gėrimą taurėje, Kleo tarė: 

— Noriu paklausti, Rojau. Apie tavo žmoną. Ar gali apie tai kalbėti? 
Sakyk, jeigu kišu nosį ne į savo reikalą. 

Jis neryžtingai įbruko ranką į kišenę. Buvo lyg ir metęs rūkyti, tačiau 
pasitaikydavo akimirkų, kai vis dar prireikdavo vienos kitos. Pavyzdžiui, 
dabar. 

Prisistatė padavėjas su dviem didžiuliais meniu aplankais. Greisas pa- 
dėjo savąjį net nedirstelėjęs į jį; Kleo irgi tą patį padarė. 

— Ne, tu nekiši. — Jis kilstelėjo rankas nebežinodamas, nuo ko pra- 
dėti. — Aš visada atvirai kalbu apie tai, gal net per daug atvirai. Tiesiog no- 
riu, kad žmonės žinotų, supranti. Visada maniau, kad kuo daugiau žmonių 
žinos, galbūt vieną dieną kas nors prisimins. 

— Kuo ji buvo vardu? 

— Sendė. — Kyštelėjo pakelį Kleo, tačiau ji papurtė galvą. Jis išsiėmė 
cigaretę. 

— Ar tiesa, ką... ką žmonės šneka? Ji tiesiog dingo? 

— Per mano trisdešimtąjį gimtadienį. — Jis nutilo. Vėl visas skaus- 
mas atgijo. | | 

Kleo kantriai luktelėjo ir paklausė: 

— Per tavo trisdešimtąjį gimtadienį?.. 

— Aš išėjau į darbą. Vakare turėjome eiti atšvęsti su draugais. Kai 
išėjau, Sendė buvo puikios nuotaikos: mudu planavome vasaros atosto- 
gas. Ji norėjo pavažiuoti prie Italijos ežerų. Kai grįžau vakare, jos nebe- 
radau. 

— Arji pasiėmė kokių nors savo daiktų? 

— Nebuvo nei rankinuko, nei jos automobilio. — Jis prisidegė ci- 
garetę Zippo žiebtuvėliu, kurį jam buvo padovanojusi Sendė, ir gurkštelėjo 
savo gėrimo. Nelabai tiko kalbėti apie Sendę pasimatymo metu. Bet, kita 
vertus, jam norėjosi papasakoti jai viską atvirai ir kuo smulkiau. Ir ne vien 
apie Sendę, bet ir apie visą savo gyvenimą. Kažkas joje buvo, kažkas skatino 
jį atsiverti. Būti daug atviresniam negu su bet kuo iki šiol. 

Jis giliai užtraukė dūmą, išpūtė jį. Pasiutusiai skanus dūmas. 

Kleo suraukė antakius ir paklausė: 

— Rankinuko ir automobilio? Ar bent kuris buvo rastas? 

— Jos automobilį rado kitą vakarą, pastatytą Getviko oro uosto 
trumpalaikėje stovėjimo aikštelėje. Tačiau ji nė karto nesinaudojo savo 
kreditinėmis kortelėmis. Paskutinės operacijos buvo jos dingimo rytą: vie- 
na — Boots vaistinėje už 7,50 svarų ir viena — vietos Tesco degalinėje už 
16 svarų 42 centus. 

— Ir nieko daugiau nepasiėmė? Nei drabužių, nei kitų savo daiktų? 

— Nieko. 

— O kaip apsaugos telekameros? 

— Tuo metu ne kažin kiek jų ir buvo. Vienintelė filmuota medžia- 
ga — Tesco degalinės priekinė dalis: ji buvo viena, atrodė lyg niekur nieko. 
Kasininkas buvo nebejaunas. Sakė, kad prisiminė ją, nes visada pastebė- 
davo gražutes klientes; sakė, dar pajuokavęs su ja. Sakė, kad neatrodė, jog 
būtų dariusi lyg verčiama. 

— Nemanau, kad moteris galėtų imti ir paprasčiausiai dingti iš gyve- 
nimo palikdama viską, — pasakė Kleo. — Nebent... — Ji nutilo. 

— Nebent? — paragino jis. 

Ji įbedė į jį akis ir užbaigė: 

— Nebent ji būtų bėgusi nuo to, kuris kulia žmoną. — Ji nusišypsojo 
ir švelniai pridūrė: — Tu neatrodai, kad galėtum kulti žmoną. 

— Manau, jos tėvai vis dar slapta įtaria, kad pakasiau ją po rūsio. 
grindimis. | 

— Rimtai? 

Jis ištuštino taurę. 

— Spėju, jie nutarė, jog visos kitos galimybės jau atmestos. 

— Jie iš tikrųjų kaltino tave? 

— Ne, jie yra malonūs žmonės, taip nedarytų. Tačiau įžvelgiu tai jų 
akyse. Jie pasikviečia mane tai išmesti taurelę, tai sekmadienį pietums, kad 
nenutrūktų ryšys, nors iš tiesų nori išgirsti paskutines naujienas. Niekada 
neturiu ką pasakyti nauja, todėl matau, kaip jie keistai žiūri į mane, tarsi 
svarstydami: „Kiek dar tęsis tas jo melas apie Sendę?“ 

— Baisu, — ištarė Kleo. 

Greisas užsižiūrėjo į blyksinčią apyrankę ant Kleo riešo galvodamas 
apie tai, kad ji turi nepaprastą skonį. 

— Ji buvo vienintelis jų vaikas. Jos dingimas sugriovė jų gyvenimą. 
Ir darbe ne kartą mačiau panašių situacijų. Žmonėms reikia kažko grieb- 
tis, sukoncentruoti savo emocijas. — Jis vėl užsitraukė cigaretę ir nukratė 
pelenus į peleninę šalia švarko etiketės su kaina. — Na, užteks apie mane. 
Noriu pažinti tave. Papasakok apie kitą Kleo Morėj. | 

— Kitą Kleo Morėj? | 

— Tą, kuria tu pavirsti, pasižymėjusi išėjimo iš darbo laiką. 

— Dar ne, — erzino ji. — Dar nebaigiau apie tave, toli gražu ne. 

Jis pastebėjo, kad ir jos taurė ištuštėjo, tad pašaukęs padavėją užsakė 
dar to paties kiekvienam. Tada atsigręžė į Kleo: 

— Prašau atleisti, tačiau dabar tavo eilė atsakyti į klausimą. 

Ji nusiviepė priversdama ir jį nusišypsoti. 

— Aš noriu žinoti, — pareiškė jis, — kodėl gražiausia moteris pasau- 
lyje dirba lavoninėje, užsiima pačiu siaubingiausiu darbu pasaulyje? 

— Aš buvau seselė — baigiau Sautemptono universitetą. Buvau 
nekokia seselė. Nežinau, gal man trūko kantrybės. Tada dvi savaites pa- 
dirbėjau ligoninės morge ir supratau — nežinau, kaip pasakyti — tiesiog 
pajutau, jog tai pirmoji vieta mano gyvenime, kur galėjau įžiūrėti skirtu- 
mą. Ar tau teko skaityti Chuang Tze kūrinių? 

— Aš esu tiktai kvailas faras iš Braitono skersgatvių. Niekada neskai- 
čiau jokių įmantrybių. Kas jis? 

— Kinų daosizmo filosofas. 

— Na, žinoma. O aš, kvailutis, nenutuokiau. 

Ji prikišo pirštus prie leduko taurės apačioje ir ant jo sprigtelėjo la- 
šiuką vandens. 

— Nebūk bjaurus! 

Jis sumirksėjo, kai lašiukas nusileido jam ant kaktos. 

— Aš nebjaurus. 

— Ir dar koks bjaurus! 

— Geriau pasakyk, ką tas senas išvėpėlis Chuang Tze kalbėjo! 

— Jis sakė taip: „Ką vikšras vadina pasaulio pabaiga, žinovas vadina 
drugeliu.“ 

— Tai tu paverti lavonus drugeliais? 


— Būtų gerai. 


Jie išėjo iš restorano paskutiniai. Greisas buvo taip susižavėjęs savo 
dama — ir taip nusitašęs, jog nepastebėjo, kad paskutinieji lankytojai 
išėjo dar prieš gerą pusvalandį, o darbuotojai kantriai laukė, kol galės už- 
daryti. 

Kleo jau čiupo sąskaitą nuo lėkštelės, tačiau jam pavyko nugriebti ją 
pirmam. 

— Gerai, — pasakė ji, — tuomet kitas kartas bus mano. 

— Sutarta, — pasakė jis numesdamas savo kortelę ant staliuko ir 
vildamasis, kad joje dar bus šis tas likę. Po kelių minučių jie išsvirduliavo 
į vėją, jis palaikė jai laukiančio taksi duris, tada pats įlipo svaigstančia 
galva. 

Jis nebesusigaudė, kiek jiedu išgėrė. Du buteliai vyno, paskui — ita- 
liškas likeris su anyžių prieskoniu. Vėliau — dar to paties likerio. Bet ir 
pačioje pradžioje dar buvo gerta. Jis ištiesė ranką ant sėdynės atlošo, Kleo 
jaukiai prigludo prie jo. 

— Puvo gera. — Garsai jau pynėsi jo lūpose. — Nohiu pasakyt, 
štikrųjų... 

Staiga jos lūpos prigludo prie jo lūpų. Tokios švelnios, švelnios. Ir 
pajuto jos liežuvį, susiradusį jo liežuvį. Rodės, praėjo tik sekundė, kai taksi 
sustojo prie jos buto prašmatniame Nort Leinso rajone, miesto centre. Lyg 
pro miglą jis atpažino tą korpusą, kuris neseniai buvo perstatytas iš seno 
pramoninio pastato. Apie tai buvo daug rašyta ir kalbėta. 

Rojus paprašė taksisto palaukti, išlipo iš mašinos ir palydėjo ją iki 
vartų, staiga nebesuprasdamas, kaip jie tenai atsidūrė. Tada ir vėl jų lūpos 
susitiko. Jis stipriai glaudė ją prie savęs, šiek tiek svyruodamas, glostydamas 
tuos ilgus šilkinius plaukus, kvėpdamas jos kvepalų aromatą, visiškai ap- 
svaigęs nuo nakties, jos kvapų, jos minkštumo ir šilumos. 

Vėliau, vos po kelių sekundžių, jis krūptelėjęs prabudo ant galinės 
taksi sėdynės, — vienas, — nuo įeinančios žinutės pyptelėjimo. „Šūdas, 
— pagalvojo jis. — Darbas“. 

Jis šiaip taip sugrabaliojo klavišėlius. Žinutė iš Kleo. Tebuvo tik tiek: 

Tomas vairavo „Audi“ Londono gatvė Braitono link. Kelė sėdėjo tyli, 
tik oranžiniai gatvės žibintų blyksniai šokčiojo ant jos veido. Radijas buvo 
pritildytas, tačiau jis girdėjo Luiso Armstrongo dainą „Mums priklauso vi- 
sas pasaulio laikas“, kuri visada jį jaudindavo. Jis truputį pagarsino muziką, 
nes jautėsi nuvargęs ir bandė išvaikyti miegus, išlaikyti blaivumą. Laikrodis 
skydelyje rodė ketvirtį po pirmos. 

Vakaras pas Filipą Angelidą praėjo gerai, tačiau atmosfera buvo pom- 
pastiška. Prieš keletą metų jiedu su Kele įstojo į National Trust ir mėgdavo 
šeštadienio popietėmis lankytis įvairiuose didinguose senoviniuose dvaro 
rūmuose. Kai kurie buvo mažesni negu šitie karalienės Elžbietos I laikų 
rūmai, kuriuose jie praleido šį vakarą. 

Aplinkui senovišką valgomąjį stalą buvo susėdę šešiolika žmonių, 
jiems patarnavo manieringų tarnų svita. Angelidas vertė kiekvieną svečią iš 
eilės atspėti vynų istoriją — iš pradžių baltojo vyno, vėliau — raudonojo: 


kilmės šalį, vynuoges, rūšį, gamintoją ir metus. 

Karo Angelidas, šio magnato žmona, buvo turbūt labiausiai už- 
rietusi nosį iš visų moterų, šalia kurių Tomui buvo kada nors tekę vargti 
prie stalo. Ir toji iš dešinės, kurios vardo nebeprisiminė, buvo nė kiek ne 
geresnė. Kalba sukosi vien apie žirgus: nuo varžybų iki medžioklės ir vėl 
iš pradžių. Jis neprisiminė, kad viso vakaro metu kuri nors būtų juo pa- 
sidomėjusi. 

O Kelė turėjo klausytis, kaip jos dešinėje sėdintis vyras gyrėsi savo 
protingumu, o kaimynas iš kairės, labai jau saldžiai atrodantis bankinin- 
kas, vis girtėjo, dėjo savo leteną ant jos kojos ir vis bandė ją pakišti po 
sijonu. 

Visi kiti svečiai buvo aiškiausiai nežmoniškai turtingi ir visiškai iš 
kitokių socialinių stratosferų negu Tomas su Kele, kuriems niekada ne- 
teko matyti šitiek aukštos prabos vynų, ir Tomas beprotiškai įsiuto, kai 
šeimininkas sumenkino Kelės pastangas ką nors atspėti. O jis pats nerado 
progos užvesti kalbą apie biznį. Tiesą sakant, važiuodamas namo jis bandė 
įspėti, kodėl Filipas Angelidas iš viso varginosi pasikviesti juos. Matyt, 
norėjo pasirodyti? 

Tačiau vis tiek kažkoks ryšys užmegztas. Jis nesusimovė, sugebėjo 
palaikyti pokalbį su abiem kaimynėmis, nors pats nieko nenutuokė apie 
žirgus. Išskyrus kasmetines lažybas Grand Narional lenktynėse. Ir dar jam 
pavyko atspėti, kad raudonasis vynas buvo prancūziškas. Tiesiog laimingas 
atsitiktinumas. 

— Kokia baisi ta žmonių kompanija! — staiga pareiškė Kelė. — Su 
mūsų draugais galėčiau sėdėti ištisas dienas! Tie bent jau žžAri žmonės! 

— Manau, gal pavyks išpešti iš jo gerą biznį. 

Parylėjusi ji nenoriai išspaudė: 

— Nors namas tai nuostabus. Galima tik pasvajoti apie tokį. 

— Ar norėtum gyventi tokiame milžiniškame rūme? 

— Aišku, kodėl gi ne, jeigu turėčiau šitiek tarnų. — Tada pridū- 
rė: — Ir turėsime vieną gražią dieną, garantuoju. Aš tikiu tavimi. 

Tomas susirado Kelės ranką. Abu spustelėjo jas vienas kitam. Toliau 
važiavo tylėdami. Tomas nepaleido žmonos rankos ir vairavo viena. Kiek- 
vienas liko su savo mintimis. Kelias vedė namo — grįžimas į tikrovę. 

Jo pasąmonę tebegraužė sprendimas nueiti į policiją. Žinoma, jis 

teisingai pasielgė: argi buvo kitas kelias? Ar jis būtų galėjęs gyventi kanki- 
namas sąžinės? O sprendimą priėmė drauge, juk kitaip ir nebūna šeimoje. 
Vyras ir žmona — komanda. 

Jie artėjo prie posūkio. Kelyje beveik nebuvo mašinų. Jis pervažiavo 
į kairiąją kelio juostą, uždėjo ir antrąją ranką ant vairo, padarė staigų 
posūkį ratu, tada pakilo į kalniuką ir viršuje atsidūrė prie žiedinės san- 
kryžos. 

Po nepilnos minutės nusileidęs į slėnį, pasuko kairėn į pusračio 
formos Gouldstouno gatvę, po to — staigiai į kairę, į savo gatvę. Įveikęs 
stačią įkalnę, įvažiavo į pastogę automobiliui, išjungė variklį ir išlipo. Kelė 
tebesėdėjo prisisegusi saugos diržą. Tomas laukė, kol ji išlips, laikydamas 
žiedą su raktais ir pasiruošęs nuspausti elektroninio užrakto mygtuką. 
Ji nekrutėjo. Jis apsidairė, nužvelgdamas abipus kelio stovinčius auto- 
mobilius, kurie buvo puikiai apšviesti gatvės žibintų. Akys tyrinėjo visus 
šešėlius. Ieškojo. Ko? Netikėto judesio? Vienišos figūros kuriame nors 
automobilyje? 

„Paranojikas“, — iškoneveikė save mintyse. Tada atidarė Kelei dureles. 

— Namai namučiai! — ištarė jis. 

Ji vis tiek nekrutėjo. 

Jis pasilenkė pažiūrėti, ar tik ji nemiegojo, tačiau jos akys buvo at- 
viros. Ji tiesiog spoksojo į priekį. 

— Brangioji, alio? 

Ji keistai pasižiūrėjo į jį. 

— Žinau, jau esame namie, — pasakė ji. 

Jis susiraukė. Rodės, jai vėl užėjo „Kelės momentas“. Ir jie vis dažnė- 
jo. Jis negalėjo tiksliai pasakyti, ką tie momentai reiškė, tačiau retkarčiais 
kelioms sekundėms ar ilgėliau ji tarsi nusmigdavo tik į savo pasaulėlį. Kai 
paskutinį kartą jis užklausė ją apie tai, Kelė atšovė, kad kartais jai reikia 
erdvės, laiko pamąstymui. Tiktai prakeikimas, kaip ji nelaiku ir ne vietoje 
pasirinkdavo tokius momentus. 

Pagaliau atsisegė saugos diržą ir išlipo. Jis užrakino „Audi“, nuėjo prie 
paradinių durų, atrakino jas ir kuo mandagiausiai pasitraukė praleisdamas 


žmoną pirmą. 

Televizorius staugė. „Jėzau, — pagalvojo jis. — Vaikai miega. Ar 
Mendė jau visiškai prarado protelį?“ Jis apsidairė nustebęs, kad Ledi neat- 
lėkė skalydama pasitikti. 

Kelė kyštelėjo galvą į poilsio kambarį. 

— Sveika, Mende, mes jau namie! Ar gerai praleidotę vakarą? Pri- 
tildyk garsą, gerai, brangute? 

Auklės atsakymą užgožė televizoriaus gausmas. 

Tomas įėjo į poilsio kambarį. Kadangi jis vairavo ir dėl to išgėrė tik 
kelis gurkšnelius, dabar jam būtinai reikėjo gero stiklo prieš miegą. Tačiau 
būtų protingiau luktelėti, kol nuveš Mendę namo. Ji gyveno už gerų poros 
mylių, būtų kvaila rizikuoti. 

Ekrane matėsi paauglė, stovinti lietaus merkiamoje alėjoje ir klykian- 
ti, ir kažkoks šešėlis ant jos. Mendė tysojo ant sofos, paaugliams skirtas 
žurnalas gulėjo atverstas ant kilimo, o šalia jo — keli saldainių popierėliai, 
tuščia picos dėžutė ir kokakolos skardinėlė. Ji buvo taip įsijautusi į filmą, 
kad neatitraukdama akių nuo ekrano grabaliojo kaire ranka kilimą, ieško- 
dama pultelio, tačiau jis buvo už kelių colių tolėliau. 

Panelei beklykiant ekrane dar labiau, Tomas priklaupė, stvėrė pultelį 
nuo grindų ir išjungė garsą. 

— Ar viskas gerai, Mende? 

Paauglė šiek tiek nustebo, kad taip netikėtai dingo garsas, nusižiovavo 
ir nusišypsojo. 

 — Aka, gerai, pone Braisai. Su vaikais nebuvo jokio vargo — abudu 
tikri auksiukai. Man tik dėl Ledi šiek tiek neramu. 

— Kodėl? — sukluso Kelė. 

Mendė atsisėdo ir ėmė autis batus. 

— Ji tarsi nesava. Dažniausiai ateidavo ir sėdėdavo šalia, o šį vakarą 
nenori palikti savo krepšio. 

Susirūpinę Tomas su Kele nuskubėjo į virtuvę. Ledi gulėjo susirangiu- 
si krepšyje ir net nepramerkė akies. Kelė atsiklaupė ir paglostė jai galvą. 

— Ledi, brangute, gal tu sergi? 

Atsekė ir Mendė. 


— Neseniai ji lakė labai daug vandens. 

— Maryt, skrandis, — pasakė Tomas, nužvelgdamas ant stalviršio 
gulinčią atšalusią picą, šakutę su peiliu, geldelę su ištirpusiais Tesco kara- 
meliniais ledais, kurios dangtelis stirksojo šalia. Jis irgi atsiklaupė paglostyti 
šunelio ir pakreipęs galvą pakalbino, staiga pajutęs mieguistumą: — Su- 
skaudo pilvelį, Ledi? Prastai jautiesi? 

Kelė atsistojo. 

— Gal rytą jai bus geriau. Jeigu ne, teks skambinti veterinarui. 

Tomas jau įsivaizdavo riebią sąskaitą, tačiau kitos išeities nebus: jis 
mylėjo šunį, ji buvo šeimos dalis, jo gyvenimo dalis. 

— Gera mintis, — ištarė jis. 

Kelė atsiskaitė su aukle ir pasakė Tomui, kad pati nuveš Mendę 
namo. 

— Ne, ne, aš nuvešiu, — užprotestavo Tomas. — Jeigu jau atsisakiau 
visų tų vynų, galiu ir aš nuvežti. 

— Aš irgi mažai teišgėriau, — pasakė Kelė. — Viskas gerai. Tu ir taip 
prisivairavai šį vakarą. Įsipilk stiklelį ir atsipalaiduok. 

Jis per daug ir nesiginčijo. 

Tomas įsipylė C1frmagnac per du pirštus, klestelėjo ant sofos, per- 
jungė Mendės žiūrėtą siaubo filmą į senutėlę gerą komediją „Košė“, kurį 
laiką žiūrėjo į Ronį Beikerį, patupdytą kalėjime, ir galiausiai apsistojo prie 
amerikietiško futbolo rungtynių. Jis girdėjo, kaip trinktelėjo lauko durys, 
kaip suburzgė „Audi“, ir pajuto, kaip užplūsta malonus, šiltas jausmas ger- 
kle beslystant gėrimui. 

Jis įbedė akis į taurę ir mąsliai pasuko ratu tamsų skystį. Jam kilo 
klausimas: kuo jis skyrėsi nuo Filipo Angelido? Kas nulėmė, kad Angelidą 
lydėjo tokia finansinė sėkmė, o jį patį — nesėkmė? Ar tai — laimės daly- 
kas? Genai? Kietaširdiškumas? 

Kieme Kelė atbula išsuko į gatvę ir nuvažiavo kalniuku žemyn šne- 
kučiuodamasi su Mende. Net jeigu būtų atidžiau pažiūrėjusi į užpakalinio 
vaizdo veidrodėlį, ji nebūtų pastebėjusi automobilio, kuris pajudėjo iš 
vietos ir nusekė paskui ją. 


Jis važiavo daugiau kaip už šimto jardų ir be šviesų. 

Rojus Greisas siūbuodamas kartu su linguojančiu taksi negalėjo at- 


plėšti akių nuo savo mobiliojo telefono. Nuo vienintelės raidės: 
X 


Jam pašėlusiai nesisekė susikaupti ir, nepaisant — ar paisant — gir- 
tumo, jo emocijose buvo suirutė. Pro šalį švysčiojo gatvių ir automobilių 
priekiniai žibintai. Per traškantį taksi radiją girdėjosi, kaip naktinėje 
„Skambinkite — atsakysime“ laidoje kažkoks skambintojas koneveikė Tonį 
Blerą ir šalies sveikatos apsaugą. Jis dirstelėjo į savo laikrodį. Dešimt mi- 
nučių po pirmos. 

„Kaip tas vakaras prabėgo?“ 

Jis vis dar juto Kleo lūpų skonį. Užuodė jos kvepalus taksi salone ir 
ant savo drabužių. Jėzau, kokia ji žavinga. Jis vis dar apimtas geismo, sukie- 
tėjęs. Jau iš to sumauto restorano išėjo sukietėjęs. O jeigu ji būtų pakvietusi 
jį vidun, ar jis būtų?.. 

Atsakymas aiškus. 

Tačiau ji nepakvietė. 

Jis giliai įkvėpė, tačiau šį kartą į plaučius pateko tiktai taksi senų 
plastikų kvapas. 

— Išlaukti keturias prakeiktas valandas! Mano mama serga vėžiu, o 
jie privertė ją laukti keturias valandas, kol kažkas apžiūrėjo ją, o jos galva 
tai praskelta! — piktinosi tas vyras per radiją. 

— Šlykštu, ar ne? — pasakė taksi vairuotojas. 

— Visiškai, — abejingai atsiliepė Greisas, nes visas dėmesys buvo nu- 
kreiptas į telefono klavišėlius. 

— Gražią moterį turėjote. Manau, atpažinau ją. Jaučiu, kad buvau ją 
kažkur sutikęs. 

— Dauguma žmonių susitinka su ja tiktai mirę. 

— Nejaugi? — suglumo vairuotojas. — Ji — angelas, ar ką? 

— Visiškai teisingai, — Greisas išsiblaškęs patvirtino, nes vis dar te- 


bebuvo įnikęs į telefoną. Jis paspaudė du kartus „xx“ ir išsiuntė. 

Kai po kelių minučių pasiekė namus, nusivylė nesulaukęs jokio at- 


sakymo. 


42 


Tomas krūptelėjo ir prabudo visas apkvaišęs ir pasimetęs. Ausyse 
bjauriai ūžė, ir iš pradžių nesusigaudė, kur esąs. Jis pamatė, kad televizorius 
rodė motociklų lenktynes, ir tik tada suprato, iš kur tas triukšmas. 

Dairydamasis distancinio valdymo pultelio, pamatė tuščią brendžio 
stiklinaitę, kuri stovėjo ant kilimo prie jo kojų. Jis net pašoko. Juk buvo 
užmigęs. Po perkūnais, kuri dabar valanda? 

Laikrodis DVD grotuve rodė 4 val. 10 min. ryto. Nesąmonė. Jis pa- 
žiūrėjo į savo laikrodį: 4 val. 9 min. ryto. 

Grupelė susispietusių motociklų dabar lėkė tiesia linija, ir jis supra- 
to, kad rodo Silverstono lenktynių trasą. Prieš keletą metų jam teko ten 
būti kolektyvinio svetingumo dieną, o dar kelis kartus lankėsi britų Grand 
Prix. Dabar jie jau mažino greitį ir pakrypę į šoną traukė į Kopsą. Susi- 
radęs pultelį išjungė televizorių ir iš lėto atsistojo, jausdamasis velniškai 
sustingęs. 

„Ir kodėl Kelė nepažadino, kai grįžo?“ — svarstė jis. Pasiėmęs tuščią 
stiklinaitę, nusvirduliavo į prieškambarį, vis dar jausdamasis apkvaišęs. O 
kūnas buvo lyg švino pripiltas. Jis padėjo taurę virtuvėje ir dar surado jėgų 
užkopti laiptais aukštyn. Tyliai praslinko pro laiptų aikštelę, kad nieko ne- 
prižadintų, — nors lenktynės gal jau seniai taip padarė, — ir atvėrė savo 
miegamojo duris. Iš karto pajuto kažką negera. 

Užuolaidos buvo plačiausiai atitrauktos, pro langą krentanti pilkšva 
priešaušrio šviesa apšvietė tuščią lovą. 

Kelės joje nebuvo. 

Staiga jis išsiblaivė. 

Anksčiau pasitaikydavo, kad kuris nors vaikas susapnuodavo blogą 
sapną, ir Kelė įsiropšdavo pas jį į lovą kelioms valandoms. Įtardamas, kad 
ir dabar galėjo taip atsitikti, jis patikrino vaikų kambarius. Jos ten ne- 


buvo. 

Keikdamas savo kvailumą, nušuoliavo laiptais žemyn ir, išlėkęs pro 
paradines duris, pažiūrėjo į pastogę. Tuščia. 

Nuėjo iki šaligatvio ir pažiūrėjo kairėn, dešinėn, kažkodėl įsivaizduo- 
damas, kad ji galėjo sustoti gatvėje ir užmigo automobilyje. Tačiau auto- 
mobilio nesimatė. 

Jis dirstelėjo į laikrodį bandydamas paskaičiuoti, kiek laiko pramie- 
gojo. Kada ji išvežė tą auklę namo? Buvo apie pusę antros. Prieš dvi su puse 
valandos. Dvi su puse valandos keturių mylių keliui į ten ir atgal?! 

Jį pervėrė ledinis išgąstis. Gal ji pateko į avariją? Bet jeigu taip būtų 
atsitikę, nejaugi policija nebūtų iki šiol pranešusi? 

Gal jai vėl užėjo ilgai trunkantis „Kelės momentas“ kur nors tamsoje? 
Tačiau ji žinotų, kad jis nervinsis? 

Bet čia ir buvo bėda: kartais Kelė pridarydavo pačių nelogiškiausių 
dalykų, net nepagalvodama apie padarinius. Žinoma, ji niekada nieko 
nedarė, kad sukeltų pavojų vaikams, tačiau labai dažnai tiesiog nepagalvo- 
davo. Pavyzdžiui, kaip tą kartą, kai nupirko +82y „pigų daiktą“ — savaitę 
Čempnėjaus sveikatos sodyboje, ir būtent tam metui, kai jis turėjo važiuoti 
į Vokietiją, į prekybos mugę. Jai visiškai neatėjo į galvą mintis, ką reikės 
daryti su vaikais. 

Buvo ir dar keli kartai, kai ji paprasčiausiai pradingo: vieną kartą 
visą dieną, kitą — ilgiau nei parą. Jis kraustėsi iš proto, skambinėjo į visas 
pietų Anglijos ligonines, tikrino, gal pateko į avariją, suko galvą, gal įsigijo 
meilužį. O paskui ji pasirodė, nė kiek nesijaudindama, kad jam teko ne į 
darbą važiuoti, bet prižiūrėti vaikus, ir dar paaiškino, jog jai staiga prireikė 
šiek tiek erdvės. 

Jis prisiminė ir paskutinį kartą, kai ji staiga nutilo sėdėdama automo- 
bilyje. Ar ir dabar darė tą patį — sėdėjo „erdvėje“? Labai gražiai padarė. 

Jis pasiėmė miegamajame esantį bevielį telefoną ir surinko jos mobi- 
liojo numerį. Netrukus išgirdo tą jos beprotišką „Kvaišos varlės“ skambesį, 
sklindantį iš apačios, ir išjungė telefoną. Ji paliko savąjį namie. 

Siaubas. 

Tomas atsisėdo ant lovos ir susimąstė. Dievaž, nepaisant jos keistybių, 
jis nepaprastai ją mylėjo. Jiedu nemažai kuo skyrėsi, tačiau daugeliu atvejų 
sutarė. Šį vakarą buvo taip miela stebėti ją už to pokylių stalo. Taip, tame 

gyvačių lizde ji buvo pašalinė, atėjusi iš kitokio visuomenės sluoksnio, — jie 
abu buvo tokie, — tačiau sugebėjo išsilaikyti, sėdėjo iškelta galva, buvo graži, 
gražiai atsiliepė apie jį, tiesė jam biznio kelius prie abiejų stalo kaimynų. 

Tada jis prisiminė jos balse prasimušusį pavydą, kai jau važiuojant 
namo jis paklausė, ar ji norėtų gyventi tokiame didžiuliame, kaip Angeli- 
dų, name. 

„Aišku, kodėl ne, jeigu turėčiau šitiek tarnų. Ir vieną gražią dieną 
turėsime, garantuoju. Aš tikiu tavimi.“ 

Jis neprasitarė, kad netrukus gali tekti parduoti šį namą ir susirasti 
mažesnį. Jis nežinojo, kaip reikės pasakyti, — nenorėjo matyti, kokį skaus- 
mą jai suteiks. Svarbiausia, nenorėjo pasirodyti jai nevykėlis. 

„Jėzau, kur tu esi, mano mieloji?“ 

Jis pakilo ir ėmė vaikštinėti bandydamas numalšinti skrandyje įsisu- 
kusią baimę. Buvo be dvidešimties minučių penkios. Jis svarstė, gal vertėtų 
paskambinti Mendės Morison tėvams ir paklausti, ar Kelė laimingai par- 
vežė ją namo. Tačiau jeigu ligšiol mergaitė nebūtų grįžusi, jos tėvai seniai 
būtų susirūpinę ir paskambinę. 

Vis dar apsirengęs, jis prigulė atsilošdamas į galvūgalio kraštą. Galva 
zvimbė, bet visas dėmesys buvo nukreiptas į garsus gatvėje: bene pasigirs 
privažiuojantis automobilis. Deja, tesigirdėjo pirmieji paukštelių čiulbesiai. 
Praėjus kelioms minutėms, nepaisydamas ankstyvo meto, jis paskambino 
į Mendės Morison namus. Atsiliepė užsimiegojęs tėvas, kuris patvirtino, 
kad Megė buvo saugiai parvežta maždaug be penkiolikos minučių antrą 
valandą. 

Padėkojęs jam, jis pasuko į telefonų tinklo informacijos biurą ir pasi- 
klausė Karališkosios Sasekso grafystės ligoninės numerio. Netrukus atsilie- 
pė Traumų ir skubios pagalbos skyrius. Pavargusiu balsu moteris užtikrino, 
jog per praėjusias kelias valandas nebuvo užregistruota jokia moteris, vardu 
Kelė. 

Tada vėl telefonų informacijoje sužinojęs numerį jis paskambino 
Sasekso policijai. Teko palaukti kelias minutes, kol jie sujungė jį su Kelių 
policija. Šiai nebuvo pranešta apie jokią autoavariją, į kurią būtų patekusi 
jo žmona ar jų automobilis. 

Jis nebežinojo, ką toliau daryti. 

Vendė Solters tik antrą kartą budėjo naktį. Ši policininkė stažuotoja 
vos prieš tris savaites buvo baigusi Policijos koledžą Ašforde, Kento grafys- 
tėje, ir prieš akis dar buvo beveik dveji metai, kol taps tikra policininke, 
kaip ir jos kolega. Konsteblis Filas Teiloras, kuriam po kelių savaičių tu- 
rėjo sukakti trisdešimt septyneri, vairavo paženklintą policijos automobilį 
„Vectra“. Važiavo greitai, įsijungęs mėlynus žiburėlius, tačiau apsiėjo be 
sirenos, nes kelias buvo tuščias. 

Jiems buvo likę mažiau negu mylia iki Sasekso Hause įsikūrusio 
Kriminalinio skyriaus, o tada, kai jiems paskambino iš dispečerinės apie 
skubų atvejį, jie pralėkė beveik visą Braitoną ir Houvą per dvi minutes. 
Buvo ką tik baigę tvarkyti girtų barnį dėl kažkokios sąskaitos, kuris virto 
muštynėmis „Escape“ naktiniame bare prie pat Braitono pajūrio bulvaro. 

Vendė juto nepaprastą jaudulį, kai jie didžiuliu greičiu lėkė per miestą: 
tai buvo tarsi smagiausias pasaulyje pasivažinėjimas atrakcionų parke. Ir dau- 
guma policininkų jautė tą patį. Netgi Teiloro veide matėsi ta pati ekstazė. 

Buvo penkiolika minučių po keturių, ir pro priekinį stiklą Vendė 
jau matė, kaip juodame dangaus skliaute prasimuša pirmieji pilki aušros 
spinduliai. Išgasdintas zuikis išnėrė į automobilio žibintų apšviestą kelią ir 
metėsi po priekiniais ratais. Ji sulaikė kvapą, tikėdamasi išgirsti dunkstelė- 
jimą, tačiau atsipūtė, kai jo nepasigirdo. 

— Tai bent zuikelis kamikadzė, — linksmai pastebėjo Filas Teiloras. 

— Manau, nepervažiavai jo. 

— Esu skaitęs, kad kažkoks vyrukas parašė knygą apie Amerikos ke- 
liuose įvykstančių užmušimų būdus. 

— Tik Amerikoje ir tegali taip būti, — pastebėjo Vendė. Iš tiesų jai 
niekada neteko ten lankytis, todėl buvo susidariusi įvaizdį, jog tai šaliai 
didelį poveikį darė visi tie Kalifornijos pamišėliai — bent taip matė per 
televiziją, be to, ir Maiklas Muras* šiek tiek prisidėjo. 

Jie važiavo pro dešinėje esantį miškingą plotą, o kairėje, nuokalnėje, 
matėsi Braitono ir Houvo šviesos. Įveikę staigų kelio vingį, priekyje išvydo 


raudoną pašvaistę. 


* Michael Moore - kontroversiškų pažiūrų JAV režisierius, aktorius, publicistinių knygų autorius. 


210 PETER JAMES 


Pirmoji Vendės mintis — jau saulė kilo virš horizonto, tačiau ji greit 
sumetė, kad jie važiavo į vakarus. Kuo labiau artėjo, tuo pašvaistė ryškėjo; 
ir staiga Vendė užuodė kvapą. 

Bjaurus, aitrus degančių dažų, gumos ir plastiko kvapas. 

Teiloras sustojo neprivažiavęs prie liepsnojančio automobilio, kuris 
stovėjo gudronuotoje automobilių aikštelėje labai gražioje vietoje, iš kurios 
dieną atsiveria nuostabūs vaizdai. Tačiau išlipdama iš automobilio ir parei- 
gingai užsidėdama kepurę policininkė Vendė Solter tematė tirštus, dusi- 
nančius dūmus, nes stiprus vėjas bloškė juos tiesiai jų pusėn ir graužė akis. 
Sekundėlę ji nusisuko užsikosėjusi ir iš karto metėsi paskui savo kolegą prie 
liepsnojančios mašinos, kol juos sustabdė karštis. 

Tolumoje jau girdėjosi sirenos kauksmas. „Turbūt ugniagesių briga- 
da“, — pagalvojo ji. Dabar degančių dažų ir gumos tvaikas šimteriopai su- 
stiprėjo, ausyse tesigirdėjo vien pragariškos ugnies traškėjimas ir ūžimas. 

Ji įžiūrėjo ir automobilio vidų, nes stiklai jau buvo išdegę, ir su pa- 
lengvėjimu atsiduso išvydusi, kad ten tuščia. Tai buvo universalas, ir apėju- 
si iš priekio ji atpažino radiatoriaus groteles. 

— „Audi“, — šūktelėjo ji Teilorui. 

— Naujas modelis — pažiūrėk į groteles, — pasakė jis. 

— Žinau. Naujasis „A4“. 

Jis žvilgtelėjo į ją. 

— Neblogai nusimanai, — nenoromis pripažino jis. 

— Ne taip, kaip tas, kas šitaip padarė, — atšovė ji. " 

— Vaikėzai, — išsunkė jis tarsi keiksmažodį. — Šunsnukėliai. Pa- 
degė kažkieno naujutėlius ratus. 

— Automobilių vagišiai? 


— Reikia manyti, — atsakė jis. — Kas gi daugiau? 


44 


Sekmadienio rytą Rojus Greisas prabudo pusę septynių pypsint ža- 
dintuvui. Burna perdžiūvusi, galvą skėlė velniškas skausmas. Negelbėjo tos 

dvi paracetamolio tabletės, kurias išgėrė apie penktą valandą ryto su puse 
litro vandens, kaip ir pirmosios dvi, nurytos dar anksčiau. 

Nuspaudus „snūduriavimo“ mygtuką ir laikinai nutildžius laikrodį, 
už lango pasigirdo skardus paukščio čirškesys, nesiliaujantis lyg tas užstri- 
gęs takelis diske. Pro platų užuolaidų tarpą brovėsi šviesa, ir jis suvokė, kad 
nebuvo kaip reikiant jų užtraukęs. 

„Kažin ar labai buvau nusigėręs naktį?“ 

Jis bandė susitelkti, nes smegenys buvo tokios vangios, tarsi kas būtų 
jas tampęs po siūlelį per visą naktį. Pasiėmęs mobilųjį telefoną, jame ne- 
rado jokios žinutės iš Kleo. 

Ir kaip galėjai tikėtis ką nors rasti, jeigu buvo vos pusė septynių ryto, 
ir ji greičiausiai saldžiai tebemiegojo, tačiau šią akimirką loginis mąstymas 
tebuvo utopija, o kur dar tas kalimas galvoje ir tas prakeiktas paukštis, ir 
supratimas, kad reikėjo keltis ir žygiuoti į darbą. Pamiršk apie sekmadieni- 
nį tysojimą, berneli. 

Jis užsimerkė ir nuplaukė į praėjusį vakarą. Jėzau, kad ir kaip žiūrė- 
tum, Kleo buvo žavinga, tikrai šilta, nuostabi būtybė. Ji labai labai ypatin- 
ga, ir jiedu sutarė tiesiog neįtikimai puikiai! Tada jis prisiminė tą bučinį 
ant užpakalinės taksi sėdynės — ilgą, ilgą, nepaprastą bučinį. Jis bandė 
prisiminti, kuris pirmas pradėjo. Lyg ir Kleo. Ji žengė pirmą žingsnį. 

Ji apėmė ilgesys, norėjosi pasikalbėti su ja, pamatyti ją. Staiga tarsi su- 
uodė jos kvepalų aromatą. Vos apčiuopiamą kvapą ant rankos. Jis pauostė 
ją — taip! Labiausiai kvepėjo riešas, matyt, todėl, kad sėdėdamas taksi jis 
laikė ją apkabinęs. Jis ilgai laikė riešą prie nosies, įkvėpdamas muskusinį 
dvelksmą, kuris širdies gilumoje sužadino kažką, ką jau manė seniausiai 
praradęs ir tik vos prieš porą dienų atpažino sugrįžtant. 

Širdį spustelėjo kaltės jausmas. Sendė. Jis iš karto išstūmė jį, nutaręs 
nebekreipti į jį dėmesio, nebegrįžti į praeitį, neleisti sugadinti šios aki- 
mirkos. 

"Jis vėl pasitikrino laiką nenoromis prisimindamas darbą. Pasitarimą, 
kuris turėjo įvykti pusę devynių. Ir dar prisiminė, kad reikėjo pasiimti pa- 
liktą automobilį. 

Paskaičiavo, kad jeigu dabar atsikeltų, dar suspėtų nubėgti į požeminę 
automobilių aikštelę, kur paliko savo „Alfa“ praėjusį vakarą — šviežias oras 

bent kiek prablaivytų galvą. Tik bėda, kad kūnas atsisakė bėgti, reikalavo 
gal dar bent aštuonių valandų miego. Jis stipriai užsimerkė, bandydamas 
sugrūsti tą skausmą, skaldantį jo smegeninę lyg sūrio pjaustymo vielos, ir 
užblokuoti tą prakeiktą paukštį, kurį nupiltų, jeigu turėtų šautuvą. Ir vėl 
saldžiai nusmigo į mintis apie Kleo Morėj. 

Rodos, praėjo vos kelios sekundės, kai žadintuvas vėl ėmė pypsėti. Jis 
sunkiai išsiropštė iš lovos, atitraukė užuolaidas ir nuogas nupėdino į vonią 
išsivalyti dantų. Snukis, vėpsantis į jį iš veidrodžio virš kriauklės, atrodė 
nekaip. 

Rojus Greisas niekuomet nebuvo pasipūtėlis ir iki šiol save laikė dar 
jaunu arba jaunoku, ne gražuoliu, bet neblogai atrodančiu, o geriausias 
jo bruožas buvo mėlynos akys (Sendė sakydavo, Polo Njumeno akys), 
blogiausias — maža, bet labai laužta nosis. Dabar, šį ankstyvą rytą, kuo jis 
ilgiau spoksojo į tą veidą, tuo labiau atrodė, kad šis priklauso kažkokiam 
daug vyresniam žmogui — visiškai svetimam vyrui susiraukšlėjusia kakta, 
sudribusiais žandais ir austrės kiaukuto dydžio maišais po akimis. 

Ir čia niekuo dėtas nei alus, nei cigaretės, nei greitas maistas, nei be- 
protiškas darbo krūvis — dėl visko kalta sunkio jėga, nutarė jis. Dėl tos 
sunkio jėgos žmogus trumpėja kiekvieną dieną. Ir negailestingai nutempia 
odą žemyn. Pusę to laiko, kai nemiegi, praleidi kariaudamas su tuo visuoti- 
nės traukos dėsniu, kuris galop vis tiek padaro savo. Ne kas kitas, o ta gra- 
vitacija užtrenkia tau virš galvos karsto dangtį. O jeigu tavo pelenus paleis 
pavėjui, galiausiai gravitacija vis tiek nusodins juos ant žemės — kiekvieną 
mielą dulkelę. 

Kartais jis nerimaudavo dėl savo minčių, kurios pastaruoju metu da- 
rėsi vis labiau liguistos. Gal jo sesuo ir buvo teisi, gal jis per daug užsibuvo 
vienas? Tačiau buvo įpratęs prie vienumos. Manė, jog tai normali būsena. 

Prieš septyniolika metų, kai vieną šiltą rugsėjo dieną, stovėdamas 
Rūmų tilto į jūrą gale, jis pasipiršo Sendei, ne tokį gyvenimą planavo, nė 
sekundėlę neįsivaizdavo, kad teks šitaip gyventi. Tąkart pasakė Sendei, kad 
atsivedė ją tenai dėl to, jog jeigu ji atsakytų „ne“, jis būtų šokęs žemyn. Ji 
nusišypsojo ta žavia, miela šypsena, atmetė nuo akių šviesius plaukus ir pa- 
sakė, — su jai įprastu juoduoju humoru, — kad būtų buvęs rimtesnis mei- 
lės išbandymas, jeigu jis būtų ją nusivedęs ant stataus Biči Hed skardžio. 

Jis išmaukė stiklinę vandens iš krano ir susiraukė nuo kalkių sko- 
nio, kuris šį rytą buvo daug stipresnis. „Gerk kuo daugiau paprasto van- 
dens“, — nuolat jam primindavo Janas, jo fizinės parengties instruktorius 
policijos sporto salėje. Jis ir stengėsi taip daryti, bet kad tas šlykštynė buvo 
ne toks geras kaip Starbucks latte kava. Arba Glenfiddich su ledukais. Arba 
bet kas kitas. Iki šiol jis nesijaudino dėl savo išvaizdos. 

Iki Kleo. 

Tie metai po Sendės dingimo jam atsiliepė. Niekas nesako, darbas 
policijoje buvo sunkus, tačiau dauguma farų bent jau turėdavo po pamai- 
nos pas ką sugrįžti ir pasikalbėti. O Marlo, nors ir galėjai pavadinti ją šiokia 
tokia kompanija, nieko panašaus nesuteikė. 

Jis užsivilko bėgiojimo aprangą, padavė Marlo pusryčių, kad ne- 
pamirštų vėliau, ir išslinko pro duris į tuščią gatvę. Vasaros rytas buvo 
nuostabiai vėsus, švarutėlis dangus žadėjo puikią dieną. Staiga, nepaisant 
pagirių ir miego stygiaus, jis pažvalėjo. Atgijusia širdimi spėriai nužings- 
niavo gatve. | 

Rojus Greisas gyveno Houve, gyvenamajame rajone, kuris dar 
visai neseniai buvo atskiras miestelis prie Braitono. Jį pravardžiuoda- 
vo Dabvadin — pavadinimas buvo kilęs iš graikiško žodžio, ir ėjo kalbos, 
kad tas žodis reiškia „kapinės“. 

Būtų lyg ir nieko, nes Houvas buvo tykesnis, tinkamesnis gyvenamie- 
siems kvartalams negu jo giminingas, kažkada arogantiškas ir pikantiškas 
Braitonas. Riba tarp jų prasidėjo pajūrio bulvare, toje vietoje, kuri pažymė- 
ta karo memorialiniu obelisku ir spalvota linija per pasivaikščiojimo taką, 
tačiau kai žmonės aptiko, jog tas zigzaginis takas, vedąs į šiaurės pusę, eina 
pro jų namus, toji linija vis labiau nusitrynė. 

Greiso kuklus trijų miegamųjų namas, kuris jungėsi su kitu namu, 
stovėjo gatvėje, besitęsiančioje iki pat Kingsvėjaus, — plačios gatvės su 
skiriamąja juosta viduryje, — o už jos toliau prasidėjo pajūris. Jis perbėgo 
gatvę, pasileido veja per rasotą žolę pro vaikų žaidimo aikštelę ir du Hou- 
vo Lagūnos irklavimo baseinus, kur jo tėvas, turėjęs pomėgį konstruoti 
motorinių valčių modelius, atsivesdavo jį, dar vaiką, ir leisdavo palaikyti 
distancinio valdymo pultelius. 

Anuomet Lagūna atrodė tokia didžiulė, o dabar tebuvo mažytė ir su- 


214 PETER JAMES 


nykusi. Čia buvo aplūžusi karuselė, surūdijusios sūpynės, šliaužynė, kuri 
verkiant prašėsi dažų, ir nuo praamžių stovintis ledų kioskas. Valtys vis dar 
tebebuvo prirakintos po nakties, mažesniajame baseine plūduriavo kelios 
antys, o ant didesniojo krašto tupėjo grupelė gulbių. Jis aplenkė baseinus 
ir atsimušė į pasivaikščiojimo taką, kuris buvo toks pat tuščias kaip ir va- 
kar tuo pačiu metu, tada prabėgo pro ilgiausią eilę mėlynų persirengimo 
kabinų. Bebėgant kraštovaizdis kairėje pusėje keitėsi. Iš pradžių — eilė vie- 
nodų, pokario laikų daugiabučių pastatų ir visas plotas tokių pat neįdomių 
namų. Po to, už Karaliaus Alfredo poilsio centro, kuris šiuo metu buvo 
virtęs didžiule statybos aikštele, vaizdas pasikeitė, ir jis jam labai patiko: 
ilga esplanada įspūdingų, sujungtų Regentystės laikų namų, kurių daugu- 
ma buvo nudažyti baltai, su pusapvalės formos langais, baliustradomis ir 
verandomis. Kažkada daugelis jų buvo atskiri būstai, savaitgaliui praleisti 
skirti namai, į kuriuos suvažiuodavo Regentystės ir karalienės Viktorijos 
laikų londoniečiai, tačiau dabar, kaip ir nemažai tokių šio miesto namų 
su iki dangaus išaugusiomis kainomis, jie buvo susmulkinti į butus arba 
paversti viešbučiais. 

Po kelių minučių, artėjant prie ribos tarp Braitono ir Houvo, prieky- 
je, dešinėje, pasimatė apgailėtini, rūdijantys, iš jūros kylantys stiebai — tik 
tiek teliko iš Vest tilto į jūrą. Kažkada jis buvo toks pat gyvas ir akį rėžiantis 
kaip ir jo dublikatas — lygiai už pusmylės nuo jo esantis Rūmų tiltas, ir 
vaikystėje jis buvo pati svarbiausia jo lankymosi vieta. 

Jo tėvas, aistringas žvejys, dažnai atsivesdavo jį ant Rūmų tilto, nu- 
sileisdavo žemyn į atvirą, žvejoti skirtą platformą pačiame jo gale, o iš ten 
šeštadienio popietę, — jeigu futbolo sezonas būdavo pasibaigęs arba kai 
„Albiono“ komanda žaisdavo kitur, — jie grįždavo namo su geru laimikiu: 
merlangais, karšiais, plekšnėmis, o jeigu pasisekdavo, ir su jūrų liežuviais ar 
netgi ešeriais — priklausė nuo potvynių ir oro. 

Tačiau, kaip vaiką, Rojų tas tiltas traukė ne dėl žvejojimo — buvo 
kitų vilionių, ypač elektriniai automobiliukai su buferiais ir vaiduoklių 
traukinukas, o labiausiai seni, mediniai, su stiklais priekyje automatai, 
kurie rodė judančius gražius paveiksliukus. Vieną jis ypač mėgo ir dažnai 
kaulydavo pensų. Tai buvo vaiduoklių namas, ir ištisą minutę, sukantis pa- 
varoms ir zvimbiant skriemuliams, švystelėdavo atsidarančios durys, švie- 

sos tai įsijungdavo, tai išsijungdavo, išnirdavo visokiausi griaučiai šmėklos 
ir pati Giltinė — juoda figūra su gobtuvu ir su dalgiu rankose. 

Dabar kairėje artėjo (o jo energija blėso) bjaurus Kingsvesto pa- 
statas — niūrus, septintojo dešimtmečio poilsiui skirtas statinys, visiškai 
nesiderinantis su likusia pajūrio bulvaro dalimi. Jau už kelių šimtų jardų 
dunksojo dailus viešbučio „Senasis laivas“ fasadas. Jis užlėkė laiptais į vir- 
šutinį taką, perkirto beveik tuštutėlį kelią, prabėgo palei viešbučio šoną ir 
atsidūręs automobilių aikštelėje pažiūrėjo į savo laikrodį. 

Šūdas. Pasirodė, jis apsiskaičiavo. Jeigu norėjo laiku atsirasti pusės 
devynių pasitarime, — o apie vėlavimą negalėjo būti nė kalbos, nes nevalia 
numušti kGmandos dvasios, — jam reikėjo mažiau nei per pusvalandį par- 
lėkti namo, persirengti ir šauti pro duris. 

Dabar dar užpuolė baisus troškulys, tačiau nebebuvo laiko nė pagal- 
voti, kur stabtelėti ir nurverti butelį vandens. Jis įkišo į aparatą savo bilietą, 
tada — kreditinę kortelę ir nubėgo cementiniais laiptais žemyn, kur buvo 
palikęs automobilį. Raukė nosį nuo šlapimo smarvės, nesuprasdamas, ko- 
dėl kas nors būtinai prišlapindavo laiptines kiekvienos mielos stovėjimo 
aikštelės, kurioje jam tekdavo būti. 

Likus vienai minutei iki pusės devynių, Greisas žingsniavo pasitarimų 
kambario link, kramsnodamas savo pusrytį — „Mars“ šokoladuką, pirktą 
iš automato, ir spausdamas karštą puodelį kavos. 

Jis skubiai užbaigė šokoladuką ir įsimetė į burną kramtomąją gumą, 
kad užmaskuotų praėjusios nakties alkoholio likučius. Įsikišęs pakelį atgal į 
kišenę, jis jau buvo beeinąs į kabinetą, kai išgirdo už nugaros žingsnius. 

— Sveiks, veterane, ir kaipgi praėjo pasimatymas? 

Atsigręžęs pamatė Gleną Brensoną blizgančiu it veidrodis odiniu 
švarku. Rankoje jis laikė kapucino kavos puodelį, o aplink lūpas vingiavo 
puta lyg balti ūsai. 

— Puikiai, — atsakė jis. 

— Puikiai? Tik tiek. Vien puikiai? — Jis šelmiškai apžiūrinėjo Greisą. 

Kramtydamas gumą Greisas kukliai šyptelėjo: 

— Na, manau, gal šiek tiek geriau negu puikiai. 

— Tai tu nežinai? 

— Bandau prisiminti. Per daug išgėriau. 

— Ar teko pagulėti? 

— Čia buvo ne toks pasimatymas. 

Brensonas nustebęs pasižiūrėjo į jį. 

< Žmogau, kartais būni nenormalus! Maniau, kad pasimatymai tik 
tam ir skirti? — Ir plačiai išsišiepė. — Vėliau noriu išgirsti detalią ataskaitą. 
Ar jai patiko tavo apdaras? 

Greisas dirstelėjo į savo laikrodį jausdamas, kad jau po pusės devynių. 

— Ji tik pasakė, kad mano siuvėjas turbūt turi nepaprastą humoro 
jausmą. — Jis pastūmė duris ir įėjo į kabinetą su Brensonu ant kulnų. 

— Ji taip nesakė! Ar tu kalbi rimtai? Veterane? Ei, klausyk! 

Visa komanda sėdėjo aplink stalą, visi apsirengę paprastai, išskyrus 
Normaną Potingą, kuris atrodė sekmadieniškai išsičiustijęs: smėlio spalvos 
kostiumas tarsi ką tik iš po lygintuvo, ryškus spalvotas kaklaraištis ir dar 
ryškesnė nosinė, prašmatniai kyšanti iš kišenėlės. 

Greisas irgi buvo paprastais drabužiais: viena, šiandien buvo sek- 
madienis, antra, jis buvo prakeiktai nuvargęs, kad dar vargtų vilkdamasis 
kostiunią; tačiau svarbiausia, jo laukė susitikimas su labai nepaprasta jauna 
panele — savo krikštadukra Džėja Somers ir nenorėjo atrodyti lyg koks 
nuobodus senas pirdalius, vilkintis kostiumą. 

Užtat jis apsirengė kai ką iš naujojo komplekto, kurį nusipirko vakar: 
baltus marškinėlius, džinsus, kurie pasiutusiai veržė per šakumą, bet kurie, 
kaip užtikrino Glenas Brensonas, atrodė gana kietai, suvarstomus batelius, 
kurie buvo lyg futbolininko batai be smeigių, bet, pasirodo, irgi gana kieti, 
ir lengvą medvilninį švarką. 

Džėjos Somers tėvai, Maiklas ir Viktorija, buvo policijos darbuotojai 
ir artimiausi jo ir Sendės draugai. Be to, jie daug padėjo jam iškart po 
Sendės dingimo. Ir per visus tuos metus vėliau. Vienu metu jie ir keturi jų 
vaikai — nuo dvejų iki vienuolikos metų — buvo tapę jam vos ne antrąja 
šeima. 


Praėjusį sekmadienį jis buvo išsivedęs Džėją norėdamas aplankyti su 

ja Česingtono zoologijos sodą, nes jai labai rūpėjo pamaryti žirafą. Tačiau 
po pusvalandžio išvyka baigėsi, nes jį iškvietė į žmogžudystės vietą. Greisas 
prižadėjo nusivesti ją šį sekmadienį. 

Džėja jam labai patiko, ir būtų norėjęs turėti tokią savo dukrą: labai 
sumani, gražutė, domėjosi absoliučiai viskuo ir pagal metus labai išmintin- 
ga. Jis vylėsi, kad neteks jos nuliūdinti dar kartą. Antraip būtų pakirstas jos 
pasitikėjimas suaugusiais. 

Pirmasis darbotvarkės klausimas buvo Reginaldas D'Ytas — asmuo, 
padaręs lytinį nusikaltimą, kurio kompiuteris buvo konfiskuotas. Greisas 
pranešė, kad seržantas detektyvas Rajus iš Moderniųjų technologijų nu- 
sikaltimų skyriaus nustatė, jog ir šiame kompiuteryje, ir Tomo Braiso 
kompiuteryje buvo naudotasi tais pačiais kanalais. Būtent tas pars kelias 
ir nuvedė Braisą į internetinę svetainę, kur, kaip Brensonas įsivaizdavo po 
išsamios to žmogaus apklausos, jis galėjo tikrai pamatyti žmogžudystę. 

Greisas pranešė savo grupei, kad iki dešimtos valandos ryto jam turė- 
jo paskambinti kai kas iš Liudytojų apsaugos programos ir nurodyti D'Yto 
adresą. Jis paskyrė Normaną ir Niką apklausti tą vyrą: kažkodėl negalėjo 
paaiškinti nuojautos, kad apklausa bus sudėtinga, todėl manė, jog ne pro 
šalį parodyti daugiau jėgos. 

Nikas Nicholas pranešė, kad jis iki vėlumos šukavo visus Braitono ba- 
rus, alines ir klubus, rodė Dženės Streton nuotrauką, tačiau rezultatų jokių. 

Normanas atraportavo, kad perkratė palydovių agentūros „BCE-247“ 
klientus. Kol kas, sakė jis, neatsirado nė vieno, kuris būtų prisipažinęs, jog 
pažinojo Dženę, ir nė vieno, kuris būtų atitikęs Entonu pasivadinusį vyrą. 

— Tačiau, — kalbėjo jis, — aš kai ką sužinojau kitoje palydovių 
agentūroje: pasirodo, gerbiamoji Streton buvo užregistruota abiejose agen- 
tūrose. 

Jis iškėlė kitokią, vulgaresnę, Dženės Streton nuotrauką, negu Greisas 
buvo matęs „BCE-247“ kontoroje. Šioje ji buvo visiškai nuoga, tiktai su 
spurgais ant spenelių, su juodais lakuotais odiniais batais, kurių aulai siekė 
šlaunis, ir su vinimis nusmaigstytais odiniais antrankiais ant riešų; viena 
ranka — ant klubo, kitoje — rimbas. 

Greisą nustebino toks netikėtas efektyvumas. Matyt, jis nepakanka- 
mai įvertino Potingą. 

— Kur šitą gavai? 

— Iš interneto, — atsakė Potingas. — Apžiūrėjau visas siūlomas pa- 
neles vietos agentūrose ir atpažinau jos veidą. 

Greisas manė, kad toks seno raugo detektyvas kaip Potingas niekada 
neiškeistų savo galvos, kaip tyrimo įrankio, į kažkokį internetą. 

— Gerai padirbėta, Normanai, — pasakė jis, patyliukais svarstyda- 
mas, ar tik Potingas neturėjo kitokių užmačių šukuodamas agentūrų pa- 
nytes. 

Šiek tiek raustelėjęs seržantas detektyvas pasakė: 

— Dėkui, Rojau. Dar turiu parako, e! — Jis nešvankiai mirktelėjo 
Emai Džeinei, kuri kuo skubiausiai nudūrė akis į savo popierius. 

— Puikūs tie jos kalneliai, — pasakė Potingas perduodamas nuotrau- 
ką šalia sėdinčiam Nicholui, kuris pasistengė ignoruoti tokį komentarą. 

Kai Greisas atvyko, pasitarimų kambarys buvo beveik tuščias; ne- 
trukus ėmė rinktis daugiau žmonių ir sėstis prie kitų dviejų stalų. Nusi- 
kaltimams neegzistuoja savaitgaliai. Visoms Svarbiausių įvykių skyriaus 
grupėms tai reiškė įprastinį darbą. 

Ema Džeinė pateikė ataskaitą apie Greiso jai skirtą užduotį, kurią 
ji turėjo įvykdyti per naktį. Ji susiskambino su visomis taksi firmomis 
Bromlio rajone, ieškodama taksi vairuotojo, kuris buvo nuvažiavęs paimti 
skarabėjo iš „Eridžo ir Robinsono“. Tačiau kol kas nepavyko nieko rasti. 

Staiga praplyšo repo muzika — naujasis Brensono mobiliojo telefono 
signalas. 

— Atsiprašau, čia mano žaisliukas, — pasiteisino jis ir atsiliepė: — 
Seržantas detektyvas Brensonas. 

Po sekundėlės, tebelaikydamas telefoną prie ausies, Brensonas paėjėjo 
nuo stalo. 

— Pone Braisai, — išgirdo Greisas, — kuo galiu padėti? 

Kurį laiką Brensonas tylėdamas klausėsi, tada pasakė: 

— Atleiskite, nekoks ryšys... Sakėte, jūsų žmona? Ji negrįžo praėjusią 
naktį? Vis dar nėra? Gal galite apibūdinti automobilį, kuriuo ji išvažiavo? 

Brensonas grįžo prie stalo ir atsisėdęs ėmė rašyti į bloknotą. 

— Gerai, sere. Pasiteirausiu Kelių policijoje. „Audi A4“ universalas, 


sportinis. Aš jums paskambinsiu — šituo numeriu? 

Kai jis baigė pokalbį, Nikas Nicholas paklausė: 

— Sakei, „Audi“ universalas? 

— Aha. Kodėl? 

Nicholas pabarškino klavišais ir palinkęs į priekį atsivertė nusikalti- 
mų puslapį Vzm:age tinkle. 

— Taip, — ištarė jis, — taip ir maniau. 

Greisas klausiamai žiūrėjo į jį. 

— Šį rytą, pusę penkių, — pasakė Nicholas neatitraukdamas akių 
nuo ekrano. — „Audi“ universalas padegtas ant Dičling Bikono kalno. 
Automobilio numeriai sudegę. 


Brensonas nerimastingai žiūrėjo į jį. 

Vis dar apsirengusi rausvu chalatėliu Džesika pritūpė ant virtuvės 
grindų ir glostė visiškai suglebusią Ledi. Maksas stovėjo šalia užsivil- 
kęs — išvirkščiai — marškinėlius su užrašu „Haris Poteris“ ir labai rimtai 
pareiškė, tarsi būtų didžiausias specialistas tokiais atvejais: 

— Šiandien sekmadienis. Manau, sekmadieniais ji ilgiau pamiega 
kaip ir visi! — Jis trumpam nusisuko į televizorių, kuriame buvo rodomas 
multiplikacinis filmas. 

— Ji nemirs, tėveli, ką? — nerimo Džesika. 

Tomas, nesudėjęs pernakt nė bluosto, nesiskutęs, pasišiaušęs, basas, 
įlindęs į marškinėlius ir džinsus, priklaupė ir apkabino dukrą. 

— Ne, brangute, — virpančiu balsu atsakė jis. — Ji tik šiek tiek ne- 
galuoja. Gal jai skauda pilvuką ar panašiai. Palaukime dar kokią valandą ar 
dvi. Jeigu nebus geriau, paskambinsime veterinarui. 

Jis paskambino Kelės tėvams, visiems jos ir savo artimiausiems drau- 
gams pasitikslindamas, gal kartais ji užvažiavo pas juos ir liko per naktį. 
Jis netgi paskambino jos seseriai Martai, gyvenančiai Škotijoje. Niekas 
nematė jos, niekam ji neskambino. Jis nebežinojo, kur dar paskambinti 
ar ką daryti. | 

Džesika priglaudė veiduką prie Ledi galvos ir ją pabučiavo. 

— Aš myliu tave, Ledi. Mes tuoj tave išgydysime. 

Šuo nereagavo. 

Dabar ir Maksas atsiklaupė, priglaudė veiduką prie šunelio krūtinės. 

— Mes visi tave mylime, Ledi. Tu turėsi greitai atsikelti, antraip pra- 
miegosi pusryčius! 

Staiga Tomas atsitokėjo, kad jie dar be pusryčių. O jau buvo pusė 
dešimtos. 

— Kai grįš mama, ji žinos, kaip ją pagydyti, — pareiškė Džesika. 

— Aišku, žinos, — užtikrino Tomas. — Jūs, jaunimas, turbūt jau 
išalkote. Ko norėtumėte? Paskrudinto batonėlio? 

Kelė visada sekmadieniais jiems paskrudindavo batonėlį. 

— Tau taip gerai neišeina, — pastebėjo Maksas. — Visada sudegi- 
ni. — Jis atsistojo ir pasiėmęs pultelį ėmė naršyti kanalus. 

— Pasistengsiu nesudeginti. 

— Kodėl mamytė negali paskrudinti? 

— Ji ir paskrudins, — sunkiai išspaudė jis. — Aš paruošiu kelis, kad 
išlauktumėte, kol ji grįš. | 

— Aš nealkanas, — suburbėjo Maksas. 

— Gal norite dribsnių? 

— Tu juos visada sudegini, tėveli! — palaikė savo brolį Džesika, 

— Ar eisime šiandien prie jūros, tėveli? — paklausė Maksas. — Ma- 
mytė,sakė, kad eisime, jeigu bus geras oras. Ir aš manau, kad jis geras, o jūs? 

Tomas slogiai žvilgtelėjo pro langą: dangus — mėlynas, žadantis gra- 
žią ankstyvos vasaros dieną. 

— Matysime. 

Maksas patempė lūpą: 

— Mmmum. Ji pažadėjo! 

— Tikrai? 

— Taip. 

— Gerai, kai ji pareis, paklausime, ką norėtų šiandien veikti, sutar- 
tą? 

— Ji turbūt tik norės gerti degtinę, — pasakė Džesika nepakeldama 
akių. 


Tomas pamanė, kad blogai nugirdo. 

— Ką tu pasakei, mieloji? 

Džesika toliau glostė šunį. 

— Džesika, ką tu sakei? 

— Aš mačiau. 

— Ką tu matei mamą darant? 

— Prižadėjau niekam nesakyti. 

Tomas susiraukė. 

— Ko nesakyti? 

— Nieko, — lipšniai atsakė ji. 

Pasigirdo durų skambutis. 

Maksas nulėkė į prieškambarį džiugiai klykdamas: 

— Mamytė! Mamytė! Mamytė parėjo! 

Džesika pašoko ir nusekė brolį. Tomas neatsiliko. 

Maksas plačiai atvėrė duris ir stovėjo suglumęs, žiūrėdamas į aukštą 
juodaodį vyrą blizgančiu odiniu švarku ir mėlynomis kelnėmis.. Džesika 
sustojo lyg įbesta. 

Tomui nepatiko detektyvo veido išraiška. 

Glenas Brensonas priklaupė, kad susilygintų su Džesikos veiduku. 

— Sveika! — pasakė jis. 

Ji nukūrė į virtuvę. Maksas nejudėjo iš vietos ir nenuleido akių nuo 
to žmogaus. 

— Seržantas detektyvas Brensonas, — šiek tiek nustebo Tomas. 

— Ar galiu trumpai pasikalbėti su jumis? 

— Taip, be abejo. — Tomas mostelėjo kviesdamas jį užeiti. 

Brensonas pažiūrėjo į Maksą: 

— Kaip gyveni? 

— Ledi nesikelia, — atsakė berniukas. 

— Ledi? 

— Mūsų šuo, — paaiškino Tomas. — Turbūt skrandis. 

— Supratau. 

Maksas lūkuriavo. 

— Gal padarytum dribsnių sau ir Džesikai? — pasiūlė Tomas. 

Maksas nenoriai nutapsėjo į virtuvę. 

Detektyvui įėjus, Tomas uždarė duris. 

— Ar turite kokių nors naujienų? — Jis vis dar neatsipeikėjo nuo 
Džesikos žodžių apie degtinę. Ką jo dukra turėjo galvoje? 

Glenas Brensonas tyliai pasakė: 

— Mes radome „Audi“ universalą, kuriuo, kaip sakėte, važiavo jūsų 
žmona. Jis buvo sudegintas, turbūt chuliganų padegtas šį rytą ant Dičling 
Bikono kalno. Apžiūrėjome jį — pagal važiuoklės numerį, jis registruotas 
jūsų vardu. . | 

Tomas net išsižiojo. 

— Sudegintas? 

— Gaila, bet taip. 

— O mano žmona? — Tomas ėmė nesuvaldomai drebėti. 

— Jame nebuvo jokio žmogaus. Savaitgaliais dažnai taip atsitinka: 
automobilį nudžiauna, o tada padega arba dėl malonumo, arba naikinda- 
mi pėdsakus. Dažniausiai ir taip, ir taip. 

Pamažu Tomas atsitokėjo. 

— Ji vežė auklę namo, — pasakė jis. — Kaip, po velnių, galėjo pa- 
vogti tą automobilį? 


Seržantas detektyvas negalėjo atsakyti. 

Braitono ir Houvo miestas turėjo daugybę veidų, pagalvojo Greisas, 
ir jame tiek daug įvairiausių žmonių. Kai kurie miestai susiskirstę į įvairias 
etnines bendruomenes, tačiau čia, Braitone ir Houve, vyravo įvairios so- 
cialinės bendruomenės. 

Čia, didžiuliuose savo ar globos namuose, gyveno turtingesni senyvi 
žmonės, kuriuos vasarą matydavai Kaunti Graundo aikštėje srebinčius 
kriketo žaidynes arba žaidžiančius kėgliais Houvo vejose, sėdinčius ant 
kėdučių pasivaikščiojimo take, o vasarą — paplūdimyje; o jeigu turėjo 
iš ko, žiemodavo Ispanijoje arba Kanarų salose. Skurdesni senyvi žmonės 
pradrebėdavo žiemą — ir pusę vasaros — įkalinti savo drėgnuose, šaltuose 
komunaliniuose butuose. 

Čia buvo arogantiškai besilaikanti vidurinioji klasė su savo prašmat- 

niais pavieniais namais Houvo ketvirtajame rajone ir ne taip krintantys į 
akis tos klasės atstovai, įsikūrę gražių rūmų kvartaluose pajūryje. O dar 
kukliau gyvenančių, kaip Greisas, namai buvo pasklidę į vakarus nuo 
Sautviko priemiesčio, tuoj pat už Šorhem Harboro komercinio uosto, ir 
išsibarstę po visas miesto kišenes, pasiekdami net Daunso aukštumas. 

Braitonui ir Houvui labai daug spalvingumo, gyvumo teikė gana pa- 
stebima ir dažnai akiplėšiška gėjų bendruomenė bei studentai iš Sasekso 
ir Braitono universitetų, gausybės kitų koledžų — jie kolonizavo visus 
miesto rajonus. Čia buvo ir akivaizdžių nusikaltėlių, — narkotikų perpar- 
davinėtojų, stoviniuojančių ant nešvaresnių gatvių kampų, kurie bemat 
ištirpdavo šešėliuose, vos suuodę artėjantį policijos automobilį, — ir ne 
tokių akivaizdžių, turtingų, kurie dirigavo visam žaidimui ir gyveno už 
aukštų sienų prašmatniuose namuose Daik Roudo aveniu. 

Miestą supo komunalinių namų kvartalai. Du didžiausieji buvo 
Maulskombas ir Vaithokas, nuo seno garsėjantys nusikaltimais ir smurtu, 
tačiau, Greiso galva, jie nelabai buvo nusipelnę tokios reputacijos. Nusikal- 
timų ir smurto pilna visame mieste, bet žmonėms buvo tiesiog maloniau 
besti pirštu į anuos kvartalus, tarytum ten gyveno visiškai kitokia Homo 
sapiens rūšis, o ne padori liaudis, neturinti pakankamai pinigų. 

Ir buvo apgailėtina prastuomenė. Nepaisant nuolatinių pastangų iš- 
vaikyti juos iš gatvių, vos tik atšildavo orai, visi prasigėrėliai ir benamiai 
suplūsdavo atgal prie parduotuvių, priebučių, ant šaligatvių ir į autobusų 
stotelių pastoges. Tai labai kenkė turizmui ir dar labiau slėgė miesto 5ą- 
žinę. 

Prasidėjus gegužės festivaliui ir išaušus pavasariui, priešais kiekvieną 
kavinę, barą ir restoraną išsirikiuodavo stalai ir kėdės, ir miesto gatvės 
atgydavo. Kai kada tokiomis dienomis, mąstė Greisas, beveik galėjai įsi- 
vaizduoti atsidūręs prie Viduržemio jūros. Tada iš Lamanšo užstaugdavo 
pietvakarių vėjas, atnešdamas kamuojantį lietų, kuris skalbdavo tuščius 
stalus ir čaižydavo moteriškų drabužių salonų langus, nustatytus paplū- 
dimio grožybėmis aprengtais manekenais, tarytūm šaipytųsi iš kiekvieno, 
drįstančio apsimesti, kad ir Anglijoje būna vasara. 

Pulsuojanti miesto širdis — centras, per kurį jie dabar keliavo, buvo 


susikoncentravęs maždaug kvadratinės mylios plote abipus Rūmų tilto 

į jūrą. Čia buvo susigrūdusios eilės Kemp Tauno Regentystės laikų su- 
jungtų namų, iš kurių viename kažkada gyveno Dženė Streton; čia buvo 
Leinsas, kur glaudėsi antikvarinių daiktų prekiautojai; ir Nort Leinso ra- 
jonas su mažomis, moderniomis parduotuvėmis bei mažyčiais namukais; 
tarp jų buvo ir rekonstruotas fabriko pastatas, kuriame Kleo Morėj turėjo 
butą. | 

Nikas Nicholas vairavo nepaženklintą „Eord Mondeo“. Greisas sėdė- 
jo ant priekinės keleivio sėdynės, užsiėmęs su savo B/ackberry. Normanas 
Potingas buvo įsitaisęs galinėje sėdynėje. Jie važiavo Braitono centru, Lon- 
don Roudo gatve. Šiaip jau dienos ar nakties metu vos šliaužtum tirštame 
eisme, tačiau šį ankstyvą sekmadienio rytą kelias buvo laisvas, išskyrus 
vieną kitą autobusą. 

Greisas pasižiūrėjo į laikrodį. Jis vylėsi, kad pokalbis su Regiu D'Ytu 
neturėtų užtrukti ir jam pavyktų nugnybti porą valandėlių savo krikšta- 
dukrai. Jeigu ne pas žirafas, tai šiandien ją nusives bent papietauti. 

Jie važiavo pro dešinėje esantį Karališkąjį paviljoną — miesto orien- 
tyrą. Nė vienas iš trijulės nė nežvilgtelėjo į tą pusę: jis buvo jiems toks pa- 
žįstamas, kad jau tapo nepastebimas. 

Pastatas su bokšteliais ir minaretais, primenantis indų rūmus, buvo 
pastatytas aštuonioliktojo amžiaus pabaigoje Jurgio IV nurodymu kaip pa- 
jūrio „pasilinksminimų“ rūmai jo meilužei Marijai Ficherbert. O jeigu jau 
kalbėtume apie pajūrio viešnamių rūmus, nuo to laiko, ko gero, visame 
pasaulyje niekur kitur nebuvo 'pastatytas toks didingas to tipo rūmas. 

Jie sustojo prie žiedinės sankryžos ties susikirtimu su pajūrio bulvaru, 
priešais Rūmų tiltą, kuris traukė akį netgi ankstyvą sekmadienio rytą. Gat- 
vę iš lėto perėjo ilgakojė blondinė trumpu sijonėliu. Ji žingsniavo nerūpes- 
tingai švytuodama rankinuku ir apdovanojo juos koketišku žvilgsniu. 

Kelioms minutėms nutilęs Potingas sumurmėjo: 

— Nagi, lėlyte. Pasilenk, parodyk mums savo lizdelį! 

Kai atsirado tarpas, Nikas Nicholas pasuko kairėn. 

— O ji gera, iš tikrųjų! — malė toliau Potingas, dar atsisukdamas 
pažiūrėti pro galinį langą. 

— Bėda, kad čia ne j:, o jis, — pataisė jį Nikas Nicholas. 

— Nesąmonė! — pareiškė Potingas. 

— Užtat kad sąmonė! — atšovė seržantas detektyvas. 

Jie važiavo Merin Pereid gatve pro duženomis ir maisto dėžutėmis 
nusėtą naktinį klubą, pro ultrramodernų Van Aleno daugiabutį namą, pro 
juodai baltus, anglišku krištolu išdabintus regentystės stiliaus fasadus, at- 
gręžtus į impozantišką Rojal Kresnto gatvės pusmėnulį, kur, kaip Glenas 
Brensonas jau tūkstantį kartų aiškino Greisui, kažkada turėjo namą Loren- 
sas Olivjė. 

— Tik nenusišnekėk, — atsakė Potingas. — Ji buvo nuostabi! 

— Pažiūrėk į Adomo obuolį, — pasakė Nikas. — Iš to ir galima nu- 
statyti. 

— Užsipisimas, — tarė Potingas. 

— Garantuoju, jis būtų padėjęs tuo klausimu, jeigu būtum gražiai 
paprašęs. 

— Turėtų neleisti tokių į gatves, jeigu atrodo kaip šitas sumautas ap- 
sišikėlis. 

— Tu toks vulgarus, Normanai, — atsisuko į jį Greisas. — Žinai, esi 
gana bjaurus. 

— Gerai, atsiprašau, Rojau, bet man tie subobėję vyrai irgi bjau- 
rūs, — pareiškė Potingas. — Niekada jų nesupratau, niekada ir nesu- 
prasiu. 

— Na, gerai, juk Braitonas — Jungtinės Karalystės gėjų sostinė, — 
pareiškė Greisas, jau galutinai užirzęs ant to senio. — Jeigu dėl to turi 
keblumų, vadinasi, arba pasirinkai ne tą darbą, arba ne tą miestą. — „Ir 
esi visiškas suknistas asilas, ir norėčiau, kad nesimaltum nei mano automo- 
bilyje, nei gyvenime“, — jis mielai būtų pridūręs, beieškodamas kišenėje 
paracetamolio. 

Dabar jie pravažiavo kairėje nutįsusią eilę impozantiškų baltų Re- 
gentystės stiliaus sujungtų namų. Dešinėje pleveno daugybė burių: jachtos 
pasiruošusios sekmadienio lenktynėms. 

— Tai tas tipelis, su kuriuo žadame pasišnekučiuoti, — nenustygo 
Potingas, — Reginaldas D'Ytas — irgi vienas iš jų? 

— Ne, — atsakė Nikas Nicholas. — Jis yra... jis tiktai mėgsta mer- 
gaites, jeigu joms ne daugiau kaip ketveri metukai. 

— Aš jau nieko nebesuprantu, — pasidavė Normanas Potingas. 

Krapštydamas tabletę iš lapelio, Greisas niūriai pagalvojo: „Šaunu, 


pagaliau radome kažką bendra.“ 


Jie užvažiavo į statų kalnelį už Rotingdino palei parengiamosios 
mokyklos sporto aikštę, kurios centre buvo pažymėta kriketo aikštelė ir 
dvi didelės baltos pertvaros ant ratukų. Priešais stovėjo dailūs pavieniai 
namai. Tada pasuko į gatvę su vienaaukščiais namais. Tai buvo lyg ir rami 
vieta, kur bet kas neįpsasta kristų į akis, kaip įspėjo ryškiai geltoni lipdu- 
kai „Gyventojai stebi“, puikiai matomi kiekviename priekiniame namo 
lange. | 

Labai gera vieta saugiai gyventi, pagalvojo Greisas, tačiau pražiūrė- 
ta viena menkutė detalė. Koks sumautas asilas galėjo patupdyti pedofilą 
name, kuris tebuvo už kelių šimtų jardų nuo mokyklos sporto aikštės? Jis 
pakraipė galvą. Nejaugi visiems pritrūko sveiko proto? 

— Ar ponas D Yrtas laukia mūsų? — paklausė Nicholas. 

— Su ryto kavute ir dėžute „Iki aštuonių metukų“, tikiuosi, — pra- 
bilo Normanas Potingas ir pats kimiai sukikeno. 

Nekreipdamas dėmesio į šlykštų pokštą, Greisas atsakė: 

— Ta moteris iš Liudytojų apsaugos agentūros, su kuria kalbėjau, 
sakė, kad paliko jam žinutę. 

Jie sustojo prie 29-ojo namo. Šeštojo dešimtmečio statybos vie- 
naaukštis atrodė šiek tiek labiau suvargęs negu kiti namai toje gatvėje: 
rudas be balanų tinkas aptrupėjęs, o ir senokai nedažytas. Ir priešais namą 
esantis sodelis apleistas. Greisas čia pat prisiminė, kad ir savo veją reikėtų 
nupjauti kada nors šį savaitgalį — šiandien būtų kaip tik. Tačiau vargu ar 
pavyks. 

Greisas paliepė Normanui Potingui laukti gatvėje, nes jeigu Reginal- 
das D'Ytas nebuvo gavęs pranešimo apie jų atvykimą, jis, ko gero, bandys 
pasprukti. Su Nicholu nuėjo prie paradinių durų. Jis sunerimo, nes prie- 
kinio lango užuolaidos tebebuvo užtrauktos, nors jau vienuolikta valanda. 
O gal ponas D Ytas mėgsta pasivartyti ilgiau? Greisas paspaudė plastikinį 
mygtuką. Viduje sutilindžiavo skambutis. Po to — tyla. 

Šiek tiek palaukęs vėl spustelėjo. 

Ir vėl niekas neatsiliepė. 

Pravėrė laiškų dėžutės dangtelį, priklaupė ir šūktelėjo: 

— Sveiki, pone D'Yrtai, čia Braitono kriminalinio skyriaus vyresnysis 
inspektorius Greisas! 

Vis tiek tylu. 

Lydimas Nicholo, nuėjo palei namo šoną, praslinko pro siaurą tarpą 
prie šiukšlių dėžės ir pastūmė aukštus medinius vartelius. Užpakalinis kie- 
mas buvo dar labiau apleistas negu priekinis: veja užžėlusi piktžolėmis, žolė 
peraugusi, o pakraščiuose — vien dirviniai vijokliai ir dilgėlės. Jis perlipo 
apverstą plastikinį laistytuvą ir priėjo prie virtuvės durų su matinio stiklo 
langais, kurių vienas buvo išdaužtas. Šukės gulėjo ant plytų tako. 

Greisas dirstelėjęs į Niką Nicholą pamatė, kad ir jis kažkodėl susirau- 
kęs. Paspaudė durų rankeną — durys lengvai atsivėrė. 

Jie įėjo į nušiurusią virtuvę su senovišku Lec šaldytuvu, blankiomis 
medžio imitacijos spintelėmis, o ant Formica stalviršio stovėjo apdaužytas 
skrudintuvas ir plastikinis virdulys. Matėsi maisto likučių: lėkštė su pusiau 
suvalgytais ir seniai atšalusiais kiaušiniais bei pupelėmis, pusiau nugertas 
puodelis arbatos — o į dubenį atremtas žurnalas atverstas toje vietoje, kur 
per abu puslapius išspausdinti nuogi vaikai. 

— Jėzau, — tepasakė Greisas pasišlykštėjęs žurnalu. Jis kyštelėjo 
pirštą arbaton — šalta. Nusišluostęs jį į virtuvinį rankšluostėlį ant kabyk- 
los, sušuko: — EI! REGINALDAI D'YTAI! ČIA SASEKSO POLICIJA! DRĄSIAI 
IŠEIKITE! MES TIK NORIME PASIKALBĖTI SU JUMIS! MUMS REIKIA JŪSŲ 
PAGALBOS ATLIEKANT TYRIMĄ! 

Tylu. 

Greisui nepatiko šitokia tyla — tyla, kuri nueina pagaugais per kūną. 
Ir kvapas nepatiko. Tai ne pridvokusios senos virtuvės kvapas, bet kur kas 
sunkesnis, aitresnis kvapas, kuris jam buvo pažįstamas, tik negalėjo nusa- 
kyti — atmintis kuždėjo, kad šitokio kvapo name tikrai nebūna. 

Jis verkiant turėjo surasti D'Ytą. Verkiant reikėjo pasikalbėti su juo 
apie tai, ką jis matydavo savo kompiuteryje. Džonas Rajus jam sakė, kad 
Regis D'Yras ėjo tais pačiais keliais kaip ir Tomas Braisas, ir Greisas neabe- 
jojo, kad šitas pedofilas žinojo apie tai, ką matė Tomas Braisas. 

Kol kas tai buvo pats rimčiausias raktas tiriant Dženės Streton nužu- 

dymą. Ir jis puikiai žinojo, kad tai ne vien tyrimo pasistūmėjimas į priekį, 
bet ir jo karjeros išgelbėjimas. 

Jam velniškai reikėjo išnarplioti šitą bylą. 

Jis linktelėjo duodamas ženklą Nikui Nicholui apžiūrėti visą namą. 
Konsteblis detektyvas išėjo iš virtuvės, ir Greisas nusekė iš paskos į mažą 
svetainėlę, kurioje tas kvapas buvo dar stipresnis. Čia buvo pigus trijų dalių 
baldų komplektas, senas televizorius, pora prastai įrėmintų Ternerio pa- 
veikslų ant sienų ir vienintelė nuotrauka ant židinio atbrailos, o židinyje 
stovėjo elektrinė krosnelė su dirbtinėmis anglimis. 

Nuotraukoje buvo užfiksuota rimtai pozuojanti pora: netvirtos iš- 
vaizdos, vaikiško veido vyras per trisdešimt metų, retėjančiais plaukais, 
pilku kostiumu, neskoningu kaklaraiščiu ir per aukštai lipančia marškinių 
apykakle. Jis stovėjo apkabinęs ryškiai dažytą blondinę, atrodo, prie įėjimo 
į civilinės metrikacijos biurą. 

Staiga išgirdo riksmą: 

— Rojau! Jėzau! 

Persigandęs išlėkė iš kambario ir pamatė konsteblį, stovintį tolėliau 
koridoriuje, tarpduryje, užsidengusį veidą ir kosintį. 

Priėjęs artyn pajuto, kaip gerklėje įstrigo rūgščiai aitrus tvaikas. Už- 
gniaužęs kvapą jis praėjo pro konsteblį į avokado spalvos vonios kambarį. 
Ir pro smaugiančią miglą pamatė Regį D Ytą. 


Tiksliau, tai, kas buvo likę iš to žmogaus. 

Dabar Greisas atpažino šį kvapą. Atmintin sugrįžo vemti verčianti 


trumputė dainelė, kurią mokykloje jiems kalė į galvą chemijos mokytojas: 


Deja, čia guli vargšelis Džo, 
Deja, nebekvėpuoja jau jis. 
Nes tai, ką jis laikė O, 
Buvo H,SO,. 

Greiso akys peršėjo, veidas dilgsėjo. Buvo pavojinga užsibūti toje pa- 
talpoje ilgiau negu kelias sekundes, tačiau jam užteko to, ką pamatė. 

Regis D'Ytas gulėjo vonioje, iki kaklo paniręs skystyje, kuris atrodė 
toks pat skaidrus kaip ir vanduo. Tačiau tai buvo sieros rūgštis. Ji jau nu- 
ėdė beveik visą odą, raumenis ir vidaus organus žemiau kaklo, palikdama 
aptirpusį skeletą, aplink kurį dar neatsikabinusios tysojo ir jam bežiūrint 
traukėsi blyškios sausgyslės. 

Metalinis raištis, apsuktas aplink jo kaklą, buvo pririštas prie virš jo 
esančios pakabos rankšluosčiui. Visa naikinantis garas išmušė D'Yto veido 
odą melsvais pūlinėliais. 

Greisas skubiai žengė iš vonios ir susidūrė su Nicholu. Abudu stovėjo 
ir apstulbę žiūrėjo vienas į kitą. 

— Man trūksta oro, — prašvokštė Greisas ir skubiai nubėgo prie 
durų. Nicholas neatsiliko. 

— Viskas gerai? — paklausė Normanas Potingas, atsirėmęs į auto- 
mobilį ir papsėdamas pypkę. 

— Ne visai, — tarstelėjo Greisas. Jis jautė šleikštulį, buvo išmuštas 
iš pusiausvyros ir net neįstengė aiškiai mąstyti. Kelis kartus ilgai ir giliai 
įkvėpė šviežio oro. Netoliese gatvėje vyras plovė automobilį. Kažkur čia pat 
džerkšėjo rankomis stumdoma žoliapjovė. 

Nicholas pradėjo giliai, gargždžiai kosėti. 

Greisas išsitraukė iš kišenės neseniai įsigytą naują telefoną ir tyrinė- 
jo mygtukus: jis jau treniravosi keletą kartų, tačiau dar neteko naudotis 
fotografavimo funkcija. Užsidengęs nosį nosine, jis grįžo į namą, pasuko 
vonios link ir giliai įkvėpęs įėjo. Skubiai kelis kartus nufotogratavo ir 
išėjo. 

Nikas Nicholas jau stovėjo prie durų. 

— Gerai jautiesi, šefe? 

— Kaip niekad gerai, — atsakė springdamas ir žiopčiodamas Greisas. 
Įsikišęs telefoną į kišenę svarstė, ko griebtis toliau. 

Jis vėl giliai įkvėpė, nėrė į vonios kambarį, čiupo didžiulį rankšluostį 
nuo kabyklos, apvyniojo jį aplink Regio D'Yto galvą ir stipriai trūktelėjo. 

Po didžiulių pastangų galva pagaliau atitrūko kartu su stuburo sme- 
genų gabalu ir išsilaisvino iš metalinio raiščio. Srebėdamasis, kad ji tokia 

sunki, ir vis dar sulaikęs kvėpavimą Greisas išnešė ją iš vonios ir padėjo 
koridoriuje ant grindų. | 

Jauniklis konsteblis detektyvas, vos užmetęs į ją akį, metėsi šonan, 
atsitrenkė į sieną ir apsivėmė. | 

Prisiminęs šį bei tą iš pirmosios pagalbos instruktažo, Greisas nubėgo 
į virtuvę, susirado spintelėje dubenį, prisipylė šalto vandens ir atskubėjęs 
išpylė jį ant D'Yto veido, kad nuplautų rūgštį. Jeigu ir buvo išlikę nors 
kiek įkalčių, gal dar pavyks juos išsaugoti ir bent jau padės atpažinti kūną. 
Nuo konsteblio vėmalų dvoko jis sužiaukčiojo ir, vėl lėkdamas į virtuvę 
vandens, vos pats neapsivėmė. 

"Tada grįžo į virtuvę ir radijo ryšiu išsikvietė pagalbą: SOCO darbuoto- 
jus, įvykio vietos sargybinį ir kelis policininkus, kurie skubiai apklausinėtų 
visus kaimynus. Tebekalbėdamas pastebėjo bevielį telefoną, gulintį po tuo 
šlykščiu žurnalu, kurį D'Yrtas turbūt skaitė valgydamas. 

Baigęs pokalbį, iš karto atsargiai su nosine paėmė telefoną ir, pa- 
kėlęs prie ausies, nuspaudė perskambinimo mygtuką. Ekranėlyje pasirodė 
vietinis numeris, pasigirdo signalas. Po dviejų skambučių atsiliepė beveik 
vergiškai nuolankus vyriškas balsas. 

— Labas rytas. „Dobsons“. Kuo galėčiau jums padėti? 

— Kalba Braitono kriminalinio skyriaus vyresnysis inspektorius 
Greisas. Esu tikras, kad neseniai jums skambino ponas Reginaldas D'Yra- 
s, — Greisas labai aiškiai ištarė „dyyy-tas“. — Gal galite pasakyti, kaip jūs 
susijęs su juo? 

— Labai atsiprašau, — atsakė ponas Nuolankusis. — Ši pavardė man 
negirdėta. Gal kuris nors iš mano kolegų kalbėjosi su juo? 

— O kas jūs esate? — pasiteiravo Greisas. 

— Mes esame laidotuvių organizatoriai. 

Greisas padėkojo jam, išjungė ryšį ir surinko „1471“. Netrukus pasi- 
girdo įrašas: „Atsiprašome, tačiau skambintojas nenurodė savo numerio.“ 

Greisas išjungė telefoną.. D'Ytas paskutinį kartą skambino laidotuvių 
organizatoriams, kurie nieko apie tai nežinojo. Gal žudikai tyčia taip pa- 
darė? 

Susimąstęs jis išėjo į lauką ir pakvietė į vidų Normaną Potingą. Būtų 
nedora palikti jį vieną, besišildantį saulytėje ir betraukiantį savo pypkutę. 

Nepraėjus nė valandai, pasirodė pirmieji nusikaltimo vietoje dirban- 
tys ekspertai, tarp jų ir labai suirzęs Džo Tindalas. Šis vyras kuo toliau, tuo 
labiau virto nusivylusiu Rojaus Greiso gerbėju. 

— Tai, sakai, jau nebeapsieini be širokių sskmadienių, e, Rojau: 

— Aš irgi įpratęs normaliai gyventi, — atkirto Greisas, nebepajėgda- 
mas atgauti humoro jausmo. 


Tindalas pamuistė galvą. 

— Iki pensijos teliko penkiolika metų, aštuoni mėnesiai, septynios 
dienos, ir vis skaičiuoju... — pasakė jis. — Ir padedu varnelę ties kiekviena 
prakeikta sekundėle. 


Greisas nusivedė jį į namą, koridoriumi — į vonios kambarį. Pama- 
tytas vaizdas nė kiek nepragiedrino Džo Tindalo dienos. 

Palikęs šį SOCO darbuotoją, Greisas vėl išėjo į lauką, pralindo pro 
policijos juostą, atitvėrusią namą, ir mandagiai yrėsi per greitai augantį 
smalsių kaimynų pulką. Jis pats nustebo, kad jau ištisą valandą nė karto 
nepagalvojo apie Kleo Morėj. Gatvėje stovėjo pusė tuzino policijos auto- 
mobilių, o ir Svarbiausiųjų įvykių automašina jau stūmėsi atbula į vietą. 

Du uniformuoti policijos visuomenės paramos darbuotojai beldėsi į 
artimiausio kaimyno duris: prasidėjo aplinkinių apklausa. 

Jis paėjo gatve ir pirmiausia paskambino Somersams, atsiprašydamas 
Džėją, kad vėl turi atšaukti susitikimą. Jam buvo labai negera klausytis jos 
nusivylusio balso. Pažadėjo, kad jiedu susitiks kitą savaitę, tačiau pajuto, 
jog ji nelabai patikėjo. 

Tada surinko Kleo numerį. 

Įsijungė tiktai jos balso paštas. 

— Labas, — pasakė jis. — Aš tik norėjau pasakyti, kad labai džiau- 
giuosi, jog vakar susitikome. Kai rasi laisvą minutėlę, paskambink. Tikiuo- 
si, tu šiandien nebudi. Man tenka tvarkytis su labai nemaloniu lavonu. 

Galvos skausmas — pagirios, ar kaip pavadintum, sustiprėjo, o 
gerklė buvo tarsi iššveista švitru. Visiškai prislėgtas grįžo prie namo ir 
patraukė prie Nicholo ir Potingo, kurie šnekučiavosi su sargybą einančiu 


policininku. 

— Ar kas norite išgerti? Nes man, po perkūnais, jau reikia. 
— Tik jau ne to vandens iš pono D'Yto vonios, — atsiliepė Potingas. 


Greisas vos nenusišypsojo. 

Kelė bandė pajudėti, tačiau kaskart virvė ar laidas, ar dar kažkas, kuo 
buvo surištos jos rankos, smigo vis giliau į odą. Kai bandė šaukti, garsas iš 
gilumos įstrigdavo burnoje, o veidas suvirpėdavo. 

— Mmmmnnnnnnnnnnaaa. 

Ji nieko nematė, net nepajėgė atsimerkti. 

Drebėjo iš baimės ir šalčio. Ir dėl alkoholio stygiaus. 

Gerklė perdžiūvusi. Ji troško išgerti. Žūtbūtinai troško gurkšnio deg- 
tinės. Ir vandens. 

Tarpukojis šalo ir niežėjo. Neteniai nebegalėdama ilgiau kentėti ji 
nusišlapino ir kelias minutes buvo keistai šilta ir malonu. O paskui pasi- 
darė šalta. Kartkartėmis užuosdavo šlapimą, tačiau bemat jį permušdavo 
pridvisęs šalto rūsio kvapas. 

Ji visiškai nesusivokė laike. Ir erdvėje. Širdis daužėsi. Šalta, klaiki 
baimė, tūnanti gilioje, tamsioje pilvo ertmėje, sūkuriavo kraujyje. Ji buvo 
apimta siaubo ir net nebesugebėjo aiškiai mąstyti. 

Tiktai retsykiais atrodydavo, kad girdi tolimą tolimą transporto ūžesį. 
Kartais sireną. Gal atvažiuoja jos gelbėti? 

Tačiau visiškai nenutuokė, kur ji buvo. 

Užrištose akyse tvino ašaros. Ji troško Tomo, troško Džesikos ir Mak- 
so, norėjo girdėti jų balsus, jausti jų rankų apkabinimą. Stengėsi prisiminti 
tas akimirkas, tas sumišusias, greitai pralėkusias akimirkas. 

Ji vežė Mendę Morison namo. Sustojo prie jos tėvų modernaus ispa- 
niško stiliaus namo prašmatnioje Tongdin Leino gatvėje, ant stačios kalvos 
prie Vitdyno sporto stadiono. Laukdama, kol Mendė laimingai pasieks 
namo duris, sėdėjo automobilyje ir klausėsi grojančio radijo. 

Mendė atidarė duris, peržengė slenkstį, atsisukusi pamojavo jai ir 


užvėrė duris. 

Tada atsidarė jos automobilio durelės nuo keleivio pusės. 

Ir galinės durelės už jos. 

Geležiniai gniaužtai užlaužė jai galvą ir prispaudė prie nosies kažką 
šlapią ir aitrų. 

Ji suinkštė viską prisiminusi. 

Vėliau atsipeikėjo čia. 

Visa nesuvaldomai drebėdama. 

Aukštielninka ant kiečiausių grindų. 

Ji vėl pabandė pajudinti rankas, tačiau skausmas buvo nepakeliamas. 
Pabandė pajudinti kojas, bet jos buvo tarsi sucementuotos krūvon. Kvėpa- 
vimas vis dažnėjo, krūtinę vis labiau gniaužė. 

Pajuto, kad ją užliejo šviesa. Tamsa už vokų pavirto raudona migla. 

Staiga kažkas nudrėskė nuo jos akių lipnią juostą, rodos, nuplėšdami 
kartu ir pusę odos. Ji dusliai suriko iš skausmo. Apakinta šviesos sumirksė- 
jo. Šalia jos stovėjo mažas storas vyras apsmukusiais, pilvo nedengiančiais 
marškiniais ir patenkintas šiepėsi. Banguoti sidabro spalvos plaukai buvo 
surišti į mažą uodegėlę. 

Iš pradžių Kelė apsidžiaugė manydama, kad jis atėjo ją išgelbėti. Ban- 
dė kažką pasakyti, tačiau pasigirdo tiktai gargaliavimas. 

Jis tylėjo ir kažką svarstydamas varstė ją visą akimis. Pagaliau nusi- 
šypsojo. Jos širdis suplakė smarkiau. Jis atėjo išgelbėti ją, ištraukti iš čia ir 
parvežti namo pas Tomą, Džesiką ir Maksą! 

Staiga vyro liežuvis išlindo, sujudėjo tarsi gyvatė, ėmė laižyti lūpas. Ir 
tada prašneko amerikietišku akcentu: 

— Tu atrodai tokia moteris, kuri priima į šikną. 

Kai jis įkišo ranką kišenėn, Kelė išgirdo metalo dzingtelėjimą. Visą 
jos kūną pervėrė siaubinga baimė išvydus dailią sidabrinę grandinėlę tarp 
jo pirštų. | 

— Atnešiau tau dovaną, Kele. — Jis kalbėjo tokiu balsu, tarsi būtų 
jos geriausias draugas. Prikišo grandinėlę prie jos veido: ant jos kabėjo ma- 
žas pakabutis, tačiau menkoje šviesoje jai nepavyko gerai įžiūrėti, kas jame 
buvo išgraviruota. Lyg panašu į kažkokį vabalą. 

— Dabar gali atsipalaiduoti, — pasakė jis. — Mes padarysime keletą 
nuotraukų tavo šeimos albumui. 

— Hirnnnnng, — sugurgė ji. 

— Jeigu būsi gera mergaitė ir darysi viską, ką liepsiu, gal net duosiu 
tau išgerti. „Stoli“ degtinėlės, — kalbėjo jis. — Tavo mėgstamiausia, tei- 
sybė? 

Kitoje rankoje jis laikė butelį. 

— Nenorėčiau, kad mirtum iš troškulio, — pridūrė jis. — Būtų 
tikras nuostolis. 

— Tuomet tinkamiausia jo pavardė — Nužud'Ytas, — pareiškė Nor- 
manas Potingas. 

Greisas, Potingas ir Nicholas sėdėjo ištaigingame, ąžuolu apkaltame 
Rotingdino bare „Juodasis liūtas“. Priešais kiekvieną stovėjo alaus bokalas. 
Greisas siurbtelėjo laikydamas kraštą prie nosies, kvėpdamas apynių aro- 
matą, kad greičiau atsikratytų užsilikusio sieros rūgšties dvoko. 

Jis matė, kaip virpėjo rankos. Nuo pagirių? Nuo rytą matyto vaizdo? 

Prisiminė, kaip tarnybos pradžioje, kai dar dirbo patruliuojančiu faru 
ir važinėdavo naktimis policijos automobiliu, buvo iškviestas į savižudybės 
vietą prie Londono — Braitono geležinkelio linijos. Vyras gulėjo ant bėgių 
prie įvažiavimo į tunelį; traukinio ratai buvo pervažiavę jo kaklą. Jam teko 
eiti bėgiais ir surasti galvą. 

Jis niekada nepamirš to siurrealistiško vaizdo, kurį apšvietė jo žibin- 
tas: kraujas beveik nesisunkė, galva nupjauta chirurgiškai tiksliai. Tam 
žmogui galėjo būti apie penkiasdešimt, iš veido odos galėjai spręsti, kad 
jis buvo puikios sveikatos, daug laiko praleisdavęs lauke. Tąkart, pakėlęs tą 
galvą už rausvai gelsvų susišiaušusių plaukų kupetos, jis stebėjosi, kokia ji 
sunki. Ir D'Yto galva buvo tokia pat sunki. 

Jis stebėjo šviesas ant vaisių pardavimo automato, kuriuo niekas ne- 
besinaudojo. Girdėjosi tylus skimbčiojimas. Buvo dar ankstyvas metas. 
Kol kas čia buvo tiktai saujelė lankytojų. Kažkoks į korespondentą panašus 
stileiva sėdėjo prie židinio, gėrė ar tik ne „Kruvinąją Meri“ ir skaitė Obser- 
ver laikraštį. Pagyvenusi beformė pora kiurksojo tylomis už poros staliukų, 
sudribę virš savo gėrimų lyg du bulvių maišai. 

Pergalvodamas dienos darbotvarkę, kurią velniškai sutrikdė D'Yto 
nužudymas, Greisas nerimo dėl Niko Nicholo susitikimo su vyresniuoju 
tyrimus atliekančiu pareigūnu, tyrusiu žmogžudystę Vimbldone: prieš du 
mėnesius ten buvo rasta jauna moteris — be galvos ir su apyranke, ant 
kurios buvo skarabėjo atvaizdas. Būtų geriau, kad jis pats ten važiuotų, 
o ne siųstų jaunesnįjį savo brigados narį — tuomet susitiktų du to paties 
rango pareigūnai. 

Greisas atsisuko į Nicholą: 

— Kada susitinki su vyresniuoju žmogžudystės tyrėju Vimbldone? 

— Jis man turi paskambinti po pietų. Jo brolis gyvena Braitone — 
atvažiuoja pas jį pietauti. 

— Pranešk man, važiuosiu kartu. 

— Taip, sere. 

Nors Nikas artėjo prie trisdešimties, jame vis dar retkarčiais pra- 
sišovė socialiai negrabus vaikėzas. Ir vis dar negalėjo apversti liežuvio, 
pavadindamas jį Rojumi, kaip Greisas mėgdavo girdėti iš savo komandos 
lūpų. 

Greisas peržiūrėjo savo Blackberry kompiuteryje vis ilgėjantį pastabų 
sąrašą. Iš virtuvės sklindantys kepamos mėsos kvapai suko ir taip neramų 
jo skrandį. Pagalvojo, jog dar negreit pajėgs nuryti bent kąsnelį maisto. Ir 
neaišku, ar gudriai darė maišydamas gėrimą su paracetamoliu. Tačiau bū- 
tent šitokiomis akimirkomis jis negalėdavo apsieiti be gurkšnio. Nesvarbu, 
ar budėdavo, ar ne. 

Išsitraukė telefoną iš kišenės ir pasitikslino, ar veikia: tiesiog pažiū- 
rėjo, ar tas kažkokiu būdu neišsijungė ir ar šitaip nebus praleidęs Kleo 
skambučio. 

Jam dingtelėjo mintis apie Gleną Brensoną, nes šiek tiek nerimo dėl 
savo draugo. Tame dramblotame kūne, dėl kurio jis, matyt, ir buvo tapęs 
grėsmingu naktinio klubo budėtoju, slėpėsi geraširdis vyrukas. Kartais net 
velniškai per geras ir per daug kilniaširdis. Savo paties nenaudai. 

— Sieros rūgštis, — liūdnai pratarė Potingas ir pakėlęs bokalą gero- 
kai mauktelėjo. 

Greisas tiriamai pažiūrėjo į jį. Šitas vargšas žmogelis nebuvo apdo- 


vanotas gera išvaizda, tiksliau, panėšėjo į chuliganą. Nepaisant senstančio 

detektyvo silpnybės, staiga jam pagailo savo kolegos, kuriame už bravūros 
įžvelgė liūdną ir vienišą Žmogų. 

Potingas pasidėjo bokalą ant Guinness padėkliuko, įkišo ranką į 
kišenę ir išsitraukė pypkę. Jis įsidėjo ją į burną ir iš kitos kišenės išsiėmė 
degtukų dėžutę. Nikas Nicholas stebėjo susižavėjęs. 

— Kada nors rūkei, vaikine? — paklausė Potingas. 

Jaunasis detektyvas papurtė galvą. 

— Taip ir maniau: neatrodai toks. Sveikas kaip ridikas, tikiuosi? 

— Stengiuosi. — Nicholas gurkštelėjo alaus. — Mano tėtis rūkė. 
Mirė nuo vėžio būdamas keturiasdešimt aštuonerių. 

Potingas sekundėlę patylėjo. 

— Cigaretes? — pagaliau paklausė jis. 

— Dvidešimt per dieną. 

Jis patenkintas kilstelėjo pypkę: 

— Matai, yra didelis skirtumas. 

— Nikas — puikus bėgikas, — įsikišo Greisas. — Noriu šį rudenį 
įvilioti jį į savo regbio komandą. 

— Dabar Saseksui reikia gerų bėgikų, — atšovė Potingas. — Pažiū- 
rėk, kiek reikia įveikti. O kas vakar darėsi Horlike! Trys pašalinti už dešimt! 
Vėl tas prakeiktas Saris! — Jis brūkštelėjo degtuką ir užsidegė pypkę išpūs- 
damas ir paskandindamas Greisą šleikščiai saldaus kvapo debesyje. 

Potingas tol papsėjo, kol pypkė lygiai, skaisčiai įsidegė. 

Greisui patiko pypkės dūmo kvapas, tačiau ne šį rytą. Jis pasklaidė 
dūmus ranka ir stebėjo, kaip jie palengva kilo lubų link. Regio D Yto 
žmogžudystė galėjo būti ir atsitiktinis sutapimas, mąstė jis. Tas vyras buvo 
pagrindinis kaltinimo liudytojas teisiant didelės tarptautinės pedofilų gau- 
jos narius. Ne vienas mielai būtų jį nutildęs. 

Tačiau tai, kas buvo rasta tuose dviejuose kompiuteriuose, galėjo at- 
verti ir kitą galimybę. Braisą įspėjo nepranešti policijai. Jis pasielgė teisin- 
gai nepaisydamas įspėjimo, o-policija, ištyrusi jo kompiuterį, susiejo viską 
su Regio D'Yto kompiuteriu. Nepraėjus nė parai, D Ytas nebegyvas. 

Iš vaisių aparato pasigirdo dirginantis skambesys, o po to pasipylė 
visa serija garsų, tarytum kas barškintų ksilofonu. Potingas ir Nicholas 
buvo įnikę į pokalbį apie kriketą, ir Greisas vėl pasinėrė į savo mintis. Ir 


SKARABĖJO PRODUKCIJA 237 


paniro taip giliai, jog netgi tada, kai sėdo į automobilį, beveik neišgirdo, 
kokią detalę apie Regį D'Yrą paminėjo Normanas Potingas, kai jau buvo 
baigę kalbėti apie kriketą. 

Skubiosios pagalbos veterinarė, prisistačiusi Dona, buvo gan vyriškai 
atrodanti apie 35 metų australietė. Ji klūpojo prie Ledi, kuri vis dar gulėjo 
apsnūdusi. Patempė žemyn kairįjį aviganės voką ir apžiūrėjo jį pasišvies- 
dama plonyčiu žibintuvėliu. Maksas ir Džesika susirūpinę stebėjo. Tomas 
stovėjo apglėbęs abu vaikus. 

Detektyvas Glenas Brensonas buvo išėjęs kažkam paskambinti. 

Tomas žvelgė į šunį, o galvoje pynėsi mintys. Nepaisydamas elek- 
troniniu paštu gauto įspėjimo, vakar rytą jis nuėjo į policiją. Dabar dingo 
Kelė, automobilis rastas sudegęs. 

„O, Jėzau, mano brangioji, kur tu?“ 


Apšviestas ryto saulės gatvėje Brensonas kalbėjosi mobiliuoju telefo- 
nu su Ryšių su šeimomis tarnybos darbuotoja policininke Linda Baklėj ir 
kvietė ją kuo skubiau atvykti į Braisų namus. 

Vos jis spėjo užbaigti pokalbį, suskambo telefonas: į jo skambutį atsi- 
liepė Britanijos kelių policijos konsteblis Dadlis Bantingas. Glenas pasakė 
jam, ko jis ieško ir kad tai labai skubu. Bantingas pažadėjo kuo skubiau vėl 
jam paskambinti. 

— Man reikia šiandien, — pasakė Brensonas, — ne po trijų savaičių. 
Ar galėsi? 

Bantingas svyravo. 

— Šiandien sekmadienis. 

— Aba, žinau, turėčiau būti bažnyčioje. O dabar stoviu su žmoge- 
lių, kuris labai norėtų praleisti šią dieną su savo žmona, ir stoviu su jo 
dviem vaikais, kurie labai norėtų praleisti šią dieną su savo motina, tiktai, 
atrodo, ją kažkas vidury nakties pagrobė. Tad gal malonėtum paaukoti 

sekmadienio kepsnį pas uošvius ir pajudinti bent vieną sušiktą pirštą dėl 
manęs? 

Bantingas užtikrino dėsiąs visas pastangas. 

Kol jis kalbėjo, kažkas jam skambino. Ari. Brensonas nekreipė dėme- 
sio. Baigus pokalbį, ekranėlyje pasirodė pranešimas, lydimas dviejų šaižių 
pyptelėjimų, kad atėjo žinutė. 

Seržantas detektyvas žiūrėjo į kitoje pusėje gatvės esančios sporto salės 
langus ir iškabą virš jų. „GYM AND TONIC“*. „Geras pavadinimas“, — pa- 
galvojo jis. Aha, tikrai geras. Jis kumščiu pabaksnojo sau į pilvo raumenis. 
Dar turėjo šešias skardinėles, tačiau netrukus reikėjo vėl pradėti lankytis 
sporto salėje. Buvo laikai, kai ten eidavo kiekvieną mielą dieną, o dabar 
teko džiaugtis dviem kartais per savaitę, kaltai prisipažino jis. 

Tačiau pakėlęs akis į giedrą dangaus žydrynę ir mėgaudamasis malo- 
nia saulės šiluma jis jautė dar didesnę kaltę. 

Dėl Ari, savo žmonos, ir savo vaikų. 

Semiui jau aštuoneri, o Remiui — treji metukai. Jis ilgėdavosi jų 
kiekvieną minutę, kai negalėdavo būti su jais. O šiomis dienomis iš viso jų 
beveik nematydavo. 

Nuspaudė mygtuką ir įsijungė ką tik priimtą balso paštą. Ari balsas 
buvo atžarus ir sarkastiškas, o dienai baigiantis tas tonas dar labiau sustip- 
rėdavo. „Glenai, rengiuosi vestis Semį ir Remį į paplūdimį; būtų malonu, 
jeigu ir tu prisidėtum prie mūsų, nes pats taip pasiūlei. Jie džiaugtųsi ma- 
tydami savo tėvą bent vieną valandą per savaitgalį. Gal gali paskambinti 
man. Mano vardas Ari, jeigu pamiršai. Aš esu tavo žmona.“ 

Jis sunkiai atsiduso. Jiedu vis dažniau kivirčydavosi dėl jo darbo va- 
landų. Ari turbūt jau pamiršo, kad jis jau buvo pasiėmęs laisvą praėjusį 
savaitgalį tam, kad jie nuvažiuotų į Solihalą, į jos sesers trisdešimtąjį gim- 
tadienį. 

Glenas Brensonas siekė pakilti pareigose — taip pat ir Rojus Greisas. 
Vadinasi, ilgos darbo valandos — nelaikinas dalykas. Šitaip tęsis visus at- 


einančius dvidešimt metų. 


* Angl. gyy2 — sporto salė: žo2ic — tonikas (žodžių žaismas pagal „gin and tonic“ — džinas ir 
tonikas). 

Daugumai jo kolegų darbas atsiliepė šeimyniniams santykiams. Daž- 
nai atrodė, kad tik tų policininkų santuoka laiminga, kurie vedė policinin- 
kes: tada abu suprasdavo, ką reiškia ilgos darbo valandos. Ir jam, matyt, 
teks apsispręsti, kas svarbiau — darbas ar šeima. 

Gana ironiška, iš tikrųjų. Gimus Semiui, Glenas Brensonas dirbo 
naktiniame klube budėtoju. Jis nutarė imtis tokio darbo, kad sūnus galėtų 
juo didžiuotis — tada ir atėjo į Sasekso policiją. 

Jau rengėsi skambinti žmonai, kai už nugaros pasigirdo balsas. Tomas 
Braisas. Vyras atrodė prastai: veidas išblyškęs, akys paklaikusios. 

— Ar galėčiau patyliukais pasikalbėti, seržante Brensonai? — pa- 
klausė jis. 

— Žinoma. 

Jiedu susėdo į Brensono „Mondeo“ ir uždarė dureles. 

— Norėjau paklausti, ar jūs nemanote, kad mums gresia pavojus — 
gal turėčiau kur nors išvežti vaikus? Pasislėpti? 

Detektyvas nelabai žinojo, ką atsakyti. Jis tylėjo mąstydamas apie 
žiauriai nužudytą Dženę Streton ir įspėjimą, kurį Braisas gavo elektroniniu 
paštu. Apie jo dingusią žmoną. Jis negalėjo atsakyti, nes dar neturėjo pa- 
kankamai informacijos. O kas, jeigu ir jam taip būtų atsitikę, ir Ari būtų 
dingusi? Ar jis gali ramiai žiūrėti Tomui Braisui į akis ir liepti jam likti? 

O ar buvo koks pasirinkimas? Skirti policijos budintįjį ištisą parą? Jis 
abejojo, ar pavyktų išpešti Alisonos Vosper sutikimą neturint rimtesnių 
įrodymų. Nuvežti juos į saugią vietą? Prieš pusvalandį Rojus Greisas jam 
paskambino ir pranešė apie Regį D'Yrą. Štai tau ir saugios vietos! 

— Manau, turėtume sutikti, jog jūsų žmoną galėjo pagrobti, pone 
Braisai. 

Kaip tik šito Tomas ir bijojo, nors kažkur dar kirbėjo viena abejonė. 
Jis vis negalėjo pamiršti Džesikos žodžių. „Ji turbūt tik nori gerti degtinę. 
Aš mačiau. Aš prižadėjau niekam nesakyti.“ 

— Susitariau su detektyve iš Ryšių su šeimomis tarnybos, — kalbėjo 
detektyvas. — Ji yra labai patyrusi. Jeigu neprieštarausite, ji apsistos pas 
jus. Ji ir jos kolegė paruoš budėjimo tvarkaraštį ir saugos jus ir jūsų vaikus 
ištisą parą. | 

— Arjūs taip elgtumėtės mano vietoje, seržante detektyve Brensonai? 

— Taip, — netvirtai atsakė jis. — Taip. Bent jau kol kas. Palaukime, 
gal ką sužinosime per šią dieną. 

Glenas Brensonas nudelbė akis negalėdamas atlaikyti to žmogaus 
žvilgsnio ilgiau nei sekundę. Taip sakydamas jis pagalvojo: „Jeigu man taip 
būtų, ar norėčiau, kad Semis su Remiu liktų namie?“ 


Jis paprasčiausiai nežinojo atsakymo. 

— Bulvės, — staiga pasakė Normanas Potingas. 

Visi trys policijos darbuotojai važiavo iš alinės Rotingdine atgal į 
Sasekso Hausą. Nikas Nicholas vairavo. Greisas sėdėjo apsvaigęs nuo alaus 
bokalu užpilto paracetamolio ir miego stokos. 

— Bulvės? — pasitikslino Nicholas. 

— Aš užaugau ūkyje, — dėstė Potingas. — Mano tėvas purkšdavo 
bulves sieros rūgštimi. Atskiesta, nepamirškite. Niekada nepadarė man 
nieko bloga. 

— Sieros rūgštį — ant bulvių? Gal juokauji? 

Žodžiai „sieros rūgštis atkreipė Greiso dėmesį. 

— Drauguži, aš visada kalbu rimtai, — pareiškė Potingas. — Rūgštis 
išguldo stiebus ir būna lengviau jas kasti. 

— Ir išguldo visus, kurie jas valgo? — pasiteiravo Greisas. 

— Nesąmonių nesąmonė, — atšovė Potingas. — Tas visas organinis 
šlamštas. Nieko bloga, jeigu naudoji šiek tiek paprastų ir gerų pesticidų. 
Pažiūrėkite į mane! 

— Žiūriu, — pasakė Nicholas, žvilgrelėjęs į veidrodėlį. 

— Nė dienelės nesirgau per visą gyvenimą! 

„Tu nesveikas“, — pagalvojo Greisas. 

— Jeigu gerose rankose, tai ir nekenksminga, — tęsė Potingas. 

— Abejoju, ar Regis D Yrtas sutiktų su tavimi, — atrėžė Greisas. 

— Ar duotum savo vaikams bulvių, kurios buvo apipurkštos sieros 
rūgštimi? — paklausė Nicholas Potingą. 

— Nematau jokios problemos, — atsakė tas. 

— O aš tai matau, — pasakė jaunasis konsteblis. 

Sekundėlę parylėjęs Potingas paklausė jį: 

— Kiek turi vaikų? 

— Vienas pakeliui — jau artimiausiomis dienomis turėsiu, — pasakė 
konsteblis detektyvas. — O tu? 

— Du iš pirmos santuokos. Vienas iš antros. Dar du — iš trečios. Iš 
šitos antrasis vaikas, Sjuzi, turi Dauno sindromą. Ne kažin kiek temarau tų 
žiopliukų, — apgailestavo jis. 

Potingo atsakymas Nicholą sukrėtė. 

— Dauno? 

Potingas linktelėjo. 

— Užjaučiu, — ištarė Nicholas. 

Potingas gūžtelėjo pečiais. 

— Nieko nepadarysi, — liūdnai pasakė jis. — Ji — geras vaikas, vi- 
sada linksma. — Jis vėl gūžtelėjo. — Kiekvienoje šeimoje visko pasitaiko, 
ar ne? 

— Ar tu vis dar vedęs? Tą trečią? 

Potingo veidas ištįso. 

— Nusivyliau. — Jis papūtė lūpas. — Dabar esu viengungis — lais- 
vas ir nevaržomas, kaip štai mūsų vyresnysis inspektorius Greisas. Patikėk 
manimi, vaikine, — šitaip geriausia. 

Nikas Nicholas pareiškė: 

— Beje, esu labai laimingai vedęs. 

— Tau pasisekė, — įvertino Potingas. 

— Vadinasi, jeigu ieškome turėjusio tiek sieros rūgšties, kad pripiltų 
vonią, derėtų ieškoti bulvių augintojo? — atsisuko Greisas. 

— Arba to, kas aprūpina ja bulvių augintojus, — pataisė Potin- 
gas. — Arba vaistų kompanijų. Arba citrinos rūgšties ar pieno rūgšties, ar 
augalinių aliejų gamintojų. Klijų, sprogmenų, sintetinės gumos gaminto- 
jų. Vandens ir nutekamųjų vandenų apdirbimas. Medienos masė. Odos 
rauginimas. Automobilių akumuliatoriai. 

— Tau reikėtų prisijungti prie Mastermind, kuris specializuojasi sie- 
ros rūgšties srityje. 

— Prieš keletą metų man teko tirti bylą. Kroidone vienas bernelis 

užpylė tos rūgšties panelei ant veido — kam pametė jį. Matyt, kurioje nors 
Afrikos šalyje tai įprasta. 

— Nieko sau vyrukas, — pareiškė Nicholas. 

— Tikras gyvačių kerėtojas. Nėr ko norėti iš tų juodžių. 

Greisas jau įsiuto. 

— Normanai, jeigu dar nepastebėjai, mūsų būryje yra vienas juodao- 
dis. Jeigu mesi dar bent vieną rasistinę ar homofobišką repliką, aš laikinai 
nušalinsiu tave nuo pareigų. Viskas aišku? 

Šiek tiek parylėjęs Potingas atsiliepė: 

— Atleisk, Rojau, atsiprašau. Tas seržantas detektyvas Brensonas — 
geras žmogus. 

„Nors ir juodas?“ — vos neatkirto Greisas. Tačiau jis nusuko kalbą 
kita linkme: 

— Reikėjo ne vieno litro pripilti tokią vonią. Kaimynai turėjo ką 
nors matyti. Tie prakeikti lipdukai „Kaimynai stebi“! Tau dvi užduotys, 
Normanai. Pirmiausia išklausinėji kaimynus ir sužinai, gal per kelias pa- 
starąsias dienas kas nors pastebėjo gatvėje nepažįstamą automobilį. Antra, 
sužinok, ar toje zonoje nėra kokių nors didmeninių sieros rūgšties tiekėjų 
arba vartotojų. 

— Prieš patikrindamas visas „Berio ir Klerės palydovių visai parai ir 
visai savaitei knygas, ar vėliau, šefe? 

— Turėsi imtis daugiaprogramio režimo, Normanai, kaip ir mes visi. 

Du pyptelėjimai Greisui pranešė, kad gavo žinutę. Pamatė, kad ji 
iš Kleo. Nuotaika iškart pasitaisė. Tačiau perskaičius — atslūgo. Tiksliau, 
staiga nusmigo. 

Videofilmų peržiūros kambarys Svarbiausiųjų įvykių skyriuje buvo 
mažytis, belangis kambarėlis už kelių jardų nuo pasitarimų kambario. Jame 
sėdėjo tiktai Glenas Brensonas su Tomu Braisu, bet jis jau atrodė prigrūstas 
ir klaustrofobiškas. Nors Brensonas čia lankėsi tiktai retkarčiais, jo nuo- 
mone, tai dar vienas pavyzdys, kaip menkai buvo apgalvotas šio pastato 
perstatymas. 

Tomas Braisas sėdėjo prie rašomojo stalo; priešais jį stovėjo moni- 
torius, o kairėje — videofilmų ir kompaktinių diskų dėklas. Į aparatą jau 
buvo įdėta apsaugos telekamerų filmuota medžiaga, kuri buvo pristatyta iš 
dviejų kamerų prie Prestono parko geležinkelių stoties. Tai buvo pirmoji 
stotis už Braitono važiuojant šiaurės kryptimi. Ja nuolat naudojosi važinė- 
jantieji į darbą ir dėl to, kad tai buvo patogi vieta važiuojant į priemiestį, ir 
dėl to, kad aplinkui visose gatvėse galėjai nemokamai pastatyti automobilį. 
Kaip tik šioje stotyje išlipo tas idiotas, praėjusio antradienio vakarą sėdėjęs 
šalia jo traukinyje ir palikęs kompaktinį diską. 

Konstebliui Bantingui nelauktai pasisekė. Kai Glenas paskambino į 
Britanijos kelių policiją, per dvi valandas jiems pristatė medžiagą, nufl- 
muotą Prestono parko stotelėje, vykstančiųjų pietų kryptimi platformoje, 
tuo metu, kai atvažiavo traukinys, kuriame sėdėjo Tomas. 

Tomas iš paskutiniųjų stengėsi susikaupti, tačiau nebuvo lengva, nes 
niekaip neišėjo iš galvos Kelė. Be to, jį krėtė drebulys, mat visą dieną ne- 
turėjo nieko burnoje ir prisisiurbė per daug kofeino. Skrandį raižė taip, tar- 
tum jame būtų spygliuota viela. Staiga suskambėjo jo mobilusis telefonas. 

Numeris ekranėlyje buvo nepažįstamas. 

— Aš atsiliepsiu, — pasakė jis ir sulaukė Brensono linktelėjimo. 

Skambino Lina Kotslou, geriausia Kelės draugė, kuri taip pat gyveno 
Braitone. Jai rūpėjo sužinoti, ar yra naujienų, ir paklausti, gal ji su savo vyru 
galėtų kuo nors pagelbėti. Gal jie galėtų atnešti maisto? Padėti vaikams? Io- 
mas padėkojo ir pasakė, kad jų namuose pamainomis budės Ryšių su šeimo- 
mis tarnybos darbuotojai. Lina paprašė paskambinti tą pačią sekundę, kai tik 
jis turės kokių nors naujienų. Jis pažadėjo. Tada grįžo prie savo užduoties. 

Pirmoji telekamera iš viršaus aprėpė visą platformos ilgį. Iš stoties 
jau važiavo traukinys. Dešiniajame viršutiniame kampe nurodytas laikas: 
19 val. 9 min. | 

— Čia Thameslink, „London Bridž“ linija, — paaiškino jam Glenas 
Brensonas. — Jūsiškis pasirodys po poros minučių. 

Tomas pagreitino kadrus, o pasirodžius naujam traukiniui sulėtino. 
Jo nervai įsitempė. Traukinys sustojo. Durys atsivėrė, gal trisdešimt žmo- 
nių išlipo ant platformos. Jis sustabdė kadrą ir atidžiai apžiūrėjo kiekvieną 
išlipusįjį. 

To idioto nesimatė. 

— Ar čia tas traukinys? — pasitikslino jis. 

— Tas. Greitasis, iš „Viktorijos“ stoties išvykęs 18 val. 10 min. — tas 
pats, į kurį, sakėte, jūs įsėdote, — atsakė Brensonas. — Pasukite pirmyn, 
gal dar ne visi išlipo. 

Tomas paspaudė mygtuką, ir visi žmonės vėl atgijo. Jis žiūrėjo į visas 
atviras traukinio duris, dauguma jų jau užsidarė. Bandė nustatyti, kuriame 
vagone sėdėjo. Lyg ir ketvirtame nuo priekio, spėjo Tomas, ir įsmeigė akis 
iji 

Ir tada pamatė vyrą. 

Galingo sudėjimo, vaikiško veido vyras, apsirengęs safari stiliaus 
marškiniais ir beformėmis plačiomis kelnėmis, prisispaudęs nedidelį ke- 
lionmaišį, dabar lipo ant platformos ir atidžiai dairėsi, tarytum norėdamas 
įsitikinti, kad kelias laisvas ir pavojaus nėra. 

„Kokio pavojaus?“ — svarstė Tomas sustabdydamas kadrą. 

Vyras taip ir liko kaire koja, apauta sportbačiu, pakibęs ore. Veidas 
buvo pakreiptas į kameros pusę, tačiau neatrodė, kad būtų ją pastebėjęs. 
Užtat veide aiškiai matėsi nustėrimas. 

Tomas vėl nuspaudė mygtuką, ir po akimirkos vyro susirūpinimas 
lyg ir dingo, jis netgi smagiai ėjo išėjimo užtvaros link. Tomas vėl sustabdė 
juostą ir pasakė: 

— Čia jis. 

Brensonas su nuostaba žiūrėjo į jį. 

— Prašyčiau pakeisti veido mastelį. 

Tomas šiaip taip sugraibė reikiamą mygtuką ir vargais negalais nusi- 
taikė ant to idioto veido. 

— Arjūs įsitikinęs? 

Tomas linktelėjo. 

— Taip. Čia jis. Garantuoju. 

— Ar negalėjote apsirikti? 

— Ne. 

— Labai įdomu, — teištarė seržantas detektyvas. 

— Ar žinote, kas jis toks? 

— Taip, — niūriai patvirtino Brensonas. — Žinome. 

Prieš pat penktą valandą seržantas Džonas Rajus dar tebesėdėjo prie 
rašomojo stalo Moderniųjų technologijų nusikaltimų skyriuje ir darbavosi 
prie Tomo Braiso kompiuterio. Suskambėjus jo tiesioginės linijos telefo- 
nui, pakėlė ragelį. 

— Džonas Rajus, — atsiliepė jis. 

— Sveiki. Čia Tomas Braisas. Aš esu jūsų pastate, videofilmų per- 
žiūros kambaryje... Tik norėjau paklausti, ar... ar mano kompiuteris jau 
paruoštas. Aš... galėčiau užšokti... pasiimti. Man... man reikia padirbėti 
šį vakarą. Aš... aš turiu... turiu pasiruošti labai svarbiam susitikimui, kuris 
įvyks rytoj. Kaip jums sekasi? 

„Girdžiu, kad esi siaubingos nuotaikos. Tau reikia padirbėti, o man 
reikia eiti namo ir išsaugoti savo santuoką“, — pagalvojo Džonas Rajus. 
Skyriuje šią vėlyvą sekmadienio popietę sėdėjo tiktai jis ir netoli jo — En- 
dis Gidnėjus. Ar jie abu buvo jau visiškai nebepataisomi, ar kaip? 

Kaip visada, prisijungęs prie ausų savo Pod, Gidnėjus sėdėjo su- 
sikūprinęs prie klaviatūros, jo stalas buvo nusėtas tuščiomis kokakolos 
skardinėlėmis ir plastikiniais kavos puodeliais, pirktais iš automato. Jis ne- 
paliaujamai klapsėjo klavišais, jau visą savaitę bandydamas pralaužti kodą. 

Šitas tipas kėlė nerimą Rajui: labai jau panašus į paklydusią sielą. Iš- 
ėjęs iš skyriaus Rajus bent turėjo namus, kur sugrįžti. Tegul Nadinė kartais 
ir užsirūstindavo, tačiau ant stalo visada laukė valgis, laukė vaikai, su ku- 
riais galėjai pasikalbėti. Lyg ir normalus gyvenimas. O Gidnėjaus? 

Pala, svarstė jis, o kuris iš jų galėtų pasigirti normaliu gyvenimu? Taip 
pat ir jis? Beveik ištisomis darbo savaitėmis lindėdavo prie konfiskuotų 
kompiuterių ir tematydavo pornografiją. Ir ne šiaip sau kokį įprastinį 
pakutenantį malonų P/ayboy vaizdelį, išskleistą per du vidurinius pusla- 
pius — čia būdavo vidutinio amžiaus vyrai su dvimečiais vaikais. Šitokių 
dalykų jis nesuvoks nė po milijono metų. Kaip galėjo šitoks šlamštas pa- 
tikti žmonėms? Kaip žmonės galėjo išdarinėti tokius dalykus su nekaltais 
vaikais? Kaip galėjo keturiasdešimtmetis vyras užsiimti pederastija su mažu 
vaikeliu? Ir po to gyventi žinodamas, ką padarė? 

Deja, atsakymas toks: pernelyg lengvai ir pernelyg dažnai. 

Jis tiksliai žinojo, ką būtų padaręs, jeigu būtų nutvėręs bent vieną, 
prikišusį nagus prie jo vaikų, kai tie tebebuvo maži. Būtų tereikėję pasiimti 
skustuvą ir litavvimo lempą. 

Staiga pasigirdo jau pažįstamas, iki gyvo kaulo Rajui įgrisęs keistų 
elektroninių garsų džerškėjimas. Gidnėjaus mobilusis telefonas. Tas tipas 
išsitraukė 704 ausinuką ir atsiliepė monotonišku, be jokio jausmelio balsu. 

— O, labas, — pasakė jis. 

Rajus apytikriai žinojo, kur gyveno Gidnėjus: toliau už Levelo, kažkur 
netoli hipodromo, vieno kambario bute. Tas rajonas buvo prigrūstas Vik- 
torijos ir Eduardo laikų stiliaus sujungtų namų, kurie faktiškai buvo statyti 
kaip būstai amatininkams, o dabar juos beveik monopolizavo studentai ir 
jauni viengungiai. Pas ką šitas tipas sugrįždavo namo — jeigu grįždavo ir 
kai grįždavo? Pas pupelių skardinėlę, tupinčią ant dujinės krosnelės? Pas 
kito kompiuterio ekraną? Pas Guardian laikraštį, kurį visada atsinešdavo į 
darbą pasikišęs po pažastimi, bet nesimatė, kad jį kada nors atsiverstų? Ir 
pas krūvą techninių žurnalų? 

— Aš dar užtruksiu pusvalandį, — pasakė Rajus Tomui Braisui. — 
Galite palaukti, o jeigu norite, užvešiu į namus grįždamas po darbo? 

— Taip. Aš... aš turiu vaikus... turiu grįžti. Ačiū, — pasakė Brai- 
sas. — Būčiau dėkingas, jeigu galėtumėte užvežū. 

— Gerai, turiu jūsų adresą. Kai tik galėsiu, prisistatysiu. — Jis dirste- 
lėjo į laikrodį norėdamas įsitikinti, ar turės pakankamai laiko, kad suspėtų 
grįžti namo: „Pavara“ buvo vienintelė savaitinė televizijos programa apie 
automobilizmą, nuo kurios jis negalėjo atsiplėšti. Nors jau keleri metai, kai 
nebedirbo kelių policininku, galva tebebuvo pramušta dėl automobilių. 

Padėjęs ragelį, pamatė, kad Gidnėjus jau buvo užsimetęs striukę, pa- 
siėmęs kuprinėlę ir traukė durų link. Jokio „viso gero“. Viešpatie, jis visada 


toks — jokio mandagumo, jokio bendravimo! 


Rajus užtruko ilgiau negu planavo, kol užbaigė tyrimą, ir šiek tiek 
kaltai pripažino, jog praėjo jau daugiau nei pusantros valandos nuo pokal- 
bio su Tomu Braisu. Jis pagaliau uždarė to žmogaus kompiuterį ir rengėsi 
kilti, kai suskambo telefonas. 

Skambino operatorius iš pokalbių aptarnavimo centro, kuris buvo 
Moling Hauso pastate, policijos būstinėje; tame centre buvo aptarnaujami 
visi plačiosios visuomenės skambučiai, jeigu jie nebuvo skubūs. 

— Ar čia Moderniųjų technologijų nusikaltimų skyrius? — paklausė 
operatorius. 

Rajus giliai įkvėpė tramdymasis, kad neatrėžtų, jog pataikė ne ten. 

— Kalba seržantas Rajus. 

— Man skambina žmogus ir skundžiasi, kad kažkas be jo leidimo 
naudojasi jo belaidžiu interneto ryšiu. 

— O, atsiprašau? — Rajus vos nepersprogo iš piktumo: jis neturėjo 
laiko tokiems dalykams. — Jeigu jis turi belaidį interneto ryšį, jam tereikia 
aktyvuoti kodą, kad jį apsaugotų! 


— Gal galėtumėte pasikalbėti su juo, sere? — paprašė operato- 
rius. — Jis skambina jau trečią kartą per pastarąjį mėnesį. Jau šiek tiek 
susinervinęs. 


„Ir aš ne kitoks“, — pagalvojo Rajus. 

— Sujunkite, — nenoriai sutiko jis. 

Po kelių sekundžių pasigirdo pagyvenusio vyro balsas su gomuriniu 
germanišku akcentu. 

— O taip. Laba diena jums. Aš vadinuosi Andreas Zaileris. Esu in- 
žinierius. Dabar pensijoje, bet stačiau tiltus. — Pasigirdo trukdžiai. Rajus 
palaukė. 

Norėdamas nutraukti tylą ir patikrinti, ar tas žmogus dar tebebuvo 
linijoje, pasakė: 

-— Jūs kalbatės su seržantu Rajumi iš Moderniųjų technologijų nu- 
sikaltimų skyriaus. Kuo galiu padėti? — Ir labai norėjo pridurti: „Niekas 
tavęs neprašo pastatyti man tiltą.“ 

— Taip, dėkui. Kažkas vagia mano internetą. 

Rajus pažiūrėjo į valandas kompiuterio ekrane. Be dvidešimt pen- 
kių septynios. Jam rūpėjo kuo greičiau baigti šį pokalbį ir lėkti namo. O 
operatorius bent jau galėjo užsiminti, kad šitas prakeiktasis vos pralemena 
angliškai. 

— Vagia jūsų internetą? Nelabai suprantu, ką turite galvoje. Sere? 

— Aš dabar persikeliu projektą iš savo kolegos iš senosios kom- 

panijos, tilto, kurį jie projektuoja Kuala Lumpura uoste. Tada mano 
internetas taip sulėtėja, kad tas projektas nebepersikelia. Šitaip vyko ir 
anksčiau. 

— Manau, kaltas arba jūsų interneto aptarnavimas, arba jūsų kom- 
piuteris, sere, — pareiškė Rajus. — Jums reikėtų susisiekti su savo interne- 
tinio ryšio technine pagalba. 

— Na, aš taip ir dariau, žinoma. Ir patikrinau savo kompiuterį. Nėra 
jokių problemų. Čia iš šalies. Galvoju, kad tai vyras, sėdintis baltame fur- 
gone. 

Dabar Rajus jau šiek tiek suglumo. Ir vis labiau dirgo, kad tenka 
gaišti laiką su tuo asilu. 

— Vyras baltame furgone lėtina jūsų internetinį ryšį? 

— Aba, teisingai. 

— Atsiprašau, pone... — Rajus žvilgtelėjo į užrašus, — pone Zaileri. 
Aš šiek tiek susipainiojau. Kur jūs tiksliai esate? 

— Aš esu iš Šveicarijos, bet dirbu čia, Braitone. 

— Kurioje Braitono vietoje, sere? | 

— Frešfild Roudo gatvėje. 

— Gerai. — Rajus puikiai žinojo tą vietą. Labai plati gatvė, ant kal- 
niuko — dviejų trijų aukštų raudonų plytų namai, daugelis didesniųjų 
paversti butais. — Jūsų interneto ryšys — tai plačiajuostis internetas? 

— Plačiajuostis, taip. 

— Ar belaidis ryšys? 

— Ar kalbate apie oro uostą? Wi-F7? 

— Taip, sere. 

— Aba, toks. 

Rajus nusišiepė įtardamas, su kokia problema galėjo susidurti tas 
žmogus. 

— Ar jūsų belaidė sistema užkoduota? 

Žmogus kažkaip neužtikrintai atsakė: 

— Užkoduota? Nemanau. Matote, aš apsistojau savo sūnaus bute ir 
naudojuosi jo kompiuteriu. 

— Jums nereikia įvesti jokio slaptažodžio naudojantis belaidžiu pla- 

— Ne, jokio slaptažodžio. 

Jeigu nereikėjo slaptažodžio, vadinasi, bet koks pašalietis, turintis 
belaidžio interneto kortelę savo skreitiniame kompiuteryje, galėjo prisi- 
jungti prie interneto pasinaudodamas kieno nors kito belaide plačiajuoste 
sistema. Rajus ir pats taip padarė pora kartų, netyčia, sėdėdamas patru- 
liuojančiame automobilyje ir atsivertęs savo skreitinuką. Dabar jis ir sau 
papriekaištavo, kad namie nebuvo slaptažodžiu apsaugojęs savo belaidžio 
plačiajuosčio interneto. 

— Ar tas furgonas tebestovi lauke? 

— "Taip, tikrai. 

— Ar galite pasakyti jo numerį? 

Senasis šveicaras inžinierius pasakė. Rajus tik tarp kitko užsirašė jį į 
bloknotą. 

— Geriausias patarimas jums toks: aktyvuokite užkodavimą, ir jis 
nebegalės įeiti. 

— Aš pasikalbėsiu su sūnumi. 

— Gera mintis, sere. 

Rajus baigė pokalbį ir padėjo ragelį. Kadangi jam jau viskas lipo pro 
gerklę, nusprendė palikti kitiems įrodymą, jog šį sumautą sekmadienio 
vakarą pratupėjo kabinete iki be dvidešimt septynių, ir užregistruoti šį 
skambutį Vžntage sistemoje kaip oficialų įvykį. 

Jis įrašė savo pavardę, skyrių, to furgono numerį ir užregistravo įvykį 
kaip „Karinės padėties valdymas. Telefonu sureguliavo seržantas Rajus.“ 


Jis suprato, kad tai vaikiška, tačiau bent pakilo nuotaika. 

— Šaldiklyje radau lazaniją, — paskelbė ryšių su šeimomis darbuo- 
toja, kai Tomas įėjo į virtuvę. Iš vienos pusės į kelnių klešnę buvo įsikibusi 
Džesika, iš kitos — Maksas, tarytum persigandę, kad ir jis nedingrų kaip 
mama. — Gal norėtumėte, kad paruoščiau ją vakarienei? 


Tomas žiūrėjo tuščiu žvilgsniu į policininkę Baklėj. Ne vakarienė jam 

rūpėjo. Šią akimirką jis tematė prieš save seržanto detektyvo Brensono vei- 
dą, kai parodė jam tą idiotą, kuris važiavo traukiniu. 

Kai paklausė seržantą, ar jis žinojo, kas tas žmogus, jo atsakymas nu- 
skambėjo labai keistai: „Taip. Žinome.“ 

Ir tada detektyvas atsisakė pasakyti apie jį ką nors daugiau. 

Grįžtelėjęs į policininkę Tomas išsiblaškęs tarstelėjo: 

— Taip, ačiū, būtų gerai. 

— Šaldytuve yra pomidorų, salotų, ridikėlių. Galėčiau paruošti miš- 
rainę. 

— Puiku, — pasakė jis. 

Atbėgo Ledi ir pažiūrėjusi į Tomą amtelėjo, suvizgino uodegą. Vėl 
sveikutėlė. 

— Tu alkana, Ledi? — pakalbino ją Tomas. 

Ji vėl amtelėjo ir viltingai žiūrėjo į jį. 

— Aš nenoriu mišrainės! — užprotestavo Maksas. 

— Aš mėgstu tiktai mamytės mišrainę! — palaikė brolį Džesika. 

— Čia ir yra mamytės mišrainė, — atkirto Tomas. — Ji nupirko 
viską. 

— Bet pjausto tai ne ji! — laikėsi Maksas. 

— Vietoj jos papjaustys ši labai maloni ponia. — Tomas paėmė šuns 
dubenėlį ir pridėjo džiovinto ėdalo. Tada atidarė skardinėlę ir kito maisto. 
Veterinarė negalėjo pasakyti, kas nutiko šuniui, ir spėjo, kad sustreikavo 
skrandis. Detektyvas klausė jo, gal šuo galėjo būti apnuodytas, ir veterinarė 
sutiko, kad galėjo būti ir taip. Ji sakė, kad reikėtų nusiųsti kraują į labo- 
ratoriją ir kad tyrimas užtruks kelias dienas. Brensonas paprašė jos taip ir 
padaryti. 

— Šaldiklyje radau ir labai skanių citrininių ledų, — guviai pasakė 
policininkė. — Vėliau galėtumėte pavalgyti ledų! 

— Aš noriu mamytės ledų! — spyrėsi Maksas. 

— Aš noriu šokoladinių arba braškinių, — pareikalavo Džesika. 

Tomas susižvalgė su policininke. Jis spėjo, kad jai galėjo būti apie 
trisdešimt penkerius. Šviesūs plaukai nukirpti trumpai, veidas malonus, at- 
viras; šilta, bet kartu ir dalykiška moteris. Rodės, ji būtų susidorojusi su bet 
kokia situacija. Jis gūžtelėjo, suprask, „bus gerai bet kas“, padėjo dubenėlį 
ant grindų ir atsisuko į Maksą. 

— Tai — mamytės ledai. Aišku? 

Maksas spoksojo į jį savo didelėmis apvaliomis akimis, kuriose Tomas 
niekaip neįstengė įžiūrėti, ką sūnelis jautė. Nesuprato, ką ir dukra jautė. 

Nė ką pats jautė. 

Jam žūtbūt knietėjo daugiau patardyti Džesiką apie tą degtinę. Ką, 
po velnių, visa tai reiškė? 

— Aš nemėgstu citrininių ledų, — spyrėsi Džesika. 

Tomas atsiklaupė ir apglėbė ją. 

— Šį vakarą neturime kitokių. Rytoj parnešiu šokoladinių ir braški- 
nių. Ar gerai? 

Dukrelė tylėjo. 

— Apkabink tėvelį, dukryte. Man labai reikia, kad apkabintum. 

— Kada pareis mamytė? 

Tomas svarstė, ką jai reikėtų pasakyti. Tiesą, kad jis ir pats nežinojo? 
Ar nekaltą melą? Lengviau buvo pameluoti. 

— Greitai. — Jis prisispaudė dukrą prie krūtinės. — Laikas į vonią? 

— Noriu, kad mamytė mane nupraustų. 

— Ji gali grįžti labai vėlai, todėl šį vakarą tave nupraus tėvelis. Gerai? 

Ji paniuro ir nusisuko. Svetainėje pasigirdo televizoriaus garsai: muzi- 
kėlė, padangų cypimas, rėžiantis amerikietiškas balsas, protestuojantis dėl 
kažko. Maksas žiūrėjo „Simpsonus“. Gerai. Bent tuo jis užsiims iki vaka- 
rienės. O gal ir jį numaudyti? 

Staiga suvokė, jog mažai težino apie vaikų gyvenimą, beveik nieko 
neišmano apie namų reikalus. Jam tapo nejauku, apėmė baimė. Rytą jis 
turėjo pateikti svarbų pristatymą 4424 Rover kompanijai. Jų rinkodaros 
direktorius kalbėjo apie didžiulį kontraktą. Jis nežinojo, kaip jam pavyks 
susidoroti, jeigu Kelė negrįš ir šią naktį. 

„O, Dieve, mano brangiausia, mylimiausia Kele, prašau, tegul tau 
būna viskas gerai, prašau, sugrįžk. Aš taip tave myliu.“ 

Jis nunešė Džesiką į jos kambarį ir pasodino ant lovos. Pats atsisėdo 
šalia. 

— Džesika, ar tėvelis gali paklausti tave apie tai, ką tu sakei šį rytą 
apie mamytę? Aš pasakiau, kad jeigu mamytė sugrįš laiku, paklausime ją, 

ką ji norėtų daryti šiandien, ir tu pasakei: „Ji turbūt tik norės gerti savo 
degtinę.“ Prisimeni? 

Džesika trylėdama žiūrėjo į vieną tašką. 

— Ar prisimeni, kad taip sakei, brangioji? 

— Ir tu geri degtinę, — ji papūtė lūpas. 

— Taip, geriu. Bet kodėl tu taip pasakei? 

Staiga apačioje pasigirdo Ledi lojimas. Suskambo durų skambutis. Jis 
išgirdo Maksą: „MAMYTĖ! MAMYTĖ! MAMYYYTĖ! MAMYTĖ PARĖJO!“ 

Plazdančia širdimi Tomas nulėkė laiptais žemyn. Maksas jau vėrė 
paradines duris. 

Už jų stovėjo seržantas Džonas Rajus, rankoje laikydamas odinį jo 


kompiuterio lagaminėlį. 

Sekmadienio vakarą Rojus Greisas sėdėjo drauge su daugeliu savo 
būrio žmonių pasitarimų kambaryje ir peržiūrinėjo Vzntage sistemoje 
užregistruotus paskutinius įvykius. Buvo be ketvirčio aštuonios, ir nors 
nesijautė alkanas, savijauta buvo nekokia dėl cukraus stygiaus arba dėl per 
didelio kiekio kofeino, o gal ir dėl abiejų priežasčių. Kuo toliau, tuo buvo 
sunkiau susikoncentruoti. 

Ir Kleo Morėj nė kiek nepagelbėjo. Iš galvos vis neišėjo jos rytinė 
žinutė. 

Jis tikrino paskutines žinias apie Regį D'Yrą, kai kažkas bumptelėjo 
jam į nugarą. 

— Sveiks, veterane! 

Pakėlęs galvą išvydo Brensoną, kuris buvo ką tik dingęs iš kabineto, 
o dabar grįžo su didžiule spurgų dėže iš prekybos centro. Jis apdalijo visus 
po spurgą. 

Greisas pasiėmė savąją ir pakilo nuo stalo norėdamas pramankštinti 
kojas. Pasuko į koridorių. Brensonas atsekė iš paskos. 

— Tu gerai jautiesi, seni? Atrodai šūdinai. 

Greisas atsikando kąsnelį ir apsilaižė cukruotas lūpas. 

— Ačiū. 

Brensonas patyliukais pareiškė: 

— Žinok, vienas paukštelis man pačiulbėjo, kad vakar vakare burka- 
vai su Kleo Morėj „Latinas Leinse“ restoranėlyje. 

Greisas nustebęs dėbtelėjo į jį. 

— Tikrai? 

— Tai ji tampo tave už virvutės? 

— Jėzau, koks mažas šitas miestas! 

— Maža planeta, žmogau! 

— Kaip sužinojai, kas ji tokia? 

Seržantas detektyvas patapšnojo pirštu sau į skruostą. 

— Prisimeni, ko mokei mane? Jeigu nori būti geras detektyvas, viena 
svarbiausiųjų taisyklių — apsistatyk informatoriais. 

Greisas pakraipė galvą. 

— Taip buvo tada, kai dar nebuvo pasikeitę nuostatai. Sterilūs kori- 
doriai. Visas tas šūdas. 

— Ar kada nors matei filmą „Policija“? Žeraras Depardjė buvo toks 
policininkas, kuris rėmėsi savo informatoriais organizuodamas reidą prieš 
narkotikų tiekėjus. Geras filmas. 

— Nemačiau. 

— Labai kietas. Jis man priminė tave. Tiktai nosis didesnė. 

— Aš panašus į Žerarą Depardjė? 

Brensonas taukštelėjo jam per petį. 

— Ne, panašesnis į Briusą Vilisą. 

— Jau kita šneka. 

— Tu atrodai tarsi Briuso Viliso brolis, kuriam ne taip gerai sekasi. 
Arba gal jo tėvas. 

— Neblogai išmanai, kaip padaryti, kad žmogus didžiuotųsi savimi. 
Tu panašus į... 

— Į ką? Į Vilį Smitą? 

— Pasapnuok. 

— Na, tai papasakok daugiau apie save ir gerbiamąją Morėj. 

— Nėra ko pasakoti. Mes vakarieniavome. 


— Aišku, darbo reikalai? 

— Absoliučiai. 

— Net ir ant galinės taksi sėdynės? — spaudė Brensonas. 

— Jėzau! Ar kiekvienas sumautas Braitono ir Houvo taksistas tau 
atraportuoja? 

— Neee, tiktai vienas kitas. Man pasisekė. Kad ir kaip būtų, jie — ne 
informatoriai. Jie tiktai nemiega važinėdami. 

Greisas nebeišmanė, ar čia didžiuotis savo statytiniu, ar pykti ant jo, 
kad tapo tokiu įgudusiu detektyvu. 

Brensonas nutraukė jo mintis: 

— Ar jai patiko tavo naujieji apdarai? 

— Ji sakė, kad man reikia naujo kostiumininko ir kad tu esi šūdžius. 

Brensonas atrodė toks užgautas, kad Greisui jo pagailo. 

— Nesirūpink, iš tiesų ji nekomentavo. 

— Šūdas, tai dar blogiau! 

— Turime dvi žmogžudystes ir dingusią moterį — gal keiskime 
temą? 

— Jokių keitimų! Kleo Morėj! Šitokia nuostabi moteris. Žinok, jeigu 
nebūčiau laimingai vedęs — supranti, apie ką kalbu? Tiktai vienas dalykas: 
kaip gali pamiršti tai, kuo ji užsiima, žmogau? 

— Ji neatsinešė į restoraną nė vieno savo lavono, tad buvo nesunku. 

Brensonas kraipė galvą stengdamasis nenusišypsoti. 

— Na, tai varyk toliau. Klok visas smulkmenas. Neužkalbinėk man 
danties — šnekėk. 

— Kad nėra dėl ko užkalbinėti. Ji turi vaikiną, aišku? Tiksliau, su- 
žadėtinį. Kažkaip nepaminėjo to. 

— Tik nemuilink man akių. 

Greisas išsitraukė mobilųjį telefoną ir parodė Brensonui tą rytą gautą 


žinutę. 


Dabar negaliu kalbėti. Ką tik pasirodė mano sužadėtinis. Paskam- 
binsiu vėliau. CXXX. 


Po kelių sekundžių Brensonas pareiškė: 


— Jis — jau istorija. 

— "Tai buvo vidurdienis. Ji vis dar nepaskambino. 

— "Trys bučkiai — patikėk, jis jau pakeptas. 

Greisas susigrūdo į burną paskutinį spurgos gabalėlį. Nors ir neturėjo 
apetito, mielai būtų sušlamštęs ir antrą. 

— Ir vėl intuicija? 

Seržantas detektyvas pašnairavo į jį. 

— Ne visada ji bloga. 

Šiandien Kleo nebudėjo. Jeigu būtų dirbusi, Greisas šią popietę būtų 
nuėjęs į Regio D Yto skrodimą, nesvarbu, kad nereikėjo, nes šiam tyrimui 
buvo paskirtas kitas detektyvas. 

— Pažiūrėsime, — tepasakė jis. 

Greisas prisiminė motinos posakį: „Laikas parodys“. Likimas. Ji labai 
tikėjo likimu, tačiau jis pats niekada per daug nebuvo įsikandęs tos nuo- 
monės. Tačiau jai tai padėjo ištverti gulint pakirstai vėžio. Jeigu tiki, kad 
yra kažkokios aukštesnės jėgos, kurios tau viską suplanavo, tada tam tikra 
prasme tau pasisekė. Laimingi tie žmonės, kurie tvirtai tiki: jie gali visą 
savo atsakomybę permesti Dievui. Nors Greisas ir domėjosi antgamtiniais 
reiškiniais, tačiau niekada nesugebėjo tikėti Dievu, kuris yra sukūręs jam 
tam tikrą planą. 

Jis grįžo į kambarį ir nuėjo prie darbo vietos. Ant didžiulės baltos 
lentos kabėjo dvi nuotraukos: viena — Regio D'Yto, kurį jis šį rytą nufoto- 
grafavo vonioje, kita — Kelės Brais, kurią Brensonas išplatino per spaudą 
visuose Jungtinės Karalystės policijos skyriuose ir uostuose. 

Rytoj Kasjanas Pju, tas arogantiškas suskis, kriminalinio skyriaus 
inspektorius iš Londono policijos, pradeda dirbti kartu su juo dėl tų užsi- 
gulėjusių neišspręstų bylų. Ir jeigu jis neturės bent kokių faktų apie Dženę 
Streton, policijos viršininko pavaduotoja tikrų tikriausiai paleis tą Pju jam 
ant kulnų. 

Greisas atsisuko į Brensoną ir paklausė: 

— Glenai, ar tu visiškai tikras, kad Tomas Braisas nenužudė savo 
žmonos? 

Kai motetis paslaptingai dingsta, svarbiausiu įtariamuoju visada tam- 


pa vyras arba vaikinas. 

— Kaip jau sakiau tau prieš valandą pasitarime, visiškai tuo ne- 
abejoju. Dar prieš apžvelgiant apsaugos kamerų medžiagą, įrašiau į juostą 
pokalbį su juo. Galiu tą juostą perduoti psichologui, kad jį charakterizuo- 
tų, tačiau nebūtina. Juk jam būtų tekę vidurnaktį palikti vaikus vienus, 
nužudyti žmoną, kažkur nutempti jos kūną, tada grįžti į Dičling Bikoną, 
padegti automobilį ir pareiti pėsčiomis penkias mylias namo. Nemanau. 

— Tada kur ji? Gal manai, kad pabėgo su meilužiu? 

— Nemanau, kad ji būtų padegusi automobilį, be to, būtų pasiėmusi 
rankinuką, kelis drabužius, supranti? | 

— Automobilio padegimas galėjo būti gera priedanga. 

Brensonas buvo nepalenkiamas: 

— Ne. Jokiu būdu. 

— Norėčiau pamatyti tą poną Braisą. Pavažiuokime. 

— Dabar? Šį vakarą? Galėtume nuvažiuoti, tačiau jis labai susikrim- 
tęs, nes reikia tvarkytis su vaikais. Nusiunčiau moteris iš Ryšių su šeimomis 
skyriaus. Jos keisis. Siūlyčiau nuvažiuoti iš ryto — jeigu jo ponia dar ne- 
pasirodys. 

— Tu kalbėjaisi su tos auklytės tėvais? 

— Taigi. Jie jau miegojo, kai duktė grįžo. Ji šūktelėjo jiems, kad jau 
namie; buvo maždaug be penkiolikos minučių antra nakties. Jie girdėjo, 
kaip nuvažiavo automobilis. Tai ir viskas. 

— Jų kaimynai? 

— Kad jų ne kažin kiek toje gatvėje ir yra. Apėjau juos: niekas nieko 
nematė ir negirdėjo. | 

— Patikrinai visas kelių telekameras? 

— Laukiu, kol patikrins visą ilmuotą medžiagą nuo pirmos valandos 
nakties iki paskambinimo. Kol kas nieko. 

— Ar ką nors sužinojai apie juos, kaip apie sutuoktinius? 

— Kalbėjausi su vienais kaimynais — pagyvenusia pora. Jis apie 
dešimt pėdų ūgio, o jo žmona rūko taip, kad vos galėjau ją įžiūrėti kamba- 
ryje. Regis, ji palaiko gana draugiškus santykius su ponia Brais, Kele. Kai 
skubiai prireikia, pasėdi su jų vaikais, ir panašiai. Tiktai moteris sakė, kad 
kaimynams šiek tiek striuka su pinigais. 


Greiso antakis kilstelėjo. 

— Tikrai? — susidomėjo jis. 

— Pažiūrėjęs į jų namą, nepasakytum. Jie turi pasiutusią mėsos kepi- 
mo mašiną — vos ne Hiustono skrydžių valdymo centrą. Turėjo kainuoti 
tūkstančius. Ir virtuvė moderni, plazminis televizorius, visa aparatūra. 

— Gal dėl to ir turi piniginių problemų, — tarė Greisas. — Ar ji ne- 
galėjo padegti automobilio draudimo sumetimais? 

Brensonas susiraukė. 

— Neatėjo į galvą. Ar kas nors kada nors praturtėjo iš automobilio 
draudimo pinigų? 

— Vertėtų sužinoti, ar jie buvo iš karto jį nusipirkę, ar paėmę pasko- 
lą. Gal neseniai bandė jį parduoti. Moderniųjų technologijų nusikaltimų 
skyrius jau turi jo kompiuterio techninės įrangos kopiją. Pasakyk jiems, 
kad patikrintų, ar kur nors internete jis neįdėjo skelbimo dėl pardavimo. 
Pavyzdžiui, Autotrader puslapyje. Gal jie abu pasidarbavo dėl jos dingimo. 

Greisas kaip reikiant užsidegė galvodamas apie tai. „Piniginės pro- 
blemos“, — mąstė jis. Gal šitaip jie norėjo atitraukti dėmesį, tačiau reikėjo 
pašniukštinėti. Kartais žmonės griebiasi įvairiausių išmonių norėdami iš- 
bristi iš skolų. Jis stebėjo, kaip Bela Moj pasiėmė Ma/reser šokoladuką. Iki 
pat jos kompiuterio klaviatūros buvo nubyrėjęs takas nuo spurgų glajaus. 
Nikas Nicholas susikaupęs kalbėjo telefonu. 

Normanas Potingas irgi kalbėjo telefonu. Jis naršė po „BCE-247“ 
firmos klientų sąrašą neabejotinai suerzindamas ne vieną, šiek tiek pikt- 
džiugiškai pagalvojo Greisas.: Nepasakytum, kad jis buvo labai aukštų 
moralinių pažiūrų, turint omenyje prostituciją: per tuos devynerius me- 
tus ir pats keletą kartų rinko numerį pagal CZrgus laikraštyje platinamus 
asmeninius skelbimus. Tačiau kiekvieną kartą jausdavo už pečių Sendės 
šešėlį. 

Tas pat atsitiko, kai turėjo trumpą atostogų romaną, tą vienintelį 
pragaištingą atvejį, kai buvo nuvykęs į viengungiams skirtą poilsiavietę 
Graikijoje, Paksos saloje. 

Virstelėjo durys, ir pasirodė linksmas Tonio Keiso, Sasekso Hausui 
priskirto vyresniojo paramos darbuotojo, veidas. 

E Pagalvojau, reikia užšokti ir pažiūrėti, ar turite viską, ko reikia, 


Rojau, — pasakė jis. 

— Ačiū, Toni, manau, viskas gerai. Dėkui, kad užėjai. 

Keisas kilstelėjo pirštą patvirtindamas: 

— Toks mano darbas. 

— Pasidžiauk likusiu savaitgaliu, — pasakė Greisas. 

Tonis Keisas pasižiūrėjo į laikrodį. 

— Teliko tik keturios valandos iš to savaitgalio. Galima užsijuokti, 
Rojau. 

Kai jis išėjo, Greisas įsmeigė akis į ryškias oranžines raides Vantage 
ekrane, peržiūrėdamas paskutinius pranešimus dėl D'Yto nužudymo. 
Netrukus kai ką rado. Apklausinėjant kaimynus paaiškėjo, kad vienas iš 
jų buvo itin akylas: praėjusį vakarą, apie septintą valandą, jis pastebėjo, 
kad prie Regio D'Yto namo stovėjo baltas furgonas. Tas kaimynas užsirašė 
furgono numerį. 

Jis dukart paspaudė mygtuką norėdamas paskaityti smulkesnę in- 
formaciją. Policininkas, kuris kalbėjosi su tuo kaimynu, vėliau patikrino 
automašinos registraciją. Pasirodė, kad jis buvo „švarus“. Regio D'Yto 
žmogžudystei tirti buvo paskirtas Kriminalinės policijos vyresnysis ins- 
pektorius Deivas Geiloras, kur kas labiau patyręs negu jis pats. Be abejo, 
Geiloro būrys išnaršys tą furgoną, kai tik jį suras. 

Prie jo priėjo Nicholas ir pasilenkęs pranešė: 

— Rojau, man ką tik paskambino baro vadybininkas, su kuriuo 
vakar kalbėjausi „Karmos bare“, ten, prie valčių prieplaukos. Jie neseniai 
peržiūrėjo kelias apsaugos telekameros juostas, kuriose nufilmuota dviejų 
savaičių medžiaga, mat jie bando išspręsti problemą, kaip susidoroti su 
keliais jų bare besidarbuojančiais narkotikų perpardavinėtojais. Jis mano, 
kad yra užfiksuota ir Dženė Streton. 

Greisas sukruto. 

— Kada greičiausiai galime gauti tą juostą? 

— Jis pageidavo, kad aš ten nuvažiuočiau: jam reikalingos tos juos- 
tos. Sakė, galėčiau išsyk jas peržiūrėti. 

— Dabar? 

— Taip. 

Greisas pamąstė. Nikas Nicholas dar neseniai darbavosi skyriuje, dar 
daug ką turėjo išmokti. Jaunasis konsteblis buvo sumanus, tačiau kai kas 

galėjo praslysti pro jo akis, o čia galėjo būti pats pirmasis pėdsakas toje 
byloje. Jeigu taip buvo iš tikrųjų, būtina išpešti visą informaciją. 

— Pasiimk jos nuotraukas, — nurodė Greisas. — Važiuosiu kartu. — 
Jis atsisuko į Brensoną: — Kai tik grįšiu, susitiksime su ponu Braisu. 

— Jam gali būti jau labai vėlu. — Glenas Brensonas suprato, kad jo 
mintys neatitiko profesinės etikos, tačiau negalėjo negalvoti ir apie savo 
sekmadienio vakaro likučius. Jis labai norėjo pamatyti vaikus, tegul ir likus 
vos penkioms minutėms iki jiems atsigulant. 

— Glenai, jeigu ponas Braisas nenužudė savo žmonos arba neįsivėlė 
į kokią nors suktybę drauge su ja, patikėk manimi, jis nesudės akių visą 
naktį. 

Brensonas nenoriai linktelėjo suprasdamas, kad Greisas teisus, ir dirs- 
telėjo į laikrodį. Greisas galėjo užtrukti mažiausiai valandą, o gal ir daug 
ilgiau. Kol jis sugrįš, kol jie nuvažiuos į Braisų namus, bus ne anksčiau kaip 
vienuolikta. Jis nebijojo susidurti su tuzinu peiliais švytuojančių banditų 
tamsiose Braitono alėjose, bet kartais velniškai bijojo savo žmonos, o šią 
akimirką tiesiog apėmė siaubas pagalvojus, kad reikia paskambinti Ari ir 
įspėti ją, jog jis vargu ar atsiras namie prieš vidurnaktį. 

Greisas buvo taip užsidegęs būsimu apsilankymu „Karmos bare“ ir 
galimais rezultatais, kad perbėgdamas akimis per kitus pranešimus apie 
įvykius, net nepastebėjęs peršoko seržanto Džono Rajaus raportą, pavadin- 
tą „Karinės padėties valdymas“, kurį jis įrašė prieš valandą. 

Tomas paskaitė Džesikai kelis puslapius iš „Gruftalo“. Jis negalėjo 
kaip reikiant įsijausti, o ir ji nelabai klausėsi. Neką geriau jam pasisekė ir 
su Maksu. 

Liūdnai pagalvojo, kad, matyt, jis buvo sušiktas tėvas. Vaikai norėjo 
motinos, tai suprantama, tačiau jis pats ėmė jaustis visiškai netinkamu pa- 
kaitalu. Rodos, jiems jau malonesnė Lindos Baklėj draugija. Policininkė 
sėdėjo apačioje ir laukė, kada atvažiuos kita darbuotoja ir perims pareigas 
nakčiai. 

Jis padėjo knygą, pabučiavo sūnų, kuris gulėjo plačiai atmerktomis 
akimis, uždarė duris ir nuėjęs į savo darbo kambarėlį vėl ėmėsi skambinti 
Kelės tėvams, kurie skambinėjo jam beveik kas valandą, visiems jos drau- 
gams ir dėl jos labai sunerimusiai seseriai Škotijoje. Nė vienas nebuvo 
girdėjęs iš jos nė žodžio. 

Tada nuėjo į miegamąjį ir atidarė Viktorijos laikų stiliaus komodos 
stalčių, kur Kelė laikė savo drabužius. Apieškojo visus žmonos megztinius, 
įkvėpdamas jos kvepalų aromatą. Nerado nieko. Atidarė apatinį stalčių, 
kuriame buvo sugrūsti apatiniai drabužėliai. Ranka apčiuopė kažkokį kietą 
apvalų daiktą. Ištraukė jį. 

Tėsco degtinės butelis, dar neatkimštas. 

Rado ir antrą butelį, taip pat neatkimštą. Ir trečią. 

Šitas buvo pustuštis. 

Atsisėdo ant lovos ir spoksojo į jį. Trys degtinės buteliai jos stalčiuje 
su apatiniais? 

Ji turbūt tik nori gerti degtinę. Aš mačiau. Aš prižadėjau niekam ne- 
sakyti. 

O, Jėzau! 

Jis vėl įbedė akis į butelį. Gal reikėtų paskambinti seržantui detekty- 
vui Brensonui ir jam pasakyti? 

Jis svarstė toliau. Jeigu ir pasakys jam, kas iš to? Detektyvas numos 
ranka galvodamas, kad ji buvo kuoktelėjusi ir galbūt nuėjo kur nors pa- 
ūžti. 

Tačiau jis geriau pažino žmoną. Arba bent jau pažino iki tos minutės, 
kai aptiko tuos butelius. 

Išrausė likusius stalčius, tačiau juose neberado nieko. Padėjo butelius 
atgal, uždarė stalčių ir nulipo žemyn. 

Linda Baklėj sėdėjo svetainėje ir žiūrėjo televizorių, septintojo de- 
šimtmečio serialą apie policiją. Skyriaus seržantas ant stalo turėjo cigarečių 
pakelį ir pasiūlė užsirūkyti išvargusiai moteriškei, kurios plaukai buvo su- 
sukti į kuodelį. 

— Mėgstate žiūrėti filmus apie policininkus? — paklausė jis vien 
tam, kad nerylėtų. 

— Tiktai tuos, kurie buvo pastatyti seniai, — paaiškino ji. — Šiuo- 

laikinių nemėgstu. Juose tiek daug neteisybės, kad mane varo iš proto. Tik 
sėdžiu ir burbu sau: „Dėl Dievo meilės, jie taip nedaro!“ 

Tomas atsisėdo svarstydamas, ar būtų protinga jai išsipasakoti. 

— Jums reikia suvalgyti bent kąsnelį, pone Braisai. Gal pašildyti jūsų 
lazaniją mikrobangų krosnelėje? — paklausė ji, dar nespėjus jam ištarti nė 
žodžio. 

Jis padėkojo. Ji buvo teisi. Nors jam tereikėjo tiktai stipraus gėrimo. 
Pareigūnė pakilo ir nuėjo į virtuvę. Jis žiūrėjo į ekraną tuščiu žvilgsniu ir 
galvojo apie degtinės butelius. Kodėl Kelė viską slėpė? Kiek laiko ji jau 
gėrė? Ir, svarbiausia, kodėl? 

Ar tai susiję su jos dingimu? 

Jis netikėjo. Bent jau 2e207ėj0 tuo tikėti. 

Serialas pasibaigė, prasidėjo devintos valandos žinios. Atsklidęs 
mėsos kvapas jį supykino. Jis visiškai neturėjo apetito. Tonis Bleras 
spaudė ranką Džordžui Bušui. Tomas netikėjo nė vienu, tačiau šį va- 
karą jis beveik jų nepastebėjo. Žiūrėjo į trūkčiojančią Irake filmuotą 
medžiagą, į gražios paauglės nuotrauką — ji buvo rasta išprievartauta 
ir pasmaugta netoli Niukaslio — ir klausėsi kažkokio nerišliai kalbančio 
nevykėlio vyriausiojo inspektoriaus, kurio plaukai styrojo lyg ežio dygliai 
ir kuris, aišku, niekada nebuvo mokomas, kaip reikia kalbėti visuo- 
menei. 

— Jau padėta ant stalo! — įsakmiai šūktelėjo policininkė. 

Jis nuėjo klusniai lyg avinėlis ir atsisėdo. Virtuvėje irgi buvo televizo- 
rius, kuris rodė tas pačias žinias. 

Tomas sukramtė keletą kąsnių ir daugiau nebepajėgė nuryti. 

— Manau, gal reikėtų prisegti raštelį prie durų, — pasakė jis, — kad 
jūsų kolegė nespaustų durų skambučio. Nenorėčiau, kad prabustų vaikai, 
manydami, kad grįžo mama. 

— Gera mintis, — pasakė ji, išsiėmė iš lagaminėlio popieriaus lape- 
lį ir pasuko durų link. — Bet žiūrėkite, kad lėkštė būtų tuščia, kai su- 
grįšiu! 

— Taip, bose! — Jis šiaip taip išspaudė šypseną ir pasistengė nuryti 
dar vieną kąsnį, kol ji žiūrėjo. | 

Jai išėjus, žinių laidos vedėjas paskelbė naują pranešimą: „Sasekso po- 

licija tiria nuteistojo pedofilo Reginaldo D'Yto nužudymą. Šį rytą jis buvo 

rastas negyvas savo namuose Rotingdine, Rytų Sasekso grafystėje.“ 
Ekrane pasirodė D'Yto nuotrauka. Iš siaubo Tomas paleido šakutę. 
Tai buvo tas idiotas iš traukinio. 


08 


Kiek Greisas prisiminė, Braitono valčių prieplauka buvo statoma nuo 
pat jo vaikystės. Tebestatė ir dabar, ir ateityje turbūt statys, spėliojo jis. 
Didžiulis, dulkėse paskendęs plotas buvo atitvertas, jame stovėjo du kra- 
nai, JCB ekskavatorius ir vikšrinis buldozeris, aplink juos sukrautos krūvos 
statybinių medžiagų, apdengtų vėjyje besiplaikstančiais brezentais. 

Jis niekada ir nesigilino, ar jam tos statybos patiko, ar ne. Statybvietė 
buvo keistoje vietoje — į rytus nuo miesto, aukštų baltutėlių skardžių pa- 
pėdėje. Jis apėmė vidines ir išorines jachtų įlankėles, aplink kurias buvo 
išaugęs ir tebeaugo vadinamasis Marina Village“. Čia spietėsi neva Regen- 
tystės laikų stiliaus miestiški namai ir daugiabučiai, daugybė restoranų, 
kavinių, alinių ir barų, pora jachtų inventoriaus parduotuvių, nemažai 
moteriškų drabužių salonų, gigantiškas prekybos centras, kėglinė, kino 
teatro kompleksas, viešbutis ir kazino. 

Jam ši gyvenvietė visada atrodė lyg žaislinis miestelis. Tartum tai būtų 
suaugusiojo versija atkuriant vaiko surinktą Lego paveiksliuką. Netgi po 
trisdešimties metų viskas tebeatrodė nauja ir šiek tiek be sielos. Vienintelė 
vieta, kuri jam iš tikrųjų patiko ir kur jiedu su Niku Nicholu dabar ėjo, — 
lentomis nuklotas takas, nutiestas vos prieš kelerius metus ir bėgantis palei 
jūros krantą. 

Tokiais šiltais vakarais kaip šis čia virė gyvenimas: įvairaus amžiaus 
žmonės sėdėjo prie kavinių ir restoranų, stebėjo, kaip kelios vėlyvos jachtos 
grįžta į savo prieplaukas tarp pontonų, šnekučiavosi, glamonėjosi, klausėsi 
muzikos ir kirų klyksmų. 

Greisas jautėsi geriau užkandęs spurgos, tačiau jam stipriai dilgčiojo 


* Angl. marina — valčių prieplauka; vi//2ge — kaimas, gyvenvietė. 

širdį matant, kaip prie lauko staliuko sėdėjo jauna pora ir žiūrėjo vienas ki- 
tam į akis. Aišku, įsimylėję. Kodėl Kleo nepasisakė, kad yra susižiedavusi? 

Kodėl jam pačiam nešovė į galvą paklausti, ar ji turi draugą? 

Tas ilgas bučinys grįžtant taksi į jos namus... Moteris, mylinti savo 
sužadėtinį, taip nesielgtų, ar ne? Net ir alkoholio paveikta? 

Saulė jau leidosi, bet kybojo dar gerokai virš horizonto. Greisas ste- 
bėjo, kaip jo pailgėjęs šešėlis priekyje slysta lentomis, o gerokai aukštesnis 
Nicholas šokčioja šalia. Konsteblis detektyvas liuoksėjo šalia šiek tiek susi- 
kūprinęs, tarytum drovėtųsi savo šešių pėdų šešių colių ūgio, susikišęs ran- 
kas į kišenes, o po pažastimi nešėsi voką su Dženės Streton nuotraukomis. 
Ir, kaip paprastai, tylus. Greisui tai tiko, nes šį vakarą nebuvo nusiteikęs 
tuščioms šnekoms. 

Jie praėjo pro prašmatnų viešbutį ir pasiekė „Karmos barą“, prie ku- 
rio esantis plotas priešais lentų taką buvo atitvertas, o visi staliukai užimti. 

Greisas nusekė paskui Nicholą į vidų. Per praėjusius dvejus metus 
draugai jį ne kartą buvo čia atsitempę įtikinėdami, kad būtent ši vieta 
Braitone buvo kaip tik tokio amžiaus vyrui, jeigu norėjai susitikti moterų. 
Visame mieste nerastumei tokio egzotiško interjero: plati erdvė apšviesta 
rytietiškais žibintais, nišose įtaisytos sėdynės nubarstytos viliojančiomis 
pagalvėlėmis, ilgas baras, o dekoras, bent jau jo akimis žiūrint, priminė 
Indiją, Maroką ir Tolimuosius Rytus. 

Nikas Nicholas pasuko prie dailios merginos už baro. 

— Sveika, — kreipėsi jis. — Aš ieškau Rikio. 

Ji apsidairė ir maloniai atsakė: 

— Manau, jis kabinete. Ar jis laukia jūsų? 

— Taip. Gal galėtumėte pasakyti, kad atėjo konsteblis detektyvas 
Nicholas ir kriminalinės policijos vyresnysis inspektorius Greisas. Mes 
kalbėjomės prieš kokį pusvalandį. 

Mergina išėjo. 

— Tas tavo vyrukas iš Londono policijos, kriminalinės policijos ins- 
pektorius Dikinsonas, tas vyresnysis pareigūnas, atlikęs tyrimą dėl Vimbldo- 
ne nužudytos mergaitės, ant kurios rankos buvo apyrankė su skarabėju. Mes 
su juo susitinkame rytoj vidurdienį, teisingai? — pasitikslino Greisas. 


— Taip. 

— Gal ir gerai, kad jis nenorėjo šiandien. Vargu ar būtume radę 
laiko. 

Jie atsirėmė į barą. Girdėjosi Džos Stoun daina. 

— Man ji patinka, — pasakė Greisas. 

Nicholas gūžtelėjo pečiais. 

— Iš tikrųjų man tai prie širdies stilizuota liaudies muzika. 

— Kuris dainininkas patinka? 

Jis vėl gūžtelėjo pečiais. 

— Džonis Kešas. Mudu su Reičele lankėme linijinių šokių pamokas, 
bet reikėjo nutraukti, nes laukiame lėliuko. 

— Kaip man teko girdėti, vaikučiai pakeičia gyvenimą, — pasakė 
Greisas žiūrėdamas į CAbsolute Brighton žurnalų krūvą, pūpsančią šalia 
peleninės. 

— Ir nėščiųjų pamokėlės ne juokas, — nelinksmai prisipažino kons- 
teblis detektyvas. 

Po poros minučių grįžo barmenė ir nuvedė juos laiptais aukštyn į jau- 
kų kabinetą, kurio paprasti, praktiški baldai buvo visiška priešingybė baro 
apstatymui. Už rašomojo stalo sėdėjo jaunuolis piestu stovinčiais plaukais, 
apsirengęs marškinėliais ir džinsais. Čia pat buvo sofa, pora fotelių, įmantri 
garso aparatūra ir keletas monitorių, kuriuose kabelinės televizijos pagalba 
buvo matyti baro vidus ir išorė. 

Jaunuolis atsistojo ir šypsodamasis ėjo jų pasitikti. 

— Sveiki, malonu jus matyti, pone Nicholai, — pasakė jis spausda- 
mas jiems rankas. Žiūrėdamas į Greisą pridūrė: — Aš esu Rikis, vadybinin- 
kas. Skaičiau apie jus C frgus laikraštyje — ar tik ne vakarykščiame? 

— Turbūt. 

— Sakyčiau, gana žvėriškai pasielgta. Gal galiu jums, vyrai, pasiūlyti 
ko nors išgerti? 

— Mineralinio vandens, jei galima. 

— Dietinės kokakolos, — užsiprašė Nicholas. 

Jaunuolis telefonu užsakė gėrimus ir mostu pakvietė juos prisėsti. 
Jiedu atsisėdo ant sofos, Rikis prisitraukė kėdę. 

— Na, taip, — jis kreipėsi į konsteblį detektyvą. — Aš gerai įsimenu 

veidus — tai būtina, jeigu nori įsiminti tvarkos pažeidėjus. Kaip jau sakiau 
telefonu, esu tikras, kad ta jūsų ieškoma panelė buvo čia atėjusi daugiau 
kaip prieš savaitę. Penktadienio vakarą, su vyruku. Laimė, kad po savaitės, 
kaip įprasta, neištrynėme juostos, nes turime truputėlį rūpesčių. Jūs ne- 
darysite čia reido ar panašiai? 

Greisas išsišiepė: 

— Manęs tai nedomina. Aš tenoriu surasti Dženės Streton žudiką. 

— (Gerai, tada ramu. — Rikis susiraukė. — Kažką skaičiau apie va- 
balą skarabėją. 

— Tai nesvarbu, — Greisas atsakė šiurkščiau negu norėjo. 

— Man tiktai įdomu, nes turime čia vieną, ant lentynos, aukštų 
svečių priėmimo kambaryje: toks mažas, bronzinis, tarsi dekoro detalė. 
Stumia bronzinio šūdo kamuoliuką. Fu! 

— Iš kur jį gavote? — pasidomėjo Greisas. 

— Nežinau. Už visus tokius dalykus buvo atsakingas interjero deko- 
ratorius. — Rikis paėmė distancinio valdymo pultelį ir nuspaudė mygtu- 
ką. — Žiūrėkite į vidurinį monitorių, — nurodė jis. 

Ekranas subliksėjo, akimirką pritemo, tada pabiro serija vaizdų, tary- 
tum horizontalus stabdys būtų išėjęs iš rikiuotės. Vaizdas stabilizavosi: pa- 
sirodė didelis prisigrūdusio baro plotas, o dešiniajame apatiniame ekrano 
kampe — data ir laikas. 

— Stebėkite duris — tas, paradines. Jau! — pasakė aiškiai susijaudi- 
nęs Rikis. 

Greisas pamatė raumeningą vyrą: per trisdešimt metų, veidas liesas, 
atšiaurus, nemaloni, džiunglių karaliaus veido išraiška; įkandin jo ėjo il- 
gaplaukė mergina, apsirengusi aptemptu trumpu sijonėliu. Dženė Streton. 
Jokių abejonių. 

Jis tyrinėjo tą tipą, kurio išdidi eisena priminė parašiutininkus — tar- 
si būtų pasirengęs susitikti su atvirų varžybų dalyviais. Trumpi, želė sutepti 
plaukai styrojo, kaklą juosė stora grandinė, apsirengęs marškinėliais ir lais- 
vomis kelnėmis. Nepaleisdamas Dženės Streton rankos, jis prasibrovė pro 
minią ir nuėjo'tiesiai prie baro. Kaip tik tuo metu kamera padarė lanką, ir 


jie dingo iš akiračio. 

Po kelių minučių kamera vėl juos užkliudė. Vyras laikė bokalą alaus, 
o ji — kažkokį kokteilį. Jis susidaužė su jos taure, o tada laisvąja ranka 
grybštelėjo jai už kaklo, kartu nustverdamas ir plaukų kuokštą, atvertė jos 
galvą atgal ir šiurkščiai pabučiavo į kaklą. 

Nikas Nicholas vis dirsčiojo į ant kelių gulinčias Dženės Streton nuo- 
traukas. 

— Čia ji, — pasakė jis. 

— Nėra abejonės, — patvirtino Greisas. — Visiškai aišku. Kas tas jos 
draugužis? — paklausė jis vadybininką. 

-— Nežinau, niekada neteko jo matyti. 

— Ar esate tuo įsitikinęs? 

— Ne, ne šimtu procentų — čia praeina daugybė žmonių. Bet ne- 
manau, kad apsirinku. 

Suskambo Greiso telefonas. Neatitraukdamas akių nuo monitoriaus, 
jis išsitraukė iš kišenės telefoną ir dirstelėjo į ekranėlį. 

Kleo Morėj. 

Atsiprašęs nuspaudė mygtuką pokalbiui ir išėjo iš kabineto. 

Jos balsas buvo malonus, nuolankus. 

— Aš tik norėjau paklausti, gal šį vakarą būtum nusiteikęs ko nors 
gurkštelėti... gal norėtum užeiti čia? 

Jis ištirpo nuo jos balso. 


— Mielai, — atsakė jis, — tačiau dar užtruksiu darbe geras dvi va- 


landas. 

— Kai baigsi, ateik — stikleliui prieš miegą? 

— Mmm... — Jis visiškai sutriko. Netiko nei laikas, nei vieta tokiam 
pokalbiui. 


— Turiu vyno, alaus, degtinės. 

— O viskio? — paerzino jis. 

— Tai bent keistas sutapimas. Po pietų kaip tik nusipirkau G/enfid- 
dich butelį. 

— Matyt, sutapimas, — pasakė Greisas, norėdamas pasirodyti šaltak- 
raujiškesnis negu jautėsi — ir nepavyko. 


— Matyt. 

Lindą Baklėj pakeitė kitas ryšių su šeimomis darbuotojas — laibas, 
pernelyg mandagus, apie dvidešimt penkerių metų konsteblis, vardu Kri- 
sas Vilingemas. Jis atsinešė nedidelį lagaminėlį, kuriame, kaip jis tvirtino, 
turėjo viską, kas reikalinga naktiniam budėjimui, ir po kelių minučių 
laimingas įsitaisė svetainėje, prisijungęs ausinukėmis prie iPod ir atsivertęs 
ant kelių knygą „Trumpas vadovas po Kroatiją“. 

Glenas Brensonas paskambino ir pasakė vėl arvažiuosiąs po valandos. 
Tomas tikėjosi, jog jis atveš kokių nors naujienų. Be to, pasiryžo paklausti 
detektyvą, kodėl, kai jis atpažino Reginaldą D'Ytą kaip tą idiotą iš trau- 
kinio, detektyvas jam to nepasakė, kai šią popietę kalbėjosi kriminalinio 
skyriaus būstinėje. 

Tomas paliko Krisą Vilingemą prie puoduko juodos kavos ir lėkštės 
su šokoladiniais trupininiais pyragaičiais, o pats nuėjo į savo darbo kam- 
barėlį pasiėmęs Sunday Times, kurio dar nebuvo atsivertęs. Dažniausiai 
sekmadienio vakarais jiedu su Kele drybsodavo ant sofos svetainėje nukloję 
grindis visais Sunday Times ir Mail on Sunday laikraščių skyriais. Jis visa- 
da.pradėdavo nuo verslui skirtų puslapių, ieškodamas dėmesį patraukian- 
čių kompanijų, kurios galėtų būti potencialūs klientai. Kelė pradėdavo 
nuo (Mails You žurnalo. 

Tačiau šį vakarą tai buvo tuščias laiko švaistymas, nes viskas liejosi 
akyse. Jautėsi toks vienišas, toks apgailėtinas, toks visiškai pasimetęs ir per- 
sigandęs. 

Pametęs galvą iš baimės dėl Kelės. 

Reginaldas D'Ytas, tas idiotas traukinyje, pamiršęs kompaktinį diską, 
rastas nužudytas savo namuose. Uždusintas vonioje. 

Kieno rankomis? 

„Tų, kurie grasino išžudyti mūsų šeimą?“ — spėliojo Tomas. 

Per žinias pranešė, kad D'Yras, kuris pasikeitė savo vardą ir pavardę į 
Roną Dokinsą, buvo pasižadėjęs būti liudytoju nagrinėjant pedofilų gau- 
jos bylą. Ar čia veikė profesionalai? O gal atkeršijo koks tvirkinto vaiko 
tėvas? 

„Gal jis buvo nubaustas už tai, kad pametė diską?“ — spėliojo jis ne- 

rimstančia iš siaubingos baimės širdimi. Nubaustas tų pačių, kurie grasino 
jo šeimai, nes jis surado tą diską? 

Neseniai jie gėrė šampaną Filipo Angelido svetainėje. Ne kažin koks 
vakaras, tačiau bent jau gyvenimas atrodė normalus. Dabar jis tiesiog ne- 
bežinojo, ką daryti. Bandė svarstyti apie rytojaus dieną, pirmadienį, tačiau 
nepajėgė susikaupti ilgiau nei kelias minutes. Jis negalėjo atšaukti prezen- 
tacijos Land Rover kompanijai ir galvojo, gal vertėtų vietoje savęs pasiųsti 
kurį nors savo darbuotoją. Bet tada tektų vienam iš pardavimo agentų mo- 
kėti komisinius pagal užsakymą, jeigu šio sulauktų. Ir vėlgi tektų sumažinti 
savo pelno maržą, susilpnėtų sugebėjimas pateikti konkurencines kainas. 
Tačiau dabar jam tai mažiausiai rūpėjo. 

Staiga pajuto apmaudą Kelei. Neprotinga, jis suprato, tačiau kitaip 
nebegalėjo. „Kaip tu, po perkūnais, galėjai šitaip pasielgti?“ 

Ir iš karto pasigailėjo tokios minties. 

„Jėzau, brangioji, kur tu, po perkūnais, dingai?“ Jis įsikniaubė į 
rankas nebegalėdamas aiškiai mąstyti ir keikdamas save, kad jaučiasi toks 
sumautas bejėgis. 


Po geros valandos prie namo sustojo mėlynas sedanas. Žiūrėdamas 
pro savo kambario langą, Tomas pamatė, kaip pro vairuotojo dureles išlipo 
Glenas Brensonas, o pro kitas — baltaodis vyras, arti keturiasdešimties, 
labai trumpai kirptais plaukais, kuris atrodė kaip nuluptas policininkas. 

Jis nuskubėjo laiptais žemyn, kad jie nespėtų nuspausti mygtuko ir 
neprižadintų vaikų, ir atidarė duris. Ledi atliuoksėjo į prieškambarį, tačiau 
jam pavyko nuraminti ją, kad nelotų. Rodos, ji jau atsigavo nuo sutrikusio 
skrandžio — o gal nuo bandymo nunuodyti. 

— Dar kartą labą vakarą, pone Braisai. Atsiprašome už sutrukdymą. 

— Ačiū. Džiaugiuosi jus matydamas. 

— Čia — kriminalinio skyriaus vyresnysis inspektorius Greisas, vy- 
resnysis šį įvykį tiriantis pareigūnas, — supažindino Brensonas. 

Tomas užmetė akį į inspektorių ir nusistebėjo, kad jis taip paprastai 
apsirengęs, tačiau apie policininkus težinojo tik iš retkarčiais matytų epi- 
zodų tokių filmų kaip „Morsas“ arba „Dalziel ir Pascoe“, arba „CSI“, ir kai 

pagalvoji, ten detektyvai taip pat rengėsi paprastai. Šio vyro veidas buvo 
išraiškingas, malonus, mėlynos akys aštrios. 

— Ačiū, kad užvažiavote, — pasakė Tomas Braisas vesdamasis juos 
į virtuvę. 

— Nieko nauja, pone Braisai? — paklausė Glenas Brensonas prisi- 
traukdamas kėdę prie stalo. 

— Tiktai ta viena naujiena, kurią, manau, jūs jau žinote. Tas vyras iš 
traukinio buvo pedofilas, jis šiandien rastas nužudytas. Reginaldas D'Ytas? 
Atpažinau jo veidą, kai rodė per žinių laidą. 

Greisas apmetė akimis virtuvę — vaikų piešinukus ant sienų, mo- 
dernų šaldytuvą su įstatytu televizoriumi, brangiai atrodančius virtuvės 
baldus, tada atsisėdo ir įsmeigė akis į Tomą Braisą. 

— Labai užjaučiu jus dėl žmonos, pone Braisai. Norėčiau tiktai už- 
duoti keletą klausimų, kad galėtume jums padėti ją surasti. 

— Suprantama. 

Vanago žvilgsniu stebėdamas Tomą, jis paklausė: 

— Ar galite pasakyti, kada pirkote „Audi“, kuris buvo rastas sude- 
gintas? 

Vyro akys išsyk švystelėjo į dešinę. 

— Kovo mėnesį. 

— Iš vietinio prekybos agento? 

Akys vėl nukrypo į dešinę, patvirtindamos, kad toje smegenų pusėje 
glūdi atmintis. Vadinasi, jeigu atsakant akys kryptų į kairę, jis remtųsi kūry- 
biška smegenų dalimi ir kurtų atsakymą. Meluotų. Tačiau dabar sakė tiesą. 

— Taip, iš Caffyns. 

Greisas išsiėmė užrašų knygutę. 

— Norėčiau pradėti chronologine tvarka. Ar galime peržvelgti įvy- 
kius iki Kelės dingimo? 

— Be abejo. Gal galiu pasiūlyti ko nors atsigerti? Arbatos ar kavos? 

Inspektorius pasirinko juodą kavą, Glenas Brensonas — stiklinę van- 
dens iš krano. Tomas įjungė virdulį ir pradėjo smulkiai pasakoti praėjusio 
vakaro įvykius. 

Kai jis baigė, Glenas paklausė: 

— Gal judu su žmona susibarėte išvažiuodami iš namų arba grįždami? 

— Visiškai ne, — atsakė Tomas dirstelėdamas į dešinę. Jis pagalvojo, 
kaip jie važiavo namo iš Angelidų. Kelė buvo keistokos nuotaikos, tačiau 
tokie momentai jai užeidavo ir anksčiau, bet ji niekada nedingdavo. 

— Ar galiu paklausti labai asmenišką klausimą? — pasakė Greisas. 

— Prašom. 

— Ar jūsų santuoka vykusi? O gal ji problemiška? 

Tomas papurtė galvą. 

— Mūsų santuoka ne vykusi. — Po to jis pabrėžė: — Mūsų santuoka 
nuostabi. 

Virdulys užvirė. Tomas jau kilo eiti, tačiau kitas Greiso klausimas 
prikaustė prie kėdės: 

— Ar viskas gerai su jūsų finansais, pone Braisai? 

Iš tų lazerio spindulių Greiso akyse Tomas suprato, kad jis kažką 
žinojo apie jo problemas. 

— Tiesą sakant, jie nėra itin geri, ne. 

— Ar buvote apdraudę ponios Brais gyvybę? 

Tomas pašoko įpykęs. 

— Kąjūs, po velnių, norite pasakyti? 

— Bijau, turėsiu paklausti jūsų keletą labai asmeniškų klausimų, 
pone Braisai. Jeigu jums būtų patogiau, kad čia būtų advokatas, arba jeigu 
į kai kuriuos klausimus nenorėtumėte atsakyti nesant advokato, jūs turite 
teisę jį iškviesti. 

Kadangi virdulys pats išsijungė, Tomas atsisėdo. 

— Man nereikia nieko išsikviesti. 

— Gerai, ačiū, — pasakė Rojus Greisas. — Tada gal pasakytumėte, 
ar buvote apdraudę ponios Brais gyvybę? 

To vyro akys vėl švystelėjo dešinėn. 

—— Ne. Buvau apdraudęs mūsų abiejų, — vaikų labui, — tačiau prieš 
kelis mėnesius turėjau atšaukti dėl kainos. — Jis atsistojo, nuėjo paruošti 
kavos ir prileisti Brensonui vandens. Greisas palaukė, kol jis atsisėdo, kad 
vėl aiškiai matytų jo veidą. | 

— Gal paskutiniuoju metu pastebėjote, jog ponios Brais elgesys būtų 
pasikeitęs? 

Dabar Greisas įžvelgė dvejonę Tomo Braiso akyse, kurios aiškiai smi- 
go į kairę pusę — į kūrybinę padėtį. Jis rengėsi sumeluoti. 

— Ne, visiškai ne. 

Ištaręs šiuos žodžius Tomas iš karto pagalvojo, jog gal pats metas būtų 
pasakyti visą tiesą apie degtinę. Ir apie tuos keistus „Kelės momentus“. 

Tačiau jis bijojo, kad tada jie nebebus suinteresuoti. Tad kurių velnių 
jiems pasakoti? 

Greisas pakėlė puoduką kavos ir vėl padėjo neprinešęs prie lūpų. 
Įsmeigęs žvilgsnį į Braiso akis jis paklausė: 

— Ar įtariate, kad Kelė galėtų turėti meilės romaną? 

Akys užtikrintai suktelėjo dešinėn. 

— Absoliučiai ne. Mūsų santuoka tvirta. 

Rojus Greisas klausinėjo dar pusvalandį, ir pabaigoje Tomas pajuto, 
kad vyresnysis inspektorius sumaniai ir kruopščiai — ir kartais netgi ne- 
maloniai — išgręžė jį. 

Jau buvo beveik vienuolikta valanda, kai Tomas pagaliau išlydėjo juos 
pro duris. Jis jautėsi išsekęs. Sprendžiant iš vyresniojo inspektoriaus klau- 
simų ir iš to, kaip jis reagavo į Tomo atsakymus, policijos akyse jis buvo 
pagrindinis įtariamasis. Jis norėjo nedelsiant pakeisti tą jų požiūrį, nes kol 
jie įtars jį, tol visas jų dėmesys bus nukreiptas ne ta linkme. Ir pamiršo pa- 
klausti seržantą detektyvą Brensoną, kodėl šią popietę jis nutylėjo to idioto 
asmens tapatybę. | 

Tomas kyštelėjo galvą pro svetainės duris ir pamatė, kad budintis 
pareigūnas buvo pasinėręs į savo knygą. Jis pasiūlė jam naudotis viskuo, ką 
ras virtuvėje, ir atsiprašė, kad neturėjo atliekamos lovos. Konsteblis Vilin- 
gemas sakė numigęs dieną ir dabar planavo nesudėti akių visą naktį. 

Tomas užlipo į savo darbo kambarėlį, nes buvo per daug susinervinęs 
ir ne miegai buvo galvoje. Elektroniniu paštu turėjo išsiųsti kelis svarbius 
laiškus dėl rytinės prezentacijos ir reikėjo kažkaip surasti jėgų susikaupti. 

Kompiuteris jau buvo įjungtas, todėl užteko paspausti klavišą, kad 
jis atgytų. Netrukus pasirodė visi gauti laiškai. Dvidešimt, trisdešimt, ke- 
turiasdešimt. Reklaminę medžiagą atsijojantis filtras nušlavė didžiąją dalį 
ir paliko vos šešis. Visi jie iš draugų, ko gero, pilni pokštų. Vieną atsiuntė 
jo pareigingoji sėkretorė Olivija, surašiusi visos savaitės susitikimus ir pri- 


mindama rytinę prezentaciją. Vienas buvo iš /vanboe, interneto „gydytojo“ 

svetainės, kurioje buvo užsiregistravęs, tačiau niekada taip ir neprisirengė 
rimtai pasiskaityti. 

Paskutinysis gautas iš postmasterBDscarab.tisana.al. Antraštė buvo pa- 
prasta: „Asmeniškai ir konfidencialiai“. 

Jis dukart paspaudė klavišą ir atsivertė žinutę. Tekstas trumpas, be 
parašo. 


Kelė tau turi žinią. Lauk prie kompiuterio. 

Jau buvo ketvirtis po vienuoliktos, o Ema Džeinė Boutvud ir Nikas 
Nicholas vis dar tebesėdėjo savo darbo vietose. Kiti komandos nariai po 
vieną išsivaikščiojo, išskyrus Normaną Potingą, kuris tik dabar pakilo, pa- 
sitaisė kaklaraištį ir vilkosi švarką. 

Visi stalai buvo apšnerkšti tuščiais kavos puodeliais, nealkoholinių 
gėrimų skardinėlėmis, kartoninėmis dėžutėmis nuo maisto, o šiukšlių dė- 
žės — pilnutėlės. Rytą šis kambarys visada būna švarus ir gaivus, pagalvojo 
Ema Džeinė, tiktai vėlai vakare trenkia lyg įstaigos valgykla su visa šleikš- 
toka kvapų samplaika: keptais svogūniniais paplotėliais, atsineštais iš kitoje 
gatvės pusėje esančio „Asda“ prekybos centro kulinarijos skyriaus, virtais 
makaronais, bulvių sriuba, mikrobangų krosnelėje pašildytais mėsainiais 
su bulvių šiaudeliais ir kava. 

Potingas nusižiovavo ir atsiraugėjo. 

— Oooi, — susizgribo jis. — Dovanokite. Tie indiški dalykėliai 
visada taip daro su manimi. — Nesulaukęs jokios reakcijos, traukė to- 
liau: — Na, tada dingstu. — Jis vis dar stoviniavo. — Gal kuris nors iš 
judviejų neatsisakytų greitosiomis išmesti po bokaliuką? Žinau vietą, kur 
gautume. 

Abu papurtė galvas. Nikas Nicholas buvo įsigilinęs į nelabai leng- 
vą — bent jau Emai Džeinei taip atrodė — asmeninį pokalbį mobiliuoju 
telefonu. Iš kelių nugirstų žodžių galėjai suprasti, kad jis bandė apraminti 
savo pačią, kuri buvo dėl kažko susierzinusi. Matyt, dėl to, kad šitokiu 

metu, ir dar sekmadienį, jos vyras tebesėdėjo darbe. Nors jai ir labai trūko 
draugo (jau metai, kai išsiskyrė su Oliu), Ema Džeinė jautė palengvėjimą, 
kad šiuo metu nieko nebuvo jos gyvenime: galėjo atsiduoti darbui ir nesi- 
jausti kalta dėl tų beprotiškai ilgų valandų. 

Nepaisydamas, kad Nicholas kalbasi, Potingas prilindo prie jo ir pa- 
klausė: 

— Abejoju, ar girdėjai kriketo rezultatą? Bandžiau nutverti internete. 

Nicholas dirstelėjo į jį, papurtė galvą ir vėl įniko į pokalbį. 

Mažumėlę pasvyravęs Potingas susigrūdo rankas į kelnių kišenes ir 
pakartojo: 

— Na, tada aš dingstu. 

Ema Džeinė kilstelėjo ranką. 

— Viso labo ir gero vakaro. 

— Jau lyg ir laikas traukti namo, — subambėjo jis. — Tada iki pusės 
devintos! 

— Lauk ryto! — nevykusiai pajuokavo ji. 

Moteris gurkštelėjo mineralinio vandens iš butelio ir nusekė akimis 
išeinantį iš kambario beformį vyrą bjauriai susiglamžiusiu kostiumu. Ji 
neapkentė jo storžieviškumo, tačiau giliai širdyje lyg ir gailėjo, nes atrodė 
beviltiškai vienišas. Nutarė rytoj pasistengti elgtis su juo maloniau. 

Ema Džeinė užsuko butelio kamštelį ir vėl pasinėrė į raportus, ku- 
riuos pristatė policininkai, apklausinėję visus Regio D'Yto kaimynus. Be 
to, ji dar turėjo surinkti daugiau informacijos apie baltąjį „Ford Transit“ 
furgoną, kurį vienas nužudytojo kaimynas matė stovintį prie jo namo pra- 
ėjusią naktį. 

Nors D Yto nužudymą tyrė kita grupė, Greisas buvo įsitikinęs, kad 
šiame etape aktualu jo paties grupei įsitraukti į kolegų tyrimą ir jį pagrei- 
tinti. 

Ant jos stalo gulėjo to automobilio numeris: GU030AG. Jis buvo už- 
registruotas Bournebolt International Ltd. firmos vardu, kurios adresą ir pa- 
što dėžutės numerį ji turėjo, tačiau kruopščiai ištirti galės tiktai rytą. Kai ji 
anksčiau viską parodė Normanui Potingui, tas pasakė, kad tai gali būti ne 
kas kita, o paprasčiausias kokio nors būsto adresas. Ir jis galėjo būti teisus, 
nes internete tokio firmos pavadinimo pareigūnė nerado. 


274 PETER JAMES 


Ėmė čirkšti telefonas ant jų darbastalio. Kadangi Nikas tebesigūžė 
prie savo mobiliojo, Ema Džeinė pakėlė ragelį. 

— Pasitarimų kambarys, — prisistatė ji. 

Pasigirdo energingas, bet pagarbus balsas: 

— Sveiki, čia Adamas Deivis iš Pietinio paskirstymo centro. Gal galė- 
tumėte sujungti mane su kriminalinio skyriaus vyresniuoju inspektoriumi 
Greisu? — Pietinis paskirstymo centras aptarnaudavo visus skambinančius 
ne skubos atveju. Tokie specialiai parengti žmonės kaip Deivis atsiliepdavo 
ir įvertindavo priimtą informaciją. 

— Deja, šiuo metu jo nėra. Gal galiu padėti? 

— Turiu pasikalbėti su kuo nors iš „Operacija „Lakštingala“ būrio. 

— Aš esu konsteblė detektyvė Boutvud, viena iš „Operacija „Lakštin- 
gala“ tyrėjų, — atsakė ji, širdyje tuo didžiuodamasi. 

— Man paskambino ir dabar laukia linijoje vyras, pasivadinęs ponu 
Zaileriu. Jis skambina dėl baltojo furgono. Patikrinau jo registraciją pagal 
duotą numerį, ir sistema parodė, kad inspektorius Greisas jau pažymėjo jį. 
Pagalvojau, gal jis norėtų pasikalbėti su tuo ponu. 

— Aris yra to furgono savininkas? 

— Ne, pasirodo, jis stovi prie jo buto. Jis pasiskundė jau anksčiau šį 
vakarą: buvo užregistruota šeštą valandą keturiasdešimt minučių. 

— Buvo? — nustebo Ema Džeinė, nesuprasdama, kodėl niekas nepa- 
stebėjo. — Prašau sujungti su juo. 

Netrukus ji jau kalbėjosi su pagyvenusiu įtūžusiu vyru, kurio balse 
jautėsi gomurinis vokiškas akcentas. 

— Sveiki, taip. Jūs — ne ta, su kuo aš kalbėjausi anksčiau? — pa- 
klausė jis. 

Konsteblė detektyvė prispaudė ausimi ragelį prie peties ir puolė prie 
klaviatūros. Netrukus ji rado įrašą, kurį 18 val. 40 min. padarė seržantas 
detektyvas Džonas Rajus iš Moderniųjų technologijų nusikaltimų sky- 
riaus. 

„Karinės padėties valdymas. Telefonu sureguliavo seržantas Rajus.“ 

Kas čia dabar, po perkūnais? 

— Gaila, dabar sekmadienio naktis, sere, dauguma žmonių jau išėjo 
namo. 

— Gerai, bet tas vyras baltajame furgone vėl sėdi prie mano buto ir 
vagia mano internetą. Būtų gerai, kad ir jis keliautų namo. 

„Vagia internetą?“ — pagalvojo ji. Kas čia dabar, po perkūnais? Ta- 
čiau šią akimirką jai labiau rūpėjo furgonas. 

— Gal galite pasakyti man jo numerį, sere? 

Po sekundėlės jis beprotiškai lėtai padiktavo: 

— „G“ kaip žodyje „golfas“, „U“ — mm — „upė“. Nulis, trys. 
„O“ — „Oskaras“, „A“ — „alfa“, „G“ — „golfas“. 

Ji užsirašė. 

GU030AG. 

Staiga, genama sukilusio adrenalino, Ema Džeinė pašoko. 

— Sere, pasakykite savo numerį, ir aš iš karto perskambinsiu jums. 
Jūsų adresas 138 Frešfild Roudo gatvė, butas D? 

Jis patvirtino ir padiktavo savo telefono numerį, kurį ji iš karto įsirašė 
į savo mobilųjį. 

— Prašau jokiu būdu neiti į gatvę ir jo nenubaidyti. Aš tuojau pat 
prisistatysiu. Dabar padėsiu ragelį ir po poros minučių perskambinsiu 
jums. 

— Gerai, — pasakė jis. — Dėkui, labai jums dėkui. 

Nikas buvo taip užsiėmęs pokalbiu, kad net neatkreipė dėmesio į jos 
paklaikusį mostagavimą. Nežinodama ką daryti, ji atplėšė jo mobilųjį nuo 
ausies. 

— Eini su manimi! — pareiškė ji. — TĄ PAČIĄ SEKUNDĘ! 

Drebėdamas nuo nervinės įtampos, Tomas sėdėjo savo kambarėlyje 
pasidėjęs stiklinaitę su Glenfiddich ir iš paskutiniųjų stengėsi kaip nors pa- 
rengti medžiagą apie rytojaus prezentaciją, kurią privalėjo išsiųsti šią naktį 
savo darbuotojams. Kas kelias minutes nuspausdavo elektroninio pašto 
išsiuntimo ir gavimo mygtuką. Užgerdamas geru gurkšniu viskio. 

Stiklinaitė ištuštėjo dvidešimt minučių po vienuoliktos, ir jis nulipo 
žemyn įsipilti dar. Konsteblis Vilingemas virtuvėje virėsi kavą. 

— Gal ir jūs norėtumėte puoduko, pone Braisai? — paklausė jis. 

Tomas kilstelėjo stiklinaitę ir nelabai tvirtu balsu atsakė: 

— Ačiū, bet man reikia kai ko stipresnio. 

— Nė kiek nesistebiu. 

— Gal ir jūs norėtumėte? — pasiūlė Tomas atkimšdamas butelį. 

— Tik ne budėjimo metu, ačiū, sere, ne. 

"Tomas gūžtelėjo petimi, girdi, „kaip nori“, ir iki kraštų pripildė stiklą 
viskio, ledukų ir vandens, bet didžioji dalis buvo viskio. Tada grįžo į viršų. 
Atsisėdęs prie stalo, pastebėjo, kad gautas dar vienas pranešimas iš post- 


master(dscarab.tisana.al ir šį kartą su priedu. Antraštė paprasta: 
Žinia iš Kelės. 


Jo ranka drebėjo taip, kad vos nutaikė žymeklį ant priedo. Tada du 
kartus paspaudė. 

Atrodė, priedas niekad neatsivers. Staiga visas ekranas aptemo. Ir iš- 
niro Kelės veidas. 

Ji žiūrėjo iš tamsos tiesiai prieš save, bet pati buvo taip ryškiai ap- 
šviesta vieninteliu prožektoriumi tarsi solo atlikėja scenoje. Vilkėjo tą pačią 
vakarinę suknelę kaip ir vakare, rankos ir kojos surištos ir pririštos virve 
prie kėdės. Ant kaklo kabėjo Tomui nematyta grandinėlė su sidabriniu 
pakabučiu. Po dešine akimi juodavo didžiulė mėlynė, tarsi ją būtų kas su- 
mušę, ir lūpos buvo sutinusios. 

Ji kalbėjo prislopintu, nenatūraliu balsu, tarytum būtų bandžiusi pa- 
kartoti įsimintą tekstą. 

Tomas spoksojo į ją visas nutirpęs iš šoko. Tai atrodė netikra, vien 
prastas pokštas, blogas sapnas. | 

— Tomai, prašau atidžiai žiūrėti į mane ir klausytis, — pasakė Kelė 
virpančiu balsu. — Kodėl tu man šitaip padarei? Kodėl neklausei duotų 
nurodymų neiti į policiją? Dabar mane baudžia dėl tavo kvailumo. 

Ji nutilo, tik ašaros liejosi blakstienų dažais išterliotais skruostais. 
Pamažu kamera slinko vis artyn prie jos veido, vis artyn. Dar arčiau. Pa- 
galiau staiga pakrypo žemyn ir išryškino pakabutį ant grandinėlės. Vėrinys 
užpildė visą ekraną. 

Ir išryškėjo ornamentas ant jo. Vabalas skarabėjas. 

— Tik nesakyk policijai apie šį hlmą, mielasis. Tiesiog daryk tiksliai 
taip, kaip jie tau lieps. Antraip ateis Makso eilė. O vėliau Džesikos. Ne- 
bandyk pasirodyti didvyris. Prašau, daryk, kaip jie lieps. Tai... — Ji užsikir- 
to. — Tai vienintelis šansas mums dar susitikti. Prašau, prašau, tik nesakyk 
policijai. Jie sužinos. Šitie žmonės žino viską. 

Kelės balsas rėžė jam per širdį it spygliuota viela. 

Ekranas pajuodo. Ir pasigirdo garsas. Iš pradžių inkštimas, vėliau jis 
garsėjo, stiprėjo, kol pasidarė veriantis. Jis suprato, kad ten — Kelė. Ji 
klykė. 

Ir — tyla. 

Filmas baigėsi. Priedas išsijungė.- 


"Tomas vėmė tiesiai ant kilimo. 

Nikas Nicholas išvairavo nepažymėtą „Vauxhall“ pro Sasekso Hauso 
apsaugos vartus ir iki galo numynė greičio pedalą. Ema Džeinė per radiją 
davė nurodymus dispečerinės operatoriui: 

— Čia Golfas Tango Julija Edita. Mums reikalingas policijos pastip- 
rinimas netoli Erešfild Roudo gatvės. Objektas — Nr. 138, tačiau kol ne- 
pasakysiu, jų automobilio neturi niekas nei matyti, nei girdėti — tai labai 
svarbu. Supratote? — Ji visa virpėjo iš įtampos. Tai buvo pirmasis rimtas 
įvykis, kuriam ji vadovavo, ir jautė viršijusi savo įgaliojimus. Tačiau kitos 
išeities nebuvo. — Prašau patvirtinti. 

— Golfas Tango Julija Edita, siunčiame policijos pastiprinimą prie 
Frešhld Roudo gatvės. Iki tolesnių nurodymų reikalinga absoliuti tyla, turi 
likti nepastebėti. Numatomas atvykimo laikas — po keturių minučių. 

Jie lėkė žemyn ilga stačia nuokalne. Ema Džeinė žvilgtelėjo į spido- 
metrą: daugiau nei 70 mylių per valandą. Ji surinko pono Zailerio duotą 
numerį. Netrukus jis atsiliepė. 

— Pone Žaileri? Čia konsteblė detektyvė Boutvud. Mes jau pakelyje. 
Ar furgonas tebestovi? 

— Tebestovi, — patvirtino jis. — Ar norite, kad nueičiau pasišnekėti 
su vairuotoju? 

— Ne, — maldavo ji. — Jokiu būdu taip nedarykite. Prašau, būkite 
viduje ir stebėkite jį. Pasakykite, ką matote. Aš laukiu. 

Jų automobilį iš užpakalio nuplieskė greitį fiksuojanti kamera Garso. 
Konsteblis Nicholas tebelėkė nuokalne nemažindamas greičio ir, pamatęs 
priekyje žalią šviesoforo šviesą, paspaudė dar greičiau. Tas prakeiktasis 
įjungė raudoną šviesą. 

— Varyk! — nurodė ji ir sulaikė kvapą, kai jis perkirto juostą ir staiga 
suktelėjo dešinėn prieš pat kitą automobilį, kurio vairuotojas tūžmingai 
nuspaudė signalą. 

— Baltas furgonas tebestovi vietoje, — prašneko ponas Zaileris. — 
Viduje sėdi žmogus. 

— Tiktai vienas? 

Dabar jie važiavo gatve su vidurine juosta, kurioje greitis buvo ap- 
ribotas iki 40 mylių per valandą, tačiau jų spidometras rodė 90. 

— Matau tiktai vieną. 

— Ką jis daro? 

— Jis laiko atidarytą skreitinį kompiuterį. 

Blykstelėjo dar vienas Garso. 

— Būtų gerai, kad neapsiriktum dėl šito, antraip iš mano teisių teliks 
blynas, — sušnabždėjo Nikas Nicholas. 

Gatvių žibintai švysčiojo pro šalį. Užpakaliniai automobilių žibintai 
lėkė lyg greitai persukamas į priekį videofilmas. Dar daugiau jų žybčiojo 
siunčiamų įsiutusių vairuotojų. 

Nepaisydama savo kolegos, ji visą dėmesį sutelkė į savo informatorių. 

— Po kelių minučių mes jau prisistatysime, — pranešė ji. 

— Jau norite, kad išeičiau į lauką? 

— NE! — riktelėjo ji. — Būkite viduje. 

Nikas Nicholas paspaudė stabdį, prašovė pro dar vieną raudoną švie- 
soforą ir pasuko kairėn, į Elm Grouvo gatvę, aukštyn į stačią, plačią įkalnę, 
abipus apstatytą namais ir parduotuvėmis. Pro šalį švystelėjo parduotuvės 
užrašas „HARMONINGI KILIMAI “. 

— Ką matote dabar, pone Zaileri? 

— Niekas nepasikeitė. 

Sutraškėjo radijas. 

— Golfas Tango Julija Edita, čia konstėblis Godfris. Uniforma Delta 
Zebras Bravo. Artėjame prie Frešild Roudo. Būsime po trisdešimties se- 
kundžių. 

— Tuojau pat sustokite, — nurodė ji staiga pajutusi savo reikšmingu- 
mą ir persigandusi, kad ko nors nesugadintų. 

Jie pralėkė pro niūrų Braitono centrinės ligoninės pastatą, kuriame 
pernai nuo vėžio mirė jos senelė, tada cypiančiomis padangomis, ant dvie- 
jų ratų šovė dešinėn į Freštild Roudo gatvę. 

Ema Džeinė sekė namų numerius: 256... 254... 248... Ji atsisuko į 
Niką Nicholą: 

— Gerai, pristabdyk. Priešais bus mažytė žiedinė sankryžėlė. Už jos 
ir rasime. 

Staiga ji pamatė baltą „Ford Transit“ už kokių 200 jardų priekyje. Ži- 
bėjo raudonos užpakalinės švieselės. Dabar jos širdis jau pradėjo šuoliuoti. 
Po kelių sekundžių įžiūrėjo numerį. 

GU030AG. 

Ji nuspaudė radijo ryšio mygtuką. 

— Uniforma Delta Zebras Bravo. Matau baltą „Ford Transit“, sto- 
vintį Frešfild Roudo gatvėje prie Nr. 138. Prašau užkirsti kelią. 

Tada atsisuko į Niką Nicholą. 

— Lėk! Sustok iš priekio! Užblokuok! — Ji atsisegė saugos diržą. 

Po poros sekundžių jie sustojo skersai priešais furgoną. Ema Džeinė 
atidarė dureles dar galutinai nesustojus automobiliui. Ji išpuolė iš auto- 
mobilio ir šoko prie „Transit“ vairuotojo durelių. 

Užrakintos. Ž 

Išgirdo sireną. Pamatė juodu asfaltu atmirgantį mėlyną žiburėlį. Iš- 
girdo, kaip įsijungė ir suzvimbė „Transit“ variklis. Furgonas trūktelėjo 
atgal, vos neišnerdamas iš peties jos rankos. Pasigirdo metalo džeržgesys ir 
byrantis stiklas. Įsibėgėjęs furgonas metėsi į priekį kartu trūktelėdamas jos 
ranką ir trenkėsi į „Vauxhall“. Ausyse gaudė variklio kriokimas, pasklido 
svylančių padangų tvaikas, sutraškėjo metalas — „Vauxhall“ buvo nu- 
trenktas į šoną. Ji išgirdo Niko riksmą: 

— Stok! Policija! 

Ir vėl metalo traškesys. Ji nepaleido rankenėlės. 

Staiga ją pakėlė nuo žemės. Furgonas visu greičiu metėsi į priekį, 
kryptelėjo į kairę, ji pakibo ore, tada metėsi į dešinę. Išsirikiavusių auto- 
mobilių link. 

Iš siaubo sekundėlę prarado nuovoką. 

Iš jos krūtinės išsiveržė visas oras. Ji pajuto siaubingą slėgimą, išgirdo 
buką stiklo ir metalo traškesį. Prieš pat nusmigdama nebūtin, kai rankos 
jau atsikabino, kai kūnas ritosi į griovį, akimirkos agonijoje suprato, kad 
ten buvo ne stiklo ir metalo traškesys. Treškėjo jos pačios kaulai. 

Pamatęs ją gulinčią ant kelio, Nikas akimirką pasimetė. Veidrodėlyje 
išvydo tolimą policijos automobilį. Priešakyje užpakaliniai „Transit“ žibin- 
tai jau slydo pakalnėn. Tą pačią sekundę Nikas nuspaudė greičio pedalą ir 
metėsi paskui jį, riktelėdamas į radiją: 

— Žmogus ant kelio! Siųskite greitąją! 

Po kelių sekundžių jis jau artėjo prie furgono. Šoktelėjo per greičio 
sulėtinimo volelį. Pakalnėje, ties sankryža su Istern Roudo gatve, degė rau- 
donas šviesoforas. „Transit“ turėjo sustoti arba bent jau sulėtinti greitį. 

Jis nieko panašaus nedarė. 

Kai furgonas įlėkė į sankryžą, Nikas pamatė akinančias priešakinės 
šviesas, ir akimirksniu „Skoda“ taksi kirto į vairuotojo pusės šoną. Duslus, 
sunkus metalo pokštelėjimas — tarsi du didžiuliai šiukšlių konteineriai 
būtų dunkstelėję vienas į kitą. 

„Transit“ apsisuko, sustojo spjaudydamas garą, tepalą ir vandenį, gar- 
so signalas kaukė, aplinkui pabiro stiklai, metalo nuolaužos, viena padanga 
susmego, o ratas išlinko, pakrypo beveik lygiagrečiai su žeme. 

„Skoda“ apsisuko, dar pavažiavo keletą jardų barškėdama, su besiver- 
žiančiais iš po gaubto garais, užlėkė ant šaligatvio, trenkėsi į namo sieną ir 
atšoko per kelias pėdas nuo jos. 

Nicholas sustojo, iškvietė per radiją greitąją pagalbą ir iššokęs lauk 
nuskuodė prie furgono. Vos žvilgtelėjęs suprato, kad skubėti nebereikia. 
Priekinis stiklas suskaldytas, apraškytas krauju. Vairuotojas susmukęs įstri- 
žai ant vairo, kaklas persuktas, veide kelios gilios žaizdos, galva atkreipta į 
sukiužusį priekinį stiklą, akys užmerktos. 

Garas vis dar tebesiveržė iš po gaubto, dvokė dyzeliniu kuru. Nikas 
Nicholas pabandė atidaryti sulenktas dureles, tačiau jos tebebuvo užrakin- 
tos. Jis stipriai trūktelėjo bijodamas, kad kiekvieną sekundę furgone galėjo 
plykstelėti liepsna, tada iš visų jėgų vėl ėmė plėšti, kol pagaliau pavyko 
atitempti jas per kelis colius. 

Jis jautė, kaip sustojo automašinos, akies kampučiu matė, kaip du 
žmonės puolė prie taksi vairuotojo durelių, kaip kitas žmogus tampė užpa- 
kalines dureles. Nikas trūktelėjo „Transit“ dureles dar stipriau, praplatin- 
damas plyšį. Dabar jis pamatė, kaip kažkas sublizgėjo ant grindų kilimėlio 
prie keleivio sėdynės. 

Skreitinis kompiuteris, susigaudė jis. 

Prasispraudęs pro durelių tarpą, Nikas atidžiai apžiūrėjo vyro veidą. 
Jis kvėpavo. Pirmosios pagalbos kursuose Nikas įsidėmėjo, kad jokiu būdu 
nevalia judinti nukentėjusiojo avarijoje, nebent tektų gelbėti iš dar dides- 
nio pavojaus. Jis ištiesė ranką ir išjungė variklį. Degėsių kvapo nesijautė. 
Nutarė palaukti. Paskui apėjo furgoną ir išėmė kompiuterį, nė sekundėlę 
nepamiršęs, kad jį galima imti tiktai su nosine. 

Jis labai sunerimo dėl Emos Džeinės, susisiekė radijo ryšiu ir paklau- 
sė, ar greitoji pagalba jau išsiųsta. Ir čia pat išgirdo sirenas. 

Be rūpesčio dėl jaunosios konsteblės, dabar jį graužė kita mintis: Ro- 
jus Greisas neapsidžiaugs išgirdęs apie šią avariją. 

Pusę dvyliktos Rojus Greisas pastatė savo „Alfa Romeo“ ant geltonos 
linijos priešais neapšviestą parduotuvės vitriną, kur buvo parduodami dvi- 
dešimtojo amžiaus retro stiliaus baldai. 

Išlipęs ir užrakinęs dureles, jis stovėjo, apšviestas oranžinės gatvės ži- 
bintų šviesos, priešais geležinius vartus, už kurių matėsi rekonstruotas san- 
dėlio pastatas. Jame gyveno Kleo. Kelias sekundes žiūrėjo į vidaus telefono 
skydelį. Jame viskas virė: pyktis, nerimastis, nes nežinojo, ką teks išgirsti, ir 
paprasčiausiai prislėgta nuotaika. 

Po Sendės dingimo jis pirmą kartą kažką pajautė kitai moteriai. 

Nemigo naktimis, kai negalvodavo apie Dženės Streton nužudymą, jam 
švystelėdavo mintis, ar jis galėtų drįsti pradėti naują gyvenimą. Galbūt su 
Kleo Morėj. 

Ir tada pasirodė ta žinutė. 

Sužadėtinis. 

Kas čia, po perkūnais, darėsi? Kas tas vyras? Koks nors apsiseilėjęs 
aukštuomenės nevykėlis, kurį mamytė ir tėvelis palaimino? Sėdintis „Pors- 
che“ ir kaimo dvare? 

Ir kurių velnių ji nepasakė anksčiau, kad yra susižadėjusi? Ir kodėl 
dabar norėjo pamatyti jį? Atsiprašyti už praėjusį vakarą, pasakyti, kad ta 
dainelė taksi gale tebuvo baisi girtų klaida, kad laikas atsitokėti, susiprotėti, 
nes juk rišo darbas. 

Ir ko jis čia atsibeldė? Ne čia jam reikėtų būti. Jis turėtų sėdėti prie 
savo stalo pasitarimų kambaryje arba šitokį vėlų sekmadienio metą traukti 
namo, į lovą, kad atsikeltų blaivia galva, nes laukė rytinis pasitarimas ir 
tolesni tyrimai dėl Dženės Streton nužudymo. Be to, reikėjo sužinoti, kaip 
vyksta Sarešo Hoseino byla. 

Galvoje pynėsi ką tik įvykusio pokalbio su Tomu Braisu nuotrupos. 
Pastaraisiais metais Greisui teko lankyti tobulinimosi kursus, ir juose buvo 
keli psichologijos užsiėmimai, kurie jam mažai kada tepadėjo. Galbūt jie 
ir galėtų užvesti ant kelio, jeigu, tarkime, reikėtų išrinkti vieną iš trijų 
įtariamųjų, tačiau šiuo atveju niekas, ko jis buvo mokęsis, negelbėjo iš- 
siaiškinant, ar Tomas Braisas vaidino, kad slegia širdgėla ir rūpestis, ar tai 
buvo tikra. 

Tačiau vienoje vietoje tas vyras tikrai sumelavo. 

— Gal pastaraisiais mėnesiais pastebėjote, kad ponios Brais elgesys 
yra pasikeitęs? 

— Ne, visiškai ne. 

Ką tai reiškė? Braisas kažką dangstė. Gal įtarė, kad ji kažkur su meilu- 
žiu? Arba kad paliko jį? Ir, nepaisant tam vyrui jaučiamos užuojautos, kaip 
tik šis jo svyravimas, šis melas pasėjo jam abejonę, todėl šiąnakt jis nepuolė 
spaudinėti visų mygtukų ieškodamas Kelės Brais. Rytoj rytą jis pasiūlys 
viršininko pavaduotojai Alisonai Vosper paskirti Kasjaną Pju vadovauti 
šios moters paieškai. 

Ir tegul šitas pasipūtęs šiknius pamurdo snukelį į paplavas per pačią 
pirmąją užduotį. Tai bent būtų smagumo. 

Jis dirstelėjo į vidaus ryšio skydelį ir pajuto, kaip sunerimo paširdžiai. 
Susiimk, žmogau! Ko čia stovi ant slenksčio lyg koks beviltiškas paauglys! 
Pusė dvyliktos, sekmadienio naktis, po perkūnais! 

Staiga pasijuto velniškai pavargęs. Išsekęs. Plykstelėjo piktumas — 
ant Kleo, ant savęs, kad buvo toks silpnavalis ir atsidūrė čionai, panūdo 
apsigręžti, sėsti automobilin ir traukti namo. Jis apsigręžė, kyštelėjo ranką 
kišenėn ieškodamas raktelių ir jau traukė juos, kai nuo durų garsiakalbio 
pusės pasigirdo pasikeitęs jos balsas: 

— Sveikas! 

Ir to užteko. Iš karto sugrįžo jėgos. 

— Pica! — pareiškė jis su prastu itališku akcentu. — Jūs — e — už- 
sakėte — picą? 

Ji nusijuokė. 

— Eik į kiemą, pasuk į dešinę. Šeštas numeris, pačiame gale, kairėje! 
Tikiuosi, nepamiršai pridėti daugiau ančiuvių! 

Užraktas garsiai klaptelėjo. Jis pastūmė sunkius vartus, skubiai kyš- 
telėjo ranką į kišenę, prisiminęs kramtomąją gumą įsimetė vieną gabalėlį 
į burną ir nuėjo švaručiu apšviestu grindiniu. Priėjęs prie durų, įvyniojo 
gumą atgal į popierėlį ir įsikišo kišenėn. 

Durys atsivėrė nespėjus nuspausti mygtuko. Kleo stovėjo basa, apsi- 
rengusi aptemptais džinsais ir plačia mėlyna sportine palaidine. Dalis plau- 
kų susegta, kiti palaidi. Ji buvo išblyškusi, beveik nepasidažiusi ir atrodė 
dar gražesnė negu visada. 

Pasitiko jį su drovia šypsena, išpūstomis, kaltomis akimis lyg vaikas, 
šiek tiek prisiviręs košės. 

— Labas! — pasakė ji ir gūžtelėjo pečiais. 

— Labas. — Ir Greisas gūžtelėjo pečiais. 

Abudu kvailai tylėjo, tarytum laukdami, kuris kurį pabučiuos. Nė 
vienas neprisiruošė. Ji pasitraukė leisdama jam įeiti ir uždarė duris. 

Jis pateko į didelę atvirą svetainę, švelniai apšviestą gal tuzino ar dau- 
giau baltų žvakučių ir kažkokių naujamadiškų, ultramoderniškų lempu- 
čių. Ore tvyrojo stiprus aromatas — salsvas, moteriškas ir labai gundantis 


kvapas. 

Kambaryje buvo tokia gera atmosfera, kad jis bemat atsipalaidavo. 
Visur jautėsi Kleo. Kreminės spalvos sienos ir kilimėliai ant išvaškuotų 
ąžuolinių grindų, dvi raudonos sofos, juodai lakuoti baldai, naujoviški 
abstrakčiojo stiliaus paveikslai, brangiai atrodantis televizorius, iš keturių, 
tikrai kietai atrodančių juodų garsiakalbių sklido tyli, bet atkakli Pietų 
Amerikos daina iš €/ Divo. 

Čia buvo ir keletas vešliai žaliuojančių augalų, ir keturkampis ak- 
variumas ant žemo staliuko. Po nugrimzdusios miniatiūrinės graikiškos 
šventovės griuvėsius nardė vienintelis auksinis karosas. 

— Vis dar norėtum viskio? — paklausė Kleo. 

— Manau, reikėtų vieno stiklo. 

— Ledukų? 

— Daug. 

— Vandens? 

— Tiktai šlakelį. 

Jis nuėjo prie akvariumo. 

— Čia Žuvelė, — pasakė ji. — Žuvele, susipažink su Kriminalinio 
skyriaus vyresniuoju inspektoriumi Rojumi Greisu. 

— Sveika, Žuvele, — pasakė jis ir atsigręžęs į Kleo pridūrė: — Aš irgi 
turiu auksinį karosą. 

— Prisimenu, sakei. Marlo, ar ne? 

— Gera atmintis. 

— Aha. Geresnė negu auksinio karoso. Skaičiau, kad jos prisimena 
tiktai dvylika sekundžių. Aš kartais prisimenu visą dieną. 

Greisas nusijuokė. Nenatūraliai. Atmosfera tarp jų buvo įtempta — 
tarsi du boksininkai laukė ringe, kol sužvangės dūžis po pirmojo raundo. 

Kleo išėjo iš kambario, ir Greisas pasinaudojo proga apsidairyti nuo- 
dugniau. Pirmiausiai jis pasuko prie šoninio stalelio, ant kurio stovėjo 
įrėminta nuotrauka ir fikusas. Nuotraukoje matėsi gražus, garbingai at- 
rodantis vyras per penkiasdešimt metų, su cilindru ant galvos, su fraku. 
Šalia jo stovėjo daili moteris, kuri galėjo būti keturiasdešimt penkerių 
— penkiasdešimties metų ir buvo nepaprastai panaši į Kleo, stulbinamai 
elegantiškais drabužiais ir su didžiule skrybėle. Tolėliau matėsi daugybė 
lygiai taip pat išsipuošusių žmonių. Greisas pasvarstė, ar tik ten nebuvo 

Karališkoji ložė Askote, kur vyksta žirgų lenktynės, nors pačiam dar ne- 
teko būti. 

Jis pasuko prie knygų lentynų, siekiančių lubas ir kimšte prikimštų 
knygų. Jose buvo Grahamo Greene'o romanų, Samuelio Pepys dienoraščių 
rinkinys, keletas Val McDermid, Simono Bretto, Iano Rankino ir Mar- 
ko Timlino detektyvinių romanų, viena Jeanette Winterson knyga, du 
Jameso Herberto romanai, Alice Seebold knyga, Jonathano ir Franzeno 
knyga „Pataisymai“, eilutė Tomo Wolfe'o kūrinių, Margaretos Tečer ir Bilo 
Klintono biografijos, eklektiškas literatūros mišinys jaunoms merginoms, 
senas „Grėjaus anatomijos“ egzempliorius ir, jo nuostabai, Colino Wilsono 
knyga „Okultizmas“. 

Kleo sugrįžo nešina dviem taurėmis, kuriose dzingsėjo ledukai. 

— Daug skaitai? — paklausė jis. 

— Nepakankamai, tačiau esu nepataisoma knygų pirkėja. O tu? 

Jis mėgo knygas ir užėjęs į knygyną kaskart nusipirkdavo po keletą, 
tačiau retai kada tekdavo paskaityti. 

— Gaila, neturiu joms laiko. Viską suėda raportų skaitymas. 

Ji padavė jam didelę stiklinaitę su viskiu ir ledukais, ir abu atsisėdo 
ant sofos, palikę tarpą. Kleo kilstelėjo savo baltojo vyno taurę. 

— Ačiū, kad atėjai. 

Jis gūžtelėjo pečiais svarstydamas, kokia bomba ji dabar pritrenks jį. 

Vietoj to ji pasakė: 

— Į sveikatytę, ausytės. 

— Ausytės? 

— Būk sveikutė, nosiuke! 

Jis susiraukė. 

— Tu tokių nežinai? 

— Ne. 

— Į sveikatytę, ausytės, — pakartojo ji. — Būk sveikutė, nosiuke. 
Lig dugnelio, draugeli! — Ji kilstelėjo taurę ir gerokai truktelėjo. 

Jis visiškai pasimetė, pakraipė galvą ir mauktelėjo viskio — gero, bet 
pavojingo. . 

— Ką tai reiškia? „Į sveikatytę, ausytės? 

— Būk sveikutė, nosiuke! Lig dugnelio, draugeli! 

Greisas purtė galvą nieko nesuprasdamas. 

— Paprasčiausiai taip sakoma. Teks tave išmokyti. 

Jis dirstelėjo į Kleo, tada į savo gėrimą, dar šiek tiek gurkštelėjo ir 
pakeitė temą. 

— Na, gal nori papasakoti apie, mm... Žadėtąjį? Savo sužadėtinį? 

Kleo vėl nurijo geroką gurkšnį vyno. Jam patiko, kaip ji gėrė: ne ma- 
nieringai siurbčiodama, bet normaliais, rimtais gurkšniais. 

— Ričardą? 

— Ar toks jo vardas? 

— Aš nepasakiau tau jo vardo? — Ji atrodė nustebusi. 

— Įsivaizduok, ne. Matyt, tau vakar vakare neatėjo į galvą. Nė kai 
aną kartą buvome susitikę. 

Ji spoksojo į savo vyną lyg į senovines runas. 

— Ber visi... visi žino apie jį. Tiksliau... maniau... ir žv žinai. 

— Akivaizdu, aš nesu vienas iš tų visų. 

— Morge jis jau visiems iškvaršino galvas per šitiek mėnesių. 

Greisas sukiojo stiklinaitę skimbčiodamas ledukais. 

— Abejoju, ar sėdime tuose pačiuose ratuose. 

— Nr. 42, — pasakė ji. — Visa ko prasmė? „Vadovas keliaujančiam 
į Galaktiką autostopu '? 

— Gerai, — pasakė jis, pagaliau susiprotėjęs. Iš pradžių pamanė, kad 
Kleo nusigėrė, tačiau ji neatrodė nusigėrusi. Netgi neįkaušusi. — Atleisk, 
nesuprantu. Tu turi sužadėtinį, kuris visiems iškvaršino galvas? 

— Maniau, tu žinai, — tarė ji. Staiga labai susidrovėjo. — O, velnias, 
tai tu nežinojai? 

— Ne. 

Ji ištuštino taurę. 

— O, Dieve! — Ji pakėlė taurę, tarytum tyrinėdama, ar dar liko šio 
tauraus gėrimo lašelių. — Tiesą pasakius, tai per stiprus žodis. Turiu galvo- 
je Dievą. — Ji vėl gūžtelėjo pečiais. 

— Gal norėtum man paaiškinti? 

— Nori, kad papasakočiau apie Ričardą? 

— Būtų neblogai. 

— Mudu su Ričardu susitikome maždaug prieš trejus metus. Jis — 

advokatas. Atėjo į morgą norėdamas pamatyti nužudytojo kūną. Buvo gy- 
nėjas toje žmogžudystės byloje. — Ji vėl pakėlė taurę, tačiau lyg ir nusivylė 
įsitikinusi, kad ji tuščia. — Man jis patiko. Pradėjome susitikinėti. Ir mano 
tėvams jis patiko. Broliui ir seseriai jis atrodė žavingas. Ir prieš kokius pu- 
santrų metų mes susižiedavome. Tačiau beveik tuo pačiu metu supratau, 
kad turiu varžovą. Dievą. 

— Dievą? 

Ji linktelėjo. 

— Jis surado Dievą. O gal Dievas surado jį. Nesvarbu. 

— Ričardui pasisekė, — ištarė Greisas. 

— Labai pasisekė, — šiek tiek sarkastiškai patvirtino ji. — Aš pa- 
vydžiu visiems, kurie suranda Dievą: kaip nuostabu, kai dėl Dievo gali 
atsižadėti visų savo įsipareigojimų. — Staiga ji pakilo. — Nori daugiau 
viskio? 

Greisas pasižiūrėjo į savo stiklinaitę, kurios tik ketvirtis tebuvo nu- 
gertas. 

— Ne, ačiū, — turėsiu sėsti už vairo. 

Kleo išėjo ir grįžo su pilna taure vyno. Šį kartą ji atsisėdo daug ar- 
čiau. 

— Jis pradėjo vedžiotis mane į sekminininkų bažnyčią Braitone, — 
pasakė ji. — Tačiau man tai netiko. Aš stengiausi, nes tuo metu jį mylėjau, 
tačiau ji tik pradėjo stumti mus vieną nuo kito. 

— Ir jis nutarė dar labiau melstis? 

— Taip. Ei, žinai, kaip faras esi gana nuovokus. 

Greisas kritiškai pažiūrėjo į ją, bet nesugebėjo nuslėpti šypsenos. 

— Ačiū. 

Ji susidaužė su juo. 

— Jis ėmė reikalauti, kad klūpočiau su juo, melsčiausi visą valandą, 
o kartais ir ilgiau prašydama Dievo, kad sustiprintų mūsų santykius. Po 
kurio laiko jau nebeištvėriau. 

— Kodėl? 

— Kadangi esu netikinti. 

— Netiki niekuo? 


— Praleidžiu ištisas dienas prie perskrostų kūnų — juk žinai, koks 

mano darbas. Nė viename dar neradau sielos. — Ji patraukė vyno. — Ar 
tu tiki? 

— Aš tikiu pomirtine egzistencijos forma. Tačiau dėl religijos turiu 
problemą. 

— Vadinasi, sėdime tuose pačiuose ratuose, — pasakė ji. 

— Ant lentynos mačiau Colino Wilsono „Okultizmą“. 

— Tie dalykai intriguoja mane. Žinau, tu tuo domiesi, puiku. Ga- 
lima tikėti, kad yra vėlės, kažkoks dvasių pasaulis, tačiau nebūtina tikėti 
monoteistiniu Dievu. Teisingai? 

Greisas linktelėjo. 

— Aš nutraukiau ryšius su Ričardu prieš pusę metų, o jis negali su 
tuo susitaikyti. Įsitikinęs, kad Dievas viską sutvarkys. Ir jo darbas dėl to 
nukenčia. Užuot studijavęs savo bylas, jis vis daugiau laiko skiria maldoms, 
kad Dievas padėtų jam tose bylose. Atsiprašau — puikiai matau, kas dedasi 
pasaulyje, ir daugiausia viskas kyla dėl žmonių, apimtų manijos apie susi- 
kurtą ypatingą Dievo versiją. Kartais net pagalvoju, kad Ričardo manija 
mažai kuo skiriasi nuo musulmonų savižudiško sprogdintojo manijos. 
Viskas dėl tos prakeiktos tikėjimo sistemos: svarbu ne šis gyvenimas, o po- 
mirtinis. Kažkoks nesąmoningas idealas! Keičiame temą? 

Greisas gurkštelėjo viskio. 

— Apie ką norėtum pasikalbėti? 

Ji padėjo savo taurę, tada paėmė iš jo stiklinaitę ir taip pat padėjo. 
Apsivijo rankomis jo kaklą ir sušnabždėjo į ausį: 

— O kas, jeigu kelias minutes visiškai nekalbėsime? 

Ir įsisiurbė į jo lūpas. Jos buvo tokios švelnios, tokios neįtikimai švel- 
nios. Jis kvėpė muskusinį aromatą, šviežiai išplautų plaukų kvapą, burnoje 
jautė jos švelnų, saldų liežuvį, jautė, kaip ji traukė jį vis gilyn į save, tartum 
klostydama jį it šilką. 

Jų kūnai kažkaip susipynė, lūpos nė sekundėlę neatsiskyrė, jie lipo 
stačiais laiptais — vieną laiptų maršą, antrą, jis neskaičiavo, nukrypavo iš- 
vaškuotomis medinėmis grindimis, po to minkštutėliu kilimėliu. €/ Divo 
tebegrojo — dabar tylią džiazo dainą. Žvakės liepsnelės mirkčiojo, o ji vis 
bučiavo jį, liežuviu suko aplinkui dantis, gomurį, susikibo su jo liežuviu, 


ir jis pajuto... 

O Jėzau, galingą liepsną kirkšnyje — veržimąsi... 

Elektros srovė skėlė gilyn į jo pilvą, paskleisdama kūne nuostabias 
kibirkštis. Greisas atsimerkė ir išvydo jos melsvas akis, besišypsančias jam. 
Ji atsegiojo jo marškinius, staiga palietė ta savo drėgna, švelnia burna pir- 
ma vieną jo akį, tada — kitą. Tarsi kažkas sustiprino tą srovę. Ji bučiavo jo 
kaktą, skruostą ir vėl lūpas. Ir vėl. 

"Tas skausmas buvo toks geras. 

Per tuos devynerius metus jis keletą kartų paskambino atsiliepdamas 
į asmeninius CArgus skelbimus ir atsidūrė apskurusiuose Braitono pusrū- 
siuose. Vieną kartą stora ispanė atliko darbą ranka. Kitą kartą tailandietė 
darbavosi burna. Ir buvo trečias kartas, kuris pastūmėjo į nemalionią pa- 
dėtį, kai jis vos sugebėjo pastatyti priešais liesą vietinę mergelę šiurkščiu 
balsu ir plokščia krūtine. | 

Gal viskas buvo dėl to, kad jo mintyse Sendė stovėjo už peties tame 
kambaryje. Dabar jos čia nebuvo. 

Liauni Kleo pirštai grabinėjo jo diržą. Ir vėl bučinys, į kaklą, tuoj po 
smakru. Jis išgirdo sudzingsint sagtį. Vėl bučinys į kaklą, dabar žemėliau. 
Staiga pajuto, kaip kelnių užtrauktukas atsilaisvino, jos rankos įslydo į jo 
trumpikes — tokios šiltos ir kartu tokios neįtikimai saldžiai ir geismingai 
šaltos. 

— O Dieve. — Jis krūptelėjo beveik apimtas ekstazės. Tačiau nu- 
sprendė, kad dar ilgai ilgai išlauks. 

Ji nusišypsojo jam, tačiau tokios absoliučiai, visiškai nešvankios šyp- 
senos jam dar neteko matyti. Paskui pradėjo atsegioti jo marškinius — gra- 
žiai, po vieną sagutę, vis labiau praplėsdama audinį. 

Kai ji prigludo lūpomis prie dešiniojo spenelio, manė, kad mirs iš 
malonumo. 

Ji tęsė toliau, lėtai, taip gundomai, taip viliojamai lėtai. Sugnybo 
pirštais jo kairįjį spenelį, iš pradžių švelniai, vėliau stipriai, ir vėl žiūrėjo į jo 
veidą šypsodamasi ta savo nedora, gražia, tokia nepaprastai... 

Tokia nepaprastai... 

Nepadoria... 

Šypsena. 

Jis buvo toks sukietėjęs, kad manė nebeištversiąs ilgiau nė sekundės. 

Jos liežuvis įsispraudė gilyn į bambą. Rankos traukė kelnes ir trumpi- 
kes kartu žemyn, per blauzdas, iki pat batų. 

Ir paėmė jį į burną. 

Visas oras išsiveržė iš jo plaučių, iš gilumos, iš tokios vietos ar zonos, 
kurių jis ir nebežinojo esant, kurias manė esant seniai apmirusias. Dabar ir 
jis pakišo rankas po jos palaidinuke, pajuto kūną, tokią švelnią jos diafrag- 
mos odą, iš lėto traukė palaidinę aukštyn geisdamas, kad ši akimirka tęstųsi 
amžinai, nenorėdamas jos išsklaidyti, tiesiog trokšdamas, kad ji amžinai 
išliktų, kad šitaip amžinai galėtų kelti tą drabužėlį aukštyn, per visas savo 
gyvenimo dienas, valandas, minutes, sekundes, nanosekundes, pikosekun- 
des, femtosekundes. Kad būtų sustingęs laike. 

Ir palietė jos krūtis. Liemenėlės nebuvo. Tiesiog didelės, daug dides- 
nės negu jis įsivaizdavo, standžios, apvalios. Ji sudejavo, kai jis palietė jas, 
tada vėl paėmė jį į burną, giliau, daug giliau. 

Jie atvirto ant lovos, ant leopardo kailio marginiu išmarginto užtie- 
salo. Jis tebebuvo su batais, kelnės ir trumpikės tebesivijo ant kulkšnių. Jie 
tylėdami žiūrėjo vienas į kitą. Jo ranka nuslydo jos pečiais apčiuopdama 
tvirtas mentes, nugaros kontūrus, šiltą odą ir pagalvojo, — nors ir norėjo 
nuvyti tokias mintis, — jog ji visiškai kitokia negu Sendė. Ne geresnė — 
tiesiog kitokia. 

Ir vėl švystelėjo prisiminimai apie Sendę. Palyginimai. Sendė buvo 
žemesnio ūgio, pilnesnė, ne tokia proporcinga, jos krūtys buvo mažesnės, 
kitokios formos, didesni, rausvesni speneliai. Kleo speneliai mažesni, lyg 
tamsiai raudonos vinutės. Sendės gaktos plaukeliai tamsūs, susitaršę. 
Kleo — žieminių kviečių spalvos, kaip ir jos plaukų, ir apkirpti, tvarkingi. 
Dabar ji buvo apsivijusi jį puikiomis, stipriomis lyg nuostabaus grynakrau- 
jo žirgo kojomis, rangėsi, šnabždėjo: 

— Rojau, tu nuostabus. Dieve, Rojau, aš taip seniai šito geidžiau. 
Pamylėk mane. 

Jis glostė, spaudė ją prie savęs, vis negalėdamas atsidžiaugti ja, tartum 
būtų paklydęs stebuklingoje pasakoje. Ji bandė įkviesti jį į save, tačiau jis 
dar nebuvo pasirengęs, dar ne. Viskas buvo taip seniai, jis bandė prisiminti, 
turėjo laikytis, turėjo prisiminti, kaip susilaikyti. 

Reikėjo kažkaip pristabdyti, kažkaip. Reikėjo pirmiausia patenkinti 

ją. Tokią nuostatą jis buvo įsikalęs į galvą dėl Sendės ir dėl tų kelių mergi- 
nų, su kuriomis miegojo iki jos. 

Jis slydo jos kūnu žemyn glamonėdamas lūpomis krūtis, pilvo lin- 
kius, kedendamas liežuviu tuos minkštučius auksaspalvius plaukučius ir 
ragaudamas jos drėgmę, įkvėpdamas ją — ir tas nepaprastas skonis, tas 
kvapas, dar labiau svaigino nei jos muskusiniai kvepalai. 

Ji vaitojo. 

O, Dieve, kokia ji saldi, tokia saldi, tokia pasiutusiai, nepaprastai 
saldi. 

Suskambo jo telefonas. 

Ji sukikeno. Telefonas netilo. Po to liovėsi. Jis panardino liežuvį giliau. 

— Rojau! — niurnėjo ji. — Rojau! O, Rojau! O, Dieve mano, Rojau! 

Prakeiktas telefonas supypsėjo du kartus. Žinutė. 

Jam neberūpėjo. 

Krisas Vilingėmas nustebęs žiūrėjo į tą isterišką vyrą, apsivėmusį 
visą marškinėlių priekį, stovintį svetainės tarpduryje ir klykiantį ant jo. Jis 
įsitempė bandydamas prisiminti, ko jį mokė kursuose, kaip reikia elgtis 
tokioje situacijoje. 

— JŪS TURITE KAŽKĄ DARYTI! PRAŠAU, DARYKITE KĄ NORS. TURITE 
PADĖTI SURASTI MANO ŽMONĄ! 

„Kalbėk ramiai“, — prisiminė jis. Tai — pirmas žingsnis. Jis tyliai 
paklausė: 

— Kas atsitiko? 

— JI KLYKĖ. IŠ SIAUBO JI KRAUSTĖSI IŠ PROTO, SUPRANTI? — Tomas 
Braisas įžengė į kambarį ir stvėrė jį už pečių. — PO VELNIŲ, DARYK KĄ 
NORS! 

Jaunasis policininkas vos neužspringo nuo vėmalų smarvės. Jis sten- 
gėsi kuo ramiau paklausti: 

— Pone Braisai, pasakykite, kas atsitiko? 

Tomas Braisas apsisuko ir ėjo iš kambario. 

— Ateik, ateik ir pažiūrėk! Ją rodo kompiuteryje! 

Konsteblis užlipo paskui Tomą į jo darbo kambarėlį, nustatytą kny- 
gomis, segtuvais ir žmonos bei vaikų nuotraukomis. Ant rašomojo stalo 
stovėjo skreitinis kompiuteris: atidarytas, ekranas tuščias. Tomas Braisas 
bakstelėjo į klavišą. Pasirodė gauto elektroninio pašto puslapis. 

Vėmalų smarvė čia buvo dar stipresnė. Stengdamasis neužlipti ant 
subjauroto kilimo, Vilingemas pasilenkė prie ekrano. Braisas atsisėdo, įbe- 
dė akis į ekraną, susiraukė ir ėmė naršyti po gautą paštą. | 

— Jis buvo čia, — šnekėjo Tomas. — Tas pranešimas su priedu ką tik 
buvo čia. O Jėzau, kur, po velnių, jis yra? 

Vilingemas tylėjo. Tomas lyg ir apsiramino, tačiau po sekundėlės vėl 
prapliupo: 

— JIS BUVO ČIA! 

Tomas stebeilijo nepatikėdamas. Ta prakeikta žinutė dingo. Bandyda- 
mas prisiminti kiekvieną žodį joje, jis įvedinėjo juos į langelį „PAIEŠKA“. 
Tuščios pastangos. Jis susigūžė, apglėbė galvą ir pradėjo raudoti. 

— Prašau, padėkite. Prašau, darykite ką nors, prašau, suraskite ją, 
prašau, darykite ką nors. O Jėzau, jeigu būtumėte ją girdėję. 

— Jūs matėte ją ekrane? 

Tomas linktelėjo. 

— Bet dabar jos čia nėra? 

— Neeee. 

Vilingemas jau svarstė, ar šitas žmogus sveiko proto. Gal jis ką nors 
fantazuoja? Pakvaišo nuo streso? 

— Pradėkime iš pradžių, gerai, sere? 

Tomas stengėsi ramiai paaiškinti, ką jis tiksliai matė ir ką Kelė sakė. 

— Jeigu jūs gavote pranešimą, — kalbėjo konsteblis, — jis turėtų 
kažkur būti. 

Tomas atsivertė ištrintų pranešimų aplanką, šlamšto aplanką, visus 
elektroninio pašto duomenų bazėje esančius aplankus. Pranešimas dingo. 

Ir jam dingtelėjo mintis, ar tik nebus visko įsivaizdavęs. 

Bet tik ne tą klyksmą. O ne. 


Jis atsisuko į policininką. 

— Turbūt manote, kad viską išsigalvojau. Ne, aš jį mačiau. Kad ir kas 
jie būtų, jie gerai išmano technologiją. Ir anksčiau taip atsitiko: šią savaitę 
gavau pranešimus, kurie vėliau dingo ir nušlavė visą mano duomenų bazę. 

Vilingemas nebežinojo, nei ką manyti, nei ko griebtis. Tas vyras labai 
blogai jaučiasi, bet jis neatrodė išprotėjęs, tebuvo tik šoko būsenos. Be abe- 
jonės, kažkas atsitiko, tačiau nors jis ir nedaug ką teišmanė apie elektroninį 
paštą, pranešimai negalėjo paprasčiausiai dingti. Gal jie netyčia buvo nu- 
kelti į kitą rinkmeną, kaip jam pačiam buvo atsitikę. 

— Pabandykime dar kartą, sere. Peržiūrėkime kiekvieną failą. 

Buvo jau po vidurnakčio, kai jie baigė. Nerado nieko. 

Tomas maldaujamai pažiūrėjo į jį: 

— Ką dabar darysime? 

Ryšių su šeimomis darbuotojas susimąstė. 

— Galėtume pabandyti susisiekti su Moderniųjų technologijų nusi- 
kaltimų skyriumi, nors abejoju, ar ką nors rasime tokį vėlyvą metą, ir dar 
sekmadienio naktį. O gal vertėtų kreiptis į interneto aptarnavimo techninę 
pagalbą, jie turėtų dirbti ištisą parą? — Jis suraukė kaktą. — Aš, ee... Gerai 
pagalvojus, manyčiau, reikėtų pirmiausia pranešti Kriminalinio skyriaus 
vyresniajam inspektoriui Greisui. 

— Aš dar pabandysiu, — pasakė Tomas. Jis susirado numerį ir su- 
rinko jį. Automatinis atsakiklis liepė palaukti. Po dešimties minučių su- 
mautos muzikos pasigirdo paslaugus žmogaus balsas su indišku akcentu. 
Dar po dešimties minučių, kurios virto valandomis, jis grįžo prie ragelio ir 
pranešė, kad nerado jokio pranešimo ar jo priedo pėdsako. 

Tomas įsiutęs nutrenkė telefoną. 

— Ką tiksliai pasakė jūsų žmona? — paklausė Vilingemas tokiu 
tonu, kuris Tomui pasirodė labai skeptiškas. 

Tomas pasistengė mąstyti blaiviai ir kuo tiksliau pakartoti jos žo- 
džius. 

— Ji pasakė: „Nesakyk policijai. Daryk tiksliai taip, kaip jie tau lieps, 
antraip ateis Makso eilė, o vėliau ir Džesikos. Prašau, daryk, kaip jie lieps. 
Tik nesakyk policijai, nes jie žinos, kad taip padarei.“ 

— Kas tie „jie“? 


— Aš nežinau, — visiškai sugniužo jis. 

Vilingemas išsitraukė savo skaitmeninį radiją. Tomas iškart uždengė 
jį ranka. 

— NE! 

Jiedu ilgai tylėjo. Pasirodė dar keli nauji pranešimai, kuriuos ištrynė 
šlamšto filtras. Tomas patikrino kitus aplankus. Nieko. 

Pagaliau Vilingemas prabilo: 

— Manau, turiu nusiųsti pranešimą apie tai. 

— Ne! — nutraukė jį Tomas. 

— Negrės joks pavojus, sere. Aš pasiųsiu jį į policijos sistemą. 

— NE! 

Nusistebėjęs tokiu karštu protestu, konsteblis iškėlė rankas. 

— Gerai, sere, supratau. — Jis nusiviepė. — Ką pasakytumėte, jeigu 
paruoščiau po puoduką arbatos arba kavos ir galėtume pamąstyti, ką daryti 
toliau? 

— Kavos, —sutiko Tomas. — Kava praverstų, ačiū. Juoda, be cukraus. 

Konsteblis išėjo. Tomas neatitraukė akių nuo ekrano: kažkur už jo 
horizontų glūdėjo visas jo gyvenimas. 

Atėjo naujas pranešimas. Iš postmasterDscarab.tisana.al. Jis išsyk at- 


sivertė jį. 


Sveikinu, Tomai! Tu labai greitai susigaudei! Dabar eik iš namų, 
sėsk į Kelės automobilį, važiuok į A23 London Roudo kelią ir 
lauk, kol ji tau paskambins. Man nepatinka, kad tu nepaisai 
mano nurodymų nesikalbėti su policija. Jeigu pratarsi bent vieną 
žodelį — bent VIENĄ — savo naujajam geriausiam draugui, 
tam savo naujokėliui farui ūkvedžiui, tada, drauguži, jau nebe- 
pamatysi savo žmonos gyvos. Nebandyk atsakyti į šį pranešimą. Ir 
nevark ieškodamas paslėptos kameros — tu į ją žiūri. 

Kleo jam nusišypsojo. Jos veidas buvo toks kilnus, toks gražus žvakių 
šviesoje. Kambaryje švelniai grojo džiazas. Rojus Greisas jautė jos šiltą, 

mielą kvėpavimą ant savo veido, matė ant jos skruostų išdrikusias suveltų 
plaukų gijas. 

— Buvo neblogai, — sušnabždėjo ji. 

— Kaip farui? | 

Ji žaismingai kumštelėjo jį. Vėliau suėmė rankomis jo veidą ir pabu- 
čiavo į lūpas. Lova buvo tokia jauki ir Kleo buvo tokia jauki, taip gera būti 
šalia; atrodė, jis pažino ją daugybę metų, atrodė, pasaulyje nebuvo geresnės 
poros už juodu. 

Glamonėdamas jos odą, jautė savyje ryškų, malonų spindesį, jautė 
neapsakomą tobulą ramybę. Bent jau šią akimirką jis sklandė tokioje erd- 
vėje, kurios jau nebesitikėjo sulaukti savo gyvenime. Tada prisiminė, kad 
jam kažkas skambino, kad siuntė žinutę, į kuriuos jis nekreipė dėmesio, 
nors ir privalėjo. Jis žvilgtelėjo į ant stalelio prie lovos esantį laikrodį, švy- 
tintį melsva šviesele. 

Penkiolika minučių po pirmos. 

Šūdas! 

Pasivertė ant šono, sugrabaliojo ant grindų numestą mobilųjį telefo- 
ną ir nuspaudė mygtuką, atsiversdamas gautą žinutę. 

Tai Glenas prašė, kad jis paskambintų, jeigu perskaitys žinutę iki 
vidurnakčio, o jeigu ne, tuomet palaukti ryto. Palengvėjusia širdimi jis 
padėjo telefoną. 

— Džiaugiuosi, kad atėjai, — sumurmėjo Kleo. 

— Suviliojo Glenfiddich, ir tiek. Negalėjau atsispirti. 

— "Tai tu toks lėkštas, a, Kriminalinio skyriaus vyresnysis inspekto- 
riau Rojau Greisai? — erzino ji. — Darai bet ką už dykai gautą gėrimą? 

— Aha. Ir dar gal bent kiek buvo smalsu dėl tavo sužadėtinio. Ar tai 
irgi lėkšta? — Jis giliai įkvėpė pajutęs, kaip ji rankomis suėmė jo kiaušelius. 

— Ar žinai, kaip sakoma, vyresnysis inspektoriau? — Ji švelniai spūs- 
telėjo juos. 

Žioptelėjęs iš malonumo — ir mažumėlę iš skausmo — jis paklausė: 

— Kaip sakoma)? 

— Kai suimi į savo rankas vyro kiaušelius, jo širdis ir protas seks iš 
paskos. 

Jis garsiai iškvėpė pasigardžiuodamas, kai ji bent kiek atleido. 

— Tada visą likusią naktį pasakok apie savo planus, — sušnabždė- 
jo jis. 

Ji spūstelėjo stipriau ir vėl jį pabučiavo. 

— Kad ir kokie būtų mano planai, dabar tu nelabai sugebėtum vesti 
derybas! 

— O kas veda tas derybas? 

— Tau atrodo, kad tu pats! — Ji atitraukė rankas, išsirito iš lovos ir 
nustypčiojo per kambarį. Jis stebėjo, kaip tas lieknas nuogas kūnas, ilgos 
kojos, kietas, apvalus, balkšvas ir nuostabus užpakaliukas dingo už durų. 
Rojus susinėrė už galvos rankas ir atvirto ant minkštutės pūkų pagalvės. 

— Nepagailėk ledukų! — šūktelėjo jis. 

Netrukus ji grįžo su dviem skimbčiojančiomis stiklinaitėmis ir vieną 
padavė jam. Įlipusi į lovą, pakėlė savąją ir susidaužė su juo. Krestelėjusi 
galvą išdrožė: 

— Į sveikatytę, ausytės! Būk sveikutė, nosiuke! Lig dugnelio, drauge- 
li! — Ir mauktelėjo pusę stiklinaitės. 

Jis pakėlė savąją. 

— Į sveikatytę, ausytės! — atsiliepė jis ir gerokai gurkštelėjo. Rytdie- 
na — už kalnų. O jos akys, įsmeigtos į jį, svaidė kibirkštis. 

— Vadinasi, atėjai vien norėdamas sužinoti apie mano sužadėtinį. Ar 
tai buvo vienintelė priežastis, vyresnysis inspektoriau Rojau Greisai? 

— Liaukis taip mane vadinti! 

— O kaip nori, kad vadinčiau? Pakvaišėliu iš kito pasaulio galo? 

Jis išsišiepė. 

— Būtų gražu. O šiaip ir Rojus tiktų. 

Ji pakėlė stiklinaitę prie lūpų, tada jausmingai pabučiavo jį ir įstūmė 
jam į burną viskiu prakvipusį ledo gabalėlį. 

— Rojus! Nuostabus vardas. Kodėl tave tėvai pavadino Rojumi? 

— Aš niekada neklausiau. 

— O kodėl? 

Jis patraukė pečiais. 

— Niekada nešovė į galvą. 

— Ir tu esi detektyvas? Maniau, teiraujiesi apie viską? 


— O kodėl tave pavadino Kleo? 

— Nes... — Ji sukikeno. — Man truputėlį gėda sakyti, bet, matai, 


mano mamos mėgstamiausi romanai buvo „Aleksandrijos kvartetas“. 
Mane pakrikštijo vienos veikėjos vardu — Klea, tiktai tėtis blogai padikta- 


vo, kai registravo bažnyčioje. Vietoje „a“ pasakė „o“ — taip ir liko. 


— Negirdėjau jokio „Aleksandrijos kvarteto“. 

— Ką čia šneki! Aišku, juos skaitei! 

— Matyt, mano vaikystė buvo skurdi. 

— Arba tuščiai iššvaistyta? 

— O tu ar žaidei pokerį, kai buvai dvylikos metų? 

— Aš tą ir noriu pasakyti! Dieve, tave mokyk ir mokyk! „Aleksandri- 


jos kvartetas“ — keturių romanų ciklas, kurį parašė Lorencas Darelas, — 


nuostabios, susijusios istorijos. Džastina, Baltazaras, Montolivas ir Klea. 


— Gal jie ir buvo, jeigu... 

— Jeigu kas? 

— Jeigu išdygai tu. 

Jo telefonas vėl suskambo. Šį kartą jis atsiliepė labai nenoriai. 

Po dviejų minučių dar nenoriau išlipo iš lovos ir nerangiai užsitempė 


puskojines. 

— Tu greitai išsigąsti, ar ne, Kele? 
Apakinta šviesos, ji muistėsi savo pančiuose stengdamasi atsitraukti 


su kėde, išsisukti nuo to šlykštaus juodo vabalo besirangančių kojų, kurias 


prikišo prie jos veido žemas, išpampęs amerikietis. 


į ją. 


— Neeeee! Prašau, neeceeceee! 
— Čia tiktai vienas iš mano numylėtinių. — Jis klastingai dėbsojo 


— Ko jūs norite iš manęs? Ko norite? 

Staiga jis atitraukė vabalą ir dabar už kakliuko laikė degtinės butelį. 
— Gurkštelėsi? 

Ji nusisuko. Drebėjo. Iš siaubo. Iš alkio. Iš alkoholio troškulio. Ašaros 


sruvo veidu. 

— Aš žinau, kad nori išgerti, Kele. Gurkštelėk ir iš karto pasijusi 
geriau. 

Ji žvėriškai troško to butelio, norėjo stverti jį ir užsiversti visą. Tačiau 
pasiryžo nesuteikti jam tokio malonumo. Akies kampučiu ji tebematė tas 
besirangančias kojas, žibančias šviesoje. 

— Imk vieną mažutėlį gurkšnelį. 

— Man reikia savo vaikų, — pratarė ji. 

— Aš manau, kad tau labiau reikia degtinėlės. 

— Apsišik! 

Ji pamatė šešėlį ir iš karto pajuto sunkų smūgį į veidą. Iš skausmo 
sukliko. 

— Nepakęsiu šitokio šūdo iš nusususios kekšės — supranti? 

— Apsišik! 

Kitas smūgis buvo toks stiprus, kad Kelė apvirto su kėde. Su di- 
džiausiu trenksmu nugriuvo ant akmeninių grindų. Visą kūną nudiegė 
skausmas. Ji pravirko. 

— Kodėl jūs šitaip elgiatės sa manimi? — raudojo ji. — Ko norite iš 
manęs? KO NORITE? 

— Gal trupučiuką paklusnumo? — Jis vėl prikišo vabalą jai prie 
veido. Taip arti, kad ji užuodė rūgštų kvapą. Ant skruosto pajuto, kaip 
šiurena jo kojos. 

— Neeeeeeece! — Ji rangėsi, muistėsi, voliojosi kartu su kėde trink- 
sėdama, pokšėdama, vos pakeldama skausmą. — Neee, neee, neee! — Jos 
alsavimas dažnėjo, darėsi vis isteriškesnis, trūko oro. Ji pajuto didžiulį pyk- 
tį Tomui. Kur jis? Kodėl neieškojo jos, negelbėjo? 

Vėliau ji nurimo, gulėjo išsekusi žiūrėdama į akinančią šviesą ir tamsą. 

— Prašau, — meldė ji. — Aš nežinau, kas jūs toks. Man tereikia savo 
vaikų. Savo vyro. Prašau, išleiskite mane. 

Ji buvo tikra, kad viskas atsitiko dėl tos elektroniniu paštu gautos 
žinutės, dėl to, kad Tomas nuėjo į policiją. 

— Kodėl aš čia? — paklausė ji, tarytum laukdama patvirtinimo. 

Tylu. 

— Ar jūs pykstate ant manęs? — verkšleno ji. 

Staiga jo balsas sušvelnėjo: 

— Vien dėl to, kad blogai elgiesi, Kele. Aš tiktai noriu, kad tu ben- 
dradarbiautum. 

— Tuomet atriškit mane, po velnių! 

— Manau, šiuo metu tai neįmanoma. 

Ji užsimerkė stengdamasi mąstyti kuo blaiviau, įveikti tą baisų alko- 
holio troškimą. Bent vieno „$:0/; gurkšnelyčio troškimą. Tačiau ji nesirengė 
suteikti malonumo tam amerikonui. Jokiu būdu, nieku gyvu, niekada, 
niekada, niekada. 

Tačiau troškulys užvaldė mintis. 

— Prašau, ar galiu dabar išgerti? — paprašė ji. 

Tą pačią sekundę butelis prigludo jai prie burnos, ir moteris ėmė 
godžiai ryti. Ir akimirksniu pajuto atgaunanti jėgas. Dieve, kaip gera. Gal 
ji klydo dėl šito žmogaus, gal jis vis dėlto geras. 

— Puiku, Kele! Gerk toliau. Iš tikrųjų gera, ar ne? 

Ji dėkingai linktelėjo. 

— Matai? Aš viską darau, kad tik tau būtų gera. Tu būsi gera man — 
aš būsiu geras tau. Ar ko nors nesupranti, ką pasakiau? 

Ji papurtė galvą. Kai jis netikėtai atitraukė butelį, ji nuliūdo. 

Ir staiga jai vėl nušvito protas. Mintyse prabėgo visi matyti siaubo 
filmai. Kas, po velnių, šitas vyras? Serijinis žudikas? Ką jis ketino pada- 
ryti jai? Baimė siautėjo joje lyg koks laukinis žvėris. Ar ją išprievartaus? 
Kankins? 

„Aš mirsiu čia, tamsoje, nebeišvydusi Džesikos, Makso ir Tomo.“ 

Kaip reikia elgtis su tokia būtybe? Ji matė hlmuose, kaip belaisviai 
bandydavo užmegzti ryšį, kažkokius saitus su savo pagrobėjais. Jeigu jie 
šiek tiek pažįsta tave, tada jiems būna sunkiau tau pakenkti. 

— Kuo jūs vardu? — paklausė ji. 

— Nemanau, kad tau reikėtų rūpintis tuo, Kele. 

— Aš norėčiau sužinoti. 

— Dabar tave paliksiu kuriam laikui. Jeigu pasiseks, netrukus tavo 
vyras prisidės prie tavęs. 

— Tomas? 

— Atspėjai! 

— Atvažiuoja Tomas? 

— Atvažiuoja Tomas. Turbūt nenori, kad jis rastų tave gulinčią ant 
žemės, ar ne? 

Ji papurtė galvą. 

— "Tuojau pasodinsiu tave tiesiai. Noriu, kad gerai atrodytum prieš 
kamerą! 

— Kamerą? 

— Aha. 

Ji paklausė apgirtusiu balsu: 

— Kodėl kamera? 


— Tu būsi žvaigždė! 

Buvo 1.25 nakties, kai Gleno Brensono miegamajame iš jo mobiliojo 
telefono pratrūko „Jay-Z“. Jis skubiai švystelėjo ranką norėdamas atsiliepti 
ir nutildyti tą sušiktą daiktą, kad neprikeltų Ari, tačiau pataikė į stiklinę 
vandens, kuri nulėkė nuo stalelio ant grindų kartu su jo mobiliuoju ir 
žadintuvu. | 

Apkvaitusia galva šoko iš lovos ir suskato grabalioti po staliuku, kur 
nukrito telefonas, o muzika vis garsėjo. Pagaliau pastvėręs jį, nuspaudė 
mygtuką. 

— Seržantas detektyvas Brensonas, — tylutėliai atsiliepė jis susirietęs, 
tarytum nuo to balsas dar labiau prisloptų. 

Tomas Braisas. Siaubingai persigandęs. 

— Seržante detektyve Brensonai, atsiprašau, kad skambinu taip 
vėlai. 

— Ne, nieko tokio, Tomai... tik palaukite... 

— Dėl Deivo meilės! — užsirūstino Ari. — Prikėlei parvažiavęs po 
vidurnakčio, o dabar vėl tas pat. Jau teks pagalvoti apie atskirus miega- 
muosius. — Ji demonstratyviai apsivertė ant kito šono. 

„Labai gražiai prasideda savaitėlė“, — niūriai pagalvojo Brensonas ir 
išėjo iš kambario. Jis nusinešė telefoną į ryškiai oranžinį vonios kambarį ir 


uždarė duris. 


[2 

— Labai atsiprašau. Jau galiu kalbėti, — atsiliepė jis, nuogutėlis 
tupėdamas ant klozeto dangčio, nes kitur nebuvo kur. — Na, tai pasako- 
kite? — Vonioje kvepėjo kalkėmis. Jis nužvelgė spindinčias naujas stiklines 
dušo duris, kurias įstatė praėjusią savaitę, ir tas nesąmoningas plyteles su 
tigro dryžiais, kurias išrinko Ari, o meistras baigė lipdyti penktadienį. Jie 
atsikraustė į šį namą prieš tris mėnesius. Labai graži vieta, čia pat jūra ir 
platūs laukai. Soltdynas. Tačiau Ari sakė, kad šiomis dienomis visi kaimy- 
nai sukilę ant kojų, nes vos už mylios nuo čia buvo rastas Dženės Streton 
kūnas. 

— Man reikia žinoti, ar saugu kalbėti šia linija? — vos ne isteriškai 
prašneko Tomas Braisas. Girdėjosi kažkoks ūžimas, tarytum jis būtų sėdė- 
jęs automobilyje. 

Brensonas pažiūrėjo į savo telefono ekranėlį: tas žmogus skambino iš 
savo mobiliojo. Norėdamas apraminti Braisą, jis pasakė: 

— Jūs skambinate į mano mobilųjį, kuris priklauso policijai, vadi- 
nasi, visi signalai užkoduoti. Viskas saugu. — Jis nutarė negąsdinti Tomo 
sakydamas, kad jo mobilusis turbūt yra normalus ir į jį galėjo įlįsti bet kas, 
tereikėjo tiktai nustatyti tą patį dažnį. — Kur jūs, Tomai? 

— Nenoriu sakyti. 

— Gerai. Jūs ne namie? 

— Ne. Namuose nesaugu kalbėti — ten slapti mikrofonai. 

— Ar norite kur nors susitikti? 

— Taip. Ne. Taip — tiksliau... reikia, kad man padėtumėte. 

— Aš tam čia ir esu. 

— Kaip man žinoti, kad galiu pasitikėti jumis? Kad bus konfiden- 
cialu? 

Brensonas susiraukė išgirdęs tokį klausimą. 

— Kaip galėčiau užtikrinti jus? 

Ilga tyla. 

— Alio? Pone Braisai, Tomai, ar jūs dar čia? 

— Taip. — Jo balsas nuslopęs. 

— Ar girdėjote mano klausimą? 

— Aš nežinau, ar... ar galiu. Nenoriu rizikuoti. 


Ryšys išsijungė. 

Glenas Brensonas paskambino numeriu, kuris buvo ekranėlyje, 
tačiau iš karto įsijungė balso paštas. Jis paliko žinutę pranešdamas, kad 
skambino, ir palaukė keletą minučių, jau visiškai atsibudęs ir sukdamas 
galvą, ką padaryti, kad Ari būtų supratingesnė. Aha, velniškai sunku, bet 
argi nebūtų miela, jeigu ji bent kiek jį užjaustų. Jis gūžtelėjo pečiais. Vel- 
niai nematę. Gal jam vertėtų paskaitinėti tą knygelę, kurią ji padovanojo 
Kalėdų proga, tą „Vyrai — iš Marso, moterys — iš Veneros“. Žmona sakė, 
kad gal ji padės jam suprasti, ką moterys jaučia. Tačiau jis abejojo, ar kada 
jam iš tikrųjų pavyks suprasti, ko moterys nori. Vyrai ir moterys atėjo ne iš 
skirtingų planetų — jie atėjo iš skirtingų visatų. 

Jis vėl paskambino į Braiso mobilųjį. Ir vėl iš karto įsijungė balso paš- 
tas. Tada surinko jo namų telefono numerį, ir staiga jį suėmė neapsakoma 


baimė. 


— Prapuolė? — paklausė Rojus Greisas stovėdamas su Brensonu 
Tomo Braiso namų prieškambaryje. Jau buvo dešimt po antros. Rytas. Jis 
įbedė įsiutusį žvilgsnį į jauniklį policininką. — Ką reiškia tas sumautas 
„prapuolė“? 

— Aš užlipau į viršų pažiūrėti, ar jis gerai jaučiasi, o jo ten nebuvo. 

— Tomas Braisas, jo keturmetė dukrytė ir septynmetis sūnus išeina iš 
namų, o tu, po perkūnais, nematei? 

— Aš, a... — bejėgiškai miksėjo Krisas Vilingemas. 

— Tai tu, po perkūnais, užmigai darbe, ar ne? 

— Ne, aš... 

Greisas kramtė gumą, kad užmuštų alkoholio kvapą, ir gręžė akimis 
jaunąjį policininką. 

— Tu privalėjai juos prižiūrėti. Ir stebėti jį, nes jis yra pagrindinis 
įtariamasis. Ir leidai, kad jie tau dingtų iš akių? 

Ryšių su šeimomis darbuotojas papasakojo abiem detektyvams viską, 
kas atsitiko per pastarąsias kelias valandas, ypač apie tą elektroniniu paštu 
gautą pranešimą, kurį Tomas Braisas tvirtino gavęs ir kuris čia pat dingo iš 
kompiuterio. 


Greisas prisistatė čia tiesiai iš Karališkosios Sasekso grafystės ligoni- 

nės, kur jaunosios konsteblės detektyvės, į kurią jis dėjo tiek daug vilčių, 
Emos Džeinės Boutvud gyvybė buvo palaikoma aparatų, ir jau rengtasi ją 
vežti į operacinę. Jam teko atlikti žiaurią užduotį: paskambinti jos tėvams 
ir pranešti, kad nesitikima, jog jų dukra išgyvens. 

Jis paliko Kleo labai nenoromis ir apsvaigęs iš laimės, tačiau kai suži- 
nojo, kaip sužalota Ema Džeinė ir kokia jos būklė, dingo visas šios nakties, 
praleistos su Kleo, malonumas, — bent jau kol kas, — ir dabar jautėsi 
labai prislėgtas bei susirūpinęs dėl Emos Džeinės. 

Kol kas neatpažintas furgono vairuotojas tebebuvo be sąmonės ir gu- 
lėjo tos pačios ligoninės intensyviosios terapijos skyriuje. Greisas paskyrė 
policininką, kuris turėjo budėti prie jo lovos ištisą parą, ir susitikęs su juo 
nurodė, kad tą pačią sekundę, kai sužeistasis atgaus sąmonę, jį areštuotų 
dėl bandymo nužudyti policijos darbuotoją. Greisui teliko tikėtis, kad 
jiems neteks pakeisti kaltinimą nužudymu. 

O konsteblis detektyvas Nikas Nicholas laukė jo sugrįžtant į pasita- 
rimų kambarį — jis norėjo parodyti Greisui paimtą skreitinį kompiuterį. 
Dar tas sukčius ponas Tomas Braisas išsinešdino kažkur iš namų su abiem 
savo vaikais. Ką tai reiškė? 

O savaitė prasidėjo vos prieš dvi valandas. 

Jis atsisuko į Brensoną: 

— Sakei, kad kai Braisas paskambino tau, jo balsas skambėjo keistai. 
Išsigandęs? 

— Stipriai išsigandęs, — patvirtino Brensonas. 

Greisas sekundėlę pamąstė. 

— Ar vakar liepei jam užpildyti formą dėl žmonos dingimo? 

Brensonas linktelėjo. 

— Įsegei į bylą? Užregistravai? 

— Taip. 

— Paskambink Nikui — jis dabar pasitarimų kambaryje. Paprašyk, 
kad pažiūrėtų: ten turi būti ponios Brais artimųjų ir draugų adresai. Per- 
sigandęs žmogus toli nevažiuos su vaikais vidury nakties. Ar nurodei, kaip 
atrodo automobilis? 

Ir Krisas Vilingemas, ir Glenas Brensonas spoksojo į jį sutrikę: tai nė 
vienam nebuvo atėję į galvą. 


304 PETER JAMES 


— Kas čia, po perkūnais, darosi? 

Glenas Brensonas pabandė jį nuraminti: 

— Rojau, nežinojau, kiek mes turėjome kontroliuoti jį. Krisas čia 
buvo vien tam, kad padėtų jam susidoroti ir apsaugotų. 

— Taip, ir jeigu praneštume visiems, kokiame sumautame automobi- 
lyje jis sėdi, galėtume dar labiau jį apsaugoti: visi prakeikti patruliuojantys 
automobiliai tuo užsiimtų. — Nors jis ir žinojo, kad nakties metu jų ne 
kažin kiek patruliavo. 

— Ar pasakyti Nikui, kad sukviestų kitus būrio žmones? 

Greisas minutėlę svarstė. Jam velniškai knietėjo išversti iš lovos Nor- 
maną Potingą, tačiau jis jautė, kad laukė labai ilga diena. Jau verčiau leisti, 
kad kiek įmanoma daugiau jo žmonių numigtų ir bent keli ateitų šviežia 
galva į pusės devintos pasitarimą. 

Jis dar turėjo rasti žmogų, kuris pakeistų Emą Džeinę. O kaip reaguos 
Alisona Vosper, išgirdusi apie dar vieną autoavariją, kuri įvyko policijai 
vejantis nusikaltėlį? Taksi vairuotojas ligoninėje, sužeistas nesunkiai, o jo 
keleiviui, kuris sėdėjo neprisisegęs saugos diržo, sulaužyta koja. Laikraščio 
(Argus korespondentas jau stypso ligoninėje, ir netrukus visi kaip vanagai 
puls taršyti šią istoriją. 

Šūdas, šūdas, šūdas. 

— Viena problema: nežinau jų automobilio registracijos nume- 
rio, — nusiskundė Glenas Brensonas. 

— Na, nesunku sužinoti — kažkur name turėtų būti koks nors do- 
kumentas. 

Palikęs Brensoną prie telefono, o budintį ryšių su šeimomis darbuo- 
toją ieškoti apačioje informacijos apie automobilį, Greisas užlipo į viršų. 
Ten rado vaikų miegamuosius ir tėvų miegamąjį nepaklota lova. Nieko 
gero. Tomo Braiso darbo kambarėlis teikė daugiau vilčių. Jo rašomasis sta- 
las buvo apkrautas darbiniais segtuvais, čia pat ant stovo stovėjo ir kamera, 
kuri montuojama prie kompiuterio. . 

Nors vėmalų dvokas ir rietė nosį, Greisas iškniso stalčius ir nieko ne- 
radęs pasuko prie aukštos juodo metalo spintelės segtuvams. 

Visa informacija buvo segtuve su užrašu „AUTOMOBILIAI“. 

Ne visada policininkui būtina turėti kosminių mokslų daktaro laips- 
nį, pagalvojo jis. 

Po penkiolikos minučių Greisas ir Brensonas jau buvo viename iš 
Vaithoko daugiaaukščių komunalinių namų ir kėlėsi į viršų šlykščiu liftu, 
kurio visos sienos buvo ištepliotos nešvankiais piešiniais ir žodeliais, o vie- 
name kampe telkšojo šlapimo bala. 

Išlipę aštuntame aukšte, jie nuėjo koridoriumi ir paspaudė 72-ojo 
buto mygtuką. 

Po kelių sekundžių atsiliepė moteriškas balsas: 

— Kas čia? 

— Policija! — pasakė Greisas. 

Duris atidarė suvargusi, nusikamavusi penkiasdešimtmetė moteris, 
apsirengusi chalatu ir apsiavusi šlepetėmis su bumbulais. Jaunystėje ji tu- 
rėjo būti graži, tačiau dabar jos veidas buvo sudiržęs, išvagotas raukšlių. 
Banguoti šviesūs, jau žylantys plaukai pakirpti bet kaip. Dantys pageltę, 
turbūt nuo nikotino, sumetė Greisas, suuodęs tabako tvaiką. Kažkur už jos 
rėkė vaikas. Galėjai suuosti ir apkartusių, pridegintų riebalų kvapą. 

Greisas iškėlė savo pažymėjimą. | 

— Braitono kriminalinės policijos vyresnysis inspektorius Greisas, 
o čia — seržantas detektyvas Brensonas. Ar jūs esate ponia Margareta 
Stivenson? 

Ji linktelėjo galvą. 

— Jūs esate ponios Kelės Brais motina? 

Pasvyravusi ji pasakė: 

— Taip. Jo čia nėra. Jūs ieškote Tomo? Jo čia nėra. 

— Ar žinote, kur jis? — paklausė Greisas. 

— Ar žinote, kur mano dukra? 

— Ne, mes stengiamės ją surasti. 

— Ji nebūtų taip paprasčiausiai dingusi, nebūtų palikusi vaikų. Ji 
negalėdavo išleisti jų iš akių. Net nepalikdavo čia, pas mus. Prieš kokią va- 
landą Tomas atvežė vaikus. Tik paskambino į duris, įstūmė juos ir išlėkė. 

— Ar sakė, kur važiuoja? 

— Ne. Sakė paskambinsiąs vėliau. 

Riksmai sustiprėjo. Sunerimusi ji grįžtelėjo atgal. 

Greisas ištraukė iš kišenės vizitinę kortelę ir padavė jai. 

— Prašau paskambinti man, kai jis susisieks su jumis — į mano 
mobilųjį. 

Ji paėmė kortelę ir paklausė: 

— Gal norite užeiti? Gal puodelį arbatos? Aš turiu nuraminti Džesiką. 
Mano vyrui reikia miegoti. Jis serga Parkinsono liga. Jam būtinas poilsis. 

— Atsiprašau, kad sutrukdėme jus, — pasakė Greisas. — Ponas Brai- 
sas taip nieko ir nepasakė? 

— Nieko. 

— Nepaaiškino, kodėl atvežė vaikus vidury nakties? 

— Kad jiems būtų saugiau — štai ką pasakė. Ir daugiau nieko. 

— Dėl ko saugiau? 

— Nesakė. Kur Kelė? Kaip manote, kur ji gali būti? 

— Mes nežinome, ponia Stivenson, — atsakė Glenas Brensonas. — 
Kai tik ją surasime, iš karto pranešime jums. Ar tikrai ponas Braisas nepa- 
sakė, kur išvažiavo? 

— Sakė, kad važiuoja ieškoti Kelės. 

— Nepasakė kur? 

Ji papurtė galvą. Pasigirdo dar didesnis riksmas. Greisas su Brensonu 
reikšmingai susižvalgė. 

— Atsiprašau, kad jus sutrukdėme, — pasakė Greisas ir nusišypsojo 


tikėdamasis ją apraminti. — Mes surasime jūsų dukrą. 


68 


Tomas iš lėto važiavo Kelės „Espace“ automobiliu į šiaurę nuo Braito- 
no, spausdamas rankoje mobilųjį telefoną ir visas drebėdamas. Kelias buvo 
tuščias, labai retai pasirodydavo priešpriešiais atvažiuojantis automobilis, 
tik kartkartėmis veidrodėlyje švystelėdavo šviesos ir pralenkdavo jį. 

Galvoje šmėkščiojo miglotos mintys. Kūnas buvo įsitempęs it styga. 
Jis palinko į priekį nervingai žvilgčiodamas į veidrodėlį, jausdamas, kaip iš 


baimės spazmuoja skrandis. 


SKARABĖJO PRODUKCIJA 307 


„O, Dieve. Brangioji, kur tu?“ 

Jis nežinojo, nei ką daro, nei ko tikėtis. Smegenys buvo užblokuotos: 
nebesugebėjo mąstyti, galvoje įstrigo tiktai kompiuteryje matyti žodžiai. 

Jis įsivaizdavo tą mergaitę, Dženę Streton, kurią jos kambaryje pa- 
skerdė kažkoks galvą apsigaubęs vyras. Tik dabar tenai buvo ne Dženė 
Streton, o Kelė. 

Tomas nenumanė, nei kur Kelė galėjo būti, nei ką ji mąstė. Kad ir ką 
tektų padaryti, kad ir kiek tai kainuotų — jis privalėjo ją pasiekti. 

Pinigai. Štai ko jie norės, svarstė jis pusiau aptemusia sąmone. Jie pa- 
grobė Kelę ir dabar laukė pinigų. Jie nepatikės, kad jis ne per daugiausia jų 
turi, tačiau jis atiduos viską, ką turėjo pasaulyje. Viską. 

Priekyje išniro užrašas: „KAUFOLDAS. HEIVORDS HYTAS,“ 


Staiga mobiliojo ekranėlis užsižiebė, telefonas suskambėjo: 
Skambina privatus numeris. 


Jis nervingai paspaudė mygtuką. 

— Alio? 

— Ponas Braisas? 

Seržantas detektyvas Brensonas. Šūdas. Jis skubiai išjungė ryšį. 

Netrukus dukart supypsėjo: gauta žinutė. 

Jis atsivertė ją. Jau trečią kartą seržantas Brensonas prašė jam pa- 
skambinti. 

„Kele, brangute, dėl Dievo, paskambink man!“ 

Veidrodėlyje pasirodė žibintų šviesos. Nors jis tevažiavo 40 mylių per 
valandą greičiu keliu su skiriamąja juosta, šį kartą automobilis jo nelenkė, 
važiavo prilipęs iš paskos. Jis sumažino greitį iki trisdešimties. Šviesos ne- 
nutolo. Jo gerklė išdžiūvo. 

Telefonas vėl suskambo. Numeris ekranėlyje buvo nematytas. Jis atsi- 
liepė virpančiu balsu: 

— Klausau? 

Pasigirdo vyriškas balsas su gomuriniu Rytų Europos akcentu: 

— Pone Braisai, kaip laikotės? 

— Kas... kas jūs? — paklausė jis. Dabar šviesos visai priartėjo, aki- 
no. 

— Jūsų žmona norėtų jus pamatyti. 

Jis jau vos beįžiūrėjo kelią prieš save. 

— Kaip ji? Kur ji? 

— Jai viskas gerai, laikosi puikiai. Ji laukia susitikimo. 

— Kas jūs? 

— Už pusmylės priekyje bus kelio išplatėjimas. Įsuk ten ir išjunk 
variklį. Sėdėk mašinoje ir nesigręžiok. — Ryšys nutrūko. 

Jis nebežinojo, ką daryti. Leisdamasis ilga nuokalne žemyn, priekyje 
pamatė ženklus, nukreipiančius į sodininkystės centrą kairėje. Čia pat iš- 
ryškėjo ir mėlynas „P“ kelio ženklas. 

Tada pamatė ir kelio išplatėjimą. 

Širdis daužėsi krūtinėje lyg koks paklaikęs paukštelis. Burna išdžiūvo 
iš baimės. Jis stengėsi galvoti kuo blaiviau, kuo protingiau. Vidinis balsas 
liepė nesustoti, važiuoti toliau, paskambinti Brensonui, perduoti viską į 
policijos rankas. 

+ Čia pat ramesnis, logiškesnis balsas perspėjo jį, kad sustotų, antraip 
Kelė žus. 

Ji apsupo kompiuteryje girdėto jos siaubingo klyksmo aidas. 

Tas klyksmas ten buvo realus. 

Ir ta moteris, kurią jis matė savo kompiuteryje praėjusio antradienio 
vakarą, ta į gabalus supjaustyta moteris taip pat buvo reali. 

Jis parodė kairįjį posūkį, sulėtino greitį, pasuko į šalį. 

Šviesos nearsiliko. 

Jis sustojo, išjungė variklį ir sėdėjo, iš baimės pastėrusiu žvilgsniu 
žiūrėdamas tiktai priešais save, pasiryžęs kaip nors ištverti viską iki galo. 

Šviesos veidrodėlyje užgeso. Tamsu. Tylu. Zvimbtelėjo išjungiamas 
variklis. Jis tarsi išvydo judantį šešėlį. Užpakalyje pasirodė šviesos ruoželiai. 
Artėjo ir didėjo. Pro šalį praūžė sunkvežimis. Jo užpakalinės šviesos ištirpo 
tamsoje. 

Staiga vienu metu atsidarė abejos galinės „Espace“ durelės. Ranka lyg 


replės suveržė jam gerklę. 

Kažką užspaudė ant burnos ir nosies. Aštriai, rūgščiai dvokianti drėg- 
na medžiaga. Tomas išsyk pajuto galvos skausmą, lyg viela perskrodusį jo 
smegenis. 

Tarytum kas būtų išjungę televizorių: mažytį šviesos ruoželį kaipmat 


prarijo tamsa. 

Kitas Sasekso policininkas, prižadintas skambučio ankstyvą rytmetį, 
buvo seržantas detektyvas Džonas Rajus iš Moderniųjų technologijų nu- 
sikaltimų skyriaus. Kai suskambo jo mobilusis telefonas, žadintuvas rodė 
2.43 ryto, ir jis nusikeikė, kad nebuvo išjungęs to prakeikto aparato. 

Jo žmona tiktai sukrutėjo, bet nieko nesakė, o jis pats, jau visai atsi- 
budęs, skubiausiai įsijungė lempą prie lovos ir pažiūrėjo, kas skambina. 
Ekranėlyje tebuvo parašyta „Privatus numeris“. Beveik garantuotai iš dar- 
bo, pagalvojo jis. 

Išgirdęs Dženės Streton nužudymą tiriančio vyresniojo pareigūno 
balsą, Rajus dirstelėjo į žmoną, paprašė Rojų Greisą palaukti, užsimetęs 
chalatą nulipo laiptais žemyn į virtuvę ir uždarė duris. 

— Sere? — pagaliau pasakė jis. — Labai atsiprašau, kad teko pa- 
laukti. 

— Atsiprašau už trukdymą, — pasakė Kriminalinio skyriaus vyres- 
nysis inspektorius. — Turiu skubiai kai ko paklausti. Praėjusį vakarą siste- 
moje užregistravai įvykį „Karinės padėties valdymas“. 

„O, šūdeli“, — apniuko Džonas Rajus. Jis užregistravo tą prakeiktą 
šveicarų inžinieriaus skambutį vien iš pasiutimo. Iš tikrųjų tik juokais. Kas 
galėjo pamanyti, kad tie keli žodeliai atsigręš prieš jį! 

— Tu nurodei balto „Ford Transit“ furgono registracijos duomenis. 
Tas furgonas praėjusį vakarą stovėjo prie įvykio vietos ir tas pats furgonas 
šią naktį pateko į avariją, kai jį didžiausiu greičiu vijosi. 

— Supratau, — atsakė Moderniųjų technologijų nusikaltimų sky- 


riaus viršininkas. 

— Man dar neteko girdėti tokio posakio — „Karinės padėties valdy- 
mas“. Ką turėjai galvoje? 

Rajus paaiškino. 

Kai jis baigė, Greisas pasakė: 

— Gerai, jeigu teisingai suprantu, tu sakai, kad turintys W7-P, tai 
yra belaidį interneto ryšį, gali prisijungti prie bet kokios sistemos, kuri nėra 
apsaugota slaptažodžiu? 

— Teisingai, sere. Belaidžio ryšio trasavimo programa — nedidukas 
daikčiukas, kainuojantis apie penkiasdešimt svarų, — duoda impulsą, ir 
bet kas, turintis W7-F7, gali per jį prisijungti prie interneto, jeigu yra tame 
diapazone ir jeigu tam nereikia slaptažodžio. 

— Vadinasi, tokiu būdu galima laisvai gauti greitaeigį interneto 
ryšį? 

— Būtent taip, sere. 

— O kodėl jie to imasi? 

— Paprasčiausiai dėl patogumo — pasitikrinti gautą elektroninį pa- 
štą arba išsiųsti pranešimus. Aš ir pats esu taip daręs. — Rajui jau buvo 
išlakstę visi miegai, jis pasuko prie virdulio, patikrino, ar,jame yra vandens, 
ir įjungė, norėdamas pasiruošti puoduką arbatos. 

— Ir pats taip esi daręs? Ką nori pasakyti? : 

— Važiavau automobiliu per Braitoną, kaip keleivis, sustojome prie 
šviesoforo, turėjau ant kelių pasidėjęs kompiuterį — jau atidarytą, ir pa- 
mačiau, kad internetas „gyvas“ — mano W7-F; pasigavo signalą iš belaidžio 
ryšio trasavimo programos. Tokiu atveju bematant galima prisijungti, pasi- 
tikrinti elektroninį paštą ir panaršyti po internetą. 

Greisas tylėjo gromuliuodamas tai, ką išgirdo. 

— Vadinasi, ponas Zaileris, kuris skundėsi, pyko ant to žmogaus bal- 
tame furgone, stovėjusiame prie jo namo, dėl to, kad anas buvo prisijungęs 
prie jo belaidžio ryšio trasavimo programos, pasinaudodamas savo W-Ff. 

— Bent taip aš supratau,-sere. 

— Bet kodėl ponas Zaileris pyko? Argi tai buvo taip svarbu? 

— Taip. Jeigu tuo metu jis būtų norėjęs išsiųsti arba atsiversti didelės 
apimties rinkmenas, visas procesas būtų labai sulėtėjęs. — Rajus bandė su- 
galvoti analogišką pavyzdį. — Jeigu savo namuose jūs vienu metu atsuktu- 

mėte visus vandens čiaupus, vanduo bėgtų daug lėčiau negu naudotumėte 
tiktai vieną čiaupą. Na, tai neidealus pavyzdys. 

' — Vadinasi, tas žmogus furgone suprato, kad aptiko gerą vietą, kur 
galėjo prisijungti prie interneto? 

— Taip, atrodo. Šitaip galima nemokamai naudotis internetu. 

Vyresnysis inspektorius patylėjo. 

— Tačiau dabar tie mokesčiai nėra dideli. Gal buvo kita priežastis? 

Virdulys pradėjo šnypšti. Lauke buvo visiškai tamsu. Ant šaldytuvo 
durelių kreidele buvo nupieštas išstypęs vyras su kepure, sėdintis mažyčia- 
me automobilyje, kurio ratai buvo nevienodo dydžio. Apačioje parašyta: 
„TĖVELIS“. Jo dukra Bekė buvo nupiešusi jį prieš gerus dešimt metų, kai jis 
dar dirbo Kelių policijoje. Tada jai buvo maždaug devyneri metai. Keista, 
ką padaro nuovargis, pagalvojo jis. Ko gero, nežiūrėjo į tą piešinuką bene 
dešimtmetį. 

— Kita priežastis? — paklausė Džonas Rajus. — Taip. Jeigu norėtum 
išsiųsti savo pranešimus arba priimti juos taip, kad niekas tavęs nesusektų. 

— Ačiū, — pasakė Greisas. — Tu labai pagelbėjai. 

— Nėra už ką. Ar ta informacija apie tai, kokiu keliu ir prie ko buvo 
prisijungęs ponas Braisas savo kompiuteryje — ar ji buvo naudinga? 

— Labai. 

— Gerai, mes vis dar tebedirbame su juo. 

— Gal pasikalbėsime vėliau. 

— Jeigu rasime ką nors daugiau, paskambinsiu jums. — Iš vyresniojo 
inspektoriaus balso tono jis pajuto, kad Greisas jau nekantrauja norėdamas 
baigti pokalbį ir skubėti prie kito darbo — netgi dar skubesnio už šį skam- 
butį, kuris kėlė jį ir visus namus ant kojų vidury prakeiktos nakties. 

Greisas baigė pokalbį prie savo darbo stalo pasitarimų kambaryje 
ir siurbtelėjo stiprios saldžios baltos kavos, kurią pats ką tik pasiruošė. 
Regis, kol jo nebuvo, valytojos jau buvo spėjusios pasidarbuoti: kambarys 
švarutėlis, maisto kvapą permušė šiek tiek metalinis vaško kvapas, šiuk- 

šlių dėžės tuščios. Šalia jo sėdintis Nikas Nicholas taip pat baigė pokalbį 
telefonu. 

— Iš ligoninės — jokių žinių, — pranešė konsteblis detektyvas. 

Greisas pagalvojo, kad šiuo metu gera žinia, kad nėra žinių. Jeigu 
nėra žinių, vadinasi, Ema Džeinė dar gyva. 

— Gerai, — pasakė jis ir linktelėjo į tą pusę, kur stovėjo kompiuteris, 
kurį Nikas Nicholas buvo paėmęs iš furgono ir įkišęs į plastikinį maišą įkal- 
čiams. — Noriu patikrinti gautus ir išsiųstus pranešimus jame. 

Jis greitai peržiūrėjo, kokie nakties įvykiai užregistruoti Vantage si- 
stemoje. Atmetus visą jų pačių sujudimą, ši sekmadienio naktis buvo ti- 
piška — gana rami. Ateis ketvirtadienis ir penktadienis — naktimis darbo 
dešimteriopai padaugės. 

Konsteblis užsimovė latekso pirštines, ištraukė kompiuterį iš maišelio 
ir atkėlė dangrį. Jis tebebuvo įjungtas, tereikėjo aktyvuoti. Kaip paprastai, 
procesorius atliko visus patikrinimus ir tada atidarė En:owrage elektroninio 
pašto programą, kuria, matyt, buvo naudojamasi, kai jie privažiavo prie 
furgono, pamąstė Nicholas. 

Priešais juos sėdintis Brensonas pasiteiravo: 

— Ar Džonas Rajųs bent kiek pagelbėjo? 

— Labiau nei galėčiau tikėtis iš daugelio, prižadintų tokiu paros me- 
tu, — atšovė Greisas, pūsdamas karštą kavą. 

— Aha, gerai, jis gi dirbo Kelių policijoje. Tegul atsirūgsta dabar. Prieš 
kokius dešimt metų vienas iš tų šiknių nubaudė mane. Gal ir jis pats. 

Greisas išsišiepė: 

— Buvai girtas? Reikėjo pūsti į vamzdelį? 

— Ne, tiktai viršijau greitį. Tas prakeiktas kelias buvo tuštutėlis, ir ne 
kažin kiek viršijau tą greitį. Šitas šunsnukis apkaltino mane iš karto keliais 
nusižengimais. 

— Gerai, ir aš nukentėjau už greičio viršijimą prieš trejus metus, — 
prisipažino Greisas. — Važiavau beženkliu policijos automobiliu A23 ke- 
liu. Pasakiau, kad esu policininkas, tai dar didesnę peklą užkūriau. Regis, 
jie patiria sadistišką malonumą nutvėrę ką nors iš savo daržo. 

— Žinote tą seną anekdotą? — paklausė Brensonas. — Apie tai, kuo 
skiriasi ežys nuo Kelių policijos automobilio? 

Greisas linktelėjo. 

— Aš nežinau, — pasakė Nikas. 

— Jų automobilyje spygliai yra vidinėje pusėje, — išdėstė Brenso- 
nas. 

Iš pradžių Nicholas susiraukė, matyt, pavargusios smegenys nesusi- 
vokė, tačiau netrukus išsišiepė: 

— Tiksliai! Tai bent, — pareiškė jis ir pastūmė kompiuterį Greisui, 
kad tas geriau matytų ekraną. 

— Pradėk nuo gauto pašto, — pasakė Greisas. — Žiūrėk, kas gauta 
po... — jis pažiūrėjo į savo užrašus, kur buvo užsirašęs Džono Rajaus įrašo 
laiką, — ... po pusės septynių vakar vakare. 

Ten tebuvo tiktai vienas laiškas su didžiuliu priedu, pavadintu 
„SC5w12“. Simbolis rodė, kad laiškas su priedu buvo persiųsti kažkam 
kitam. Siuntėjo adresas: posimasterūscarab.tisana.al. Greisas pajuto adre- 
nalino antplūdį, išvydęs žodį „scarab“. 

— Radome tą prakeiktą aukso puodą! 

— Taškas, „al“. — Brensonas dabar stovėjo už jų ir žiūrėjo pro jų 
pečius į ekraną. — Kokia Čia šalis? 

— Albanija, — atsakė Nikas Nicholas. 

— Ar tu tikras? — paklausė Greisas žiūrėdamas į jį. 

— Taip. 

— Gal tu koks užsislaptinęs agentas, žmogau? — gėrėjosi Brenso- 
nas. — Iš kur Žinai? 

Detektyvas atsigręžė į Brensoną ir susidrovėjęs šyptelėjo: 

— Prieš kelias savaites vienoje alinėje buvo viktorina: toks buvo at- 
sakymas į vieną klausimą. 

— Man dar neteko tokioje būti, — nustebo Brensonas. — Reikėtų 
nueiti su Ari, bent patobulintume savo žinias. — „Svarbiausia, gal pato- 
bulintume ir savo santuoką, — mintijo jis. — Stengtis surasti ką nors ir 
nuveikti bendrai, o ne vien bartis.“ 

Greisas tebetyrinėjo adresą. 

— „Tisana“, — pasakė jis. — Ar ir šis žodis buvo jūsų viktorinoje? 

Nicholas papurtė galvą. 

-— Paieškokime Google horizontuose. 

Jis įjungė paiešką, tačiau išlindo tiktai itališka svetainė su paaiškinimo 
pasirinkimu. Nicholas jį paspaudė. Netrukus išlindo ilgiausias smulkus pa- 
tologijų ir augalų sąrašas, kurį Greisas pradėjo skaityti: 

„Akmė, morka, tirpūs Tisana* vitaminai, grūdo gemalas, „Borragine“ 
aliejus, varnalėša. — Toliau jis dar labiau susidomėjo, nepaisydamas tokios 
vėlyvos ar ankstyvos valandos: — Nuovargis, ženšenis, guarana, eluetero- 
cocco, Tisana vitaminai ir mineralai. Lecitina dį Soia.“ 

— Matyt, jis pakvaišęs dėl sveikatos, — pajuokavo Glenas Brenso- 
nas. Nicholas buvo per daug nuvargęs, kad reaguotų į pokštus. 

— Pažiūrėk į išsiųstą paštą, — patarė Greisas. 

Nikas atsivertė jį. Jame tebuvo tiktai tas pats laiškas ir tas pats prie- 
das. 

— Ar gali pažiūrėti, kam jis buvo išsiųstas? — paklausė Greisas. 

— Keista, — pasakė Nikas Nicholas. — Nerodo gavėjo. 

Jis dukart paspaudė ties juo, ir netrukus viskas paaiškėjo: buvo šimtų 
šimtai gavėjų, visi užslaptinti. Ir visų adresuose buvo skaičiai ir „Tisana“. 

Greisas perskaitė pirmąjį: 110897etisana.al. Tada kitą: 244651€ti- 
sana.al. 

- Pirmoji dalis atrodo lyg koks vardas, aišku, užkoduotas, — gar- 
siai mąstė Nikas Nicholas. — „Tisana“ turbūt yra interneto aptarnavimo 
kompanija. 

— O kodėl tada „Tisana“ nepasirodo, kai ieškai? — užiiaues Greisas. 

— Spėju, dėl to, jog kažkas nenori, kad ji pasirodytų. 

— Ar galima pasislėpti nuo tokio paieškos aparato kaip Google? 

— Neabejoju, jeigu žinai, ką darai, tada gali nuslėpti, ką panorėjęs. 

Greisas linktelėjo ir pasakė: 

— Pažiūrėkime į priedą, ką tas pasakys. 

Jis stebėjo ekraną, kai Nikas Nicholas atvedė ssdskiėi: ties priedu ir 
du kartus spustelėjo. Ir po kelių sekundžių pasigailėjo, kam iš viso pasiūlė 
jį atversti. 

Visi trys nustėrę žiūrėjo į ekraną ištisas keturias minutes. 


* Angl. miežių nuoviras. 

Buvo pusė septynių ryto, kai Rojus Greisas paskambino į namus 
vyresniajam Ryšių su visuomene skyriaus pareigūnui Denisui Pondsui. 
Atsiprašė už pažadinimą ir paprašė, kad penkiolika minučių po aštuonių 
jis būtų jo laikinajame kabinete Svarbiausiųjų įvykių skyriuje. 

Greisui šiaip taip pavyko snūstelėti porą valandų ne visiškai horizon- 
talioje padėtyje ant dviejų fotelių Apklausos kambaryje ir šiek tiek po šešių 
jis jau žingsniavo prie savo rašomojo stalo. Brensonui pasisekė geriau — jis 
„pasiskolino“ sofą vyriausiojo inspektoriaus kabinete. Nicholas nuskubėjo 
porai valandų namo nuogąstaudamas, kad besilaukianti žmona per ilgai 
išbuvo viena, kai gimdymas jau čia pat. 

Dvidešimt minučių po septynių Greisas trypčiojo prie kitapus gatvės 
esančio prekybos centro „Asda“ ir, pusę aštuonių atsivėrus durims, buvo 
pirmasis pirkėjas. Nusipirko pakelį vienkartinių skustuvų, skutimosi kre- 
mą, baltus marškinius, du pusmėnulio formos raguolius, šešias skardinėles 
„Red Bull“ energijos suteikiančio gėrimo ir du pakelius „ProPlus“ tablečių, 
aprūpinančių organizmą kofeinu. 

Aštuntą valandą paskambino Kleo, tačiau išsyk pataikė į jos balso 
paštą ir paliko trumpą žinutę: „Labas, čia Rojus. Atleisk, kad staiga pa- 
kėliau sparnus. Kai galėsi, paskambink. Stipriai spaudžiu glėbyje.“ 

Lygiai penkiolika minučių po aštuonių, kai tik Denisas Pondsas įėjo į 
nedidelį, paprastą kabinetėlį priešais pasitarimų kambarį, Greisas jau jautė- 
si kuo puikiausiai. Nusiprausęs, nusiskutęs ir apsivilkęs kitais marškiniais, 
jis atsigavo, o dvi skardinėlės „Red Bull“ ir keturios „ProPlus“ taip pat 
padarė savo. Kankino vienintelis dalykėlis: deganti nugara, kurią išakėjo 
Kleo. Kai nuėjo į vyrų tualetą ir pažiūrėjo per petį, tiesiog negalėjo pa- 
tikėti, išvydęs ilgus, raudonus ruožus. Jis išsišiepė: buvo verta juos įsigyti. 
Ugnelė ant nugaros — nulis, palyginti su žaizdru pilve, kuris plieskė dėl 
jos. Dieve, ji pamišusi lovoje. 

— Labas rytas, Rojau, — pasisveikino Pondsas. Šiandien jis buvo 
dar labiau išsičiustinęs negu visada: atšukuoti atgal želė sutepti plaukai, akį 
rėžiantis baltais ruoželiais kostiumas, rožiniai marškiniai be apykaklės ir 
mėlynas kaklaraištis, kuris atrodė, lyg būtų pasiūtas iš gyvatės odos. 

Jiedu paspaudė vienas kitam ranką ir susėdo. 

— Atsiprašau, kad taip anksti prikėliau. 

— Nieko tokio, — atsakė Pondsas. — Visada keliuosi su pirmaisiais 
gaidžiais: du maži vaikai, trys šunys. — Jis gūžtelėjo pečiais. — Taigi? 

— Noriu, kad dalyvautum mūsų pusės devynių pasitarime: reikia, 
kad pamatytum vieną filmuotą medžiagą. 

Pondsas pažiūrėjo į jį nelabai entuziastingai. 

— Na, matai... Šį rytą mano grafikas labai suspaustas. Turiu surengti 
spaudos konferenciją dėl Dženės Streton... 

— Apie tai ir kalbama, Denisai, — nutraukė jį Greisas. — Tačiau yra 
ir dar kai kas. Galbūt dar negirdėjai, kad Kemp Taune viena automašina, 
kurią vijosi mūsų brigada, įsirėžė į taksi. 

Pondso veidas ištįso. 

— Ne, negirdėjau. 

— Norėdama sulaikyti tą automašiną viena iš mano geriausių jau- 
nųjų darbuotojų pateko į ligoninę: Sasekso grafystės ligoninės personalas 
dabar kovoja už jos gyvybę. Aš ką tik kalbėjau su jais. Ji atlaikė penkias 
valandas trukusią operaciją, tačiau dar nežinia, kaip bus toliau. Ji rizikavo 
savo gyvybe, norėdama sustabdyti tą sumautą „Ford Transit“. Ar supranti? 
Ji rizikavo savo sumauta gyvybe, Denisai. Jai dvidešimt ketveri. Kitos to- 
kios šaunios ir drąsios jaunos policininkės dar nemačiau. Ji laikėsi įsitvėrusi 
už tos automašinos šono, bandydama sulaikyti ją, o tas šunsnukis rovėsi 
iš vietos ir trenkė ją į prie šaligatvio stovintį automobilį. Ji stengėsi atlikti 
savo darbą, laikytis įstatymo. Ar tu girdi mane? 

Pondsas neryžtingai linktelėjo. 

— Mano darbuotojos gyvybė kabo ant plauko. Tas šunsnukis įtaria- 
masis guli be sąmonės. Niekuo dėtam taksi keleiviui sulaužyta koja. 

— Aš nelabai suprantu, kur tu lenki, — prisipažino Pondsas. 

Greisas atsitokėjo suvokęs, jog kofeinas nuspalvino jo kalbą agresy- 
vumu. 

— Aš lenkiu štai kur, Denisai: noriu, kad C4rgus redaktorius ir visų 
kitų laikraščių, radijo ir televizijos žinių redaktoriai — visi, kurie gali pa- 
sistverti šią istoriją, šiek tiek įjungtų stabdžius. Aš neplanuoju užsiimti su 
visais tais klykaujančiais maitvanagiais, kurie užgriūtų mano kabinetą, 

pasišovę papyškinti į policijos daržą ir sukurpti dar vieną istoriją apie tai, 
kokie, girdi, mes esame nutrūktgalviai, kokią mes keliame grėsmę visuo- 
menei, kai faktiškai stengiamės gelbėti gyvybes, statydami save į pavojų to 
proceso metu. 

— Aš girdžiu, ką sakai, — pasakė Pondsas. — Tačiau tai nelengva. 

— Todėl ir ateini į pasitarimą, Denisai. Parodysiu kai ką, ką pats 
išvydau anksčiau šį rytą. Tada duosiu tau kopiją. Manau, suprasi, jog tai 
kur kas labiau palengvins viską. — Jis vos ne demoniškai nusišypsojo 
Pondsui. 

Jiedu nuėjo koridoriumi į pasitarimų kambarį, į kurį netrukus su- 
gužėjo ir Greiso komanda, ir naujoji brigada, kurią vakar Kriminalinės 
policijos vyresnysis inspektorius Deivas Geiloras sudarė Regio D'Yto nu- 
žudymui tirti. Šiuos abu būrius siejo kelios aplinkybės. 

Greisas nutarė pasinaudoti pasitarimų kambariu ne vien dėl to, kad 
pastarasis erdvesnis: čia ant sienos kabėjo didžiulis plazminis ekranas, prie 
kurio seržantas detektyvas Džonas Rajus, taip pat Greiso iškviestas į pasi- 
tarimą, dabar jungė skreitinį kompiuterį, konsteblio detektyvo Nicholo 
paimtą iš sudaužyto furgono. 

Sėsdamasis priešais išgaubtą Crimestoppers ekraną, tą akimirką Greisas 
jautėsi taip, tarytum jo būrys nesugebėtų sustabdyti nė nusususio autobu- 
so, ir prisiminė, jog šiandien pradeda darbą Kasjanas Pju. Bus labai gražu, 
jeigu jį perkels į Niukaslį, kai jiedu su Kleo vos spėjo užmegzti santykius, 
mąstė jis. Nugrūstų jį į kitą šalies galą. Už trijų šimtų sušiktų mylių. Na, 
jau šito tai jie nesulauks! 

Nė vienas neapsidžiaugs išvydęs keturias minutes trunkantį seansą, 
kurį Greisas rengėsi jiems parodyti. Menkas malonumas pradėti savaitę 
nuo siaubingiausio siaubo filmo. Nepavadinsi jo pirmadienio ryto skanės- 
tu. Jis žinojo, kad imasi šoko taktikos, kad nė vienas vėliau nepaplos jam 
per petį. Paplos ar nepaplos — šiuo metu jam tai mažiausiai rūpėjo. 

Jis pradėjo pasitarimą kaip įprasta: 

— Dabar yra aštuonios trisdešimt, pirmadienis, birželio šešta die- 
na, — paskelbė jis. — Šiandien vyksta šeštasis mūsų pasitarimas dėl 
„Operacijos „Lakštingala“, tai yra, dėl Džeinės, — kuri dar žinoma kaip 


Dženė, — Suzanos Amandos Streton nužudymo tyrimo. Siandien yra 

penktoji diena po jos palaikų radimo. Dabar apibendrinsiu vėliau sekusius 
įvykius. 

Jis paskyrė kelias minutes — daugiausia vyresniojo inspektoriaus 
Geiloro grupės labui — Dženės Streton mirties aplinkybėms apžvelgti, 
visiems vėliau sekusiems tyrimams bei veiksmams ir išvardijo pagrindi- 
nius įvykius: kompiuterio diskelio, per kurį, matyt, Tomas Braisas tapo 
Dženės Streton nužudymo liudytoju, vagystę; išsiaiškinimą, jog Dženė 
Streton, dirbdama advokate stažuotoja, dar prisidurdavo užsiimdama 
prostitucija; ryšio tarp Tomo Braiso ir Regio D'Yto kompiuterių nu- 
statymą; Kelės Brais dingimą; jos vyro dingimą; skreitinio kompiuterio 
radimą furgone, kuris pateko į avariją praėjusią naktį, kas jame buvo ir ką 
jie netrukus pamatys. | 

Dirstelėjęs į laikrodį, Greisas tarė: 

— Kad ir kokius asmeninius planus buvote numatę ateinančių tris- 
dešimt šešių valandų ir keturiasdešimt penkių minučių laikotarpiui, juos 
teks pamiršti. Pasitarimo pabaigoje suprasite kodėl. Dabar prašau kiek- 
vieną pateikti naujausią turimą informaciją. — Jis pažiūrėjo į Normaną 
Potingą. 

— Gal galėčiau paklausti, ar yra kokių naujienų apie Emą Džei- 
nę? — pasidomėjo Potingas. 

— Ne, jos gyvybė tebėra palaikoma aparatais, — trumpai ir šiurkščiai 
atsakė Greisas. — Pasirūpinau, kad į ligoninę būtų nusiųstos gėlės nuo 
mūsų būrio. Ką sužinojai apie tas dvi palydovių agentūras, kuriose buvo 
užsiregistravusi panelė Streton? 

— Vakar vakare, pusę aštuonių, buvau nuvažiavęs paimti oficialaus 
pareiškimo iš gerbiamosios Klaros Porter, tos „BCE-247“ palydovių agen- 
tūros bendrasavininkės. Iš jos tiek naudos, kiek iš ožio pieno. Nieko gera 
nesužinojau. 

— Ojos klientai? 

— Aš užsiimu jos klientais ir jos merginomis, — pasakė Potingas. 

„Garantuoju, kad užsiimi, tu, šunsnuki“, — pagalvojo Greisas ir, 
dirstelėjęs į kitų fizionomijas, tarp jų ir dvi ryšių su šeimomis darbuotojas, 
priskirtas Derekui Stretonui, Megę Kempbel ir Vanesą Riči, suprato, kad 


ir jos tokios pat nuomonės. 

— Kol kas dar nieko nesužinojau. 

— O antroje agentūroje? 

— Ji buvo ką tik užsiregistravusi tenai, todėl jie dar nespėjo paskirti 
jai jokių klientų. 

Greisas pažiūrėjo į savo užrašus. 

— O kaip tas vyras, Entonas, iš „BCE-247“ agentūros, kuris susitiko 
su Džene Streton keturis kartus? 

— Patikrinau tą telefono numerį. Telefonas neregistruotas. Tokių 
galima nusipirkti vos ne kiekvienoje parduotuvėje ar degalinėje. Pirkėjo 
pavardė nežinoma. Nieko neatkasime. 

Greisas padalijo visiems kokį tuziną Dženės Streton nuotraukų, ku- 
riose ji buvo užfiksuota su savo vyruku „Karmos“ bare. Kadangi jos buvo 
nukopijuotos nuo telekamerų nufilmuotos juostos, kokybė buvo nekokia, 
tačiau ir jos, ir to raumeningo susivėlusiais plaukais vyro veidai matėsi gana 
aiškiai. 

— Ši medžiaga nufilmuota penktadienį, gegužės 27 dieną, tą vaka- 
rą, kai panelė Streton susitiko su tuo Entonu trečią kartą. Manau, galime 
daryti prielaidą, jog tai jis. Noriu, kad jos būtų išplatintos visuose šalies 
policijos skyriuose, ir pasistengsime, kad ją parodytų trečiadienio vakaro 
TV laidoje „Kriminaliniai įvykiai“. Kas nors atpažins jį. — Greisas žinojo, 
kad ateityje iškils tapatybės nustatymo klausimas, tačiau kai ateis laikas, jis 
spręs tą klausimą kartu su Valstybinių kaltinimų tarnyba. 

Jis pasisuko į Megę Kempbel ir Vanesą Riči: 

— Jūs sakėte, kad panelės Streton tėvas paskirs atlygį už informaciją? 

— Vakar vakare jis patvirtino, — atsiliepė Megė Kempbel, — kad 
paskirs šimtą tūkstančių svarų už informaciją, kuri padės areštuoti ir nu- 
teisti žudiką. 

— Gerai, — pasakė Greisas. — Tai naudinga: bus patikrintas vienas 
kitas lojalumas. — Jis pažiūrėjo į du naujuosius pareigūnus, kuriuos pasi- 
telkė iš Deivo Geiloro būrio: Donas Barkeris, kuris patiko Greisui, buvo 
kresnas, tvirto sprando, maždaug dvidešimt penkerių metų, papurusiais 
šviesiais plaukais seržantas detektyvas: jo melsvi marškiniai sunkiai suėjo 
ties sagutėmis; antrojo, labai pasitikinčio savimi, daug jaunesnio konsteb- 
lio detektyvo Greisas dar niekada nebuvo matęs. Jis buvo vardu Alfonso 

Zaferonis, turėjo gerą pietų amerikiečio išvaizdą, puikius plaukus ir buvo 
apsirengęs elegantišku, eglute išrašytu sportiniu švarku, ryškiais marški- 
niais ir pasirišęs kaklaraištį. 

— Ar jau bent kiek pajudėta į priekį nustatant, kam priklausė tas 
baltas furgonas? — kreipėsi Greisas į tuodu vyrus. 

Į šį klausimą atsakė Alfonso Zaferonis. Greisui iš karto nepatiko jo 
pasipūtėliška maniera, sakytum, jis buvo skirtas kur kas aukštesniems tik- 
slams, ir kažkokių automašinų tikrinimai jam atrodė per prasta užduotis. 

— Kaip jau žinome, tos firmos adrese tėra nurodyta pašto dėžė Lon- 
done. Aš patikrinau pačią firmą; ji neužregistruota Įmonių registre. 

— O tai reiškia? — paklausė Greisas. 

Zaferonis patraukė pečiais. | 

Iš nuovargio nebebūdamas toks pakantus kaip paprastai, Greisas at- 
kirto jam, specialiai iškreipdamas jo pavardę: pats geriausias būdas, kurį jis 
išmoko per daugelį metų, kai prireikia ką nors pastatyti į vietą. 

— Tai žmogžudystės tyrimas, konstebli detektyve Zabaljoni. Čia mes 
negūžčiojame pečiais — atsakinėjame žodžais. Gal malonėtumėte paban- 
dyti dar kartą? 

Jaunasis konsteblis įdėmiai pažiūrėjo į jį, tarsi ketindamas kažką 
drėbtelėti, tačiau aiškiai apsigalvojo. Jis atsakė šiek tiek nuolankiau: 

— Tai reiškia, sere, kad arba ta firma yra užregistruota užsienyje, arba 
jos pavadinimas netikras. 

— Ačiū. Kitame pasitarime, kuris įvyks pusę septynių, noriu žinoti, 
kuris variantas teisingas. Ir iš kur paimami laiškai, kurie siunčiami į tą pa- 
što dėžę. Gerai? 

Zaferonis niūromis linktelėjo. 2 

„Tu toli nenukeliausi, sūneli, — pagalvojo Greisas. — Kas nors pa- 
trauks už virvutės ir nuplaus tave prakeiktame tualete.“ 

— Ką galite pasakyti apie furgono vairuotojo tapatybę? 

— Jis jau atgavo sąmonę maždaug prieš dešimt minučių, Rojau, — 
pasakė Donas Barkeris. — Nieko nerasta nei jo kišenėse, nei furgone. Jis 
neatrodo anglas — ko gero, atvykęs iš Centrinės Europos. Eisiu pas jį iš- 
kart po pasitarimo. 

— Gerai, — pasakė Greisas ir atsisuko į Potingą. — Šiandien tau kita 

užduotis, Normanai: turi baigti lankyti visus didmeninius sieros rūgšties 
tiekėjus šiame rajone. 

— Baigsiu, — atsakė Potingas. 

Greisas kreipėsi į Niką Nicholą: 

— Primink man, Nikai, kada mes susitinkame su Kriminalinio sky- 
riaus inspektoriumi iš Vimbldono? 

— Pusę dvyliktos, sere. 

— Ir teiraujiesi visuose šalies policijos skyriuose, gal kokia nors 
žmogžudystė buvo susijusi su vabalu skarabėju? 

— Taip, užsiimu tuo, sere. 

— Užteks mane seruoti, po perkūnais, gerai? 

Konsteblis detektyvas nukaito. 

Greisas pasigailėjo užsipuolęs jį. Jam nederėjo taip atžariai kalbėtis 
nė su vienu. Reikėjo tvardytis pačiam, susizgribo jis. Apžvelgė būrį ir nu- 
sišypsojo. 

— Gerai, dabar pamatysime trumpą filmuką. Atsiprašau, kad nėra 
kukurūzų spragėsių. 

Pasigirdo nedarnus juokas. 

„Kai pamatysite viską, jau neberūpės triaukšti kukurūzų spragėsius, ga- 
lėsite džiaugtis, kad pusryčiai nelipa per viršų“, — galvojo jis sau, duodamas 
ženklą seržantui detektyvui Rajui išskleisti žaliuzes ir paleisti vaizdajuostę. 

Kol Rajus darbavosi su žaliuzėmis, Greisas pasakė: 

— Šis videoklipas buvo rastas skreitiniame kompiuteryje, kurį pra- 
ėjusią naktį ištraukė iš „Ford Transit“. Standusis diskas išimtas ir atiduotas 
apsaugai į Moderniųjų technologijų nusikaltimų skyrių kaip įkaltis. Čia 
matysite jo kopiją. 

Džonas Rajus paspaudė mygtuką paleisdamas juostą. Greisas pritem- 
dė šviesas. 


Ekrane pasirodė: 


SKARABĖJO PRODUKCIJA 
Čia yra speciali dovanėlė visiems mūsų klientams: 
„VONIA REGIUI!“ 
Šitas vyras yra nuteistasis pedofilas. Mėgaukitės!“ 

Netrukus šiek tiek kretanti, rankose laikoma kamera plačiai aprėpė 
visą mažytį, gana senamadišką avokado spalvos vonios kambarėlį. Kamera 
stabtelėjo ties vonia. Tada pasirodė figūra, apsirengusi, rodės, chemiškai 
atspariu apsauginiu kostiumu, su pirštinėmis, batais, kvėpavimo aparatu ir 
kauke. Ji įėjo atbulomis ir kažką nešė. 

Po sekundėlės išryškėjo, kad tai buvo nuogo vyro kojos, surištos 
virve. 

Antrasis vyras lygiai tokia pat apsaugine apranga ir su patamsinto 
stiklo kauke laikė nuogąjį vyrą, Regį D'Yrą, už pečių. 

Jie įkėlė jį į tuščią vonią. 

Tas didelis, vaikišku veidu, išretėjusiais plaukais ir glebiu kūnu vyras 
blaškėsi vonioje tarsi į krantą išmesta žuvis. Veidas iškreiptas siaubo. Tačiau 
jis negalėjo prakalbėti, nes kažkas buvo įkišta į burną ir ant viršaus užkli- 
juota lipni juosta. Rankos pririštos prie kūno. Jis tegalėjo rangytis, kilnotis 
ant šlaunų ir beprotiškai muistyti galvą. Akys išvirtusios, maldaujančios. 
Menkutis, laibas penis, apsuptas susivėlusių plaukų kuokšrelio, plakėsi 
tarp plikų kiaušiukų. 

Vyrai išėjo ir grįžo nešini didele juodo plastiko statine, kokiose lai- 
komi chemikalai. Greisas sumetė, jog joje galėjo tilpti apie dešimt galonų. 
Ant statinės nesimatė jokių užrašų. 

Dabar Regis D'Ytas daužėsi taip stipriai, jog atrodė, kad kaipmat iš- 
šoks iš vonios. 

Vyrai padėjo statinaitę ant grindų. Tada vienas laikė D'Ytą, o kitas 
išsiėmė laido gabalą, apsuko jį du kartus aplink jo kaklą ir pririšo prie 
rankšluosčiui skirto skersinio, kuris buvo aukštai ant sienos virš jo galvos. 
Tada įtempė laidą. 

D'Yto akys išvirto dar labiau. Po kelių sekundžių jo kūnas jau nebe- 
siblaškė, bet buvo apimtas konvulsijų. 

Tie du vyrai šiaip taip patraukė jį aukštyn. Dabar jis gulėjo pusiau- 
sėda. Jie pataisė laidą taip, kad šis nebesmaugtų jo, bet prilaikytų, nors ir 
rėžėsi jam į kaklą. 

Nematoma ranka numetė ant jo krūtinės besiraitantį skarabėją. Tas 
padarėlis beveik komiškai nurėpliojo atbulas ir apsistojo ant D'Yto genita- 
lijų. Pradėjo įsitaisyti geriau, tačiau nesuspėjo. 


SKARABĖJO PRODUKCIJA 323 


Abu vyrai negaišdami pakėlė statinę ir, stengdamiesi neužstoti kame- 
ros, užpylė gerą galoną skysčio (Greisas žinojo, kad ten buvo sieros rūgštis) 
tiesiai ant D Yto lytinių organų. 

Pakilo garas. 

Greisui dar nebuvo tekę matyti, kad kūnas taip kratytųsi ir iškryptų iš 
skausmo, kaip to nelaimėlio D'Yto. Galva daužėsi į šonus, tarytum jis būtų 
siekęs, kad viela perpjautų miego arteriją. Akys lipo ant kaktos. Greisas 
vogčia nužvelgė savo kolegų veidus. Pondsas sėdėjo užsiėmęs ranka burną. 
Visi kiti buvo lyg apmirę. 

Jis pažvelgė į ekraną. Vyrai jau baigė tuštinti statinę. Netrukus D Yto 
kūnas liovėsi judėti. Kambarėlyje pakibo cheminių garų miglelė. 

Ekranas pajuodo. Tada pasirodė: 


DIDŽIAI BRANGINAMAS KLIENTE, tikimės, 

kad jums patiko mūsų mažytė dovanėlė. Nepamirškite 
prisijungti antradienį 21 val. 15 min. — pamatysite 
mūsų kitą Didįjį Atrakcioną: vyrą ir jo žmoną. Tai mūsų 
pats pirmasis PORINIS ŽUDYMAS!“ 


Greisas vėl įjungė šviesas. 

Matydamas Alfonso Zaferonio kreidos baltumo veidą, Greisas spėjo, 
kad šis jaunasis konsteblis ilgam pamirš aroganciją. Ir pats neprisiminė, 
kad per visus savo darbo metus būtų sėdėjęs tokioje tyloje, kuri užgulė 
pilną žmonių kambarį. 

Denisas Pondsas spoksojo į tolį išsprogusiomis akimis, tarsi būtų ką 
tik išgirdęs, jog dabar atėjo jo eilė atsidurti toje vonioje. 

Tylą nutraukė ne kas kitas, o Normanas Potingas. Kostelėjęs jis tarė: 

— Ar turime suprasti, kad čia yra mėgėjiškas siaubo fimas, Rojau? 

— Aišku, tai ne vaizdeliai iš jo sumauto šeimos albumo, — užriau- 
mojo ant jo Glenas Brensonas, 


324 PETER JAMES 


Nepasigirdo jokio kikenimo. Nieko. Viena moteris tiesiog spoksojo į 
stalą, tarsi bijodama, kad pakėlusi akis išvys tęsinį. 

— Denisai, — kreipėsi Greisas, — turėsi pasidaryti kopiją savo kom- 
piuteryje ir nueiti pas C4rgus redaktorių. Nerodyk jam visko, tačiau leisk 
suprasti, su kuo turime reikalą. Noriu, kad jis įdėtų abiejų Braisų nuo- 
traukas pirmajame šio vidurdienio laikraščio puslapyje. Turime pusantros 
dienos, per kurias privalome surasti šiuos žmones. Ar visi supratote? Kad 
dabar juos žudys ir filmuos? 

Brensonas giliai įkvėpė ir visu garsu iškvėpė. 

— O, žmogau, kas gali žiūrėti šitokį šūdą? 

— Daugybė paprastų žmonių su nesveika mąstysena, — pasakė 
Greisas. — Gali būti kas nors iš čia sėdinčiųjų, gali būti jūsų kaimynas, 
jūsų gydytojas, santechnikas, vikaras ar jūsų hipotekos brokeris. Tie patys 
žmonės, kurie pristabdo savo automobilius tam, kad paspoksotų į avarijas 
keliuose. Vujaristai*. Kiekvienas nešiojame savyje po tokį krislelį. 

— Tik jau ne aš, — pareiškė Brensonas. — Negalėčiau žiūrėti tokio 
šlamšto. 

— Ar nori pasakyti, kad mes visi esame potencialūs žudikai? — su- 
nerimo Nikas Nicholas. 

Greisas prisiminė, ką kartą vėlai vakare bare jam pasakė psichologas, 
sudarinėjantis žodinius nusikaltėlių portretus. Tąkart Jungtinėse Valstijose 
vyko kriminalistų suvažiavimas, kuriame jis skaitė paskaitą apie mėgėjiš- 
kus smurto filmus. „Visuose mumyse glūdi gebėjimas žudyti, tačiau tik 
labai mažas procentas iš mūsų sugeba gyventi įvykdęs žmogžudystę. Tačiau 
daugelis mūsų tiesiog smalsauja: norėtume patirti tai netiesiogiai. Tokie 
mėgėjiški smurto filmai ir pasitarnauja tam, kad galėtum patirti žmogaus 
žudymą. Pagalvokite apie tai, — kalbėjo jis. — Normalūs žmonės šiaip jau 
neturi galimybės iš tiesų ką nors nužudyti.“ 

— Aš būčiau mielai nudėjęs savo uošvę, — pareiškė Potingas. 

— Ačiū, Normanai, —-nutildė jį Greisas, kol tas dar nepratęsė savo 
minties. Tada jis atsisuko į Gleną Brensoną. — Tomas Braisas išvažiavo iš 


namų „Renault Espace“ automobiliu vidurnaktį. Tuo metu kelyje būna ne 


* Žmonės, patiriantys malonumą žiūrėdami erotines scenas. 

kažin koks judėjimas. Mes nežinome, kurlink jis važiavo. Nežinome, kiek 
bakelyje buvo benzino. Noriu, kad tučtuojau atšauktum Dženės Streton 
galvos paieškas ir permestum policininkus — ir iš Specialiojo būrio, ir 
visuomenininkus — apžiūrėti kiekvieną apsaugos telekamerą — policijos, 
civilines, degalinėse ir panašiai — trisdešimties mylių spinduliu aplink 
miestą. 

— Bus padaryta. 

Jis vėl grįžtelėjo į seržantą detektyvą Barkerį: 

— Donai, noriu, kad kas nors peržiūrėtų visus Regio D'Yto asmeni- 
nius popierius: banko ataskaitas, kreditinių kortelių ataskaitas. 

— Kažkas jau tuo užsiima. 

— Gerai. 

Greisas pasižiūrėjo į laikrodį. Pusę dešimtos jis turėjo prisistatyti pas 
Alisoną Vosper ir dešimtą valandą kažkokiu būdu atsidurti kitame miesto 
gale, kur buvo paskyręs susitikimą. 

— Pasimatysime pusę septynių vakare. Ar visi žinote, ką turite pa- 
daryti? Bus daugiau klausimų? 

Dažniausiai jų būdavo aibės. Šį rytą — nė vieno. 

Pasigirdo telefono skambutis. Atsiliepė jo sekretorė ir netrukus per- 
davė ragelį Glenui Brensonui. Visi įbedė į jį akis, tarsi nujausdami svarbią 
žinią. 

Brensonas paprašė skambinusįjį luktelėti ir, uždengęs ranka mikro- 
foną, pasakė: 

— Braisų „Renault Espace“ rastas Bolnyje, kelelyje į sodybą, išsukus 
iš A23 greitkelio. 

— Tuščias? — paklausė Greisas, nors ir taip žinojo atsakymą. 


— Sudegintas. 

Kaip visada Alisona Vosper buvo išsipusčiusi. Ir kai Greisas įžengė į 
jos kabinetą lygiai 9 valandą 30 minučių ryto, kaip visada jam ėmė drebėti 
kinkos. Ji varė jam baimę. Jį veikė tos prakeiktos moters visa ėdanti manie- 

ra ir valdžia jam. Negelbėjo ir jo žinojimas, kad ji kirs jam savo naujuoju 
slaptu ginklu — Kriminalinio skyriaus vyresniuoju inspektoriumi Kasjanu 
Pju. 

Ji sėdėjo už ypatingai tvarkingo rašomojo stalo, skleisdama aštrų, bet 
ne seksualų kvepalų aromatą. Apsivilkusi juodu švarku, kuris tik dar labiau 
platino jos pečius, ir dramblio kaulo spalvos palaidinuke su nėriniuota 
apykakle. Greisas tikėjosi išvysti perkūnus svaidantį veidą, todėl nustebo, 
kai policijos viršininko pavaduotoja pasitiko jį su šypsena. Atsukusi mine- 
ralinio vandens buteliuko kamštelį, ji gana elegantiškai gurkštelėjo. 

— Labas rytas, Rojau. — Balsas buvo netgi širdingesnis už šypseną. 
Ji mostelėjo į vieną iš puikių, karalių Jurgių epochos raižytų kėdžių, kurios 
stovėjo priešais jos stalą. — Sėskis. 

„Dar vienas geras ženklas, — nutarė jis. Retai kada sulaukdavai pa- 
sūlymo sėstis tokių susitikimų metu. — O gal velniškai blogas?“ 

Vis dar šypsodamasi, nes šiandien buvo aiškiausiai maloniai nusi- 
teikusi, ji tarė: 

— Na, tai kol kas operacija „Lakštingala“ atrodo trupučiuką panaši 
į hasko. 

— Aš... aš taip ne... 

Ji kilstelėjo ranką, užčiaupdama jį. 

— Vis dar neturite įtariamojo. Nesuradote aukos galvos. Vienas 
potencialus liudytojas nužudytas, kiti du dingę. O praėjusią naktį tavo 
komanda vėl įsitraukė į greitaeigį persekiojimą, kuris baigėsi rimta avari- 
ja. — Stebuklas, kad ji tebesišypsojo, tačiau šiluma dingo. 

Greisas linktelėjo galvą. 

— Einasi ne taip, kaip norime, — pripažino jis. — Reikia sėkmingo 
lūžio. 

Ji užsuko buteliuko dangtelį. Už lango buvo puikus rytas, tačiau 
kambarys atrodė tamsus ir slogus. 

— Tu naudojiesi didžiuliais resursais. Būtų gerai, kad galėtum pa- 
teikti man rezultatą, tačiau, regis, sulaukiu vien padėties pablogėjimo. Kur 
dabar esame? 


Greisas ją skubiai informavo. Užbaigęs laukė, ko ir tikėjosi sulaukti: 

geriausiu atveju ji prikabins jam Kasjaną Pju tolesniam tyrimui; blogiau- 
siu — nušalins ir vietoj jo pastatys Pju. Labai nustebo, nieko panašaus 
nesulaukęs. 

Ji ištraukė iš amonitinio laikiklio plonytį juodą tušinuką ir susimąs- 
čiusi baksnojo juo į bloknotą. 

— Realiai jūs turite mažiau laiko negu iki penkiolikos po devynių 
rytoj vakare, tiesa? Jeigu tie asmenys rengiasi nužudyti ponus Braisus ir 
perduoti medžiagą savo Klientams, jie tai atliks gerokai anksčiau. Iki to 
laiko jie jau gali būti nebegyvi. 

— Žinau. 

Sekė trumpa tyla. Greisas sėdėjo nudelbęs akis, jausdamas Vosper 
žvilgsnį. Pakėlęs galvą išvydo jame supratimą. Tegul ji ir jautė jam antipa- 
tiją, vis dėlto bent buvo pakankamai profesionali suvokti, — ir pripažinti, 
— kad dėl visų problemų, susijusių su šiuo tyrimu, kaltas ne jis. Tačiau jį 
glumino tai, kad Vosper dar neužsiminė apie Kasjaną Pju. Kodėl ji delsė? 

Jis labai atsargiai paklausė: 

— Ar... a... ar šiame susirinkime dalyvaus ir Kasjanas? Jūs norėjote, 
kad susitikčiau su juo šį rytą. 

— Tiesą sakant, ne, nedalyvaus, — atsakė ji. Ir vėl pradėjo taukšėti 
tušinuku į bloknotą, vis greityn, greityn, tarsi nejausdama, ką daro. 

— Gerai, — pasakė jis, apimtas palengvėjimo, tačiau spėliodamas, 
kodėl ji pakeitė nuomonę. Ir čia pat sužinojo. 

— Praėjusią naktį Kriminalinio skyriaus vyresnysis inspektorius Pju 
pateko į autoavariją. Jis guli ligoninėje: lūžo koja. 

Greisas nepatikėjo ne tik savo ausimis, bet ir akimis. Ji vėl šypsojosi. 
Atvirai kalbant, menkutė ta šypsenėlė, tačiau vis viena šypsena. Šypsojosi 
pranešdama, kad jos globotinis po avarijos buvo nekokios būklės. 

— Gaila, — ištarė Greisas. — Kas atsitiko? 

— Praėjusią naktį jis važiavo taksi Braitono centru. Ir susidūrė su 
furgonu, kurį vijosi policija. 

Dabar ir Greisas išsišiepė — tiesiog nebegalėjo susivaldyti. Juodasis 
humoras. Šiame darbe kiekvienam taip galiausiai nutinka. 


* 

Po susitikimo su Alisona Vosper sėdęs į automobilį, Greisas iš karto 
paskambino į Karališkąją Sasekso grafystės ligoninę norėdamas sužinoti, 
ar furgono vairuotojas jau atgavo sąmonę. Šiuo metu tas žmogus buvo 
didžiausia jų viltis bandant prisikasti iki Braisų pagrobėjų. 

Beveik vienintelė sumauta viltis. 

Išskyrus dar vieną šansą. 

Jis nuvažiavo į Braisų namus, kur konsteblį detektyvą Vilingemą 
buvo ką tik pakeitusi konsteblė detektyvė Linda Baklėj. Ji paklausė Greisą, 
ar dar buvo kokia prasmė sėdėti tame name. Juk nebeliko nieko kita daryti, 
tik šerti šunį. Jis patarė pabūti dar kelias valandas, nes gali pasirodyti To- 
mas Braisas. Nors nepanašu, kad taip būtų, niūriai pagalvojo Greisas. 

Jis užlipo į Braisų miegamąjį ir netrukus grįžo atgal. Prieškambaryje 
stovinti aviganė keistai pažiūrėjo į jį, tarsi suprastų, kad tiktai jis galėjo su- 
grąžinti jos šeimininkus namo. 

Nors ir labai skubėjo, Greisas sekundėlę pritūpė prie šuns ir paglostė 
galvą. 

— Ei, — kalbėjo jis, — nesirūpink. Aš juos parvesiu. Kaip nors. 
Gerai? — Žvelgdamas į didžiules rudas šuns akis, akimirką, tik vieną trum- 
putę akimirką, jis pajuto, kad ši puiki būtybė iš tiesų suprato jo žodžius. 

Gal iš nuovargio, gal dėl streso jo mintys pynėsi, tačiau išėjus iš namo 
ir skubiai važiuojant į tolimiausią rytinį miesto galą jį tebelydėjo, perse- 
kiojo ta šuns išraiška. Aviganė buvo tokia nuliūdusi, tokia pilna vilties. 
Ir vieną akimirką pagalvojo, kad viską daro ne vien dėl ponų Braisų ir jų 
vaikų, bet ir dėl jų šunelio. 

Tomas prabudo krūptelėdamas. Galvą plėšė skausmas, labai norėjosi 
šlapintis. Pirmiausia jis pagalvojo, kad dingo elektros šviesa. Dažniausiai 
nebūdavo taip tamsu: neoninės gatvių lempos nušviesdavo miegamąjį 
oranžine spalva. 

Ir kur, po perkūnais, jis gulėjo? Kieta kaip ant akmenų... 

Ir tada tarsi koks šliuzas atsivėrė ir užvertė jį šaltu vandeniu: jis ne- 
aiškiai prisiminė kažką, kažką labai negero. 

O, šūdas, negera. 

Dešinę ranką gėlė. Jis pabandė ją pakelti, tačiau nepajėgė. „Matyr, 
nugulėjau, — sumetė jis, — nutirpo.“ Jis pabandė dar kartą. Tada pajuto, 
kad ir kairiosios nepajėgia pakelti. | 

Ir kojų. 

Kažkas badė dešinę šlaunį. Skaudėjo žandikaulį, burna buvo suke- 
pusi. Jis pabandė prakalbėti ir pašiurpo, kai nepavyko išspausti nė žodelio. 
Kai suvibravo gomurys, tepasigirdo kažkoks slopus garsas. Kažkas veržė jo 
burną, kietai veržė visą veidą taip, kad'net skruostai įdubo. Ir tada jis sudre- 
bėjo, nes prisiminė žodžius. Praėjusią naktį kompiuterio ekrane: „...Eik iš 
namo, sėsk į Kelės automobilį, važiuok į šiaurę A23 London Roudo keliu 
ir lauk, kol ji tau paskambins...“ 

Jis tiksliai taip ir padarė. Dabar Tomas viską prisiminė. Važiavo A23 
keliu. Kažkas paskambino ir liepė sustoti šalutinėje kelio juostoje. 

O dabar — čia. 

O Kristau, o Dieve, o švenčiausias Jėzau Kristau, kur jis atsidūrė? Kur 
Kelė? Ką, po perkūnais, jis padarė? Kas, po perkūnais... 

Netikėtai ištryško šviesa: kažkur netoliese pasirodė geltonas ruožas: 
Tarpduris. Pro jį įėjo žmogysta, nešina stipriai šviečiančiu prožektoriumi, 
kurio spindulys sutviksėjo it veidrodis. 

Sulaikęs kvapą Tomas stebėjo besiartinančią žmogystą. Šokčiojantis 
šviesos spindulys išryškino sandėlį, prikrautą masyvių plastikinių ir meta- 
linių statinių, kuriose galėjo būti kuras ar chemikalai. 

Kai žmogus priartėjo, Tomas išvydo nutukusį vyrą palaidais, atviru 
kaklu marškiniais; žele sutepti plaukai buvo suimti į trumpą uodegėlę. 
Ant kaklo kabančios grandinės gale kadaravo didžiulis medalionas. Tomui 
buvo per tamsu geriau įžiūrėti veidą, tačiau atrodė, kad jam netoli šešias- 
dešimties. 

Tada aštrus šviesos spindulys taip tvykstelėjo tiesiai jam į akis, jog 
Tomas kietai užsimerkė, išsigandęs, kad nepradegintų jo tinklainės. 

Vangiai nutempdamas žodžius lyg tikras Luizianos gyventojas, vyras 
paklausė taip nuoširdžiai, tarsi tikėtųsi atsakymo: 

— Tai manai esąs didvyris, pone Braisai? 

Nežinodamas, ką pasakyti, o ir neįstengdamas prasižioti, Tomas ty- 
lėjo. 

Jis pajuto, kad šviesa nukrypo nuo jo veido, ir atsimerkė. Vyras tu- 
pėjo priešais jį, ištiesė rankas prie Tomo veido ir vienu mostu stipriai trūk- 
telėjo jas atgal. Tomas suriko. Skausmas buvo didžiulis. Iš pradžių atrodė, 
kad jam nuplėšė pusę veido. 

Prieš jo akis kadaravo lipni juosta. Dabar jis galėjo pajudinti žandi- 
kaulį, praverti lūpas, kalbėti. 

— Kur mano žmona? — iš karto paklausė Tomas. — Kur Kelė? Pra- 
šau, pasakykite, kur ji. 

Vyras nukreipė prožektorių į kitą patalpos pusę. Tomo širdis vos ne- 
plyšo, kai netoliese išvydo Kelę, kurią buvo palaikęs į ritinį susuktu kilimu. 
Ji gulėjo ant žemės surišta, supančiota, ant kulkšnies — apkaba, nuo ku- 
rios grandinė tįso iki ant sienos kabančio žiedo. Burna užklijuota tokia pat 
plačia juosta, akys maldaujamai žvelgė į jį. 

Iš įsiūčio Tomas norėjo užklykti ant to nusipenėjusio šliužo, tačiau 
susivaldė ir bandė mąstyti blaiviai, suprasti, kas atsitiko, koks prakeiktas 
košmaras juos užgriuvo. 

— Kas jūs? — paklausė jis. 

— Tu per daug klausinėji, — pareiškė tas vyras. — Nori vandens? 

— Noriu žinoti, kodėl čia atsidūriau. Kodėl mano žmona čia. 

Vietoj atsakymo vyras nusisuko ir nuėjo pranykdamas šešėliuose. 

— Kele! — šūktelėjo Tomas. — Kele, kaip tu? 

Jis jau nebegalėjo jos matyti. Ir negirdėjo jos balso. 

— Kele, brangioji! 

— Užčiaupk srėbtuvę, — pasigirdo nutukėlio balsas. 

„Ne, neužčiaupsiu!“ — norėjo surikti Tomas. Vieną sekundę jį sting- 
dė baimė, o kitą jau užplūdo siutas. Kaip šitas šunsnukis drįso laikyti Kelę 
surištą? Ir jį patį. 

„Rytą turiu pačią svarbiausią prezentaciją savo darbe. Ji galėtų išgel- 
bėti mano verslą. O aš negaliu ten būti per tave, tu riebus... 

Rytą? 

Ar dabar rytas?“ 

Praeities įvykiai grįžo atmintin lyg pamažu renkami ir tvarkingai 
sudedami atgal popieriaus lapai, kuriuos vėjo šuoras buvo išblaškęs po 
kambarį. 

Kelė dingo. Jos automobilis sudegė. Vėliau jis vykdė elektroniniu paš- 
tu gautą nurodymą. O dabar ji surišta guli kitapus patalpos. 

Jis prisiminė kompiuterio ekrane matytą merginą vakarine suknele, 
kaukėtą vyrą, stileto ašmenis. 

Skausmas varstė šlapimo pūslę. 

— Prašau, — šūktelėjo jis, — man reikia nusišlapinti. 

— Niekas netrukdo, — atsiliepė iš tamsos amerikietis. 

Tomas pasivertė ant šono. Tas vyras buvo pasilenkęs prie Kelės: plėšė 
juostą nuo jos burnos. Tomas krūptelėjo nuo to garso. 

Ji iš karto užklykė ant storapilvio: 

— Apsišik! Apsišik, tu šunsnuki! 

— Elkis gražiau, kaip tikra dama: žmonės norės matyti damą. Gal 
norėtum dar lašelio degtinės? 

— Apsišik! 

„O Dieve, Kelė!“ Buvo taip gera girdėti jos balsą, žinoti, kad ji gyva, 
kad laikėsi tvirtai, nepasidavė. Tačiau tokioje situacijoje tai negelbėjo. 

Jis įrempė šlaunis, pilvo raumenis, stengdamasis bent kiek apmalšinti 
skausmą šlapimo pūslėje. Aišku, tie senio žodžiai negalėjo reikšti, jog jis 
turėjo nusilengvinti ten, kur gulėjo? 

— Kele, brangioji? — šūktelėjo Tomas. 

— Liepk tam sušiktam šunsnukiui mus paleisti iš čia. Man reikia 
Džesikos ir Makso. Aš noriu savo vaikų. LEISK MAN EITI, PO PERKŪNAIS! 

— Ar nori, kad vėl užklijuočiau juostą, ponia Brais? 

Ji apsivertė ant pilvo ir gulėjo isteriškai raudodama. Tomas jautėsi 
apgailėtinai, toks niekam tikęs, visiškai, visiškai niekam tikęs. Juk turėjo 
būti kažkokia išeitis, juk jis galėjo ko nors griebtis. Ko nors. O Dieve, 
ko nors. 

Skausmas pūslėje buvo toks nepakeliamas, kad jis net nebegalėjo 
protauti, galva skilo pusiau. Prožektoriaus šviesa vėl judėjo. Tomas pa- 


matė šimtus tamsių statinių, sukrautų iki lubų, tokių milžiniškų sumautų 

statinių, o ant daugumos užklijuotos etiketės, žyminčios jose pavojingą 
medžiagą. Ir buvo velniškai šalta. Vėsiame ore tvyrojo rūgštoka smarvė. 

„Kur, po velnių, mes atsidūrėme?“ 

— O, Tomai, daryk ką nors! — suspiegė ji. 

— Tau reikia pinigų? — šūktelėjo Tomas seniui. — Ar tau jų reikia? 
Aš sukrapštysiu visus, kiek tik galėsiu. | 

— Ar tai reiškia, kad nori užsisakyti? 

— Užsisakyti? — pakartojo Tomas apsidžiaugęs, kad bent pagaliau 
sulaukė atsakymo. Užmegzk pokalbį, įtikinėk jį, stenkis rasti... 

— Ar norėtum užsisakyti, kad paskui galėtum pasižiūrėti į save ir į 
savo žmoną? — Amerikietis nusijuokė: — Čia tai bent! 

Tomas mažumėlę pagyvėjo. 

— Taip, padarysiu, ką tik nori ir kiek tik nori! 

Šviesa vėl žybtelėjo jam į akis. 

— Nesusigaudai, asilėli, ar ne? Įdomu, kaip galėtum pamatyti save? 

— Aš... aš... nežinau. | 

— Esi daug žioplesnis negu maniau. Nori sumokėti, kad tu ir tavo 
tuščiagalvė girtuoklėlė galėtumėte pamatyti, jog mirę atrodote gerai? 

Sėdėdamas už vairo Rojus Greisas be perstojo kalbėjo telefonu: pasi- 
teiravo apie Emos Džeinės būklę, skambino kiekvienam savo būrio nariui 
klausinėdamas apie darbų eigą ir iš paskutiniųjų spausdamas juos. 

Jis važiavo į rytus pajūrio keliu pro elegantiškus Regentystės stiliaus 
fasadus Kemp Taune, pro atvirus laukus, per aukštas kalvas, pro neogoti- 
kos stiliaus „Roedean“ mergaičių mokyklos rūmus ir pro meniškos apdai- 
los pastatą, kuriame buvo įsikūrę Šv. Danstano aklųjų namai. 

Penkiolika minučių po devynių rytoj vakare. 

Ta valanda buvo įsirėžusi į jo sąmonę. Dabar buvo rytas, penkiolika 
minučių po dešimtos, pirmadienis. Tiktai trisdešimt penkios valandos iki 
tos laidos internete, o kiek laiko, kol bus nužudyti Braisai? 


Dženė Streton turėjo nuvežti katiną pas veterinarą pusę septynių 

vakare, tačiau ji vėlavo ir išvažiavo iš jo maždaug 19 val. 40 min. Tarp to 
laiko ir 21 val. 15 min., kai Tomas Braisas sakė pamatęs ją kompiuteryje, ji 
buvo nužudyta ir vaizdo įrašas perduotas internetu. Jeigu dabar jie laikysis 
to paties grafiko, galbūt Braisai bus gyvi iki rytojaus, iki 19 val. 30 min. 
Šiek tiek ilgiau negu trisdešimt tris valandas. 

O kol kas nėra jokių apčiuopiamų pėdsakų. 

Tos trisdešimt trys valandos — pragariškai trumpas laiko tarpas. 

Tada jis šyptelėjo: prisiminė ligoninėje gulintį Kasjaną Pju. Gryna 
ironija. Neįtikimas sutapimas. Alisona Vosper pamatė visą komiškumą ir 
atskleidė jam savo nuostabiąją pusę — žmogiškąją pusę. Svarbiausia (jis Ži- 
nojo, kad negera taip galvoti, bet nieko negalėjo sau padaryti) jam nė kiek 
neskaudėjo galvos dėl to žmogelio. 

Jam buvo gaila niekuo nekalto taksi vairuotojo, bet tik ne šikniaus 
Kasjano Pju, kuris atvažiavo į Braitoną ką tik gavęs paaukštinimą ir nu- 
siteikęs nugvelbti jam iš panosės duonos kąsnį. Aišku, problema niekur 
nedingo, tačiau vyrukas bent kiek užtruks dėl to lūžio. 

Jis pravažiavo gražų, istorinės reikšmės Rotingdino kaimelį, užtūpusį 
ant stataus skardžio, kilo aukštyn, vėl leidosi, vėl kilo, pralėkė pro išdrikusį 
pokario meto Soltdyno priemiestį, tada — į Pisheveną, netoli tos vietos, 
kur gyveno Glenas Brensonas ir kur žuvo Dženė Streton. 

Išsuko iš pakrantės kelio į kalvotų gatvių labirintą, prikimštą vie- 
naaukščių namukų ir nedidelių pavienių namų, sustojo priešais mažą, gana 
apleistą vienaaukštį, prie kurio ilsėjosi aptriušęs turistinis furgonas. 

Jis baigė pokalbį su Normanu Potingu, kuris, rodės, buvo gerokai 
pasistūmėjęs į priekį ieškodamas sieros rūgšties tiekėjų, sunaikino dar vie- 
ną „Red Bull“ buteliuką ir dar dvi „ProPlus“ tabletes, nupėdino trumpu 
takučiu, apstatytu darželio nykštukais, ir įėjęs į verandą pro nejudančius 
vėjinius varpelius nuspaudė durų skambutį. 

Duris atidarė miniatiūrinis laibutis vyras, gerokai įkopęs į aštuntą 
dešimtį ir nepaprastai panašus į kai kuriuos nykštukus, pro kuriuos Greisas 
ką tik praėjo. Jis buvo su ožio barzdele, ilgi, žili plaukai surišti į uodegą, 
apsirengęs kaftanu ir kombinezonu, o ant auksinės grandinės puikavosi 
medalionas su senoviniu simboliu. Senukas džiugiai pasitiko Greisą, stver- 


damas jį už rankos ir meiliai žiūrėdamas į jį tarsi į seniai prarastą draugą. 

— Kriminalinio skyriaus vyresnysis inspektorius Greisas! Kaip malo- 
nu šitaip greitai vėl tave išvysti! — klegėjo jis aukštu, rėžiančiu balsu. 

— Ir man malonu, drauguži. Atleisk, kad aš taip vėlai. — Greisas 
kreipėsi į jį vos prieš savaitę: tada Freimas neabejotinai padėjo jam išgelbėti 
nekalto žmogaus gyvenimą. 

Haris Freimas spaudė jo ranką tokia jėga, kuri visiškai neatitiko nei jo 
metų, nei sudėjimo. Žalios akys gręžte gręžė. 

— Ir kam gi turiu būti dėkingas už tokį malonumą šį sykį? Užeik! 

Greisas nusekė paskui jį siauru koridoriuku, kuris buvo apšviestas 
silpna lempute, įsukta į kabantį žibintą, ir dekoruotas jūreiviška tematika. 
Pagrindinis objektas — ant sienos pritvirtintas didžiulis varinis iliumina- 
torius. Po to jis pateko į svetainę, kurioje lentynos buvo prigrūstos laivelių 
buteliuose. Paprasto trijų dalių baldų komplektėlio atramos apklotos ap- 
dangalais, televizorius išjungtas, prie lango — apvalus ąžuolinis stalas ir 
keturios medinės kėdės. Ten Ereimas ir nusivedė jį. Kaip ir kiekvieną kartą 
užėjęs, Greisas atkreipė dėmesį į bevertį Anne Hathaway pirkelės fotoats- 
paudą ir įrėmintą epigrafą: „Bent kartą išplėtota mintis niekada nebegrįš į 
pradines dimensijas.“ 

— Arbatos? 

— Ne, ačiū, — atsisakė Greisas, nors ir būtų mielai išlenkęs puode- 
lį. — Labai skubu. 

— Gyvenimas — ne lenktynės, vyresnysis inspektoriau Greisai, 
jis — šokis, — švelniai papriekaištavo Haris Freimas. 

Greisas nusišypsojo. 

— Pasistengsiu nepamiršti. Vasaros pokylyje įsirašysiu tave į kortelę 
lėtam valsui. — Jis atsisėdo prie stalo. 

— Na? — Haris įsitaisė priešais. — Gal kartais arvažiavai čia dėl tos 
vargšės merginos, kurią praėjusią savaitę rado negyvą Pishevene? 

Haris Freimas buvo mediumas ir aiškiaregys, be to, dar ir požeminio 
vandens ieškotojas su virgule..Greisas lankėsi pas jį daug kartų. Kartais jis 
būdavo beprotiškai tikslus, o kartais — visiškai niekam tikęs. 

Greisas išsitraukė iš kišenės tris mažus plastikinius maišelius įkal- 
čiams ir padėjo juos ant stalo priešais Ereimą. Pirmiausia parodė į žiedą su 


antspaudėliu, kurį buvo paėmęs iš Dženės Streton miegamojo. 

— Ką galėtum pasakyti apie jo savininkę? 

Freimas išėmė žiedą, sugniaužė saujoje ir užsimerkė. Jis pasėdėjo gerą 
minutę susikaupęs, suraukęs apvytusį veidą. 

Kambaryje oras buvo pridusęs: atsidavė senais baldais, senu kilimu, 
senais žmonėmis. 

Pagaliau Haris Freimas papurtė galvą: 

— Nepyk, Rojau. Nieko neišeina. Šiandien man prasta diena. Jokio 
ryšio su dvasiomis. 

— Visiškai nieko iš to žiedo? 

— Nepyk. Gal galėtum atvažiuoti rytoj? Vėl pabandytume. 

Greisas įdėjo žiedą atgal į maišelį ir į kišenę. Tada jis parodė į si- 
dabrines rankogalių sąsagas, paimtas iš stalčiaus Braisų miegamajame, ir į 
sidabrinę apyrankę, kurią rado Kelės Brais papuošalų dėžutėje: 

— Aš turiu surasti jų savininkus. Privalau surasti juos šiandien. Ne- 
žinau, kur jie yra, tačiau įtariu, kad kažkur netoli Braitono ir Houvo. 

Mediumas išėjo iš kambario ir tuoj grįžo nešinas kariniu topografiniu 
Braitono ir Houvo srities žemėlapiu. Pastūmęs stiklinę žvakidę tolyn, iš- 
skleidė jį ant stalo ir išsitraukė iš kišenės virvelę, kurios gale buvo pritvir- 
tintas mažas švininis svambaliukas. 

— Pažiūrėkime, ką rasime, — pasakė jis. — Taip, iš tikrųjų pažiūrė- 
kime. — Kaire ranka jis paėmė apyrankę ir sąsagas, atsirėmė alkūnėmis į 
stalą ir palenkęs galvą į žemėlapį pradėjo monotoniškai skanduoti. 

— Jarammm, — burbėjo jis sau po nosimi. — Jarammmm. Brnnnn. 
Jarammm. 

Tada atsisėdo tiesus kaip styga, suėmė virvelę tarp nykščio ir smiliaus, 
pakėlė ją virš žemėlapio ir paleido svambalą lyg švytuoklę judėti pirmyn ir 
atgal. Tvirtai sučiaupė lūpas, susitelkė ir pradėjo energingai sukti ją ratu, 
colis po colio didindamas ratą. 

— Telskombas? — ėmė vardyti jis. — Pidinghou? Ovingdinas? 
Kemp Taunas? Braitonas? Houvas? Portsleidas? Sautvikas? Šorhemas? — 
Jis papurtė galvą. — Ne, man nieko nerodo tame plote, atleisk. 

— Gal pabandytume apimti didesnį plotą? — pasiūlė Greisas. 

Freimas išėjo ir atsinešė žemėlapį, kuriame buvo visas rytinis ir va- 
karinis Saseksas. Tačiau ir šį kartą kelias minutes trukęs švino gabalėlio 
svyravimas nedavė rezultatų. 

Greisui norėjosi griebti senuką už atlapų ir supurtyti. Jis taip velniškai 
nusiminė. 

— Visiškai nieko, Hari? 

Mediumas papurtė galvą. 

— Jeigu jų nerasiu, jie žus. 

Haris Freimas grąžino jam sąsagas ir apyrankę. 

— Aš galėčiau pabandyti vėliau. Atleisk. Man labai gaila. 

— Šiandien kada nors po pietų? 

Ereimas linktelėjo. 

— Jeigu paliktum juos man? Sėdėčiau visą dieną, nenuleisčiau rankų. 

— Ačiū, būčiau labai dėkingas, — atsakė Greisas. Jis suprato, kad 


griebiasi už šiaudo, ir išvažiavo labai apsunkusia širdimi. 

Po rytinio pasitarimo Džonas Rajus prasėdėjo vos ne tris valandas 
prie kompiuterio, kuris buvo paimtas iš sulamdyto „Ford Transit“, tačiau 
nieko nepešė. 

Dvidešimt minučių po vienuoliktos, išsekęs ir nusivylęs, jis išėjo iš 
skyriaus nusipirkti kavos iš automato ir grižo apniktas sunkių minčių. 
Dažniausiai jis sugebėdavo apeiti bet kokią slaptažodžio apsaugą bet kokia- 
me kompiuteryje, pasinaudodamas teismo medicinos programine įranga 
ir įlįsdamas pro užkulisius, o tada — per to kompiuterio visą internetinę 
istoriją. Tačiau šitas aparatas buvo neįkandamas. 

Kyštelėjęs praėjimo kortelę prie Moderniųjų technologijų nusikalti- 
mų skyriaus durų pultelio, jis įžengė vidun ir patraukė tiesiai į aptvertą 
zoną, kurią juokais buvo pakrikštijęs „žiurkėno narvu“ ir kurioje vyko vai- 
kų pornografijos tyrimas — „Operacija „Glazgas“. Čia sėdėjo šeši žmonės, 
įnikę į kompiuterius. Linktelėjęs porai tų, kurie kilstelėjo į jį galvas, jis 
nuėjo į pagrindinę savo skyriaus dalį. 

Endis Gidnėjus ir kiti jo bendradarbiai sėdėjo prie stalų, pasinėrę į 
darbus. Jis vėl atsisėdo į savo vietą. Anas kompiuteris buvo saugiai padėtas 
Įkalčių kambaryje, o nukopijuotas standusis diskas perkeltas į jo kompiuterį. 

Nors Rajus jau trejus metus vadovavo šiam skyriui, jis buvo pakan- 
kamai išmintingas, kad suvoktų savo ribotumą: jis persikvalifikavo iš Kelių 
policijos. Keli jaunesni jo komandos nariai buvo „pasikaustę“ specialistai, 
baigę universitetus, ir gyveno kompiuteriais nuo pat lopšio. Endis Gidnė- 
jus — nepralenkiamas. Jeigu kuris nors iš čia esančių ir galėjo prakalbinti 
tą nešiojamąjį kompiuterį, išpešti jo paslaptis, tai tiktai Gidnėjus. 

Jis išėmė standųjį diską iš savo procesoriaus ir nužingsniavo prie 
Gidnėjaus, kuris tebevargo bandydamas iššifruoti kodą, padėsiantį susekti 
bankinių operacijų suktybes. 

— Endi, reikia, kad mestum viską kelioms valandoms ir padėtum 
man su šituo. Nuo mūsų priklauso dviejų žmonių gyvybės. 

— Mmm, — atsiliepė Gidnėjus. — Reikalas tas, kad aš visiškai pri- 
artėjau. 

— Endi, man nerūpi, kiek tu priartėjai. 

— Ber jeigu aš mesiu, dings viskas, ką jau praėjau! Štai kas! — Gidnė- 
jus atsisuko su visa kėde į Rajų iš džiaugsmo degančiomis akimis. — Ma- 
nau, tetrūksta tik vieno skaitmens. 

— Kiek dar užtruktum? 

— Mmm, gerai, mmm, — liūdnai mykė jis. Tada užsimerkė ir ener- 
gingai palinksėjo. — Mmm. Mmm. — Dabar jis atsimerkė ir įbedė akis į 
grindis. — Tikiuosi, iki savaitės pabaigos. 

— Labai gaila, — pasakė Džonas Rajus, — turėsi atidėti. Man reikia 
tavęs tučtuojau. 

— Mmm, matai, šitame skyriuje esame devyniese, Džonai, teisingai? 

— Taip? — neryžtingai patvirtino Rajus. 

Gidnėjus dar labiau sutelkė dėmesį į kilimą ir paklausė: 

— Kodėl būtent aš? 

Rajus sumetė, kad būtų ne pro šalį prisigerinti. 

— Kadangi esi geriausias. Supratai? 

Gidnėjus nepatenkintas nusisuko nuo Rajaus ir iškėlęs ranką be galo 
irzliai pasakė: 

— Gerai, duokš. 

— Kaltės įrodymų rinkmenos serveryje pažymėtos 340-uoju nu- 
meriu. 

— Tai ko tiksliai turiu ieškoti? 

Rajui nepatiko kalbėtis su pavaldinio nugara, tačiau iš patirties pui- 
kiai žinojo, kad šito ekscentriško žmogaus niekas nepakeis: jau verčiau 
gerinkis, jeigu nori ką nors iš jo išpešti. 

— Pašto adresus, telefonų numerius, elektroninio pašto adresus — 
viską, kas mus užvestų ant kelio, kur ieškoti ponų Braisų. Tomo ir Kelės 
Braisų. — Jis pasakė jų vardus ir pavardes paraidžiui. 

— Padarysiu, ką galėsiu. 

— Ačiū, Endi. 

Rajus vos spėjo grįžti prie savo stalo, kai iš kabineto galo jį pašaukė 
kitas bendradarbis — konsteblis detektyvas Džonas Šovas, aukštas, gražus 
trisdešimtmetis. Šovas buvo labai sumanus, kaip ir Gidnėjus baigęs univer- 
sitetą, tačiau absoliuti priešingybė anam. 

Šovas darbavosi prie ypač šiurpių fotografijų albumo, kuris buvo 
standžiajame diske, reido metu konfiskuotame iš pedofilo namų. Jis pa- 
stebėjo šablonišką to vyro polinkį: pirmiausia jis sumušdavo mažus vaikus, 
o tik tada nufotografuodavo save, atliekantį su jais lytinį aktą. Tai priminė 
kitą, neseniai turėtą atvejį, todėl jis norėjo išgirsti Rajaus nuomonę. 

Po dešimties minučių Džonas Rajus susimąstęs grįžo prie savo kėdės. 
Jis jau buvo įpratęs kompiuteriuose matyti įvairiausių šlykštybių, tačiau 
vaikų žalojimas vis dar labai jį veikė. Kiekvieną kartą. Praeidamas pro Gid- 
nėjaus darbo vietą, pastebėjo, kad jo ten nėra. 

Po kurio laiko trumpai atsikvėpdamas nuo savo elektroninio pašto, 
Rajus dirstelėjo per petį ir nustebo, greičiau, susinervino, — Gidnėjaus 
kėdė vis dar buvo tuščia. 

Jis atsistojo ir nuėjo prie to keistuolio stalo. Ekrane pamatė: 


LAIVYBOS PROGNOZĖ, PATEIKTA METEOROLOGINĖS 
STOTIES NAVIGACIJOS IR PAKRANTES SARGYBOS 
AGENTŪROS VARDU PIRMADIENĮ, 

2005 M. BIRŽELIO 6 D, 0555 


BENDRA APŽVALGA 0000 


SILPNAS VAKARŲ PRANCŪZIJOJE 1014 TIKIMASI 

PIETVAKARIŲ ANGLIJOJE NUO 1010 IKI 1300. 
ŽEMAS ROKOLE 1010 PASTOVIAI JUDA Į PIETRYČIUS. 
AUKŠTAS FASTNETE 1010. 

IŠSISKLAIDO. 


Ką, po perkūnais, tas tipas daro žiūrinėdamas orų prognozes laivybai, 
kai čia šitokia kritiška padėtis? Ir kur, po velnių, jis prasmego? Jau dvide- 
šimt minučių kaip jo nėra — jeigu ne daugiau. 

Dar po dvidešimties minučių Rajus įsitikino, kad Endis Gidnėjus 
dingo. 

Ir netrukus jis pamatė, kad Gidnėjus kuo švariausiai viską ištrynė 
serveryje ir išsinešė kompiuterį bei nukopijuotą standųjį diską. 

Važiuodamas iš Hario Freimo namų, Rojus Greisas staiga pasijuto 
visiškai prislėgtas ir nuvargęs, nors tik prieš pusvalandį ištuštino dar vieną 
„Red Bull“ skardinėlę ir prarijo kofeino tabletes. Dabar daugiau negalėjo 
jais pasinaudoti, nes praėjo per mažai laiko. Jis tikėjosi, kad aiškiaregiui 
staiga blykstelės bent viena įkvėpimo kibirkštėlė. 

Kaip tik tada suskambo telefonas. Jis guviai atsiliepė. Brensonas, 
linksmutis kaip visada. 

— Dar laikaisi, veterane? 

— Jau pribaigtas, — atsiliepė Greisas. — Kas nauja? 

— Kažkuris iš seržanto detektyvo Geiloro berniukų pervertė Regio 
D'Yto popierius. Barclay banko kortelėje rado nuolatinį mėnesinį pervedi- 
mą firmai „Skarabėjo pramogos“. Suma — tūkstantis svarų. | 

— Tūkstantis svarų? Kas mėnesį? 

— Mhm. 

— Iš kur D'Ytas galėjo gauti tiek pinigų? 

— Užsidirbdamas iš šalies: aprūpindamas turtingus vyrukus mažais 
vaikais. | 

— Kur ta firma įsikūrusi? — pasiteiravo Greisas. 

— Va čia ir bėda. Panamoje. 

Greisas minutėlę pamąstė. Pasaulyje esama šalių, kur įstatymas garan- 
tuoja firmai absoliutų neliečiamumą, turint galvoje policijos tyrimus. Jis 
jau iš ankstesnės bylos žinojo, kad Panama buvo viena iš jų. 

— Kol kas mums maža nauda iš to. Tūkstantį per mėnesį?! 

— Geras bizniukas, — įvertino Brensonas. — Gal galėtume gauti 
teismo potvarkį, leidžiantį pareikalauti, kad visos kreditinių kortelių kom- 
panijos praneštų mums, kas dar moka po tūkstantį per mėnesį „Skarabėjo 
pramogoms“? 

— Taip, esant tokioms aplinkybėms, kai gyvybėms gresia pavojus, 
galėtume, tačiau tai mums nepadės. Gausime iš kokios nors Panamos 
advokatų kontoros kandidatų į direktorius sąrašą ir kai pabandysime už- 
megzti ryšį, lieps mums atsiknisti. — Kiek jie turėjo abonentų? Aišku, 
daug nereikėjo, kad įsuktų ganėtinai svarų biznį. Tokį bizniuką, kurį gins 
visomis keturiomis. 


DIDŽIAI BRANGINAMAS KLIENTE, tikimės, 

kad jums patiko mūsų mažytė dovanėlė. Nepamirškite 
prisijungti antradienį 21 val. 15 min. — pamatysite 
mūsų kitą Didįjį Atrakcioną: vyrą ir jo žmoną. Tai mūsų 
pats pirmasis PORINIS ŽUDYMAS!“ 


Už tūkstantį per mėnesį mielai numestum tokią „mažytę dovanėlę“, 
ar ne? Tereikia pamerkti vieną kitą pedofilą į sieros rūgšties vonią. 

— Ar tu dar ten esi, veterane? 

— Esu. Kas dar girdėti tavo pusėje? 

— Vienoje apsaugos telekameroje užfiksuotas ponas Braisas savo 
„Espace“ automobilyje. Tuoj po vidurnakčio pylėsi benziną „Texaco“ de- 
galinėje Paikombe. 

— Kitos automašinos neužfiksuotos? 

— Ne. 

— Nieko gera nerasta tame „Espace“? 

— Ekspertai naršo kiekvieną kampelį. Kol kas nieko. 

— Grįžtu į pasitarimų kambarį, — pasakė Greisas. — Būsiu po ko- 
kių dvidešimties minučių. 

— Pasistengsiu, kad lauktų kava. 

— Man reikia keturgubos ekspreso. 

— Ir man. 

Greisas išsuko iš pakrantės kelio ir aukštesniuoju keliu nuvažiavo į 
krašto gilumą per Kemp Tauną, pro turtingųjų mergaičių Šv. Marijos mo- 
kyklą, pro Karališkąją Sasekso grafystės ligoninę, tada pro Viktorijos laikų 
stiliaus mišrią uždarąją privilegijuotą vidurinę mokyklą gotikiniu fasadu, 
Braitono koledžą. Kairėje pusėje, šiek tiek priekyje, jo dėmesį patraukė 
raumeningas vyras išdidžia eisena. Jis įsuko į spaudos parduotuvėlę. Vyras 
kažką Greisui priminė, tačiau iš karto negalėjo prisiminti ką. 

Tačiau to užteko, kad išsyk apsisuktų. Sustojęs kitapus gatvės, išjungė 
variklį ir laukė. 

Ne daugiau kaip po minutės vyras išėjo iš parduotuvėlės su cigarete 
lūpose, nešinas plastikiniu maišeliu, iš kurio kyšojo pluoštas laikraščių, ir 
patraukė prie juodo „VW Golf“, kuris stovėjo dviem ratais užvažiavęs ant 
šaligatvio krašto ir su mirksinčiomis avarinėmis lemputėmis. 

Greisas įdėmiai žiūrėjo pro priekinį stiklą. Eisena buvo ypač neįpras- 
ta: krypuojanti, pasipūtėliška, primenanti kai kurių „kietuolių“ iš ginkluo- 
tųjų pajėgų eiseną. Tarytum jie būtų šaligatvio viešpačiai. 

Apsirengęs sportinukais ir baltais džinsais; balti nesuvarstomi batai; 
trumpi plaukai, sutepti želė, stovėjo piestu; ant kaklo — stora auksinė 
grandinėlė. Perkūnėli, kur buvo jį matęs? Ir atsiminė, kai suveikė retkar- 
čiais blykstelinti vos ne fotografiškai tiksli atmintis. Jau buvo aišku, kur 
ir kada jį matė. Praėjusią naktį. „Karmos“ baro telekameros nufilmuotoje 
juostoje. 

Jis — tas vyrukas, su kuriuo susitikinėjo Dženė Streton! 

Greiso širdis nebetilpo krūtinėje. „Volkswagen“ nuvažiavo. Greisas 
įsidėmėjo numerį, luktelėjo, leisdamas pravažiuoti taksi ir britų „Teleko- 
mo“ furgonui, tada pajudėjo iš vietos, vėl apsisuko gatvėje ir nusekė iš 
paskos, kartu skambindamas mobiliuoju telefonu į pasitarimų kambarį. 
Beveik iš karto atsiliepė Denisė Vuds, viena iš paskirtųjų policininkių, 
labai rimta, labai gabi jauna moteris. 

— Sveika, čia Greisas. Man reikia, kad kuo skubiau sužinotum vieno 
automobilio savininką. Aš seku jį. Tai — „Volkswagen Golf“, registracijos 
numeris: Paryžius Lima Nulis Trys Fokstrotas Delta Oskaras. 

Denisė pažadėjo nedelsiant jam paskambinti. 

Netrukus „Volkswagen“ sustojo priešais raudoną šviesoforą. Juos 
teskyrė taksi ir britų „Telekomo“ furgonas. 

Kai užsidegė žalia šviesa, „Golf“ pasuko kairėn, į Lover Rok Gardens, 
pajūrio link. Kitos dvi automašinos nuvažiavo pirmyn. Sekundėlę lukte- 
lėjęs Greisas taip pat pasuko kairėn, stengdamasis išlaikyti kuo didesnį 
atstumą. 

„Greičiau, Denise!“ 

Apačioje, ties sankryža su Merin Pereid gatve, degė žalia šviesa, ir 
„Golf“ pasuko dešinėn, į pajūrio gatvę. Greisas pravažiavo degant geltonai 
šviesai ir laikėsi kuo toliau leisdamas, kad jį patį aplenktų „Porsche“, tačiau 
nepamesdamas iš akių „Golf“. 

Kai „Golf“ įsuko į žiedinę sankryžą priešais Rūmų tiltą, suskambėjo 
telefonas. Denisė. To automobilio savininkas buvo „Bourneholt Interna- 
tional Ltd.“ kompanija, o adrese — pašto dėžės numeris Braitone. Nebuvo 
užregistruota, kad jis būtų dingęs ar pavogtas, ir nebuvo jokių policijos 


atžymų. 
— „Bourneholt International Ltd.“, — pakartojo Greisas. — Esu 
girdėjęs tą pavadinimą. — Ir čia pat prisiminė: — Denise, greičiau pa- 


žiūrėk, koks buvo to furgono, kuris praėjusią naktį susidūrė, numeris. Aš 
laukiu. 

„Golf“ toliau traukė pajūriu vakarų kryptimi pro neseniai perdažytą 
„Karališkojo Albiono“ viešbučio fasadą, o kai priartėjo prie „Senojo laivo“ 
viešbučio, „Golf“ įjungė dešiniojo posūkio rodyklę ir persirikiavo į greito 
važiavimo juostą. 

Greisas atsipūtė, kai priešais jį važiavęs „S“ klasės mėlynas mersedesas 
taip pat parodė dešinįjį posūkį, ir nusekė paskui jo masyvų korpusą. Jis 
sekė akimis „Golf“, kuris dabar jau pravažiavo viešbutį ir pasuko dešinėn, 
žemyn į didžiulę Baltramiejaus aikštėje esančią požeminę automobilių sto- 
vėjimo aikštelę. „S“ klasė — irgi ten pat. Greisas neatsiliko ir sustojo už jo 
rampoje. 

Pasigirdo Denisės balsas: 

— Tas pats, Rojau. „Bourneholt International Ltd.“ 

Jis net sugniaužė kumščius iš pasitenkinimo. 

— Nuostabu! 

Automatinis barjeras kilstelėjo, jis pajudėjo, palaukė, kol automatas 
išspjaus bilietuką, ir stvėrė jį. 

— Šaunuolė! — pagyrė jis. 

Tačiau ryšys nutrūko. 

Barjeras vėl kilstelėjo, ir jis įvairavo savo „Alfa“ pro jį, tačiau čia pat 
jam užblokavo kelią „BMW-3“, išvažiavęs atbulas iš savo vietos. 

Ir tas bailus senis vos kapstėsi po prakeiktą colį atbulomis! 

„Greičiau!“ — tyliai suurzgė Greisas. 

Rodės, praėjo begalybė, kol „BMW“ pajudėjo pirmyn ir nusuko į 
išvažiavimo rampą. Greisas padidino greitį. Šiame aukšte visos vietos buvo 
užimtos. Jis nuvažiavo vienu aukštu žemyn. Ir tas pilnutėlis. Ir kitas toks 
pat. Belekiant per jį, jam kelią vėl užkirto, šį kartą išvažiuojantis atbulo- 
mis „Ford Galaxy“, prikištas vaikų ir vairuojamas kažkokios iškvėšusios 
bobos. 

„Jėzau, moterie, dink iš kelio!“ 

Nebuvo kito pasirinkimo: reikėjo laukti. Ir laukti, laukti. 

Pagaliau jis atsidūrė ketvirtame lygyje, kur rado kelias laisvas vietas. 
Paspaudė greitį dairydamasis, bene pamatys „Golf“, ir pamatė. Pastatytas 
tarp kolonų. 

Vairuotojas dingęs. 

Keikdamasis sustojo užpakalyje. 

Kažkas supypsėjo už jo. Veidrodėlyje išvydo „Range Rover“. Jis iškėlė 
pirštą, pavažiavo keletą jardų, įsuko į pirmą pasitaikiusią laisvą vietą, iš- 
jungė variklį ir iššoko iš automobilio. Pasileido išėjimo link šuoliuodamas 
per du laiptelius iš karto ir išlėkė į didelę atvirą aikštę, kurios centre stovėjo 
japonų restoranas, tolėliau „Ihistle“ viešbutis ir parduotuvės. 

Vyro krypuojančia eisena ir pastirusiais plaukais — nė ženklo. 

Buvo dar trys išėjimai. Greisas apibėgo visus, tačiau vyras buvo dingęs. 

Greisas nusikeikė stovėdamas prie pirmojo išėjimo, kuris buvo ar- 
čiausiai „Golf“ ir jo paties automobilio, ir ėmė mąstyti. Jis abejojo, ar vyras 
pastebėjo, kad jį sekė. Tačiau galėjai tik spėlioti, kiek teks pralaukti, kol jis 
grįš. Galėjo trukti penkias minutes, galėjo ir penkias valandas. 

Tada jam šovė mintis. 


344 PETER JAMES 


Jis paskambino į savo buvusią darbovietę — Braitono centrinį po- 
licijos skyrių — ir paprašė jį sujungti su senu bičiuliu Maiku Hopkirku, 
Braitono padalinio inspektoriumi. Laimė, jis sėdėjo darbo vietoje ir ne- 
kalbėjo telefonu. 

Hopkirkas turėjo gerą galvą ant pečių ir galybę per daugel metų 
sukauptos praktikos. Policijoje gerbiamas ir mėgstamas. Greisas gerokai 
pasuko galvą spręsdamas, kam skambinti dėl tokios užduoties. Tik Hop- 
kirkas ir tegalėtų viską įsukti tokiu greičiu, kokio reikėjo Greisui, — svar- 
bu, kad jis sutiktų. 

— Rojau! Kaip tu? Vis matau tavo pavardę, mirgančią spaudoje! 
Džiaugiuosi, kad perėjimas į Saseks Hausą neapmalšino tavo apetito įsiėsti 
kam nors iki gyvo kaulo! 

— Labai juokinga. Klausyk, paplepėsime vėliau. Man reikia tavo 
paslaugos ir tuoj pat. Kalbame apie dviejų žmonių gyvybes: įtariame, kad 
juos pagrobė ir dabar jiems gresia neišvengiamas pavojus. 

— Tomas ir Kelė Braisai? — paklausė Hopkirkas nustebindamas 
Greisą. 

— Iš kur, po perkūnais, sužinojai? — Jis jau buvo primiršęs Hopkir- 
ko proto aštrumą. 

Pravažiuojančio sunkvežimio kriokimas užgožė atsakymą. Greisas stip- 
riai prispaudė telefoną prie ausies, kitą uždengė delnu ir suriko: 

— Atleisk? Gal gali pakartoti? 

— Jie abu — pirmajame prakeiktame CL 1rgus puslapyje! 

Ryšių su visuomene skyriaus pareigūnui pavyko prakišti. Šaunu. 

— Gerai, Maikai, štai ko man reikia. Noriu, kad valandai uždarytum 
stovėjimo aikštelę Baltramiejaus aikštėje: kad turėčiau pakankamai laiko 
apieškoti vieną automobilį. 

Kitame linijos gale pasigirdo toks garsas, tarytum galybė oro būtų 
buvusi išpūsta į erdvę. 

— Uždaryti?! 

— Man reikia vienos valandos. 

— Didžiausia automobilių stovėjimo vieta Braitone, pačiame vidu- 
ryje šviesios dienos. Uždaryti. Gal tau protas pasimaišė? 

— Ne, man reikia, kad padarytum taip, dabar, šią minutę. 

— Kokiu pagrindu, Rojau? 

— Bomba. Tau paskambino teroristas. 

— Šūdas. Tu rimtai, ką? 

— Nagi, Maikai, dabar — tylus pirmadienio rytas. Pabudink savo 
eskadroną! 

— O jeigu išaiškės? 

— Aš prisiimsiu kaltę. 

— Teks ne tau, Rojau, bet man, pats žinai. 

— Bet padarysi? 

— Baltramiejaus aikštė? 

— Baltramiejaus aikštė. 

— Gerai, — pasakė jis neryžtingai, bet susitaikęs su ta mintimi. — 
Dink nuo mano prakeikto telefono! Man jo reikia! 

Ir Greisui reikėjo savojo. Jis paskambino į Sasekso Hausą, kad ne- 
delsiant čia atsiųstų SOCO būrį ir policininką, kurį lydėtų kas nors iš Kelių 
policijos ir kuris galėtų įlįsti į „VW Golf“ pro visus užraktus ir apsaugos 
sistemą. 

Tada paskambino inspektoriui detektyvui, vardu Bilas Enkremas, at- 
sakingam už vietinio sekimo būrio dislokavimą. Retai kada nusišypso tokia 
laimė: Enkremas pranešė puikią žinią. 

— Šiandien mes buvome Braitono centre, nes reikėjo kai ką sekti, 
tačiau tikslo nepasiekėme, niekas nepasirodė. Aš jau rengiausi atšaukti 
komandą ir popiet vesti mokymus. 

— Per kiek laiko greičiausiai galėtum išstatyti juos automobilių sto- 
vėjimo aikštelėje Baltramiejaus aikštėje? — paklausė Greisas. 

— Per valandą. Mes jau ne per toliausiai nuo ten. 

Greisas smulkiai suderino viską, pasakė jam „Golf“ numerį ir kur 
tiksliai jis stovėjo. Tada paskambino į pasitarimų kambarį ir liepė faksu ir 
elektroniniu paštu nusiųsti Enkremui „Volkwsagen“ vairuotojo nuotrau- 
ką. Paskui susisiekė su Nicholu ir pasakė, kad jam vis dėlto teks vienam 
susitikti su Londono policijos pareigūnu. Bekalbant su juo, staiga pratrūko 
kurtinantis kauksmas. 

Atrodo, visi Braitono miesto ir Houvo greitosios pagalbos automobi- 


liai vienu metu įjungė savo sirenas. 

Tomą suėmė paniška baimė klausantis Kelės. Atrodė, tarsi jis būtų 
užrakintas tamsoje su visiškai nepažįstama, su absoliučiai nenuspėjama 
moterimi. Tylu, tylu, o paskui kad puls isteriškai spiegti plūsdama jį. Ir 
dabar ji užsivedė gergždžiančiu, pertemptu nuo klyksmo balsu: 

— "Iu, bukas asile! Tu, idiote! Per tave mes čia atsidūrėme! Jeigu bū- 
tum palikęs tą prakeiktą diską traukinyje, šito nebūtų atsitikę! JIE NIEKA- 
DA MŪSŲ NEIŠLEIS! AR SUPRANTI, TU, BUKAGAIVI, SUŠIKTAS 
NEVYKĖLI? 

Ir pratrūko raudoti. 

"Tomas visiškai palūžo. Jos verksmas buvo toks baisus, toks kanki- 
nantis. Tačiau kad ir ką jai sakytum, ji viską atmesdavo. Kai tas storulis 
paliko juos vienus, jis be perstojo kalbėjo jai. Stengėsi nuraminti, stengėsi 
padrąsinti, pakelti jai nuotaiką. 

Stengėsi daryti viską, kad tik užgožtų tą deginamą skausmą pūslėje. 
Nežmonišką troškulį. Alkio graužimą. Ir baimę. 

Jam kilo įtarimas, ar tik ne degtinė kalta, kad Kelė šitaip elgėsi. O gal 
kaip tik dėl tę, kad jos trūko? Gal jai pakriko nervai, kad šitaip elgėsi tuos 
kelis mėnesius po Džesikos gimimo, ir po to tiesiog priėjo liepto galą? 

Visos tos nesąmonės su eBay. Gal tai jau ir buvo ženklas ar pagalbos 
šauksmas, kurį jis pražiūrėjo? 

— TU, BUKAGAIVI, SUŠIKTAS NEVYKĖLI! — vėl spiegė ji. 

Tomas susigūžė. Nevykėlis. Ar ji ir laikė jį tokiu? Ji teisi. Jam nepasi- 
sekė verslas, o dabar nesugebėjo atlikti paties svarbiausio — apsaugoti savo 
šeimos. 

Jis stipriai užsimerkė, pabuvo taip kelias sekundes ir ėmė melstis 
Dievui, į kurį nesikreipė ištisus dvidešimt penkerius metus. Atsimerkė: ne, 
niekas nepasikeitė, aplinkui — juoda tamsa. 

Surištas kojas pradėjo traukti mėšlungis. Jis norėjo pasiritinti, tačiau 
užteko kartą persiversti, ir grandinė, prikabinta prie jo kojos, įsitempė, 
tas pantis ar apkaba, ar dar kažkas taip įsikirto į kulkšnį, jog nebeatlaikęs 
skausmo suriko. 


„Galvok, — įtikinėjo save. — Galvok!“ 

Gretima siena ir grindys buvo lygios, o jam būtinai reikėjo aptikti 
kokį nors aštrų daiktą, į kurį būtų galima nuzulinti virves. Tačiau nebuvo 
nieko, jokio prakeikto, prakeikto, prakeikto daiktelio. 

— GIRDI, KĄ SAKAU, TU BUKAGAIVI, TU SUŠIKTAS NEVYKĖLI! 

Iš jo akių ištryško ašaros. „O, mano brangioji Kele, aš taip tave myliu. 
Nedaryk man šitaip.“ 

Ko tas nutukėlis norėjo? Kur jis dingo, po velnių? Kaip gali bandyti jį 
perkalbėti, jeigu jo nėra? Tačiau širdies gilumoje jis žinojo, ir kas tas žmo- 
gus, ir kodėl jie čia atsidūrė. 

Kai mintys aprimo, staiga jį apėmė dar didesnis siaubas. Kiek praėjo 
laiko, kai jis paliko vaikus pas Kelės tėvus? Jos motina buvo dar gana smar- 
ki, tačiau vargšas tėvas juk prirakintas prie lovos, bejėgis. Gal tas storulis 
planavo pagrobti ir vaikus? Kas bus, jeigu jis arba jo bendrininkai nuva- 
žiuos ten, kai Kelės motina bus išėjusi? 

Iš nevilties Tomas vėl pasirito, ir grandinė vėl įsitempė. Jis nebepaisė 
skausmo, tik tąsė ir tąsė ją sulaikęs kvapą. 

Grandinė nepasidavė. 

Kurį laiką pagulėjo ramiai. Ir tada gimė idėja. 

Tą pačią sekundę kažkur tolėliau vėl išvydo šviesos ruožą — durys. 
Pasirodė dvi figūros su prožektoriais. Jo širdis sutvaksėjo stipriau, gerklėje 
įstrigo kamuolys. Jis įsitempė, pasirengęs kovoti, kautis kaip įmanydamas. 

Viena figūra patraukė Kelės link, kita — prie jo. Kelė tylėjo. Staiga jį 
apakino šviesos spindulys. Tada jis nukrypo į šalį, apšviesdamas popierinį 
puodelį su vandeniu ir bandelę, padėtus čia pat ant grindų. 

— Valgyti tau, — netaisyklingai pasakė kažkoks atšiaurus balsas. 
Nors Tomas ir nelabai ką išmanė, tačiau tame balse jautėsi lyg ir rytų eu- 
ropiečio akcentas. 

— Man reikia nusišlapinti, — pasakė Tomas. 

— Varyk, myžk į kelnes, kaip ir kiti čia esantys! — riktelėjo Kelė. 

— Tu nešlapintis! — atrėžė tas vyras. 

— Man reikia! — maldavo Tomas. — Prašau, nuveskite mane į 
tualetą. 

Tas vyras buvo aukštas, liesas, trisdešimties metų, apsirengęs juodai, 
rūsčiu veidu, trumpais, šiuolaikiškai apkirptais plaukais. Dabar Tomas 

aiškiai įžiūrėjo jo bruožus. Tačiau, svarbiausia, jis matė ir tai, kas buvo 
už jo. 

Artimiausią statinių su chemikalais eilę. 

— Valgyk, — pakartojo vyras ir nuėjo kartu su savo bendru. Netru- 
kus jie dingo. Tomas ir Kelė vėl liko tamsoje. 

— Mieloji? — pašaukė Tomas. 

Tylu. 

— Mieloji, prašau, paklausyk, ką pasakysiu. 

— Kodėl jie neatnešė man ko nors išgerti? — pasakė ji. 

— Atnešė vandens. 

— Aš kalbu ne apie sušiktą vandenį. 

Kiek laiko ji jau gėrė, svarstė Tomas. Kiek laiko jis nieko nepaste- 
bėjo? 

— Įdomu, kaip galiu gerti pririštomis prie šonų rankomis? Gal gali 
pasakyti, pone išmintingasis vyre? 

Tomas iš lėto pasuko galvą į ten, kur turėjo būti vanduo ir bandelė. 
Nosis prisilietė prie puodelio krašto. Jis tyliai nusikeikė dėl tokio pažemi- 
nimo, kurį dabar teko patirti. Bijodamas nutėkšti bent vieną brangų lašelį, 
atsargiai pravėrė lūpas ir, sugriebęs dantimis už krašto, pakreipė puodelį ir 
godžiai jį ištuštino. 

Tada lyg koks sumautas aklas naktinis žvėrelis ieškojo nosimi, kol 
ta atsibedė į bandelę. Nors apetitas ir buvo dingęs, prisivertė kąsnelį atsi- 
kąsti. Vargais negalais sukramtė, nurijo. Nurijo ir antrą kąsnelį, o visa kita 
išspjovė. 

-— Manau, mums jau laikas eiti namo, — pareiškė Kelė. — Kaip 
manai, ar jie įdės mums lauktuvių? 

Per pastarąsias porą dienų Tomas pirmą kartą nusišypsojo. 

Turbūt ji nusiramino. 

— Kol kas nesitikiu sulaukti iš jų vaišingumo, — pabandė ir jis pa- 
juokauti, tačiau žodžiai nuskendo juodoje tyloje. 

Vanduo ir kąsnelis maisto šiek tiek sustiprino Tomą. Pasijutęs gerė- 
liau, nutarė pajudėti. 

Pusiau voliodamasis, pusiau rangydamasis, jis skausmingai yrėsi per 
grindis kairėn, ten, kur prieš kelias minutes buvo pašvietęs prožektorius. 

Prie išrikiuotų statinių su chemikalais. 

Grandinė įsikirto į kulkšnį. „Prašau, dar truputėlį, na, dar truputėlį.“ 
Stipriai trūktelėjo, tačiau apkaba taip įsirėžė, jog jis suriko. 

— Tomai, kas tau? Mielasis? 

Ačiū Dievui, ji jau aprimo. 

— Viskas gerai, — sušnypštė jis, staiga susirūpinęs, kad kas nors 
galėjo klausytis. 

Jo veidas prisilietė prie kažko. „O varge, kad tik čia nebūtų siena.“ 

Kažkoks plastikas, šaltas, apvalus. Statinė! 

Jis pabandė pasikelti, remdamasis į ją. Statinė susverdėjo. Jis nuslydo 
žemyn. Apsivertęs ant pilvo, ištiesęs kojas visu ilgiu, jis dar kartą trūktelėjo, 
mesdamasis aukštyn, ir dar kartą. Pagaliau įtempęs visas jėgas, giliai įkvė- 
pęs ir iškvėpęs, jis dar kartą metėsi aukštyn ir — pavyko! Pavyko smakru 
užsikabinti už krašto. 

Už labai aštraus rantyto krašto. 

Įsikirtęs smakru, pradėjo pamažu, labai pamažu slysti atgal ir sverti 
ją į savo pusę. Statinė buvo sunki, daug sunkesnė negu jis tikėjosi, ir ne jo 
jėgoms. Staiga ji pasviro ir su didžiausiu trenksmu nuvirto ant žemės. 

— Tomai?! — riktelėjo Kelė. 

— Viskas gerai. 

— Ką ten darai? 

— Nieko. 

Jis kuo skubiausiai pasivertė prie statinės krašto, aklai nutaikė, kad 
rankas rišanti virvė prisispaustų prie jo ir pradėjo brūžinti. 

Po kelių minučių jis ir nustebo, ir apsidžiaugė, kai rankos atsipalai- 
davo nuo kūno. Aišku, tai tebuvo mažytis sėkmės lašelis, tačiau jis jautėsi, 
tarsi būtų įkopęs į Everestą. Ir taip palengvėjo ant širdies. Jam pavyko! 

Tačiau riešai tebebuvo surišti. Ir vėl jis apčiuopė statinės kraštą, ir vėl 
suskato įnirtingai trinti virvę. Ji ilgai nepasidavė, tačiau jau jautėsi, kad 
suveržimas pamažu laisvėjo. Netikėtai ir plaštakos atsipalaidavo. Nupurtęs 
paskutinius virvės plaušus, jis atsisėdo, ištiesė rankas ir pradėjo lankstyti 
plaštakas, atgaivindamas kraujo apytaką. 

— Ar mes čia mirsime, Tomai? — suinkštė Kelė. 

— Ne, nemirsime. 

— Mama su tėčiu negalėtų užauginti vaikų. Juk niekada nepagalvo- 
jome apie tai, ar ne: 

— Mes nemirsime. 

—-Aš tave labai myliu, Tomai. 

Jis vos neapsiašarojo klausydamasis jos balso — tokio švelnaus, šilto, 
mielo. 

— Aš tave myliu labiausiai už viską pasaulyje, Kele, — kalbėjo jis, 
lenkdamasis į priekį ir čiupinėdamas virves ant kojų, kol surado mazgą. 

Mazgas buvo kietai užveržtas, tačiau jis tol krapštė, kol ir tas ėmė 
laisvėti. Netrukus ir kojos atsilaisvino! Tiktai ant kulkšnies buvo likusi ap- 
kaba. Jį nukrėtė siaubas pagalvojus, kad jeigu dabar ateitų tas nutukėlis, 
jam geruoju nesibaigtų. Tačiau negalėjo nerizikuoti. 

Jis atsiklaupė, užsikabino už statinės krašto, atsistojo ir sukaupęs pa- 
skutines jėgas šiaip taip ją pastatė. Tada pradėjo čiupinėti viršų ieškodamas 
dangtelio. Jį surado gana greitai ir.iš karto ėmė tirti pirštais, kaip būtų gali- 
ma jį atidaryti. Pirmą kartą gyvenime suprato, ką reiškia būti aklam. 

Jis apčiuopė užsuktą vielą, ant kurios dar buvo popieriaus sluoksnis. 
Pakišęs pirštus po viela, patraukė ją, bet ji pjovė. Susirado kišenėje nosinę, 
apsivyniojo pirštus ir vėl pabandė. 

Viela nulūžo. 

— Kodėl mus čia laiko, Tomai? — gailiai paklausė Kelė. — Kas tas 
storas šliužas? 

— Nežinau. 

— Kodėl jis pasakė mums — „ar mirę atrodote gerai “? 

— Jis tik norėjo mus pagąsdinti, — kuo įtikinamiau pasakė Tomas, 
nors balsas nuskambėjo aštriau. O galvoje jau brendo planas. 

Pagaliau dangtis pajudėjo. Teko apsukti jį aplinkui gal penkis šešis 
kartus, kol jis liko rankoje. Į nosį iškart trenkė bjaurus, deginantis, aitrus 
tvaikas. Dusdamas jis loštelėjo atgal ir paleido dangrį, kuris nudardėjo 
kažkur į tamsą. 

— TOMAI! — šūktelėjo sunerimusi Kelė. 

Jis nepaliovė kosėti jausdamas, kaip krūtinėje dega plaučiai. Mintimis 
nuskriejo į mokyklinius laikus, į chemijos pamokas, kuriose jis sėdėdavo 
visiškai „žalias“. Prisiminė butelius su rūgštimis, išrikiuotus chemijos labo- 

ratorijoje. Sieros ir druskos rūgštis — jis tai prisiminė. Kad ir kas būtų toje 
statinėje, gal ji praėstų tą grandinę, kuria jis pririštas? 
Tačiau kaip ją išpilti iš statinės tokioje tamsybėje? O jeigu ji apsivers ir 
visas skystis pliūptelės ant žemės? Jis nutekės iki Kelės. Arba jie uždustų. 
Staiga jis apmirė. Akies krašteliu tolumoje pastebėjo šviesos ruožą. 
Kažkas įėjo. 

Baltramiejaus aikštės stovėjimo aikštelės apačioje, ketvirtame lygyje, 
grupelė policininkų spietėsi aplinkui juodą „VW Golf“. Lauke policinin- 
kai blokavo visus įvažiavimus ir įėjimus. Visame pastate daugiau nebuvo 
nė gyvos dvasios. 

— Nenoriu, kad savininkas suprastų, jog buvome įlindę, — pasakė 
Greisas jaunam Kelių policijos darbuotojui, kuris klūpojo prie vairuotojo 
durelių vienoje rankoje laikydamas didžiulį ryšulį svirtelių, kitoje — kažką 
panašaus į radijo siųstuvą. 

— Nesirūpinkite. Aš vėl tvarkingai užrakinsiu. Jis nesuuos. 

Džo Tindalas, apsirengęs baltu apsauginiu kostiumu, stovėjo šalia 
Greiso čiaumodamas gumą. Dar niurzgesnis negu visada. 

— Dar negana, kad sudirbai mano savaitgalį, Rojau? — burbėjo vy- 
resnysis SOCO pareigūnas. — Sakai, sumausi visą savaitę nuo pat pirmos 
dienos, ar ne? 

Pasigirdo garsus spragtelėjimas, ir „Golf“ durelės atsivėrė. Ir iškart 
užkaukė kurtinantys pyp-pyp-pyp-pyp. 

Kelių policininkas kilstelėjo variklio gaubtą ir nėrė po juo. Po kelių 
sekundžių pypsėjimas nutilo. Jis užtrenkė gaubtą. 

— Tvarka, — pasakė jis Tindalui ir Greisui. — Viskas jūsų valioje. 

Greisas taip pat buvo su baltu apsauginiu kostiumu ir pirštinėmis. 
Jis leido Tindalui įlįsti vidun, o pats liko stovėti ir stebėti. Dirstelėjęs į 
laikrodį, sumetė, kad jau praėjo dvidešimt penkios minutės nuo tos aki- 
mirkos, kai buvo uždaryta stovėjimo aikštelė. Lauke, prie įvažiavimų, buvo 
košmariškas chaosas: ten būrėsi policijos automobiliai, greitosios pagalbos 

ir ugniagesių automašinos, minios įstrigusių pirkėjų, verslininkų ir pa- 
prasčiausių lankytojų. Baisiausia, kad pačiame Braitono centre dabar buvo 
automobilių kamšatis. 

Jeigu iš viso šito išeis šnipštas, Greisą gerokai apmėtys kiaušiniais. 

Jis stebėjo, kaip Tindalas pirmiausia paėmė pirštų atspaudus nuo 
pačių matomiausių vietų: veidrodėlio, pavarų perjungimo svirties, signalo 
pagalvėlės, vidinių ir išorinių durų rankenėlių. Tada pincetu paėmė plauką 
nuo vairuotojo sėdynės atlošo ir įdėjo jį į įkalčiams skirtą maišelį. Tą patį 
padarė ir su keliomis cigarečių nuorūkomis peleninėje. 

Po penkių minučių jis išlipo jau mažumėlę linksmiau nusiteikęs negu 
tada, kai atvyko čia. 

— Pririnkau gerų atspaudų, Rojau. Tuojau pat grįžtu ir atiduodu 
berniukams, kad paleistų juos per NAFIS sistemą. 

NAFIS — Nacionalinė automatizuota pirštų atspaudų informacijos 
sistema. 

— Ir aš ten važiuoju, — pasakė Greisas. — Dar užtruksiu čia kokias 
dešimt minučių. 

— Tavęs jau lauks rezultatas. 

— Būsiu dėkingas. 

— O man nusispjaut, ar tu būsi dėkingas, ar ne, — atšovė SOCO 
pareigūnas, gręždamas akimis vyresnįjį inspektorių. 

Kartais Greisas nesugebėdavo perprasti, ar Džonas Tindalas kalbėda- 
vo rimtai, ar juokaudavo: to vyruko humoro jausmas labai jau savotiškas. 
Ir dabar negalėjai įspėti. 

— Puiku! — nesipriešino Greisas. — Žaviuosi tavo profesiona- 
lumu. 

— Nesąmonė! — atrėžė Tindalas. — Darau tai, už ką man moka 
pinigą. Dėkingumas man nieko neduoda. — Jis išsinėrė iš apsauginių dra- 
bužių, sukišo juos į maišelį ir nužingsniavo prie išėjimo laiptų. 

Greisas susižvalgė su kelių policininku. 

— Kartais jis būna irzlus šelmis! 

— Bet geras akiplėša... — pastebėjo policininkas. 

Greisas patikrino pirštinių skyrelį, kuriame tebuvo automobilio ži- 
nynas. Ir visas kišenėles ant durelių, kurios buvo tuščios. Jis apieškojo po 


SKARABĖJO PAODUKCIJA 353 


priekinėmis sėdynėmis, pakėlė pagalvėlę ant užpakalinės sėdynės. Nieko. 
Visiškai jokių asmeninių daiktų — sakytum, automobilis ne privatus, bet 
išnuomotas. | 

Tada patikrino bagažinę. Ir ta švarutėlė, išskyrus įrankių komplektą, 
atsarginį ratą ir atspindintį įspėjamąjį trikampį, tačiau visi tie daiktai, jo 
galva, buvo neatskiriamas automobilio inventorius. Galiausiai jis palindo 
po apačia: jokio purvo, nieko, kas būtų neįprasta. 

Atsistojęs liepė kelių policininkui viską užrakinti, vėl įjungti signali- 
zaciją, O pats nuėjo prie savo automobilio, nes rūpėjo kuo greičiau grįžti į 
Sasekso Hausą. Jis velniškai tikėjosi, kad tas nesukalbamas, bet talentingas 
Džo Tindalas tikrai ką nors išpeš iš tų pirštų atspaudų. 

Ir kad įtariamųjų sekimo komanda nepaleis iš akių „VW“. 

Alisona Vosper tikrai nepaglostys jo ir nepakeis savo nuomonės apie 
jį už tai, kad jis sustabdė visą Braitoną ir nieko nepešė. Ir nepavyks išvengti 
ištrėmimo į Niukaslį. Bus Kasjanas Pju ar nebus Kasjano Pju. 

Staiga jis prisiminė Kleo. Jau buvo dvidešimt minučių po dvyliktos. 
Ji dar neatsiliepė į jo skambutį. 


/ 

Tomas metėsi ant grindų ir kaip pamišęs puolė grabinėti rankomis 
ieškodamas virvių. Prožektoriaus spindulys praplėšė tamsą, trumpam stab- 
telėjo ties Kele, tada ant jo veido ir ėmė šokčioti ant sienos, apšviesdamas 
statinių eilę. 

Ir tą, kuri jau buvo be dangtelio. 

„O šūdas, šūdas, šūdas, šūdas.“ 

Jis nekrutėdamas gulėjo ant šono, sulaikęs kvapą, prispaudęs ran- 
kas prie šonų, suspaudęs kojas. Prakaitas žliaugė. Girdėjo artėjantį batų 
taukšėjimą. Širdis dunksėjo, ausyse šniokštė. Iš siaubo pajuto kartumą 
gerklėje. 

Dabar tai jau bus. Kai tik pamatys viską. Jėzau, gal jis ir vėl apsižiop- 
lino? Neužteko, Kad kaip koks bukaprotis išvažiavo iš namų, kad įsileido 
juos į automobilį, dabar dar apdujęs sugalvojo iš čia ištrūkti. 

Kelė buvo teisi išvadindama jį nevykėliu. 

Jis. užsimerkė ir pradėjo melstis, stengdamasis sulaikyti kylantį vė- 
mulį. Nejaugi šitaip viskas ir baigsis? Visos jo svajonės? Niekada nebeišgirs 
savo vaikų balsų? Niekada. 

Kažkas garsiai subildėjo. Kažkas riedėjo grindimis. Kad ir kas ten 
buvo, tas daiktas bumptelėjo jam į galvą. Kietas, bet lengvas daiktas. 

Nė sekundėlę nepamiršdamas, kad turėjo vaidinti surištą, jis atsisuko. 
Į akis tvykstelėjusi šviesa jį apakino. Pasigirdo vėl tas pats balsas, vėl ta pati 
laužyta anglų kalba: 

— Nusišlapinti. Nešikti. 

Šviesos spindulys nuo jo veido nukrypo ant to daikto, kuris už kelių 
pėdų gulėjo ant šono. Tai buvo oranžinis plastikinis kibiras. 

Žingsniai nutolo. Tomas atsisukęs stebėjo: šviesa šokčiojo ant grindų 
tol, kol vyras nuėjo prie šviečiančio tarpdurio. Jam šmėstelėjo mintis, kad 
tam diedui, matyt, netoptelėjo galvon, kaip jis pasinaudos tuo kibiru, jeigu 
rankos pririštos prie šonų. 

Sunkios metalinės durys trinktelėjo. 

Ir vėl absoliuti tamsa. 


81 


— Gal tavo sušiktas protas pasimaišė? — užbaubė Karlas Veneris, net 
jo veidas parudo kaip ir marškiniai, kurių sagos buvo įsikirtusios į išpam- 
pusį pilvą. Smilkiniuose iššoko venų virvės. Tas įdrėskimas, kurį anąkart 
paliko mergaitė, vis dar matėsi. — Ką sau galvoji atsidangindamas čia? 
Sakiau, kad niekada, niekada nesirodytum čia, jeigu nepakviesiu. Kuris su- 
mautas žodis tau neaiškus, Džonai? 

Endis Gidnėjus žiopsojo į pigų rusvą kilimą, įbedęs akis į vieną 
kuokštelį: jis stengėsi apskaičiuoti, kiek tame kuokštelyje galėjo būti pluoš- 
telių 

Veneris įsikišo smilių į burną ir pradėjo kramtyti odą aplink nagą. 
Peleninėje rūko cigaras. Jiedu stovėjo viršutiniame sandėlio aukšte, prie jo 
metalinio stalo. 

— Ir galų gale kur tu buvai? Aš ištisą valandą negalėjau tau prisi- 
skambinti. 

— Mmm, aš ėjau čionai. 

— Tai kodėl neatsiliepei, po perkūnais? 

— Kadangi liepėte čionai nesinešti telefono. 

Sinoptikas apsidžiaugė, kad jo atsakymas bent trumpam nutildė Ve- 
nerį, kuris toliau kramtė savo pirštą. 

— Mus ištiko katastrofa, todėl ir skambinau tau. 

„Faktiškai, dvi, — mintijo Sinoptikas. — Vienos dar nežinai, kol 
kas.“ O jam ir nerūpėjo. Tegul tą Karlą Venerį ištinka kad ir tūkstantis 
katastrofų, jam — nesvarbu. Jis toliau skaičiavo pluoštelius. 

Veneris stvėrė cigarą, įsikišo į dantis ir supapsėjo paskleisdamas iš 
burnos dūmų kamuolius. 

— Supisrą katastrofą, supranti? 

— Kromartis, Fortas — pietvakarių, pasisukantis į šiaurę, keturių 
arba penkių, kartais šešių Nort Utsire, — informavo jis Venerį, tebežiūrė- 
damas į grindis. — Protarpiais lietus. Vidutinis arba geras. 

— Kokį čia šūdą mali su ta nesąmoninga orų prognoze? 

— Mmm, faktiškai... mmm... tai yra prognozė laivybai. 

Veneris pakratė galvą. 

— Jėzau. Vienam iš mūsų bendradarbių — koma, o jis man suka 
galvą su ta prakeikta prognoze laivybai! 

— Mm, taip. Mm, teisingai. 

Veneris spoksojo į jį: šitas skystaprotis buvo išties nesuprantamas. 

— Džonai, štai kokia ta katastrofa: tas mūsų bendradarbis turėjo 
skreitinį kompiuterį, į kurį įkeldavo mūsų klientams pažadėtą naujausią 
dovanėlę. Mums reikia susigrąžinti tą kompiuterį. 

— Aš jį turiu, — pasakė Gidnėjus. — Ir standžiojo disko kopiją, 
kurią padarė Moderniųjų technologijų nusikaltimų skyrius. 

Veneris apstulbo: 

— Tu jį turi? 

— Mum. Taip. Lyg ir taip. 

— "Tu susigrąžinai tą kompiuterį? 

Sinoptikas linktelėjo. 

Storulis iš karto pasikeitė. Pasitempė ir pakratė nustebusiam Gidnė- 
jui ranką. 

— Na, bet tu ir galvotas šiknius! — Jis vėl susmuko kėdėje, tarsi būtų 
išsekęs nuo tokių pastangų, įsikišo cigarą į burną ir godžiai ištiesė ranką 
lyg koks mokinukas, užsimanęs daugiau saldainių. — Tai duokšs! Ar jis 
kuprinėje? 

— Mum, ne, ten mano sumuštinis. 

Į kambarį įėjo vienas iš tų nebyliųjų rusų. Kaip ir paprastai, vyras 
vilkėjo juodą kostiumą ir juodus marškinėlius; stovėjo už kelių pėdų nuo 
Venerio, tylus, be šypsenėlės. 

Sinoptikas toliau tyrinėjo kilimo kuokštelį ir nekreipė dėmesio į 
ištiestą ranką. Dabar jam rūpėjo sukaupti drąsą ir pasakyti tai, ką jis ir 
atėjo pasakyti. Jis vėl prisiminė žodžius, kuriuos ištarė iš „Star Trek“, ir 
tylutėliai sumurmėjo: „Jeigu bijai, kad kas nors neužvežtų į nosį, tada gal 
geriau trauk namo ir lįsk po lova. Čia nesaugu. Bailiams čia ne vieta.“ 

Vyriškis, Kuris Buvo Ne Bailys, giliai įkvėpė ir mikčiodamas išpyški- 
no: 

— Faktiškai aš jų su savimi neturiu. 

Veneris apsiniaukė. 

— O kur, faktiškai, juos turi? 

Gidnėjus pajuto už savęs beveik negirdimus žingsnius. Ant kilimo 
pastebėjo menkutį šešėlį. Veneris sutraukė savo komandą — priekyje rusą, 
užpakalyje albaną — norėdamas jį įbauginti. Bet šiandien jis — Vyriškis, 
Kuris Buvo Ne Bailys. 

Jis nenusileis. 

Kūnas virpėjo, veidas degė, po baltais marškiniais sruvo prakaito 
upeliai. Tačiau jis nenusileido. 

— Aš turiu juos saugioje vietoje. 

— Kokio ji tiksliai saugumo? — šaltai paklausė Veneris. 

— Labai saugi. 

— Gerai. Protinga. 

— Jeigu norite juos gauti, turėsite sumokėti man, ką žadėjote. Ir... 
ir... ir aš, — vebleno jis, — aš... nenoriu... daugiau... visošitodaryti. 

Dabar jis spoksojo į kilimą rydamas orą. 

— Ar iš tikrųjų, Džonai? — ramiai pasiteiravo Veneris. — Tu dau- 
giau nebenori dirbti mūsų komandoje? 

— Mmm, ne. 

— Tu mane tikrai įžeidei! Maniau, mes visi taip puikiai sutarėme! 
Žinai, Džonai, galvojau, kad mudu jau buvome betampą tikrai gerais 
bičiuliais. Tu mane iš tikrųjų įžeidei! Žinoma, nori išeiti, nori ir savo pini- 
gų — viskas puiku. 

Sinoptikas tylėjo. Jis nesitikėjo tokios reakcijos. Jis tikėjosi, kad Ve- 
neris sprogs iš piktumo. 

— Tai kurgi ta labai saugi vieta, kurioje laikai tą kompiuterį ir disko 
kopiją? 

Išdidžiai šypsodamasis Gidnėjus pakėlė akis: 

— Niekada nepatikėsite. Niekas ten ir nežiūrėtų, niekas jų nerastų nė 
po tūkstančio metų! 

— Tikrai? 

Sinoptikas guviai linktelėjo. 

— Net ir policija nerastų? 

— Absoliučiai ne! 

Veneris džiaugsmingai nusišypsojo Sinoptikui ir staigiai kirto kairiąja 
ranka per orą. 

Sinoptiką toks judesys suglumo. Jis priminė tarsi kažkokį užkoduotą 
signalą. Tačiau ilgai nervintis neteko. 

— Žiūrėk, tuoj išskris paukščiukas! — pasakė Veneris. 

Sinoptikas visiškai sutriko. Šalia jo stovintis rusas pakėlė nedidelę 
videokamerą. 

Užpakalyje stovintis albanas skubriai žengė porą žingsnių į priekį ir 


vienu plaštakos šono kirčiu atskyrė Sinoptiko kaklą nuo stuburo. 

Pirštų atspaudus tiriantis skyrius užėmė vieną iš didžiausių plotų Sa- 


sekso Hause. Pirmame aukšte, netoli nuo Moderniųjų technologijų nusi- 

kaltimų skyriaus, darbas virė tarsi bičių avilyje, ir kaskart ten užėjęs Greisas 
suuosdavo menkutį rašalo kvapą. 

Vienas iš vyresniųjų to skyriaus darbuotojų, Deris Bleinas, sėdėjo 
savo darbo vietoje maždaug pačiame rašomųjų stalų ir aparatų labirinto 
centre. Jo kompiuterio ekrane matėsi geriausias Džo Tindalo paimtas at- 
spaudas iš „Volkswagen“ — nuo vidinio veidrodėlio. Už jo pečių dabar ir 
stovėjo Greisas su Tindalu. 

Bleinas — pliktelėjęs akiniuotas vyras, tėviškos išvaizdos ir ramaus 
būdo, kas kėlė didelį pasitikėjimą juo. Jis nuspaudė klavišą ir ekrane pasi- 
rodė visas dešimties atspaudų komplektas. Kai paspaudė dar kartą, Greiso 
širdis suspurdėjo. Ekrane išniro vyro nuotrauka, kurią policija jau turėjo. 
Ir jo pavardė. „Golf“ automobilio savininkas. Vyrukas, su kuriuo Dženė 
Streton turėjo pasimatymą „Karmos“ bare. 

— Pirštų atspaudai sutapo, —- paaiškino Deris Bleinas. — Aš pa- 
tikrinau jį NAFIS sistemoje. Jo pirštų atspaudai buvo paimti prieš metus, 
po triukšmingų peštynių Braitono naktiniame klube „Escape“. Jį įspėjo ir 
paleido. Tai Maiklas Luvičius. Albanas, neturintis nuolatinės gyvenamo- 
sios vietos. 

— Ką dar apie jį žinote? — paklausė Greisas. 

— Štai ką. — Bleinas vėl patapšnojo klaviatūrą. — Jis pažymėtas 
PNC ženklu, vadinasi, jį būtina stebėti — Interpolo nurodymas. 

Greisas pažvalėjo. PVC — policijos turima duomenų bazė apie nu- 
sikaltimus šalyje. 

— Taigi, remdamasis visu tuo komplektu, — nes reikia būtent viso 
pirštų atspaudų komplekto, — aš paieškojau tarptautiniu mastu ir šitaip 
atsekiau ryšį su šiuo gražuoliu. 

Bleinas paspaudė dar kelis klavišus, ir po minutėlės ekrane pasirodė 
labai nutukusio vyro galva ir liemuo. Palyginti su visa jo kūno mase, galva 
atrodė mažytė. Žili, želė sutepti plaukai surišti į mažą uodegėlę. 

— (Čia — Karlas Veneris. Jis dar turi kitą vardą — Džonas Smitas. 
Įdomi jo istorija, — tęsė Bleinas. — Veneris tarnavo JAV armijoje. Iš pra- 
džių skraidė malūnsparniu Vietname. Mūšio metu buvo sužeistas, gavo 


medalį už narsą, vėliau nebeskraidė dėl kažkokių širdies problemų ir tapo 

radistu. Buvo paaukštintas, dirbo karinių ryšių tarnyboje. Įsivėlė į skanda- 
lą. Jūs turėtumėte prisiminti: vienas karo fotoreporteris ir pora fotografų 
buvo apkaltinti už tai, kad fūlmuodavo Vietname vykstančius kankinimus 
bei egzekuciją ir pardavinėdavo nufilmuotą medžiagą. 

— Mėgėjiški siaubo filmai? — paklausė Greisas. 

— Būtent. Tačiau Veneris išsisuko. Jis liko JAV armijoje ir buvo per- 
keltas į Vokietiją dirbti žvalgyboje. Kai Bosnijoje kilo riaušės, jį permetė 
ten. Pasikartojo tai, kas vyko Vietname. Galiausiai buvo teisiamas karo 
lauko teisme už kalinių egzekucijos filmavimą ir filmų pardavinėjimą tarp- 
tautinėje mėgėjiškų siaubo filmų rinkoje. 

— Rimtai? — nepatikėjo Greisas. 2 

— Taip, kuo rimčiausiai. Šita žmogysta — padugnių padugnė. 
Šlykščiausias, vulgariausias tokių filmų tiekimo kanalas. Kažkoks nepėsčias 
advokatas ištraukė jį nuo bausmės, tačiau jis buvo jau tiek aplipęs purvais, 
kad pašalino iš karinės tarnybos. Tada jo vardas pasirodė tarptautiniame 
vaikų pornografijos tinkle Atlantoje. Ir čia turimi omeny ne vien vyrų lyti- 
niai santykiai su vaikais: ilmuojami žudomi vaikai. Daugiausiai azijiečiai, 
tačiau buvo ir baltųjų. 

— Sakai, su bet kuo nesusidedi, Rojau, ką? — išsišiepė Tindalas, pa- 
galiau atgavęs humoro jausmą. 

— Toks jau esu. Tau reikėtų apsilankyti viename iš mano pokylių. 

— Niekaip nesulaukiu pakvietimo. 

— Kas jam nutiko vėliau? — paklausė Greisas Bleiną. 

— Regis, paspruko. Dingo iš FTB akiračio. Paskui... prieš trejus 
metus pasirodė Turkijoje. Vėliau Atėnuose, Paryžiuje. Ten buvo aptikta 
mažytė mėgėjiškų smurto filmų gamintojų gauja. Prancūzų policija suren- 
gė reidą į vieną butą 16-oje Arondismento gatvėje Paryžiuje. Konfiskavo 
daugybę įrangos, areštavo grupę žmonių, kurie tvirtino, jog Veneris buvo 
gaujos vadeiva. Nuo to karto jo niekas nematė. 

— Koks ryšys su Luvičiumi? 

-— Interpolas turi savo žmogų Londone, jis ir gali apie tai pasakyti. 
Turiu jo numerį. Seržantas detektyvas Baris Farieras. 
— Ačiū, Deri, šauniai padirbėjai. Ir neįtikėtinai greitai! — Dėl trans- 


porto kamščių Greisas užtruko kelyje dvidešimčia minučių ilgiau negu 

planavo. Maryt, ir Džo Tindalas susidūrė su ta pačia problema. Bleinas 
išties negalėjo išryškinti visų pirštų atspaudų anksčiau nei prieš penkiolika 
minučių. 

Užlipęs į savo kabinetą, kuris buvo priešais svarbiausiųjų įvykių pa- 
sitarimo kambarį, Greisas pirmiausia susisiekė su žmonėmis, kurie stebėjo 
automobilį „Golf“. Vairuotojas dar nepasirodė. Jis jau xengėsi rinkti ser- 
žanto detektyvo Bario Fariero numerį, kai suskambėjo jo mobilusis telefo- 
nas. Pasigirdo aukštas rėžiantis Hario Freimo balsas. 

— Ką nors radai? — paklausė Greisas aiškiaregį. 

— Na, nežinau, ar tau tai ką nors sako, ar ne. Matau laikrodėlį. 

— Laikrodėlį? — pasitikslino Greisas. — Rankinį laikrodį? 

— Būtent! — Freimas dar labiau pagyvėjo. — Rankinį laikrodį! 
Kažkas labai svarbaus. Tas laikrodis nuves tave labai teigiama kryptimi toje 
tavo byloje. Šioje byloje, taip manau. 

— Gal gali smulkiau paaiškinti? — suglumo Greisas. 

— Ne, aš... Ne, tai ir viskas. Kaip sakiau, nežinau, ar tai ką nors 
reiškia. 

— Gal žinai markę? 

— Ne. Manau, kad brangus. 

— Brangus. 

— Taip. 

— Vyriškas ar moteriškas? 

— Vyriškas. Manau, jų gali būti daugiau negu vienas. 

Greisas papurtė galvą, kol kas nieko nesuprasdamas. 

— Gerai, — pasakė jis. — Ačiū, Hari. Pranešk, jeigu dar ką nors 
sužinosi. 

— O, pranešiu, nė neabejok! 

Baigęs pokalbį, Greisas paskambino į Londono Interpolą. Kol Farie- 
ras kalbėjo kitu telefonu, jis palaukė dvi minutes klausydamasis, matyt, 
ištisinio „Greensleeves“ įrašo, ir tada pasigirdo ryškus kokni* akcentas: 

— Seržantas detektyvas Farieras. Kuo galiu padėti? 

Greisas prisistatė. Farieras išsyk pagyvėjo. 


* Londoniečių prastakalbė. 

— Turiu detektyvus Graikijoje, Turkijoje, Šveicarijoje ir Paryžiuje, 
kurie mielai pasišnekučiuotų su ponuliu Luvičiumi. 

— Aš žinau, kur yra jo automobilis, — pasakė Greisas. — O ką ži- 
note apie Karlą Venerį? 

— Ničnieko. Jau treji metai, kai dingo jo pėdsakai. O verkiant reikė- 
tų atkasti tą išperą. 

Kažkas pasibeldė į duris: įlindo Normanas Potingas su popieriaus 
lapu rankoje. Greisas parodė, kad yra užsiėmęs. Potingas liko lūkuriuoti 
prie durų. 

— Mane domintų viskas, ką tik sužinotumėte apie Venerį, — kalbėjo 
Baris Farieras. — Ties juo — mano dešinės rankos ilgumo rodyklės. Nu- 
tįsusios per visą Europą. 

— O galjis yra Anglijoje? 

— Jeigu ten Luvičius, gali būti ir jis. 

— Papasakokite daugiau apie Luvičių. 

— Albanas. Trisdešimt dvejų metų. Nepėsčias berniukas. Albani- 
joje studijavo technikos mokslus universitete, be to, dar tapo kikbokso 
čempionu ir kumštininku. Būdinga jo kartai: universitetas baigtas, darbo 
nėr. Susidėjo su kažkokiais studentais, savo malonumui kūrė kompiuterio 
virusus — matyt, iš nuobodulio. Vėliau užsikabino už kitos šutvės, su kuria 
šantažavo dideles kompanijas. 

— Šantažavo? 

— Geras biznis. Paimkime vien tokį svarbų sportinį renginį kaip 
derbis.“ Likus vos kelioms dienoms iki renginio, pagrindiniams lažybų 
tarpininkams pagrasinama kompiuterio virusais, kurie metinių ristūnų 
lenktynių Epsome metu visai parai išves iš rikiuotės jų sistemas. Jeigu jie 
nesumokės pinigėlių. Jie ir sumoka. Pats lengviausiai prieinamas variantas. 

— Esu girdėjęs apie tai, — prisiminė Greisas. 

— Taigi didžiausias pasisekimas. Maryt, Luvičius kažkokiu būdu su- 
sidėjo su Veneriu. Tas, ko gero, nusamdė jį. Jie garantuotai buvo drauge įsi- 
vėlę į tą prancūzų mėgėjiškų filmukų gaują. Abu dingo vienu metu. Galiu 
nusiųsti jums visas tas rinkmenas. 


* Ristūnų lenktynės. 

— Labai prašau. 

— Gerai, bus padaryta. Tuojau pat. Pasakysiu dar kai ką. Man teko 
matyti keletą vaizdelių. Labai trokščiau nutverti Venerį ir Luvičių tam- 
sutėlę naktį kokioje nors atokioje parko alėjoje. Man užtektų ir penkių 
minučių. O, kaip norėčiau. 

— Suprantu, ką jūs jaučiate. Pasakykite dar kai ką: ar skarabėjas jums 
ką nors reiškia? Turiu galvoje, tuos du tipus? 

— Skarabėjas? Vabalas skarabėjas? 

— Mhm. 

Šiek tiek parylėjęs Baris Farieras atsakė: 

— Kai jie darbavosi Prancūzijoje, nuotraukose ir filmuose visada 
kažkur matydavosi vienas vabzdys — skorpionas. 

— Gyvas ar negyvas? 

— Negyvas. Ar galiu pasidomėti, kodėl klausiate? 

— Regis, jis jau gerokai pažengęs entomologijoje, — pasakė Grei- 
sas. — Jeigu čia tas pats tipas, tai dabar jis naudoja skarabėjus — mėšla- 
vabalius. 

— Labai tikėtina. 

Greisas padėkojo, pažadėjo nepamiršti jo, informuoti apie tolesnę 
eigą ir atsisveikino. Normanas Potingas tučtuojau atžingsniavo prie jo stalo 
ir padėjo atsineštą lapą priešais jį. 

— Sieros rūgštis, Rojau. Manau, turiu gana išsamų visų Jungtinės 
Karalystės tiekėjų sąrašą. Penki yra pietuose, du — mūsų apylinkėje: vienas 
Niu Heivene, o kitas Portsleide. 

Greiso mintyse tebekirbėjo' iš Bario Fariero gauta informacija. Pa- 
ėmęs tą lapą jis greitai permetė akimis pavadinimus ir adresus. Stabtelėjo 
ties dviem vietiniais tiekėjais. 

Staiga virstelėjo durys ir įvirto spinduliuojantis Glenas Brensonas. 

— Jau turiu! — pareiškė jis, prisikišęs vos per colį prie savo viršininko. 

— Pasakok? 

Brensonas pergalingai tėkštelėjo ant stalo „VW Golf“ vairuotojo 
nuotrauką. 

— Man ką tik paskambino vienas mano draugelis — taksi vairuo- 


tojas. 

— Tikiuosi, ne tas, kuris atraportavo tau apie mane ir Kleo? — lyg 
tarp kitko tarstelėjo Greisas. 

— Tas pats, — išsišiepė Brensonas ir pakiliai tęsė: — Paleidau šią 
fotografiją per visus savo kontaktus. Jis ir atsiliepė. Sakė, kad ką tik prieš 
dvidešimt minučių paėmė keleivį — tikslią šio vyruko kopiją — Braitono 
centre. Jis įsitikinęs, kad čia tas pats žmogus. Išleido jį Portsleide prie san- 
dėlio. Va, adresas. — Jis padavė bosui popieriaus skiautelę, kurioje ranka 
buvo užrašytas adresas. 

Greisas perskaitė. Tada žvilgtelėjo į Potingo paduotą sąrašą. Į sieros 
rūgšties distributorių Portsleide. 

Adresas sutapo. 

Tomas kai ką prisiminė. Nors neturėjo mobiliojo telefono, užtat tu- 
rėjo dar kai ką. Jis jautė ir anksčiau tą kietą gumbą, nes kurį laiką gulėjo 
ant jo. „Ir kodėl, po perkūnais, nepagalvota apie tai anksčiau?“ — vainojo 
jis save. 

Jis įkišo ranką į kelnių kišenę, išsitraukė savo Palm Tungsten PDA ir 
nuspaudė vieną iš keturių mygtukų apačioje. Iš karto nušvito ekranėlis. 
Šito aparačiuko švytėjimas dabar prilygo tūkstančiui prožektorių! 

Jis galėjo matyti! 

— Ką ten turi? — šūktelėjo Kelė. 

— Savo Pa/m! — Jis matė ją, įžiūrėjo jos veidą! 

— Kaip... tu... tu gali pajudėti? — sušnypštė ji. 

— Tik rankos. 

Ta švieselė švietė plačiai, bet netoli, tačiau jis jau galėjo orientuotis 
aplinkoje. Jie buvo didžiuliame, gal dvidešimties pėdų aukščio sandėlyje, 
užstatytame padėklais su chemikalų statinėmis. Šimtai, gal net tūkstančiai 
statinių. Betono grindys, jokių langų, bet spindulėlis nesiekė durų. Spren- 
džiant iš temperatūros ir tamsos, jie turėjo būti požemyje. 

Jis sumetė, kad durys turėtų būti didžiulės, antraip krautuvas neįvež- 
tų statinių. Ir beveik garantuotai turėjo būti liftas. 

Tomas apžiūrėjo apkabą ant kulkšnies. Ji priminė filmuose matytus 
antrankius ar pančius, kuriuos policija uždėdavo nusikaltėliams: plati me- 
talinė apkaba užrakinta, o nuo jos einanti grandinė buvo prikabinta už 
geležinio žiedo ant sienos. Kelės grandinė tįso tolėliau, prie kito žiedo. Jos 
grandinė įsitempusi. Jis atsistojo ir pajudėjo jos link, tačiau grandinė su- 
stabdė jį, kai tarp jų liko apie dešimt pėdų. 

— Tu negali iš jo paskambinti, ar ne? — paklausė ji. 

— Ne. 

— O išsiųsti žinutę elektroniniu paštu? 

— Galėčiau, jeigu turėčiau mobilųjį telefoną. 

Jis nusišlapino į atneštą oranžinį kibirą ir kelias sekundes jautė neap- 
sakomą palaimą. 

— Nepamiršk patraukti grandinėlės, — priminė Kelė. 

Jis išsišiepė, apsidžiaugęs jos narsa. Jeigu dar pajėgdavo šypsotis, išlai- 
kyti nuotaiką — tik taip žmonės ir išgyvendavo sunkiausius išbandymus. 

— Nepamiršiu, — atsakė jis. — Ir uždengsiu dangtį. 

Jis paėjėjo, kiek leido grandinė, iki atidarytos statinės ir pašvietė į jos 
šoną ieškodamas etiketės, kurią buvo apčiuopęs tamsoje. Ir surado. 

Baltą ir šalia prilipdytą geltonai juodą įspėjimo etiketę — „PAVO- 
JINGOS MEDŽIAGOS“. Baltojoje buvo užrašyta: „H,SO,. KONCENTRATAS. 
25 

Tomas kaip išmanydamas stengėsi prisiminti savo varganas chemijos 
žinias. Ar šita medžiaga praėda metalą? Ar greitai? 

Tebuvo vienas kelias, kaip išsiaiškinti. 

Jis padėjo Pz/m ant grindų ir pasiėmė kibirą. Tuo metu ekranėlis už- 
geso. Jis apmirė pagalvojęs, kad išsikrovė baterija, tačiau bemat prisiminė, 
kad po dviejų minučių švieselė visada automatiškai užgęsta. Skubiai nusta- 
tė, kad šviestų ištisai. Tada vėl paėmė kibirą, švystelėjo jo turinį kuo toliau 
nuo savęs ir nuo Kelės. 

Dabar jis sutelkė dėmesį į statinę. Dangrelis jau anksčiau buvo atsuk- 
tas, ir eidamas artyn jautė aitrų kvapą. Giliai įkvėpęs, kuo tvirčiau suėmė 
statinę, nes žinojo, koks pavojus grėsė, ir pakreipė ją, bet skystis nutiško 
ant grindų, šalia kibiro. 

— Šūdas. 

Nuo grindų pakilo šutas. Geras ženklas: rūgštis su kažkuo reagavo. 

— Ką ten darai? 

— Tiesiog atlieku bandymą. 

— Ką? Ką atlieki? — Kelės balsas įsitempė. 

Iš savo menkučių chemijos žinių jis prisiminė, kad kai kurios rūgštys 
neištirpina nei plastiko, nei metalo. Jeigu šios statinės buvo plastikinės, 
vadinasi, jos kibiro neištirpins. 

Deginantis, aitrus dvokas jau graužė gerklę. Jis atsitraukė, giliai įkvė- 
pė ir šiek tiek stumtelėjo statinę atgal. Tada vėl palenkė ją. Šį kartą rūgštis 
pataikė į kibirą. Jis laukė, kol prisipildys bent pusė, tada paleido statinę į 
vietą, pakėlė Pz/m ir atidžiai apžiūrėjo, ar rūgštis neužtiško ant kibiro ran- 
kenos ar kitur, kur jis galėjo prisiliesti. 

Užpylė šiek tiek rūgšties ant dviejų grandinės grandžių. 

Nieko neatsitiko. Nuo grindų, nuo tos vietos, kur gulėjo tos grandys, 
ir aplinkui jas kilo šlykštūs garai, tačiau plieno nė kiek nepaveikė. 

Iš nevilties jis nusikeikė. Sakytum, ne rūgštį, o vandenį būtų užpylęs. 

Karlas Veneris krypavo po kabinetą įsikandęs ką tik užsidegtą cigarą, 
grąžydamas rankas ir liedamas pyktį čia ant Luvičiaus, kuris vienu metu 
kramtė gumą ir rūkė cigaretę, čia ant ruso. 

— Berniukai, situacija negera. Tiesiog tokia negera. 

Jis išsiėmė cigarą iš burnos ir pradėjo kramtyti odą aplink smiliaus 
nagą. Draskyri ją. 

Šiaip jau mažakalbis rusas prabilo: 

— Turime išvežti Jurijų iš ligoninės, kol neprabudo. 

— Arba išvežti, arba amžiams nutildyti, — pasakė Veneris. 

— Aš savo brolio nežudau, — niūriai atsakė jis. 

— Tu dirbi man, Romanai. Ir darai taip, kaip tau sušiktai pasakau. 

— Tada aš tau nedirbti. 

Veneris išdidžiai prisiartino prie jo. 

— Klausykis, šūdo gabale. Jeigu ne aš, tebevairuotum sušiktą trak- 

torių savo Ukrainoje, todėl negąsdink, kad pasitrauksi, nes galiu tiesiog 
priimti tavo atsistatydinimą ir paskui pažiūrėti, kokį šūdą maltum. 

Rusas apniuko, tačiau nieko nebesakė. 

Luvičius trinktelėjo plaštaka sau per sprandą imituodamas būsimą 
veiksmą. 

— Aš sutvarkysiu. 

Rusas priėjo prie albano ir išsirempė priešais jį. Jis buvo visa galva 
aukštesnis už buvusį kumštininką. 

— Tu užmuši mano brolį, — įspėjo jis, — aš užmušu tave. 

Albanas pašaipiai stebeilijo į rusą tebečiaumodamas gumą. Jis dukart 
skubiai ir giliai užtraukė dūmą, išpūtė jį ir tarė: 

— Aš darau, ką man liepia ponas Smitas. Aš klausau pono Smito. 

— Turime dar skubesnę problemą, — pareiškė Veneris. — Tą sušiktą 
gyvatę Džoną Frostą — Gidnėjų — su visomis jo prakeiktomis orų pro- 
gnozėmis. Na, dėl vienos supistos prognozės jis apsiriko! 

Abu sėbrai klausiamai sužiuro į jį. 

— Rūgštus lietus! Šiandien jam nevykusi dienelė. 

Rusas išsišiepė; albanas, kuris nesuprasdavo juokų, nesusigaudė. Kaip 
ir buvo priimta, jis įkišo Sinoptiko kūną į sieros rūgšties baką, o po kokių 
poros dienų perkels kaulus į baką su druskos rūgštimi. Ir nebeliks jo nė 
pėdsako. 

— Mūsų problema štai kokia, — kalbėjo Veneris. — Nežinome, ką 
jis padarė ir kam ką pasakė. Ir jis melavo apie savo telefoną, taip? 

Albanas patvirtindamas linktelėjo. 

— Jis buvo paliktas jo automobilyje, įjungtas. 

— Puikiai žinome, ką tai reiškia, taip? — pasakė Veneris. 

Abu jo patarnautojai palinksėjo. 

— Policija per jo telekompaniją kaipmat sužinos, kurlink jis keliavo 
per Braitoną ir Houvą: sužinos ir tikslų laiką, ir tikslias vietas. Ponai, bijau, 
kad teks atsitraukti. Turime dingti iš čia ir apsistoti Albanijoje, kol viskas 
aprims. 

— Aš geriau likti čia, — pareiškė rusas. 

Veneris patapšnojo sau į krūtinę. 

— Man — penkiasdešint devyneri. Gal manai, kad noriu praleisti li- 

kusią gyvenimo dalį toje sušiktoje šalyje? Bet reikia. Tenai net bobos pačios 
šlykščiausios pasaulyje. Šioje šalyje laikėmės, nes mums čia patiko. Bet jūs, 
berniukai, viską sušikote. 

— Kaip? — nebe juokais pyktelėjo rusas. 

— Kaip? — tarsi nustebo Veneris. — Miką kažkas sekė nuo kažkurios 
vietos Kemp Taune iki automobilių stovėjimo aikštelės Braitono centre. 

Albanas pertraukė jį: 

— Taip, bet aš pamesti jį tame parkinge. 

— Taip, — ir savo sumautą „Golf“, ir viską. 

— Aš juos susigrąžinsiu. 

Veneris nukreipė visą pyktį į rusą: 

— Tavo idiotas brolelis užkliūva policijai už akių, tada patenka į 
avariją, įkiša jiems į nagus kompiuterį su visu mūsų filmu apie D'Yrą, ir 
manai, kad čia nesušiktas reikalas? 

Rusas tylėjo. 

— Darysime šitaip, — jau nuolaidžiau sušneko Veneris. — Dabar iš 
karto susukame filmą apie abu Braisus ir atsikratome jų. Tada dingstame iš 
čia. Popiet varome į Paryžių. O tada — tolyn. Gerai? 

Du tylūs, vangūs linktelėjimai. 

Tada albanas paklausė: 

— Kur darysime tą filmą? 

— Čia, — atsakė Veneris. — Šiame kambaryje. Turiu labai kūrybin- 
gų minčių. Ponas Braisas užvertė mus bėdomis. Noriu atsilyginti jam taip, 
kad skaudėtų. O pirmiausia norėčiau matyti, kaip jis stebės viską, ką mes 
darysime su ponia Brais. 

Jis pasižiūrėjo į rusą. 

— Romanai, eik ir atvesk juos čionai. Tik atrišk jiems kojas ir užkišk 
burnas ta juosta — man labai patinka jas nuplėšti. | 

Staiga pagyvėjęs nuo minties, ką jis darys su Braisais, Karlas Veneris 


pradėjo niūniuoti. 

— Tomai! 

Staigus, išgąstingas Kelės šnipštelėjimas privertė Tomą kilstelėti galvą. 
Velnias! Patalpos gale vėl išniro šviesos ruožas. Kažkas atėjo. Kažkoks aukš- 
tas, liesas vyras, apsirengęs juodai. Tas, iš Rytų Europos. 

Tomas parpuolė ant žemės, užguldamas P4/m švieselę. Jis skubiai 
apčiuopė mygtuką, stipriai jį nuspaudė ir išjungė šviesulį. „Gal jie eina 
ištuštinti kibirą?“ — nelabai logiškai pamąstė Tomas. Jis prispaudė rankas 
prie šonų, stipriai suglaudė kojas, kad atrodytų kuo panašiau į pirmykštę 
padėtį, ir nuščiuvęs gulėjo stebėdamas artėjantį, šokčiojantį prožektoriaus 
spindulį. 

Spindulys tvykstelėjo jam į veidą. 

— Pone Braisai, dabar aš vesti jus į viršų. Iš tavęs ir ponios Brais pa- 
daryti kino žvaigždes! 

Drebėdamas iš siaubo, Tomas laukė, kad bet kurią sekundę tas ilgšis 
pastebės, jog jo rankos atrištos. Jis :žkrai pamatys, jeigu ne aklas! 

— K reiškia „kino žvaigždes“? — paklausė Kelė iš baimės trūkčio- 
jančiu balsu. | 

Ilgšis nukreipė prožektorių jai į veidą. 

— Užtekti kalbėti! Gal nori greitai pasikrušti? Pone Braisai, nori ma- 
tyti, kaip aš vietoj tavęs daryti seksą su tavo žmona? 

Akimirksniu Tomo baimė virto įsiūčiu. 

— Tik pabandyk paliesti ją — užmušiu tave vietoje! — pagrasino 
jis. | 

Tas tipas atsisuko į jį ir valdingai riktelėjo: 

— SAKAU, UŽTENKA KALBĖTI! — Jis švystelėjo prožektoriaus spin- 
dulį tiesiai Tomui į akis. — TU TYLI. TU MAN NEGRASINTI! 

Tada ilgšis atsiklaupė. Tomas išgirdo, kaip drykstelėjo lipni juosta, 
suprato, kas jo laukė. Mirksėdamas pamatė, kaip tas pasilenkė virš jo. Už- 
uodė aštrų vyriško odekolono kvapą. 

Tomas įsitempė. Suprato, kad šios akimirkos nevalia praleisti. Nors ir 
nebuvo numatęs tokios progos, tačiau paprasčiausiai reikėjo veikti. 


To vyro rankose buvo plati lipni juosta. 

— Tu uždaryti burną, — nurodė jis. 

— Ar galiu dar nusišnypšti nosį? — paklausė Tomas. 

— Jokio nusišnypšti! 

— Aš tuoj čiaudėsiu! 

Tą akimirką jis pastebėjo, kaip ilgšis sudvejojo, tiktai sekundėlę su- 
svyravo. To ir užteko. 

Jis šastelėjo į šalį, apsivertė, abiem rankomis stvėrė kibirą, pakėlė jį ir 
atsigręžęs pamatė, kad prožektorius tvieskė tiesiai jam į veidą. Kelė gulėjo 
toliau, kairėje, pakankamai saugi. Jis iš visų jėgų švystelėjo kibirą, šliūkšte- 
lėdamas skystį tiesiai į prožektorių. 

Rankas nudilgino aštrus skausmas: užtiško rūgšties lašeliai, tačiau jis 
nebekreipė dėmesio, nes viską užgožė siaubingas veriantis klyksmas. 

Prožektorius nulėkė ant žemės. Tomas tematė, kaip tas tipas svirdu- 
liavo atbulas, susigriebęs rankomis už veido. Reikia jį sulaikyti! Griebti, kol 
dar įmanoma pasiekti! 

Būtinai. 

Tomas metėsi pirmyn lyg regbio puolėjas, nors ir žinojo, kad ant že- 
mės turėjo būti rūgšties. Kito šanso nebebus. Kažkodėl rankos neišniro iš 
pečių, kai jis sugriebė to ilgšio kairį kulkšnį, nors iki galo įsitempusi gran- 
dinė skaudžiai rėžė jo koją. Tomas ir pats nežinojo, kad turėjo tiek jėgos 
trūktelėti nutvertą kulkšnį artyn. 

Ilgšis užvirto ant jo, raitydamasis, klykdamas, bjauriai staugdamas, 
delnais užsidengęs veidą. Ir Kelė pradėjo spiegti: 

— Tomai! Tomai! Tomai! 

— PADĖK! — klykė rusas. — PADĖK, TU PADĖK, TU PADĖK, PRAŠAU 
PADĖTI! — Ir pradėjo agoniškai riaumoti, vis dar neatitraukdamas rankų 
nuo veido, raitydamasis ir stengdamasis nusiristi tolyn nuo Tomo. 

Tomas sumetė, kad jeigu tas tipas atėjo jų išsivesti, vadinasi, kažkur 
turėjo įsidėjęs raktus nuo apkabų. Jis stvėrė prožektorių ir vožė juo rusui į 
pakaušį. Skimbrtelėjo dūžtantis stiklas, šviesa užgeso. Rusas nutilo, gulėjo 
paslikas. Kurį laiką girdėjosi vienintelis garsas: šiurpus šnypštimas, sklin- 
dantis nuo vyro galvos. Ir pasklido kitokia smarvė: šleikštus degančių plau- 
kų ir mėsos tvaikas. Tomas sužiaukčiojo. Atrodo, rūgštis virto nematoma 


šarmine migla. Kelė taip pat pradėjo kosėti. 

Jis susirado Pa/m, įjungė jį ir suskato naršyti po ruso švarko kišenes. 
Beveik iš karto surado grandinėlę su dviem mažais rakteliais ir paėmė juos. 
Atsistojo tebedrebėdamas iš šoko ir baimės, kad bet kurią akimirką galėjo 
ateiti dar kas nors, tada atsiklaupė ir pasišviesdamas Pa/m susirado rakto 
skylutę. Tačiau ranka taip drebėjo, kad niekaip į ją nepataikė. 

„Jėzau, greičiau gi!“ 

Pagaliau raktelis įslydo. Bet nesisuko nė į vieną pusę. „Matyt, ne 
tas“, — pagalvojo jis. Antrąjį raktelį jam kažkaip pavyko įkišti iš karto. Ir 
pasuko. Užraktas spragtelėjo, po sekundėlės jis jau nušlubavo prie Kelės. 
Rankas kaip reikiant gėlė, tačiau neturėjo laiko apie tai galvoti. 

Atsitūpęs pabučiavo ją ir sušnabždėjo: 

— Myliu tave. 

Ji spoksojo į vyrą išpūtusi akis ir beveik nekrurėdama iš šoko. Atraki- 
nęs apkabą ant jos kulkšnies, pradėjo narplioti kietai suveržtą virvės mazgą 
ant kojų. Jo rankos vėl drebėjo, o tas prakeiktas mazgas niekaip nepasidavė. 
Net nekrutėjo. Jis vėl bandė. Ir vėl. 

— Ar tu gerai jautiesi, mieloji? 

Ji nieko neatsakė. 

— Mieloji? 

Nieko. 

Tada tyliai, taip tyliai, kad net šiurpas nuėjo jam per nugarą, ji ištarė: 

— Tomai, kažkas ateina. 

Jis pakėlė akis. Tiesiai į prožektoriaus šviesą, sklindančią nuo tarpdu- 
rio. Ir pasigirdo to nutukėlio amerikono priekaištingas balsas: 

— Esi tikras kvailelis, pone Braisai. Iš tikrųjų labai neprotingas. 

Šviesos spindulys nuslydo nuo jo veido ir nardė po patalpą. Netrukus 
jis pamatys rusą ant grindų. Tomo nervai neatlaikė: nebegalvodamas apie 
pasekmes, jis priėmė skubų sprendimą, manydamas, kad tai, ką dabar pa- 
darys, bus geriau negu laukti čia susigūžus, kol amerikietis prieis. 

Jis stryktelėjo ir metėsi -durų link — tiesiai ant ten stovinčio vyro 
rausvai rudais marškiniais. Jis lėkė nunėręs galvą ir klykdamas visa gerkle: 

— TUUUU, ŠLYKŠTUS IIIŠPERAAAA! 

Tomas lyg ir pastebėjo, kad vyras kažką traukė iš kišenės. Kažkokį 
juodą, lyg ir metalinį daiktą. Pistoletą. 

Prilėkęs kirto galva tiesiai storuliui į pilvą. Tarsi į kokią didžiulę pa- 
galvėlę. Pasigirdo žioptelėjimas, o jį patį nudiegė aštrus skausmas kakle, ir 
trumpam viskas aptemo. Amerikietis nuvirto aukštielninkas, Tomas drau- 
ge su juo, atsitrenkdamas galva į žemę tarp to tipo kojų. 

Iš užpakalio kažkas stvėrė jį už sprando. Ranka šalta, kieta, ne ranka, 
o tikros geležinės replės. Paleidęs sprandą, jis kaipmat stvėrė jį už plaukų, 
skaudžiai timptelėjo galvą aukštyn, atvertė aukštielninką ir, trinktelėjęs pa- 
kaušį į grindis, laikė prispaudęs. 

Tomas priešais save išvydo trumpą, storą pistoleto vamzdį, o už 
jo — ledines akis. 

Vyras buvo kresnas, raumeningas, trumpi šviesūs plaukai sutepti 
želė ir pastirę, rankos ištatuiruotos. Matėsi tiktai balti marškinėliai ir ant 
grandinėlės kabantis auksinis medalionas, kuris beveik lietė Tomo veidą. 
Ir dvokė prakaitu. Jis vėpsojo tuščiomis akimis, malė gumą mažais baltais 
kandžiais, kurie Tomui priminė plėšriąją piraniją. 

Amerikietis sunkiai stojosi ant kojų. 

— Norite, aš užmušti jį? 

— Ne, — vos prakvėpuodamas sušvokštė amerikietis. — O ne. Ši- 
taip paprastai jam nepraeis. 

Staiga netoliese Tomas išgirdo bruzdesį. Vyriškas balsas sušuko: 

— POLICIJA! MESK GINKLĄ! | 

Gniaužtai paleido Tomo plaukus. Užpuolikas apstulbęs pasisuko, 
nė nemirktelėjęs pakėlė pistoletą ir paleido seriją šūvių. Apkurtęs Tomas 
minutėlę nutirpo. Į šnerves priplūdo kordito tvaiko. Jo užpuolikas ir ame- 
rikietis dingo. 

Po sekundėlės pasigirdo kitoks, angliškas, balsas: 


— Į mane pataikė. Jėzau, o Jėzau, į mane šovė! 


86 


Išlipęs iš didžiulio lifto, Greisas įsmuko pro praviras duris, ant kurių 
kabėjo didžiulis geltonai juodas įspėjamasis ženklas: „ĮEITI GALIMA TIKTAI 

SU APSAUGINIAIS DRABUŽIAIS.“ Glenas Brensonas, pirma jo išlipęs iš lifto, 
jau suko už kampo. Greisas išgirdo jį šaukiant: 

— POLICIJA! MESK GINKLĄ! 

Po akimirkos pasigirdo penkių šūvių papliūpa. Ir Gleno klyksmas. 

Pasukęs už kampo jis pamatė savo kolegą, gulintį ant žemės ir su- 
sigriebusį už pilvo. Rankos kruvinos, akys vartėsi. Greisas sušuko į savo 
radijo stotelę: 

— Čia inspektorius Greisas. Pašautas žmogus! Reikalinga greitoji pa- 
galba! Nedelsdami siųskite čia ginkluotą būrį. Ir visus kitus būrius. 

Jis stabtelėjo, sekundėlę padvejojęs, ar likti prie kolegos, ar sekti taip 
padariusiįjį. Lauke prie pastato dviejuose furgonuose laukė uniformuoti 
policininkai — policijos operatyvinės grupės brigada, apsiginklavusi sky- 
deliais ir lazdomis, ir ginkluotas būrys. 

Greisas atsisuko į čia pat už jo stovinčius Niką Nicholą ir Normaną 
Potingą. 

— Normanai! — riktelėjo jis. — Pasilik prie Gleno! — O pats pa- 
sileido bėgti. Priekyje pamatė užsiveriančias duris su užrašu: „TIKTAI AVA- 
RINIS IŠĖJIMAS.“ Nėrė pro jas ir pasileido aukštyn akmeniniais laiptais per 
du laiptelius iš karto. Nuo jo neatsiliko ir Nicholas. Jis pasuko už vieno 
kampo. Už kito. 

Pasukęs už trečiojo, pastebėjo vyrą styrančiais plaukais, apsirengusį 
marškinėliais ir džinsais, — tą patį, kurį Deris Bleinas pirštų atspaudų 
skyriuje atpažino kaip Miką Luvičių. 

— POLICIJA! STOK! — riktelėjo Greisas. 

Vyras sustojo, atsigręžė ir nukreipė į jį kažkokį į pistoletą panašų 
daiktą. Greisas prisiplojo prie sienos, ranka patraukdamas ir Niką Nicholą. 
Žybtelėjo ugnis, pasigirdo zvimbtelėjimas, ir ant jo veido pabiro cemento 
gabaliukai. Vyras pradingo. 

Ilgai nelaukęs Greisas pasileido iš paskos, nekreipdamas dėmesio į 
gresiantį pavojų, tiesiog genamas įsiūčio — kaip greičiau nutverti tą išperą 
ir savo rankomis sudraskyti jį į skutelius. Už kito kampo jis sustojo. Luvi- 
čiaus — nė ženklo. Užlėkė į kitą aukštą, besidaužančia širdimi pasuko už 
dar vieno kampo. Ir vėl stabtelėjo, tada atsargiai tykino pirmyn. Jo niekur 


nesimatė. 

Čia par jau turėjo būti ir stogas. 

Dar vieneri laiptai, kampas. Ir vėl laiptai. Ir vėl posūkis. Prieš akis 
trinktelėjo užsiveriančios metalinės durys. Užrašas: „IŠĖJIMAS.“ Dusdamas 
Greisas pripuolė prie jų ir grįžtelėjo į Nicholą: 

— Atsargiai. 

Jaunasis konsteblis linktelėjo. 

Užriaumojo variklis, sutarškėjo rotoriai. 

Sraigtasparnis, kurį Greisas matė ant stogo. 

Jis stumtelėjo duris. Juodame sraigtasparnyje, piloto vietoje, sėdėjo 
nutukęs vyras, kurio plaukai buvo surišti į uodegėlę. Greisas iškart atpa- 
žino Karlą Venerį, jo nuotrauką jam rodė Deris Bleinas. Sraigtasparnis 
mažas, keturvietis „Robinson“. Luvičius atrišinėjo lyną, kuriuo viena 
sraigtasparnio šliūžė buvo pririšta prie geležinio stulpo. 

Greisas iššoko pro duris rėkdamas: 

— STOK! POLICIJA! 

Albanas kilstelėjo pistolerą. Žybtelėjimas — ir Greisas metėsi ant 
žemės. Pūtė stiprus vėjas, o besisukantys sraigtasparnio sparnai dar labiau 
sustiprino gūsius. Slėpdamasis nuo vėjo ir albano pistoleto, Greisas tūnojo 
už čia pat esančio statinio, kaip jis suprato, už lifto korpuso viršūnės. Prie 
pat jo ausies pasigirdo pokštelėjimas. 

Septyni šūviai, suskaičiavo jis. O kiek kulkų yra šovininėje? 

Lynas atsilaisvino. Luvičius nubėgo į kitą sraigtasparnio pusę. Greisas 
grįžtelėjo į Nicholą ir šūktelėjo: 

— Lik čia! 

Jis nušliaužė pilvu dairydamasis, bene pamatys ką nors, ką galėtų nu- 
sitverti kaip ginklą. Netoliese, dešinėje, pastebėjo kelis maišus su cementu 
ir plytų krūvą. Pasišiaušėlis kuitėsi prie antrojo lyno. Greisas atsiklaupė ir 
metėsi ant jo. 

Luvičius kilstelėjo pistoletą. Vos išvydęs blykstelėjimą, Greisas puolė 
į šoną keikdamasis, kad neturėjo proto apsivilkti neperšaunamos liemenės. 
Beveik tą pačią sekundę pasigirdo pistoleto trakštelėjimas. Tas tipas vėl pa- 
spaudė gaiduką. 

Šį kartą nieko neįvyko. 

Greisas iškart puolė prie jo. Ir čia pat pamatė į jį atšvytuojančias al- 

bano kojas, kurios kirto jam po smakru, nusviesdamos jį, aukštielninką ir 
bežadį, ant stogo nuolydžio. 

Variklis užkriokė stipriau. Vis dar apsvaigęs Greisas apsivertė ir pa- 
mirkčiojęs išvydo stogus, tolumoje kyšantį aukštą kaminą — ten kažkada 
buvo Šorhemo elektrinė. Vėjo gūsiai sustiprėjo. Luvičius jau buvo įlipęs. 
Sraigtasparnio šliūžės atsiplėšė nuo stogo. 

Iš nevilties jis puolė prie plytų krūvos. Šalia pastebėjo gulinčią pasto- 
lių detalę. Stvėrė ją ir iš visų jėgų užsimojęs paleido į uodegos sparnelius. 

Atrodė, kad ji sklendė sulėtintai. Greisas pagalvojo, jog bus per pla- 
čiai užsimojęs ir tas vamzdžio galas pralėks pro šalį. O, stebukle, jis pataikė 
tiksliai: tiesiai į rotoriaus centrą. 

Sudžerškė metalas, pasipylė kibirkščių spiečius. Sraigtasparnis pa- 
sviro. 

Jis jau galvojo, kad vis dėlto nepataikė, nes sraigtasparnis per kelias 
pėdas pakilo aukštyn, tačiau staiga pasileido suktis ratu. Dabar Greisas pa- 
matė, kad visas užpakalinis rotorius dingęs. 

Sraigtasparnis apsisuko vieną kartą, antrą ir jau kraipydamasis — tre- 
čią. Variklis kaukė, sraigtasparnis lėkė tiesiai į jį. Greisas prisiplojo prie sto- 
go, kad kaip nors išvengtų šliūžių. Atrodė, vėjas tuoj nuplėš nuo jo švarką 
ir nuraus visus plaukus. Pasigirdo baisus bildesys, ant jo pasipylė metalo 
ir mūro nulaužos: sraigtasparnis trenkėsi į kyšančio lifto korpuso šoną. 
Greisas persivertė ant šono, kad jo neužkabintų vos už kelių colių barškanti 
pagrindinio rotoriaus sparno dalis, nes sraigtasparnis beveik pasivertė ant 
šono lyg milžiniškas vabzdys, apipurkštas musių nuodais. 

Šmėstelėjo siaubo iškreiptas rudmarškinio Venerio, besimuistančio 
prie valdymo skydo, veidas. Šalia jo — mirtinai išblyškęs, nuo šoko su- 
stingęs Luvičiaus veidas. 

Sraigtasparnis pasviro ant vieno šono, tada metėsi ant kito ir atsidūrė 
prie pat stogo krašto. Jis priminė Greisui tuos pigius žaisliukus, kuriuos 
pardavinėjo prekeiviai Braitono gatvėse: jie sukinėdavosi ir vartydavosi, 
varomi išcentrinės jėgos. 

Staiga tvoskė aviaciniu kuru. 

Išsibalansavęs sraigtasparnis trenkėsi į lifto korpusą dar kartą, vis 
dar tebeveikdamas apsisuko, lakūno kabina pakibo ant stogo krašto, ir 

jeigu uodega nebūtų įsispraudusi į to statinio apačią, jis būtų nusivertęs 
žemyn. 

Variklis nutilo. 

Greisas pašoko ir nuskuodė prie jo. 

Sraigtasparnis sūpavosi ant stogo krašto. Luvičius be sąmonės kybojo 
aukštyn kojomis ant stiklinio piloto kabinos gaubto. Veneris muistėsi taip 
pat apsivertęs aukštyn kojomis ir vis dar prisisegęs saugos diržu. Sraigtas- 
parnis galėjo nudardėti žemyn kiekvieną sekundę. 

— Gelbėk! — maldavo tas tipas su arklio uodegėle, iškišdamas ran- 
ką pro kadaruojančias dureles. — Gelbėk, dėl Dievo meilės, padėk man, 
žmogau! 

Greisas visada vengė aukščio, todėl dabar atsiklaupė ir įsmeigė akis į 
automobilių stovėjimo aikštelę apačioje. Vėjas plėšte plėšė jį nuo stogo. Jis 
sugriebė tą vyrą už riebaus ir storo it kumpis riešo. 

Sraigtasparnis smuktelėjo. Degalų smarvė buvo siaubinga. Greisas 
pajuto, kaip kažkas smigtelėjo jam į ranką. To tipo laikrodis. Jis stvėrė tą 
riebią mėsą aukščiau, virš laikrodžio, ir susidūrė su jo mažytėmis išgąstin- 
gomis akimis. Maldaujančiomis. 

— Gelbėk! Ištrauk mane! — Jo medalionas kadaravo virš galvos. 

Sraigtasparnis vėl smuktelėjo. Greisas pajuto, kaip jį timptelėjo į prie- 
kį. Dar keli coliai, ir jis versis per kraštą. Staiga jam šovė į galvą išganinga 
mintis: 

— Saugos diržą! Atsisek diržą! 

Apimtas panikos, tas tipas nieko nebesuvokė. 

— GELBĖK! — klykė jis. 

—- ATSISEK TĄ SUŠIKTĄ DIRŽĄ! — užriko Greisas. 

Džerškėjimas. Sraigtasparnis dar labiau pasviro į priekį. Jau nebeatsi- 
laikys. Beliko tik kelios sekundės, suvokė Greisas. 

— ATSISEK DIRŽĄ — SAVO SAUGOS DIRŽĄ! 

Atrodė, tarsi kas būtų rovęs jo ranką iš peties. Greisas laikėsi iš pasku- 
tiniųjų. Nieko nebus. Tačiau jis vis dar laikėsi įsiręžęs. Laikėsi. 

Laikėsi. 

Dar kartą pamatė mažas, pilnas nevilties akis. 

Šalia jo atsiradęs Nikas Nicholas įkišo ranką į kabiną. Pasigirdo 

spragtelėjimas. Ir — tarytum sapne — sraigtasparnis nusivertė per 
kraštą. Lyg koks milžiniškas žaislas. Pasiekęs žemę, apžergė juodą „Mer- 
cedes“ ir mažą baltą „Fiat“. Beveik tą pačią akimirką plykstelėjo liepsnos 
kamuolys. 

O besirangantis, iš baimės sustiręs ir apsunkęs Venerio kūnas kabėjo 
apačioje, už krašto, už riešų laikomas vien tiktai jo ir Nicholo. Venerio 
laikrodžio apyrankės geležtė skaudžiai pjovė Greisui plaštaką. 

Veneris tęsiamai suinkštė, sukliuksėjo. Karštis degino Greisui veidą. 
Veneris jau slydo. Reikėjo kaip nors jį išlaikyti. Reikėjo, kad tas šliužas 
liktų gyvas. Mirtis per daug gerai tokiai gyvatei. Nežinia iš kur atplūdo 
stiprybė. Tuo pačiu metu ir Nicholas tarsi atgijo. Beveik tą pačią sekundę 
nutukęs tipas su kasele lyg koks didžiulis ruonis buvo užvilktas aukštyn. 

Veneris gulėjo aukštielninkas vapaliodamas iš siaubo. Tarpukojyje — 
tamsi dėmė: apsišlapino. Greisas negaišdamas apvertė jį ant pilvo ir uždėjo 
antrankius. Nuo jo trenkė šlykšti smarvė: šitas šliužas dar pridėjo į kelnes. 
Tačiau Greisas jau beveik nebereagavo, veikė automatiškai. 

Surikęs Nicholui tempti tą tipą iš pastato, Greisas pasileido gaisri- 
ninkų laipteliais žemyn į rūsį. Normanas Potingas ir dar du pasirodę uni- 
formuoti policininkai klūpėjo prie Gleno Brensono, kuris atrodė vis dar 
pusiau be sąmonės. 

— Šitas sušiktas pastatas tuojau išlėks į orą! Nešam jį laukan! — su- 
riko Greisas. 

Jis griebė draugą už pažastų, vienas policininkas prilaikė už liemens, o 
Potingas ir antrasis policininkas stvėrė po koją. Jie užnešė jį laiptais aukštyn 
ir pro atsarginį išėjimą išniro į automobilių stovėjimo aikštelę, ten, kur nuo 
liepsnojančių automobilių ir sraigtasparnio plieskė kaitra, dvokė degantys 
dažai ir guma, kur ūbavo sirenos. 

Jie nešė Brensoną kuo toliau nuo karščio, ir Greisas pamatė prie jų 
atskubantį greitosios pagalbos automobilį. 

Vyrai sustojo. Greisas pasilenkė prie pat savo draugo veido. 

— Kaip tu? 

— Prisimeni Džoną Veiną, kai jį pašovė tame filme... — sugergždė 
Brensonas. 


— Ar jis išgyveno? — neleido jam baigti Greisas. 

— Aba, išgyveno. 

— Ir pats taip jautiesi? 

— Aha. 

Greisas pabučiavo jį į kaktą. Kitaip negalėjo, nes labai jau mylėjo šitą 
žmogų. 

Kai priėjo medikai ir jis atsitiesė, Greisas pajuto, kad kažkas pjauna 
sulūžusia metaline apyranke. Kraujuotą. Jo paties kraujas. 

Tas laikrodis buvo ant to tipo riešo. Kaip, po velnių, jis?.. 

Ir prisiminė, kaip prieš kelias valandas jam paskambino aiškiaregys 
Haris Freimas. | 

Aš matau laikrodėlį. 

Laikrodėlį? Rankinį laikrodį? 

Būtent! Rankinį laikrodį! Kažkas labai svarbaus. Tas laikrodis nuves 
tave labai teigiama linkme toje tavo byloje. Šioje byloje, taip manau. 

Gal gali smulkiau paaiškinti? 

Ne, aš... Ne, tai ir viskas. Kaip sakiau, nežinau, ar tai ką nors reiškia. 

Gal žinai markę? 

Ne. Atrodo, kad brangus. 

Čiulpdamas ranką, kad sustabdytų kraujavimą, jis pasisuko į Nicho- 
lą, kuris jau buvo įkišęs Venerį į policijos automobilį ir darė dureles. 

— Ar ką nors nusimanai apie rankinius laikrodžius? 

Jo kolega buvo perbalęs, drebėjo. Atrodė labai prastai. Kaip reikiant 
šokiruotas. 

— Ne kažin ką. Kodėl? 

Greisas ištiesė laikrodį. 

— O apie šitą? 

— Čia Breirling, — užgiedojo Normanas Potingas. 

— Ką Žinai apie juos? 

— Tik tiek, kad niekada neįpirkčiau nė vieno. Brangūs. 

Prie jų pribėgo persigandęs policininkas. 

— Prašau.pasitraukti iš čia. Bijome, kad pastatas tuojau pat sprogs: 
ten pilna chemikalų. 


Greisas supanikavo. 

— Jėzau, kur, po velnių, yra Braisai? 
— Viskas gerai, sere, — pasakė policininkas. — „Greitoji pagalba“ 
jau veža juos ligoninėn. 


— Saunuolis. 

Po penkių minučių, vos tik pasirodė pirmoji ugniagesių mašina, 
sandėlio pastatas sprogo. Sprogimo banga išbarstė langus ketvirčio mylios 
spinduliu. Tik po gerų dviejų dienų teismo medicinos ekspertai pagaliau 
galėjo įeiti į atvėsusius griuvėsius ir pradėti savo niūrų darbą. 

Buvo rasti trijų žmonių palaikai. Vieną po kelių savaičių atpažins 
brolis, tebegulintis ligoninėje su policijos apsauga, iš pusiau išsilydžiusio 
auksinio medaliono, kuris buvo rastas ant jo kaklo. Antrą — tiktai iš kau- 
kolės — atpažins pagal dantų duomenis kaip Dženę Streton. Trečiąjį, Endį 
Gidnėjų, taip pat atpažins pagal dantų duomenis. 

Didžiulis karštis taip sunaikino kaulus, jog iš tų, kurie dar liko, buvo 
sunku nustatyti tikslią Gidnėjaus mirties priežastį. Ir ničniekas nesugebėjo 
paaiškinti, kodėl jis buvo atsidūręs tame pastate. 

Seržantas detektyvas Džonas Rajus iš Moderniųjų technologijų nu- 
sikaltimų skyriaus po dviejų mėnesių pateiks raportą koronerio teismui. 
Kadangi trūko įrodymų, koroneriui neliko nieko kita, tik palikti teismo 
sprendimą atvirą. Glaustesnį, bet ne tokį informatyvų kaip orų prognozė 
laivybai. 


Jau buvo pusė penkių, kai Greisas pagaliau paliko tą gaisrą, kurį dar 
ne taip greitai pavyks suvaldyti. Jis nuvažiavo tiesiai į Karališkąją Sasekso 
grafystės ligoninę ir nuėjo ieškoti greitosios pagalbos palatos, kurioje gulė- 
jo Glenas Brensonas. 

Šalia jo jau sėdėjo gražutė žmona Ari. Ji niekada nerodė per daug 
meilės Greisui, matyt, dėl to, įtarė jis, kad jos vyro vis nebūdavo namie. 
Glenui pasisekė: pataikė tik viena kulka, pervėrusi pilvą ir tik per colį 

neužliudžiusi stuburo. Kurį laiką jam teks kęsti skausmą, tačiau Greisas 
neabejojo, kad gydamas jis džiaugsis, žiūrės filmus, kuriuose didvyriai pa- 
šaunami, bet išgyvena. 

Vėliau intensyviosios terapijos skyriuje jis susitiko su Emos Džeinės 
tėvais. Jos motina, patraukli, per keturiasdešimt metų moteris, stoiškai jam 
nusišypsojo. Tėvas, labai tylus žmogus, sėdėjo ir spaudė rankoje geltoną te- 
niso kamuoliuką, tarsi nuo jo priklausytų dukros gyvenimas. Atrodė, Ema 
Džeinė taisėsi. Tik tiek jie ir tegalėjo pasakyti. 

Ligoninę jis paliko gana prislėgtas, svarstydamas, koks jis vadas, jeigu 
leido dviem savo komandos žmonėms priartėti prie mirties slenksčio. Jis 
sustojo prie darbininkų kavinės ir ten pasistiprino didžiuliu pakepintu pa- 
tiekalu ir puodeliu stiprios arbatos. 

Užvalgęs ir gerokai atsigavęs, užsikvempė ant stalo ir paskambino 
daugeliui žmonių. Jau kėlėsi eiti, kai suskambo jo mobilusis telefonas. 
Nikas Nicholas. Jis paklausė, kaip laikosi Greisas, ir pasakė, kad anksčiau 
neturėjo progos pranešti apie susitikimą su Londono policijos darbuotoju 
dėl tos mergaitės, kurią rado nužudytą Vimbldon Komone ir ant kurios 
apyrankės buvo skarabėjo atvaizdas. Tuščias reikalas. Paprasčiausias sutapi- 
mas. Jos vaikinas prisipažino ją nužudęs. Bela Moj, kuri skambinėjo į kitus 
policijos skyrius, sužinojo, kad nusikaltimų vietose ant nužudytųjų kūnų 
nebuvę rasta skarabėjų. 

„Gal mums pavyks pačiu laiku nutverti juos?“ — svarstė Greisas. 
Deja, tai jau nebepadės apsaugoti vargšės Dženės Streton. 

Jis liepė jaunajam konstebliui drožti namo, apkabinti žmoną, kuri 
bet kurią dieną jau galėjo pagimdyti, ir pasakyti, kad myli ją. Nustebęs 
Nicholas padėkojo jam. Tačiau būtent taip Greisas jautėsi šią minutę. Gy- 
venimas — brangus. Ir rizikingas. Niekada negali žinoti, kas tavęs laukia 
už kampo. Kol turi, brangink, ką turi. 

Jis jau sėdo į automobilį, kai paskambino Kleo. Linksma ir žvali. 

— Sveikas! — kalbėjo ji. — Nepyk, kad taip ilgai neatsakiau į tavo 
skambutį! Ar gali kalbėti? 

— Puikiausiai, — atsakė jis. 

— Gerai. Man — ne diena, o košmaras. Keturi lavonai. Ar įsivaiz- 
duoji, ką tai reiškia po savaitgalio? 

— Įsivaizduoju. 

— Vienas motociklininkas, vienas penkiasdešimtmetis, kuris nu- 
krito nuo kopėčių, ir dvi senutės. O ką jau kalbėti apie vyro galvą, kurios 
sulaukiau vakar, nes daugiau ne kas tebuvo iš jo likę. Bet, manau, ir pats 
Žinai apie šitą. 

— Labai mažai. 

— Be to, pietų pertraukos metu turėjau keliauti į Braitono centrą 
nupirkti senyviems Tvžs dovaną jubiliejaus proga. 

— Senyviems — kam? 

— Savo tėvužiams! 

— Aa. 

— Ir mano prakeiktas automobilis buvo prasmegęs toje Baltramie- 
jaus aikštės stovėjimo aikštelėje. Girdi, stop — bomba. Ar gali patikėti, po 
perkūnais? 

— Tikrai? 

— Kai pagaliau ištraukiau mašiną į dienos šviesą, visas sumautas 
miestas buvo užgrūstas! 

— Kažką girdėjau, — patvirtino jis. 

— O kaip tavo dienelė? — pasidomėjo ji. 

— O, žinai — vidutiniška. 

— Jokių ypatingų įvykių? 

— Nece. 

Kelias minutes tvyrojo keista, bet maloni tyla. Tada ji pasakė: 

— Visą dieną negalėjau sulaukti, kada pasišnekėsiu su tavimi. Bet 
norėjau kaip reikiant pasikalbėti, o ne vien tik paskubomis išrėžti: „Labas! 
Vakar naktį gerai pasidulkinom. Sudie!“ 

Greisas nusikvatojo. Ir netikėtai prisiminė, kad jau pasiutusiai seniai 
nebuvo juokęsis. Prieš kokias kelias ilgas ilgas dienas. 

Jau vėliau, daug vėliau, po to, kai kabinete prasėdėjo valandų valan- 
das pradėdamas kapstyti ir mažinti popierių kalną, prie kurio teks pratū- 
noti visą šitą savaitę ir dar po to, Greisas atsidūrė jos bute. 

Tą naktį, kai pasimylėjo, jis užmigo jos rankose it kūdikėlis. Ir mie- 
gojo kaip užmuštas. Ir keletą valandų per visą miegą nejautė jokios baimės 


dėl gyvenimo. 


SKARABĖJO PRODUKCIJA 381 


88 


Ketvirtadienio rytą Tomas Braisas porai valandų pasirodė savo ka- 
binete. Plaštakos buvo storai aptvarstytos ir prakeiktai skaudėjo nuo nu- 
deginimų rūgštimi. 

Klausantis džiugių darbuotojų sveikinimų ir matant ant rašomojo 
stalo krūvą laikraščių iškarpų, buvo aišku, kad jo ir Kelės nuotraukos 
pirmuosiuose šalies laikraščių puslapiuose per pastarąsias dvi dienas 
„BraisRaito reklaminėms prekėms“ nepadarė visiškai jokios žalos. Du jo 
pardavimo agentai, Piteris Čardas ir Saimonas Vongas, buvo septintame 
danguje: jie neprisiminė, kada paskutinį kartą buvo šitaip užgriuvę esami 
ir potencialūs klientai su įvairiais klausimais. 

— O, — pridūrė Čardas, stovėdamas prie savo stalo, — gera naujie- 
na: pristatėme Rolex Ronui Speksui. Visus dvidešimt penkis. Pasiutusiai 
neįtikima mūsų marža! 

— Aš dar nemačiau, kaip jie atrodo, — staiga susirūpino Tomas. 
Jeigu graviruojant visus dvidešimt penkis Ro/ex laikrodžius bus susimauta, 
manyk, — finansinė katastrofa. 

— Nesirūpinkite! Vakar paskambinau jam norėdamas sužinoti, ar 
viskas gerai. Jis laimingas kaip agurkėlis. 

— Paduok man visus tuos popierius, gerai? 

Po poros minučių Čardas paklojo priešais jį aplanką. Tomas atsivertė 
ir spoksojo į tą užsakymą. Fantastiška marža. Pelnas — tūkstantis ketu- 
ri šimtai svarų už vieną laikrodį. Padaugink iš dvidešimt penkių. Gausi 
trisdešimt penkis tūkstančius svarų. Už vieną užsakymą jis dar gyvenime 
nebuvo gavęs tokio pelno. 

Tačiau pakili nuotaika bematant apniuko. Kelė sutiko keliauti 
į kliniką — gydytis nuo alkoholizmo. O vėliau jiedu pradės viską iš 
naujo. Tačiau už geras vietas tenka pakloti nemenką sumelę. Už pačias 
geriausias — žiūrėk, ir keletą tūkstančių svarų už savaitę. Padaugink iš 
kelių mėnesių. Jeigu norėsi gero rezultato, be trisdešimt keturiasdešimt 
tūkstančių svarų neapsieisi. O kur dar kvalifikuotos vaikų auklės, kol ji 


ten bus. 

Bent jau iš šio užsakymo jis gaus pakankamai šlamančiųjų, kad galė- 
tų visa tai padengti. O per visus šešerius bendradarbiavimo metus Ronas 
Speksas visada sumokėdavo grynais iš karto. Ir nė dienelės vėliau. 

— Kada juos pristatėte? — paklausė Tomas, neatitraukdamas akių 
nuo popierių. 

— Vakar. 

— Greitai apsisukta, — pastebėjo jis. — Aš priėmiau užsakymą tiktai 
praėjusį... 

— Ketvirtadienį! — paskubėjo priminti Čardas. — Na, radau tiekė- 
ją, kuris turėjo visą reikiamą kiekį, o mūsų graveris viską atliko per vieną 
naktį. 

— Aš dar nemačiau dizaino. Jis turėjo atsiųsti. 

Čardas pervertė kelis lapus ir pabaksnojo į A4 formato fotokopiją. 

— Čia nežmoniškai padidinta. Faktiškai tai mikroskopinė nuotrau- 
ka, plika akimi nematoma. 

"Tomas pamatė nupieštą vabalą. Būtų lyg ir nieko sau, bet atrodė šiek 
tiek grėsmingas. Kažkokios keistos žymės ant nugaros, o iš galvos kyšo 
ragelis. Jis suraukė antakius. 

— Jis vadinamas skarabėju, — paaiškino Piteris Čardas. — Akivaiz- 
du, kad jie yra šventi vabalai senovės Egipto mitologijoje. 

— Iš tikrųjų? 

— Aha. Bjaurus padaras. Dar vadinamas šūdvabaliu. 

— Kažin kodėl jis norėjo išgraviruoti tokį ant laikrodžio? 

Čardas gūžtelėjo pečiais. 

— Juk jis — DVD distributorius, ar ne? 

— Taip, stambus. 

— Gal yra kokio nors disko etiketė su tokiu pavadinimu? — Pre- 
kybos agentas vėl patraukė pečiais. — Jis — jūsų klientas, maniau, jūs 
žinote. 

Tomas pajuto, kaip per kūną nuėjo šaltas šiurpas. Gal reikėtų apie tai 
užsiminti vyresniajam inspektoriui Greisui, kai teks šnektelėti kitą kartą: 
jeigu ką, tai nors gerai pakvatos iš tokio sutapimo. 

"Tačiau kol kas reikėjo palaukti, kol Ronas Speksas jam sumokės. 

Piteris Džeimsas (Peter James) mokėsi 


Čarterhause, o vėliau studijavo kino meną. 
Kurį laiką jis gyveno Šiaurės Amerikoje, 
dirbo scenaristu ir filmų prodiuseriu (vie- 
nasišjo projektų — apdovanojimą pelnęs 
filmas Dedd ofthe Night), vėliau grįžo į An- 
gliją. Ankstesni jo romanai, taip pat ir ap- 
dovanojimą pelnęs bestseleris Possession, 
išversti į 26 kalbas. Visuose romanuose at- 
sispindi gilus autoriaus domėjimasis me- 
dicina, mokslu ir antgamtiniais reiškiniais. 
Neseniai jis pastatė keletą filmų, tarp jų 
„Venecijos pirklį" (The Merchantof Venice), 
kuriame pagrindinius vaidmenis atlieka Al 
Pacino, Jeremy Irons ir Joseph Fiennes, ir 
The Bridge of San Luis Rey, kuriame vaidi- 
na Robert De Niro, Kathy Bates ir Harvey 
Keitel. Šiuo metu rengiamas televizijai jo 
romanas Dead Simple (liet. vertimas „Klasta 
ir viltis" ). Piteris Džeimsas Vokietijoje pel- 
nė Krimi-Blitz 2005 m. prizą už geriausią 
metų detektyvinį romaną ir Prancūzijoje 


2006 m. Prix Polar International. 


